
Leslė Hedrik pažvelgė pro virtuvės langą į stūksantį už na- 
mo seną vasarnamį. Dabar, ankstyvą rudenį, vijokliai ir susiviję 
senų rožių krūmų stiebai buvo beveik paslėpę statinį, tačiau Žie- 
mos metu puikiai matėsi įstiklinta veranda. Namo sienas dengę 
dažai buvo apsilupinėję, o virš lauko durų iškirsto nedidelio ap- 
valaus langelio stiklas — įtrūkęs. Vienerios iš šoninių durų ka- 
bojo tik ant vieno vyrio, ir Alenas sakė, jog šitai kelia pavojų 
kiekvienam, einančiam pro šalį. Tiesą sakant, Aleno manymu, 
visas statinys nėra saugus, todėl jį reikėtų nugriauti. 

Tokios mintys privertė Leslę nusigręžti nuo lango ir apsi- 
žvalgyti po gražią, tiesiog tobulą savo virtuvę. Vos prieš metus 
Alenas iš pagrindų pertvarkė senąją virtuvę ir įrengė štai šią. 

— Tai geriausia, ką galima nupirkti už pinigus, — pasakė 
jis, kalbėdamas apie klevo medienos spinteles ir karščiui at- 
sparius stalviršius. Leslė buvo tikra, jog visa tai išties yra ge- 
riausia, tačiau jai labai trūko senos, išklibusios virtuvinės ko- 
modos ir nedidelio stalelio su kėdutėmis kampe, prie kurio ji 
pusryčiaudavo. 

“ — Tasai stalas ir kėdės atrodo lyg sumeistrautos vaikų mo- 
kyklos dirbtuvėse, — buvo prasitaręs Alenas, ir Leslė jam prita- 
rė, tačiau jų grožio supratimas skyrėsi. 

Leslė kaip visada nusileido vyrui ir sutiko, kad virtuvė būtų 
paversta į štai tokį “parodomąjį kambarį", todėl dabar, kepdama 
pyragėlius ir apdrabstydama taip greitai susibraižančius šauniuo- 
sius stalviršius, ji jautėsi tarsi niokojanti meno kūrinį. 

Iš arbatinio ji įsipylė dar vieną puodelį arbatos, stiprios, juo- 
dos angliškos arbatos; ji gerdavo tik palaidų arbatžolių arbatą, 
nepripažino jokių “skystų" arbatos maišelių. Tada Leslė dar kar- 
tą atsigręžė norėdama įsižiūrėti į vasarnamį. Šią dieną ji buvo 
paskyrusi apmąstymams, nes po trijų dienų jai sukaks keturias- 
dešimt. Gimtadienį ji rengėsi atšvęsti drauge su kitom dviem mo- 
terim, kurių nematė ir nieko apie jas negirdėjo ištisus devynioli- 
ka metų. 

Jai už nugaros, priebutyje, laukė sukrauti du lagaminai. Leslė 
buvo prisikrovusi labai daug drabužių, nes nenumanė, ką vilkės 
kitos dvi moterys, o Elės laiškas buvo gana miglotas. 

— Kaip garsi rašytoja, ji tikrai labai saikingai kalba, — ne- 
malonia intonacija nutęsė tada Alenas. Jis gerokai pyktelėjo i1š- 
siaiškinęs, kad jo Žmona bičiuliaujasi su graibstomiausių knygų 
autore. 

— Bet aš nė nežinojau, kad Elė — tai Aleksandrija Farel, — 
atsakė Leslė, nustebusi žvelgdama į laišką. — Kai paskutinį kar- 
tą mačiausi su Ele, ji troško tapti artiste. Ji buvo... 

Tačiau Alenas jos nesiklausė. 

— Galėtum pakviesti ją pakalbėti masonų auditorijai, — 
bambėjo jis. — Štai dar pernai vienas iš mano klientų pasakojo, 
kad jo Žmona tiesiog garbinte garbina Džordaną Nyl. 

Visa Amerika žinojo, jog Džordana Nyl — tai pagrindinis 
personažas, kurį sukūrė Elė, pasirašinėjanti Aleksandrijos Farel 
slapyvardžiu. Džordana Nyl buvo persona, kurią visos moterys 
norėjo pamėgdžioti ar imituoti, o vyrai troško... Na, šiaip ar taip, 
Leslei labai patiko tos romantiškų paslapčių kupinos knygos, ji 
buvo perskaičiusi jas visas nė nenutuokdama, jog tų knygų auto- 
rė — toji pati patraukli, sąmojinga jauna moteris, su kuria taip 
seniai susipažino. 

Taigi dabar, ankstyvą, ramų rytmetį, kol Alenas su vaikais 
dar nebuvo nusileidęs į apačią, Leslė mąstė apie tai, kas jai nuti- 
ko per paskutinius devyniolika metų. Menkai kas ir tenutiko, 
svarstė ji, ištekėjo už kaimynystėje gyvenusio vaikino, susilau- 
kė dviejų vaikų — Džo ir Rebekos, kuriems dabar keturiolika ir 
penkiolika. Jie jau nebe vaikai, mąstė ji, gurkšnodama arbatą ir 
pro langą tebežiūrėdama į vasarnamį. 

Galbūt Leslė taip įsijautė į užplūdusias mintis apie prabė- 
gusius metus tik dėl to, kad sulaukė laiško ir kvietimo iš Elės, 
moters, kurios tiek daug metų nematė. Bet, kaip rašė Elė, tasai 
vienintelis susitikimas taip stipriai paveikė Elės gyvenimą, jog 
dabar ji labai troško dar kartą susitikti su Lesle ir Medison. 

Taip, mąstė Leslė, tas susitikimas paveikė ir jos gyvenimą. 
Nuo tos popietės prieš devyniolika metų ji dažnai prisimindavo 
Elę ir Medison. Ir dabar ji rengėsi skristi iš Kolumbo Ohajo vals- 
tijoje į mažulytį miestelį Meine, kad ištisą savaitgalį praleistų 
drauge su kitomis dviem moterimis. 

Bet kodėl ištisą rytą ji negali atplėšti akių nuo senojo vasar- 
namio? Ji taip nerimavo, jog praėjusią naktį negalėjo miegoti; 
taigi ketvirtą valandą ryto ji atsikėlė, apsirengė ir pirštų galiu- 
kais nusileido laiptais į virtuvę ketindama užmaišyti tešlą sklin- 
džiams su obuoliais. Atsidusdama Leslė pagalvojo, jog jų vis tiek 

niekas nevalgys. Rebeka kaip ugnies bijo kalorijų, Džo nusileis 
žemyn likus vos kelioms sekundėms iki mokyklos autobusiuko 
pasirodymo, o Alenas visada nori kokių nors javainių, kuo dau- 
giau ląstelienos, kuo mažiau kalorijų, kuo mažiau cholesterolio, 
kuo mažiau... Na, tiesiog kuo mažiau skonio, nutarė Leslė. Pa- 
stangos gaminti gurmanams jos šeimoje nesulaukdavo jokio at- 
sako. 

Dar kartelį atsidususi Leslė paėmė dar šiltą sklindį, perlen- 
Kė jį pusiau ir su pasimėgavimu atsikando. Praėjusią savaitę ga- 
vusi Elės laišką Leslė pasigailėjo, kad jo negavo bent šešiais mė- 
nesiais anksčiau; tada ji būtų turėjusi laiko atsikratyti nereika- 
lingais penkiolika svarų, kuriuos buvo priaugusi. Visos Garden 
klubo lankytojos pavydėjo jai puikios figūros ir stebėjosi, kaip 
iki šiol pavyko ją tokią išlaikyti, bet Leslė manė kitaip. Prieš 
devyniolika metų ji buvo šokėja, didžiavosi lanksčiu, raumenin- 
gu, stangriu kūnu. O dabar, svarstė ji, jos kūnas buvo suglebęs; 
ji nebuvo nutukusi, tas tiesa, bet visa suglebusi. Ji metų metus 
nebuvo pasinaudojusi balerinoms (prasta atrama, nebegalėjo ant 
jos užmesti kojos. 

Viršuje ji išgirdo skubius Rebekos žingsnius. Ji bus pirmo- 
ji, kuri šįryt nusileis žemyn ir paklaus, kodėl mama pagamino 
tokius pusryčius, kurių vos kąsnelį nurijus garantuotai užsikimš 
visos arterijos. Leslė atsiduso. Rebeka buvo taip panaši į tėvą. 

Džo daugiau atsigimė į motiną. Ir jeigu Leslė įstengtų ilgė- 
liau jį išlaikyti atskirtą nuo jo bičiulių draugijos, jie galėtų kartu 
sėdėti ir plepėti, “uosti rožių aromatą", — kaip Leslei patikdavo 
sakyti. “Kaip ant tavo sienų apmušalų", — pridurdavo Džo, kai 
jam buvo vos devyneri. Tuomet Leslei prireikdavo minutėlės, kol 
ji susivokdavo, ką jis norėdavo pasakyti, o paskui ji apdovano- 
davo jį šilta šypsena. Visa tai dėjosi vasarnamyje. Vasarnamio 
sienos buvo išklijuotos tapetais su rožėmis. 

Dabar ji prisiminė, kaip tomis tolimomis dienomis ji Žiūrė- 
davo į savo sūnų gėrėdamasi strazdanotu jo veideliu; jie abu sė- 
dėdavo vienas priešais kitą už senojo virtuvinio stalelio saulės 
nutviekstos virtuvės kamputyje. Džo buvo toks lengvas auginti 
vaikas... Būdamas vos kelių savaičių jis kuo ramiausiai išmiego- 
davo ištisą naktį, o Rebeka — atvirkščiai. Galėjai pamanyti, jog 
vos jai pasirodžius visur kyla chaosas ir sąmyšis. Leslė ir dabar 
abejojo, ar Rebeka yra išmiegojusi bent vieną ištisą naktį savo 
gyvenime. Net ir dabar, sulaukusi penkiolikos metų, ji kuo ra- 
miausiai galėdavo įsiveržti į tėvų miegamąjį trečią valandą nak- 

ties tik tam, kad pasakytų, jog ant stogo girdėjo kažkokį “juo- 
kingą garsą". Lesli tokiais atvejais būdavo linkusi jai patarti grįžti 
į lovą ir pamėginti užmigti, tačiau Alenas kuo rimčiausiai rea- 
guodavo į pranešimus apie “juokingus garsus". Kaimynai jau se- 
niai nebesistebi nakties metu matydami Aleną ir jo dukrą, apsi- 
ginklavusius prožektoriais ir šmirinėjančius po kiemą. 

Leslė vėl įsižiūrėjo į vasarnamį. Ant jo sienų vis dar matėsi 
rausvų dažų lopinėliai. Praėjo penkiolika metų, tačiau spalva vie- 
tomis dar buvo išsilaikiusi. 

Šypsodamasi ji prisiminė Aleno veido išraišką jai nupirkus 
dažus: 

— Aš suprantu tavo norą nudažyti šį namą rausvai, bet, mie- 
loji, tu juk nupirkai penkis skirtingus rausvos spalvos atspalvius. 
Nejau parduotuvėje dirbantys vyrukai tau nepadėjo išsirinkti? 

Alenas šventai tikėjo, jog moteris visada turi globoti vyrai, 
nesvarbu, kur jos būtų — namuose ar dažų parduotuvėje. 

Tuo metu Leslė laukėsi Rebekos, buvo penkių mėnesių, nėš- 
tumas jau matėsi. Tada Leslė dar nenumanė, kad Rebeka viską 
pradės daryti labai anksti: anksti praneš mamai apie savo buvi- 
mą, anksti praneš pasauliui, kad ji jau čia, jau atkeliavo. 

Juokdamasi Leslė pasakė Alenui, jog vasarnamį ketina nu- 
dažyti visais penkiais rausvos spalvos atspalviais. Dabar, prabė- 
gus penkiolikai su puse metų, ji vis dar prisiminė Aleno žvilgs- 
nį. Leslės motina kartą pasakė, jog Alenas neturi nė menkiausios 
kūrybinės kibirkštėlės; dabar, po tiek metų, Leslė įsitikino, jog 
tai tiesa. Tačiau tada, kai jie abu buvo tokie jauni ir laimingi 
galėdami gyventi savarankiškai, jos pasirinktos spalvos senam, 
beveik griūvančiam vasarnamiui nudažyti tebuvo priežastis links- 
miems pokštams. 

Būtent Leslė įkalbėjo Aleną nupirkti didelį Viktorijos laikų 
namą, niūriai stūksantį kaimynystėje. Alenas norėjo ko nors nau- 
ja, ko nors, kas būtų baltas iš išorės ir iš vidaus. Tačiau Leslė 
negalėjo pakęsti namų, kurie taip patiko Alenui — tobulai tai- 
syklingų keturkampių dėžių, pastatytų dar didesniuose tobulai 
taisyklinguose keturkampiuose plotuose. 

— Bet būtent todėl jie man ir patinka, — tada kalbėjo Ale- 
nas, niekaip negalėdamas suprasti Leslės nusiskundimų. 

Leslės motina suteikė jėgų atsilaikyti prieš vyrą. 

— Namas — moters karalija, — tada pasakė ji. — Ten mo- 
teris praleidžia daugiausia laiko, ten augina savo vaikus. Dėl pa- 
tinkančių namų verta ir pakovoti. 

Leslės šeimoje kovotoja buvo motina. Leslė buvo atsigi- 
musi į tėvą; jai atrodydavo, jog viskas turi savaime išsispręsti. 

Jau vėliau Leslė sakydavo, jog tada drąsos jai suteikė maištin- 
ga įsčiose nešiojamos Rebekos dvasia. Ji metė "vyriausią" kortą: 

— Alenai, brangusis, bet šį namą mes perkame už pinigus, 
kuriuos mano tėvas paliko man. 

Alenas nieko neatsakė, tačiau jo akyse įsižiebęs Žvilgsnis 
įtikino Leslę, jog ko nors panašaus niekada nebereikėtų sakyti. 

Kita vertus, ji niekada iki tol, ar kada nors vėliau, nieko ne- 
troško taip stipriai, kaip to didžiulio, seno, gremėzdiško namo, į 
kurį reikėjo įdėti nepaprastai daug darbo. Kadangi jos tėvas bu- 
vo statybų rangovas, ji žinojo, ką ir kaip reikėtų daryti. 

— Šitą reikėtų gerokai aptvarkyti, — pasakė Alenas, išvy- 
dęs seną vasarnamį, beveik visai užgožtą penkiasdešimtmečių 
medžių ir kininių visterijų. 

— Tačiau tai pati gražiausia šio namo dalis, — atsakė Leslė. 

Alenas jau buvo bepraveriąs burną norėdamas kažką pasa- 
Kyti, tačiau būtent šią akimirką Rebeka pasirinko pirmajam savo 
ženklui — švelniam spyriui. Taigi ginčas dėl vasarnamio likimo 
niekada taip ir nebuvo baigtas. Vėliau, vos Alenui prabilus apie 
namą, Leslė jį pertraukdavo: “Pasikliauk manimi“. Galiausiai 
Alenas viską patikėjo jai. Paskui jis pradėjo dirbti draudimo kom- 
panijoje ir tapo labai ambicingas, labai labai ambicingas. Jis dir- 
bo nuo ankstaus ryto iki vėlumos. Jis įsirašė į klubus ir lankė 
įvairiausius susirinkimus. Jis jautėsi visai patenkintas i1šsiaiški- 
nęs, kad pati madingiausia miesto bažnyčia pasirodė esanti visai 
netoli nuo siaubingojo seno namo, kurį Leslė įkalbėjo nusipirk- 
ti; į bažnyčią galėjai nueiti pėsčiomis. 

Būtent bažnyčioje Alenas sužinojo, jog aplinkiniai gyven- 
tojai Žavisi jo įžvalga ir sprendimu įsigyti “senąjį Belvilio būs- 
tą" 1r jį suremontuoti. 

— Neblogos investicijos, — kažkada yra pasakęs vienas pa- 
gyvenęs vyriškis plekšnodamas Alenui per petį. — Retai pasitai- 
ko, kad toks jaunas žmogus kaip jūs būtų toks išmintingas. 

Vėliau tas pats žmogus iš Aleno nusipirko draudimo polisą už 
išties nemenką sumą. Nuo tada Alenas ėmė domėtis senuoju namu 
taip pat, kaip juo domėjosi Leslė. Ir kai Leslė augino du dar trejų 
metukų neturinčius vaikelius, Alenas rūpinosi namo restauracija. 

Iš pradžių nebuvo apsieita be kautynių. 

— Juk tai ne muziejus, — susierzinusi kalbėdavo Leslė. — 
Tai paprasti namai, todėl taip ir turi atrodyti. Tą brangų stalą 

Džo labai greitai subraižys ant jo pavažinėjęs su savo mašinėlė- 
mis. O Rebeka tikrai pamėgins ką nors nupiešti ant šilkinių sie- 
nų apmušalų. 

— Vadinasi, tu paprasčiausiai turėsi geriau juos prižiūrėti, — 
atkirsdavo Alenas. 

Tada Leslė paprasčiausiai kapituliuodavo, kaip visada nu- 
tikdavo ginčų metu. Kaip ir jos tėvas, ji verčiau atsitraukdavo, o 
ne kovodavo. Štai todėl jos vaikystės namuose viešpatavo moti- 
na, o dabartiniuose jų namuose — Alenas. Taigi Alenas užvertė 
puikųjį seną namą begale antikvarinių baldų, ant kurių ne tik ne- 
galėjai sėdėti, bet neturėjai teisės net paliesti. Name buvo trys 
kambariai, kurie ištisus metus būdavo užrakinti; juos atrakinda- 
vo tik tada, kai reikdavo išvalyti, ir tada, kai Alenas rengdavo 
didžiulį Kalėdų pobūvį visiems savo klientams. 

Virtuvė buvo paskutinė Leslės “bastilija", tačiau prieš me- 
tus Alenas įsiveržė ir čia. 

Leslė baigė gurkšnoti arbatą, išsiplovė puodelį, paskui dar 
kartą nukreipė žvilgsnį į vasarnamį. Štai kas tikrai buvo jos. Ten 
ji galėdavo užsidaryti nuo viso pasaulio, ten ji galėdavo likti viena 
su šokiu arba susirietusi kamputyje skaityti knygas lietingomis 
popietėmis. 

Dabar ji šypsojosi žvelgdama į senąjį statinį. Dar prieš su- 
silaukdama vaikų ji mėgdavo svarstyti, ką norėtų veikti lietin- 
gomis popietėmis, bet vėliau visą dieną ją lydėdavo žodis “pri- 
valau", o ne "noriu". Ji privalo skalbti, privalo eiti apsipirkti, 
privalo ištraukti Rebeką iš už radiatoriaus... 

Tačiau taip jau nutiko, kad Leslė prarado vasarnamį. Taip 
jau nutiko, kad jis staiga tapo jų, o ne jos. Ji tiksliai žinojo, kada 
visa tai prasidėjo. Ji buvo aštuonis mėnesius nėščia ir tokia sto- 
ra, kad turėjo vaikščioti susinėrusi rankas po pilvu; tokiu būdu ji 
mėgino sušvelninti nuolatinius Rebekos spyrius ir kumščiojimus. 

Savo name jie buvo pradėję tvarkyti didįjį kambarį, nes per 
stogą vidun tekėjo vanduo. Kaip tik tada Alenas pasikvietė į sve- 
čius savo brolį ir tris koledžo draugus; jie ketino žiūrėti futbolo 
rungtynes ir išgerti alaus, tačiau tądien lijo, ir jie neišmanė, kur 
galėtų pasėdėti ir pažiūrėti rungtynes per televizorių. Alenui pa- 
siūlius nunešti televizorių į vasarnamį “vienai popietei“ Leslė 
pasijuto esanti per daug dėkinga už suteiktą taiką ir ramybę, kad 
imtų protestuoti. Ji su siaubu galvojo apie pilnus vyrų namus, 
apie dūmų ir alaus kvapą, todėl liko labai patenkinta, kai Alenas 
svečius išsivedė kitur. 

Kitą savaitgalį Alenas į vasarnamį pasikvietė du klientus, 
su kuriais norėjo aptarti gyvybės draudimo sąlygas ir polisų kai- 
ną. Tokiam poelgiui jis turėjo pateisinimą — didysis kambarys 
vis dar buvo remontuojamas. 

— Mums reikėtų kokios nors vietelės, kur galėtume ramiai 
susėsti ir pasikalbėti, — pasakė jis žvelgdamas į Leslę, tarsi ji 
būtų kalta, kad jiems dar nepristatė stogo dangos. 

Po dviejų savaičių gimė Rebeka, ir ištisus metus Leslė netu- 
rėjo kada atsipūsti. Rebeka atrodė nepasotinama — ji nuolatos rei- 
kalavo nuvargusios mamos dėmesio. Prireikė trijų mėnesių, kol 
Leslė galėjo šiek tiek atsipūsti ir iškelti nuolat klykiantį kūdikį iš 
savo lovos atitraukusi nuo krūties. Kai būdama dešimties mėnesių 
Rebeka pradėjo vaikščioti, Leslė vėl tapo nėščia. 

Trečią mėnesį besilaukdama Džo, Leslė aplankė vasarnamį. 
Nuo to laiko, kai Alenas ten nunešė televizorių, Leslė beveik pa- 
miršo, jog tebeturi savo priebėgą. Nešiodama Džo Leslė jau nuo 
pirmųjų dienų jautėsi geriau nei laukdamasi Rebekos; dabar Les- 
lės motina kartais pasiimdavo savo dukraitę ir vesdavosi pasi- 
vaikščioti po miestą. 

— Nėra nieko nuobodžiau už žindomą kūdikį, — sakydavo 
jos motina kaip visada tiesiai šviesiai. — Aš ja susidomėsiu ta- 
da, kai jai ims rūpėti kas nors kita, ne tik motinos krūtys. 

Taigi pirmąją laisvės popietę (būtent taip Leslė ir jautėsi — 
tarsi ištrūkusi į laisvę) ji nutarė nueiti į vasarnamį. Galbūt šį kartą 
ji galės išsitiesti ant nedidelės pintos sofos, kurią buvo nusipir- 
kusi antikvariate, ir paskaityti knygą. 

Tačiau pravėrusi vasarnamio duris Leslė neteko žado. Ji 
svarstė, kodėl Alenas jai pasakė tik apie kelis kartus, kuomet nau- 
dojosi vasarnamiu, 0 vėliau niekada apie jį nepratarė nė žodžio. 

Kažkas buvo palikęs praviras duris, todėl dabar ant jos bal- 
dų lijo lietus. Dar prieš pirmą nėštumą ji buvo pasiuvusi dailius 
užtiesalus mažajai sofai ir dviem kėdutėms. Prie šių siuvinių ji 
buvo priderinusi užuolaidėles, kurias pati ir pakabino. Tačiau da- 
bar sofos kampe buvo susisukusi lizdelį pelė; galėjai pamanyti, 
kad kaimynystėje gyvenanti katė nuolat galandasi nagus į me- 
džiaga aptrauktų kėdučių ranktūrius. 

Nusigręždama Leslė pajuto į akis plūstančias ašaras. Bėg- 
dama atgal į namus, ji nė nemanė užverti paskui save durų. 

Vėliau ji mėgino viską išsiaiškinti su Alenu, tačiau jis pa- 
teikė vienintelį argumentą — jos pyktis gali pakenkti kūdikiui; 
taigi Leslei teliko nurimti. 

— Kai pagimdysi, viską sutvarkysime, — pasakė jis. — Aš 
pažadu. Skauto garbės žodis. 

Tada jis ją pabučiavo, paskui stengdavosi padėti auginti Re- 
beką, kartais labai maloniai ją pamyluodavo. Tačiau jis netvarkė 
vasarnamio. 

Dar vėliau Leslė buvo taip užimta augindama vaikus ir steng- 
damasi padėti Alenui įsitvirtinti bendruomenėje, jog nebūtų su- 
radusi laiko kur nors išeiti, net jeigu ir būtų turėjusi kur. Bėgo 
metai, ir vasarnamis pamažu tapo paprasčiausia pašiūre. 

— Na, kaip šį rytą laikosi mano senutė? — iš viršaus pasi- 
girdo Aleno balsas. Jis buvo jaunesnis už Leslę dviem mėnesiais; 
jam niekada nepabosdavo su jų amžiaus skirtumu susiję juoke- 
liai. Nėra ko nė kalbėti, Leslei toks humoras nekėlė ūpo. 

— Iškepiau sklindžių, — pratarė ji vis dar nusigręžusi, mė- 
gindama paslėpti kaktoje susimetusias raukšleles. Ji vis dar ne- 
galėjo apsiprasti su mintimi, kad jai jau keturiasdešimt. Juk vos 
prieš savaitę ji įlipo į autobusą ir patraukė į didelį patrakusį Niu- 
jorką, turėjusį sutirpti nuo jos šokio... 

— Mmm, — nutęsė Alenas. — Gaila, kad neturiu laiko; šian- 
dien mano darbotvarkė labai sukimšta. 

Atsigręžusi Leslė pamatė, jog jis jau įnikęs į laikraštį — 
atidžiai skaito finansinius dalykus aptariančias skiltis. Per sep- 
tyniolika jų santuokos metų.Alenas beveik nepasikeitė. Deja, to 
negalėjai pasakyti apie jo išvaizdą. Dabar jis buvo pražilęs, bet 
jam tai tiko. Jo paties manymu, vyresnis atrodantis draudimo 
agentas kelia daugiau pasitikėjimo. Jis stengėsi išlaikyti atletiš- 
ką figūrą reguliariai lankydamasis treniruoklių salėje. 

Vis dėlto jis pasikeitė kitaip: dabar dažnai atrodydavo, jog 
jis paprasčiausiai nė vieno iš jų nemato; nemato nei Žmonos, nei 
dviejų savo vaikų. O, tiesa, Rebeka galėdavo lengvai patraukti 
jo dėmesį sukeldama jai įprastą isterijos priepuolį, tačiau lėta- 
pėdžiai Džo ir Leslė dažniausiai jausdavosi Aleno ignoruojami. 

— Tau reikėtų jį palikti, — kartą patarė Leslei jos motina. 
Dabar ji buvo tapusi dar atviresnė nei esant gyvam jos vyrui. Ji 
greitai susitaikė su našlyste. — Jeigu tu jį paliktum, jis pamaty- 
tų, kaip jam tavęs reikia. Tu turėtum sukrėsti jo mažąjį tobulą 
pasaulėlį. Parodyk jam, kas yra svarbu iš tikrųjų. 

Tačiau Leslė ne vieną kartą matė, kas nutikdavo jos amžiaus 
moterims, palikusioms gražius, sėkme besimėgaujančius vyrus; 
Leslė tikrai netroško gyventi niūriame butelyje ir dirbti gretimo- 
je nupigintų prekių parduotuvėje. 

— Mama, — dažnai atsakydavo suirzusi Leslė, — aš nesu 
tokia gabi ir sumani, kad išsikovočiau savo vietą pasaulyje. Ir ką 
gi aš tada daryčiau? Vėl pradėčiau šokti? 

Ji vis dar graužėsi dėl to, kad praleido vienintelę progą su- 
laukti sėkmės. 

— Ir ką aš padariau ne taip tave auklėdama, — tada sude- 
juodavo jos motina. — Jeigu tu jį paliktum, jis paprasčiausiai 
subyrėtų. Tu esi visas to vyro gyvenimas. Tu jam viską padarai, 
viską parengi. Jeigu tu išeitum, jis... 

— Jis pabėgtų su Bembe, — paskubomis atsakė Leslė. 

— Tu buvai paskutinė kvaiša, leisdama jam priimti į darbą 
tą pyragaitį, — įgėlė jai motina. 

Tada Leslė nusuko žvilgsnį į šalį. Ji nenorėjo, kad motina 
sužinotų, kaip stipriai ji priešinosi vyro sumanymui nusamdyti 
Šią gražią jauną merginą. 

— Tu nusamdei merginą, vardu Bembė? — tada paklausė Les- 
lė juokdamasi ir niekaip negalėdama patikėti. Tą vakarą jie visi 
sėdėjo prie pietų stalo. — Ar ji vyresnė nei dvylikos metelių? 

Leslei šios kalbos atrodė kaip pokštas, tačiau pažvelgusi į 
Aleno veidą ji suprato, jog jam pačiam naujoji sekretorė nebuvo 
pokštas. 

— Ji yra labai kompetentinga ir puikiai išmano savo darbą, — 
atšovė Alenas, gręždamas žmoną akimis. 

Džo kaip visada labai jautriai sureagavo į beįsiplieskiantį 
ginčą ir pastūmė savo lėkštę šalin. 

— Man dar reikia atlikti namų darbus, — sumurmėjo jis pa- 
kildamas nuo stalo. 

Rebeka, kaip galėjai numanyti, niekada nesidomėjo niekuo, 
kas nepakliūdavo į ją dominančią sritį. 

— Ar dar nepasakojau, ką man šiandien pasakė toji siaubin- 
ga Margarita? Mes buvome chemijos kabinete, ir... 

Leslė bent jau sulaukė progos nusukti žvilgsnį nuo vyro akių; 
nuo tada ji nėra pasakiusi jokios replikos Bembės adresu. Tačiau 
Leslė buvo smalsi: ji paskambino vienai moteriai, dirbusiai Ale- 
no kontoroje, su kuria ji kartu mokėsi vidurinėje mokykloje, ir 
pakvietė ją pietų. Po pietų Leslė grįžo namo ir įsipylė stiklą stip- 
raus džino su toniku; gėrimą ji nusinešė į vonios kambarį. Ji iš- 
girdo, kad Alenas priėmė Bembę į darbą prieš šešis mėnesius, 
kad ji jam buvo daugiau nei sekretorė, ji buvo jo “asmeninė asis- 
tentė". Nuo mokyklos laikų gerai Leslę pažįstanti Paula dar la- 
biau pagražino savo pasakojimą ir jautėsi labai laiminga galėda- 
ma "perspėti" draugę. 

— Galiu drąsiai tau pasakyti: jeigu jis būtų mano vyras, aš 
greitai viskam padaryčiau galą, — užsidegusi kalbėjo Paula. — 
Toji mergina nė per žingsnį nuo Aleno nesitraukia. Galiu pasa- 
kyti tik viena — labai gerai, kad mūsų įstaigoje nėra bendrų du- 
šo kabinų, nes kitaip ji... 

— Dar norėtum deserto? — gana garsiai paklausė Leslė. 

Jeigu tikėtum gandais, išeitų, jog Bembė dirba Alenui, su 
juo ir “po juo" jau ilgiau nei metus. Tiesą sakant, Leslė nė neži- 
nojo, ką jai dabar daryti. Kiekviena jos draugė turėjo savo nuo- 
monę ir dosniai ja dalijosi su Lesle. 

Vieną dieną Rebeka nugirdo, kaip viena iš tų moterų kažką 
patarinėjo Leslei kalbėdama apie jauną moterį, dirbančią kartu 
su Alenu; vėliau Rebeka pasakė: 

— Mama, tu turėtum juos abu pasiųsti po velnių. 

— Rebeka! — griežtai subarė ją Leslė. — Man nepatinka, 
kai tu taip kalbi. 

— Gali būti, kad tavo vyras pradėjo romaną su talentingąja 
sekretore, 0 tu nerimauji dėl mano kalbos? 

Leslei teliko stovėti prieš dukrą ir mirksėti. Kuri iš jų buvo 
suaugusi? Ir iš kur jos dukra galėtų žinoti?.. 

— Apie tai jau visi kalba, kalba bažnyčioje ir klube, — tęsė 
Rebeka, ir atrodė, kad postringauja trisdešimt penkerių, o ne pen- 
kiolikos metų persona. — Klausyk, mama, vyrai yra kaip kokie 
priklydę gyvuliai. Jiems kelnėse nuolat niežti. Tai normalu. Tau 
tereikia padaryti vienintelį dalyką — surišti mazgą jo... 

Leslei užėmė kvapą. 

— Na gerai, daryk, kaip išmanai, ir toliau gyvenk devynio- 
liktame amžiuje. Bet toji Bembė yra kalė, ji kimba prie tėtės, 
todėl manau, kad tu privalai kautis. 

Viską išpyškinusi Rebeka išėjo iš kambario, o Leslė liko sto- 
vėti žvelgdama jai pavymui. Leslė neturėjo nė menkiausios nuo- 
vokos, kaip reikėtų elgtis su vaiku, kuris ką tik pasakė tai, ką 
išbėrė jos dukra, todėl Leslė įsivaizdavo, jog nieko nė nebuvo 
pasakyta. 

Tiesą sakant, būtent taip Leslė pastaruoju metu ir gyveno: 
apsimetinėdama, kad viskas gerai, kad nieko negera nenutiko. Ji 
negalėjo taip toli nueiti, kad, sakykime, paskambintų į vyro kon- 
torą ir paprašytų jo asistentės priminti jam apie tokią ir tokią 
progą. Ne, Leslė tiesiog gyveno kaip gyvenusi toliau, aplenkda- 
ma mintis apie Bembę, mėgindama sau įsiteigti, kad jaunosios 
moters nė būti nėra. O kai moterėlės bažnyčioje ar klube mėgin- 

davo ją perspėti, Leslė nutaisydavo nežymią šypsenėlę, bylojan- 
čią, jog ji pati yra gerokai aukščiau už visus tuos niekingus įtari- 
nėjimus. 

Tačiau dabar, žvelgdama į laikraštin įnikusį Aleną, ji svars- 
tė, ar tik jis sklindžių nevalgo todėl, kad bijo priaugti svorio ir 
prarasti Bembės simpatijas. 

— Na, tai ką, mam! — riktelėjo į kambarį įžengusi Rebeka. — 
Ką garbiosios damos rengiasi veikti šį savaitgalį? Manyčiau, su- 
rengsite orgiją su daugybe bronzinių vyrukų? 

Viena Leslės dalis norėjo subarti aštrialiežuvę dukrą, bet ki- 
ta, moteriškoji dalis, kuri apskritai nė nebuvo kieno nors moti- 
na, troško juokauti kartu su Rebeka. 

— Elė atsiveža Melą Gibsoną ir Harisoną Fordą, — atsakė 
Leslė, mesdama žvilgsnį į vyrą. 

Tačiau neatrodė, kad Alenas būtų ką nors išgirdęs. Jis tik 
pažvelgė į laikrodį. Buvo tik septynios, tačiau jis pratarė: 

— Metas eiti. 

— Tu tikrai nenorėtum suvalgyti vieno kito sklindžio? — 
paklausė Leslė gerai žinodama, kad jos žodžiai nuskambėjo kaip 
tylus verkšlenimas. Tai, ką ji norėjo pasakyti, būtų skambėję taip: 

— Po velnių, tu tikrai nors valandą galėtum pabūti su savo 
šeima, užuot bėgęs pas savo šliundrą. 

Tačiau Leslė nieko nepasakė. Vietoj to ji pasistengė prašan- 
čiai nusišypsoti. 

— Būtų labai neblogai, bet šiandien po pietų turiu susitikti 
su klientais, o iki tol mums reikia peržiūrėti daugybę dokumentų. 

Nesvarbu, kad jis nepaminėjo jokio vardo; visi žinojo, kad 
"mes" — tai Alenas 1r Bembė. 

Alenas priėjo prie Leslės ir pabučiavo jai į skruostą. 

— Tikiuosi, kad puikiai praleisi laiką, — pratarė jis. — O 
dėl tavo gimtadienio... 

Jis pažvelgė į ją valiūkišku berniokišku žvilgsniu, kuriam, 
kaip prieš daugelį metų atrodė Leslei, neįmanoma atsispirti. 

— Žinau, — atsakė ji vargais negalais išspaudusi šypsenė- 
lg. — Tu man ką nors padovanosi vėliau. Viskas gerai. Kad ir 
kaip ten būtų, gimtadienis žymi ne tik trijų dienų atkarpą. 

— Ačiū, meilute, — tarstelėjo Alenas dar kartą pakštelda- 
mas jai į skruostą. 

Pasičiupęs nuo kėdės atlošo švarką, jis išskuodė. 

— Mulkiai, — išsivėpė Rebeka, kramtydama kažkokių dribs- 
nių, atrodančių kaip presuotos pjuvenos, kąsnį. — Moliai. 

— Neleidžiu tau taip kalbėti apie savo tėvą, — pratarė Les- 
lė, piktai pažvelgusi į dukrą, — arba apie mane. 

— Gražu! — šūktelėjo Rebeka, kildama nuo kėdės. Ji buvo 
vienodo ūgio su motina, todėl stovėdamos viena prieš kitą iš abie- 
jų stalo pusių, jos žvelgė tiesiai viena kitai į akis. — Tau terūpi, 
kad viskas būtų gražu. Gražūs žodžiai, gražios manieros, gra- 
žios mintys. Tačiau pasaulis nėra gražus, ir tai, ką tėtis daro su 
tąja siurbėle, taip pat nėra gražu. 

Staiga Rebekos akyse sužibo ašaros. 

— Nejau nesupranti, kas labai greitai nutiks? Toji moteris 
nori mus palaužti. Ji trokšta to, ką turime mes; aš kalbu ne apie 
šeimą, bet apie pinigus. Ji nori turėti mūsų sidabrinį arbatos ser- 
vizą... 1r penkiasdešimties tūkstančių dolerių vertės virtuvę, ku- 
rios tu negali pakęsti, bet nesuradai savyje drąsos pasakyti tė- 
čiui, jog viso to nenori. Mes greitai visko neteksime, nes tu be- 
protiškai graži, tai yra padori. 

Baigusi tiradą Rebeka išbėgo iš virtuvės ir užlėkė laiptais 
viršun. 

Po minutėlės lauke pasigirdo mašinos signalas; tai buvo žen- 
klas, jog atvažiavo priemiestinis autobusas, kuriuo Leslė turėjo 
vykti į oro uostą. Kurį laiką Leslė dvejojo. Jai reikėtų nueiti pas 
dukrą. Jos dukra dabar buvo labai susigraužusi, jai reikėjo moti- 
nos, 0 juk motina visada privalo dalyti save kitiems, juk taip? 
Gera motina visada turi būti pasirengusi sunkią minutę būti šalia 
vaikų, tiesa? Gera motina ir gera žmona, — mąstė Leslė. Tai ir 
buvo jos pareigos — motinos ir Žmonos pareigos. 

Staiga Leslė pajuto, jog nebenori būti kieno nors žmona ar 
motina. Ji norėjo kuo greičiau sėsti į lėktuvą ir susitikti su dviem 
moterim, kurias paskutinį kartą matė tik tada, kai buvo labai jau- 
na, kai dar nebuvo niekieno žmona ar motina. 

Leslė, galima sakyti, bėgte išbėgo iš virtuvės, nusičiupo ko- 
ridoriuje ant stalelio padėtą rankinę, griebė ant grindų pūpsan- 
čius du lagaminus ir atidarė lauko duris. Nusigręžusi į laiptus ji 
šūktelėjo savo dviem vaikams: “Sudie! Grįšiu antradienį", ta- 
čiau atsakymo nebelaukė. Po minutėlės ji jau sėdėjo autobuse, 
autobusas jau pajudėjo, tačiau tada Leslė susigriebė, jog neišsi- 
valė dantų. Pagalvojusi ji neįstengė prisiminti tokio atvejo, kad 
po valgio nebūtų išsivaliusi dantų; šią procedūrą ji kuo uoliau- 
siai kartodavo jau nuo trejų metukų. Taigi dabar ji buvo bestab- 
danti vairuotoją ir begrįžtanti atgal. 

Tačiau galiausiai Leslė patogiau atsirėmė į autobuso sėdynę 

ir pati sau nusišypsojo. Tai, kad ji neišsivalė dantų, galėjo būti 
ženklas, jog jos nuotykiai prasideda. Jai prieš akis buvo trys die- 
nos, kurios priklausys tik jai ir niekam kitam. Laisvė. Ji niekada 
nekeliavo pati sau viena nuo tada, kai prieš devyniolika metų 
vyko į Niujorką. Įdomu, kaip ji pasijus, kai niekas įkyriai ne- 
klausinės: “Kur mano kaklaraištis?", “Kur mano antras batas?", 
“Mieloji, gal galėtum paskambinti ir užsakyti pietus į namus?", 
“Maum, ir ką tai galėtų reikšti? Tu juk neatnešei mano raudonų 
trumpikių. Be /4 trumpikių aš nepatirsiu viso malonumo". 

Kurį laiką Leslė sėdėjo užsimerkusi ir mąstė apie tris lais- 
vės dienas. Iš šių minčių ją prikėlė juokas. Kiek išsigandusi ji 
atsimerkė ir pamatė, jog į ją per veidrodėlį žvelgia autobuso vai- 
ruotojas. Jis tebesišypsojo. 

— Džiaugiatės ištrūkusi? — paklausė jis. Autobuse buvo li- 
kę tik jie vieni. 

— Net negalite įsivaizduoti, — sujaudintu balsu atsakė Leslė. 

— Būtų geriau, jog tasai, kuriam jūs rūpite, neleistų jums 
per ilgai būti vienai, — pratarė vairuotojas, žiūrėdamas į ją flir- 
tuojančiojo akimis. 

Leslė puikiai suvokė, jog dabar ji turėtų mesti į jį “ponios 
davatkos žvilgsnį", kaip kad mėgdavo sakyti Rebeka, per televi- 
ziją prisižiūrėjusi komedijų. Tačiau kaip tik dabar Leslė visai 
nenorėjo taip pažvelgti. Vairuotojas buvo išvaizdus jaunas vy- 
riškis, be to, jis ką tik jai pasakė komplimentą. Ji jam nusišypso- 
j0, paskui atlošė galvą atsiremdama į sėdynę ir užsimerkė jaus- 
damas: taip, kaip nesijautė jau labai labai ilgai. 


2 


Elė Ebot atsirėmė į lėktuvo sėdynę, užsimerkė ir susimąstė. 
Ir ką, po velnių, aš padariau? 

Vėl palinkusi pirmyn, ji paėmė nuo nulenkiamo padėkliuko 
plastikinį puodelį su gaiviuoju gėrimu ir mėgino prinešti jį prie 
lūpų, tačiau pastebėjo, kad jos ranka virpa. Vėl pastačiusi puo- 
delį, ji pamėgino nusiraminti žiūrėdama pro lėktuvo langą. 

Ji skrido į Bangorą sraigtasparniu ir džiaugėsi, kad šioje 
transporto priemonėje nebuvo skirtingų klasių, nes dabar ji jau 
nebekeliaudavo pirmąja klase. Elės manymu, dabar ji jau nebe- 
verta tokios prabangos kaip pirmoji klasė, nes ji jau nebe Alek- 
sandrija Fareli, rašytoja, sukėlusi tikrą audrą vienai po kitos pa- 

sirodžius pirmosioms penkioms jos knygoms. Sensacija. Neįti- 
kėtinas pasisekimas. Triumfas. 

Ne, jau treji metai kaip Elė nėra parašiusi nė žodžio. Jau 
treji metai, kaip ji tiesiog neįstengia sugalvoti paprasčiausio siu- 
žeto. Jau treji metai, kaip ji išsiskyrusi, treji metai prabėgo nuo 
to, ką jai padarė teismai, amerikietiška "teisingumo" sistema. 

Elė dar kartą pamėgino atsigerti, tačiau jos ranka taip dre- 
bėjo, kad ji negalėjo prinešti prie lūpų puodelio neišlaisčiusi gė- 
rimo. Susinervinusi ji pažvelgė į vyriškį, sėdintį gretimoje eilėje 
iš krašto, tačiau atrodė, kad jis tikrai nieko nepastebėjo. Ačiū 
Dievui, neatrodė, kad jis būtų nutuokęs, kas iš tikrųjų ji yra. 

Arba kas ji buvo, — mąstė Elė. Kaip tos nusenusios kino 
žvaigždės, kurias dar kartais kas nors sustabdo gatvėje klausda- 
mas: “Ar jūs kartais nesate suvaidinęs to ar to?" 

Na, kad ir kaip ten būtų, Elė tebebuvo Elė, vėl tapusi Ebot, 
susigrąžinusi mergautinę pavardę; ji jau nebepasirašinėjo vyro 
vardu. Tiesa, ji jau nebebuvo ir rašytoja Aleksandrija Fareli. 

— Tu negali pati viena atšvęsti šio gimtadienio, — patarė 
jai psichologė. Džyni buvo vienintelis žmogus, su kuriuo Elė nuo- 
latos bendravo. Jau treji metai Elė gyvena atsiribojusi nuo viso 
pasaulio ir ji sako, jog jai reikia laiko atsigauti. Tačiau maždaug 
prieš aštuonis mėnesius, kai antrą kartą nepavyko surasti teisy- 
bės, jai prireikė specialisto pagalbos. 

— Aš nenoriu nieko matyti, — tada atsakė Elė. — Visi žino, 
kas ir kokia aš kažkada buvau. 

Džyni atsiduso. Kad ir ką ji būtų sakiusi Elei, atrodė, kad 
jokie žodžiai neįstengs prasigauti pro užtvarą, kuria ji buvo atsi- 
tvėrusi. 

— Tu vis dar tebesi tas, kas visada buvai. Metas baigti nera- 
mumų etapą ir žengti pasitikti tolesnio gyvenimo. 

— Bet kas dabar galėtų mane atpažinti? — karčiai pratarė 
Elė. 

Džyni prisimerkusi pažvelgė į Elę. 

— Tu gali numesti priaugtus kilogramus. Tau tereikia nueiti 
į sporto salę. Kas žino, galbūt ten ką nors sutiksi ir... 

— Na jau ne, dar kartą visa tai nepasikartos! — pratrūko 
Elė. — Daugiau niekada niekada neleisiu, kad taip nutiktų. Be 
to, kas galėtų manimi susidomėti? Aš esu stora ir turtinga! 

Džyni mirktelėjo porą kartų žvelgdama į Elę, ir tada jos abi 
pratrūko kvatotis suvokusios, kokią absurdišką mintį Elė ką tik 
pasakė. Nedaugeliui Žmonių pinigai galėtų pasirodyti kaip trū- 
kumas. 

— Juk supranti, ką aš turiu galvoje, — kalbėjo Elė. — Po 
to, ką man teko patirti, aš visada baiminsiuosi, kad žmonės galė- 
tų manęs trokšti tik dėl to, ką galėtų 1š manęs išpešti. 

— Taip, suprantu, — atsakė Džyni, vogčiomis žvelgdama į 
laikrodį, kabantį virš Elės galvos. Per šiuos mėnesius jos men- 
kai tepasistūmėjo į priekį mėgindamos kovoti su tuo, kas Elei 
buvo nutikę, su trauma, įkalinusia Elę ir neleidusia jai ramiai 
gyventi toliau. Prieš trejus metus Elė džiaugėsi pasauline šlove 
išgarsėjusi kaip rašytoja, tačiau dabar ji retai kada beišeidavo iš 
savo namų. Dar blogiau — ji visai nebejudėjo ir nesportavo, to- 
dėl priaugo keturiasdešimt svarų, o keturiasdešimt papildomų 
svarų penkių pėdų ūgio Žmogui buvo išties labai daug. 

Tačiau, kad ir kaip stengėsi, Džyni nepavyko priversti Elės 
Judėti, kur nors nueiti, mėginti išsikapstyti iš būsenos, kuri grei- 
tai galėjo peraugti į sunkią depresiją. 

— Na gerai, bet vis tiek turėtų būti kas nors, su kuo tu galė- 
tum atšvęsti savo keturiasdešimtąjį gimtadienį. Jeigu tu nenori 
būti kartu su leidyklos žmonėmis, galbūt pažįsti ką nors iš savo 
gimtojo miesto? 

— Iš Ričmondo? Tu nori pasakyti, kad turėčiau paskambinti 
kokiai nors mokyklos laikų bičiulei ir paprašyti, kad atvažiuotų 
pas mane suvalgyti rožinio gimtadienio torto? Ar tu manai, kad 
man pavyktų surasti ką nors, vilkinčią uniforminiu sijonėliu? 

Džyni puikiai žinojo, jog labai greitai gali įkliūti į Elės sar- 
kazmo pinkles. 

— Bet juk turi būti kas nors, — įsitikinusi pakartojo ji. — 
Turi būti kur nors kas nors! 

— Tiesą sakant... — nutęsė Elė apžiūrinėdama rankų nagus, 
kurie dabar jau nebebuvo kruopščiai sutvarkyti. 

— Na, na, — drąsino Džyni. 

— Kai švenčiau savo dvidešimt pirmąjį gimtadienį, Trans- 
porto priemonių departamente Niujorke susipažinau su kitom 
dviem merginom. Jos taip pat šventė dvidešimt pirmąjį gimta- 
dienį, ir mes... 

— Na? — toliau klausinėjo Džyni supratusi, kad Elė nesi- 
rengia smulkiai pasakoti toliau. Elė pirmąkart prasitarė apie tas 
merginas; jeigu būtų bent menkiausia galimybė Elei su jomis su- 
sitikti ir taip ištrūkti iš namų, Džyni pati joms parašytų kvieti- 
mus. — O kas yra tos merginos? — klausinėjo Džyni. — Kaip 
galėtum su jomis susisiekti? Galbūt su jomis galėtum atšvęsti 
gimtadienį? 

— Tiesą sakant, nė nežinau, kur dabar jos galėtų būti. Mes 
susitikome tą vienintelę dieną ir išbuvome drauge vos kelias va- 
landas. Žinai, tai buvo paprasčiausias atsitiktinumas. Mes keletą 
valandų turėjome praleisti tame departamente, nes... — Elė nu- 
tilo ir nusišypsojo viską prisiminusi. Išvydusi šią šypseną Džyni 
suvokė, jog nusileisti neverta. 

— Tai ir paskambink joms. Susirask jas. Juk žinai jų vardus 
ir gimimo datą. Įeik į internetą ir susirask. Ne, geriau pasakyk 
man jų vardus, aš pati jas surasiu. Jūs galėsite trise atšvęsti savo 
gimtadienius, prisiminti senus laikus. 

Elė pasibaisėjusi pažvelgė į savo psichologę. 

— Viena iš jų buvo šokėja, turinti patį grakščiausią kūną, 
kokį tik gali įsivaizduoti, o kita — manekenė. 

Elė nepasakė, kad iš tikrųjų bijojo jas išvysti panašias į save. 

Džyni griežtai pažvelgė į Elę, paskui iš netoliese esančios 
lentynos išsitraukė nuotraukų albumą ir atvertė Elei prieš akis. 

Elė pažvelgė į nuotrauką, bet nieko nesuprato. Jai prieš akis 
buvo aukšta, liekna, grakšti balerina. Labai graži. Elei prireikė 
šiek tiek laiko, kol ji viską suprato. Ji pažvelgė į psichologę. 

— Čia tu? 

— Aš, — atsakė Džyni. 

Elė šyptelėjo. Dabar Džyni ėjo šeštą dešimtį, o jos kūnas 
buvo panašus į didelę bulvę. 

— Žmogus yra ne vien jo kūnas, — atsakė Džyni. — Jeigu 
tu joms patikai tada, patiksi ir dabar. Be to, visa tai nutiko prieš 
devyniolika metų. Ar tu kada nors matei tų merginų nuotraukas 
ir vardus, išspausdintus afišose? 

— Ne... — tyliai atsakė Elė. 

— Na, vadinasi, joms nepasisekė padaryti karjeros, jos ne- 
tapo garsiomis šokėjomis ar manekenėmis. Ir kas gali pasakyti, 
kaip jos atrodo dabar? Galbūt jos priaugo po šimtą svarų ir... 

— Ir ištekėjo už alkoholikų, — pabaigė Elė įsidrąsinusi. 

— Taip, — šypsodamasi pasakė Džyni. — Bet reikėtų mąs- 
tyti apie Šviesiąsias gyvenimo puses. Galbūt jų gyvenimai susi- 
klostė dar blogiau nei tavo. 

Elė minutėlę mąstė apie tai, ką pasakė Džyni. 

— Galbūt... — nutęsė ji. 

Džyni kurį laiką žvelgė į Elę. Tada ji paspaudė telefono myg- 
tuką. 

— Sara, išbrauk iš mano dienotvarkės priešpietinį susitikimą. 

Tada ji įjungė ant stalo stovintį nešiojamą kompiuterį. 

— Mieloji Ele, dabar mes su tavimi panaršysime po inter- 
netą ir pažiūrėsime, ką galima sužinoti apie tas merginas. O tada 
tu jas pasikviesi drauge atšvęsti gimtadienio. 

— Ar psichologas privalo taip viską kontroliuoti? 

— Privalo, jeigu jis rūpinasi savo klientais taip, kaip aš rūpi- 
nuosi tavimi. Be to, labai norėčiau ką nors daugiau išgirsti apie 
Džordaną Nyl. Ei! Žinai, savaitgaliui tau galėčiau užleisti savo 
namą Meine. Ten yra tik du miegamieji, tačiau didžiajame kamba- 
ryje yra sofa, ant kurios galima miegoti. Na, tai kokie jų vardai? 

Štai kodėl Elė sėdėjo lėktuve, skrendančiame į Meiną, į Ban- 
gorą. Štai kodėl dvi moterys, kurių ji nematė devyniolika metų, tu- 
rėjo ją pasitikti, o paskui jos trise turėjo kartu švęsti gimtadienius. 

Tačiau dabar, kai ji pagaliau sėdėjo lėktuve, kai, tiesą sa- 
kant, jau leidosi žemyn, nors, turint galvoje praėjusių trejų metų 
patirtį, visai įmanomas dalykas, kad sraigtasparnis niekada ne- 
nusileis... Ne! Džyni privertė ją prisiekti, kad ištisą savaitgalį ji 
iš paskutiniųjų stengsis neprisileisti blogų minčių. 

Dabar, kai ji 1š tikrųjų skrido susitikti su draugėmis, ji tie- 
siog negalėjo patikėti, kad leidosi Džyni įpainiojama į šią avan- 
tiūrą. Elė buvo tikra, kad kitos moterys yra dieviškai laimingos, 
kad tik jos gyvenimas susiklostė taip apgailėtinai. 

“Turiu liautis, privalau liautis, — nuolat sau kartojo Elė. — 
Privalau prisiversti galvoti apie teigiamus, 0 ne apie neigiamus 
dalykus. Galbūt tada žmonės liausis man kartoję tą idiotišką pa- 
lyginimą apie puspilnę ir pustuštę vandens stiklinę“, — mąstė 
Elė, stengdamasi užkąsti sarkazmą. 

“Pagalvok apie ką nors gera, — mąstė ji. — Prisileisk tik 
šviesias mintis. Mąstyk apie..." 

Atsilošdama ji užsimerkė. “Apie kojas ir veidą", — pagal- 
vojo ji, o paskui nusišypsojo pamėginusi viską prisiminti. 

— O aš buvau... — sušnabždėjo ji ganėtinai garsiai, 0 pas- 
kui dar plačiau nusišypsojo. 

Sraigtasparnio variklis neįtikėtinai garsiai suriaumojo; da- 
bar Elė nieko nebegirdėjo, tik kurtinantį triukšmą. Kažkur tolu- 
moje ji vis dėlto išgirdo monotonišką vyrišką balsą, be paliovos 
kartojantį kažkokius žodžius. “Kaip gerai, kad nesu už jo ištekė- 
jusi!" Šitaip mąstė Elė, aiškiai prisimindama pirmąjį susitikimą 
su kitom dviem moterim. 

“Viskas prasidėjo nuo to mažuliuko žmogelio, dirbusio Niu- 
jorko transporto priemonių departamente", — mąstė šypsodamasi 
Elė. Ji niekada taip ir nepamiršo jo vardo — Ira Girvinas. Jo 

vardas buvo užrašytas ant nedidelės kortelės, prisegtos jam ant 
krūtinės; toji kortelė kabojo tiesiai sulig Elės akimis. Turint gal- 
voje žemą Elės ūgį, buvo galima daryti išvadą, jog tasai žŽmoge- 
lis nebuvo aukštesnis nei penkios pėdos. 

— Sėskit štai ten ir palaukit, — paliepė Elei mažasis žŽmo- 
gelis. Elė suprato, jog jis išties jaučiasi labai galingas versda- 
mas žmones laukti. 

Dirbtinai nusišypsojusi ji pasiėmė jai reikalingus užpildyti 
blankus ir apsigręžė. Tarp jos ir suolelio, pastatyto prie sienos, 
buvo keletas Žmonių, tačiau jiems pasitraukus Elė pamatė jas. 
Jos abi sėdėjo ant priešingų trumpo žalio suolelio galų, žvelgė į 
skirtingas puses. Tai buvo dvi neįtikėtinai keistos merginos, ko- 
kių Elei dar niekada nebuvo tekę matyti. 

Sėdinčioji iš kairės vilkėjo juodą triko ir ilgą tamsiai žalio 
šilko sijoną, vilnijantį apie kojas. Jos tamsūs kaštono spalvos 
plaukai buvo kietai susukti į mazgą; galėjai nuspėti, jog ji yra 
šokėja, atskubėjusi čia tiesiai iš repeticijų salės. Jos kūnas buvo 
toks, kokį mirtinai norėtų turėti kiekviena protinga pasaulio mo- 
teris. Ji atrodė tarsi iliustracija, vaizduojanti, koks gali būti žmo- 
gaus kūnas. 

Ji buvo gražaus veido, turėjo grakštų ilgą kaklą ir platokus, 
tvirtus pečius; jos krūtinė buvo nedidelė, o pilvas toks plokščias 
ir raumeningas, jog, rodos, juo būtų galima vartyti monetas. Jos 
šlaunys buvo stangrios ir tvirtos, o kojas reikėjo pamatyti, kad 
išties patikėtum jų grožiu — jos buvo ilgos, raumeningos ir grakš- 
čios. Toji mergina net sėdėjo lyg šokdama — elegantiškai sudė- 
jusi pėdas, žaviai atmetusi rankas. 

“Pritrenkianti moteris!'' — pamanė Elė. Tada ji nukreipė nuo 
jos žvilgsnį akimis kliudydama kitą merginą. Toji su triko buvo 
išties grakšti, o šitoji buvo graži; tiesą sakant, tokia graži, jog Elė 
turėjo porą kartų sumirksėti, kad įsitikintų, jog regėjimas jos ne- 
apgauna. Mergina buvo mažiausiai šešių pėdų ūgio, gana liesoka, 
tačiau tokio liesumo galėtų pavydėti kiekviena. Taip, ji buvo gra- 
ži. Ne, jos išvaizdai apibūdinti reikėjo sugalvoti kokį nors kitokį 
epitetą, kuris neskambėtų taip banaliai. Daug yra gražių moterų, 
tačiau šitoji buvo... šitoji... Na, ji buvo įsikūnijusi tobulybė. 

Ji vilkėjo paprastutę vasarinę suknelę, priekyje puoštą rau- 
kinukais. Tokių suknelių tikriausiai galėjai nusipirkti bet kokia- 
me nedideliame miestelyje; paprastai jomis vilkinčios moterys, 
atsidūrusios rafinuotame Niujorke, jaučiasi lyg įsėdusios ne į tuos 
ratus. Tačiau ši mergina suknelę pavertė aukštosios mados mo- 

deliu. Toji mergina skleidė kažką, kas tarsi sakyte sakė, jog pa- 
prastutė palaikė suknelė jaučiasi dėkinga už tai, kad ją vilki ši 
dieviška būtybė. 

Merginos plaukai buvo ilgi, tamsiai geltoni, šilkinės jų sruo- 
gos stambiomis garbanomis krito jai ant nugaros. “Jos veidas... 
jos veidas — tarsi deivės veidas", — mąstė Elė, vis dirsčiodama 
į Žaviąją merginą. Jos skruostikauliai buvo kiek atsikišę, nosis 
— tobulos formos, lūpos putlokos. Jos akys buvo migdolinės, 
jas dengė tankios juodos blakstienos, užsirietusios po tobulai iš- 
lenktais antakiais. Nepriekaištinga oda, tobulos rankos ir nagai, 
o kojos, apautos mažomis basutėmis, greičiau buvo panašios į 
marmurinės statulos kojas. 

Kurį laiką Elė tiesiog stovėjo vedžiodama akimis nuo vie- 
nos merginos prie kitos. Paskui ji iš lėto atsigręžė į poną Pik- 
čiurną Irą klausiamai kilstelėjusi antakius, tarsi norėdama išsi- 
aiškinti, ar tos sėdinčiosios yra tikros. 

Ira nežymiai gūžtelėjo pečiais ir nusišypsojo, o paskui link- 
telėjo galvą, smakru mosteldamas link jų ir ragindamas Elę atsi- 
sėsti tarp dviejų gražuolių. 

Elė iš lėto priėjo prie suolelio. Abi merginos tebesėdėjo viena 
kitai atsukusios nugaras ir, jai atsisėdus į vidurį, nekreipė į “nau- 
jokę" jokio dėmesio. Elė mėgino pasidėti ant kelių blankus taip, 
kad galėtų juos užpildyti alkūnėmis nekliudydama nė vienos di- 
dingos figūros, tačiau tai padaryti nebuvo paprasta. Ji sukiojosi 
tr kraipėsi, tačiau niekaip neįstengė rašyti taip nepatogiai sėdė- 
dama. Kai galiausiai jai pavyko rasti tinkamą pozą, kai ji jau 
rengėsi pradėti rašyti blankus pasiklojusi ant vieno kelio, jos la- 
bai pigiai pirktas tušinukas niekaip nenorėjo rašyti. 

Elė pakėlė akis į viršų. O, kodėl ji neperregistravo vairuo- 
tojo teisių anksčiau, dar prieš išvykdama iš namų? Šiandien bu- 
vo jos dvidešimt pirmasis gimtadienis; jeigu ji šiandien nesu- 
skubs perregistruoti vairuotojo pažymėjimo, jis bus anuliuotas. 
Niujorke jai tikrai neprireiks šio pažymėjimo, na, bet jeigu ji 
taps garsiausia dailininke pasaulyje, jai tikriausiai prireiks daug 
važinėti, o juk niekas nenorėtų iš naujo laikyti vairavimo egza- 
mino. 

Ji pažvelgė į stalelį, prie kurio Ira pildė kitų žmonių anke- 
tas. Jeigu ji prieitų prie jo, ji buvo tikra, jis jai atšautų, jog Trans- 
porto priemonių departamentas — tai ne labdaringa tušinukų da- 
lijimo organizacija. 

— Labai atsiprašau, — tyliai pratarė Elė dviem iš abiejų 

pusių jai atsuktoms nugaroms, — galbūt kuri nors iš jūsų man 
galėtų paskolinti tušinuką? 

Nė iš vienos pusės nepasigirdo jokio atsakymo. 

— Puiku, — po nosimi sumurmėjo Elė. — Ir kam ieškoti 
gražuolių galvose smegenų... 

Ji nė nemanė, kad kas nors ją išgirs. Ji pati buvo užaugusi 
kartu su keturiais vyresniais broliais; dažnai atrodydavo, jog jie 
visi varžosi dėl to, kas sukels daugiau triukšmo. Vienintelis Elės 
ginklas prieš juos buvo kandžios pastabėlės, kurias ji murmėda- 
vo po nosimi. Šitai jai pačiai būdavo panašu į smagų žaidimą, 
nes kiekvieną kartą kuriam nors iš brolių netyčia išgirdus tokią 
pastabėlę, jai būdavo imamas skalpas, daroma “dilgelė" ar dar 
kas nors, ką tik įstengdavo sumąstyti neklaužados broliai. 

Tačiau greta sėdėjusios merginos išgirdo jos žodžius; Elei 
prireikė kelių sekundėlių, kol ji susivokė, kad jos abi juokiasi. Ji 
pamatė, kad šokėjos nugaros raumenys suvirpėjo, o kitos mergi- 
nos apykaklės raukiniai subangavo tarsi nuo nejuntamo švelnaus 
vėjelio. 

Tebesėdėdama nuleidusi galvą Elė nusišypsojo. 

— Ar kuri nors iš jūsų mokate skaityti? — paklausė ji plonu 
balseliu. Elė pajuto, jog šokėja atsigręžė. Kai Elė pakėlė į ją akis, 
tai pamatė, jog kaimynė išdykėliškai šypsosi. 

— Aš šiek tiek skaitau, — atsakė ji šypsodamasi, tačiau jos 
akys juokėsi. 

Elė jai taip pat nusišypsojo. Ant liežuvio galiuko jai jau su- 
kosi dar vienas klausimas: “Kur tu gavai tokį kūną, gal ir aš ga- 
lėčiau kur nors nusipirkti panašų?" Tačiau Elė susivaldė. Jai prieš 
išvykstant į Niujorką jos mama su ja šiek tiek pasišnekėjo ir per- 
spėjo, kad dukra dažniau laikytų liežuvį už dantų ir prieš pra- 
šnekdama gerai pagalvotų. 

Elei nespėjus ką nors atsakyti atsigręžė kita žavuolė. Šokė- 
ja kilstelėjusi galvą pažvelgė pro Elę į gražiąją blondinę. Elei 
pakėlus akis į tobulybę staiga pritrūko kvapo. 

Ar kas nors yra girdėjęs, kad žvelgiant į moterį iš arti, ji 
atrodytų dar gražiau nei Žiūrint į ją iš didelio atstumo? Ant jos 
veido nebuvo nė lašelio grimo, tačiau ji atrodė tarsi nusigrima- 
vusi. Žmonės išleisdavo milijonus norėdami gauti tokią tobulą 
odos spalvą, tokį persiko švelnumą, tą neįtikėtiną rausvumą... 

Staiga mergina nusišypsojo plačia, spinduliuojančia šypse- 
na. Elė išplėtė akis negalėdama patikėti tuo, ką mato. Mergina 
neturėjo vieno priekinio danties! Ten, kur turėjo būti dantis, Žiojė- 

jo tamsus tarpas. Tai, kad ši tobulybė galėtų turėti tokį trūkumą, 
buvo tiesiog... 

— Nebgaliu skaityti, nebgaliu rašyti, — tarmiškai pratarė ji 

Vis dar negalėdama atsigauti po patirto šoko Elė išgirdo už 
nugaros sėdinčios šokėjos juoką. 

— Medison Eplbai, — pasakė gražuolė. Tada ji ištiesė ran- 
ką pro Elę, norėdama paspausti šokėjos ranką. 

Elė suvokė, kad dedasi kažkas, ko ji nenutuokia, tačiau vis 
dar nesusigaudė, kas tai galėtų būti. 

Gražuolė pažvelgė į Elę, paskui ištiesė ranką ir jai. 

— Medison Eplbai, — pakartojo ji, tačiau Elė nė nepajudėjo. 

Tada gražuolė pasilenkusi kažką išsiėmė iš burnos ir vėl pa- 
žvelgusi į Elę nusišypsojo. 

Tada Elė suprato, jog aukštoji mergina buvo užsimovusi ant 
danties nedidelį guminį trintuką, todėl ir atrodė, kad jai trūksta 
priekinio danties. Taigi lengvatikė Elė neįstengė šito suvokti taip 
greitai, kaip tai padarė šokėja. Bet, viską galiausiai supratusi, 
Elė taip pat nusišypsojo. Gražuolė jai iškart ėmė nepaprastai pa- 
tikti. Tai, kad tokia nepakartojamai graži moteris gali šaipytis iš 
savo fizinės išvaizdos, negalėjo Elei nepatikti. 

Ji paspaudė merginos ranką. 

— Suprantu, iškritęs dantis — labai blogai, bet iki šiol aš 
maniau, kad kiekvienas Žmogus turi trūkumų, — pratarė Elė šyp- 
sodamasi. 

— O tai, kad neturi smegenų, nėra trūkumas? — paklausė 
Medison, žvelgdama bęsijuokiančiomis akimis. 

— O aš maniau, kad mes tik tušinių neturime, — iš kitos 
Elės pusės pasigirdo šokėjos balsas. 

— Neturime nei tušinių, nei smegenų, — atsiliepė Medi- 
son. — Galbūt mums paprasčiausiai reikėtų išeiti į gatvę? 

Elė sėdėjo tarp jų mirkčiodama. Paprastai kiekvienoje drau- 
gijoje ji dažniausiai laidydavo sąmojus, o dabar jai teko kapitu- 
liuoti. 

— Bet jums dar lieka kojos ir veidelis, — mėgino nenusi- 
leisti Elė. 

— O kas lieka tau? — toliau kandžiojosi Medison įsmeigu- 
si tobulą nosytę į Elę. 

— Talentas, — nė nemirktelėjusi atsakė Elė. Tada trijulė su- 
tartinai nusikvatojo. 

“Stai tokios mes tada pačios sau atrodėme", — mąstė Elė, 
nugrimzdusi į lėktuvo sėdynę. Ji nusileido užuolaidėles ir į lan- 

gelį įrėmė pagalvėlę, kad galėtų ramiai pasėdėti užsimerkusi ir 
duoti valią prisiminimams apie tą dieną, kai pirmą kartą sutiko 
Medison ir Leslę. 

Šokėjai paskolinus tušinį Elė užpildė blanką ir padavė Irai. 

— Na, tai kokie vėjai jus atpūtė į Niujorką? — pasmalsavo 
Elė, grįžusi ant suolelio. — Norite šluoti gatves? 

Leslė nusišypsojo. 


— Norime grožėtis Brodvėjaus žiburiais, — svajingai atsa- 
kė Leslė. — Namie palikau vaikiną, galima sakyti, tiesiog prie 
altoriaus. 


Tai pasakiusi ji išpūtė akis netikėtai sutrikusi. 

— Nenorėjau pasakyti, kad palikau jį prie altoriaus tiesio- 
gine tų žodžių prasme, bet...šiaip ar taip, šis mano poelgis man 
prilygsta būtent tokiai situacijai. 

Jos balsas skambėjo taip, tarsi ji sakytų kalbą prie kapo 
duobės. 

— Panašu, kad dabar to poelgio gailiesi, — iškilmingai pra- 
tarė Medison, tada jos visos trys dar kartą nusijuokė. — Atvykai 
iš nedidelio miestelio? 

— Iš Kolumbo priemiesčio Ohajo valstijoje, — atsakė Les- 
lė. — O tu? 

— Aš 1š Erskino, iš Montanos. Ar kada girdėjote tokį? 

Elė ir Leslė papurtė galvas. 

Elė pažvelgė į Medison. a 

— Ar mums reikėtų tikėtis, £ad kada nors tavo veidą išvysi- 
me ant žurnalo viršelio? 

— Aš tik vakar čia atvažiavau, todėl beveik niekam dar netu- 
rėjau laiko. Šiandien norėčiau atiduoti savo nuotraukas, o tada... 

— Ar turi čia tas nuotraukas? Ar galėtum mums parodyti? — 
nekantravo Elė. 

— Manyčiau, — atsakė Medison nedegdama dideliu noru. 
Tada ji pasilenkė ir paėmė didelį, juodą, užtrauktuku užsegamą 
aplanką, kurį ištiesė Elei. 

Netverdama smalsumu Elė atsegė aplanką ir jį pravėrė. Elei 
per petį žiūrėjo Leslė. Aplanke buvo apie tuziną Medison nuo- 
traukų. Nuotraukose ji buvo skoningai nusigrimavusi, nepriekaiš- 
tingai susišukavusi. Aplanke buvo portretinės nuotraukos ir ke- 
letas tokių, kur ji buvo nufotografuota visu ūgiu. Visos nuotrau- 
kos buvo puikiai sukomponuotas, gerai parinktas apšvietimas. 
Kiekvienos nuotraukos kamputyje buvo užrašytas fotografo iš 
Erskino Montanoje vardas. 

— Gyva tu gražesnė nei nuotraukose, — pasakė Elė surauk- 
dama antakius ir mėgindama užsegti aplanką. Ji lyg ir nenorėjo 
to pasakyti, bet nuotraukos jai pasirodė nuobodokos. 

Medison tik gūžtelėjo pečiais ir atsigręžė į Irą, vis dar besi- 
tvarkantį su kitų žmonių dokumentais. 

Joms taip besėdint Elė pastebėjo, jog į jas jau pradėjo žval- 
gytis kiti laukiantieji. Jie prieidavo prie įėjimo durų, paskui ap- 
sižvalgydavo, o paskui dar kartelį atsigręždavo. Arba jie papras- 
čiausiai sustodavo kaip įbesti, kol kas nors kitas jų nestumtelda- 
vo ir neprikeldavo iš laikino stingulio. 

— Man atrodo, jog greitai aš pradėsiu imti iš Žmonių mo- 
kestį už tai, kad taip ilgai į judvi žiūri. 

— Į mudvi? — nesuprato Leslė nustebusi žvelgdama į Elę. — 
Man atrodo, tu norėjai pasakyti, kad žiūri į mus tris. 

— O taip, — sarkastiškai atsiliepė Elė. — Tarp jūsų turė- 
čiau atrodyti kaip koks bjaurus nykštukas. 

Dabar, kai Elė jau kruopelytę buvo apsipratusi su Medison 
grožiu, ji suvokė, jog jaunąją moterį gaubia kažkokia ypatinga 
ramybės skraistė, tarsi užtikrinanti jai puikią savijautą. 

— Nejau nesuprantate, ką tas mažas žmogeliukas mums iš- 
krėtė? — paklausė Medison. 

— Koks žmogeliukas? — nesuprato Leslė. 

— Tu kalbi apie Irą? — pasitikslino Elė. 

— Taip, apie jį. 

Vos Medison į jį pažvelgus Ira pakėlė į jas akis. Kurį laiką 
jis taip ir stovėjo pusiaukelėje sulaikęs ranką su antspaudu, kurį 
rengėsi uždėti ant vieno savo kliento dokumentų. 

— Jis mus čia pasisodino tyčia, kad galėtų į mus dirsčioti. 

Elė trumpai nusijuokė. 

— Kalbant apie judvi, išties galėtum taip pamanyti, bet ši- 
tai jokiu būdu netiktų man. 

Elė pamanė, kad kitos dvi merginos su ja sutiks, tačiau jos 
jai nepritarė. 

Medison pažvelgė į Elę tuo šauniu žvilgsniu, prie kurio Elė 
jau buvo spėjusi priprasti. 

— Bet tu tikrai esi miela. Panaši į Goldi Hon, į tas dievina- 
mas meilutes. 

Elė net sumirkčiojo. Užaugusi tarp keturių brolių, ji nebuvo 
išlepinta komplimentų. Dažniausiai broliai jai sakydavo, jog ji 
esanti tikra Dievo rykštė, liepdavo jai nešdintis gąsdindami, jog 
pasielgusi kitaip ji tikrai pasigailės. 


26 Jude Deveraux 


— Taip kalbi apie mane? — galiausiai pratarė Elė. Medison 
tik dar kartą Žžvilgtelėjo į ją, todėl Elė atsigręžė į Leslę. 

— Apie tokias kaip tu sakoma “meili kaip raina katytė", — 
šypsodamasi pridūrė Leslė. 

— Hmmm... — nutęsė Elė mąstydama apie jų žodžius. — 
Tačiau meilumas ilgai netrunka. Ar bent galite įsivaizduoti, kaip 
atrodys Goldi Hon, kai jai sueis penkiasdešimt? 

Medison dar kartą pažvelgė į Irą. 

— Įtariu, kad jis dar mus čia palaikys valandėlę kitą. Galiu 
lažintis, kad jis kiekvieną dieną pasisodina štai čia po keletą mo- 
terų. 

Elė jau buvo besižiojanti kažką pasakyti, bet tuo momentu 
Ira mostelėjo jai kviesdamas prieiti. Rankose jis laikė tris vai- 
ruotojo pažymėjimus. Tiesą sakant, Elė apsidžiaugė, kad Medi- 
son kiek suklydo, bet kartu ir apgailestavo, kad negali su naujo- 
siomis pažįstamomis pabūti šiek tiek ilgiau. Niujorke ji nieko 
nepažinojo, 0 šios dvi merginos taip pat buvo bepradedančios 
naują gyvenimą, todėl Elė pasijuto esanti labai į jas panaši. 

Be to, jai tikrai būtų smalsu išgirsti pasakojimą apie tai, kaip 
gi ten nutiko, kad Leslė turėjo palikti savąjį beveik prie alto- 
riaus. Labiau už viską pasaulyje ji mėgdavo klausytis įdomių is- 
torijų. Elė juto, jog Medison istorija yra įrašyta jos veide, bet 
Leslei, kaip galėjai numanyti, tikriausiai teko labai ilgai ir sun- 
kiai dirbti, kad išsitreniruotų tokį kūną. 

Elė atsistojo pirmoji. 

— Aš viską paimsiu, — pratarė ji ir nuėjusi prie stalelio 
paėmė iš Iros visus pažymėjimus, paskui apsigręžė ir nužings- 
niavo atgal prie suolelio. Leslė per vieną ranką jau buvo persi- 
metusi megztuką ir milžinišką juodą medžiaginį krepšį; ji jau 
rengėsi išeiti gavusi naują vairuotojo pažymėjimą. Tačiau Medi- 
son nepasislinko nė per colį, tik sėdėjo ir žiūrėjo į Elę. 

— Na, štai, — tarstelėjo Elė žvelgdama į pažymėjimą. Pats 
pirmasis pažymėjimas buvo Medison. Net vairuotojo pažymėji- 
mo nuotrauka buvo stulbinančiai graži. 

Elei padavus pažymėjimą Medison pratarė: 

— Patikrink. 

— Ką? 

— Patikrink pažymėjimą. Įsitikink, ar viskas ten įrašyta taip, 
kaip ir turėtų būti. 

— Gerai, — iš lėto pratarė Elė žiūrėdama į Medison taip, 
lyg ši būtų kiek kvaištelėjusi. — Medison Eimis, gimusi 1960 
metų spalio devintą dieną. Mūsų gimtadieniai tą pačią dieną. 

— Ir mano gimtadienis yra tą pačią dieną, bet vardas ki- 
toks, — įsiterpė Leslė. — Eimis — tai mano pavardė. 

Tada Elė pažvelgė į visus pažymėjimus ir pamatė, kad visi 
trys vardai sumaišyti. Jos pažymėjime buvo įrašyta: “Elė Epl- 
bai“, o Leslės pažymėjime — “Leslė Ebot". 

Elė pažvelgė į Medison išpūtusi akis. 

— Ir kaip tu galėjai Žinoti? 

Medison gūžtelėjo pečiais. 

— Man taip nutinka beveik visada. Jie prigalvoja visokiau- 
sių pasiaiškinimų, kad tik ilgiau užlaikytų, — atsakė ji ir nusi- 
gręžė. 

Elė dirstelėjo į Leslę, o paskui nunešė pažymėjimus Irai. Jis 
bent jau neapsimetinėjo apgailestaująs dėl padarytų klaidų. 

— Manyčiau, jums visoms trims tiesiog reikėtų dar šiek tiek 
palaukti; jūs neprieštarausite? — Šypsodamasis pasiteiravo jis. — 
Palaukite čia pat, ant suolelio. Būtų geriau, kad niekur neišeitu- 
mėte, nes man gali prireikti užduoti jums vieną kitą klausimą. 

Elė jau Žiojosi jam pasakyti, ką iš tikrųjų apie jį galvoja, 
galbūt net pareikalauti pakviesti jo viršininką, tačiau šį kartą tuš- 
tybė paėmė viršų. Gauti privilegiją sėdėti greta tokių merginų 
kaip Leslė ir Medison, būti panašiai į vaikščiojančią nuotrauką, 
na, žinote... Tiesą sakant, dabar ji nesijuto labai prastai. Atvirai 
šnekant, grįždama prie suolelio ji žengė labiau išsitiesusi nei pa- 
prastai vaikščiodavo. 

Ji vėl įsitaisė tarp anų dviejų merginų. 

— Na, — pratarė ji atsisukdama į Leslę, — tai dabar viską 
papasakok mums apie vaikiną, kurį palikai. 

Leslė nusijuokė. 

— Ar visi niujorkiečiai tokie stačiokai kaip tu? 

— Neturiu jokio supratimo. Aš esu iš Ričmondo, iš Virdži- 
nijos valstijos. 

— Vadinasi, mes visos Niujorke esame naujokės, — atsakė 
Leslė. — Ar mes visos viliamės surasti čia savo laimę? 

— Mes nesiviliame, mes paprasčiausiai taip ir padarysime, 
tiesa? 

— Taip! — užtikrintai šūktelėjo Leslė, tačiau Medison nie- 
ko neatsakė. 

Elė atsigręžė į Medison. 

— O kaip tu? Kiek palūžusių vyriškių tu palikai? 

— Nė vieno. Tiesą sakant, mane pačią paliko mano draugas. 

Medison daugiau nieko nepasakojo, todėl Elė tylėdama taip 
ir liko į ją įsistebeilijusi. Ji buvo per daug pritrenkta, kad galėtų 

kalbėti. Po minutėlės ji dirstelėjo į Leslę ir pamatė, kad ir ji bu- 
vo sutrikusi. 

— Lesle, neįsižeisk, bet man būtų labai įdomu pirmiausia 
išgirsti Šią istoriją, — pasakė Elė. 

Kurį laiką Medison tylėjo, o paskui pratarė: 

— Nėra ko slėpti. Erskine kiekvienas žino, kas nutiko, va- 
dinasi, tai nėra jokia paslaptis. 

Elė prikando liežuvį ir ištvėrė nepasakiusi, kad Erskine gal- 
būt ir galima gyvenimo paslaptis atskleisti kiekvienam, tačiau 
visam pasauliui jos taip ir liks paslaptys. 

— Tai buvo mokyklinė meilė, — pasakojo Medison. — Ro- 
džeris lankė vidurinę mokyklą maždaug už penkiasdešimties mylių 
nuo manosios, bet aš buvau futbolo komandos šokėjų vadovė ir... 

— Ir aš! — pertraukė ją Leslė. Tada jos abi klausiamai pa- 
žvelgė į Elę. 

— Aš tai ne, — atsakė šioji. — Aš vadovavau debatų daly- 
vių komandai ir lotynistų klubui. 

— Mmm, — numykė Medison. — Taigi mes su Rodžeriu 
susipažinome ir visus mokyklinius metus buvome pora. Niekada 
neidavau į pasimatymus su kuo nors kitu, tik su Rodžeriu. Baigę 
mokyklą abu ketinome stoti į koledžą, o paskui susituokti ir lai- 
mingai gyventi. Mes net buvome išsirinkę vardus savo būsimiems 
vaikams. 

Medison minutėlę nusigręžė, o jai vėl atsisukus veido iš- 
raiška buvo nepasikeitusi, tik akyse atsispindėjo skausmas. Elė 
pamanė, kad ji tikriausiai buvo pripratusi slėpti emocijas; aki- 
mirką Elei pasirodė, jog už šio gražaus veido ji įstengė pamatyti 
tikrąjį žmogų. 

— Turėjau numanyti, kad bus daug nesklandumų. Matot, Ro- 
džerio šeima labai turtinga, o mes su mama — ne. 

— O kur tavo tėvas? — paklausė Elė visai negalvodama apie 
geras manieras ir nuolatinius motinos priesakus nekišti nosies į 
asmeniškus kitų žmonių reikalus. 

Medison grakščiai kilstelėjo vieną petį. Elė pamanė, jog jai 
labiau tiktų nuolat puikuotis ekrane. 

— Jis buvo vedęs vyras, — vėl ėmė pasakoti Medison. — 
Jis mamą paliko, tiksliau, pabėgo tada, kai mama pasakė, jog 
laukiasi. Apie jį žinau tik tiek, kad jo pavardė — Medisonas. 
Taigi manasis vardas — mano motinos kerštas. Ji negavo jo pa- 
vardės, todėl man suteikė tokį vardą. Ji pasakė, kad jis niekada 
negalės išsiginti, jog aš — tai nedidelė jo dalelė. 

Kurį laiką ore tvyrojo pyktis, pasklidęs kartu su Medison 
ištartais žodžiais. 

— Taip, toks vardas nurungia ir “Elę", — linksmai pratarė 
Elė. — Mano mama pasakojo, jog jai jau buvo pasidarę bloga 
nuo tų didelių pašėlusių berniūkščių, ir ji labai norėjo mažos mer- 
gaitės. Todėl ji man ir davė tokį mergaitišką, vaikišką vardą. 

— Tai pilnas tavo vardas ne Eleonora? — paklausė Leslė. 

— Ne. Tiesiog Elė. Man atrodo, aš pasikeisiu vardą į Anas- 
taziją. Na, tai kas nutiko Rodžeriui? — neatlyžo Elė vėl kalbin- 
dama Medison. 

Medison lengviau atsiduso. Linksmi Elės žodžiai sušvelni- 
no kilusią įtampą. 

— Likus dviem savaitėms iki vidurinės mokyklos baigimo 
mano mamai buvo diagnozuotas krūties vėžys. 

— Ohoho! — nesusilaikė Elė. 

Leslė permetė ranką per suolelio atlošą ir spustelėjo Medi- 


son petį. 
— Mano gyvenime svarbiausi buvo du žmonės — Rodžeris 
ir mama, — kalbėjo Medison. — Mes buvome neperskiriamos. 


Augindama mane ji dirbo dviejose vietose norėdama sudurti ga- 
14 su galu. Vakarais ji dirbo maisto prekių parduotuvėje. Kadan- 
gi vakarais ateinančiai auklei nusamdyti pinigų nebuvo, mama 
mane vesdavosi kartu su savimi. Aš turėdavau slėptis viename iš 
parduotuvės sandėlių. Galėčiau daug ką papasakoti apie tai, kaip 
tokiose parduotuvėse dirbama. 

Paskutinis Medison sakinys turėjo būti suprastas kaip pa- 
juokavimas, tačiau nei Elė, nei Leslė net nešyptelėjo. 

— Žodžiu, susirgus mamai studijas koledže turėjau atidėti, — 
tęsė Medison. Ji vėl akimirką nusigręžė. — Kad būtų trumpiau, ga- 
liu pasakyti, kad mano mama mirė, bet iki tol dar pagyveno ket- 
verius metus. Taigi visi pinigai, skirti mano studijoms koledže, 
buvo išleisti gydytojams ir ligoninėms. 

Elė nieko guodžiančio negalėjo pasakyti; sprendžiant iš ty- 
los, Leslė — taip pat. 

— O Rodžeris? — nedrąsiai paklausė Elė. 

— Gerasis senasis Rodžeris grįžo iš koledžo. Galėčiau pri- 
durti, jog ten studijuoti jis išvyko gavęs futbolo komandos išrū- 
pintą stipendiją. Jo tėvai tikrai yra turtingi, bet tuo pačiu — pa- 
tys menkiausi žmonės pasaulyje. Grįždamas jis “po paranke" par- 
sivedė sužadėtinę. 

— Ką tokią? — niekaip negalėjo suprasti Elė. — Ar galėtų 
būti bent vienas vyras, galintis išmainyti tave į kokią nors kitą? 

Elė nesusigriebė, kad šiuos žodžius ištarė kiek per garsiai; 
visa Žmonių eilutė susidomėjusi atsigręžė į jas. 

— Grožis — dar ne viskas, — nežymiai šyptelėjusi atsakė 
Medison. 

— Aš ir nekalbu apie grožį. Juk tu atsisakei mokslo, kad 
galėtum likti namuose ir slaugyti mamą. O tai jau vidinis grožis! 

Medison nustebusi atsigręžė į Elę. Tada ji nusišypsojo taip, 
kad nušvito visas jos veidas. 

— Žinai, man atrodo, kad tu man labai patinki, — pasakė 
Medison. Elė taip pat jai nusišypsojo. 

— Tęsk, — dabar jau ragino Leslė. — Tai ką tu darei? Su- 
tinku su Ele; ir kam gi jam prireikė kokios nors kitos? 

Medison giliai atsiduso. 

— Jis man sakė, jog baigęs koledžą pajuto, kad jam reika- 
lingas žmogus, su kuriuo jis galėtų kalbėtis. Išsilavinęs žmogus. 

Tai išgirdusi Elė atsisuko į Leslę, o paskui vėl pažvelgė į 
Medison. 

— Kastracija jam būtų per švelni bausmė, — ramiai pratarė ji. 

Medison pritariamai linktelėjo. 

— Anksčiau ir aš taip maniau. Ypač galvodama apie mo- 
kyklinius metus, kuomet už jį ruošdavau namų darbus. Pas mane 
jis paprastai atvažiuodavo tris kartus per savaitę ir visada atsi- 
veždavo pilną krepšį užduočių, su kuriomis jam turėdavau padė- 
ti susidoroti. Tiesą sakant, kol aš ruošdavau jo namų darbus, jis 
per televiziją žiūrėdavo futbolo rungtynes. Mūsų pasimatymai 
dažniausiai taip ir baigdavosi — aš ruošdavau jo namų darbus, o 
Rodžeris su kuo nors spardydavo kamuolį. Koledže irgi viskas 
klostėsi panašiai — gavęs parašyti darbą, jis viską siųsdavo man, 
kad parašyčiau už jį. 

— Ir kiek ilgai jis galėjo taip visus apgaudinėti? — paklau- 
sė Leslė. — Tikriausiai per pirmuosius egzaminus jis įkliuvo. 
Juk tada tu tikriausiai nebegalėjai jam padėti. 

— Tu taip manai? — pasakė Medison kilsteldama antakį. — 
Rodžeris buvo geriausias visų laikų savo vidurinės mokyklos fut- 
bolininkas. Jis visada pats vienas laimėdavo bet kokias futbolo 
rungtynes. Mokyklos direktorius buvo pasakęs visiems mokyto- 
jams, jog, jeigu jie jam nerašys pakankamai gerų pažymių, pa- 
dėsiančių jam įstoti į koledžą, jis išmes juos iš darbo. Aš kole- 
dže nebuvau, bet manau, kad ir ten viskas klostėsi panašiai. 

— Kaip nuostabu, — pratarė Elė gręždamasi į Leslę. — Juk 
tikrai? 

Leslė nusijuokė. 

— Vadinasi, tu jam padėjai įstoti į koledžą, paskui padėjai 
ten išsilaikyti, pati būdama tarsi šventoji. 

Išgirdusi šiuos žodžius Medison nusijuokė. 

— Šventoji todėl, kad slaugiau savo mamą? Žinote, tam tik- 
ra prasme man visa tai net patiko. 

Kai kitos dvi jau Žiojosi kažką pasakyti, Medison kilstelėjo 
ranką jas nutraukdama. 

— Ne, ne, savaime suprantama, man buvo labai sunku ma- 
tyti mamos kančias. Tačiau mane labai domino medicinos daly- 
kai. Aš net šiek tiek dirbau ligoninėje. Iki ligoninės turėjau va- 
Žiuoti septyniasdešimt penkias mylias, bet... 

— Kiekvieną dieną? — pertraukė ją Elė. 

— Tik tris dienas per savaitę. Tačiau Montana — ne Virdži- 
nija, — kalbėjo šypsodamasi Medison. — Tu gali uždėti koją ant 
greičio pedalo ir susiruošti miegoti; na, galima sakyti, tiesiogine 
šių žodžių prasme. Per tuos ketverius metus, kol nebuvo Rodže- 
rio, aš labai daug ko išmokau. Tiesą sakant, vienas iš gydytojų 
man patarė mokytis ir tapti sesele, bet vėliau jis... 

— Palauk, aš atspėsiu, — nutaisiusi ypatingą miną pertrau- 
kė Elė. — Jis ėmė gainiotis tave aplink stalą. 

Medison nuleido akis ir ėmė apžiūrinėti savo rankas. 

— Ne, aplink lovą, kurioje gulėjo komos būsenos ligonis. 
Bet jam būtų buvę geriau pastebėti, kad rankose laikau basoną. 
Aš "netyčia" ant jo supyliau visą basono turinį. 

Sulig tais žodžiais Elė pratrūko kvatotis, o laukiantys eilu- 
tėje žmonės dar kartą sutartinai atsigręžė. Leslė irgi juokėsi del- 
nu prisidengusi burną. 

— Na, tai jeigu tau patiko seselės darbas, kodėl jo ir toliau 
nedirbai? — paklausė Leslė. 

— Kadangi... — Medison nebaigė. Kaip ji galėjo imti joms 
ir papasakoti, koks buvo jos gyvenimas? Galbūt jos žodžiai nu- 
skambėtų kaip tuštybės įrodymas, jeigu ji imtų kalbėti apie tai, 
kokia ji graži, tačiau visą gyvenimą Žmonėms labai patiko į ją 
žiūrėti. Jos mama jai pasakojo, jog vos gimusi ji buvo išskirtinė, 
ir visi iškart tai pastebėjo. Mokyklos metais, kai reikėdavo vai- 
dinti princeses, šiam vaidmeniui visada būdavo parenkama Me- 
dison. Penktoje klasėje ji maldaute maldavo norėdama gauti ra- 
ganos vaidmenį ir virpėjo iš džiaugsmo sulaukusi iš mokytojos 
teigiamo atsakymo. Ji galėjo vaidinti raganą ir užsidėjusi smailą 
kepurę šveplenti. Medison visada patiko šveplenti ir visaip ku- 

dakuoti. Tačiau paskui mokytoja nuėjo namo ir perrašė pjesę taip, 
kad pabaigoje ragana pavirstų gražia princese. Kai Medison pa- 
mėgino protestuoti, jai buvo paaiškinta, jog jos veidelis padės 
parduoti daugiau bilietų, todėl ji turėtų liautis verkšlenusi. 

Medison paaugus jos grožis išliko. Ji išaugo iki dabartinių 
penkių pėdų ir vienuolikos su puse colių. 

— Mano ūgis — tikrai ne šešios pėdos, — dažnai aiškinda- 
vosi ji. Jos mama dažnai sakydavo, jog Medison taip patinka Ro- 
džeris todėl, kad yra už ją aukštesnis. 

Ir kaip Medison galėjo pasakyti šioms dviem merginoms, 
kad ji jautėsi tarsi vietinė įdomybė mažo miestelio turistams. Pa- 
auglystės metais tokia ji ir buvo, bent jau jos bendraamžės ją 
taip vadindavo. Erskine niekada nebūdavo labai didelio judėji- 
mo; čia tebuvo kelios parduotuvės, išsirikiavusios pagrindinėje 
gatvėje. Tačiau pagrindinė Erskino gatvė buvo didelio kelio, ku- 
riuo tęsėsi svarbūs turistų maršrutai, dalis: žiemą tuo keliu žmo- 
nės vykdavo slidinėti, vasarą — kitaip pramogauti ir sportuoti. 
Maždaug šešios miestelio firmos sudarė komisiją, kuri turėjo nu- 
spręsti, ką daryti, kad kuo daugiau pravažiuojančių automobilių 
sustotų jų miestelyje ir ko nors nusipirktų. Taryba pateikė keletą 
pasiūlymų, kaip to pasiekti. Vienas iš tokių pasiūlymų buvo pa- 
statyti didelį kalėjimą ir pradėti dalyti baudos talonus už greičio 
viršijimą. Nusižengusį vairuotoją būtų galima pasodinti į kalėji- 
mą, 0 jo šeima, laukianti, kol jis bus 1š ten išleistas, galėtų Ers- 
kine apsipirkti. Šios minties buvo atsisakyta: prasikaltusiojo ar- 
timieji tikriausiai būtų per daug įtūžę, kad jiems šautų į galvą 
apsipirkinėti. “O ką jau kalbėti apie tai, kad šis sumanymas prieš- 
tarauja įstatymams", — pridūrė vienas iš tarybos narių. 

Buvo pasiūlyta ir daugiau minčių — keli karnavalai ir kino 
filmų festivalis. “Tačiau Spilbergas tikrai čia nepasirodys vien 
tik todėl, kad jį pakviesi", — kažkas pasakė. “Ir kas norėtų vykti 
į Erskiną?" “Mes ir nenorime, kad jie čia atvyktų. Mes tik nori- 
me, kad jie trumpam sustotų." Po tokių replikų kažkas sumur- 
mėjo: “Blogiausia yra tai, kad mes negalime priversti Medison 
atsistoti vidury kelio. Šitai tikrai juos sustabdytų." 

Už to ir buvo užsikabinta. Medison buvo pasiūlytas dar- 
bas: ji turėjo dalyti pravažiuojančioms mašinoms reklaminius 
bukletus. 

— Tai man tereikės paduoti bukletus? — nesuprato Medison. 

— Būtent, — pasigirdo atsakymas. 

Taigi vidury centrinės Erskino gatvės vietiniai verslininkai 

pastatė šviesoforą, o netoliese įrengė nedidelę pavėsinę, panašią 
į senamadišką autobusų stotelę. Automobiliams sustojus prie rau- 
donai užsižiebusio šviesoforo Medison turėjo įteikti vairuotojams 
bukletus. 

Viskas atrodė labai paprasta, dirbti ji turėjo tik savaitgaliais, 
kai būdavo didesnis judėjimas; taigi Medison sutiko su pasiūly- 
mu ir ėmėsi darbo. Tačiau galiausiai planas, galima sakyti, žlu- 
go, nes Erskine sustodavo per daug automobilių ir per daug vy- 
rų, nusiteikusių savaitgalio linksmybėms. Medison nebebuvo sau- 
gu, todėl vietinis šerifas porai deputatų liepė nuolat būti greta 
jos. Galiausiai Erskino Žmonės nutarė, jog būtų protingiausia pa- 
statyti reklaminį stendą su Medison atvaizdu. Nuotraukoje ji vil- 
kėjo nukirptais džinsais, ant juosmens buvo užsirišusi raudoną 
megztuką. Ji kvietė pravažiuojančius turistus stabtelti ir pasižval- 
gyti po Erskiną. 

Medison naujasis darbas iš pradžių kėlė daug nerimo, ta- 
čiau jai reikėjo pinigų, kad galėtų apmokėti ligoninės pateiktas 
sąskaitas už mamos gydymą; be to, Rodžeriui išvažiavus į kole- 
džą, ji jautėsi labai vieniša, todėl jai patikdavo kalbėtis su žmo- 
nėmis, keliaujančiais kažkur kitur. 

— Na, tai kas nutiko? — nekantravo Elė. — Kodėl atvykai 
čia, į Niujorką? 

— Miestelio taryba nusprendė, jog jie man liko skolingi, — 
pasakė Medison ir vėl mostelėjo ranka pastebėjusi, kad Elė ren- 
giasi ją pertraukti. — Na, visai nesvarbu kodėl, bet, kai Rodže- 
ris mane paliko, buvo nutarta mane išsiųsti į Niujorką, kad čia 
pradėčiau modelio karjerą. 

Medison joms nepapasakojo, ką vieną kartą jai spjaute iš- 
spjovė įpykusi pastoriaus duktė. Mergina visada labai pavydėjo 
Medison, nes ji ne tik buvo labai graži, bet ir išties sumani, todėl 
visiems Žmonėms nepaprastai patiko. To jau buvo per daug pa- 
vydžiai mergiotei, todėl pastoriaus dukra išplepėjo Medison pa- 
slaptį, kurios ji neturėjo sužinoti. Tikra tiesa, miestelio taryba 
surinko pinigus norėdama išsiųsti Medison į Niujorką. 

— Jeigu ji išgarsės, mūsų miestelis bus pažymėtas žemėla- 
pyje, — svarstė visi. 

Tačiau pikčiurnos tėvas, bažnyčios, kurioje lankydavosi Me- 
dison su mama, pastorius pasakė, kad tokios sumos nepakanka. 
Pastoriaus dukra kartą užtiko tėvą, renkantį telefono numerį. Ji 
pakėlė dubliuoto telefono ragelį ir išgirdo vaikišką balsą: “Me- 
disonų namai". Jos tėvas pastorius pasakė: 

— Prašau pakviesti prie telefono savo tėtį. 

Po minutėlės ragelyje pasigirdo vyriškas balsas: 

— Klausau? 

— Jūsų dukrai labai reikia dešimties tūkstančių dolerių. Da- 
bar. Prašau tuos pinigus atsiųsti man, į bažnyčią. Ar prisimenate 
mano vardą ir adresą? 

Ragelyje kurį laiką buvo tylu, o paskui pasigirdo žodžiai: 

— Taip, prisimenu. 

Dar vėliau pyptelėjo signalas, pokalbis buvo baigtas. 

Tačiau šios istorijos Medison nepasakojo, ji nepasakojo apie 
savo tėvą ir jo pinigus. Tai buvo labai asmeniška, apie tai ne- 
reikėtų kalbėti. Galiausiai Medison baigė pasakojimą pasakyda- 
ma, kad miestelio taryba ją išsiuntė į Niujorką tam, kad ji taptų 
modeliu. Ir viskas. 

Elė nujautė, kad Medison papasakojo ne viską, todėl vėl ap- 
šaudė naująją draugę daugybe klausimų. Tačiau Medison tik šyp- 
sojosi Monos Lizos šypsena ir į klausimus neatsakinėjo. 

— O ką gali papasakoti tu, Lesle? — paklausė Medison, ir 
Elė suprato, kad jokie įkalbinėjimai Medison neprivers papasa- 
koti ko nors daugiau. — Kaip tasai vyrukas, kurį tu palikai? 

— Jis vardu Alenas, — atsakė Leslė, mėgindama nutaisyti 
liūdną išraišką, bet jos akys taip švietė laime ir didelėm viltim, 
jog Elei atrodė, kad Leslė niekada negalėtų būti liūdna. — Mes 
rengėmės susituokti, bet aš pasprukau. Aš suprantu, man jau dvi- 
dešimt vieneri, aš esu pakankamai suaugusi, kad turėčiau savo 
šeimą ir gimdyčiau vaikus, bet... 

— Tu nori pamatyti gyvenimą, — entuziastingai ją pertarė Elė. 

— O, taip! 

— Taigi tu palikai vaikiną ir atvykai į Niujorką, — šypso- 
damasi tesė Elė. 

— Maždaug taip. Tiesa, Alenas labai ant manęs supyko. Jis 
sakė, jog būtų mėginęs ką nors nuveikti koledže, jeigu būtų ži- 
nojęs, kad aš ketinu tapti... — Leslė nebaigė sakinio nudurdama 
akis. — Jis iškėlė siaubingą sceną. 

Kurį laiką visos trys merginos tylėjo. Paskui prabilo Medi- 
son: 

— O tu turi jo adresą? Galbūt mes su Alenu galėtume tapti 
draugais? 

Šie žodžiai praskaidrino jų nuotaiką; jos visos nusijuokė. 

— O ką tu galėtum apie save papasakoti? — paklausė Leslė 
žvelgdama į Elę. — Dabar mes savo draugijoje turime vieną at- 
stumtąją ir vieną atstūmusiąją. O prie kurios prirūšiuoti tave? 

— Nei prie vienos, nei prie kitos, — atsakė Elė. O paskui 
paskubomis pridūrė: — Norėjau pasakyti, kad man nėra nutikę 
jokių romantiškų dalykų. Nuo vaikystės troškau būti menininkė. 
Kalėdoms ar gimtadienio proga visada norėdavau gauti dažų ar 
kreidelių, arba spalvotų pieštukų, arba ką nors, su kuo galėčiau 
piešti. Vidurinėje mokykloje buvau nuėjusi į tris pasimatymus. Au- 
gau kartu su keturiais vyresniais broliais, kurie vietoj smegenų 
turėjo akmenis. Ne ne, aš juos visus labai myliu, jie yra geri vai- 
kinai, bet... 

— Kvaili, — mėgino jai padėti Medison. 

— Taip, — atsidususi sutiko Elė. — Jie dideli, tvirti, atle- 
tiški, geri sportininkai, bet norėdama juos priversti atsiversti kny- 
gą mano mama visada griebdavosi botago. Kaip ir tavasis Ro- 
džeris, jie... 

— Labai prašau, — pertraukė ją Medison. — Jis jau ne ma- 
no Rodžeris. 

— Teisingai. Atsiprašau. Kad ir kaip ten būtų, jų draugės, 
kaip ir tu, ruošdavo už juos namų darbus. Iš tikrųjų, jie turėjo mer- 
ginas ir bičiules; tai du skirtingi dalykai. Jie turėjo merginų, su 
kuriomis eidavo į pasimatymus, kurios vilkėdavo sukneles be pet- 
nešėlių, ir taip pat susitikinėdavo su pilkutėmis pelytėmis, kurios 
už juos atlikdavo namų darbus. Štai todėl pirmą kartą tave pama- 
čiusi aš... — Elė nebaigusi sakinio nukreipė nuo Medison akis. 

— Na taip, tu pamanei, kad aš tokia pat buka, kaip ir tos 
merginos, su kuriomis susitikinėdavo tavo broliai. Nesijaudink, 
aš jau prie to pripratusi. 

— Bet nejau tu neturėjai jokio vaikino? — paklausė Elės 
Leslė. — Juk tu tokia... 

— Žinau. Meilutė, ar ne? — atsidususi baigė Elė. — Man 
atrodo, namuose man ir taip pakako testosterono, todėl nė nebe- 
norėjau daugiau. Aš tenorėjau piešti, būtent tą dariau koledže. 
Gegužės mėnesį baigiau koledžą ir gavau dailės specialistės di- 
plomą; šią vasarą gyvenau namie ir dirbau Ričmondo dailės ga- 
lerijoje. UŽ mūsų namo stovi sena pašiūrė, kurią mano mama pa- 
prastai vadina vasarnamiu. Ji mėgino įkalbėti tėvą įstatyti duris 
ir langus, kad čia ji galėtų kartkartėmis ramiai pasėdėti ir pa- 
skaityti. Ji bukino tėvą daugiau nei trisdešimt metų, tačiau rei- 
kalai nepasistūmėjo į priekį, — kalbėjo Elė šypsodamasi, nes ši 
istorija buvo tapusi visos šeimos pokštavimų objektu. Ši istorija 
buvo juokinga visiems šeimos nariams, išskyrus mamą. 

— Ji turėjo viską susitvarkyti pati, — tvirtai pareiškė Les- 

lė. — Mano tėvas yra statybos darbų vykdytojas, kartais važiuo- 
damas į darbą jis pasiimdavo mane kartu su savimi. Aš moku 
dirbti su plaktuku ir atsuktuvu ne prasčiau už bet kokį vyrą. 

Elė ir Medison nusišypsojo išgirdusios tokias Leslės kal- 
bas, nes šiuos žodžius ji ištarė labai jau iššaukiančiai. 

— Aš esu m000o0o0ooteris, tik paklausykit, — tyliai uždai- 
navo Elė, ir jos visos trys nusikvatojo. 

— Na, kad ir kaip ten būtų, praėjusią vasarą toji pašiūrė man 
atstojo studiją. Aš ten dirbdavau vos grįžusi po darbo galerijoje. 
Galiausiai... — ji nebaigė sakinio ir nudelbė akis. 

— Kažkas Niujorke pastebėjo tavo paveikslus, — mėgino 
atspėti Medison. 

— Taip! — šūktelėjo Elė pakėlusi į Medison spindinčias 
akis. — Taip, taip ir dar kartą taip! Miranda, galerijos savinin- 
kė, nusiuntė mano darbų nuotraukas savo draugei. Nuo to viskas 
1r prasidėjo. Kaimelyje (tai Niujorko dalis, kurioje buriasi bohe- 
mos atstovai — vert.) man buvo pasiūlyta nuomoti palėpę ir įs1- 
rengti ten studiją. Patalpos tikrai bjaurios ir drėgnos, ten yra lif- 
tas, primenantis kažkokius siaubo filmų įrenginius, bet apšvieti- 
mas išties geras, ten labai daug erdvės ir... 

Elė nebaigė tirados, nes jai pritrūko kvapo. 

— Tai puiki proga, — pasakė ji vėl giliai įkvėpusi. — Da- 
bar mano tėvams reikia pakratyti piniginę. Tik vienas iš mano 
brolių nutarė mokytis koledže, taigi tėvai man pasakė, jog galiu 
imti kitų trijų brolių mokslui skirtus pinigus, bet man atrodo, 
kad... — ji vėl nebaigė pradėtos minties ir nuleido akis. 

— Jie tau padeda, nes labai tave myli, — švelniai pratarė 
Leslė, o paskui spustelėjo Elės petį. 

Šypsodamasi Elė pažvelgė į Leslę ir pagalvojo: “Ji — tikra 
romantikė. Iš kurios pusės bepažvelgsi, ji — tikra romantikė." 

— Na, galbūt tu ir teisi, — šypsodamasi atsakė Elė. — Ma- 
no mama sako, kad mes abi turime būti vieningos, norėdamos 
atsilaikyti prieš berniukus. 

Medison atidžiai žvelgė Elei į akis. 

— Nejau nebuvo nė vieno vaikino, kuris būtų tave sudomi- 
nęs? Per visus mokyklinius ir koledžo metus? 

— Aš nesu kokia nors ten... na, pačios suprantat, — atsakė 
Elė. — Aš buvau nuėjusi į kelis pasimatymus, bet tie vyrukai, 
kurių išvaizda man patikdavo, negalėdavo atskirti Renuaro nuo 
Van Gogo. Jiems atrodydavo, kad Rubensas žaidžia Dalaso kau- 
bojų komandoje. O dailės katedros vyrukai... — ji pakėlė ranką 

delnu į viršų ir išsivėpė. — Pusė jų domėjosi tik vienas kitu, o 
kita pusė atrodė taip, tarsi niekada nebūtų palindę po dušu. 

Medison kiek palinko į priekį. 

— Man net sunku įsivaizduoti, kaip galima gyventi šalia ne- 
turint vyro, — švelniai kalbėjo ji. — Galbūt dėl to, kad mano 
mamos gyvenimas buvo labai sunkus, bet aš įsitvėriau Rodžerio 
ir niekada jo nepaleidau. Net ir tada, kai jis mane paliko, aš... — 
ji nutilo ir pažvelgė į abi bičiules. — Aš prašiau, kad jis sugrįžŽ- 
tų, — baigė Medison šyptelėjusi. Ir vėl Elė jos akyse pastebėjo 
skausmą. 

Elė norėjo išblaškyti Medison mintis apie praeitį. 

— Bet dabar mes visos esame čia, viskas jau praeity. 

Ji nukreipė žvilgsnį nuo Leslės į Medison. 

— Tu ištrūkai nuo Aleno, o tu pasprukai nuo Rodžerio. Lai- 
mingai nusikratykite jais abiem. 

— Ji bus pirmoji iš mūsų, kuri įklimps neišvengusi kokio 
nors vyriškio kerų ir pamirš savąją dailę ir meną, — iškilmingai 
pratarė Medison. — Po trejų metų ji gyvens atokiame namelyje 
ir turės pustuzinį vaikų. 

— O gal net ir daugiau, — pridūrė Leslė. 

— Cha! — pasišaipė Elė. — Mane laimės vienintelis vyriš- 
kis: tas, kuris bus tūkstantį kartų talentingesnis už mane. Taigi... 
Kol nesutikau Mikelandželo reinkarnacijos, tol esu saugi. 

— O ar Mikelandželas nebuvo gėjus? — paklausė Leslės 
Medison. 

— Ar čia ne tas pats pamišėlis, nusipjovęs ausį? — paantri- 
no Leslė. 

— Gerai, gerai, liaukitės. Galite man linkėti visokių baisy- 
bių, bet dabar mes visos esame lygios. 

— Klausykite! — šūktelėjo kažką prisiminusi Leslė. — Jei- 
gu jau prabilome apie lygybę... Juk šiandien mūsų gimtadienis. 
Bent jau mano — tai tikrai, o dar ir, jei neklystu... 

— Ir mano, — pratęsė Elė, o Medison irgi pritariamai pa- 
linksėjo. 

— Mums reikia pasivaišinti tortu, — kategoriškai nukirto 
Leslė. 

— Ji tariasi esanti didžioji motina, — pasakė Elė Medison. 

Leslė nekreipė į jas jokio dėmesio. 

— Einu ir paklausiu to žiurkėno Iros, kur yra artimiausia 
konditerijos gaminių parduotuvė. Nupirksiu patį tikriausią gim- 
tadienio tortą. 

Taip tarusi, ji pakilo, ir tada visi žodžiai, kurie jau sukosi 
ant Medison ir Elės liežuvių, taip ir liko neištarti, nes Leslės ei- 
sena buvo neįtikėtinai žavi. Ji ne ėjo, bet plaukė, jos permato- 
mas ilgas sijonas plaikstėsi apie grakščias, ilgas, raumeningas 
kojas. 

— Oho, — tepratarė Elė, kai Leslė jau lenkėsi prie Iros sta- 
lelio. — Oho... 

— Tai jau taip... — pritarė akis išpūtusi Medison. 

Priėjusi prie durų Leslė atsigręžusi joms pamojavo. Elė ir 
Medison liko vienos. Likusios dviese jos susivokė, jog menkai 
ką teturi viena kitai pasakyti. Nepaisant to, kad Leslė buvo ty- 
lesnė už jas abi, ji turėjo kažką, kas versdavo jas visas tris šne- 
kėtis. Leslė aplink save skleidė kažkokią ypatingą šilumą ir ra- 
mybę, ypatingą lauką, į kurį patekus norėjosi atverti visas pa- 
slaptis. 

Stojusi tyla nervino Elę, bet Medison tiesiog atsirėmė į sie- 
ną ir užsimerkė. Elė buvo neįtikėtinai judri, trykštanti energija, 
o Medison, kaip galėjai numanyti, buvo įsikūnijusi kantrybė. 

Elė nustebo po kelių minučių tarpduryje išvydusi Leslę, ran- 
kose laikančią baltą torto dėžutę. Ji tikrai ilgai neužtruko. 

— Niekada nepatikėsite, — pratarė Leslė sėsdamasi greta 
Elės ir atidarydama dėžutę. Dėžutėje puikavosi nedidelis tortu- 
kas, papuoštas puriu baltu kremu. Ant torto viršaus rausvu kre- 
mu buvo išvingiuoti jų vardai. 

— Labai greitai susisukai, — pasakė nustebusi Elė. 

Leslės akys juokėsi. 

— Kepykla yra gretimame pastate. Kiekvieną dieną ten yra 
kepami tortukai “Iros mergaitėms". 

Elė net sumirksėjo. 

— Tai tu kalbi apie mus? Vadinasi, dabar mes jau esame 
“Iros mergaitės"? 

Leslė juokėsi. 

— Medison, tu buvai teisi. Mažasis ištvirkėlis kiekvieną die- 
ną pasirenka dvi tris jaunas merginas ir verčia jas sėdėti ant suo- 
lelio, o pats daro tūkstančius klaidų jų pažymėjimuose stengda- 
masis kuo ilgiau jas užlaikyti. Kadangi daugelis žmonių ateina į 
departamentą būtent per savo gimtadienį, atrodo, jog daug kam 
kyla mintis apie tortuką. 

— Ar kepykla jam kiek nors už tai moka? — paklausė Elė. — 
Ir kodėl Niujorkas jam leidžia šitaip elgtis ir nieko nesako? 

Leslė palinko į priekį ir tyliai pratarė: 

— To paties ir aš jų paklausiau. Neklausiau apie mokestį, 
bet pasiteiravau, kodėl visi toleruoja tokį jo elgesį. Matai štai tą 
mažytį langelį viršuje? — paklausė Leslė pakreipdama galvą ir 
pažvelgdama į nedidelį langelį tiesiai Irai virš galvos. 

Tiesiai virš Iros stalelio, atitverto grotelėmis, buvo mažas 
langelis, toks nešvarus, jog vargiai galėjai tikėtis, kad per jį kas 
nors matosi. 

— Ten dirba Iros viršininkas, — pasakė Leslė. — Kaip pa- 
sakojo kepyklos moterys, sklinda kalbos, jog Irai leidžiama ši- 
taip elgtis, nes ir jo viršininkas gėrisi tais pačiais vaizdeliais, 
kuriais taip žavisi Ira. 

— Net neabejoju, kad kitu atveju tiesiog įsiusčiau, — po- 
stringavo Elė, bet, kad ir kaip ten būtų, šiandien susipažinau su 
jumis ir... — ji gūžtelėjo pečiais nebaigusi. — Na, tai koks gi 
tasai tortukas? 

— Kokosinis. Konditerijos parduotuvėje man pasakė, kad šo- 
koladinio prastesnis skonis. Žiūrėkit, ji net įdėjo vienkartines lėkš- 
teles, servetėles ir desertines šakutes. Na, Iros mergiotės, kibkim! 

Trijulė įniko į tortą. 


3 


— Prisisekite saugos diržus ir pasiruoškite, lėktuvas leidžia- 
si, — atsklido balsas per mikrofoną. Elė pakirdo iš prisiminimų. 

Ir kas nutiko tai gražiai gražiai merginai? Elė tebesvarstė. 
Ištisus devyniolika metų Elė nebuvo pažvelgusi į jokį madų žur- 
nalą negalvodama apie Medison. 

— Ji tikrai nėra gražesnė už Medison, — begales kartų kar- 
todavo Elė. 

Jos buvęs vyras net buvo pradėjęs iš jos šaipytis: 

— Palauk, aš už tave pasakysiu: kad ir koks jis gražus būtų, 
kad ir kokia ji graži būtų, nei jis, nei ji nėra tokie žavūs, kokia 
yra Medison. 

Po šios pastabos Elė niekada garsiai nebesakydavo savo nuo- 
monės, tačiau ir toliau nesiliovė galvojusi apie Medison. Galbūt 
Medison grįžo į savo namus Montanoje ir baigė medicinos sese- 
rų mokyklą? Galbūt ji ištekėjo už gydytojo ir susilaukė pustuzi- 
nio vaikų? 

Pagalvojusi apie vaikus Elė pakėlė užuolaidėlę ir dirstelėjo 
pro langelį. Vaikai ir buvo toji tema, kurios ji nenorėjo gvilden- 

ti. Tiesą sakant, dėl vaikų ir iširo jos santuoka. Kitą dieną po 
Kalėdų, kai jos buvęs vyras ir vėl užpylė ją priekaištais dėl to, 
kad Elė niekada jam nieko nėra "davusi", nieko dėl jo nėra “pa- 
dariusi", Elė pažvelgė į jį ir pagalvojo: dėl šito savanaudžio aš 
atsisakiau vaikų. Tada ji dar nenumanė, bet būtent tą akimirką ji 
paliko savo vyrą. Paliko mintyse. Teismai ir begalinis skyrybų 
procesas truko beveik metus, tačiau širdyje ji jau tą akimirką nuo 
jo atsiskyrė. 

Lėktuvui paliėtus žemę Elę vėl užvaldė nerimas. Iš tiesų 
kvaila paskirti pasimatymą moterims, kurių nematei tiek daug 
metų. Visa tai priminė siaubingus klasės susitikimus. Tu ateini 
mintyse nešiodamas iš praeities likusius Žmonių atvaizdus, 0 pa- 
matai raukšlelių išvagotus veidus ir apdribusius pilvukus. Tada 
tu pats nueini į rūkomąjį ir veidrodyje pamatai, jog ir tu turi to- 
kias raukšleles ir apdribusį pilvą. 

Lėktuvui sustojus Elė paėmė lagaminėlį ant ratukų ir atsi- 
stojo. Laukdama prie išėjimo ji dar kartą prisiminė Transporto 
priemonių departamentą. Ji mąstė apie tai, jog Medison tikrai 
tądien kažką slėpė. Tomis dienomis Elei išties netrūko pasitikė- 
jimo savimi, ji buvo tikra, kad visą pasaulį sužavės savo paveiks- 
lais, ji neabejojo, kad Medison ir Leslės laukia toks pat žavus 
likimas. Žvelgdamas į Medison galėjai pagalvoti, kad ši mergina 
neturi jokių paslapčių — savaime suprantama, ji yra mokyklos 
karalienė ir neabejotinai populiariausia mergina. Aišku, ji būti- 
nai turėtų ištekėti už futbolo komandos kapitono. 

Medison gyvenimas atitiko dalį tokio scenarijaus, bet kai 
kas vis dėlto pasikeitė. Ir kodėl jos nepatraukė manekenių pa- 
saulis, svarstė Elė. Kodėl per ištisus devyniolika metų Elė nie- 
kada nematė jos nuotraukų kokiame nors žurnale? Elei atrodė, 
kad Medison tereikėjo pasirodyti Niujorko gatvėse, kad koks nors 
fotografas pripultų prie jos ir maldaute maldautų jam pozuoti. 
Juk visada taip nutinka. Juk būsimas manekenes paprastai paste- 
bi sėdinčias restoranuose ar apsiperkančias vaistinėse. 

Žmonės pajudėjo išėjimo link, Elė liko jiems už nugarų. 
Laukdama, kol eilė vėl pajudės, ji ėmė galvoti apie Leslę. Šokė- 
Jos gyvenimą sekti buvo sunkiau, ypač dėl to, kad Elė retai kada 
lankydavosi Brodvėjaus koncertuose. Galbūt Leslė šoko Brod- 
vėjuje, o paskui susipažino su stebuklingai turtingu žmogumi ir 
už jo ištekėjo? O gal Elė paprasčiausiai per daug prisižiūrėjo se- 
nų nesgalvotų kino filmų? 

Žmonėms vėl pajudėjus Elė giliai įkvėpė. “Na štai", — mąstė 
ji. Pakvietusi kitas dvi moteris ji paprašė, kad kartu su savo suti- 

kimu jos atsiųstų savo skrydžių grafikus. Tokią mintį pasiūlė Džy- 
ni. Turėdama tokią informaciją ir į pagalbą pasitelkusi oro uosto 
tarnautojus Elė užsakė automobilius, kurie turėjo pasitikti jos 
viešnias oro uoste ir nugabenti jas į Džyni namus pakrantėje, Ban- 
goro šiaurės rytų dalyje. 

Galbūt Elė pasielgė kvailai, tačiau ji viską susitvarkė taip, 
kad jos lėktuvas atskristų paskutinis. Tai galėtų reikšti, kad jai 
liks sofa, o ne lova miegamajame, tačiau šitai nebuvo labai jau 
blogai. Kai ji atvyks į Džyni namus, Leslė 1r Medison tikriausiai 
jau bus atkeliavusios. 

Kai Elė išėjo iš terminalo, ji pamatė juoda uniforma apsi- 
vilkusį vyriškį, laikantį kortelę su užrašu “Ebot". Ji padavė vai- 
ruotojui lagaminėlį ir bagažo kvituką, o paskui ėmė laukti pasi- 
rodančių nešulių. 

Kai pagaliau jie jau sėdėjo automobilyje ir buvo beišvažiuo- 
jantys iš oro uosto, Elė panoro paprašyti apgręžti automobilį ir 
grįžti namo. Ir ką ji galėjo joms papasakoti apie savo gyvenimą? 
Jai buvo nusišypsojusi sėkmė, tačiau dabar jai jau nieko nebeli- 
ko. Ji leidosi mušama vyro, leidosi gniuždoma teisinės sistemos. 
Visą gyvenimą Elę pažinoję Žmonės ją vadindavo buldogiuku, 
visi buvo įsitikinę, kad niekas negali jos parklupdyti, kad ji vi- 
sada gaus tai, ko trokšta. 

— Padėk, dangau, kiekvienam, pakliuvusiam jai ant tako, — 
dažnai sakydavo jos motina. 

Elė niekada nesustodavo, bet galiausiai ji suklupo. 

Tačiau Elė nepaliepė vairuotojui apgręžti automobilio. Pas- 
kutinius trejus metus ji gyveno kęsdama nuolatinę, niekad neiš- 
blėstančią baimę; dabar atėjo metas pradėti kovoti. 

“Nors kiek pakovoti", — mąstė ji žiūrėdama pro langą į ža- 
vius Meino vaizdus. Medžių lapai liepsnojo raudoniu ir švytėjo 
auksu. Įdomu, ar visiems gimtadienio mėnuo yra pats mėgsta- 
miausias? Savaime suprantama, spalis buvo mylimiausias Elės 
mėnuo, nes tada maloniai atvėsta oras, o medžiai nusidažo įyai- 
riausiomis varsomis. Jai atrodė, kad po vasaros letargo, atėjus 
rudeniui, žmonės tarsi pabunda. 

“Viskas bus gerai, — įtikinėjo save Elė. — Dabar aš esu 
devyniolika metų vyresnė, ir jos taip pat. Net ir Medison turėtų 
būti kiek senstelėjusi. Galbūt, jeigu aš joms nepasakosiu, kas man 
nutiko, jos manęs ir nesigailės. Galbūt, jeigu..." 

— Ar jūs anksčiau esate buvusi Meine? — paklausė vairuo- 
tojas išbudindamas Elę iš minčių. 

— Ne. Ar jūs čia gyvenate? 

— Visą gyvenimą. 

— Na, tai viską man ir papasakokite, — pratarė Elė norėda- 
ma, kad kas nors atitrauktų jos mintis nuo svarstymų apie būsi- 
mą susitikimą. Plepus vairuotojas bus geriau už bet ką. 


* * * 


Elė jas pamatė anksčiau, nei šios pastebėjo ją. Vos jas išvy- 
dusi Elė pajuto, jog jai nuo krūtinės nusirito tūkstančio svarų 
akmuo. Ji su palengvėjimu atsiduso ir žengė žingsnį pirmyn, bet 
paskui sustojo norėdama laimėti šiek tiek laiko dar pasižiūrėti ir 
pagalvoti. 

Vairuotojas ją atgabeno pagal tą adresą, kurį ji jam pasakė, 
paskui iškėlė iš automobilio bagažą, o Elė apžiūrinėjo namą. Džy- 
ni jai pasakojo, kad šis namas yra labai senas, kad jį statė laivo 
dailidė dar devyniolikto amžiaus pradžioje, bet ji nieko neužsi- 
minė apie tai, kad namas tiesiog nuostabus. Namas buvo nedide- 
lis, dviejų aukštų, su erdvia veranda priekyje. Šis namas išsisky- 
rė iš kitų nepaprastai kruopščiai sutvarkyta aplinka. Visas kie- 
mas ir namas priminė nuotrauką kelionių vadove, po kuria galė- 
tų būti parašyta “Labiausiai fotografuojamas Meino namas". Jau 
vien žvelgdama į namą Elė negalėjo nenusišypsoti. Džyni sakė, 
j0g paprašys prižiūrėtojos palikti namą neužrakintą, kad trijulė 
galėtų atvykti kada panorėjus: ir nebijotų, kad jas kas nors užra- 
kins. Faktas, kad namelį galima palikti neužrakintą, iškalbingai 
bylojo apie mažo pakrantės miestelio gyvenimą. 

Paleidusi vairuotoją Elė pasiėmė lagaminą ir tyliai pravėrė 
lauko duris. Nedideliame kambaryje matėsi ant grindų pastatyti 
trys neiškrauti lagaminai. Vadinasi, miegamojo dar niekas ne- 
spėjo pasirinkti. 

Kambarys buvo nepaprastai gražus: keli kolonijiniai anti- 
kvariniai dirbiniai, daug vietinių meistrų padirbtų niekučių, keli 
originalūs meno kūriniai. Prieškambario palubėje kabojo didelis 
laivo modelis, o vieną kambario sieną užėmė milžiniškas akme- 
ninis židinys. Kambario baldai nebuvo kolonijinio stiliaus, bet, 
kas suprantama, buvo svarbiau, atrodė esą tikrai patogūs. Kam- 
baryje vyravusios tamsiai žalios, rūdžių ir geltonos spalvos to- 
bulai derėjo prie rudeninio gamtos tviskesio. 

— Nieko nuostabaus, kad tu sutikai man jį paskolinti, — 
sušnibždėjo Elė manydama, kad jos psichologė paprasčiausiai 
norėjo parodyti jai savo gražųjį namą. 

Tiesiai priešais Elę driekėsi platus koridorius, iš kurio ma- 
tėsi virtuvė ir linksmos geltonos virtuvinės spintelės. Pro virtu- 
vės langą matėsi galinis namo kiemas, sodas. Būtent sode ir sė- 
dėjo abi moterys, pasirinkusios puikiais tamsiai raudonais lapais 
pasipuošusio medžio pavėsį. Moterys sėdėjo atgręžusios veidus 
į namą; ant jas skiriančio nedidelio medinio staliuko buvo pasta- 
tyta kažkas panašaus į molinį ąsotį, tikriausiai su limonadu. Abi 
patyliukais šnekėjosi. 

Elė perėjo per kambarį ir įžengė į virtuvę; ties kriaukle ji 
sustojo norėdama pažiūrėti pro langą. Ji manė, kad moterys iš- 
kart ją pastebės, bet, kadangi skaistūs saulės spinduliai ryškiai 
atsispindėjo lango stikle, jos Elės nepamatė. Supratusi, kad pati 
gali jas apžiūrinėti ir likti nematoma, Elė neįstengė atsispirti pa- 
gundai dar kiek pastovėti ir atidžiau į jas įsižiūrėti. 

Leslė dabar jau nebebuvo išskirtinė moteris. Ji atrodė taip, 
kaip atrodo daugybė vidurinės klasės kiek pagyvenusių namų šei- 
mininkių, ištekėjusių moterų. Ji tebebuvo plona, tačiau dabar jos 
kūnas nebepriminė tokio, dėl kurio galima atiduoti gyvybę. Jos 
plaukai buvo praradę kaštoninį žvilgesį, likę paprasčiausios ru- 
dos spalvos; sprendžiant iš daugelio pilkšvų sruogelių, Leslė ne- 
sidažė plaukų. Jos oda buvo graži, tačiau aplink akis matėsi su- 
simetusios raukšlelės, o nuo nosies iki lūpų kampučių jos veidą 
vagojo gilūs grioveliai. 

“Ji dėl kažko jaučiasi labai nelaiminga", — pagalvojo Elė. 

Elė tebežiūrėjo į Leslę prisimindama tą jauną merginą, ku- 
rią kažkada buvo sutikusi. Dabar vienintelis dalykas, likęs iš se- 
nų laikų, buvo Leslės laikysena. Leslė ir dabar sėdėjo labai tie- 
siai, tarsi į nugarą jai būtų įstatyta lazda. 

“Nebūčiau jos pažinusi"“, — pamanė Elė suraukdama kaktą. 

Ji žinojo, kad anksčiau ar vėliau jai teks pasukti galvą ir 
žvilgtelėti į Medison. Tačiau Elei labai nesinorėjo to daryti. Pa- 
Žžvelgusi į pirmąją kažkada labai gražią moterį, ji išvydo daugiau 
nei būtų norėjusi pamatyti. 

Akimirką Elė užsimerkė ir sukalbėjo trumpą maldelę prašy- 
dama stiprybės; tada ji atsimerkė ir pažvelgė į Medison. 

Dabar žvelgti į Medison buvo tas pats, kaip žiūrėti į Monė 
paveikslą, kuris devyniolikai metų buvo paliktas plakti liūtims 
ir ardyti sniegui. Kažkada buvusi neįtikėtinai graži dabar ji buvo 
pažymėta laiko ir, kaip atrodė, pati menkai tesirūpino savo iš- 
vaizda. 

Medison tebebuvo aukšta, bet dabar šiek tiek kūprinosi; ga- 

lėjai pamanyti, jog labai daug laiko ji turėjo praleisti sėdėdama 
už rašomojo stalo. Ji rūkė. Per kelias minutėles, kol Elė slėpėsi 
virtuvėje, Medison surūkė vieną cigaretę ir jau griebėsi antros. 
Priešais ją, ant staliuko, buvo padėta didelė stiklinė peleninė, 
kupina nuorūkų, o šalia peleninės matėsi cigarečių pakelis ir žieb- 
tuvėlis. 

Labai atidžiai įsižiūrėjusi Elė būtų pamačiusi kažkada bu- 
vusio Medison grožio pėdsakus. Tačiau dabar jai apie akis matė- 
si tamsūs ratilai. Kažkada švytėte švytėjusi sveikata jos oda bu- 
vo beveik pilka. Ir dabar Medison plaukai buvo ilgi; nors jie su- 
šukuoti atgal, Elė pastebėjo, kad nuostabus jų Žvilgesys taip pat 
buvo dingęs. 

Kažkada Medison buvo liekna, dabar — tiesiog sulysusi. Ji 
vilkėjo ploną megztą palaikę palaidinę ilgomis rankovėmis, ple- 
vėsuojančiomis apie per daug liesas, tarsi visai be raumenų jos 
rankas. Tiesaus kirpimo kelnės taip pat mataravo jai apie kojas. 

Žvelgiant Elės akimis Leslė atrodė nelaiminga, tačiau pa- 
žvelgęs į Medison galėjai pamanyti, kad jai skirtas gyvenimas 
panašus į ją pervažiavus; mėsainius išvežiojantį sunkvežimį. 

Elė prisiminė Džyni ištartus žodžius: galbūt kitoms dviem 
moterims teko įveikti dar didesnius sunkumus. Taip pagalvojus 
Elei palengvėjo. Šios moterys jos tikrai nenuteis. Ji nebus pa- 
smerkta už tai, kad priaugo nelemtus keturiasdešimt svarų. Iš jos 
nebus pasišaipyta, kad ją apleido sėkmė, kad ji pametė tiesų sa- 
vo gyvenimo kelią. 

Ji taip pat nebesitikėjo susilaukti gailesčio, o tai, be abejo, 
buvo didžiausias palengvėjimas. 

Elė kuriam laikui nusuko žvilgsnį nuo dviejų po medžiu sė- 
dinčių ir jos laukiančių moterų. Ir kaip joms pasirodyti? Ar nu- 
taisyti džiaugsmingą veidą ir pasakyti, kad jos nė trupučio nepa- 
sikeitusios? Ar jai imti meluoti ir pradėti pasakoti, kad ji gražiai 
ir laimingai gyvena rašydama dar vieną knygą, kuri, savaime su- 
prantama, taip pat taps populiari? 

Minutėlę Elė dar kartą prisiminė susitikimą Transporto prie- 
monių departamente. Tada ji buvo sarkastiška ir arogantiška. O, 
taip, ji buvo arogantiška, nepaprastai savimi pasitikinti, tvirtai 
žinanti, kad užkariaus visą pasaulį. Tada ji patiko naujoms bi- 
čiulėms, Taigi dabar ji vėl pamėgins būti savimi. 

Giliai įkvėpusi, ji uždėjo ranką ant durų rankenos ir atidarė 
duris. 

Jai išėjus į kiemą kitos dvi moterys liovėsi kalbėjusios ir 

pakėlė akis į Elę. Elė pastebėjo nuostabą jų akyse — dabar ji iš 
tiesų buvo labai didelė. Juk atrodė gerokai storesnė nei tada, 
kuomet jos susitiko pirmą kartą. 

Leslė iš paskutiniųjų stengėsi nepasirodyti sutrikusi ir rin- 
ko žodžius norėdama prabilti, bet Elė suskubo pirmoji: 

— Labai blogai, kad nesumanėme įsteigti prizų už tai, kuri 
iš mūsų atrodys prasčiausiai. 

— Tada būčiau laimėjusi aš, — pratarė Medison. Ji sėdėjo 
ant kėdės tarp pirštų suspaudusi cigaretę, priešais save ištiesusi 
ilgas kojas; žiūrėdama į Elę ji šypsojosi. Jai nusišypsojus Elė pa- 
matė anos Medison dalelę, sušvitusią kartu su jos šypsena. 


— Nemanau, — atsakė Elė, sėsdamasi į trečią kėdę greta 
Leslės. Ant stalo buvo trečia stiklinaitė, į kurią Elė prisipylė li- 
monado. — Lašiniai — Žymiai prasčiau. Jie parodo, kad žmogui 


trūksta disciplinos. 

— Bet tu bent jau padarei karjerą, gyvenime tau pasisekė, — 
kalbėjo Medison. — Tu esi šauni rašytoja. Tavo knygas perka vi- 
sas pasaulis, o štai aš dirbu veterinaro kabinete. Jeigu šunį supy- 
kina, aš turiu viską išvalyti. Neturiu vyro, neturiu vaikų. Baigta. 

Medison ištarti Žodžiai buvo siaubingi, tačiau tuos žodžius 
Ji ištarė taip linksmai, kad Elė nusišypsojo. Jai buvo smagu gir- 
dėti, kad ir kiti turi problemų. Per pastaruosius metus Elei visa- 
da atrodydavo, kad ją supančių Žmonių gyvenimas yra nuosta- 
bus ir teka kuo sklandžiausiai. Tikriausiai jie visi meluodavo, 
tačiau net ir tokios mintys Elės nenuramindavo. 

Tačiau dabar visa tai jai kėlė šypseną. 

— Ir tu manai, kad visa tai labai jau blogai? Ir aš dabar jau 
tik buvusi. Per trejus metus neparašiau nė eilutės. Skyrybų pro- 
ceso metu iš manęs buvo atimta viskas, ką savo rašymu uždirbau 
per dešimtį metų; viskas buvo atiduota mano buvusiam vyrui, 
kuris visiškai nieko neveikdavo per ištisas dienas. 

— Bet tu bent jau buvai užgyvenusi tai, ką iš tavęs atėmė, — 
patenkinta pratarė Medison. — O man niekada nepavyko uždirbti 
daug pinigų. Aš niekada neturėjau nieko, ką būtų galima iš ma- 
nęs atimti. 

— Bet ar taip nėra geriau? — paklausė Elė. — Juk tavęs 
niekas neklausinėja apie tai, kokia tu buvai anksčiau, kaip tu anks- 
čiau gyvenai. 

— O, ne, tikrai ne, — jau surimtėjusi atsakė Medison. — 
Geriau kažkada būti buvus nei niekada nė būti nebuvus. Man at- 
rodo, taip yra pasakęs Nyčė. 

— Platonas, — užtikrino Elė. — Taip yra pasakęs Platonas, 
bet aš mieliau sutikčiau su Sokrato žodžiais. Jis sakė, kad... 

Mėgindama prisiminti citatą Elė pagalvojo, jog ši draugija 
jai nepaprastai patinka. Patinka šis Žodžiavimasis, šis šmaikštus 
dialogas. Jai taip viso šito trūko. O, kaip gera, kaip labai labai 
gera kitų akyse nematyti gailesčio. Medison akyse nesimatė nie- 
ko, kas bylotų apie tai, kad jai gaila tos Elės, kurią ji kažkada 
pažino — lieknos, be menkiausio skausmo šešėlio akyse. Tiesą 
sakant, matydama savo atspindį Medison akyse Elė buvo bepati- 
kinti, kad ji ir dabar tebėra toji mergina, kuri kažkada susipaži- 
no su Medison. 

— Aš labai atsiprašau, — pasigirdo Leslės balsas. 

Elė ir Medison nutraukė dialogą apie tai, kurios iš jų gyve- 
nimas prastesnis, ir atsigręžė į Leslę. 

Leslė joms abiem nepaprastai švelniai nusišypsojo. 

— O aš ištekėjau už kaimynystėje gyvenusio vaikino ir pa- 
gimdžiau du vaikus. Dabar beveik visas miestelis man nuolat kal- 
ba, kad jis pradėjęs romaną su naująja savo sekretore, vardu Bem- 
be. Gyvenu milžiniškame Viktorijos laikų name, kurį mano vyras 
prigrūdo neliečiamų antikvarinių vertybių. Praėjusiais metais jis 
atėmė iš manęs senąją virtuvę paversdamas ją meno kūriniu. Ma- 
no mama nori, kad aš išsiskirčiau. Mano dukra nori, kad kau- 
čiausi bet kokia kaina. Mano sūnus vos prasidėjus nors menkiau- 
siam ginčui sprunka kuo toliau ir slepiasi, o tai reiškia, jog aš jį 
labai retai tematau. Jeigu manęs paklaustumėte, ką šiuo metu vei- 
kiu, galėčiau atsakyti — savo gyvenimą aukoju savo trijulei, o 
jeigu juos palikusi išeičiau, neturėčiau nė menkiausios nuovo- 
kos apie tai, kur galėčiau rasti darbo, kad bent jau pati išsilaiky- 
čiau. Ir... — nebaigusi Leslė nutilo, tarsi laukdama savo žodžių 
aido. — Aš priklausau trims fondus įkūrusiems komitetams. 

Kurį laiką Elė su Medison teįstengė sėdėti nejudėdamos ir 
mirksėti. Tada Elė pažvelgė į Medison, o paskui į Leslę. 

— Tu laimėjai, — pratarė Medison. 

— Arba pralaimėjai. Viskas priklausys nuo to, kaip į tai pa- 
žvelgsi, — pratarė Elė. 

— Ką pasakytumėte apie pietus? — paklausė Medison. — 
Aš labai išalkau. 

Elė pažvelgė į ją prisimerkusi. 

— Jeigu dabar pasakysi, kad esi iš tų moterų, kurios viską 
valgo ir niekada nepapi!nėja, tave nudėsiu. 

— Trauk revolverį, brangute, — plačiai nusišypsojusi atsa- 
kė Medison. 

Niekam nespėjus ištarti nė žodžio Leslė pakilo. 

— (Gana, liaukitės viena kitą permušinėjusios. Kitą mėnesį 
mano country klubas rengia labdaringą šokių vakarėlį, man rei- 
kia sugalvoti kokį nors scenarijų. Jūs abi galėtumėte man padėti. 

Elė atsistojusi vėl pažvelgė į Medison. 

— Ne, tikrai, jai nusisekė prasčiausiai, — tepasakė Elė. 

— Taip, tikrai, — pritarė Medison dirstelėjusi į Leslę. — 
Country klubas? Labai prašau, bent jau pasakyk, kad mokai vai- 
kus šokti. Bent jau tiek! 

Leslė nusišypsojo. 

— Prie senojo Viktorijos laikų namo pastatytas ir kitas — 
gražus, romantiškas vasarnamis. Jis jau baigė griūti, bet prieš 
daugelį metų aš pati jį suremontavau. Kai buvau nėščia. Tačiau 
mano vyras sumanė ten nusinešti televizorių. Tada jis... 

— Liaukis! Liaukis! — suriko Elė, užsidengdama delnais 
veidą, tarsi mėgindama apsisaugoti nuo strėlių liūties. — Dau- 
giau jau nebegaliu. O kas, jeigu kur nors nueitume ir pasigertu- 
me? Na, jeigu nė viena iš mūsų nėra alkoholikė. 

Medison sumojavo cigarete ir pasakė: 

— Šitai — mano vienintelis blogas įprotis. 

Elė pliaukštelėjo sau per šlaunį. 

— Mano blogybė — šokoladas. 

Tada jos abi atsigręžė į Leslę. 

— O aš neturiu jokių blogų įpročių. Jokių, — šypsodamasi 
pasakė Leslė. 

Medison su Ele sunkiai atsiduso. 

— Ji visada turi laimėti, tiesa? — tarstelėjo Elė. 

Leslė ištiesė abi rankas, sulenktas per alkūnes. 

— Tai gal nueitume kur nors, kur galėtume visą pasaulį nu- 
dažyti rausvai? 

Elė 1r Medison įsikibo Leslei į parankes; per šoninius kie- 
mo vartelius trijulė patraukė gatvės link. 


4 


Jos papietavo. Savaime suprantama, pasirinko omarus ir res- 
toraną, kurio pavadinime buvo žodis “didysis". Papietavusios jos 
vaikštinėjo po mažytį miestelį, apžiūrinėjo prieplauką ir valte- 
les, pririštas prie kranto, skaitė skelbimus, užklijuotus ant namų 
sienų ir skelbiančius, kad namus išnuomoja toks ir toks jūrų ka- 
pitonas. 

— Ar jų visų vardas Džošas? — nesuprato Elė. 

Po tokios intymios susitikimo įžangos prieš pietus, dabar, 
atsidūrusios tarp kitų, jos vėl pasijuto ne itin gerai viena kitą 
pažįstančios. Joms taip pasirodė vos įžengus į restoraną, kai kaž- 
kokia moteris, pašnairavusi į Elę, paklausė: 

— Ar jūs nebūsite... 

Elė trumpai ją nutraukė: 

— Ne. 

Tada ji nužingsniavo Medison ir Leslės priešakyje paskui 
restorano darbuotoją prie joms parinkto stalelio. Tačiau įkyrioji 
moteris buvo pasodinta netoli jų ir ištisai į Elę spoksojo. Elė ne- 
begalėjo mėgautis maistu ir malonia bičiulių draugija. 

Kitų Žmonių apsuptis restorane, spoksanti moteris ištirpdė 
jausmą, kad jų trijulė — senos, geros draugės. Negalėjai neprisi- 
minti, kad viena iš jų — įžymybė. 

— Na, tai papasakok mums apie savo vaikus, — oficialiu 
balsu paprašė Medison Leslės. 

Nerūpestingas bičiuliškas tonas kažkur išgaravo. Dabar jos 
visos viena kitai buvo nepažįstamos, kiekvienos 1š jų gyvenimas 
nepaprastai skyrėsi nuo kitų. Leslė, besisukanti bažnyčios, mo- 
kyklų, įvairiausių komitetų ir klubų rate, labai skyrėsi nuo Me- 
dison, kurios gyvenime vienas iš svarbiausių dalykų buvo pasi- 
matymai ir misterio Tobulumo paieškos. O Elės gyvenimas dar 
labiau skyrėsi nuo kitų dviejų, kurių niekas niekada nėra papra- 
šęs autografo. 

— Gal eikim iš čia? — po minutėlės pasiūlė Elė. 

Kadangi nei vienai, nei kitai bičiulei nebuvo itin malonu nuo- 
lat galvoti apie milžinišką Elės pasisekimą, jos nedelsdamos su- 
tiko. Ir kaip galėtum laisvai jaustis su moterimi, kurią pirmoji 
šalies ledi buvo pavadinusi mylimiausia savo rašytoja? 

Tačiau ir išėjus laukan įtampa neatslūgo. Joms vaikštinė- 
Jant gatvėmis ir žvilgčiojant į parduotuvių vitrinas nei Elė, nei 
Medison nebečiauškėjo. 

Leslė ėmėsi taikdario vaidmens; ji visada sugebėdavo su- 
švelninti bet kokią situaciją. 

— O aš maniau, kad mes ruošiamės pasigerti, — pratarė ji. 

Ji nesulaukė atsakymo nei iš Elės, nei iš Medison, jos tik 
nežymiai nusišypsojo ir vėl nukreipė žvilgsnius į langus. Atro- 
dė, kad jas abi sužavėjo vitrina su mediniais paukščiukais. 

— Ele, juk tu — įžymybė, vadinasi, už svaigalus mokėsi tu, — 
pareiškė Leslė. Jos žodžiai privertė Elę nusišypsoti. 

— Galbūt kaip užmokesčio pakaktų tik jos autografo, — įsi- 
terpė Medison. Jos balse suskambėjo neaiški užuomina į nelabai 
gražius dalykus. 

— Nebent tasai autografas būtų ant kreditinės kortelės kraš- 
čiuko, — atšovė Elė, o paskui kažkaip iššaukiamai pažvelgė į 
Medison. 

— Jeigu jūs abi dabar pradėsite peštis kaip katės, įdomu, 
kurios pusę man reiks palaikyti? — paklausė Leslė. Jos žodžiai 
sumažino kilusią įtampą. 

— Aš esu alkana, — pratarė Elė. — Toji moteris taip mane 
sunervino, kad aš negalėjau valgyti. 

Šypsodamasi Leslė mostelėjo nedidelės maisto prekių par- 
duotuvės link; parduotuvėlė dar dirbo. Kitoje gatvės pusėje bu- 
vo gėrimų parduotuvė. Po pusvalandžio visos trys moterys, ne- 
šinos maisto produktais ir krepšiu su buteliais, juokaudamos grįžo 
į Žavųjį namelį. 

Vos joms įžengus į namus grįžo pakili nuotaika. Už namelio 
sienų jos iškart pajuto, jog viena kitos beveik nepažįsta, jog jų 
gyvenimai labai skirtingi, pasisukę labai skirtingomis vagomis. 
Tačiau viduje jos tarsi vėl tapo trimis jaunomis merginomis — 
Iros mergaitėmis, kaip visos smagiai prisiminė; namelio viduje 
jos visos jautėsi esančios lygios. O ateitį jos dar turėjo susikurti. 

Elė atidarė porą plastikinių puodelių su traškučių padažu ir 
išsitraukė tris bulvinių traškučių maišelius, o Leslė tuo metu kuitė 
virtuvę ieškodama kamščiatraukio. Medison priešais sofą ant 
grindų numetė porą pagalvėlių, pasiėmė du pakelius cigarečių ir 
dribtelėjo ant žemės. 

Elė dirstelėjo į cigaretes ir atidarė langą, buvusį visai netoli 
Medison. Iš virtuvės nešina taurėmis ir atkimštu balto vyno bu- 
teliu atėjo Leslė. 

— Na, tai kuri bus pirmoji? — paklausė Leslė, taip pat mes- 
dama ant grindų kelias pagalvėles ir ant jų sėsdamasi. Elė išsi- 
tiesė ant sofos Medison už nugaros. 

— Ką turi galvoje sakydama “pirmoji? — paklausė Elė. 

Leslės akys sužibėjo. 

— Galėtum pamanyti, kad tu nedegi noru apie viską sužino- 
ti kuo daugiau įvairiausių smulkmenų. 

Elė nusišypsojo ir pakabino didelę padažo su sūriu porciją. 

— Kuo baigėsi tavo šokėjos karjera? 

Leslei dar nespėjus prasižioti prabilo Medison, pažvelgusi 
pro dūmų debesį: 

— Bet kodėl gi mums nepakalbėjus apie vyrus? 

— Iš savo pusės visiškai neturiu ko pasakyti, — tarstelėjo 
Elė, nurydama dar vieną traškučių su padažu kąsnį. 

— Ir aš neturiu, — pasakė Leslė. — Ištekėjau už Aleno, ir 
viskas. Visus mūsų bendro gyvenimo metus jam buvau visiškai 
ištikima. 

Atrodė, kad po šių žodžių išties nebėra apie ką šnekėtis. 

Elė atsigulė ant nugaros ir įbedė žvilgsnį į lubas. 

— Ar jūs kada nors susimąstote apie tą, kuris pasitraukė? 
Apie vyrą, kurį galėjote prisivilioti, tačiau taip nepadarėte? 

Nė vienai moteriai neprabilus Elė apsivertė ant šono ir pa- 
žvelgė į jas. Ir Leslė, ir Medison staiga buvo pradėjusios apžiū- 
rinėti rankų nagus ir vengė sutikti viena kitos žvilgsnį. 

— Tai sutinkate su manimi? — paklausė Elė šypsodamasi ir 
1mdama vyno taurę. — Kaip matote, tepraėjo kelios valandos, o 
aš jau sugalvojau pokalbio temą. Na, tai kuri pradės? 

— O kas, jeigu pradėsi tu? — paklausė Medison, prisimer- 
kusi žvelgdama į Elę. 

Elė jau Žiojosi norėdama kažką pasakyti, tačiau galiausiai 
nutarė prieš kalbėdama gerai pamąstyti, todėl atsigręžė į Leslę: 

— O kaip tu? Ar dėl daugelio gailiesi? 

Leslė geraširdiškai nusišypsojo. 

— Tiesą sakant, ne. Esu patenkinta savo gyvenimu. Aišku, 
mano vyras ir vaikai nekreipia į mane jokio dėmesio; kartais pa- 
galvoju, ar man kritus negyvai ant virtuvės grindų kas nors mane 
pastebėtų, ar tiesiog peržengtų per mane ir nueitų toliau, bet... — 
ji nutilo ir pradėjo juoktis iš kitų moterų siaubo kupinų žvilgsnių, 
įsmeigtų į ją. — Gerai jau, gerai, taip, aš esu tarsi kilimėlis prie 
durų. Prisipažįstu, aš tokia, bet aš tikrai juos visus myliu. 

— Ir nėra nieko, ką norėtum pakeisti? — paklausė Elė, aiš- 
kiai ja netikėdama. 

— Ne, ne pakeisti, bet... — nebaigė Leslė. 

— Bet ką? 

— Alenas — vienintelis žmogus, su kuriuo buvau lovoje. 

— Man trūksta žodžių, — pratarė Medison užtraukusi dūmą. 

— Kai mokiausi koledže, pažinojau vieną vyruką, kuris la- 
bai manimi domėjosi, bet... Na, jis buvo turtingas. 

— Ar taip jau labai turtingas? — paklausė Medison. 

— Na, ne toks turtingas kaip kompiuterių tėvas, bet seno- 
viškai turtingas, turtingas pinigų, — atsakė Leslė. — Kenedžio 
lygio turtuolis. Tiesą sakant, aš taip bijojau jo šeimos, jog atsi- 

sakiau priimti jo kvietimą pavasario atostogas praleisti jų na- 
muose, kartu su jo šeima. 

— O kaip susiklostė jo gyvenimas? 

— Dabar jis — senatorius. Žmonės kalba, kad taikosi į pre- 
zidentus. 

— O, Aukščiausiasis... Neblogai, ponia prezidentienė... — 
tepasakė Medison, prisidegdama dar vieną cigaretę. 

Elė atidžiai žvelgė į Leslę: 

— Na, o kas toliau? — paklausė ji. 

Leslė gurkštelėjo nemenką gurkšnį vyno. 

— Viskas. Nieko taip ir nenutiko. Kai atsisakiau priimti jo 
pasiūlymą, jis daugiau manimi nebesidomėjo, o aš daugiau nie- 
kada apie jį nebegalvojau. Na, nebent... praėjusiais metais vėl jį 
prisimindavau, kai tik Alenas paminėdavo Bembės vardą. Kar- 
tais pagalvoju, kas būtų nutikę, jeigu tada būčiau sutikusi su pa- 
siūlymu. Galbūt Alenui būtų buvę neprošal turėti varžovą. 

— O jis tokio neturėjo? Niekada? — negalėjo patikėti Me- 
dison. 

— Neturėjo, — atsakė Leslė. Tada iš jos akių dingo ypatin- 
gas padūmavęs žvilgsnis, ir ji nusišypsojo. — Na, tai po kelis 
vyrus turėjote jūs? 

— Turėjau tūkstančius, — akimirksniu atsakė Elė. — O taip, 
mažiausiai tūkstančius. Žinote, įžymybėms viskas pasiekiama. 

Juokdamasi Leslė atsigręžė į Medison: 

— O tu? 

— Ir aš tiek pat. Tūkstančius. 

— Suprantu. Žinote, jūs abi nelabai mokate meluoti. 

Elė ir Medison nusijuokė. 

— Na gerai, tiesą sakant, turėjau du, — atsakė Elė. — Savo 
buvusį vyrą ir vaikiną vidurinėje mokykloje. 

— Tris, — atsakė Medison. — Kelerius metus buvau ištekė- 
jusi, o paskui turėjau porą kitų. 

— Bet mes nesame seksualinės revoliucijos propaguotojos, 
tiesa? — pratarė Leslė. 

— O ką tu galėtum pridurti? — Elės paklausė Medison. — 
Ką galėtum papasakoti apie savo prarastą šansą? 

— Tokio šanso neturėjau, — atsakė Elė. 

Abi moterys tik pasišaipė. 

— Na, na, tu paprasčiausiai nenori pasakoti, — pasakė Me- 
dison. 

— Ne, tikrai, aš dar tebelaukiu savojo Džesio, — kalbėjo Elė. 

— O kas buvo tasai Džesis? 

— Tokio dar nė nebuvo. Filme “Romanas su Stounu" Ketli- 
nos Turner herojė rašo romanus, kurių pagrindinis veikėjas var- 
du Džesis. Ji nuolat laukia jo pasirodant. Štai ir aš laukiu. 

— Vadinasi, tavo praeityje nebuvo jokio vyro, išskyrus tą, 
už kurio tu ištekėjai, kuris... — nebaigė Medison su nuostaba 
žvelgdama į; Elę. 

— Ne, — atsakė Elė. Jos balsas iš tiesų skambėjo nuošir- 
džiai. — Visi mano gyvenime sutikti vyrai yra mano galvoje. Aš 
apie juos parašau ir juos parduodu. Savo fantazijomis aš dali- 
nuosi su visomis Jungtinėmis Valstijomis. Jeigu pasiseka, su vi- 
su pasauliu. 

— Tai kodėl man atrodo, kad tu kažką slepi? — paklausė Leslė 
žvelgdama į Elę taip, kaip prieš kelias minutes Elė žvelgė į ją. 

Elė pasiėmė taurę vyno ir nenoromis pradėjo pasakoti: 

— Tiesą sakant, kartą buvo toks vyrukas, kuris manimi do- 
mėjosi. Man jis labai patiko, galima sakyti, aš juo žavėjausi. Ta- 
čiau jis buvo vedęs ir turėjo dvi mažas dukrytes. Kai jis paprašė 
žmonos skyrybų, visi pradėjo jį juodinti. Niekas negalėjo pati- 
kėti, kad jis savo brangiajai Žmonai galėtų iškrėsti tokią niekšy- 
bę. Tačiau aš jį apgyniau. Pasakiau, kad viską gerai suprantu. Aš 
apgyniau jį prieš Žmones, kurie jį niekino. Aš dažnai fantazuo- 
davau apie tai, kaip jis kalba man gražiausius žodžius, nuolat 
kartoja, kokia aš nuostabi, o paskui ištraukia mane iš nelaimin- 
gos santuokos ir... 

Elė vėl pastatė vyno taurę ir gūžtelėjo pečiais. 

— Tačiau taip nenutiko. Jis vedė dar kitą ir persikėlė gy- 
venti į kitą valstiją. 

Leslė pažvelgė į Medison. 

— O tu tikriausiai turėjai reikalų su milijonu vyrų. 

— Būtų gerai, kad taip būtų, — atsiliepė Medison taip, tarsi 
viskas, apie ką jos kalbasi, tebūtų paprasti juokeliai. 

Tačiau nei Elė, nei Leslė nenusijuokė. Jos tik įdėmiai žvel- 
gė į Medison. 

— Na gerai, aš tikrai esu susilaukusi daugybės pasiūlymų, 
tačiau dažniausiai tie pasiūlymai būdavo nepadorūs. Nebuvo nė 
vieno, tikrai man patikusio, — kalbėjo Medison iš pradžių pa- 
žvelgusi į rūkstančią cigaretę, o paskui pakėlusi akis į abi mote- 
ris. Jos abi žvelgė į ją hė trupučio netikėdamos. 

— Na taip, buvo vienas vyras, — pratarė Medison, prisi- 
degdama naują cigaretę, — tačiau tai nutiko labai labai seniai; 

galima sakyti, tai tebuvo ne tikras įvykis, o sutapusios aplinky- 
bės ar atsitiktinumas. Nemanau, kad jis būtų atkreipęs dėmesį į 
tokią kaip aš, jeigu mes tą vasarą nebūtume likimo suvesti drau- 
gėn. 

Elė net pašoko: 

— Ką tai galėtų reikšti? “Į tokią kaip aš"... Tu norėjai pasa- 
kyti, į tokią, kuri gali priversti Žvaigždes sprogti iš pavydo? 

Medison nusijuokė. 

— Dabar suprantu, kaip tu užsidirbi pinigus. Ne, nenorėjau 
to pasakyti. Turėjau galvoje savo menką išsilavinimą. Jis jau bai- 
gė trečius metus medicinos mokykloje, o aš buvau... Oi, bet ši 
istorija labai nuobodi. 

— Man ji tikrai neatrodo nuobodi, — pasakė Elė, imdama 
saują kukurūzų traškučių. — O tau, Lesle, nuobodu? 

— Nė trupučio. Tiesą sakant, palyginti su alternatyvomis — 
tuščia lova ir televizoriumi, manyčiau, ši istorija tikrai puiki. 

Medison vėl nusijuokė. 

— Jūs abi labai tinkate man į draugiją. Na, gerai, viskas 
buvo gerai, kol man neįvyko persileidimas ir... 

— Ką!? — abi moterys sutartinai šūktelėjo. 

Medison giliai įtraukė cigaretės dūmų. Abi moterys paste- 
bėjo, jog prie lūpų pakelta Medison ranka suvirpėjo, bet nė vie- 
na nieko nesakė. Medison vėl įtraukė, paskui atmetė galvą ir iš 
lėto išpūtė dūmų kamuolį. 

— Niekada nesilankiau pas psichologą; negalėčiau pasaky- 
ti, kad man jo pagalbos niekada neprireikė; aš paprasčiausiai ne- 
išgalėjau, bet jūs abi — tarsi terapijos seanso partnerės. 

— Na, tai papasakok mums viską, — nekantravo Elė. 

— Gerai, — sutiko Medison, mosteldama cigarete Elės kryp- 
timi, — bet, jeigu nors žodelį apie tai rasiu kokioj nors tavo kny- 
goj, aš tave nudėsiu. 

Elė minutėlę nusigręžė tarsi permąstydama Medison žodžius, 
tačiau jai vėl atsigręžus nė vienai jos bičiulei nebesinorėjo juoktis. 

— Gerai, sutinku, — atsakė Elė, apsimesdama sutinkanti ne- 
noriai, tačiau jai visada patikdavo klausytis įvairiausių istorijų 
taip pat, kaip ir jas pasakoti. 

— Tiesą sakant, persileidimas nieko bendra neturi su maną- 
ja istorija, bet... — Medison pakėlė ranką pastebėjusi, kad Elė 
su Lesle jau Žžiojasi protestuoti. 

Medison giliai atsiduso, o paskui dar giliau užsitraukė dūmą. 

— Kaltas buvo nelaimingas atsitikimas, juk žinot, kaip kar- 
tais nutinka. Rodžeris dar tebebuvo ratukuose, ir... 

— Luktelk! — pertraukė ją Elė. — Ratukuose? Rodžeris? 
Ar tai tas pats Rodžeris, už kurį tu atlikinėdavai namų darbus ir 
kuris tave paliko dėl kažkokios merginos 1š koledžo? 

Medison nusišypsojo pro dūmus. 

— Su jumis iškart pamirštu visus prabėgusius devyniolika me- 
tų. Tiesą sakant, jaučiuosi taip, tarsi ir dabar tebesėdėčiau Trans- 
porto priemonių departamente ant suolelio prie sienos. Taip, tai 
tas pats Žmogus. Greitai po to, kai aš išvykau į Niujorką, Rodžeris 
pateko į avariją. Jis važiavo dviračiu, ir ant jo užlėkė automobilis. 
Jam buvo pervažiuotas dubuo ir sutraiškyti visi kaulai. 

— Ohoho! — tepasakė Elė. 

— Ir tu išvažiavai iš Niujorko atsisakiusi modelio karjeros, 
kad galėtum pas jį sugrįžti? — švelniai paklausė Leslė. 

Medison numetė nuorūką. 

— Taip, bet, kol jūs abi dar nepradėjote galvoti apie tai, ko 
aš atsisakiau, norėčiau priminti, kad modelio karjera nebuvo ma- 
no tikslas. Tai tebuvo miestelio pasiūlymas. 

— Tu norėjai tapti slauge. 

— Taip, — atsakė Medison joms nusišypsojusi. Jai buvo 
smagu, kad jos bičiulės taip gerai viską prisimena. — Rodžeris 
man paskambino tiesiai iš ligoninės ir pasakė, jog sužinojo pras- 
tą naujieną — jis niekada nebegalės vaikščioti. Tada jis man pa- 
sakė, jog mane tebemyli, jog sužadėtinei liepė susikrauti daik- 
tus, taigi aš lėkte parlėkiau namo. Atsisakyti modelio karjeros 
man nebuvo labai didelė auka. Aš negalėjau pakęsti... — Medi- 
son nutilo prisidegdama kitą cigaretę. 

— Modelio darbas man nepatiko, — tęsė ji, — todėl džiau- 
giausi bet kokiu pretekstu greitai sugrįžti namo. O Rodžeris tada 
išties mokėjo gražiai pakalbėti. Visą kaltę dėl to, kad mane pali- 
ko, jis suvertė savo tėvui, esą šis grasinęs atimti iš jo jam užrašytą 
palikimo dalį, jeigu jis ves tokią neišsilavinusią merginą kaip aš. 

— Galėtum pagalvoti, kad ant peties tau užkabinta etiketė, 
skelbianti apie tai, jog nebaigei koledžo, — tyliai sumurmėjo Elė. 

Medison apsimetė, jog neišgirdo Elės žodžių. 

— Taigi aš parvykau namo ir ištekėjau už Žmogaus, kuris 
sugipsuotas gulėjo ligoninės lovoje. Na, o paskui... Palaukite, 
kaip čia tiksliau pasakius?.. Tada prasidėjo tikras pragaras. Taip, 
manyčiau, taip pasakyti bus teisingiausia. 

Medison pažvelgė į Elę ir Leslę tikėdamasi, kad šios nusi- 
juoks, bet moterys nesijuokė. 

— Rodžeris buvo siaubingas pacientas. Iki tol jis gyveno 

nepaprastai aktyvų gyvenimą, todėl gulėti prikaustytam prie lovos 
jam buvo kančia. O jo tėvai... — Medison minutėlę nutilo ir gurkš- 
telėjo vyno. — Rodžerio tėvai buvo labai turtingi, bet, kaip jau sa- 
kiau, nepaprastai šykštūs. Rodžerio reabilitacijai jie neketino išleisti 
nė skatiko. Negaliu kategoriškai tvirtinti, bet man ir dabar atrodo, 
kad buvęs uošvis sutiko su mano ir Rodžerio vedybomis tikėdama- 
sis gauti slaugę už dyką. Kad ir kaip ten būtų, aš daugelį metų slau- 
giau savo mamą. Aš net kurį laiką dirbau ligoninėje. 

Elė ir Leslė matė Medison pastangas nerūpestingai ir pa- 
prastai kalbėti apie siaubingai susiklosčiusią situaciją, tačiau mo- 
terys nė nešyptelėjo. Jos neįstengė. Juk, tam tikra prasme, nebu- 
vo teisinga tai, kad Medison reikėjo atsisakyti studijų koledže ir 
slaugyti sergančią motiną; paskui ji turėjo atsisakyti puikios pro- 
gos tapti manekene, nes reikėjo slaugyti vyrą. 

— O kaip tasai, kuris praėjo pro šalį? — paklausė Leslė, vėl 
pripildydama Medison taurę. 

— O, taip, — toliau kalbėjo Medison, ir jos veide nušvito 
nuoširdi šypsena. — Tai Tomas. 

Medison pakėlė taurę, Leslė pažvelgė į Elę ir kilstelėjo ant- 
akį. Medison kažkaip ypatingai ištarė to žmogaus vardą... Tomas. 

— Rodžeris smarkiai susižeidė, bet jis vis dar galėjo...na, 
pačios suprantate, — pratarė Medison padėdama taurę. — Taigi 
tada aš buvau nėščia jau septintas mėnuo, 0 tą savaitgalį Rodže- 
rio tėvai buvo išvykę, todėl... 

— Tu gyvenai kartu su uošviais? — pasibaisėjusi paklausė Elė. 

— O, taip. Juk Rodžeris neturėjo pinigų; aš jų irgi neturė- 
jau. Na, aš turėjau tik tuos pinigus, kuriuos man buvo surinkęs 
miestelis, kad galėčiau siekti modelio karjeros, bet tie pinigai 
labai greitai ištirpo. 

Elė jau buvo besižiojanti dar vienai pasipiktinimo papliū- 
pai, bet Leslė ją nuramino uždėjusi ant peties ranką. Pinigus, skir- 
tus studijoms koledže, Medison išleido slaugydama motiną, o ma- 
nekenės karjerai skirtą sumą ji, kaip pasirodė, paaukojo turtin- 
gam, verkšlenančiam, nedėkingam... 

— Tą savaitgalį Rodžerio tėvai išvažiavo, taigi mes likome 
vieni, o aš, kaip jau sakiau, buvau šešių mėnesių. Viskas nutiko 
išties labai paprastai. Ratukuose sėdintį Rodžerį vežiau į vonios 
kambarį, bet netikėtai vežimėlio ratas įsuko vieną iš tų brangių 
kilimėlių, kurių Rodžerio tėvai buvo prikloję visur. Aš išsigan- 
dau, kad kilimėlis kartu nenutemptų vienos iš retų vazų. 

Vis dar gražios Medison lūpos neramiai įsitempė. 

— Aš ne vieną kartą tiesiog maldavau įrengti vonios kam- 
baryje bėgius, bet jie manęs neklausė. Jie nuvyko į Niujorką ir 
sumokėjo dešimtį tūkstančių dolerių už seną kinų vazą. 

Prieš prabildama dar kartą ji prisidegė cigaretę, o kitos dvi 
moterys žiūrėjo į ją tylėdamos. Ore tiesiog tvyrojo Medison 
skausmas. Visai nesvarbu, kad ji mėgino apsimesti daugiau ant 
nieko nebepykstanti; ji aiškiai tebepyko. 

— Rodžerio kojos gijo, tačiau kartais jį apnikdavo nevalin- 
gi spazmai, ir jis imdavo spardytis. Aš jau ir anksčiau esu turėju- 
si keletą mėlynių ant šonų, nes ne visada pavykdavo laiku pasi- 
traukti Šalin. Ir iki šiol negaliu suprasti, kodėl tada nepagalvojau 
apie galimą priepuolį ir pasilenkusi mėginau ištraukti rato įsuk- 
tą kilimėlį. 

Medison pažvelgė į kitas dvi moteris. 

— Matote, vežimėlis tada stovėjo visai netoli laiptų; kai Ro- 
džeriui prasidėjo spazmai, jis man smarkiai įspyrė; aš praradau 
pusiausvyrą ir stačia galva kritau nuo laiptų. 

Tai pasakiusi ji minutėlę nutilo ir įsmeigė akis į smilkstan- 
čią cigaretę. Kitos moterys susikaupusios žvelgė į ją. Tikrai, jos 
neturėjo ką jai pasakyti; "apgailestauju" — taip pat ne išeitis. 

— Buvau praradusi sąmonę, todėl Rodžeriui reikėjo kaip 
nors nusigauti iki vienintelio visame name telefono, kuris buvo 
antrame aukšte, jo tėvų miegamajame. Miegamojo durys buvo 
per siauros jo vežimėliui, todėl jis turėjo šliaužte įšliaužti į kam- 
barį. Viršutinė jo kūno dalis buvo gerai treniruota, tačiau jis už- 
truko. O aš... stipriai kraujavau. 

Medison dar kartą giliai užtraukė dūmą, o paskui lėtai išpū- 
tė dūmų kamuolį. 

— Artimiausia ligoninė tada buvo — tiesa, ir dabar tebėra — 
už penkiasdešimties mylių. Montanoje tada buvo žiema. Rodžeris 
įstengė prisišaukti kaimynų, jie atėjo į pagalbą, tačiau jau nieko 
nebegalėjo padaryti. Na, nebent iššluostyti kraują. 

Medison įbedė akis į kupiną peleninę. 

— Kai atvyko greitoji pagalba, aš jau gimdžiau. Jis tepagy- 
veno labai trumpai. Jis buvo toks mažulytis. 

Medison akimirką nugręžė akis į langą. 

— Kai mane nugabeno į ligoninę, gydytojas, mėgindamas 
sustabdyti kraujavimą, tegalėjo padaryti vienintelį dalyką — pa- 
šalinti gimdą. 

Tai išgirdusi Elė paėmė Leslės ranką. Ji nedrįso prisiliešti 
prie Medison; ji numanė, jog šiai išdidžiai moteriai tikrai nepa- 
tiks pasijusti kieno nors gailimai. 

Po kiek laiko Medison atsigręžė į dvi bičiules ir nelinksmai 
nusišypsojo. 

— Taigi dabar žinote, kodėl niekada neturėjau vaikų. Bet 
juk mes žadėjome kalbėtis apie kažką kita? 

— Apie tą vasarą, kai tu susipažinai su tuo vyriškiu, — švel- 
niai pratarė Leslė, Elei paleidus jos ranką. 

— O, taip. Tai buvo vasara po persileidimo, aš vis dar labai 
prastai jaučiausi. Buvau praradusi daug svorio, atrodžiau tikrai 
prastai. Dažniau nei paprastai pykdavausi su Rodžerio tėvais. Jie 
negalėjo susitaikyti su sūnaus negaliomis. Dabar jis jau nebeati- 
tiko tobulo sūnaus vizijos, todėl jie laikė mus abu užrakintus ant- 
rame aukšte. Aišku, jie neįrengė bėgių Rodžerio vežimėliui, o 
kai pamėginau juos įkalbėti tai padaryti, jie man paaiškino, jog 
tai sudarkytų bendrą interjero vaizdą. 

— Vadinasi, jūs su Rodžeriu buvote tarsi kaliniai. 

— Galima sakyti ir taip. Be to, mums darėsi bloga nuo vie- 
nas kito draugijos. Nors, prisipažinsiu, dėl to daugiau kalta bu- 
vau aš. Aš buvau nepaprastai, na, kaip čia pasakius... nusiminusi 
netekusi kūdikio. 

— Tu galvojai apie savižudybę ir buvai apnikta depresijos? — 
pasitikslino Elė. 

— Būtent! — atsakė Medison ir šį kartą išties nuoširdžiai 
šyptelėjo. — Tiesą pasakius, aš krausčiausi iš proto kamuojama 
sielvarto ir vienatvės jausmo. Aš buvau tokia pavargusi, kad man 
ėmė slinkti plaukai. 

— O, šitai — išties varginantis dalykas, — pratarė Elė su 
pasitenkinimu stebėdama, kaip Medison veidas giedrėja nuo jos 
pajuokavimo. 

— Taip, — sutiko Medison. Dabar jos balsas nuskambėjo 
linksmiau. — Tačiau netikėtai paskambinus vienam Rodžerio ko- 
ledžo bičiuliui ir pakvietus mus abu porą savaičių paviešėti pas 
Jį ir jo šeimą netoli Niujorko, mudu su Rodžeriu nepaprastai nu- 
džiugome. Tasai žmogus buvo Rodžerio kambario draugas; per 
regbio rungtynes jis buvo susilaužęs koją. Tuo metu jo koja bu- 
vo sugipsuota, o Rodžeris tada galėjo paeiti pasiramsčiuodamas 
dviem lazdom. Taigi jie abu tikėjosi sulaukti vienas kito užuo- 
jautos. 

— O tu turėjai juos abu prižiūrėti, — pratęsė Leslė šį darbą 
išmanančio Žmogaus balsu. 

— Tiesą sakant, to paties tikėjausi ir aš. Aš buvau tikra, kad 
ši kelionė būtent taip ir pasibaigs, todėl net mėginau įkalbėti Ro- 
džerį vykti be manęs. 

— Tu nori pasakyti, jog tikėjaisi, kad jis pats pasirūpins 
maistu, pats apsirenginės, pats atsisės ir nulips nuo klozeto... vis- 
ką darys vienas pats? — sarkastiškai paklausė Elė. 

Medison nusijuokė. 

— Tu tiesiog skaitai mano mintis. Tada aš jaučiausi tokia 
prislėgta ir tokia pavargusi, kad vienintelis dalykas, apie kurį 
dar galėdavau pagalvoti, buvo miegas. Aš pasakiau Rodžeriui, 
jog iškelsiu jo tėvams isteriškiausią pasaulyje sceną, jeigu jie 
nesutiks jam pasamdyti slaugės, lydėsiančios jį į svečius, o man 
suteikti ramybės, kad galėčiau likti namie ir pailsėti. 

Medison numetė nuorūką ir rankomis apglėbusi kelius pri- 
sitraukė juos prie krūtinės. 

— Bet Rodžeris labai mokėjo įkalbinėti. Jis sakė, kad tie- 
siog negali be manęs vykti, kad aš esu visas jo gyvenimas, kad 
jis vargiai begalės toliau gyventi, jeigu nevažiuosiu drauge. 

— Padaryk tą, padaryk aną, — karčiai tarstelėjo Elė. — Va- 
dinasi, tu išvykai drauge su juo. 

— Taip, — ramiai atsakė Medison. — Aš išvykau, tačiau 
išvykusi nepatyriau nieko, ką numaniau patirsianti. Matote, tie- 
są sakant, aš paprasčiausiai bijojau kur nors pajudėti. Tasai vy- 
rukas buvo iš Rodžerio koledžo, abu jo tėvai turėjo mokslinius 
laipsnius, o vyresnis jo brolis mokėsi medicinos mokykloje. Su- 
žinojusi tų Žmonių biografijas tenorėjau nerti pabrukusi uodegą 
kuo toliau. 

Įbedusi akis į grindis ji nusišypsojo. Niūrūs persileidimo pri- 
siminimai po truputį blėso užleisdami vietą nuostabiems Skočio 
tėvų vasarnamyje praleistų dienų atsiminimams. Atsiminimams 
apie Tomą. Gražiems atsiminimams apie Tomą. 

Vėl pakėlusi akis Medison tęsė: 

— Lėktuvui nusileidus Niujorke buvau kaip įgelta. Buvau 
tikra, jog tie Žmonės, vos metę į mane žvilgsnį supras, jog netu- 
riu jokio išsilavinimo, todėl ims manyti, kad esu nieko verta. 

Minutėlę Medison užsimerkė paskendusi prisiminimuose. 

— Tačiau jie nebuvo tokie, tikrai nebuvo... Skočio motina 
buvo tokia, kokia visą gyvenimą norėjo tapti mano mama, tik 
kad ji neturėjo vyro, kuriuo būtų galėjusi rūpintis, ji teturėjo duk- 
rą. Poniai Rendol labai patiko visus maitinti, visais rūpintis. Man 
visiškai nieko nereikėjo daryti. 

— Tik vaikščioti paskui Rodžerį ir juo rūpintis. 

— O ne, — atsakė Medison šypteldama moterims. — Ro- 
džeris negalėjo manęs pakęsti. Vos tik ten atsidūrėme, jis nebe- 

norėjo su manimi turėti nieko bendra. Jis sakė, jog aš jam prime- 
nu visus tuos mėnesius, kai “kažkas" (taip jis pavadino mane) 
keisdavo jam vystyklus. 

— Na, žinai, kaip nedėkingai... — pradėjo piktintis Elė, bet 
Medison ją pertraukė. 

— Ne ne, tada visa tai man buvo tikras palengvėjimas. Man 
visada pristigdavo drąsos būti sąžiningai pačiai sau, bet Rodže- 
ris man buvo mirtinai įgrisęs; buvau pavargusi nuo kasdienės jo 
priežiūros; ištisus mėnesius gyvenau nematydama jokio kito vei- 
do, vien tik jį. Jį slaugyti buvo sunkiau nei auginti trynukus, jis 
nuolatos skųsdavosi, verkšlendavo, 0 jo... — Medison nusijuo- 
kė. — Na, užteks, juk dabar viskas baigta. 

Jai nieko daugiau nepasakius abi moterys įsmeigė į ją akis. 

— Na? — nesuprato Elė. — Kas nutiko? 

Medison nusišypsojo. 

— Daugiausia laiko būdama ten praleisdavau su Tomu, vy- 
resniuoju Skočio broliu. 

Elė jau norėjo įsiterpti, bet Leslė sugriebė ją už rankos. 

— Ir ką gi jūs veikdavote? — suklususi paklausė Leslė. 

— Irstydavomės, leisdavomės į iškylas, naktį praleidome pa- 
lapinėje... 

Nusišypsojusi Elė neiškentė: 

— Noriu išgirsti visas smulkmenas. Viską iš eilės. 

Medison dar arčiau prisitraukė kelius. 

— Gerai, — iš lėto pratarė ji, o paskui vėl kuriam laikui 
užsimerkė. — Jie buvo turtingi, jų vasarnamis buvo didžiulis, 
pastatytas penktajame devyniolikto amžiaus dešimtmetyje. Pas- 
kui jį nuolat plėtė kiti Skočio giminės nariai, kol galiausiai na- 
me atsirado aštuoni miegamieji kambariai. Tačiau ten buvo tik 
du vonios kambariai, o tai kartais sukeldavo nemažai nepatogu- 
mų, kaip kad tąkart, kai ponas Rendolas... Luktelėk, tu prašei 
pasakoti iš eilės, tiesa? Gerai, pamėginsiu. Nuo ko turėčiau pra- 
dėti? Skočio tėvas mus pasitiko oro uoste. Atvažiavo su sunkve- 
Žimuku, siaubinga seniena, beveik visai surūdijusia...Iš pradžių 
pamaniau, kad jis — sodininkas, bet Rodžeris niuktelėjo man pa- 
šonėn ir pasakė, kad jis yra viduramžių istorijos profesorius Jei- 
lyje, net katedros vedėjas. Tačiau ponas Rendolas visai neatitiko 
mano susikurto profesoriaus įvaizdžio, mes iškart susibičiulia- 
vome. Rodžerį jis pasodino ant užpakalinės sunkvežimuko sėdy- 
nės, o mes abu sėdėjome priekyje. Patikėkite, Rodžeriui visa tai 
nė trupučio nepatiko. Ne, tai jam visai nepatiko. 

— Klausyk, tas žmogus — pats tikriausias profesorius, — 
pratarė Rodžeris, tarsi Medison būtų per kvaila, kad suprastų, 


kaip visa tai svarbu. — Profesoriauja Jeilyje. Ar supranti, ką vi- 
sa tai reiškia, Medi:? 
— Nesu didelė užuomarša, — atkirto Medison. — Tu man 


tai primeni kas dešimtį minučių. 

— Taip ir maniau, kad paėmęs tave drauge prisidarysiu bė- 
dos, — panosėje murmėjo Rodžeris. 

Medison jau Žžiojosi kažką atsakyti, tačiau kaip tik tada Fren- 
kas Rendolas išlipo iš sunkvežimio ir pasileido jų link. Medison 
pamanė, jog jis visai nepanašus į koledžo profesorių ar į žmogų, 
po savosios pavardės nešiojantį pusmylės ilgio įvairiausių titulų 
sąrašą, nors taip ir buvo. Jis greičiau jau priminė kieno nors tėtį, 
vilkintį palaikiais flaneliniais marškiniais ir nudėvėtais džinsais. 
Aplink akis jam buvo susimetusios smulkios raukšlelės — Me- 
dison buvo tikra, kad tai dažnos šypsenos rezultatas. 

Jis iškart patiko Medison, jos šypsena pati apie tai pasakė. 

— Sveiki, — šiltai pasisveikino ji. — Jūs tikriausiai labai ilgai 
iki čia keliavote? Mes juk galėjome išsinuomoti automobilį ir... 

— Nenoriu nė girdėti, — atsakė Frenkas, vedžiodamas akimis 
nuo lazdomis pasirėmusio Rodžerio iki Medison, lyg kažkas būtų 
buvę ne taip. Jis pažinojo Rodžerį iš ankstesnių vasarinių apsilan- 
kymų pas jo sūnų Skotą, bet niekada nebuvo matęs Medison. 

Frenkas dar kartą nusišypsojo, o paskui ištiesė ranką norė- 
damas pasisveikinti: 

— Aš nė nežinojau, kad Rodžeris atsiveš ir savo draugę. 

Po kupinos įtampos akimirkos Medison susivokė, kad Ro- 
džeris nepasakė šeimininkams, jog atvažiuos ir ji. Susierzinusi 
Medison pataisė Frenką: 

— Žmoną. 

Paskui ji paėmė Frenko ištiestą ranką. Ji nepanoro žvilgte- 
lėti į savo vyrą, nes tikriausiai būtų jį užmušusi. 

— Nuoširdžiai sveikinu, — atsakė Frenkas ir atsigręžęs nu- 
sišypsojo Rodžeriui. — Tau reikėjo mus perspėti. Jaunavedžiai 
visada visur laukiami. 

— Mes susituokę jau daugiau nei dveji metai, — pasakė Me- 
dison, vis dar nežiūrėdama į vyrą. 

— Suprantu, — geraširdiškai atsakė Frenkas, o paskui nusi- 
gręžė mėgindamas nuslopinti kikenimą. Jis puikiai matė, jog Me- 

dison širsta, o Rodžeris tik ir laukia progos su ja susipliekti. — 
Aš tik sukrausiu jūsų daiktus į sunkvežimio galą. 

Frenkui nunešus du lagaminus į mašiną Medison atsigręžė į 
Rodžerį. 

— Tu net nepasakei jiems, kad atvykstu ir aš? — sušnypštė ji. 

— (Gal galėtume visa tai aptarti kiek vėliau? — paklausė 
Rodžeris, mosteldamas galva Frenko pusėn. 

Medison visai nenorėjo liautis. | 

— Tu jiems net nepasakei, kad vedei, — pratarė Medison, 
iš paskutiniųjų mėgindama tvardytis, nes jautė, jog gali nesulai- 
komai pratrūkti pykčiu. — Jeigu tu net nenori prisipažinti, jog 
jau turi žmoną, kam surengei tą spektaklį mėgindamas mane įkal- 
bėti keliauti kartu? Aš juk norėjau pasilikti Montanoje. 

— Klausyk, viskas nėra labai jau paprasta. Paaiškinsiu vėliau. 

— Po velnių, tikrai taip, — pratarė Medison pastebėjusi, kad 
į juos žiūri Frenkas. 

— Atleiskite už šitą suirutę, — atsiprašinėjo Rodžeris, — 
bet juk negali namuose palikti sunkių grandinių, kuriomis esi 
surakintas. 

Jo pastangos juokauti dar labiau įsiutino Medison. Jai dėb- 
telėjus į vyrą akyse liepsnote liepsnojo įniršis. 

Frenkas pakėlė kitą lagaminą ir iš lėto nužvelgė Medison 
nuo galvos iki kojų. 

— Rodžeri, tikriausiai tu sensti, jeigu pamiršti pranešti apie 
tokią neįtikėtinai gražią moterį. 

Išgirdusi šiuos žodžius Medison dėkingai nusišypsojo Fren- 
kui. Jau seniai niekas jos nebevadino gražia. Ji nė nemanė, kad 
kas nors galėtų pridurti žodį "neįtikėtinai". Turint galvoje tai, 
kad ji pati sau atrodė per liesa, apšepusiais plaukais ir per daug 
liūdno veido, šis komplimentas ją ypač pamalonino. 

— Medison, brangioji, ir kodėl gi tau neatsisėdus į priekį 
greta manęs? Rodžeris galėtų įsitaisyti gale, šalia lagaminų. 

— Būtų neblogai, — patenkinta atsakė Medison. 

Tačiau Rodžeris, pasiramsčiuodamas lazdomis, priklibikš- 
čiavo arčiau ir įsispraudė tarp Frenko ir Medison. 

— Manyčiau, esant kitokioms aplinkybėms, tai būtų puiki 
mintis, bet... — jis atsiduso, 0 jo veidu nuslinko liūdesio šešė- 
lis. — Man atrodo, kad po to, kas man nutiko, mieliau sėdėsiu 
kabinoje, o ne ant kietų metalinių suolų priekaboje. Mūsų ba- 
gažas nėra labai gerai pritvirtintas, krisdami lagaminai vėl ga- 
lėtų mane sužeisti. 


62 Jude Deveraux 


Medison, jau seniai pripratusi prie tokių kalbų, nukreipė 
žvilgsnį aukštyn, o paskui uždėjo ranką ant sunkvežimio prieka- 
bos bortelio ir jau ketino sėstis prie lagaminų. 

Tačiau ją sulaikė Frenko juokas. 

— Vaikine, tu teturi vieną didžiulį lagaminą, kuriame vos 
besutalpini gailestį sau, tiesa? Žinai, kabinoje nėra vietos nei gai- 
lesčiui, nei egoizmui. Kraustykis į galą, o ši žavinga jauna ponia 
keliaus šalia manęs. 

Minutėlę Medison tegalėjo tylėti ir mirksėti. Kai Rodžeris su- 
sižeidė, nuo vestuvių dienos, ji buvo uždaryta Rodžerio tėvų na- 
muose, o vienintelė jos draugija buvo Rodžeris ir jo tėvai. “Drau- 
gija" ir “jo tėvai" — nesuderinami žodžiai, dažnai pamanydavo 
Medison. Jo tėvams egzistavo tik Rodžeris, jos tarsi nė būti nebu- 
vo. Jeigu ir nutikdavo taip, kad Rodžeris neleisdavo jai užmigti 
ištisą naktį, tai tik dėl to, kad galėtų pasiskųsti nerimstančiais 
skausmais; jam būdavo nesvarbu, kad ji kiaurą dieną būdavo pra- 
laksčiusi laiptais aukštyn žemyn. Jai persileidus tėvai pasakė: “Na, 
galbūt taip net geriau". Tada ji vos begalėjo tvardytis: 

— Kam geriau? Jums? Jeigu būčiau pagimdžiusi kūdikį, gal- 
būt tada būtumėte priversti krapštyti pinigines ir samdyti sūnui 
slaugę? Jeigu būčiau turėjusi vaikelį, jis būtų jums kainavęs tiek, 
kiek viena jūsų vaza, tiesa? 

Jai išrėkus šiuos žodžius Rodžerio tėvai išėjo iš kambario, 
o tarpduryje atsirado pats Rodžeris, užtvėręs Medison kelią bėg- 
ti paskui juos. Medison užsirakino dviem valandom ir prapliupo 
verkti. 

Bet dabar ji kalbėjosi su visai nepažįstamu žmogumi, kuris 
visai Rodžerio negailėjo. Negana to, jis paėmė Medison už pa- 
rankės, nusivedęs prie kabinos atidarė jai sunkvežimio dureles 
ir padėjo jai įlipti vidun. Rodžeris buvo paliktas vienas ir turėjo 
savo jėgomis įsigauti į priekabą. 

Frenkui atsisėdus už vairo ir įjungus variklį Medison ėmė 
atsiprašinėti: 

— Atleiskite už šią sumaištį, — kalbėjo ji. — Aš nežino- 
jau, kad apie mane nepranešta; žinau, kad būsiu jums tikra naš- 
ta, todėl... 

Frenkas puikiai girdėjo kiekvieną jos Žodį, bet jis įdėmiau 
klausėsi jos intonacijų. Medison nebaigus atsiprašinėti Frenkas 
ją nutraukė: 

— Mūsų šeima jau labai seniai pažįsta Rodžerį. Aš žinau, kad 
Jis labai panašus į mano jaunesnįjį sūnų. Jie abu tariasi esantys 

pasaulio bambos, todėl nenori pripažinti, kad juos gali suvystyti 
moteris. Tikri nesubrendėliai. 

Medison paskubėjo nusigręžti, nes pajuto į akis plūstančias 
ašaras. Jis išties nepaprastai geras Žmogus, mąstė ji; jis sugeba 
siaubingus dalykus paversti į nieką. Be to, jis palaikė jos pusę, o 
ne Rodžerio! 

— Mano vyresnysis sūnus Tomas studijuoja mediciną; jis 
mums papasakojo apie Rodžerio negalią, paaiškino, kaip jį reikėtų 
slaugyti, kaip padėti jam atgauti jėgas. Net neabejoju, kad tu jam 
labai daug padėjai. 

Tai ištaręs Frenkas atsisuko į Medison norėdamas pažiūrėti, 
kokia dabar jos veido išraiška. 

Tačiau ji tebesėdėjo nusigręžusi, todėl jis nieko nepamatė. 
Nėra abejonių, kad šis malonus žmogus mano, jog Rodžeris turi 
krūvą slaugių, šokinėjančių aplink jį ištisą parą, o jo Žmonai te- 
lieka žaisti tenisą užmiesčio klube kartkartėmis sugrįžtant pasi- 
žiūrėti, ar jos vyras sveiksta. Su tokiomis nuomonėmis Medison 
jau buvo apsipratusi: žmonės manydavo, jog grožis atvėrė jai var- 
tus į nerūpestingą gyvenimą. 

— Na, Medison, ar tu pakankamai ištverminga ir tvirta? — 
paklausė Frenkas jiems įsukus į greitkelį ir pasileidus šiaurės 
kryptimi. 

— Tvirta? — pasitikslino Medison kiek sutrikusi. — Jūs no- 
rėjote paklausti, ar galėčiau kartu su vaikinais žaisti regbį? Jūs 
turėjote galvoje būtent tokį tvirtumą? 

Frenkas nusijuokė. 

— Ne, visai ne. Man atrodo, jeigu pamėgintum žaisti regbį 
kartu su vaikinais, rungtynės greitai pasibaigtų, nes visi kolek- 
tyviai pultų prie tavęs, o ne prie kamuolio. 

— Jūs nepaprastai malonus. Gal norite užmegzti su manimi 
romaną)? 

Po šių žodžių Frenkas taip garsiai nusikvatojo, jog į juos 
ėmė žvalgytis priekaboje važiavęs Rodžeris, lazdomis mėginan- 
tis sulaikyti grėsmingai svyrinėjančius lagaminus. Jis spoksojo į 
juos per kabinos langelį. 

— Būtų visai neblogai, — atsakė Frenkas, — bet nemanau, 
kad mano širdis atlaikytų. 

— Arba jūsų žmona, — toliau juokavo Medison šypsoda- 
masi ir truputį koketuodama. Jau taip seniai ji nesikalbėjo kito- 
kiomis temomis nei fizinės Rodžerio negalios. 

— Ji tikriausiai labai apsidžiaugtų bent dienelę įstengusi ma- 
nimi atsikratyti, na, gal savaitę, o gal dar ilgesnį laiką. 

— Įdomu, kodėl man taip sunku tuo patikėti? — paklausė 
Medison atsilošdama ir žvalgydamasi. 

Frenkas žvelgė pro sunkvežimio langelį ir šypsojosi. Jo vei- 
das spindėjo šiluma ir malonumu flirtuojant su gražia mergina. 

— Ne, sakydamas "tvirta" turėjau galvoje tavo pavydo 
jausmą. 

— Pavydo? 

— Manau, verčiau jau parengsiu tave iš anksto. Mokyda- 
miesi koledže mano sūnus ir Rodžeris turėjo daug merginų, — 
tai pasakęs Frenkas akies krašteliu dirstelėjo į Medison, norėda- 
mas pamatyti jos reakciją. 

— Rodžerį pažinojau daugelį metų. Jūs man tikrai nepasa- 
kysite nieko, ko aš nežinočiau. Aš buvau toji, kuri už jį atlikda- 
vo visus namų darbus. 

— Aš turiu metais už Skotį ir Rodžerį jaunesnę dukrą; ji 
pasikvietė tolimą savo pusbrolį su drauge. Taigi jie visi trys da- 
bar kurį laiką gyvens su mumis. 

Medison laukė, kol Frenkas tęs toliau, bet jis nutilo, taigi ji 
žvelgė pro langą galvodama apie tai, ką iš jo išgirdo. Po minutė- 
lės ji atsisukusi jam nusišypsojo. 

— Suprantu. Jie nežino, kad Rodžeris turi merginą, na, ga- 
lima sakyti, žmoną. Savaime suprantama, jie net neįtaria, kad ji 
atvyksta drauge su juo, vadinasi, gali kilti šiokių tokių... Kaip 
čia tiksliau pasakius? Jie gali pasijusti glostomi prieš plauką?.. 

Atsigręždamas į Medison Frenkas nusišypsojo. 

— Tu labai sumani, tiesa? 

— O aš maniau, kad jūs esate koledžo profesorius. Nejau ne- 
žinote apie tokį fizikos dėsnį: graži mergina negali būti sumani. 

— Tau tai negalioja, — atsakė jis, vėl žvelgdamas pro langą 
ir sukdamas vairą. 

— Kiek laiko keliausime? — paklausė Medison. 

— Maždaug penkiolika minučių, — atsakė Frenkas. 

— Ar galėtumėte pasistengti, kad nuvažiuotume per dvide- 
šimtį? — paklausė Medison, imdama nuo grindų krepšį ir pradė- 
dama jame raustis. 

Jai išsitraukus lūpų dažus Frenkas pratarė: 

— Pakeliui yra užkandinė. Gal norėtum ten sustoti? 

— Dėkoju, — atsakė Medison, o po penkių minučių Fren- 
kas pasuko iš greitkelio Žvyruotos aikštelės link; aikštelėje sto- 
vėjo senamadiškas restoranėlis ant ratų. Frenkas nutarė palaukti 
lauke. Stovėdamas greta Rodžerio jis vargu ar klausėsi jo skun- 
dų, o Medison tuo metu tvarkėsi vagonėlio viduje. 


Vasarnamis 65 


Vagonėlyje Medison paklausė, ar galėtų pasinaudoti tuale- 
tu. Už prekystalio stovinti moteris susiraukė. Jai labai nepatik- 
davo, kai pro šalį keliaujantys turistai norėdavo pasinaudoti tua- 
letu nieko neužsisakę. Galiausiai ji nenorom mostelėjo galva, pa- 
rodydama nedideles dureles kairėje. 

Įėjusi į mažytę patalpėlę Medison pasidėjo krepšį ant klo- 
zeto dangčio ir atsegė užtrauktuką. Galbūt dėl Frenko pradėto 
flirto, galbūt dėl to, kad jos laukė susitikimas su trimis jaunomis 
moterimis, varvinančiomis seilę prieš jos vyrą, tačiau Medison 
norėjo padaryti viską, kad stojusi prieš tą draugiją atrodytų kiek 
įmanoma gražiau. 

Pažvelgusi į mažulytį veidrodį, virš kurio spingsėjo vienin- 
telė lemputė, Medison net nebuvo tikra, ar prisimena, kaip rei- 
kia grimuotis. Kelerius metus vienintelis jos rūpestis buvo Ro- 
džeris ir jo gerėjanti sveikata. Ji neturėjo laiko galvoti apie tai, 
kaip pasidaryti panašiai į tikrą moterį. 

Tačiau vos jai palietus akių vokus kontūriniu pieštuku, at- 
mintis atgijo. “Per daug nereikia, — mąstė ji, — tik tiek, kad 
pabrėžtų akis ir šiek tiek jas padidintų". Paskubomis ji pasinau- 
dojo kontūriniu pieštuku, pasidažė blakstienas, šiek tiek pasi- 
pudravo, apibrėžė lūpų kontūrus, o paskui padažė pačias lūpas. 
Paskui ji pasilenkė, nors šešių pėdų ūgio Žmogui tai padaryti to- 
kioje mažutėje patalpėlėje buvo beveik neįmanoma, ir nuleido 
galvą taip Žemai, kad nuo elastinio raiščio išvaduoti jos plaukai 
beveik siekė grindis. Medison supurškė laku plaukų šaknis, pas- 
kui kiek pataršė plaukus norėdama greičiau juos išdžiovinti ir 
atmetė visą kupetą atgal. 

Medison atsisagstė palaidinę tiek, kad matytųsi nedidelis lie- 
menėlės kaspinėlis, paskui pakėlė palaidinės apykaklę. Ji šiek 
tiek atsmaukė nuo pečių džinsinį švarkelį, paskui atsilošė, pasi- 
tempė ir išėjo iš mažojo kambarėlio. Eidama per restoranėlį ji 
Žvelgė tiesiai prieš save, tačiau gerai žinojo, jog į ją atkreiptas 
kiekvieno mažojo restoranėlio lankytojo žvilgsnis. 

Atvėrusi lauko duris Medison susidūrė su Frenko ir Rodže- 
rio žvilgsniais. Frenkas iš nuostabos prasižiojo, o Rodžeris su- 
raukė antakius. Medison žengė prie Frenko, tarsi Rodžerio nė 
nebūtų. 

— Ar aš jau pasirengusi su jais susitikti? — ramiai pa- 
klausė ji. 

Kurį laiką Frenkas tegalėjo į ją spoksoti; paskui jis loštelė- 
jo galvą atgal ir nusikvatojo. 

— Mano žmonai visa tai neišpasakytai patiks. Tik pagal- 
vok, dar praeitą savaitę ji man pasiūlė šią vasarą keliauti į Pary- 
žių, o ne į vasarnamį. Ji sakė, jog vasarnamis per daug nuobodu 
1r vienoda, metai iš metų... 

Užuot ką nors atsakiusi Medison jam tik nusišypsojo, o pas- 
kui buvo bedaranti kabinos dureles, bet Frenkas suskubo pirmas. 
Uždaręs sunkvežimio dureles, jis nuėjo pro mašinos priekį į sa- 
vo vietą už vairo. 

Rodžeris, tebesėdintis sunkvežimio priekaboje, nes išlipti 
ir vėl įlipti jam atrodė per didelis vargas, pasilenkė per bortelį 
prie atviro Medison langelio. 

— Ir ką tu sumanei? Žinai, mes vykstame ne į kokį nors 
sušvinkusį barą. Tie Žmonės yra... 

Šypsodamasi ji pažvelgė į savo vyrą: 

— Klausyk, ką tau pasakysiu, Rodžeri. Išsilavinusiems žmo- 
nėms taip pat patinka gražios merginos. 

Taip pasakiusi, ji uždarė langelį ir atsigręžusi nusišypsojo 
Frenkui, ką tik įlipusiam į sunkvežimį ir užtrenkusiam dureles. 

Vasarnamis buvo lygiai toks, kokį Medison ir įsivaizdavo. Jį 
galėjai palyginti su vasarnamiu, priklausančiu Ruzvelto klanui. Tai 
buvo vieno aukšto nuo laiko smarkiai įrudusių rąstų namas. Iš prie- 
kio namą juosė maždaug dvidešimties pėdų pločio ir mažiausiai 
šešiasdešimties pėdų ilgio veranda. Aplink namą buvo pristatyta 
daugybė senų medinių suolų ir kėdžių, ant kurių buvo primėtyta 
madingai nublukusių kartūnu trauktų pagalvėlių. 

— Net užvalkalai neatrodo nauji, — tyliai pratarė Medison. 
Rodžeris dėbtelėjo į ją tarsi norėdamas priminti, jog ji turėtų 
stengtis neišduoti tikrosios savo kilmės. Minutėlę Medison su- 
stojo kaip įkirsta ir jau buvo beprašanti Frenko gabenti ją atgal į 
oro uostą, kad ji galėtų parvykti namo. Bet paskui ji susimąstė: o 
kas yra tie namai? Kai mirė mama, vieninteliai jos namai buvo 
ten, kur buvo Rodžeris. 

Frenkui įsikibus į parankę Medison atsitokėjo. 

— Čia labai gražu, — pratarė ji, nežymiai nusišypsojusi ir 
lipdama laipteliais paskui Rodžerį. Ji jau buvo bepadedanti sa- 
vo vyrui, bet jis pasitraukė nuo jos, todėl Medison lipo greta 
Frenko. 

Sustojusi verandoje Medison pažvelgė į apačioje tyvuliuo- 
jantį ežerą: kur tik užmatė akis, tviskėjo krištolinis melsvas van- 
duo. Kranto liniją rėmino didžiuliai medžiai ir uolos. Niekur ne- 
simatė jokių Žmonių ar namelių. Ežere taip pat nebuvo nė vienos 
valties; Medison neabejojo, kad Frenko šeimai priklausė abso- 
liučiai viskas, kas tik aplinkui matėsi. 

— Liaukis, — pratarė Frenkas prunkštelėjęs. — Visa tai pri- 
klausė mano Žmonos šeimai, o ne man, — tyliai kalbėjo jis. — 
Mano tėtis buvo vandentiekio darbininkas. 

Medison pasirodė, kad jis skaito jos mintis; atsidėkodama ji 
padovanojo jam akinančią šypseną. | 

Frenkas mirktelėjo jai. 

— O mano mama tvarkydavo skalbinius, — tęsė jis vėl pri- 
versdamas ją nusijuokti. Medison puikiai suprato, jog paskutinis 
teiginys melagingas ir buvo pasakytas tik tam, kad ji dar kartelį 
nusišypsotų. — O mano dėdė yra taksi vairuotojas. 

Priėjusi prie durų Medison tebesijuokė. Ji džiaugėsi tuo, nes 
jai iš tiesų reikėjo juoktis. Atidarius duris viduje ji išvydo dvi 
gražias merginas, visą dėmesį sutelkusias į Rodžerį. Jau vien dirs- 
telėjus į jas buvo galima padaryti vienintelę išvadą: "Pinigai!" 
Jos vilkėjo vienais iš tų bespalvių drabužių, kurie parduotuvėse 
atrodo lygiai taip pat, kaip ir panešioti dešimtį metų. Medison 
puikiai suprato, kad tokie drabužiai kainuoja tiek, kiek jos moti- 
na uždirbtų ištisus metus dirbdama trijose darbovietėse. 

Merginos buvo gražios, bet taip galėjai pasakyti tik geriau 
įsižiūrėjęs. Galbūt jos ir buvo kiek pasidažiusios, tačiau makia- 
žo beveik nesimatė. Tokios merginos gyvena pagal taisykles, pa- 
našias į šią: apsirenk, o paskui pažiūrėk, kiek turi nereikalingų 
papuošalų. Savaime suprantama, jų papuošalai buvo originalūs, 
dovanoti senelių. 

Stovėdama atokiau ir žvelgdama į jas Medison staiga pasi- 
juto per aukšta, per daug prisidažiusi, neskoningai apsivilkusi, 
vulgaroka. Ji ir vėl panoro kuo greičiau iš čia nešdintis. Jai čia 
buvo ne vieta. 

Tada pasirodė dar viena mergina. Šioji buvo nedidelio ūgio, 
puošniai apsivilkusi, trumpais tamsiais plaukais, didelėmis ru- 
domis akimis. Jai žengus kelis žingsnius pirmyn kitos dvi pasi- 
traukė duodamos jai kelią. 

-— Rodžeri, mielasis, — tyliai pratarė ji, o paskui gerai įval- 
dytu judesiu atsistojo ant pirštų galiukų ir apsivijo rankomis Ro- 
džerio kaklą. Palenkusi jo galvą ji pabučiavo tiesiai į lūpas. 

Medison matė, kaip įsitempė greta jos stovėjęs Frenkas, ta- 
čiau savo pačios nuostabai ji nieko nejuto. Jai atrodė, kad ji su- 
siskaidė į dvi personas, iš kurių viena šaltai stebi viską, kas vyks- 
ta, ir ramiai komentuoja: “Toji moteris bučiuoja mano vyrą. Turė- 
čiau pajusti velnišką pavydą. Turėčiau ją nustumti šalin." Tačiau 
Medison paprasčiausiai stovėjo ir žiūrėjo. Rodžeriui grįžus iš ko- 
ledžo su sužadėtine už parankės Medison beveik susirgo iš pavy- 
do. Ji galėjo prarasti savitvardą vien pamačiusi kokią nors moterį, 
stovinčią šalia žmogaus, kurį ji tiesiog beprotiškai mylėjo. 

Tačiau dabar Medison galvoje sukosi tik viena mintis: gal- 
būt kas nors kitas juo susidomės ir jį prižiūrės, kad ji galėtų pa- 
gyventi taikiai ir ramiai. 

Jiems sutrukdė Frenkas. 

— Teri! — garsiai šūktelėjo jis. — Čia yra dar kai kas, su 
kuo turėtum susipažinti. Tai Rodžerio žmona. 

Nuskambėjus šiems žodžiams visos trys merginos atsigręžė 
į Medison. Teri tebebuvo uždėjusi Rodžeriui ant peties ranką; 
visai neatrodė, kad ji ketintų tą ranką nuimti. 

— Žmona? — sušnabždėjo viena iš merginų žvelgdama į 
Rodžerį. 

Rodžeris tesugebėjo gūžtelėti pečiais, tarsi Žmona būtų kaž- 
kas, kas jį ištiko nepriklausomai nuo jo valios. 

Kaip įmanydamas mandagiau Frenkas pristatė Medison vi- 
sas tris jaunas moteris. Tai buvo jo dukra Nina, jos pusseserė 
Teri ir Ninos draugė Robi. 

Kai trijulė pažvelgė į Medison, kuri buvo aukštesnė už jas 
visas keliais coliais, ji atsiduso. Merginų akyse atsispindėjo prie- 
šiškumas. Medison pagalvojo, jog tai išties blogai, nes ji būtų 
norėjusi su jomis susibičiuliauti. 

“Ne, aš to nenoriu, — pagalvojo Medison. — Jau ne tie laikai, 
kad draskyčiausi kaip katė“. Atsigręžusi ji nusišypsojo Frenkui. 

— Sakyčiau, skrydis mane išvargino. Galbūt galėtumėte pa- 
rodyti... mūsų kambarį ? — jos ego neatsispyrė pagundai pabrėž- 
ti šį Žodelį. 

— Žinoma, — atsakė Frenkas ir prasiyrė pro merginas, ves- 
damasis paskui save Medison. 

Vasarnamio vidus atitiko jo išorę: ir čia buvo daug didelių, 
patogių kėdžių ir sofų, ant pušinių grindų buvo pakloti autentiš- 
ki indėnų austi kilimėliai, kurie dabar tikriausiai kainavo pasa- 
kiškus pinigus. Jie praėjo pro svečių kambarį, kuris buvo tikriau- 
siai autobusų stoties didumo; viename šio kambario gale matėsi 

didelis akmeninis židinys, kuriam pastatyti tikriausiai prireikė 
krano. 

Koridoriaus gale Frenkas sustojo ir atidaręs duris mostelėjo 
Medison kviesdamas užeiti. Kambaryje buvo viena lova, viena 
nedidelė drabužių spinta, pora mažų staliukų ir kėdė. 

— Mes dar sutvarkysime jums skirtus kambarius, nes mes 
nežinojome... 

— Viskas labai gerai, — pertarė jį Medison. 

— Nesileisk trikdoma kitų. Jie pažįsta Rodžerį jau labai se- 
niai, O jis... na... | 

— Jis — neblogas jaukas, — atsakė šypsodamasi Medison. — 
Aš tai žinau. Jis turtingas, gali didžiuotis puikia išvaizda. O ko dar 
galima norėti? 

Frenkas kurį laiką tylėjo suraukęs antakius; paskui jis, ne- 
žymiai nusišypsojo Medison. 

— Jeigu tau ko nors prireiks, pasakyk, — pratarė jis staty- 
damas ant grindų jos lagaminą. Paskui Frenkas išėjo ir uždarė 
duris. 

Po kelių minučių į kambarį įėjo Rodžeris. Medison dirstelė- 
jo į jį pakėlusi akis nuo pradėto iškrauti lagamino ir pamatė, jog 
Rodžeris pasirengęs barniui. 

— Niekaip nesuprantu, kodėl negalėjai būti šiek tiek man- 
dagesnė. Šitie žmonės pripratę prie mandagaus elgesio. Galbūt 
tu ir nesi pratusi prie gerų manierų, bet... 

Medison šį kartą nesiruošė praryti kabliuko. Ji jau seniai bu- 
vo pastebėjusi, jog Rodžeris, žinodamas, jog yra neteisus, visada 
pirmas pradeda puolimą. Medison prabilo tyliu, ramiu balsu: 

— Aš tik nesuprantu vienintelio dalyko — kodėl tu jiems 
nepasakei, kad vedei ir žmoną ketini atsivežti kartu. 

Ji girdėjo Rodžerį einantį koridoriumi; jis ėjo ganėtinai spar- 
čiai, tvirtai remdamasis į lazdas, bet dabar, kai kambaryje jie buvo 
vieni, jis vos laikėsi ant kojų ir stipriai šlubavo. Tarsi apimtas 
agonijos, jis pasirėmė ant alkūnių susmukęs prie lovos. 

— Būčiau labai laimingas, jeigu nepradėtum kelti scenų. 

Prieš įstengdama ką nors atsakyti Medison turėjo atgauti Ža- 
dą. Šį kartą ji pažadėjo sau nepasiduoti ir duoti atkirtį Rodžerio 
priekabiams. Rodžeris nebuvo impulsyvus; kad ir ką jis darytų, 
visada viską apgalvodavo. * 

— Aš tik noriu sužinoti, kam tau viso to reikėjo. Atvykau 
čia manydama, kad esu pakviesta viešnia, tačiau vos atvažiavusi 
pamačiau, kad apie mane niekas nieko nė nežino. 


70 Jude Deveraux 


— Na gerai, nurimk, — pratarė Rodžeris tokiu tonu, tarsi Me- 
dison jau būtų ant isterijos slenksčio. — Niekada nepasakojau apie 
tave Skočiui ir jo šeimai, nes...na, tai vyriški reikalai. Mes... 

— Nevedęs tu atrodai patrauklesnis? — ramiai paklausė Me- 
dison. Jai pačiai buvo keista, tačiau ji nepyko ant Rodžerio. Tie- 
są sakant, dabar ji tejuto smalsumą. 

— Taip! — sutiko Rodžeris. — Na ir kas čia bloga? Per pas- 
taruosius metus aš nesijaučiau esąs tikras vyras, tai kas čia bloga, 
kad leidau savo geriausiam draugui manyti, jog tebesu laisvas? 

— Laisvas? — tyliai pakartojo Medison ir mintyse perbėgo 
viską, ko dėl jo buvo atsisakiusi. — Jeigu nori laisvės, papras- 
čiausiai man pasakyk. 

— Medi, meilute, juk žinai, kad aš nenorėjau tavęs įskau- 
dinti, — kalbėjo Rodžeris mėgindamas ją apkabinti, bet Medi- 
son pasitraukė. 

— Ne, Rodžeri, aš nemanau, kad tu neketinai manęs įskau- 
dinti. Tiesą sakant, paskutiniu metu man vis dažniau atrodo, kad 
tu sąmoningai nori man suteikti skausmo. 

Rodžeris persibraukė delnu per veidą lyg norėdamas paro- 
dyti, kaip labai jį suerzino jos žodžiai. 

— Gal galėtume nors porą dienų pagyventi be tavo kabinė- 
jimųsi? Ar tu dar sugebi kuo nors džiaugtis? Klausyk, aš žinau, 
kad tu vis dar sielvartauji dėl kūdikio, bet... 

— Ne dėl vieno kūdikio, Rodžeri, dėl visų kūdikių, kiek dar 
jų galėjo būti. 

— Ar aš dėl to kaltas? Ar tu mėgini mane kaltinti? Aš pada- 
riau viską, ką galėjau, kad prieičiau prie telefono. Aš... 

Medison nusigręžė, nes jos akys paplūdo ašaromis. Ar ji ka- 
da nors atsikratys jausmo, nuolat kuždančio, kad jos gyvenimas 
jau baigtas? Ji nebeturėjo gimdos, tas tiesa, bet turėjo kitokių 
dalykų. Juk visaverčiam gyvenimui nebūtinai reikalingi vaikai. 

Ji vėl atsisuko į Rodžerį. 

— Gerai, — pratarė Medison. Ji negalėjo prisiversti atsi- 
prašyti, bet norėjo sušvelninti susidariusią padėtį. Ji buvo per 
daug pavargusi, kad galėtų ilgai ginčytis. — Gerai, tebūnie pa- 
liaubos. Jokių barnių, kol esame čia. Ką pasakysi? 

Rodžeriui palengvėjo. 

Staiga Medison pajuto, jog tiesiog nebegali ilgiau likti vie- 
name kambaryje kartu su juo. Jeigu dar nors minutėlę čia užsi- 
bus, pradės rėkti. Tačiau ji stabtelėjo uždėjusi ranką ant durų ran- 
kenos. Jai dar reikėjo kai ką išsiaiškinti. 

— Jeigu tu neketinai jiems pasakyti, kad dabar esi vedęs, 
kodėl primygtinai manęs prašei, kad vykčiau drauge? Aš juk no- 
rėjau pasilikti Montanoje. 

Rodžeris kurį laiką sėdėjo ant lovos krašto netardamas nė 
žodžio. 

Medison jį labai gerai pažinojo. 

— Gerai, gali neatsakyti. 

— Mama ir tėtis pasakė, kad jiems reikia pailsėti. 

— Supratau, — tepasakė Medison ir nusigręžė. Dabar ji ne- 
leis sau apgailestauti dėl tokios didelės neteisybės. Ji išvyko iš 
Niujorko ir grįžo į Montaną tam, kad slaugytų jų sužeistą sūnų. 
Ji ištisas dienas ir naktis jį prižiūrėjo. Vienintelės pertraukėlės, 
kurias Medison sau leisdavo, taip pat būdavo užimtos — ji skai- 
tydavo savo draugės daktarės Dorotės Oliver paskolintas knygas 
norėdama išmokti jų sūnaus reabilitacijos gudrybių. Vis dėlto jo 
tėvai drįso pareikšti, jog jiems reikia pailsėti nuo Medison. 

— Medi? — tarstelėjo Rodžeris. Medison atsigręžė į jį, bet 
jis daugiau nieko nepasakė. 

— Kas dar? — paklausė ji, nes gerai numanė, kad jis iš jos 
nori kažko svarbaus. 

— Leisk man gerai papramogauti, — atsargiai pratarė jis. — 
Tik tol, kol būsime čia. 

Medison minutėlę svarstė, ką jis iš tikrųjų turi galvoje. Pra- 
mogas Rodžeriui reiškė gėrimas ir juokas, galimybė vėl pasijus- 
ti mokykliniu futbolininku didvyriu. Pramogas reiškė merginos, 
daug merginų, žvelgiančių į jį dievinančiais žvilgsniais. Ir visos 
jos mėgino įsivaizduoti, koks jis puikus meilužis. Tačiau Medi- 
son gerai žinojo, kad Rodžeriui buvo svarbiau įvaizdis. Retkar- 
čiais jam patikdavo seksas, bet visa tai trukdavo trumpai ir vyk- 
davo skubotai. Labiausiai jam patikdavo kitų garbinimas ir ža- 
vėjimasis juo — tai, ko jis nebesulaukdavo iš Medison. 

— Gerai, — sutiko Medison. — Gerai pasilinksmink. O 
aš... — ji nebaigė, nes nežinojo, ką pati ketina daryti, tačiau 
galimybė pasėdėti ant uolos kokią valandą ir niekam netrukdant 
pažiūrėti į vandenį jai atrodė daugiau nei ganėtina pramoga. — Aš 
paliksiu tave vieną, — po minutėlės pabaigė ji. — Dar kas nors? 

— Ne, — atsakė Rodžeris ir nusišypsojo jai taip, kaip jau dau- 
gelį metų nebuvo šypsojęsis. Akimirką ji vėl pasijuto esanti šokių 
grupės vadovė, žvelgianti į futbolo komandos kapitoną, ir viskas 
atrodė puiku. Medison taip pat jam nusišypsojo. — Ačiū, — pridū- 
rė Rodžeris. 

— Nėra už ką, — visai nuoširdžiai atsakė Medison. Paskui 
ji atidarė duris ir išėjo iš kambario. 

Galbūt Medison iš tiesų pasirodė esanti bailiukė ir prasta 
viešnia, bet ji susirado šonines duris ir išspruko lauk nemėgin- 
dama susirasti namų šeimininkės ir jai padėkoti. Lauke tarp me- 
džių ji pamatė kažką panašaus į elnių taką ir pasileido tuo taku 
pirmyn. Niujorke ji jau buvo susidūrusi su ją persekiojančia pro- 
blemėle: ji buvo kaimo vaikas ir negalėjo pritapti prie laukiniš- 
kumu ir gamta nedvelkiančių vietovių. Jai patikdavo ištisas va- 
landas vaikščioti vienai po miškus, žvalgytis į medžius ir žvėrių 
paliktus pėdsakus. 

Ji pavaikščiojo apie valandą, o paskui nusprendė grįžti į va- 
sarnamį. Negalima nė abejoti, kad jie pietauja tiksliai paskirtą 
valandą, be jokių abejonių, dabar jie kalba apie ją piktindamiesi, 
j0g ji bloga viešnia, jog ji.nieko nepadeda ir taip toliau, tačiau 
šis pasivaikščiojimas jai labai pravertė. Ji tikrai patyrė šoką su- 
žinojusi, kad atvyko nekviesta ir niekieno nelaukta. Rodžerio iš- 
sakyta priežastis, dėl kurios ji turėjo išvykti iš Montanos, jai taip 
pat sukėlė šoką, tačiau dabar, stovėdama po kelių šimtų metų 
senumo medžiu ir žiūrėdama į mirguliuojantį vandenį, ji susi- 
mąstė: ir kurių velnių? Ji nenorėjo vykti kartu su Rodžeriu, nes 
nebenorėjo jo slaugyti. Ji troško pertraukos ir atokvėpio nuo dvi- 
dešimt keturių valandų slaugos dienos, ir dabar jos troškimai 1š- 
sipildė. 

Grįžusi į vasarnamį ji jautėsi Žymiai geriau. 

— Tikriausiai tu esi Medison, — pratarė ją pasitikusi mote- 
ris. Medison buvo ką tik įžengusi vidun. Ji akimirksniu suprato, 
kad ją prakalbinusi moteris — ponia Rendol, Frenko žmona, mo- 
teris su senais senais pinigais. Ji buvo nedidukė, puikiai atrodė. 
Jos veido niekada nebuvo lietęs chirurgo skalpelis, tačiau jos oda 
sugeba įveikti. Tik apie akis buvo susimetusios negilios raukšle- 
lės, o šiaip jos veidas buvo skaistus ir lygus. Ji vilkėjo lengvas 
vilnones kelnes, kurios dabar tikriausiai buvo kokių dešimties 
metų senumo, tačiau naujos jos turėjo kainuoti apie tūkstantį do- 
lerių. Tikriausiai jos buvo siūtos būtent šiai moteriai. Ant kelnių 
juosmens buvo užleista švelniai rausva palaidinė. 

Vėliau Medison nė pati negalėjo patikėti, kad išdrįso pasa- 
Kyti tai, ką pasakė, tačiau galbūt ją paveikė grynas oras ir Ro- 
džerio pasityčiojantis prašymas jo nevaržyti; taigi nė pati nepa- 
jutusi Medison pratarė: 

— O ką, jūs nepasipuošusi perlais? 

Vos tai ištarusi Medison užsidengė delnu burną apimta siau- 
bo, tačiau ponia Rendol tik nusijuokė, o paskui draugiškai paė- 
mė Medison už rankos. 

— Man Frenkas sakė, kad tu labai šauni, o dabar aš pati 
suprantu, kodėl jam taip pasirodė. O, labai prašau, užeik vidun, 
tu išties atgaivinsi mūsų būstą. Visos merginos jau okupavo tavo 
vyrą. 

— Kokiais tikslais? 

Išgirdusi tokį klausimą ponia Rendol minutėlę nutilo ir la- 
bai rimtai pažvelgė į Medison. | 

— Oi, dievuli, na, hmmm... — nutęsė ji susimąsčiusi. 

— Ne, aš neturėjau galvoje... — pradėjo Medison, — aš ne- 
klausiau, kodėl... 

— Nėra ko atsiprašinėti, mieloji, — pasakė ponia Rendol, 
vesdamasi Medison toliau. Ar tu išalkusi? Labai prašau, tik 
nesakyk, kad nuolat laikaisi dietų stengdamasi išlaikyti tokią 
grakščią figūrą. 

— Ne, — šypsodamasi atsakė Medison. — Visas su maistu 
gautas kalorijas tuojau sudeginu guldydama Rodžerį į lovą ir pa- 
dėdama jam iš lovos išlipti. 

— Suprantu, — rimtai atsakė ponia Rendol. — Aš nieko apie 
tai nežinojau, bet šiek tiek pažįstu Rodžerio tėvus. Suprantama, 
aš nesu su jais artimai bendravusi, bet buvau susitikusi. Be to, ir 
žmonės kalba. Esu tikra, jog jie yra linkę leisti pinigus tam, ką 
galėtų parodyti. 

— Taip, — pritarė Medison. Ji tegalėjo pasakyti tiek. Arba 
ji pasakys šį vienintelį žodelį, arba pratrūks kalbėti ir niekada 
nesiliaus. 

— Na gerai, mieloji, pasilik su mumis ir pamėgink puikiai 
ir ilgai pailsėti. Mergaitės nuims Rodžerį nuo tavo pečių. 

— Būtų labai gražu iš jų pusės, — atsakė Medison dabar 
pasijutusi žymiai geriau. Ši geromis manieromis ir dideliais pa- 
veldėtais pinigais atsiduodanti ponia padėjo jai atsigauti ir pasi- 
justi taip, kaip jau seniai nesijautė. 

Ponia Rendol dar kartą metė į Medison skubų aštrų žvilgsnį. 

— Eime pietauti. Pasirenk gynybai. 

— Stengsiuosi kiek galėdama, — atsakė Medison joms žen- 
giant į valgomąjį. 

Visi jau rengėsi sėstis prie stalo, tačiau jiems išvydus Medi- 
son, viskas pasikeitė — atrodė, lyg susirinkusieji būtų perlieti 

šaltu vandeniu. Trys aplink Rodžerį susispietusios merginos ir 
šviesiaplaukis vyrukas su ramentais kaltai žvelgdami greitai pa- 
sitraukė šalin. 

Medison norėjo pasakyti: “Nesijaudinkit dėl manęs“, tačiau 
susilaikė. Tylėdama ji atsisėdo ten, kur jai buvo nurodžiusi po- 
nia Rendol. Visiems susėdus už stalo — ponas ir ponia Rendolai 
sėdėjo už abiejų stalo galų — Medison pamatė, jog pati sėdi ša- 
lia ponios Rendol, priešais Teri, jaunąją moterį, taip geidulingai 
pabučiavusią jos vyrą. Šviesiaplaukis vyrukas, prisistatęs kaip 
Skotis, sėdėjo greta Teri, o Rodžeris sėdėjo kitame stalo gale, 
greta Frenko. 

Milžiniškas pušinis stalas buvo nukrautas didžiuliais garuo- 
jančiais dubenimis, visi indai buvo iš baltai mėlyno porceliano 
1r, aišku, buvo pirkti prabangioje parduotuvėje. Ant kiekvienos 
lėkštės kraštelio puikavosi raidė W; nors Medison niekas nieko 
neaiškino, ji pati manė, jog tai yra mergautinės ponios Rendol 
pavardės pirmoji raidė. 

Visiems įsidėjus po kąsnelį ponia Rendol linksmai prabilo: 

— Rytoj atvyksta Tomas. 

Šis pareiškimas gerokai sutrikdė visą staiga nuščiuvusią pie- 
taujančią draugiją. Medison pakėlė nuo lėkštės akis. Atrodė, jog 
visi gerokai paniuro. 

— O kas yra Tomas? — paklausė Medison. 

— Vyresnysis mano sūnus, — atsakė ponia Rendol; jos bal- 
se nuskambėjo juoko gaidelės. 

Medison smalsiai pažvelgė į kitus, sėdinčius už stalo. Pono 
Rendolo akyse švytėjo linksmos kibirkštėlės, tačiau Rodžerio, 
Skočio ir trijų jaunųjų moterų nosys, galima sakyti, buvo įmerk- 
tos į lėkštes. 

Šis vaizdas Medison gerokai pralinksmino. 

— Papasakokit man apie jį viską, — patenkinta paprašė Me- 
dison, su šypsena žvelgdama į ponią Rendol. 

— Kaip būtų galima charakterizuoti vyresnįjį mano sūnų? — 
susimąstė ponia Rendol, iškėlusi rankoje šakutę. 

— Jis yra ankstesniųjų mano žmonos giminės kartų atgyve- 
na, — įsiterpė Frenkas. 

— Taip, — sutiko ponia Rendol. — Vekiiūrius galima su- 
skirstyti į dvi grupes — į tuos, kurie uždirba pinigus, ir į tuos, 
kurie tuos pinigus leidžia. 

— Man atrodo, kad prie stalo nederėtų kalbėti apie pinigus, — 
pareiškė Nina. Kaip Medison sužinojo vėliau, ji buvo trečiasis, jau- 

niausias Rendolų vaikas. Medison negailestingai pagalvojo, jog 
šiai merginai išties pasisekė, kad turi daug pinigų, nes pažvelgus 
į ją iš arčiau buvo aišku — ji nėra patraukli. Ji tik sudarė iliuzi- 
ją, kad yra graži, iliuziją, kurią gali sukelti tam tikras metas ir 
pinigai, bet...na, mąstė Medison, po dešimties metų ji atrodys 
kaip jos tėvas, o ne kaip mama. 

— Brangioji, apie tai nedera kalbėti viešai, — atsakė ponia 
Rendol. — Tarp savęs mes galime kalbėtis apie ką tinkami. 

Ponia Rendol vėl atsigręžė į Medison: 

— Mano vyras norėjo pasakyti, kad vyresnysis mano sūnus 
yra iš tų užsidirbančiųjų. Tomui rūpi rimtesni dalykai nei daugu- 
mai iš mūsų. Mano sūnus baigė trejų metų studijas medicinos 
mokykloje. Dabar jis dirbs ligonių reabilitacijos srityje. 

— Ir tikriausiai šioje srityje nuveiks daug didžių ir kilnių 
darbų, — tyliai tarstelėjo Skotis; visi kiti, įskaitant ir Rodžerį, 
suprunkštė. 

Medison supykdė tai, kad Rodžeris pasirodė esąs labai artimas 
šiai šeimai, net suprato pakankamai asmeniškų juokelių prasmę. Per 
paskutinius dvejus metus ji mėgindavo paskatinti jį kalbėtis kito- 
kiomis temomis, ne vien apie tai, kaip jam skauda ir koks jis varg- 
šelis. Ir kodėl gi jis negalėjo jai papasakoti apie Rendolus? 

— Iš pasakojimų galėtum pamanyti, kad jis labai puikus 
žmogus, — pratarė Medison žvelgdama į ponią Rendol. 

— Ir man taip atrodo, bet galėčiau būti apkaltinta šališkumu. 
Puikus jis ar ne, bet Tomas, be jokių abejonių, unikalus. Tikriau- 
siai kada nors girdėjai bėdojančias mamas: “žinai, Džonis iki ke- 
turių su puse mėnesių nesišypsojo. Jau ketinau pasiduoti". Tai štai, 
aš vis dar laukiu pirmosios savo vyresniojo sūnaus šypsenos. 

Po šių žodžių visi pietaujantys mandagiai nusijuokė. Medi- 
son suprato, jog tai buvo jau daug kartų girdėta istorija, tačiau 
vyresnysis brolis ją suintrigavo. Galbūt būtent tada ji ir pajuto 
dvasinę jo ir savo giminystę. 

— Tomas tavęs tiesiog neapkęs. 

Atsigręždama į prakalbusiąją Medison pasitikslino: 

— Kažką sakėte? 

Visi sužiuro į Robi, pritrenkti jos šiurkštumo ir netakto. 

— Čia nėra nieko asmeniška. Aš tik norėjau pasakyti, kad 
Tomas nesidomi gražiomis merginomis. 

— Kalbi remdamasi sava patirtimi? — paklausė Skotis, o 
paskui lyg mažas vaikas pažvelgė į Rodžerį prašydamas palai- 
Kyti jo pokštą. 

— O kodėl turėčiau domėtis Tomu? — atsikirto Robi. — Aš 
juk ne mazochistė. 

Skotis pažvelgė į Medison: 

— Robi niršta dėl paprastos priežasties: praėjusiais metais 
ji pamėgino suvystyti mano didįjį brolį, bet jis nesileido. Jo sko- 
niui ji turėjo per mažai smegenų. 

— Neturėtum pamiršti, kad... — pradėjo Robi, bet Skotis ją 
nutraukė. 

— Mano brolis apdovanotas smegenimis, bet aš apdovano- 
tas kitų dėmesiu, — pratarė Skotis, niukteldamas Rodžeriui į pa- 
šonę. — Bet atrodo, kad mes su seniu Rodžeriu atsilaikėme, tie- 
sa? Taip, koledže mums buvo ne pyragai. Jeigu ne toji mergina, 
su kuria Rodžeris... — nebaigęs sakinio Skotis nutilo pamatęs į jį 
mestą motinos žvilgsnį. — Na, kad ir kaip ten būtų, — tęsė Sko- 
tis, — ji už mus padarydavo visus namų darbus. 

Atsigręžusi į Skotį Medison taip šiltai jam nusišypsojo, jog 
šis, galima sakyti, ėmė tirpti. Jau daugelį metų niekas į ją nebu- 
vo žiūrėjęs taip, kaip dabar žvelgė Frenkas ir Skotis. 

— Papasakokit man viską apie metus, praleistus koledže, — 
žemesniu nei paprastai balsu paprašė Medison, gundančiai nulei- 
dusi blakstienas. Vėl pakėlusi akis ji išvydo į ją dėbsantį prasi- 
žiojusį Skotį; Rodžeris iš pykčio griežė dantimis, 0 visos trys 
merginos atrodė trokšte trokštančios iškabinti jai akis. Ponas Ren- 
dolas žvelgė į ją kaip į dievaitę, o iš ponios Rendol išraiškos 
galėjai pamanyti, kad ji tuoj prapliups kvatotis. 

Pati Medison dabar išties jautėsi esanti graži; ji nesijautė 
graži nuo... Na, tikriausiai nuo tos dienos daugiau nei prieš dve- 
jus metus, kai ji sėdėjo ant suoliuko Transporto priemonių de- 
partamente, Niujorke, greta kitų dviejų merginų. 

Pietaudama toliau Medison klausėsi kitų kalbų, nors pati bu- 
vo paskendusi savo pačios pasaulyje. Galiausiai ji ėmė suvokti, 
jog pateko į neįtikėtinai šaunią vietelę, kur jai nereikės rūpintis 
Rodžeriu. Ji pamatė, jog Rendolų vasarnamyje pilna tarnų, todėl 
jai taip pat nereikės padėti skusti bulvių, kaip dažnai tekdavo Ro- 
džerio tėvų namuose. Nors, kita vertus, sėdėdama virtuvėje ir ple- 
pėdama su virėja, ji jausdavosi besiilsinti nuo palatos atmosferos. 

Apie vyresnįjį brolį Tomą ji mažai teišgirdo. Medison susi- 
darė įspūdį, jog jam sekdavosi viskas, ko tik jis besiimdavo. 

— Savaime suprantama, Tomas niekada nesiimtų nieko, kas 
neleistų jam pasirodyti visu gražumu, ko negalėtų padaryti tobu- 
lai, — pratarė jo sesuo Nina kiek paniekinančiu tonu; Medison 
nustebusi pažvelgė į ją. 

— Bet tai yra geriau nei kiekvieną semestrą keisti išeinan- 
čiuosius, — atkirto Skotis. 

— Bet kodėl mes tiek daug kalbame apie Tomą? — verkšle- 
nančiu mažos mergaitės tonu prabilo Robi. — Taip, jis buvo Jei- 
lio futbolo komandos kapitonas. Taip, jis buvo pirmas savo kla- 
sėje, kad ir ko besigriebtų. Bet ar tai reiškia, kad jį visi myli? 

Tai ištarusi Robi pažvelgė į ponią Rendol apimta siaubo po 
ką tik ištartų žodžių. 

— Aš norėjau pasakyti... — nuraudo ji. 

Skotis pažvelgė į Medison. 

— Tikriausiai supratai, jog mano sesutės draugei išties ver- 
tėtų susikišti į burną kojytę. Praėjusią vasarą ji apsikvailino prieš 
mano vyresnįjį brolį, bet Tomas ir taip nebūtų į ją žiūrėjęs. 

— Aš neapsikvailinau! — ašaringu balsu prieštaravo Robi. — 
Aš pamaniau, kad jis labai vienišas, todėl nusprendžiau su juo pasi- 
kalbėti. Štai ir viskas. 

— Taip. Tikrai, — atsiliepė Skotis. — Ir kaip tik dėl to tu 
nusipirkai ketverius tuos... Na, kaip ten jie vadinasi? 

— Manyčiau, kad tu kalbi apie bikinius su raišteliais, — 
šypsodamasi įsiterpė ponia Rendol. 

— Nesirengiu daugiau viso to klausytis! — šūktelėjo Robi 
ir garsiai atitraukusi kėdę išbėgo iš kambario. 

Paėmusi pintinėlę su duona ponia Rendol kyštelėjo ją Me- 
dison. 

— Na, brangioji, dabar pati supranti, kodėl aš nenešioju per- 
lų. Jeigu nešiočiau, tikriausiai neatsispirčiau pagundai ką nors 
su jais pasmaugti. 

Tai išgirdusi Medison prapliupo kvatoti; šis pajuokavimas 
buvo suprantamas tik jai ir poniai Rendol. 

“Man patinka šie žmonės ir šis namas, — mąstė Medison. — 
Aišku, patinka ne merginos, bet tėvai. Zvalgydamasi po kambarį 
ir žiūrėdama į medžioklės akimirkas vaizduojančias nuotraukas 
ant sienų, į baltai melsvas užuolaidas, dengiančias didžiulius lan- 
gus, ji pagalvojo: “Taip, čia man iš tiesų patinka". 

Būtent tada ji prisiekė sau, jog Ir pati pasistengs gerai pasi- 
linksminti. Ji pasistengs nekreipti dėmesio į Rodžerio elgesį, kad 
ir ką jis darytų; ji puikiai praleis laiką. Dabar ji per stalą dirste- 
lėjo į Rodžerį ir pamatė, kad jis flirtuoja su Nina. Kadangi Teri 
sėdėjo kitame stalo gale, jis burkavo su Nina. 

Ir kuri gi žmona visiškai nieko nejausdama galėtų ramiai 
sėdėti už stalo žiūrėdama, kaip jos vyras flirtuoja su kita moteri- 

mi? Taip mąstė Medison. Akimirksnį jai paaiškėjo atsakymas: 
Žmona, norinti savo vyrą palikti. 

Ši mintis atnešė Medison didžiulį palengvėjimą. Grįždama 
pas Rodžerį, ji darė didelę klaidą. Ji atsisakė pelningos maneke- 
nės karjeros dėl to, kad grįžtų pas Žmogų, kuris sakėsi ją mylįs, 
tačiau tai buvo didelė klaida. 

Už šią klaidą ji jau užmokėjo. Per tuos metus dėl Rodžerio 
ji atsisakė visko, ką tik turėjo. Ji net prarado galimybę turėti vai- 
kų, bet ji negali liautis gyvenusi toliau. Jai padaryta žaizda buvo 
per gili. 

Ir dabar, išvydusi flirtuojantį savo vyrą, ji pajuto nuostabų 
palengvėjimą. Ji tebebuvo jauna, vis dar buvo graži, na, ne tokia 
graži kaip anksčiau, kol dar nebuvo paaukojusi kelerių metų ma- 
mos slaugai ir suluošinto vyro priežiūrai, bet ji išties atrodė ge- 
rai. Kad ir kaip ten būtų, jos širdyje viltis dar nebuvo mirusi. 

— Brangioji Medison, — pratarė ponia Rendol, uždėjusi jai 
ant riešo grakščią ranką, — ar tu gerai jautiesi? 

— Tiesą sakant, jaučiuosi labai gerai. Ar jūs neprieštarausi- 
te, jei rytoj eisiu pažvejoti? 

— Pažvejoti? — nustebusi pakartojo ponia Rendol. — Nie- 
kada nė nepagalvočiau, kad tu... 

— Kad aš daryčiau ką nors kitą, o ne vien bandyčiau grožio 
išsaugojimo produktų mėginius? — linksmai baigė ponios mintį 
Medison. 

Ponios Rendol akys sublizgėjo. 

— Mes sužinosime apie vienas kitą dar daug įdomių daly- 
kų, tiesa? — pratarė ponia Rendol taip, kad girdėtų ir kiti. — O, 
taip, žinoma, čia gali daryti viską, ką tik panorėjusi. Ar norėtum, 
kad kas nors tave lydėtų? 

— Ne. Norėčiau eiti pati viena. Jeigu tik taip galima. 

Ponia Rendol suprato, kas Medison neaišku. Ar ji turės būti 
bendros draugijos veiklos dalyvė? Ar jie visi susirinks draugėn 
ir nutars, jog šie du darys tą, o anie keturi — aną, ir taip toliau? 

— Taip, žinoma, kad galima, — atsakė ponia Rendol. — 
Norėčiau, kad rytoj susipažintum su mano sūnumi Tomu. Ir jam 
patinka Žvejoti. 

Medison pažvelgė per stalą į Rodžerį. Dabar ties juo skersai 
stalo buvo palinkusios Nina ir Teri, nes jis pasakojo kažkokią 
istoriją. “Tikriausiai jis pasakoja apie kokią nors beprotišką iš- 
daigą, iškrėstą vidurinėje mokykloje", — pagalvojo Medison. Ji 
vėl atsigręžė į ponią Rendol. 

— Labai ačiū už pasiūlymą, bet manau, kad man labiau no- 
rėtųsi pailsėti nuo vyrų. 

— Visiškai tave suprantu, — nusišypsojusi atsakė ponia Ren- 
dol. — Mano namai — tavo namai. Tik su viena sąlyga. 

— Kokia? — smalsavo Medison. 

— Kad tu mane vadinsi Bruk. Visi mano bičiuliai mane taip 
vadina. 

Kurį laiką Medison tik tylėjo ir mirksėjo. Ji išties buvo pa- 
jutusi kažkokį ryšį, siejusį ją su ponia ir jos vyru, tačiau ji nė 
nenumanė, kad šis ryšys yra abipusis. Medison taip pat žinojo ir 
tai, jog Robi, kuri buvo maždaug tokio paties amžiaus kaip ir ji 
pati, ir Kuri jau daugybę kartų anksčiau buvo lankiusis pas Ren- 
dolus, šią moterį vis dar vadino ponia Rendol. O dabar toji ponia 
prašo, kad Medison ją vadintų tiesiog Bruk, ji sako, kad Medi- 
son yra jos bičiulė. 

— Man būtų didelė garbė, — maloniai atsakė Medison, ap- 
sikeitusi su ponia šypsenėlėmis. 

— Gal norėtum verandoje išgerti arbatos? Aš nueisiu atneš- 
ti brendžio, 0 tu eik ir susirask šiltesnį megztinį. 

— Nuostabu! — šūktelėjo Medison, ir abi moterys pakilo 
nuo stalo, užstalėje palikusios tris vyrus ir dvi moteris. Nuėjusi į 
savo kambarį Medison pamanė: “Kodėl mano uošviai negalėtų 
būti nors truputį panašūs į šiuos žmones?" 


/ 


Medison Tomą pamatė anksčiau, nei jis ją pastebėjo. Iš pir- 
mo žvilgsnio ji suprato, kad per visą gyvenimą niekas dar nebu- 
vo taip stipriai jos sužavėjęs. Jos mamai Rodžeris niekada nepa- 
tiko. Jos mama dažnai sakydavo, jog Medison nepaleidžia Ro- 
džerio tik todėl, kad šis per mažai iš jos reikalauja. 

— Kad ir kaip ten būtų, tau jis nėra konkurentas. Jis tiesiog 
verčia tave prie jo taikytis, — sakydavo mama dukrai. 

Medison mama taip kalbėdavo todėl, kad didesnę gyvenimo 
dalį Medison buvo praleidusi arba viena, arba įvairiausiose įstai- 
gose. Medison norėjo kur nors kam nors priklausyti. Rodžeris 
tam labai tiko, su juo buvo saugu. Būdama su juo ji galėjo būti 
garantuota, jog dalyvaus visuose puikiuose mokyklos vakarėliuo- 
se. Medison buvo pakankamai įžvalgi ir suvokė, jog neturint Ro- 
džerio, jai tektų kentėti kitų merginų pašaipas dėl labai aukšto 

savo ūgio, be to, ji tikriausiai taptų nešvankių vaikinų žaidimė- 
lių objektu. Taip, Rodžeris buvo gera apsauga. 

Norėdama būti sąžininga pati sau Medison turėjo pripažin- 
ti, jog Rodžeris niekada neprivertė jos širdies pašokti iki galu- 
gerklio, kaip kad jai nutiko pirmąkart išvydus Tomą Rendolą. 

Iš tiesų buvo keista, kad šis žmogus taip ją patraukė, nes To- 
mo išvaizda tikrai negalėjo įžiebti moters aistros. Jis visai nepri- 
minė romantiškų istorijų herojaus. Visų pirma, kiekvienam galėjo 
pasirodyti, kad jis nuolatos susiraukęs. Galbūt jo akys buvo dide- 
lės ir apvalios, safyrų spalvos, tačiau šito niekas negalėjo pamaty- 
ti, nes Tomo kaktą vagojo gilios raukšlės, o tarp akių buvo du grio- 
veliai, todėl jo akys greičiau buvo panašios į du plyšelius. 

Vis dėlto jo blakstienos buvo tokios tankios, jog priminė lė- 
lėms priklijuotus šepetėlius. Jo nosis buvo trumpa, lūpas gal ir 
galėjai pavadinti minkštomis ir putliomis, bet, kaip ir jo akys, 
jos nuolat būdavo kietai sučiauptos. 

Kalbant apie jo kūną galima pasakyti, jog Tomas buvo aukš- 
tas, kokių šešių pėdų, proporcingai sudėtas ir raumeningas. Žvel- 
giant iš nugaros jis atrodė gana viliojančiai. Jis buvo plačių pe- 
čių, turėjo grakštų liemenį ir raumeningą nugarą, o kojos buvo 
tvirtos, ištreniruotos daug metų žaidžiant futbolą. Kaip buvo gir- 
dėjusi Medison, jo kūnu gundėsi daugelis moterų. Tačiau Tomui 
atsigręžus nė viena iš jų neįstengdavo žengti tolesnio žingsnio: 
Žmones atbaidydavo jo aštrus, atšiaurus Žvilgsnis. 

Medison panoro kuo greičiau pasislėpti ne dėl Tomo rūs- 
taus žvilgsnio. Ne, ji paprasčiausiai pajuto per didelį potraukį. 
Penktą valandą ryto ji buvo beįžengianti į jau atgijusią virtuvę. 
Iš tikrųjų, norint nukrauti stalą trim būdais paruoštais kiaušiniais, 
sklindžiais, vafliais, dviejų rūšių bulvytėmis, tą patį rytą pagau- 
ta žuvimi ir keturių rūšių duona, prireikia nemažai laiko. 

— Ponaitis Tomas, — pratarė didžiulė moteris, Rendolų vi- 
rėja, kurią Medison tik akimirksnį buvo mačiusi praėjusią dieną. 
Medison paklausus apie ją Rodžerio, šis atsakė, jog moteris vi- 
Sada dirbo Skočio motinos šeimoje. 

— Adelija, — suraukęs antakius kreipėsi į virėją Tomas, — 
yra kas nors valgyti? 

Medison norėjosi verkti iš apmaudo. Ji ketino i1šsprukti iš 
namų niekieno nepastebėta. Rodžeris dar miegojo, nes iki tre- 
čios sėdėjo su Skočiu ir “mergaitėmis" gurkšnodamas alų ir da- 
lydamasis prisiminimais apie žmones, su kuriais Medison nieka- 
da nebuvo susitikusi. Ji visai netroško vakaroti kartu su jais, to- 

dėl atsiprašiusi nuėjo miegoti. Rytą ji manė išeisianti iš namų 
dar visiems miegant; pirštų galais ji nusėlino prie spintelės, kur 
Bruk nurodymu ji turėjo susirasti žvejybos įrankius, ir jau buvo 
beišeinanti. 

Deja, ji nutarė pasukti per virtuvę, nė nenumanydama tokį 
ankstyvą metą ką nors ten rasti. Medison neabejojo, jog Adelija 
buvo viena iš tų moterų, kurios gali nualpti vien pagalvojusios, 
kad kas nors gali išeiti iš virtuvės neprisikimšęs pilvo. Taigi ne- 
norėdama būti pamatyta ir sulaikyta Medison įsmuko į tarpelį tarp 
šaldytuvo ir podėlio. Ji galėjo lažintis, kad virtuvė nebuvo rekonst- 
ruota nuo kokių 1910-ųjų; iš šaldytuvo burzgesio Medison galėjo 
padaryti išvadą, jog ši mašina taip pat mena būtent tą erą. 

Medison kaip tik žvalgėsi, atsargiai iškišusi galvą iš už šal- 
dytuvo, mėgindama nutaikyti progą nepastebėta išsmukti laukan, 
tačiau kaip tik tada atsivėrė durys ir vidun įžengė žmogus, kuris 
neabejotinai turėjo būti Tomas Rendolas, vyresnysis sūnus. Jį pa- 
mačiusi Medison nė nesukrutėjo. 

— O, taip, branguti, aš visada turiu ko valgyti, — atsakė Ade- 
lija; iš jos intonacijos galėjai spręsti, kad šį žmogų ji pažįsta nuo 
vaikystės. — Tu tik atsisėsk, 0 aš jau pasirūpinsiu tavo lėkšte. 

— Tik ne kiaulienos, — pasakė Tomas. 

— Nejau manai, kad pati neprisimenu? — kiek įsižeidusi 
paklausė Adelija. — O kur bučkis? 

Adelijai ištarus šiuos žodžius Tomo veidas sušvelnėjo. Bū- 
tent tada Medison išvydo šį Žmogų tokį, koks jis galėjo būti. “O 
gal ir buvo", — mąstė Medison. Po ta suraukta kakta slėpėsi ki- 
tas Žmogus, kurį išvydusiai Medison ėmė linkti keliai. Jo akys 
išties buvo apvalios, o lūpos — švelnios kaip kūdikio. 

— Gera vėl tave matyti, — pratarė Tomas, o paskui, tarsi 
norėdamas patvirtinti savo žodžius, apkabino Adeliją ir kuo nuo- 
širdžiausiai pakštelėjo į skruostą. — Ar tu gerai laikaisi? 

Adelija švelniai jį atstūmė. 

— Nė nemanyk, kad su manimi galėsi eksperimentuoti 1r 
tikrinti, kaip veikia tavo vaistai. O dabar sėsk ir valgyk, aš tau 
viską apie visus papasakosiu. 

Medison siaubui, Tomas atsisėdo už didelio seno pušinio sta- 
lo tiesiai priešais ją. Ir ką jai dabar daryti? Išlįsti iš slėptuvės ir 
pasakyti: “Prašyčiau man atleisti, aš slėpiausi, nes aš nenorė- 
jau..." Ko nenorėjau? Nenorėjau valgyti? Kaip tik dabar Adelija 
padėjo priešais Tomą išties puikiai kvepiančią garuojančią lėkš- 
tę. Medison pasijuto esanti spąstuose. Jeigu ji dabar išlįs, ir jie 

pamatys, kad ji slėpėsi lyg būtų šešerių metų vaikas, ji niekada 
negalės atsigauti nuo patirtos gėdos. 

Kita vertus, ji nė nenorėjo iš čia lįsti. Ji norėjo dar truputį 
pasižiūrėti ir pasiklausyti šio žmogaus, kuris jai kėlė tokį malo- 
nų virpulį. 

— Na, tai kas šiuo metu čia gyvena? — paklausė Tomas, 
nešdamas prie burnos šakutę su plakta kiaušiniene. 

Medison sekė akimis šakutės kelionę. Dabar Tomas ir vėl 
buvo susiraukęs, kietai sučiaupęs lūpas. 

— Tavo mama ir tėtis, Skotis ir Nina, aišku, tavo pusseserė 
Teri 1r dar Robi, — ištarusi paskutinį vardą Adelija nutilo ir nu- 
sišypsojo Tomui. Ji stovėjo kitame stalo gale ir šiltai šypsojosi 
žvelgdama jam į viršugalvį. 

— Hmmm, — nutęsė Tomas, nesivargindamas pakelti į Ade- 
liją akių. — Įdomu, ar šį kartą ji atsivežė kiek nors drabužių? 

Adelija nusijuokė. 

— Viliuosi, kad taip. Būdama šalia tavęs ji mirtinai sušals. 
Nė nežinau, kuo ji tau nepatinka. Tau metas susisukti gūžtą. 

— Robi yra pikčiurna vėjavaikė, kuri turi per daug pinigų ir 
per daug laiko. Kaip laikosi mama? 

— Tavo mama laikosi gerai. Atrodo išties puikiai. Jai labai 
patinka toji aukštoji mergina. 

Tai išgirdusi Medison užkando žadą. Jeigu ji galiausiai ap- 
sisprendžia išeiti iš gėdingos slėptuvės, tai padaryti reikia bū- 
tent dabar. Tačiau ji puikiai žinojo, jog negalėtų iš čia pajudėti 
net ir tada, jeigu į didįjį kojos pirštą jai įkąstų gyvatė. 

— Aukštoji mergina? 

— Prisimeni tą vyruką Rodžerį, kuris pas mus lankėsi prieš 
porą metų? 

— Skočio kloną? — ironiškai pratarė Tomas. — Tą futbolo 
žvaigždę? 

— Taip taip, tą patį. Dabar jis gali paeiti tik pasiramsčiuo- 
damas dviem lazdom. Tavo mama yra sakiusi, kad jis buvo labai 
sunkiai sužeistas, bet dabar jau sveiksta, taigi, kadangi Skočiui 
taip pat lūžusi koja... 

— Jie abu gali sutartinai savęs gailėtis, — pabaigė Tomas. 
Mėgindama susilaikyti garsiai nenusijuokusi Medison prikando 
liežuvį. 

— Tai Rodžeris yra čia? — paklausė Tomas. 

— Jis ir jo Žmona, — užsidegusi atsakė Adelija, mėgauda- 
masi galimybe šiek tiek paliežuvauti. 

— Ir kokia gi žioplė galėtų už Rodžerio tekėti? 

Šį kartą Medison reikėjo sukąsti abu liežuvio šonus ir gero- 
kai pritūpti. “Dabar viską suprantu, — mąstė ji. — Įdomu, kiek 
moterų buvo patraukęs jo puikus kūnas, o paskui atbaidęs ciniz- 
mas?“ Medison mąstyti apie tai, jog Rodžerio jai jau gana, buvo 
viena, bet kokią teisę teisti Rodžerį arba ją turi Tomas? 

— Ji puikiai atrodo, patikėk, — pratarė Adelija. — Apibū- 
dinimas “graži" visiškai nieko nepasako. Man labai įdomu, kuo 
žmonės maitinasi tose vietose, kur tas vaikinas gyvena, nes jos 
ūgis yra bent trim coliais didesnis nei šešios pėdos. 

Tomas prunkštelėjo dėdamasis į burną kąsnelį sklindžio ir 
jį kramtydamas. 

— Rodžeris nėra toks aukštas, tiesa? 

“Aukštesnis už tave, rupūžioke", — norėjo atšauti Medison. 
Tikrai, šešios pėdos ir trys coliai! Iki šešių pėdų ūgio jai trūko 
pusės colio. - 

— Vadinasi, Rodžeris vedė kažkokią labai aukštą Montanos 
kaubojų merginą ir dabar prisisiurbė prie mano jaunylio brolio. 
Ir ko jis nori? 

Adelija kiek pasvarsčiusi atsakė: 

— Tik ne savo aukštosios žmonos. Šitai tikrai aišku. Jis į ją 
beveik nė nežiūri. Manyčiau, kad jis nori arba tavo sesers, arba 
Teri. Juk pažįsti Rodžerį. Ištisą vasarą jis lakstė paskui Liusi, 
bet ji jo neprisileido. 

— Ne, nes jis jai buvo per kvailas. Tačiau Teri galėtų jį 
priglobti. Jai patiktų vyras, kuris anksčiau nekreipė į ją jokio 
dėmesio. Na, tai jeigu jis nori mesti savo kauboję, tai kam jis 
ją čia atsigabeno? Kodėl nepaliko namie kartu su savo mama ir 
tėvu? Juk jis tebegyvena su savo tėvais, tiesa? Net sunku įsi- 
vaizduoti, kad Rodžeris kada nors galėtų palikti savo tėvus ir 
jų pinigus. Rodžeris nebuvo panašus į tokį, kuris galėtų viską 
mesti ir eiti dirbti. 

— Kiek žinau, jis tebegyvena su tėvais, o darbo negalėjo 
susirasti, nes buvo labai sunkiai sužeistas. Bet tikrai negaliu pa- 
sakyti, kodėl jis su savimi atsivežė savo didžiąją, gražiąją žŽmo- 
ną. Jų jau niekas nebesieja. Į Rodžerį ji pati žvelgia iš aukšto. 

Medison negalėjo patikėti, tačiau Adelija atmetė galvą ir iš- 
didžiai pažvelgė į Tomą skersakiuodama. Šiuo gestu buvo labai 
daug kas pasakyta. Tai išvydusi Medison, galima sakyti, net per- 
balo. Nėra ko nė abejoti, Rodžeris tikriausiai siuste siunta, jeigu 
ji 1š tiesų taip į jį žiūri! 

— O kaip Rodžeris žvelgia į savo žmoną? — pasidomėjo 
Tomas. 

— Taip, tarsi jos čia nė nebūtų, — atsakė Adelija. — Jeigu 
aš būčiau tos nuostabios būtybės vietoje, ir kas nors į mane žiū- 
rėtų taip, kaip į ją žiūri Rodžeris, aš ant jo suversčiau visą kubilą 
verdančio aliejaus. O galbūt atimčiau iš jo lazdas ir tomis lazdo- 
mis kaip reikiant jį prikulčiau. O galbūt... 

— Kaip laikosi tėtis? — pertraukė ją Tomas. 

— Jam viskas labai patinka. Manyčiau, jis jau beveik įsi- 
mylėjo tą aukštąją merginą. Jis sakė, kad tavo mama nenorėjo 
šią vasarą čia važiuoti, bet dabar jie abu labai džiaugiasi, kad 
atvažiavo. Vakar vakare Robi iškėlė isterišką sceną ir išbėgo iš 
kambario nebaigusi pietauti. Paskui aukštoji mergina nuėjo mie- 
goti, o Teri visą laiką asistavo Rodžeriui. Turiu pasakyti, kad jis 
nė nemanė nuo jos gintis. 

— O su kuo buvo aukštoji mergina? 

Tai išgirdusi Medison jau buvo bežengianti iš savo slėptu- 
vės ir besakanti viską, ką apie Tomą galvoja. 

— Su niekuo. Ji nuėjo miegoti. 

— Pati viena? 

— Viena su savo vienatve, — atsakė Adelija. — Ar tu norė- 
tum užimti jos vyro vietą? Man atrodo, kad ji išalkusi. 

— Tau atrodo, kad visas pasaulis alkanas, — pratarė Tomas, 
stumteldamas šalin tuščią lėkštę. 

— Taip ir yra. Visi išalkę vienokio ar kitokio peno. Na, tai 
kiek laiko ketini čia paviešėti šį kartą? 

— Neilgai. Turiu ruoštis egzaminams. 

— Toks genijus kaip tu turi ruoštis? 

— Aš ne toks, kaip mano brolis, ir niekam nemoku už tai, 
kad už mane laikytų egzaminus. Dabar einu pamiegoti. Beveik 
visą naktį mokiausi, o paskui važiavau čia. Pasakyk mamai ir 
tėtei, kad jau atvykau, bet neleisk, kad kas nors mane žadintų. 

— Šitai galioja ir panelei Robi? 

— Šiai padūkėlei tai ypač galioja, — stodamasis atsakė To- 
mas ir pasirąžydamas paprašė Adelijos perspėti Čarlį, kad šis at- 
neštų iš automobilio jo lagaminus. 

— Čarlis dar miega, bet vos atsikėlęs viską padarys, — at- 
sakė Adelija ir išėjo iš virtuvės. 

Vis dar pasislėpusi Medison išsigando, kad virtuvėje liko 
viena su Tomu. 

Aišku, jis nežinojo, kad ji čia slepiasi, tačiau šitai Žinojo ji 

pati. Ji stovėjo sulaikiusi kvapą bijodama, kad tik jis nieko neiš- 
girstų; ji net nemirksėjo. 

Minutėlę pastovėjęs prie stalo atsukęs jai nugarą Tomas žen- 
gė prie durų; Medison jau buvo lengviau beatsikvepianti. Tačiau 
jis sustojo tarpduryje ir neatsigręžęs tarė: 

— Kai kitą kartą norėsi pašnipinėti, atsistok taip, kad ant 
grindų nesimatytų tavo šešėlio, — pratarė jis ir išėjo iš virtuvės. 

Kurį laiką Medison stovėjo tarsi paralyžiuota. Paskui iš lė- 
to pasuko galvą ir pažvelgė į grindis. Virš jos galvos buvo 1š- 
pjautas nedidelis langelis, per kurį veržėsi ankstyvo ryto saulės 
spinduliai, ant grindų mesdami apvalų jos galvos šešėlį. Žmo- 
gui, gerai nepažįstančiam kiekvienos šios virtuvės smulkmenos, 
toks šešėlis net nekristų į akis, tačiau Tomas Rendolas čia buvo 
praleidęs didesnę gyvenimo dalį, todėl puikiai pažinojo kiekvie- 
ną šešėlį. 

Jausdamasi labai kvailai, nepaprastai sutrikusi Medison i1š- 
lindo iš už šaldytuvo ir podėlio slėptuvės ir įžengė į virtuvę. Ku- 
rį laiką ji neišmanė, ką dabar jai daryti. Ar ji turėtų susirasti tą 
vyruką ir jo atsiprašyti? Ar ji turėtų jam paaiškinti, kad nė neke- 
tino šnipinėti? O gal jai nueiti pas Frenką ir pasakyti, kad dabar 
jai išties būtinai reikia grįžti atgal į Montaną? 

Medison žvelgė į meškerę, kurią tebelaikė rankose. Kita ver- 
tus, ji galėtų paprasčiausiai išeiti ir visą dieną praleisti kur nors 
prie ežero ar upelio negalvodama nei apie Tomą Rendolą, nei 
apie savo vyrą, nei apie jokį kitą vyrą pasaulyje. 

Galiausiai troškimas pažvejoti paėmė viršų. Nuo lentynos ji 
nusičiupo pustuzinį ką tik 1š orkaitės ištrauktų sausainių, leng- 
vai šypsodamasi pasiėmė šešias riekeles kiaulienos kumpio, po- 
rą servetėlių ir išėjo iš virtuvės. Išėjusi ji pamatė Adeliją ir liesą 
moteriškę, kurią buvo sutikusi vakar. Kiek Medison prisiminė, 
tos moteriškės vardas buvo Gražutė. Medison pamojavo joms ir 
pasileido ta kryptimi, kurią vakar jai buvo nurodžiusi Bruk. 


* * * 


"Tomas žengė žingsnį pirmyn per medžių properšą ir sustojo 
kaip įkirstas. Priešais jį, jo mėgstamiausioje žvejybos vietoje, 
kur jis žvejodavo nuo šešerių metukų, stovėjo... stovėjo Botiče- 
lio Venera; būtent tokia pirma mintis šovė jam į galvą. 

Ji stovėjo atsukusi jam nugarą ir atrodė tarsi žurnalo Žžve- 
jams, pavadinto “Erotinių fantazijų numeris", iliustracija. Ji bu- 

vo aukšta, grakšti, liekna. Ji vilkėjo patogiais, kiek nunešiotais 
džinsais ir buvo apsiavusi žalius ilgus guminius batus. Jos laibas 
liemuo buvo sujuostas plačiu odiniu diržu. Į džinsus buvo sukiš- 
ti melsvi marškinėliai, ant kurių ji buvo užsivilkusi liemenę, ku- 
rią tikriausiai prieš kelerius metus dėvėjo jo brolis, bet liemenė 
jai buvo per ankšta — dengė tik pusę nugaros. 

Jos plaukai jardų jardais stambiomis bangomis krito jai ant 
nugaros, 0 užmetant meškerę suposi aplink ją lyg koks erotiškas 
debesis. 

Tomas tegalėjo stovėti ir į ją spoksoti. Jam atrodė, kad jis 
negali žengti nei pirmyn, nei atgal; dar blogiau — jis net nebe- 
galėjo mąstyti. Jo galvoje dabar karaliavo ne mintys, 0 vizijos. 
Jis įsivaizdavo, kaip prisiartina prie jos, kaip paima ją ant rankų, 
lėtai nurengia ir mylisi su ja ant uolėto upeliuko kranto. Paskui 
jis ėmė įsivaizduoti, kaip mylisi su ja rasotoje pievelėje, kuri 
yra apie mylią nuo vasarnamio. Paskui vaizduotėje išryškėjo žirgo 
nugara, o paskui — didžiulis pušinis stalas. Dar vėliau... 

Tomas užsidengė delnu akis mėgindamas į ją nežiūrėti. 

— Valdykis, žmogau, — kalbėjo jis sau. Jis visą gyvenimą 
valdydavosi, todėl ir dabar negalėjo sau leisti prarasti savitvar- 
dos. Jis neturėjo pasidaryti panašus į savo brolį ar seserį, arba į 
savo senelį, kuris pataikaudamas sau beveik bankrutavo. 

Tomas porą kartų giliai įkvėpė, o paskui vėl į ją pažvelgė. Ji 
taip susikaupusi mėgino užmesti meškerę, jog nė nepastebėjo, 
jog kažkas į ją žiūri. “Ir kokiai gi moteriai gali patikti žvejoti?" 
— mąstė Tomas. Kai jis buvo jaunesnis, pažinojo keletą mergi- 
nų, kurios sakėsi mėgstančios žvejoti, bet, kaip jam paaiškėjo 
vėliau, taip sakydamos jos tik mėgino įsiprašyti į svečius norė- 
damos paviešėti Ventvortų vasarnamyje. Galbūt ši moteris gir- 
dėjo apie Tomo pomėgį žvejoti, o paskui pamėgino išgauti iš jo 
motinos informaciją apie tai, kokios žvejybos vietos jam labiau- 
siai patinka? 

Stebėdamas ją ir mėgindamas nematyti jos kūno Tomas aiš- 
kiai suprato, jog ji puikiai nutuokia, ką daranti su meškere. Sa- 
vaime suprantama, toji meškerė, kurią ji turėjo, buvo labai sena, 
su ja nieko negalėjai tikėtis pagauti, bet mergina atrodė taip, tar- 
si jau kelis kartus būtų mėginusi traukti laimikį. 

Nusigręždamas jis žengė keletą žingsnių takeliu atgal. Jis 
nebuvo gerai nusiteikęs. Jis visą naktį nemiegojo ir dabar norėjo 
miego, tačiau Adelijos pasakojimai apie tai, kas dedasi jų na- 
muose, jį gerokai išblaškė, ir jis nebegalėjo užmigti. Jam nepatiko 

Rodžeris, nes jis stipriai veikė Skotį, dėl ko šis tapo toks, kokio 
Tomas negalėjo pakęsti — tuščias garbėtroška ir tinginys. 

O dabar Rodžeris sugrįžo; šį kartą juos siejo dar vienas ben- 
dras dalykas — jiems abiem buvo sunku vaikščioti. Tai ko Ro- 
džeriui prireikė šį kartą? Praėjusį kartą jį čia atviliojo Tomo 
pusseserė Liusi, kuri tik pasijuokė iš vargšo besmegenio ir pa- 
siuntė jį kuo toliau. Tačiau Teri — jau kitas reikalas. Praėjusiais 
metais ją paliko didelis, stambus vyrukas, besiruošiantis olimpi- 
nėms žaidynėms, todėl dabar Teri galėjo stengtis visais įmano- 
mais būdais susirasti vaikiną. Tačiau Rodžeris jau vedęs. Ar tik 
vieninteliam Tomui atrodo, jog Rodžerio elgesys ganėtinai keis- 
tas: kam vežtis čia savo žmoną, jei ketini "kabinti" kitas mergi- 
nas? Vėl atsigręžęs Tomas pažvelgė į aukštą moterį, iki kulkšnių 
įbridusią į vandenį. Ji brido vis giliau traukdama meškerę. Visą 
gyvenimą Tomui visi sakydavo, kad jis per daug įtarus, bet jam 
visada atrodė, kad įtarumo niekada negali būti per daug. Tai šios 
moters šešėlį jis matė ant virtuvės grindų; jis žinojo, kad ji pasi- 
slėpusi jų klausosi. Ir kodėl gi ji šnipinėjo? Ar ji buvo išvien su 
Rodžeriu? Galbūt jis nori suvilioti Teri, Ventvortų pusseserę, o 
gal Niną, Tomo seserį? Ko galėtų siekti ši moteris? Skočio? 

“O gal manęs", — mąstė Tomas. Tada jo veidu nuslydo leng- 
va šypsenėlė. Tačiau ši šypsenėlė neatsispindėjo jo akyse. 

— Jeigu ji tikisi mane suvilioti, jai teks nusivilti, — garsiai 
pratarė Tomas. Paskui jis nutrynė nuo veido šypseną ir nužings- 
niavo jos link. 


— Ką nors pagavai? — suskambėjo balsas Medison už nu- 
garos. Ji net pašoko iš netikėtumo. 

— Tu mane išgąsdinai, — pratarė ji atsigręžusi ir pamačiusi 
vyriškį. Medison nebuvo linkusi į vyrišką draugiją. Paprastai ji 
leisdavo laisvalaikį mėgindama jų išvengti, tačiau dabar, žvel- 
giant į Tomą, jos širdyje kažkas sukirbėjo, kaip jau buvo nutikę 
anksti rytą. Norėdama neišsiduoti ji pažvelgė į savo meškerę. — 
Kelias pagavau. O kaip sekėsi tau? 

— Tu užėmei mano vietą, — atsakė Tomas. 

— Oi. Prašau man atleisti. Aš čia nemačiau jokių perspė- 
Jančių ženklų, — atsakė Medison iškart pagalvojusi, kad atsaky- 
mas ganėtinai neprotingas. Jis taip rūsčiai į ją žiūrėjo, kad ji jau 
buvo bepradedanti nervintis. 

Giliai įkvėpusi, ji pažvelgė į jį. Juos skyrė maždaug dvide- 
šimt pėdų; garsiai čiurleno upeliukas ir čiulbėjo paukščiai. 

— Klausyk, labai atsiprašau dėl šio ryto. Aš tikrai nieko ne- 
norėjau šnipinėti. Aš tik norėjau niekieno nepastebėta išsmukti 
iš namų, todėl pamačiusi virėją įsispraudžiau į... 

— Adeliją. Ji vardu Adelija. 

— Oi, atsiprašau. Adelijai įėjus aš pasislėpiau. O tada įėjai 
tu ir... 

— Tu pasilikai savo vietoje, kad viską girdėtum. 

Medison kelis kartus sumirksėjo žvelgdama į jį. 

— Bet aš tikrai nenorėjau nieko išgirsti, — atsakė ji. — Tie- 
siog taip jau nutiko. Vienos aplinkybės sąlygojo kitas. 

Tomas žvelgė į ją, o vagelės jo tarpuakyje dar labiau pagilė- 
jo. Medison pamėgino praskaidrinti tvyrančią atmosferą: 

— Viso labo aš tesužinojau, kad visi mano, jog esu šešių 
pėdų ir keturių colių ūgio. Įsidėjau tai į galvą, — kalbėjo ji šyp- 
sodamasi. 

Tačiau Tomas atsakydamas jai nenusišypsojo. 

— Trys. Šešios pėdos ir trys coliai. Tu taip pat turėjai girdė- 
ti, kad tavo vyras rezga romaną su mano pussesere Teri. 

Kurį laiką Medison stovėjo tai prasižiodama, tai užsičiaup- 
dama kaip tos žuvelės, kurias ji gaudė. 

— Taigi, — galiausiai išspaudė ji. — Kaip tu manai, kaip 
turėčiau į šią informaciją reaguoti? 

— Paminėk ją skyrybų byloje. Arba pasiūlyk jai įteikti tau 
nemenką dovanėlę, kad jos pavardė nepasirodytų laikraščių pus- 
lapiuose. 

Medison prireikė šiek tiek laiko, kol ji suvokė, ką Tomas 
mėgino pasakyti. 

— Siūlai šantažą? 

— Na, jeigu tu visa tai vadini būtent taip... 

Šis sumanymas buvo toks tolimas pačiai Medison, jog ji pa- 
prasčiausiai nusijuokė. Ji tiesiog stovėjo ir iš jo juokėsi. Paskui 
ji nusigręžė ir ėmė vynioti valą. 

— Žinai, kartais gailėdavausi savęs dėl to, kad mes su ma- 
ma nebuvome turtingos. Labai norėjau turėti brangių drabužių, 
kokiais puošdavosi mano draugės, su pavydu žvelgdavau į tur- 
tingus Rodžerio namus. Bet paskui suaugau, dabar gyvenu tur- 
tinguose Rodžerio namuose.. Ten yra daugybė brangių daikčiu- 
kų ir puošmenų, bet ten nėra meilės. Nė trupinėlio. 

Ji paėmė į vieną ranką meškerę, o su kita ėmė graibyti po 

vandeniu ir ištraukė virvelę, ant kurios buvo suvertos riebios Žu- 
vys. Laimikis buvo didesnis už tą, kurį Tomui pavykdavo pagau- 
ti per tris dienas; visa tai Medison sužvejojo per porą valandų. 

— O dabar man pasitaikė proga atostogas praleisti tarp tur- 
tingų žmonių. Ir kuo gi aš kaltinama? Ogi šantažu. 

Medison pažvelgė į sugautas žuvis, o paskui pakėlė akis į 
Tomą. 

— Žinote ką, pone Rendolai? Galite pasilaikyti savo pini- 
gus ir savo Žvejybos skylę sau. 

Tai ištarusi, ji sviedė jam į veidą žuvimi atsiduodantį tin- 
klelį, o paskui apsigręžusi nužingsniavo iš kur atėjusi. 


* * * 


— Tomai, — ramiu, bet lediniu balsu ištarė jo motina, — šį 
kartą tu nužengei per toli. Kad ir ką tu jai prikalbėjai, šitai pri- 
vertė Medison paprašyti tavo tėvą nuvežti ją į oro uostą, kad ji 
galėtų grįžti į Montaną. Ir kuo greičiau. 

— Galbūt, — ramiai atsakė Tomas, — bet galbūt aš nekly- 
dau manydamas taip, kaip maniau. 

Ponas Rendolas stovėjo atokiau nuo jų abiejų; nedideliame 
kambarėlyje tebuvo tik ši trijulė. 

— Įsidėk į galvą: ji į kvailą padėtį pastatė ir tave, ir mane, — 
tyliai pratarė Frenkas. 

Bruk Ventvort Rendol pamėgino nurimti. Ji buvo vieninte- 
lis žmogus pasaulyje, galintis priekaištauti Tomui. Jis buvo toks 
užsispyręs. 

— Ar žinai, kas man vakar vakare skambino? 

Tomas pažvelgė į motiną aiškiai duodamas suprasti, kad ne- 
sirengia žaisti spėlionių. 

— Man paskambino mano sesuo klausdama, kaip sutariu su 
mieląja jos bičiule Medison. 

Tai išgirdęs Tomas išpūtė iš nuostabos akis. 

— Taip, mano sesuo, — tęsė Bruk. — Daktarė Doroti Oli- 
ver. Tu ją prisimeni, tiesa? 

Tomas kuo ramiausiai tebestovėjo nekreipdamas dėmesio į 
motinos balse nuskambėjusią sarkastišką gaidelę. 

Frenkas žengė žingsnį pirmyn ir atsistojo tarp sūnaus ir žmo- 
nos. Šioje šeimoje taikdarys buvo jis. 

— Mums šis vizitas buvo paprasčiausias Skočio noras pasi- 
kviesti pas save seną koledžo draugą, bet paaiškėjo, kad mes daug 

ko nežinome. Daugiau kaip prieš dvejus metus Rodžeriui susi- 
žeidus, jis paskambino Skočiui, o Skotis pasakė, kad turi tetą, 
dirbančią su panašiais ligoniais. Rodžeris pasakė Skočiui, kad 
jam reikalingi geriausi specialistai... 

— O tu pats žinai, jog kaip tik tokia yra mano sesuo, — 
didžiuodamasi įsiterpė Bruk. 

— Taip, bet... — kiek sudvejojęs Frenkas dirstelėjo į savo 
žmoną. — Rodžerio tėvai yra... 

— Šykštuoliai, — pratęsė Bruk. — Man labai gaila, kad esu 
priversta taip apie juos kalbėti, bet jie tokie ir yra. Tai štai ką jie 
padarė... Na, tai pasibjaurėtina. Geriau tu pasakyk, Frenkai, nes 
aš per daug įsiaudrinsiu. 

— Atrodo, kad Rodžerio tėvai konsultavosi su tavo teta Do- 
te dėl sunkių Rodžerio sužeidimų. Jie net buvo nusiskraidinę Dotę 
į Montaną, bet kai ji jiems pasakė, ko prireiks norint reabilituoti 
jų sūnų, nors net ir tada niekas negalėtų garantuoti, kad jis pra- 
dės vaikščioti... 

— Kai ji pasakė, kiek visa tai kainuos, — vėl įsiterpė Bruk, — 
jie pasakė mano seseriai: “Dėkojame, nors nėra už ką". Dotė man 
sakė, jog praėjo šeši mėnesiai, kol jie sumokėjo jai už konsultaciją. 

Tomas nujautė, kad jo tėvai šia istorija ketina jam pasakyti 
kažką daugiau, bet nenumanė, kas tai galėtų būti. 

Tokiais momentais, kai Bruk įpykdavo, galėjai aiškiai nu- 
manyti, iš ko Tomas paveldėjo rūstų žvilgsnį ir surauktą kaktą. 

— Dotė mano, jog Rodžerio tėvai prikalbino sūnų grįžti pas 
senąją draugę Medison, merginą, su kuria jis buvo visiškai nu- 
traukęs santykius. Jis prikalbino ją grįžti į Montaną, kad ji galė- 
tų būti nemokama jo slaugė. Ji jau ir anksčiau buvo susidūrusi 
su ligonių slauga, todėl jie žinojo, kad su šiuo darbu ji tikrai 
susidoros. 

Kurį laiką abu jo tėvai tylėjo, Tomas suprato, jog iš jo dabar 
tikimasi to, ko jis dar niekaip nesuvokė. 

— Na ir kas? — tarstelėjo jis. 

— O tas, kad ji viską taip ir padarė, — atsakė Bruk. — Vargšė 
mergaitė sugrįžo pas Rodžerį, už jo ištekėjo ir paskutinius porą 
metų nieko kito ir nedaro, kaip tik jį slaugo. 

Tomas dar nebuvo baigęs medicinos mokyklos, bet jis jau 
buvo spėjęs pasidomėti savo brolio bičiulio sužeidimais, todėl 
nemažai apie tai žinojo. Jis puikiai numanė, kokį didžiulį darbą 
reikėjo atlikti, norint pastatyti Rodžerį “ant lazdų" per varganus 
dvejus su puse metų. 

Tomas tyliai švilptelėjo. Pasakojimas jam paliko įspūdį. 

— Būtent, — pratarė Frenkas. — Atrodo, kad per tą reabili- 
tacijos laikotarpį Medison ir tavo teta labai susibičiuliavo. Jau 
tris kartus atostogų metu Dotė su šeima lankėsi Montanoje. Vi- 
sais kartais kiek galima daugiau laiko ji stengdavosi praleisti kar- 
tu su Medison. 

— Puikiai sugalvota, — pasakė Tomas. — Taip ji stengėsi 
iš atostogų išpešti kiek galima daugiau. 

Frenkas prisimerkęs perspėjančiai pažvelgė į Tomą, o pas- 
kui tęsė toliau: 

— Tavo teta mano, jog neetiška mums pasakoti apie jos 
klientus, todėl niekada nieko apie Rodžerį nežinojome. Tačiau 
galiausiai Dotė pamatė, kad jos bičiulei būtinai reikia atostogų, 
ji jų išties nusipelnė. Taigi jai kilo mintis įkalbėti Skotį pasi- 
kviesti į vasarnamį seną jo draugą Rodžerį. Savaime aišku, tavo 
teta nė manyte nemanė, kad Rodžeris nieko nepranešė Skočiui 
apie savo vedybas. Ji buvo sumaniusi leisti Medison šiek tiek 
pailsėti — padaryti pertraukėlę. 

— Suprantu, — ramiai atsakė Tomas. — Bet dabar aš su- 
maišiau visas kortas. 

— Tai ką tu siūlai, kad viskas vėl stotų į savo vietas? — 
paklausė Bruk sūnaus prisimerkusi taip, kad dabar jos akys buvo 
visai kaip Tomo. 

— Aišku, aš jos atsiprašysiu, — pasakė Tomas. — Tai tebu- 
vo paprastas nesusipratimas. Ji buvo... 

Dabar, kai jis viską pergalvojo dar kartą, jos paaiškinimas, 
j0g ji užlindo už spintelės mėgindama išvengti susitikimo su ki- 
tais, atrodė visiškai suprantamas ir įtikinantis. Tiesą sakant, pats 
Tomas labai dažnai išlipdavo pro savo miegamojo langą, kad ne- 
susitiktų su įvairiausiais svečiais, kurių jo tėvai dažnai prisik- 
viesdavo, ir galėtų ramiai nueiti į pamėgtą žūklavietę. 

— Aš kuo nuoširdžiausiai atsiprašysiu. 

— Ir kaip tu manai, ką ji darys toliau? — paklausė Bruk. 

Tomas nustebęs pažvelgė į motiną. 

— Neturiu jokio supratimo. Aš nepažįstu šios moters. Ma- 
nau, ji vėl išsikraus daiktus ir... darys tai, kas paprastai mote- 
rims patinka. 

Zvelgdama į sūnų Bruk papurtė galvą. Ir kaip jis galėjo tiek 
mažai numanyti apie moteris nugyvenęs tiek metų? 

— Pats pagalvok. Ji čia atvyko manydama, kad yra kviesta 
ir laukiama viešnia. Tačiau ji sužinojo, jog jos vyras niekam ne- 

buvo sakęs apie tai, jog atsiveža ir ją. Tiesą sakant, jis niekam 
net nebuvo pranešęs, jog vedė. Tavo sesuo, tavo pusseserė ir jų 
mažoji bičiulė Robi nieko ir nedaro, o tik iš aukšto žvelgia į ją 
užrietusios nosis nuo pat jos viešnagės pradžios, nes, kaip tik- 
riausiai ir pats pastebėjai, Medison yra tokia graži, jog net ir dei- 
vės galėtų jai pavydėti. Tada ji... 

— Venera, — tarstelėjo Tomas. Kai jo motina pašnairavo į 
jį aiškiai parodydama, kaip jai nepatinka jo pertraukinėjimai, jis 
pakartojo: 

— Botičelio Venera. 

— Na, gerai, džiaugiuosi, kad pastebėjai, — sarkastiškai pra- 
tarė Bruk. — Negana bjauraus mano kitų svečių elgesio su ja, 
įskaitant ir nuolat flirtuojantį jos vyrą, kaip supratau, vyriausia- 
sis mano sūnus padarė kažką tokio, dėl ko ji prašosi išleidžiama 
namo. Jeigu nebūsiu per daug nemandagi prašydama, vis dėlto 
norėčiau sužinoti, ką tu jai pasakei. 

Tomas nudūrė akis į grindis. Jam reikėjo nusivalyti batus. 
Tada jis vėl pažvelgė į mamą. Kai jis buvo mažas, ji buvo vie- 
nintelis žmogus pasaulyje, galėjęs jį pagąsdinti. Ir dabar jis jau- 
tėsi tarsi ketverių metukų vaikas, kuris ką tik iškrėtė kažką to- 
kio, ko tikrai neturėjo padaryti. 

— Šantažas, — ramiai pratarė jis. 

— Atsiprašau, nesupratau, — pasakė Bruk. Iš jos balso ga- 
lėjai spręsti, kad ji tikrai tuo nepatikės. 

“Man reikėjo studijuoti teisę", — pagalvojo Tomas. Jeigu 
būtų kiek pastudijavęs, tikriausiai dabar žinotų, ką kalbėti, kad 
pamėgintų apsiginti. Medicinos mokykloje nemokė gintis. Jis iš- 
tiesino pečius. 

— Aš Išties galėjau lengvai suklysti, — pradėjo jis. — Aš 
pamaniau, kad ji tikriausiai... 

Bruk iškėlė ranką mėgindama jį sustabdyti: 

— Neįstengsiu to išklausyti. Ji tokia puiki mergina, o tu... tu... 

Žengusi žingsnį atgal, ji atsisėdo ant apmuštos kėdės. Pakė- 
lusi akis į sūnų, ji atrodė taip, tarsi tuoj tuoj pravirks. 

— Prieš dvidešimt keturias valandas aš būčiau galėjusi pri- 
siekti, kad, ko jau ko, bet gerų manierų savo vaikus tikrai išmo- 
kiau. Aš suprantu, kad jūs, mano vaikai, išaugote jau kitame am- 
Žiuje nei aš, bet mes... 

— Sėdėdavote ant grindinių ir šokdavote svingą, — garsiai 
įsiterpė Frenkas, žvelgdamas į žmoną. — Manyčiau, pats metas 
baigti šią melodramą, — pratarė jis gręždamasis į sūnų. — Klau- 

syk, dabar aišku tik viena: tu užvirei šią košę, todėl toji gražuolė 
pasirengusi išvykti. Pirmiausia, jai išvykus čia pasidarys labai 
nuobodu, tačiau daug prasčiau yra tai, kad tarp tavo mamos ir 
jos sesers tikrai perbėgs juoda katė. Tomai, tu esi jaunas ir dar 
nesupranti, ką turėtum daryti, kad šeimoje visada būtų taika ir 
ramybė. Jeigu toji mergina iš čia išdums, ir apie tai sužinos tetu- 
lė Dotė, būtinai prasidės vienas iš tų gerai žinomų giminės vai- 
dų, kurie gali neblėsti ištisus metus. Artimiausių kelerių metų 
Padėkos diena ir Kalėdų šventės bus temdomos “ir ką gi tu pada- 
rei" šešėlių. Iš patirties galiu pasakyti, kad tokie priekaištai gi- 
minės susibūrimus paverčia itin nemaloniais suėjimais. 

Tomo raukšlelės dar labiau pagilėjo. 

— Aš juk pasakiau, kad jos atsiprašysiu. Nežinau, ką dar 
galėčiau padaryti. Jeigu aš atsiprašysiu, bet ji vis tiek panorės 
grįžti, tai jau nebus mano kaltė, tiesa? 

Vis dar sėdinti Bruk jau buvo besižiojanti kažką sakyti, ta- 
čiau ją pertraukė jos vyras: 

— Sūnau, žinok, logika — sau, moterys — sau. Logika ir 
moteris viena su kita neturi nieko bendra. 

— Iš tikrųjų, Frenkai! — šūktelėjo Bruk. — Kokių baisių 
dalykų mokai savo sūnų. 

— Bet kas nors ko nors turėtų jį išmokyti! — atkirto Fren- 
kas. — Klausyk, Tomai, juk tu sumanus. Ir ką tu galėtum pada- 
ryti, kad priverstum ją panorėti čia pasilikti? 

Kurį laiką Tomas atrodė išties suglumęs. Jo mama pamanė, 
j0g visai neblogai jį matyti be amžinųjų raukšlelių, bet kartu ji 
labai troško, kad jis nebūtų toks kvailas. Gaila, bet Frenkas bu- 
vo teisus — jos jaunesnioji sesuo pasius sužinojusi, kad jos glo- 
botinė pabėgo praleidusi kartu su jais mažiau nei dieną. 

— Galbūt jai nupirkti naują meškerę? — garsiai svarstė 
Tomas. 

Kurį laiką nei Bruk, nei Frenkas neįstengė pratarti nė žo- 
džio. Paskui jie pažvelgė vienas į kitą ir pratrūko juoktis. 

Pirmoji liovėsi juoktis Bruk, o jos vyras nusigręžęs ėmė žiū- 
rėti pro langą. Jis vis dar purtė galvą negalėdamas patikėti tuo, 
ką išgirdo. 

— Tomai, brangusis, — prabilo Bruk, o jos balse nebebuvo 
nė lašo pykčio. — Ir kaip tau paaiškinti? Tu padarei tokią ne- 
tvarką, vadinasi, turėsi viską ir sutvarkyti. Medison iš čia išvy- 
kus norėčiau, kad ji pasakytų mano seseriai, jog nuostabiai pra- 
leido laiką. Tiesą sakant, norėčiau, kad čia praleistos dienos jai 
būtų pačios nuostabiausios gyvenime. 

Tomui nepatiko, kai iš jo kas nors juokiasi. Jis nė nesirengė 
aiškinti, jog matė Medison žvejojančią, todėl pamanė, kad jai 
turėtų patikti pilnas žūklės reikmenų rinkinys. Jis tik susikišo 
rankas į kišenes, ir vagelės tarp akių vėl pagilėjo. 

— Taigi. Tikriausiai norite, kad išvažiuočiau. 

Frenkas atsigręžęs pažvelgė į žmoną ir sūnų. 

— Ne, atvirkščiai. Po to, ką matėme vakar, nė neabejojome, 
kad Medison ir taip būtų pareiškusi norą išvykti po dienos ar 
dviejų, net ir tada, jeigu tu nebūtum pasirodęs ir jos įžeidęs. Jos 
vyras, atrodo, tyčia ignoruoja savo žmoną, o savo brolį pats ge- 
rai pažįsti; jis kiekvieną naktį galėtų praūžti. Jeigu Medison eis 
kartu su jais... — Frenkas pažvelgė į žmoną. 

— Suprantu, — pratarė Tomas. — Jūs norite, kad ji puikiai 
praleistų laiką, bet nenorite, kad ji kur nors eitų su tąja laukine 
kompanija, kuri atsivelka paskui mano brolį, kai jis čia apsisto- 
ja. Jūs nenorite, kad tokia saldybė kaip Medison rodytųsi alko- 
holiu persisotinusioms draugijoms ir... — nebaigęs jis dirstelėjo 
į motiną, — ir dalyvautų visame kame, kur dalyvauja Skotis ir jo 
kompanija. Aš jos beveik nepažįstu, bet abejoju, ar Montanos 
miškuose užaugusi mergina pasirengusi bendrauti su kompanija, 
keliaujančia su mažuoju mano broliuku. 

Nei Frenkas, nei jo Žmona nenorėjo garsiai sutikti su tiesa, aiš- 
kiai išdėstyta apie jų jaunylį sūnų, bet jie nieko negalėjo paneigti. 

— Tikrai taip, — galiausiai pasakė Frenkas. 

— Vadinasi, — toliau nenoriai kalbėjo Tomas, nes vis dar 
negalėjo tėvams atleisti jų juoko, — jūs norite, kad aš jai padė- 
čiau puikiai praleisti laiką ir apsaugočiau nuo Skočio kompani- 
jos. Prižiūrėdamas ją turėčiau taip pat saugoti nuo pavydžių, įky- 
rių kvailių, neduodančių jai ramybės kandžiomis ir gašliomis pa- 
stabomis. Na, kas dar? Jeigu ji ir jos vyras akivaizdžiai niekina 
vienas kitą, tikriausiai turėčiau ją apsaugoti ir nuo jo? Ar taip? 

Bruk nežymiai nusišypsojo sūnui: 

— Kaip matau, tu viską puikiai supratai. 

— O man įdomus vienas dalykas, — toliau kalbėjo Tomas. — 
Ką jūs būtumėte darę, jei aš nebūčiau jos įžeidęs? 

— Būtume maldavę, — linksmai pratarė Frenkas. — Tomai, 
tu esi vienintelis, galintis tai padaryti. Ji yra jauna. Ji nenorės 
leisti laiko su mumis, seniais. O Skočio draugai suės ją gyvą. 
Mes norėjome pasikalbėti su tavimi apie viską šįryt, bet kad tu... 

— Aš pirmas ją užkabinau, — atsakė Tomas nusigręždamas 
nuo jų abiejų. Jis mylėjo savo tetulę Dotę. Ji paskatino jį studi- 

juoti medicinos mokykloje. Tėvas sako, kad jo smegenys yra pa- 
veldėtos iš motinos giminės. Jaunesnioji Bruk sesuo Dotė turėjo 
medicinos mokslų laipsnį ir du filosofijos daktaro laipsnius. Ji 
buvo fizinės terapijos srities žvaigždė, parašiusi vadovėlį, ku- 
riuo naudojosi visos šalies aukštosios medicinos mokyklos. 

Ir ką gi Tomas galėtų pasakyti tiek daug jam padėjusiai sa- 
vo tetai, kai ji sužinotų, jog mergina, kurią ji priglaudė po savo 
sparneliu, paviešėjusi pas juos vos kelias valandas, išvyko na- 
mo? “Aš pamaniau, jog ji kartu su tuo savo vyru rezga kažko- 
kias pinkles ir rengiasi šantažuoti. Šitai aš jai pasakiau praėjus 
dviem minutėms nuo mūsų susitikimo." Ne, neatrodė, kad toks 
paaiškinimas galėtų kiek nors padėti. 

Tomas atsisuko į savo tėvus. 

— Gerai. Aš viską sutvarkysiu. Palikite šį reikalą man, — 
pasakė jis ir išėjo iš kambario. Jam jau pakako jaustis ketverių 
metų mažyliu. 


8 


— Ką tu turi padaryti? — nesuprasdama Medison žvelgė į 
Tomą Rendolą. Jis pasibeldė į jos miegamojo duris, ir ji pasakė 
"prašom" manydama, kad ateina Frenkas, norėdamas padėti jai 
išsinešti lagaminus. Tačiau duris atidarė rimtasis susiraukęs To- 
mas; jis įžengė į kambarį, o paskui uždarė paskui save duris. Me- 
dison apėjo jį ir vėl atidarė duris. 

Tebelaikydama ant durų rankenos ranką ji dėbtelėjo į jį. 

— Ką tu turi padaryti? — dar kartą jau žemesniu balsu pa- 
klausė ji. 

— Turiu būti tavo vergas tol, kol čia viešėsi, — pasakė jis, 
O jo balse nesigirdėjo nė menkiausios humoro gaidelės. 

Ji nepažinojo Tomo, tačiau jai pasirodė įtartinas kiek laks- 
tantis jo Žvilgsnis. 

— Įdomu, kodėl tavim netikiu? — pratarė ji. 

Tai išgirdęs Tomas atsiduso ir žengė tolyn į kambarį. 

— Klausyk, jeigu pažadėsiu, kad prie tavęs nekibsiu, gal 
uždarysi duris? Taip būtų ramiau. 

— Ramiau tau, ar man? 

— Man, — atsakė jis. 

— Gerai, — sutiko Medison ir uždarė duris, bet nuo durų 
nesitraukė. — Greitai sakyk viską, ką turi pasakyti. Manęs lau- 
kia tavo tėvas. 

— Ir laukia, ir nelaukia, — atsakė Tomas. 

Medison pasirodė, kad tasai žmogus, kurį ji mato dabar, nėra 
toks, kokį mato daugelis žmonių. Ji manė, kad Tomas dažniausiai 
būna tvirtai pasitikintis savimi, tačiau dabar jis elgėsi taip, tarsi 
mieliau būtų susidūręs su artileristų būriu nei likęs su ja viename 
kambaryje. “Būtent to man ir reikia", — pamanė Medison. 

— Pirmiausia aš tau esu skolingas atsiprašymą, — pratarė 
Tomas. Medison nieko neatsakė, tik stovėjo susinėrusi ant krūti- 
nės rankas. Tada Tomas mostelėjo rankomis ir atsisėdo ant kėdės 
prie lango. — Na gerai, ar norėtum išgirsti tiesą? 

— Šioje aplinkoje tai būtų kažkas nauja. 

Tai išgirdęs Tomas nežymiai nusišypsojo. 

— Ar tu pažįsti daktarę Doroti Oliver? 

— Taip, — susidomėjusi pratarė Medison. — Bet ką ji turi 
bendra su mano šantažo planais skyrybų proceso metu? 

— Uffff, — atsiduso Tomas, lyg Medison būtų jam smogu- 
si. — Ji yra mano teta, mano mamos sesuo; atrodo, kad tu su 
vyru čia buvai pakviesta tam, kad pati kuo geriau praleistum 
laiką. 

Išgirdusi šią stulbinančią naujieną Medison prisėdo ant so- 
fos kampučio; dabar jai nebesinorėjo priešgyniauti. 

— Aš? — pasitikslino Medison, 0 jos mintys sukosi verpe- 
tais. Nuo pat atvykimo minutės ji jautėsi šiame name tarsi koks 
prielipas, tarsi čia jai būtų ne vieta, o dabar paaiškėjo, kad tikro- 
ji viešnia yra ji, o ne Rodžeris. 

— Tai kodėl iš pradžių to nesakei? — paklausė Medison, 
atidžiai žvelgdama į Tomą, šiam aiškinant toliau. Kai jis baigė 
pasakoti, Medison pratarė: 

— Vadinasi, jeigu aš išvažiuosiu, tu turėsi rimtų nemalonu- 
mų? 

— Na, dėl to aš nesusilauksiu ekonominių reikalų tarnybų 
audito, dėl to nežlugs mano egzaminai, dėl to... 

— Kada tu artimiausiu metu matysi savo tetą? — šypsoda- 
masi paklausė Medison. 

Tomas pasiraukė. 

— Tikriausiai per Padėkos dieną. 

Tada jis pažvelgė į Medison. 

— O jeigu tu dabar išvažiuosi, tą dieną pietums vietoj kala- 
kuto būsiu patiektas aš. 

Medison nusijuokė. 

— Suprantu. Na, tai ką tavo šeima tau liepė daryti? 


* 

— Jie nori, kad išvažiavusi iš mūsų mano tetai galėtum pa- 
sakyti, jog dienos, praleistos pas mus, buvo pačios šauniausios 
tavo gyvenime. 

Kurį laiką Medison tik Žiūrėjo į jį mirksėdama; tada atsisto- 
j0 ir kelis kartus perėjo per kambarį apmąstydama jo žodžius. 
Stabtelėjusi ji pažvelgė į Tomą. 

— Gal galėtum paaiškinti tiksliau? 

— Na, mano mama nedetalizavo, bet aš manau, kad, jos nuo- 
mone, turėčiau daryti viską, ko tik tu užsigeisi. 

— Pavyzdžiui, galėčiau daryti ką tinkama Bergdorfe? 

— Jeigu tu to tikrai nori, — kietai pratarė Tomas. 

— O gal tai reiškia, kad tu turėtum mane linksminti? Vai- 
šinti mane vynu ir pietumis, ar dar ką nors? 

— Ko tik tu panorėsi. Mes galime nuskristi į Niujorką ir 
vaikščioti po parduotuves. Galėtume nueiti į kokius nors klubus, 
paskui galėtume grįžti čia, o aš nuvesčiau tave ten, kur tu galė- 
tum pasirodyti naujus Niujorke pirktus drabužius. 

Nusigręžusi Medison dėjosi apmąstanti jo pasiūlymus. Ji ga- 
lėjo jam pasakyti, jog taip ir manė, kad tokių pramogų jis iš jos 
ir tikėsis, jis tikriausiai visada to tikisi iš “tokių kaip ji". 

— Gerai, — pratarė ji gręždamasi į Tomą. — Pasakysiu, ko 
norėčiau. 

Tomas kilstelėjo vieną antakį. 

— Na, būtent?.. 

— Nieko, — atsakė ji. — Aš nieko nenoriu. Aš tik noriu šiek 
tiek atsikvėpti nuo atsakomybės. Noriu kiaurą dieną pragulėti ha- 
make. Noriu skaityti banalius romanus. Noriu pjaustinėti iš me- 
džio figūrėles. Noriu prisivalgyti, o paskui gulėti saulės atokaito- 
je. O paskui už viską labiau norėčiau pakelti limonado stiklą. 

Iš Tomo veido išraiškos ir jo žvilgsnio Medison suprato, kad 
jos žodžiai jį labai nustebino. Akivaizdu, kad jis nesitikėjo iš jos 
šito išgirsti. Viskas atrodė taip, tarsi džinas būtų pasisiūlęs išpildyti 
tris didžiausius norus, o kažkas šios paslaugos ėmė ir atsisakė. 

— Ar tu tuo tikra? — ramiai paklausė Tomas. — Mano bro- 
lis lakstys po įvairiausius vakarėlius, esu tikras, kad su juo eis ir 
Rodžeris. Ir tau reikės kuo nors pasipuošti, taigi aš galėčiau... 

— Ne, man nereikės jokių vakarinių drabužių, nes aš nesi- 
ruošiu eiti į jokius vakarėlius. Klausyk, aš žinau, kad visi šiuose 
namuose mato, jog tarp manęs ir Rodžerio jau beveik nieko nė- 
ra. Nemanau, kad žmonės, patyrę tai, ką teko patirti mums su 
Rodžeriu, dar galėtų ką nors vienas kitam jausti; taigi turiu pa- 

sakyti, kad mes su Rodžeriu susitarėme duoti vienas kitam atos- 
togas. Jis gali eiti į visus vakarėlius, kur tik panorėjęs, bet aš 
niekada jaukiai nesijaučiau didesnėse draugijose, vakarėliai man 
neįdomu. 

Ji aiškiai matė, jog Tomas ja netiki. Susierzinusi ji pratarė: 

— Vos mane pamatęs, tu ėmei blogai apie mane galvoti, tik 
blogai. Ir ką aš padariau, kad tu susidarei štai tokią nuomonę? 

Jam prabilus, jo balsas buvo labai tylus: 

— Paprastai tavo tipo merginos galvoja tik apie deimantus 
ir apie tas vieteles, kur galėtų jais pasipuikuoti. 

Šie žodžiai Medison prajuokino. 

— Galbūt šie žodžiai tiktų tavame pasaulyje, bet manajame 
jie klaidingi. Tiki tuo, ar netiki, pone Rendolai, bet šiame kūne 
slypi Žmogus. 

Jis žvelgė į ją taip, kad Medison ėmė galvoti, jog pamiršo 
apsivilkti. 

— Žinai, pradedu galvoti, kad tu teisi, — pratarė Tomas, o 
paskui lėtai patraukė durų link. — Pasistengsiu, kad turėtum vis- 
ką, ko tik panorėjusi, — tarstelėjo jis ir išėjo iš kambario. 

Jam išėjus Medison pasijuto tarsi išsunkta. Tomas turėjo kaž- 
ką tokio, dėl ko Medison greta jo jautėsi lyg įelektrinta. Jeigu ją 
suimdavoi pyktis, ji tiesiog pašėldavo. Jeigu jis įstengdavo ją 
prajuokinti, ji juokdavosi visa, iki pačių kojų pirštų galiukų. O 
kai jis pasakė jai komplimentą, Medison buvo tikra, jog tai pats 
gražiausias komplimentas jos gyvenime. 

Iš palovio kyšojo Rodžerio batai; Medison juos paspyrė. 

— Nurimk, mergyte! — įsakė ji sau. — Tu esi ištekėjusi 
ir... If... — ji neįstengė sugalvoti nieko daugiau, išskyrus tai, kad 
toks žmogus kaip Tomas Rendolas, iš tokios šeimos kaip ši, bu- 
vo ne jos nosiai. 


Jau po dvidešimt keturių valandų Medison pasidarė nuobo- 
du. Per pastaruosius dvejus metus ji neskaitė nieko, išskyrus me- 
dicinines knygas, todėl dabar ji be galo troško paskaityti kokį 
nors lengvą romaną, pasakojantį laimingą istoriją, kur nebūtų 
smulkiai kalbama apie tai, kokie baisūs dalykai gali nutikti žmo- 
gaus kūnui. Tačiau vos paėmusi į rankas knygą, pavadintą “ge- 
riausiu paplūdimio romanu“, jai pasidarė nuobodu. Ir kaip ji ga- 
lėjo patikėti romantiškomis istorijomis? Ir kaip ji galėtų patikė- 

ti, kad galiausiai jie “laimingai gyveno"? Po vedybų tau telieka 
sunkus darbas. Po vedybų Žmonės net nebesišneka vienas su kitu. 

Ji pažadėjo suteikti Rodžeriui visišką laisvę, pažadėjo nesi- 
kišti į jo gyvenimą tol, kol jie čia atostogaus; tada ši mintis jai 
atrodė puiki, tačiau dabar, jai gulint hamake kelios pėdos nuo 
didelio, saulės prikaitinto tvenkinio, jai beveik norėjosi prisi- 
dėti prie kitų, linksmai besijuokiančių ir besitaškančių. Vande- 
nyje Rodžeriui nereikėjo lazdų, todėl jis žaidė ir šokinėjo kaip 
vaikas. Savaime suprantama, jam padėjo “mergaitės"". 

Vakar vakare Medison pamėgino prie jų prisidėti. Iš pradžių 
ji buvo savo miegamajame mėgindama skaitinėti romaną, tačiau 
iš lauko sklido linksmi krykštavimai ir juokas. Taigi ji apsivilko 
maudymosi kostiumėlį — jis buvo paprastutis, baltas, vientisas 
— ant viršaus užsimetė Rodžerio marškinius ir nuėjo prie tven- 
kinio. Tačiau jai pasirodžius juokas nutilo. Jau nuo džinsuotos 
Medison vaizdo galėjai netekti žado, bet dabar, kai ji vilkėjo baltu 
maudymosi kostiumėliu, kai buvo nuogomis kojomis, į ją tie- 
si0g nebebuvo galima žiūrėti. 

Praėjus vos dešimčiai minučių po jos pasirodymo Rodžeris 
išlipo iš vandens. 

— Ir kodėl tau reikėjo viską sugadinti? — paklausė jis. Tai- 
gi Medison teliko apsigręžti ir eiti atgal į savo kambarį. Ji nepa- 
stebėjo atokiau sėdinčio Tomo, rankose laikančio vadovėlį. 


* * * 


Kitą rytą vos prašvitus Medison atsargiai išlipo iš lovos; ji 
nebijojo prižadinti Rodžerio, nes jis garsiai knarkė po vakarykš- 
čio — ir vėl kažkur linksminosi ištisą naktį; ji paprasčiausiai 
norėjo išsmukti iš namų niekieno nepastebėta. Ji užsitraukė džin- 
sus, apsivilko marškinėlius, ant viršaus užsimetė seną velvetinį 
švarkelį, paskui apsiavė beveik visai nunešiotus sportinius bate- 
lius. Tačiau jos pastangos vaikščioti kuo tyliau nuėjo šuniui ant 
uodegos, kai atidariusi duris ji beveik užlipo ant didžiulio pail- 
go drobinio krepšio, kurį kažkoks idiotas buvo palikęs tiesiai 
prieš jos duris. 

Medison spėjo sučiupti krintantį krepšį, kol šis nesubildėjo 
ir neprižadino viso namo. Vos palietusi krepšį ji suprato, kad ja- 
me buvo nauji žūklės reikmenys. Net per drobę ji galėjo užčiuopti 
naują meškerę su puikia rite, nepriekaištingai sukančia valą. Ji 
varvindavo seilę žvelgdama į tokias meškeres prabangiose žūk- 
lės parduotuvėse. 

Ji gerai Žinojo, kas šį krepšį paliko prie jos durų. 

Prie durų rankenos rausvu kaspinėliu buvo pririštas nedide- 
lis vokelis. Medison jį atplėšė. “Tai atsiprašymo dovanėlė. La- 
bai prašau ją priimti. Susitikime prie "skylės". Turiu tau pasiū- 
lymą." 

Nebuvo jokio parašo, tačiau jo ir nereikėjo. Akimirksniu Me- 
dison užvaldžiusį nuobodulį pakeitė po visą kūną pasklidęs jau- 
dulys. Ji beveik bėgte nubėgo prie spintelės, kur Bruk laikė ki- 
tus jai reikalingus dalykus. Atidariusi spintelės duris Medison 
neteko žado. Viduje buvo nauji guminiai batai; nė nepasimata- 
vusi ji puikiai žinojo, jog batai yra jos dydžio. Anksčiau jos avė- 
ti auliniai buvo tokie dideli, jog ji vos galėjo paeiti. Spintelėje 
buvo ir nauja liemenė, tokia su daugybe kišenėlių, kur galėjai 
laikyti kabliukus ir jauką. Ant grindų buvo padėtas senamadiš- 
kas pintas krepšys laimikiui; tokie krepšiai išties šauniai atrodo, 
bet kainuoja dvidešimtį kartų daugiau nei plastikiniai kibirėliai. 
Prie pintinės taip pat buvo pririštas rausvas kaspinas, kaip ir ant 
krepšio su meškere. 

— Man nereikėtų to daryti, — šnabždėjo Medison jau ma- 
tuodamasi liemenę ir paėmusi į rankas pintinę. — Neturėčiau pri- 
iminėti dovanų iš svetimų žmonių. Neturėčiau, 0i, po velnių vis- 
ką, — galiausiai pratarė ji, o paskui nusičiupo aulinius batus ir 
išsmuko pro šonines duris, vengdama virtuvės, kur bruzdėjo anks- 
ti sukilę vasarnamio gyventojai. 

Po kelių minučių ji jau buvo prie “skylės", kaip tą vietą pa- 
vadino Tomas. Kuo labiau Medison artėjo prie tikslo, tuo labiau 
dvejojo. Ką jis turėjo galvoje sakydamas "pasiūlymą"? 

Žengusi per brūzgynus ji pamatė, kad jo ten nėra. Akimirks- 
niu jos širdis atsidūrė kulnuose. 

— Labas rytas, — išgirdo ji iš už nugaros ir pašoko. 

— Ar tau visada būtina taip elgtis? — išpoškino ji pati ant 
savęs pykdama, kad apsidžiaugė iš tikrųjų jį suradusi. 

— Man patinka būti pranašesniam. Ar norėtum ko nors val- 
gyti? O gal prieš ateidama jau prasisukai virtuvėje? 

— Labai juokinga, — atsakė Medison. Tomui žengus pir- 
myn, ji nusekė paskui, nešdama gautas dovanas. Kai jis sustojo 
prie upelio ir paėmė savo meškerę, Medison prabilo: 

— Klausyk, o dabar apie tuos visus daiktus. Aš negaliu jų 
taip paprastai pasiimti. Aš gal tik pasinaudosiu jais tol, kol čia 
viešėsiu? 


Vasarnamis 101 


Tomas nepakėlė akių nuo mažytės dirbtinės musytės, kurią 
mėgino užnerti ant kabliuko. 

— Kaip nori, — tepasakė jis. — Maistas štai ten. Atsinešiau 
karšto šokolado. Tikiuosi, tu nesilaikai dietos. 

— Niekada nesilaikiau, — nuoširdžiai atsakė Medison. Tada 
pasidėjo aulinius batus, meškerę ir nuėjo prie nešiojamo šaldytu- 
vo, iš kurio kyšojo didžiulis termosas. Ji įsipylė truputį karšto, 
garuojančio šokolado, pasiėmė iš krepšio bandelę ir porą braškių. 
Tomas nė nekrustelėjo, tebestovėjo ant upelio kranto atsukęs jai 
nugarą ir įdėmiai žvelgė į vandenį laukdamas pirmo kibimo. 

Laikydama rankose vaišes Medison prisėdo greta jo ant ak- 
mens. 

— Na, tai koks tas pasiūlymas? — paklausė ji stengdamasi, 
kad balsas skambėtų nerūpestingai, bet jai gana sunkiai sekėsi. 

— Ne toks, kokio tikiesi, — atsakė jis, susitelkęs į meškerę, 
o ne į ją. — Nors, kita vertus, manyčiau, kad tu dažnai teisingai 
atspėji. 

— Taip, — paprastai atsakė Medison. 

Tomo meškerės valas susipainiojo, jam prireikė kelių minu- 
čių, kol viską sutvarkė. Tada jis padėjo meškerę ir nuėjo prie 
krepšio, kuris buvo Medison už nugaros. Padavęs jai dar vieną 
bandelę ir pasiėmęs sau jis atsisėdo ant uolėto kranto. 

— Man atrodo, kad mes su tavimi esame pora nepritapėlių. 

Medison buvo besirengianti protestuoti, bet neįstengė, to- 
dėl nieko neatsakė. 

— Bent jau čia taip jaučiamės. Šią vietą valdo mano mažoji 
sesutė ir brolis su draugais. Žinok, ne visada taip buvo. Kai bu- 
vau vaikas, labai mėgdavau čia vasaroti. Buvau iššukavęs visas 
apylinkes dvidešimt penkių mylių spinduliu. Žvejojau beveik vi- 
suose upeliuose. Bet, kai paaugo mano gentainiai... 

Gūžtelėjęs pečiais, jis pasirėmė ant rankų, Medison pažvelgė 
į jį. Jo nudėvėta drobinė kepurė dengė akis, bet ji galėjo prisiekti, 
JOg jam žvelgiant į vandenį vagelė tarp akių buvo ne tokia gili. 

— Kad ir kaip ten būtų, jiems labiau patinka vakarėliai, o 
ne ilgi žygiai. Tiesą sakant, šiandien taip pat yra suplanuotas va- 
karėlis. 

Tai išgirdusi Medison atsiduso. Jai vakarėliai visada asoci- 
juodavosi su girtų vyrų, mėginančių ją pagrabalioti, šutvėmis. 

— Taip, ir man taip pat, — pratarė Tomas. — Negaliu pa- 
kęsti vakarėlių. Klausyk, aš pamaniau, galbūt...na, aš žinau, kad 
tu dabar tenorėtum pagulėti kur nors netoli namų ir paskaityti, 
bet pamaniau, gal tu norėtum leistis su manimi į žygį? 

Viena Medison dalis iškart norėjo džiaugsmingai riktelėti 
“Taip!", bet kita jos dalis vertė ją tylėti. Kiek kartų per Montaną 
keliaujantys turistai kvietė ją “keliauti" kartu? 

— Tik su viena sąlyga, — pridūrė Tomas. — Nebus jokios 
romantikos. 

— Nesupratau? — tarstelėjo Medison, atsitokėjusi nuo min- 
čių apie gimtąjį miestelį. 

Atsigręžęs Tomas pažvelgė į Medison. 

— Moterys vis dar nori už manęs ištekėti. 

— Tikrai? — nusistebėjo Medison. — Kaip visa tai tau tu- 
rėtų būti siaubinga. 

Vyptelėjęs Tomas vėl įsmeigė akis į vandenį. 

— Pamaniau, galbūt suprasi. Kaip ten Džeinė Ostin yra pasa- 
kiusi — “laimingas vyras turi turėti žmoną"? Ar kažkaip panašiai. 
Matai, aš esu turtingas, o menkos moterėlės, apie tai sužinojusios, 
tuojau ima planuoti vedybas. Kiek supratau bendraudamas su ta- 
vimi, kiekvienas vyras, pamatęs tave, pradeda planuoti... 

— Medaus mėnesį? — pamėgino atspėti Medison. 

— Būtent. 

Medison taip pat įsmeigė žvilgsnį į vandenį. 

— Anksčiau nebuvau apie tai pagalvojusi, bet, manyčiau, tu 
buvai teisus. Mes esame kažkokie nevykėliai. Na, tai ką tu siū- 
lai? Ar šis žodžių derinys tau atrodo netinkamas? 

— Siūlau laisvę mums abiem. Per visą gyvenimą nesu pui- 
kiai praleidęs laiko nė su viena moteriškos lyties atstove. Viskas 
būdavo taip puikiai apskaičiuota. Tu net neįsivaizduoji, kiek daug 
moterų man yra sakiusios, kad mėgsta žvejoti, bet vėliau paaiš- 
kėdavo, kad jos paprasčiausiai išstudijuodavo mane ir išsiaiš- 
kindavo, kad man patinka žūklė, taigi jos... — jis nebaigęs gūž- 
telėjo pečiais. — Viena moteris, kurią pažinojau, net buvo pra- 
dėjusi lankyti pamokas žvejams. 

— Taigi laisvė reikš tai, kad mes...? — mėgino išsiaiškinti 
Medison žvelgdama į jį. 

— Puikiai leisime laiką. Nebūsime surišti jokiais saitais. 
Man atrodo, kad tau nepatinka tokie patys dalykai, kokie nepa- 
tinka ir man, todėl pamaniau, kad tu turėtum mėgti tą patį, ką 
mėgstu aš. Matau, kad tau patinka Žvejoti, todėl pamaniau, kad 
abu galėtume pakeliauti ir pažvejoti, na, būti paprastais žmonė- 
mis. Tu pamirši, kad esu turtingas, o aš nekreipsiu dėmesio į tai, 
kad tu esi pati gražiausia moteris pasaulyje, kokią tik esu kada 
nors matęs. 

Prieš Medison valią, išgirdus šiuos žodžius, jos kūnu perbė- 
go lengvas virpuliukas. Ji norėjo pasakyti: “Tikrai? Pati gražiau- 
sia? O gal tik viena iš pačių gražiausių?" Tačiau Medison nieko 
neatsakė. 

— Kokia tavo nuomonė apie tai? — paklausė Tomas. 

Medison atsikrenkštė bijodama, kad prabilus jos balsas ne- 
būtų prikimęs. 

— Puiku, — pratarė ji. — Puiki mintis. 

— Nebent tu norėtum likusį laiką praleisti vasarnamyje, skai- 
tyti knygas ir vaikščioti į vakarėlius kartu su savo vyru. Arba 
vakarais tu galėtum sėdėti verandoje su mama ir tėčiu ir... 

— Ne, — paskubomis jį nutraukė Medison. — Verčiau aš 
praleisiu laiką su... — ji susilaikė nepasakiusi “su tavimi". Ji 
neleis, kad jis pamanytų, jog ji yra viena iš tų paskui jį lakstan- 
čių Moterų. — Su gamta, — galiausiai baigė ji. — Ką tu tiksliai 
esi suplanavęs? 

— Žygį pėsčiomis. Nebent tu esi viena iš tų miestiečių, ku- 
rios bijo natūralios gamtos. 

Tai išgirdusi Medison nusijuokė. 

— Juk aš iš Montanos. Ir ką gi tu man galėtum pasiūlyti 
šiuose mažučiuose Niujorko kalnuose, kas galėtų varžytis su ma- 
no gimtąja valstija? 

Tomas jai nusišypsojo, jo veidas sušvelnėjo. 

— Gerai. Man reikia pailsėti nuo mokslų ir mokyklos. Ga- 
lėtume paplaukioti gumine valtimi. Pavojinga nebus, mums ne- 
prireiks gidų, galėsime plaukti tik dviese. Galėtume plaukti že- 
myn upe, o paskui kur nors pastovyklauti, jeigu tu... Na, jeigu tu 
nebijosi pasilikti su manimi viena, tai norėjau pasakyti. Ir jeigu 
tave išleis vyras. 

“Po to, ką esu Rodžeriui padariusi!" — tokia buvo pirmoji 
Medison į galvą šovusi mintis, bet garsiai ji to nepasakė. 

— Esu tikra, kad viskas bus gerai. Mes su Rodžeriu žvel- 
giame vienas į kitą kaip suaugę žmonės, — pasakė Medison ir 
vos neužspringo nuo tokio melo. 

— Nuostabu, — pasakė Tomas ir atsistojęs pasirąžė. 

Vis dar tebesėdėdama ant akmens Medison pažvelgė į jį: To- 
mą apšvietė ankstyvo ryto saulės spinduliai, išryškindami stip- 
raus, tvirto kūno kontūrus, po drabužiais judančius raumenis. 
Prieš kiek laiko ji lietė gydytojo pagalbos nereikalaujantį kūną? 
Prieš kiek laiko... 

Tomui pažvelgus į ją, Medison pridėjo prie lūpų tuščią šo- 

kolado puodelį ir nudūrė akis į žemę. Geriau jau slėpti tai, apie 
ką ji galvojo, ką jautė. 

— Išgerk dar truputį šokolado, — linksmai pratarė Tomas 1m- 
damas jos puodelį ir iš didžiulio termoso pildamas šokoladą. — 
Man atrodo, kad mums abiem nusimato šaunios atostogos. Jokių 
saitų. Jokio nerimo dėl galimų mūsų fizinių ryšių. Aš žinau, kad 
tu prastai sutari su savo vyru, bet manau, kad esi iš tų moterų, 
kurios gerbia per vestuves duotą priesaiką. 

Jam nieko daugiau nepasakius Medison pakėlė į jį akis ir 
pamatė, kad jis laukia atsakymo. 

— O, taip, — pratarė ji. — Labai gerbiu. 

Gurkšnodama šokoladą ji svarstė, ar Rodžeris ir mažoji Teri 
taip pat jaučia pagarbą panašioms priesaikoms. 

— Puiku, — džiaugėsi Tomas. — Neįtikėtinai puiku. Na, tai 
ką norėtum pirmiausia padaryti? Gal turi kokių nors pasiūlymų? 

— Bet juk tu geriau žinai, ką reikėtų daryti, — atsakė Medi- 
son žvelgdama į jį. 

— Esu tikras, kad pasielgiau akiplėšiškai, bet pamaniau, kad 
tau ši idėja patiks, todėl jau 1š anksto šį tą paruošiau. Maždaug 
po dviejų valandų Gražutė mūsų lauks kitoje to kalno pusėje; na, 
galbūt tau šis kalnas tėra paprasčiausia kalva. Ji mums atgabens 
daug maisto atsargų ir guminę valtį. Mes iš ten išplauksime ir 
šiek tiek pastovyklausime. Ne per ilgai. Tris ar keturias dienas. 
Manau, tu tiek ištversi? 

Dabar Medison tegalėjo žiūrėti į jį ir mirksėti. Trys ar ketu- 
rios dienos nuostabios gamtos apsupty kartu su žmogumi, kuris 
ją nepaprastai traukė? Ištisos dienos toli nuo žmogaus, kurį ji 
nuolat turėdavo versti daryti pratimus? “Negaliu", — paprastai 
verkšlendavo Rodžeris. Tada Medison turėdavo jį įtikinėti, jog 
jis tikrai gali, o kai jis pratimus padarydavo, ji turėdavo jį girti. 
Girti ir girti, girti ir girti. 

— Kas gamins valgį? — paklausė Medison, šnairuodama į 
Tomą. 

— Abu iš eilės. Tačiau beveik viską jau paruošė Adelija ir 
sudėjo į mažus maišelius. Ji pati džiovina vaisius, pati rūko mė- 
są. Ji viską daro pati, viską moka. 

Viena Medison dalis žinojo, jog jai reikia pasakyti ne. Di- 
džiulė jos širdies dalis jai sakė, kad ji privalo grįžti į vasarnamį 
ir aptarti visa tai su Rodžeriu. Jis juk tebebuvo jos vyras. Tačiau 
jis elgėsi taip, tarsi jos nebūtų, be to, viešai parodė, kad... 

— Taip, — atsakė Medison. — Man visa tai labai labai pa- 
tiktų. 

— Na, ir kas nutiko toliau? — nekantravo Elė ištiesusi tau- 
rę, kad Leslė ją pripildytų. 

Medison prisidegė dar vieną cigaretę ir prieš prabildama iš- 
pūtė dūmus. 

— Tada aš gyvenau nuostabiausias savo gyvenimo dienas. 

Jai daugiau nieko nepasakius Elė atrodė taip, tarsi norėtų 
Medison pasmaugti. 

— Detalių! Aš noriu detalių. Tu viešėjai tenai su savo tingi- 
niu, netikėliu vyru. Paskui tu iškeliavai laukinės gamtos prie- 
globstin su vyru, kuris norėjo bendrauti platoniškai ir... — Elė 
nebaigė išgirdusi Medison juoką. — Ką!? 

— Tomas melavo. Kiekvienas jo žodis apie “pasiūlymą" bu- 
vo melas. Vėliau jis man sakė, jog taip manęs troško, kad jam 
ėmė prakaituoti delnai. Tačiau sužinojęs, kad visi vyrai į mane 
reaguoja vienodai, jis numanė, jog ėmęs su manimi žaisti pana- 
šius žaidimus, praras bet kokį šansą. 

— Suprantu, — pratarė Elė. — Išmintinga. Žvelgdama iš 
rašytojos pozicijų galiu tam pritarti. Vadinasi, jis norėjo duoti 
tau laiko jį pamėgti. | | 

— Taip, — ramiai atsakė Medison. — Būtent to jis ir norė- 
j0. Jis norėjo, kad aš jį pažinčiau tokį, koks jis būna be šeimos, 
koks jis būna niekieno neveikiamas. Be to, jis taip pat norėjo 
pažinti ir mane, ne tik mano išorę, bet ir vidinį mano pasaulį. 

— Taip, ir aš buvau susidūrusi su tokia problema, — įsiter- 
pė Elė. — Tikriausiai ir tu, Lesle? 

Leslei tylint Elė atsigręžė į ją pažiūrėti. 

— Tikėsit ar ne, ir aš kartą turėjau šiokių tokių nesklandu- 
mų. Ne tiek dėl savo veido, kiek dėl kūno. Tačiau dabar gana 
sunku prisiminti tuos tolimus laikus. 

Medison pašnairavo pro dūmų kamuolį į Elę. 

— Ar tik nepradedi vaidinti, jog nesi pakankamai graži, kad 
galėtum statyti vyrus ant ausų? 

— Galbūt kada nors ir stačiau, bet niekada nesukeldavau 
tokio geidulių antplūdžio, kokį sukeldavai tu. Tu žinai, ką vy- 
rams labiausiai patikdavo su manimi daryti? 

Medison kilstelėjo antakį. 

— Ar tu tikra, kad nori apie tai mums pasakoti? 

— Galbūt jūsų paslaptys asmeniškos, tačiau manosios visos 
buvo paskelbtos ir išspausdintos. Žinote, vyrams labai patikda- 

vo su manimi kalbėtis. Ne, tai tiesa. Man tereikdavo dešimties 
minučių vyro draugijoje, ir jis pradėdavo man pasakoti tokius 
dalykus, kokių nepasakodavo savo psichologui. 

— O susitikę su manimi vyrai paprastai trokšdavo akrobati- 
nio sekso, — atsidususi pratarė Leslė. — Jūs nė neįsivaizduoja- 
te, ką man siūlydavo koledžo vyrukai. 

Medison ir Elei smalsiai į ją pažvelgus Leslė nusišypsojo. 

— Galbūt Elė ir aprašė visas savo paslaptis, tačiau aš savą- 
sias kruopščiai saugau. Na, tai tęsk savo pasakojimą. 

Tačiau Medison kurį laiką tylėjo. 

— Jeigu vyrai suprastų vienintelį dalyką, jie galėtų laimėti 
bet kurią moterį pasaulyje. Bjauriausias vyras galėtų laimėti pa- 
čią gražiausią moterį. 

— Ar aš ko nors neišgirdau? — paklausė Elė. — Koks gi tas 
“vienintelis dalykas", kurį vyrai turėtų suprasti? 

— Suteikti moteriai tai, ko ji nori, o ne tai, kas, jo manymu, 
jai patiktų, — užsisvajojusi pratarė Medison. Tada ji pažvelgė į 
kitas dvi moteris ir nusišypsojo. — Tomas suprato, jog visą ma- 
no gyvenimą prie manęs kabinosi vyrai, suvilioti mano išvaiz- 
dos. Vadinasi, aš pasiilgusi paprastų pokalbių. Aš dažnai fanta- 
zuodavau apie tai, kaip įsimyliu aklą žmogų, žmogų, kuris ma- 
nęs nemato, todėl su manimi elgiasi kaip su kitomis moterimis. 

Elė pajuokiančiai prunkštelėjo. 

— O su manimi kaip tik viskas atvirkščiai. Dar mokykloje 
visada mokiausi pagal gabiausiems mokiniams sudarytą progra- 
mą, todėl į mane visi žvelgė kaip į “proto gumbą". Aš tenorėjau 
fizinių dalykų. Tačiau visą gyvenimą praleidau mąstydama. Jeigu 
būčiau užmezgusi kokį nors romaną, aš nesakau, kad taip ir buvo, 
tai būčiau troškusi tik jausmų, emocijų. Griausmingo romano. 

Paskutiniai Elės ištarti žodžiai visas prajuokino. 

— Apie mane to nepasakysi, — prabilo Leslė. — Man reikėtų 
širdučių ir gėlių. Šampano. Arbatos porcelianiniuose puodeliuo- 
se, iškylos, kurios metu aš vilkiu nėriniuotais drabužiais. Man 
reikia, kad man bučiuotų rankas. Ir jokio grabaliojimosi. Ir vi- 
siškai nieko, kas primintų griausmą. 

Po šių žodžių nusijuokė visa trijulė. 

— Bet galiausiai tu gavai, ko norėjai, — pasakė Elė Medi- 
son. — Tu sutikai Žmogų, kuris galėtų su tavimi pasikalbėti, bet 
aš tebelaukiu savojo griausmo. 

— O aš galiu užtikrinti, kad Alenas tikrai nėra iš tų su šir- 
delėmis ir gėlėmis, — pamėgino įsiterpti Leslė. — Dešimtųjų 
mūsų vestuvių metinių proga jis man padovanojo metinę rentą. 

Kai kitos dvi moterys klausiamai pažvelgė į ją, Leslė tik 
gūžtelėjo pečiais. 

— Na taip, labai išmintinga. Ši dovana man buvo naudinga 
gerokai ilgiau nei gėlės, kurių taip laukiau. 

— Kita vertus, — prakalbo Medison, — deimantai išlieka 
dar ilgiau nei kompanijos, teikiančios metines rentas. 

Trijulė ir vėl nusijuokė. Tada Leslė netikėtai surimtėjo ir 
pažvelgė į Medison. 

— Atleisk, kad klausiu tokio asmeniško dalyko, bet kodėl 
tu neišsiskyrei su Rodžeriu ir neištekėjai už Tomo? 

Kurį laiką Medison sėdėjo nusigręžusi, pilnomis ašarų akimis. 

— Na gerai, — pratarė Elė vėl atsiguldama. — Pasakok to- 
liau. Norime sužinoti, kaip viskas nutiko. Papasakok visas smul- 
kmenas. Viską iki kulminacijos. Jeigu tu už jo neištekėjai, esu 
tikra, kad tam turėjai rimtą priežastį. 

— Taip, — tyliai atsakė Medison. — Tam turėjau rimtą prie- 
žastį. Jis... 

— Ne! — šūktelėjo Elė. — Dabar tu esi mano valdose. Vis- 
ką turi pasakoti nuosekliai. Nepapasakojusi viso anekdoto nega- 
li išdėstyti juokingiausio dalyko. Grįžk prie nuostabios Niujorko 
užmiesčio gamtos ir papasakok mums apie... — Elė netikėtai nu- 
tilo. — Papasakok apie tai, kodėl tos moters vardas buvo Gražutė. 

Medison ašaros nudžiūvo, ir ji vėl nusišypsojo. 

— Ar dar turime to vyno? Kaip manote, ar šiame nedidelia- 
me miestelyje yra picų restoranėlis, vežiojantis picas į namus? 

— Yra restoranėlių, vežiojančių picas net į Egiptą, — pra- 
tarė Elė. Kai kitos klausiamai į ją sužiuro, ji nusišypsojo. — 
Apie tai galite pasiskaityti trečiojoje mano knygoje, bet dabar 
pasklaidykime telefonų knygą ir užsisakykime valgyti. Ar įma- 
noma čia ką nors gauti be peperoni? O tu, — bakstelėjo pirštu į 
Medison, — tu sėdėk ir kalbėk. Na, tai pasakyk, ar Tomo kojos 
išties buvo puikios? 

— Gražios, — atsakė Medison atsiremdama į sofos koją. — 
Visos jo kūno dalys buvo labai gražios. 

— Kiek tau metų? — paklausė Tomas susiraukęs, delnuose 
suspaudęs Medison pėdą ir žiūrėdamas į kruvinai nutrintas pūs- 
les. — Neturėtum būti vyresnė nei šešerių, jeigu taip neprotin- 
gai elgiesi. | 

Nors šie žodžiai buvo ištarti šiurkščiai, Medison jo balse 
girdėjo tik švelnų susirūpinimą. Jiems prireikė trijų valandų, kol 
jie perlipo per kalvą, kurią Tomas pavadino kalnu, ir susirado 
laukiančią Gražutę su sunkvežimėliu gėrybių. 

Žygio metu Tomas nuolat kalbino Medison. Jis jai pasisakė 
žinąs iš motinos, jog ji slaugo Rodžerį, todėl dabar norėjo suži- 
noti kiekvieną jos darbo smulkmeną. 

Iš pradžių Medison nenoriai leidosi į kalbas šia tema. Pir- 
miausia dėl to, kad nebuvo pratusi kalbėtis su vyrais. Kartais ji 
pamėgindavo, bet vos į ją pažvelgę pašnekovai tapdavo išsiblaš- 
kę. Ištekėjusi ji mėgindavo sudominti Rodžerį savo skaitomo- 
mis knygomis, bet jis tik atsakydavo, jog jam gana to, ką jis pa- 
gal tas knygas daro, ir nenorėdavo jos klausytis. 

Tačiau Tomas, einantis takeliu priešais ją, nesiliovė įkalbi- 
nėjęs. 

— Dabar kaip tik turiu pasirinkti savo darbo kryptį. Galbūt 
tapsiu fiziatru. 

Ji suprato, jog Tomas mėgina ją "sugauti" pavartodamas 
įmantrų žodį kalbėdamas apie mediką, besispecializuojantį rea- 
bilitacijos srityje. 

— Ar tavo asmenybė ganėtinai stipri? — pajuokavo Medi- 
son, bet Tomas pažvelgė į ją susiraukęs kaip visada. 

— Ką tuo nori pasakyti? 

— Vienu žodžiu tai galima pavadinti drąsinimu. Reabilita- 
cija — tai nuolatinis drąsinimas ir skatinimas. Pacientas nėra lė- 
lė, kuria gali manipuliuoti. Tu turi pažinti jo asmenybę ir su ja 
skaitytis, tu turi stengtis, kad jis norėtų daryti viską, kas reika- 
linga. Žymiai lengviau gulėti lovoje ir žiūrėti transliuojamas fut- 
bolo rungtynes nei pamėginti pakelti koją per tris colius nuo lo- 
vos, 0 paskui šį pratimą pakartoti dvidešimt kartų. 

— Suprantu, — pasakė Tomas, vėl žvelgdamas į takelį. — 
Na, tai ką tu darai, kai nori paskatinti savo pacientą? 

Ne “Rodžerį, pamanė Medison, bet “savo pacientą". Jai tai 
patiko. Ji pasijuto taip, tarsi būtų tikra medikė, o ne Rodžerio 
žmona, Rodžerio, kuris nė nenutuokė, ką ji veikia didesnę die- 
nos dalį. 

Medison nieko neatsakius Tomas pasakė: 

— Pradėk nuo pradžių. 

Medison nepatenkinta prunkštelėjo. 

— Pradžia būna sunki. Su Rodžeriu buvo ypač sunku, nes 
neurochirurgas pasakė, kad pažeistas jo stuburas, kad jis nieka- 

da nebegalės vaikščioti. Kai grįžau į Montaną, Rodžeris jau gal- 
vojo apie savižudybę. | 

— Tačiau tu jam suteikei vilties, — švelniai pratarė Tomas. — 
Be to, tavo dėka jis vėl pradėjo vaikščioti. Papasakok man, kaip tau 
tai pavyko padaryti. 

Išgirdusi tokias Tomo intonacijas Medison jautėsi labai pa- 
maloninta, bet ji nenorėjo pasirodyti garbėtroška egoistė, todėl 
pradėjo iš kitos pusės. 

— Daug pagalbos susilaukiau iš tavo tetos. Ji pasakė Ro- 
džerio tėvams, jog rentgeno spinduliai parodė, kad stuburas la- 
bai sužalotas, bet dėl patinimų nieko negalima tvirtai teigti. Aš 
jai paskambinau. Labai nerimavau tai darydama, nes nebuvau tik- 
ra, ar Rodžerio tėvai apmokėtų sąskaitą, jeigu ji tokią atsiųstų, 
tačiau aš norėjau sužinoti kiek galima daugiau. Ji buvo labai ma- 
loni. Ji man patarė padėti po Rodžerio keliais susuktus rankš- 
luosčius, o paskui lenkti jo kojas žemyn. Jeigu jo pėdos kiek pa- 
kiltų ir nors truputį sujudėtų, galėtume turėti vilties. 

— Tu taip ir padarei, — įsiterpė Tomas, tuo pačiu skatinda- 
mas Medison kalbėti toliau. 

— Taip, — atsakė Medison. — O kai mes pamatėme, jog 
viltis jam pradėti vaikščioti atsirado, aš pradėjau skaityti ir aiš- 
kintis, ką daryti toliau. 

Matydama, jog Tomas susidomėjęs jos klausosi, Medison 
pradėjo pasakoti apie tai, ką darė per pastaruosius dvejus su pu- 
se metų. Iš pradžių ji stengėsi, jog jos kalba būtų moksliška, ji 
kalbėjo apie vaistus ir skausmą, apie specialius pratimus. Tačiau 
po dvidešimties minučių prasiveržė asmeniški jos jausmai ir 1š- 
gyvenimai, ji pradėjo kalbėti apie nesklandumus, kuriuos jai te- 
ko iškęsti gyvenant su Rodžerio tėvais, apie tai, kaip jie nedavė 
pinigų būtiniems įrenginiams. 

— Galėjai pamanyti, jog jie gailisi, kad neurochirurgas su- 
klydo. Jie nenorėjo, kad Rodžeris vėl pradėtų vaikščioti. Jo tė- 
vas pasakė: "Ir kas iš to? Jis jau niekada nebegalės aktyviai spor- 
tuoti, vadinasi, nėra jokio skirtumo, ar jis vežimėlyje, ar ne." 

Jos klausydamasis Tomas nepratarė nė žodžio, tik kartkar- 
tėmis pažvelgdavo aštriu žvilgsniu. 

Ji papasakojo Tomui apie pažeistą dešinio Rodžerio klubo 
nervą. 

— Ta koja jam niekada iki galo nepagis, — pasakė ji. Ji 
pasakojo apie prigydytą kaulą, apie persodintą odą. Ji pasakojo 
jam apie tai, kaip vartydavo Rodžerį patale, kol jo klubas buvo 

sugipsuotas, kaip kilnodavo jį ištisus mėnesius, kol jis įstengė 
pasikelti įsitverdamas trikampio įtvaro, įrengto virš lovos. 

— O ką darydavai kovodama su depresija? — paklausė 
Tomas. 

Išgirdusi šį klausimą Medison nusigręžė nenorėdama pasa- 
koti apie ilgus pokalbius su daktare Oliver. Po avarijos buvo pra- 
ėję trys mėnesiai, bet Rodžeris nenorėjo jai padėti; jis tegalvo- 
davo apie tai, ko daugiau niekada nebegalės daryti. Medison dar 
kartą paskambino moteriai, kuri jau buvo betampanti jos bičiu- 
le; Medison siaubui, paskambinusi ji prapliupo verkti į ragelį. 

— Aš įstengiu pakelti jo kojas, bet niekaip negaliu pakelti 
dvasios, — verkė ji. — Kad ir ką daryčiau, jam negerėja. 

— Tai visiems gerai žinoma problema, — atsakė Doroti. — 
Dar visai neseniai ligoninėse būdavo įrengti specialūs fligeliai, 
kur ligoniai, kenčiantys nuo pažeistų stuburo smegenų, galėdavo 
rūkyti žolę ir užsiiminėti seksu vieni su kitais ir su ateinančiais. 

Medison minutėlę patylėjo šluostydamasi ašaras, o paskui 
paklausė: 

— Kaip tai suprasti? 

— Seksas, Medison, — pakartojo Doroti. — Po tokio pobū- 
džio sužalojimų pirmiausia iškyla klausimas: “Ar aš galėsiu 
vaikščioti?" Antrasis klausimas būna “Ar aš galėsiu mylėtis?" 
Moterys paprastai klausia ko kito: “Ar aš turėsiu vaikų?" Ma- 
nau, kad Rodžerio genitalijos nepažeistos, jūs tikriausiai galėtu- 
mėte mylėtis. 

— O kūdikis? — paklausė Medison, apstulbinta gydytojos 
žodžių. Ji vylėsi išgirsti iš gydytojos ką nors apie reikalingus 
naujus pratimus arba... | 

— Tiesą sakant, labai abejoju, ar tu galėsi pastoti. Dabar jis 
negyvena aktyvaus gyvenimo, vartoja vaistus ir hormonus, todėl 
nemanau, kad testosterono kiekis yra pakankamas, kad tu pradė- 
tum lauktis. Tačiau seksą išmėgink. Dėl sekso vyrai paprastai 
vėl užsinori gyventi. 

— Oo, — tepasakė Medison. — Aš... niekada apie tai nesu- 
simąsčiau. 

— Brangioji Medison, nepamiršk gyventi. 

O dabar Tomas jos klausinėjo apie tai, kaip ji sugebėjo pa- 
kelti jo dvasią ir įžiebti norą gyventi. 

— Pamatęs, kad ima po truputį sveikti, jis pasijuto geriau, — 
galiausiai sumurmėjo Medison. 

Tomas linktelėjo apsimesdamas, kad liko patenkintas atsa- 
kymu. 

— Papasakok man apie vaistus, — paprašė jis. 

— Jis vartojo kraują skiedžiančius vaistus, — atsakė ji pa- 
sijutusi ramiau, patenkinta, kad Tomas neužduoda klausimų apie 
jos ir Rodžerio santykius. Būti vyro slauge ir sekso partnere nė- 
ra gerai, nes abi “pareigos" tarsi susimaišo. Rodžeris norėjo, kad 
kiekviena mankšta baigtųsi sekso žaidimais. Jis norėjo, kad Me- 
dison dėtųsi esanti jo seselė. 

— Bet aš ir esu tavo seselė, — suirzusi atsakydavo Medi- 
son. Jai atrodė labai sunku suderinti abu šiuos vaidmenis: vieną 
akimirką meilūs žodeliai, o kitą — griežti įsakymai “Tu privalai 
tai padaryti!" Galingas masažas, o po minutėlės — švelnūs buči- 
niai; seselės paprastai to nedaro. 

Medison praleido šią Rodžerio reabilitacijos dalį ir pasako- 
jo apie vaistus, kuriuos jis vartojo, kad kuo greičiau pasveiktų. 

Kai jie pasiekė sunkvežimį, Medison susivokė, jog buvo pra- 
kalbėjusi visą kelią; ji pasijuto nejaukiai. Tiesą sakant, jai neat- 
rodė, kad per paskutinius dvejus su puse metų ji būtų per daug 
priplepėjusi. Nei Rodžeris, nei jo tėvai nebuvo linkę į šnekas. 

Prie sunkvežimio nieko nesimatė, tik didelė pripūsti paruošta 
guminė valtis ir pora iš pažiūros sunkių kuprinių. 

— O kur yra... Gražutė? — dairydamasi paklausė Medison. 
Jie stovėjo prie plataus, sraunaus upelio, sunkvežimis buvo pa- 
statytas ant pakrantės Žvyro. Siauras kelias buvo apaugęs aukš- 
tais medžiais nusvirusiomis šakomis, kurios tą kelią beveik vi- 
sai dengė. 

Tomas persisvėrė per sunkvežimuko bortą ieškodamas mais- 
to atsargų. 

— Ji netoliese, bet tu tikriausiai jos nepamatysi. Ji labai drovi. 

Medison priėjo arčiau jo. 

— Tai kodėl ji vardu Gražutė? — sušnabždėjo ji. 

Tomas nepakėlė galvos nuo savųjų ryšulių, tarp kurių rausė- 
si, ir atsakė taip, tarsi jau daug kartų būtų šiuos žodžius kartojęs: 

— Gražutė drovi. Gražutė naudinga. Gražutė dažniausiai ne- 
matoma. Pasirink. 

Jis pažvelgė į Medison. 

— Atrodo, kad yra viskas, ko reikia. Ar tu paneši kuprinę? 

Krestelėjusi galvą Medison nusišypsojo. 

— Jeigu pasakysiu, kad nenešiu, ar paneši ją už mane? 

Ji juokavo, bet Tomas jos žodžius priėmė rimtai. 

— Taip, — paprastai atsakė jis. 

Kurį laiką jis taip ir stovėjo įbedęs į ją akis; Medison paju- 

to, kad jos širdis ėmė plakti gerokai dažniau. Kiek S UEmposi ji 
nusuko akis. 

— Aš galiu nešti kuprinę, — galiausiai pratarė ji. 

Taigi ji ir nešė savo kuprinę. Tomas nešėsi savąją ir pripu- 
čiamą valtį; jie keliavo maždaug mylią, paskui Tomas sustojo ir 
pripūtė valtį. 

— Ką dar galėtum papasakoti? — paklausė jis, padėdamas 
Medison nusiimti kuprinę. Kaip ir pirma, jis klausinėjo jos kiek- 
vienos smulkmenos apie Rodžerio reabilitaciją. 

— Daugiau nieko nebegaliu sugalvoti, — nuoširdžiai atsa- 
kė Medison; paskui apsižvalgiusi ji pajuto, jog jai gerokai pa- 
lengvėjo. Jai iš kairės stūksojo maždaug penkiasdešimties pėdų 
aukščio uola, iš dešinės tekėjo upelis, šioje vietoje gerokai gi- 
lesnis nei ten, kur stovėjo sunkvežimukas. Čia, prie vandens ir 
uolų, saugiame didžiulės uolos metamame šešėlyje buvo ramu ir 
nuošalu; staiga Medison susivokė, jog yra viena su šiuo patrauk- 
liu žmogumi. 

Ji stebėjo, kaip Tomas viską tvarkingai deda į guminę valtį. 
Jeigu čia būtų Rodžeris, jis nuolat skųstųsi, kad Medison neat- 
lieka savo darbo. Aišku, dabar ši mintis buvo absurdiška. Ro- 
džeriui niekada nė į galvą nešautų į miškus pasikviesti merginą. 
Ne, Rodžeris buvo “vyrų vyras". Kartu su kitais jis imdavosi įdo- 
mių sumanymų. Su Rodžeriu... 

— O ką tu darei su savo grožiu? — paklausė Tomas, nu- 
traukdamas jos apmąstymus. 

— Su kuo? — nesuprato Medison, netikėtai užklupta. 

Tomas nesišypsojo. 

— Su grožiu. Ką tu su juo darei? 

Medison sumirksėjo. 

— Gal tepiausi drekinamuoju kremu? — pratarė ji, nė nenu- 
manydama, kaip reikėtų atsakyti į tokį klausimą. — Mano oda 
sausą. 

Tomas mostelėjo jai prašydamas lipti į valtį, o paskui, įstū- 
męs valtį į vandenį, kalbėjo toliau: 

— Toks grožis kaip tavo prilygsta kokiam nors talentui, to- 
kiam kaip skambinimas pianinu ar piešimas. Na, tai kaip tau se- 
kėsi šiuo talentu pasinaudoti? 

Medison sėdėjo ir Žiūrėjo į jį, o Tomas, pasilaikydamas už 
valties diržų, taip pat įsikraustė pas ją. Medison niekada apie 
savo išvaizdą nebuvo pagalvojusi kaip apie talentą. 

Pasiėmęs irklus Tomas atsiyrė nuo kranto. Pro medžių lapus 

skverbėsi saulės spinduliai, buvo labai tylu. Medison niekada 
anksčiau nebuvo plaukusi gumine valtimi; jai tai labai patiko. 

Išlyginęs valtį jis pažvelgė į Medison ir paragino: 

— Na? 

— Mano gimtasis miestelis išsiuntė mane į Niujorką tikė- 
damasis, kad tapsiu manekene, — prasitarė Medison. 

— Tai kas nutiko? Kas nors kita nei Rodžeris, tiesa? 

Medison dirstelėjo į jį; jis buvo labai sumanus ir nuovokus. 
Nuo tada, kai ištekėjo už Rodžerio, Medison nebegyveno gimta- 
jame savo miestelyje, tačiau susitikusi ką nors iš Erskino, ji vi- 
sada sakydavo, jog atsisakė modelio karjeros nusprendusi slau- 
gyti Žmogų, kurį mylėjo. 

— O kodėl tu nepagalvojai apie tai, kad aš galėjau atsisaky- 
ti viliojančios modelio karjeros dėl galimybės slaugyti mylimą 
Žmogų ir jį pagydyti? | 

Irkluodamas taip, kad išvengtų iš vandens kyšančių aštrių 
uolų, Tomas pratarė: 

— Iš entuziastingo pasakojimo galiu spręsti, kad tau labai 
patiko ligonių slauga. Tačiau tikrai nesusidariau įspūdžio, kad 
tau patiktų Rodžeris. Taigi remdamasis šiais dviem faktais spė- 
ju, jog slauga tau patinka labiau nei manekenės darbas. 

Dabar Medison tegalėjo nusijuokti; ji atsilošė valtyje ir pa- 
nardino ranką po vandeniu. 

— Tu esi visiškai teisus. Žinau, kad daugybė mažų mergai- 
čių svajoja apie tviskantį manekenių gyvenimą, bet aš to gyveni- 
mo nekenčiau. Net negaliu sakyti, kad man tas gyvenimas nepa- 
tiko, aš tikrai nuoširdžiai jo nekenčiau. Be to, jie privertė mane 
pasijusti bjauria. 

Išgirdęs tuos žodžius Tomas liovėsi irklavęs ir pažvelgė į 
ją. Išvydusi jo veido išraišką Medison pasijuto išties puikiai. Iš 
jo veido ji galėjo suprasti, kad neįmanoma jos pavadinti kitokiu 
žodžiu, kaip tik "gražuolė". 

— Būti manekene — ištisas mokslas, — pratarė Medison. — 
Na, specifinis mokslas. Mokslas, su kuriuo nenorėjau turėti nieko 
bendra. 

Iš vis dar įbesto į ją atidaus Tomo žvilgsnio Medison galėjo 
suprasti, jog jis netiki nė vienu jos žodžiu. 

— O slauga, tavo manymu, nėra mokslas? — paklausė jis. 

— Na, gerai, — atsidususi pratarė Medison. — Manasis "aš" 
buvo sugniuždytas. Tikrai. Jis buvo nutrenktas ant žemės ir sutryp- 
tas po tų...šlykščių, niekingų žmogeliūkščių kojomis, kurie... — Me- 
dison nebaigė, nes ją apėmė pyktis. 

Dar minutėlę pažiūrėjusi į vandenį, ji atsigręžė į Tomą. Jis 
sugebėjo taip žvelgti, jog tiesiog vertė pasakyti visą tiesą. 

— Aš niekaip negaliu tavęs įtikinti, jog esu kankinė, pasi- 
aukojusi meilės vardan? 

— Ne, negali. Rodžeris yra vėjavaikis, ir tu jo nemyli. Tie- 
są sakant, aš abejoju, ar tu kada nors jį mylėjai. Tačiau kalbėda- 
ma apie tai, kaip jį slaugei, imi visa švytėti. Tu grįžai pas jį, nes 
pati to norėjai. Bet, kita vertus, mes juk visi darome tai, ko pa- 
tys norime, tiesa? Tai kodėl tu nenorėjai tapti manekene? 

— Tu užsispyręs, — pratarė Medison, kuriam laikui nusi- 
gręžė, o paskui vėl pažvelgė į jį. — Na, gerai, iš tikrųjų buvo 
taip, kad man patiko būti pačia gražiausia miestelio mergina. Man 
patikdavo, kai Žmonės stabdydavo automobilius norėdami su ma- 
nimi pasikalbėti; tada aš apsimesdavau, jog nežinau, kodėl jie 
sustojo. 

Ji pažvelgė į Tomą norėdama išvysti, kaip jis sureaguos į 
tokią jos išpažintį. Medison nebuvo pratusi kalbėti apie savo gro- 
žį. Ji ilgai treniravosi, kol išmoko kukliai nusišypsoti išgirdusi 
ką nors sakant, kad ji yra graži. Jai patikdavo elgtis taip, tarsi ji 
niekada anksčiau nebūtų šių žodžių girdėjusi. 

— O Niujorke tokių kaip aš buvo pilna visur. Aš ten nebu- 
vau ypatinga. 

— Netikiu, — trumpai atsakė Tomas. — Aš gyvenu Niujor- 
ke, bet tikrai kiekvieną dieną nesutinku tokių moterų kaip tu. 

— Gal tu ir nesutinki, bet jų ten tikrai yra. Jos anksti keliasi 
tr vėlai gula, o šiaip ištisą dieną klauso nurodymų atsistoti, atsi- 
sėsti, pažiūrėti taip, pažiūrėti anaip, jos nuolat šen bei ten stum- 
domos, jos... Na, jos verčiamos daryti tai, kas tik kam nors šau- 
na į galvą, — kalbėjo Medison nemaloniai susiraukdama. — Be 
to, jos nuolat kritikuojamos. Štai šito manasis “aš" negalėjo iš- 
tverti. 

Tomas kurį laiką irklavo tylėdamas. 

— Kodėl gi jie tave kritikavo? 

— Viena mano akis yra truputį mažesnė už kitą. Matai? — 


paklausė Medison, lenkdamasi link Tomo. — Be to, sėdžiu per 
daug susikausčiusi. 
— Haa! — tepasakė Tomas. — Tu tobula. 


— Bet /u — ne fotografas. 

— Na, jeigu tu turi trūkumų, vadinasi, ir kitos moterys, kurių 
nuotraukos puikuojasi ant žurnalų viršelių, tų trūkumų turi, — pa- 
sakė Tomas, nenuleisdamas nuo jos akių. 

Medison nusišypsojo. 

— Teisingai. Visos turi, bet jos moka juos paslėpti. Labai 
daug padeda apšvietimas. Ar tau kada nors teko matyti septinto- 
jo dešimtmečio manekenę Džin Šrimpton? Po akimis jai kabo 
dideli maišai, bet ją tinkamai apšvietus... — Medison nebaigė 
sakinio ir pažvelgė į slenkančias pro šalį pakrantes. Tomas buvo 
teisus: ji atsisakė manekenės karjeros, nes nenorėjo dirbti tokio 
darbo, o ne todėl, kad aukojosi Rodžeriui. 

Medison vėl pažvelgė į Tomą. 

— O kodėl mes nesikalbame apie tave? — paklausė ji. — 
Kodėl tu pasirinkai mediciną? 

— Kai buvau mažas, mačiau, kaip nuskendo mano pusbro- 
lis. Tada man buvo tik devyneri, bet nuo tos akimirkos panorau 
išmokti palaikyti žmonėms gyvybę. 

— Man labai gaila, — atsakė Medison. — Dar prieš Rodže- 
rį man teko matyti, kaip miršta mano mama. Ji sirgo ištisus ket- 
verius metus. 

Tomas ir vėl irklavo tylėdamas. Vanduo buvo labai ramus, 
viskas aplinkui tviskėjo saulės spinduliuose. 

— Pradedu galvoti, kad tu slaugei mamą per visus studijų 
koledže metus. 

Medison krestelėjo galvą žvelgdama į jį. 

— O aš tuoj pradėsiu galvoti, kad tu labai įžvalgus. 

— Ne, — atsakė Tomas, šyptelėjęs lūpų kampučiu. — Aš 
tik daugelį metų skaičiau įvairias paslaptingas istorijas. Man pa- 
tinka stebėti Žmones ir mėginti juos "išaiškinti". Man patinka 
stebėti, kaip mėginamos spręsti problemos. 

— Tikrai? Bet pirmą kartą mane pamatęs tu nutarei, kad aš 
noriu pasiglemžti tavo pinigus. Ne, galbūt rengiuosi šantažuoti 
tavo seserį. 

Tomas palenkė ant šono galvą, ir Medison pamanė, kad ši- 
taip jis mėgino nuslėpti raudonį. 

— Mane suglumino tavo išvaizda. 

Medison nespėjus kaip nors sureaguoti į šią jo frazę, jis tęsė: 

— Na, tai ką dar norėtum apie mane sužinoti? Aš esu labai 
įdomus vyrukas. Aš visur buvau ir labai daug mačiau. 

Medison pamanė, jog jis ją erzina. 

— Medicinos mokykloje? Ar tik ne ten jums neleidžiama 
miegoti ištisus metus? 

— Man trisdešimt vieneri, taigi esu nuveikęs ir kai ką dau- 
giau, ne vien tik tryniau auditorijų suolus. 

Medison buvo dvidešimt treji; trisdešimt vieneri tada jai at- 
rodė labai daug. Išties brandus amžius. 

— Klausyk, — pratarė Medison valiūkiškai, — aš buvau 
Montanoje ir Niujorke, ir viskas. Bet aš norėčiau nukeliauti į...į... 

— Tu tik pasakyk pavadinimą, — pratarė Tomas irkluoda- 
mas taip, kad aplenktų vandenin pavirtusį medį. 

— Į Tibetą, Petrą, Maroką. Į kokias nors atogrąžų salas, į 
Galapagų salyną pasižiūrėti vėžlių. 

Tomas tik nusišypsojo. 

— Na, tai pakartok visus pavadinimus tokia tvarka, kokia tau 
labiausiai patiktų. Aš tau viską apie tuos kraštus papasakosiu. 

— Tu esi aplankęs visus mano išvardintus kraštus? — pa- 
klausė Medison kilstelėjusi antakį, niekaip negalėdama patikėti. 

— Visus, kuriuos tu paminėjai. Na, tai nuo ko man pradėti? 

Medison minutėlę pagalvojo. 

— Nuo Australijos. 

— Apie ką pasakoti, apie sausringąją dalį ar apie lietingąją? 
Apie miestus ar apie pakraščius? Apie tas vietas, kur auga orchi- 
dėjos, ar apie tas, kur kasami opalai? 

— Pasakok apie bet ką, — išplėtusi akis atsakė Medison. 

Taigi likusią dienos dalį Medison klausėsi Tomo pasakoji- 
mų apie tai, kur jis lankėsi, ką matė. Ji nė nepagalvojo apie savo 
kojas. Nusileidus saulei Tomas pasuko valtį kranto link sakyda- 
mas, kad čia būtų galima įsirengti stovyklą; pamėginusi išlipti iš 
valties Medison kojose pajuto aštrų skausmą. 

Tomas pastebėjo, kaip ji krūptelėjo, matė, kaip ji šlubčioja. 
Jis liepė jai atsisėsti ant plokščio akmens, pasidėjo jos koją sau 
ant šlaunies ir atrišo batų raištelius. 

— Turėjau pastebėti, kad tavo sportiniai bateliai gerokai nu- 
sidėvėję, — pratarė jis griežtesniu tonu. — Tik pažiūrėk! — šūk- 
telėjo jis, rodydamas Medison pritrintas pūsles ant kulno ir kojų 
pirštų. — Ar Žinai, kad per šitai gali patekti infekcija? 

— Juk čia tik pūslės, — atsakė Medison. 

— Buvusio prezidento sūnus mirė nuo pūslės, kurią prisitrynė 
žaisdamas tenisą, — atsakė Tomas, nuleisdamas jos koją ant žemės 
ir imdamas plastikinį pirmosios pagalbos reikmenų krepšelį. 

Medison negalėjo susilaikyti nenusijuokusi. 

— Nejau per pastaruosius metus medicina visai nepažengė į 
priekį? 

Tomas nesijuokė; jis sudrėkino sterilų tvarstį ir aplink trū- 
kusias pūsles nuvalė kraują. 

— Tiesą sakant, ne. Žinai, Anglijoje esu matęs, kaip medi- 
cina žengtelėjo atgal. Jie vėl taiko gydymą dėlėmis. 

— Papasakok, — susidomėjusi paprašė Medison, o paskui 
įdėmiai klausėsi Tomo pasakojimo apie tai, kaip naudojamos dė- 
lės kraujo pertekliui pašalinti prigydant amputuotas galūnes. 

Baigęs taip Medison patikusį pasakojimą Tomas paklausė: 

— Ar tu kada nors troškai ką nors nuveikti medicinos pa- 
saulyje? 

— Tu turi galvoje slaugės darbą? 

— Tiesą sakant, galvojau apie tavo galimus planus tapti gy- 
dytoja, — tyliai pratarė jis, pradėjęs tvarstyti jos koją. 

— Aš? Gydytoja? — pakartojo Medison, 0 jos balsas išdavė 
visas jos svajones. 

Tomas suraukė kaktą. 

— Tu gydei du pacientus. Kodėl nepagydžius daugiau? 

— Viena mano pacientė mirė, o kitas... — Medison kiek pri- 
tilo. — Rodžeris nekenčia manęs už tai, ką aš jam esu padariusi. 
Jis man nuolat kartoja, jog mano slaugės įgūdžiai yra subtilūs 
kaip akmeninė beisbolo lazda. 

Tomas prunkštelėjo. 

— Rodžeris tavęs pavyduliauja. 

— Manęs? — kone juokdamasi pratarė Medison. 

— Žinoma. Nuo jo trenkia pavydu kaip nuo žuvies, ištisą 
savaitę paliktos saulėje. 

Medison nusišypsojo. 

— Nuo tavo žodžių išties puikiai pasijuntu. Norėjau pasa- 
kyti, kad jaučiuosi esanti labai sumani. 

— Tau mano žodžiai visai nereikalingi. Rodžeris žino, kad 
tu už jį gerokai sumanesnė, be to, žymiai gražesnė ir geresnės 
širdies. Ir kaip jis galėtų rungtis su tokiu žmogumi kaip tu? 

— Su Žmogumi kaip aš, — tyliai pratarė Medison, — su 
Montanos piemene. 

Tomas nieko neatsakė į šiuos jos žodžius, neatsiprašinėjo už 
anksčiau prikalbėtus dalykus. Pažvelgusi į jo viršugalvį, į tankius 
juodus plaukus, Medison pagalvojo, jog jis labai jau ilgai tvarsto 
jos kojas. Ji pati būtų mielai sutikusi, kad jis ir toliau jos nepaleis- 
tų, kad liestų bet kurią jos kūno dalį, kad tai tęstųsi amžinai. 

Kiekvieną minutę vis labiau temo, jie buvo visiškai vieni — iš 
vienos pusės sruveno vanduo, iš kitos dunksojo uolos. 

Medison nenuleido nuo jo akių. Ką ji darytų, jeigu jis ženg- 
tų žingsnį pirmyn? Jeigu jo ranka imtų slinkti jos koja aukštyn? 

Jos niekas taip nebuvo lietęs, išskyrus Rodžerį, su kuriuo ji nie- 
kada taip nesijautė, kaip jautėsi dabar, būdama su šiuo žmogum. 
Jai atrodė, kad atgijo kiekviena jos kūno ląstelė. 

Šiuos kerus išsklaidė pats Tomas. Jis netikėtai numetė jos 
koją, atsistojo, o paskui pažvelgė į ją. 

— Mes turime tik vieną palapinę, vieną — dviem. Yra du 
miegmaišiai, bet tik viena palapinė. Jeigu mes, taip sakant, mie- 
gosime viename kambaryje, ar tu nemėginsi kėsintis į mano ne- 
kaltybę? 

Jo žodžiai privertė Medison nusijuokti. 

— Viskas priklauso nuo to, kokios spalvos tavo apatiniai, — 
atsakė ji stodamasi. 

— Raudonos, — akimirksniu atsakė Tomas. 

— Ne, raudona manęs neveikia. 

— Atsiprašau. Pamiršau. Mano apatiniai juodi. 

Medison vėl nusijuokė. 

— Ne, nieko. 

— Žali? — neprarasdamas vilties tęsė Tomas. 

Ji nusišypsojo. 

— Na, tai ką man pasiūlytum pietums? Galėčiau suryti arklį. 

— Ach, dabar prisiminiau. Mano apatiniai pasiūti iš ponio 
kailiuko. Na, juk žinai, balti su rudomis dėmėmis. Juos apsivil- 
kęs pasidarau labai panašus į arklį. 

Medison skardžiai nusikvatojo. 

— Traukis. Duok man ko nors valgyti. O kur aš galėčiau...juk 
supranti? 

— Aš tave nuvesiu, — atsakė Tomas mirkteldamas. 

— Ir kas gi nutiko priesakui “jokios romantikos"? 

— Taip pasakiau dar tada, kai labai man nepatikai, — atsa- 
kė Tomas šypsodamasis ir žvelgdamas į ją. 

Medison minutėlę žvelgė į jį. 

— Esu tikra, jog kelionių metu turėdavai daug įdomių nuo- 
tykių su moterimis. Tau tereikdavo pažvelgti į jas nesusirauku- 
siam, ir jos... — ji nutilo, nes Tomas žvelgė į ją plačiai šypsoda- 
masis. Raukšlelių kaktoje jau nebebuvo, jo akys buvo apvalios, 
jo lūpos buvo minkštos ir putlios. 

Tą akimirką Medison tvirtai žinojo: jeigu, nors tai ir labai 
labai abejotina, ateityje tarp jų kas nors galėtų nutikti, ji privalo, 
būtinai privalo neleisti niekam nutikti šio žygio metu. Jos intui- 
cija sakė, jog, nepaisant visų jo geidulingų žvilgsnių ir vilionių, 
šis Žygis turi likti šviesus. 

— Žinai, ir tu man patinki, — pasakė Medison Tomui, tarsi 
šis būtų mažas berniukas, — tačiau negalima pamiršti ankstes- 
nio savininko teisių. 

Taip tarusi Medison pasuko krūmų link. 

— Galima dalytis, — pavymui šūktelėjo Tomas. — Žmonės 
turėtų dalytis. Pasaulis taptų gražesnis, jeigu Žmonės pasidalytų 
vieni su kitais savo žaislais. 

Medison juoko aidas atsimušė į stūksančias uolas. 

— Man jis patinka, — pratarė Leslė, baigdama valgyti picą. 

Elė spoksojo į lubas kažką mąstydama. 

— Manau, jums abiem būtų buvę gerokai paprasčiau, jeigu 
būtumėte pasisakę apie vienas kito troškimus, — svajingai pra- 
tarė ji. 

— Taip, — sutiko Medison, prisidegdama dar vieną cigare- 
tę. — Būtų buvę lengviau. Tačiau mes buvome nutarę laikytis 
nerašytos taisyklės — nesivadovauti jausmais ar palinkimais. 

— Tau turėjo būti sunku, — pasakė Leslė, žvelgdama į Me- 
dison per kolos stiklinės kraštą. — Man atrodo, kad tokioje ap- 
linkoje, kai buvote visiškai vieni, tiesiog neįmanoma susilaikyti 
vienam prie kito neprisilietus. 

— Galbūt, — atsakė Medison. — Tiesą sakant, aš 1r nema- 
nau, kad būtume įstengę susilaikyti. Na, jeigu būtume likę vieni. 
Pirmąją naktį praleidome drauge, miegodami vienoje palapinė- 
je, 1r aš nesu tikra, kas būtų nutikę, jeigu nebūčiau užmigusi vos 
užsimerkusi. Esu tikra, jog ištisą naktį būčiau pragulėjusi geis- 
dama Tomo. 


— Aš tai tikrai būčiau, — pasakė Elė. — Bet juk tu užmi- 
gai? Tai kokia gi tu romantiškos istorijos herojė? 
— Tada išties buvau nepaprastai pavargusi, — tęsė Medi- 


son. — Jūs net negalite įsivaizduoti, ką reiškė ištisą parą slaugy- 
ti ir prižiūrėti Rodžerį. 


— Aš auginau du vaikus, — įsiterpė Leslė, — ir mano duk- 
ra... — ji nebaigė. — Patikėk, Rodžeris tikrai negalėjo būti reik- 
lesnis nei buvo Rebeka, beje, ji tokia ir dabar. 

— Tu pasakei, “jeigu būtume likę vieni", — priminė Elė. — 


Tai jūs nebuvote vieni? 
— Ne. Kitą rytą upėje sutikome Tomo draugus. Tose vieto- 

vėse gyveno ištisos Tomo giminių kartos, todėl turėjau numany- 
ti, kad jis pažįsta daugelį, — kalbėjo Medison gesindama nuorū- 


ką. — Zinote, man atrodo, kad greta manęs su Tomu atsiradus 
kitiems Žmonėms, pasijutau geriau. 
— Teisingai, — pratarė Elė. 


— Ne, aš tikrai nemeluoju. Ir ką gi mes su Tomu būtume 
galėję daryti? Jau po kelių valandų, praleistų drauge vienumoje, 
mes sunkiai valdėmės vienas prie kito neprisiglaudę; vargu mums 
būtų užtekę proto kartu neatsigulti, vargu būtume išvengę aud- 
ringų emocijų. 

— Montana yra Jungtinių Valstijų sudėtyje, tiesa? — pa- 
klausė Elė Leslės. — Visa šalis gali atsigulti su bet kuo, su kuo 
tik nori, bet ji turėjo vyrą, kurio negalėjo pakęsti, ji buvo viena 
su žmogumi, dėl kurio kraustėsi iš proto, ir vis tiek ji nerimavo 
dėl galimybės patirti malonumą. 

Žvelgdama į Elę pro dūmų debesį Medison atsakė: 

— Na, gerai, tai pasakyk man, kiek kartų buvai neištikima 
savo vyrui? Tam, kurio negalėjai pakęsti? 

Elė puse lūpų šyptelėjo. 

— Gerai, bet aš niekada... 

— Jeigu dabar rengiesi pasakyti, kad niekada neatrodei taip, 
kaip atrodžiau aš, paleisiu į tave štai šitą peleninę, — rimtai pra- 
tarė Medison. 

— Gerai, tavo viršus. 

— Na, tai kas nutiko tada, kai sutikote Tomo draugus? — 
paklausė Leslė primindama abiem moterims nebaigtą istoriją. 

Medison dar minutėlę patylėjo mintimis grįždama daugelį 
metų atgal. 

— Mes su Tomu... na, mes pamelavome. Žmonės iš kitos val- 
ties pamanė, kad mes esame kartu, na, kad mes esame pora. Aš jau 
Žiojausi norėdama pasakyti, kad taip nėra, bet Tomas mane sulai- 
kė. Vėliau pagalvojau, kaip tiems Žmonėms būtų nuskambėję jo 
žodžiai, kad jis leidžia laiką miškuose kartu su kito Žmogaus žmo- 
na. Aišku, būtų pasipylę klausimai apie mano vyrą, o jeigu būčiau 
papasakojusi apie tai, kad Rodžeris pateko į avariją ir dabar sveiks- 
ta...na, mes su Tomu būtume pasirodę tikri beširdžiai. 

— O Rodžeris mokėjo sudaryti gerą įspūdį. Esu tikra, — 
karčiai pratarė Elė. — Mano buvęs vyras tiesiog meistriškai ge- 
bėjo pelnyti kitų užuojautą. Aš dirbdavau dieną naktį, kad už- 
dirbčiau jam pinigų, 0 jis už tuos pinigus eidavo pietauti inkšda- 
mas, kad vienintelis jo trokštamas dalykas — tai žmona. 

Elei baigus tiradą kitos dvi žvelgė į ją tylėdamos. 

— Atsiprašau, — pratarė Elė. — Tęsk savo pasakojimą. 

— Bet paskui tu turėsi pasakoti, — pasakė Medison, baks- 
teldama cigarete Elės pusėn. 

— Ne, aš savąją istoriją labai gerai žinau. Paskui pasakos 
Leslė. 

— Ar liausitės! — įsiterpė Leslė. — Medison, kas nutiko 
vėliau? 

— Na, galima sakyti, kad kitas dvi dienas mes su Tomu 
žaidėme namais. Tiksliau, žaidėme, tarsi būtume realaus pasau- 
lio dalis. 

Medison kurį laiką buvo užsimerkusi, leidosi nešama tolyn 
prisiminimų, 0 paskui vėl atsimerkė. 

— Mano mama visada sakydavo, kad aš neturiu jokio su- 
pratimo apie tai, kokie turėtų būti normalūs santykiai tarp vyrų 
ir moterų. Ji manė, jog taip yra dėl to, kad ji buvo vieniša moti- 
na, todėl aš nenutuokiau, kaip vyras ir moteris gali gyventi kartu 
vienuose namuose. O Rodžeris... Na, mano mamai jis niekada 
nepatiko. 

— Negaliu to suprasti, o tu, Lesle? — sarkastiškai paklausė 
Elė. — Sakyk man, Medison, jeigu tu turėtum dukrą, kuri susiti- 
kinėtų su tokiu vyruku kaip Rodžeris, jeigu tu turėtum šiandie- 
ninę patirtį, nejau jis tau patiktų? 

— Tiesą sakant, man sunku įsivaizduoti, kad galėčiau turėti 
dukrą, — tyliai pratarė Medison. 

Elė jau ruošėsi kažką sakyti, bet Leslė ją nutraukė. 

— Vadinasi, tu supratai, kas yra tie “tikrieji santykiai". Tai 
papasakok mums su Ele, koks tai gyvenimas. Esu tikra, kad aš ir 
pati nesu mačiusi tikro gyvenimo. 

— O aš ne tik kad nemačiau, bet net ir nesu apie tai rašiusi, — 
įsiterpė Elė. 

Šypsodamasi Medison prisidegė kitą cigaretę. 

— Tomo draugai buvo tikri, kad mes esame pora, todėl jie ir 
elgėsi su mumis kaip su pora. Man tai buvo panašu... panašu į 
kažkokį apreiškimą. Matote, Rodžeris buvo vienintelis žmogus, 
su kuriuo susitikinėdavau, 0 jo tėvai į mane žvelgė kaip į padug- 
nę. Jie buvo turtingi, 0 aš... 

— Pavainikė, — piktai tarstelėjo Elė. 

— Būtent. Man atrodo, kad Rodžerio mama žinojo, kas bu- 
vo, tiksliau, kas yra mano tėvas. Kartą išgirdau, kaip ji kažkam 
sakė telefonu: “Tik įsivaizduok, kokia tulžinga turėjo būti toji 

moteris, pavadinusi dukrą jo vardu! Kaip turėjo jaustis mieloji 


jo žmona?" 
— O tu niekada nemėginai daugiau išsiaiškinti apie savo 
tėvą? — paklausė Elė. — Bent jau sužinoti, kas jis toks buvo? 


— Jis visada žinojo, kur mane rasti, bet niekada nesisten- 
gė užmegzti su manimi jokio ryšio, tai kodėl turėjau lįsti jam į 
akis? — kalbėjo Medison. 

Elė susiraukė. Jai nepatiko, kaip Medison ištarė “lįsti jam į 
akis", tarsi Medison nebuvo verta bendrauti su savo pačios tėvu, 
su žmogumi, kuris paliko nuo jo pastojusią moterį. 

— Norėčiau išgirsti visą pasakojimą iki galo, — nekantravo 
Leslė. 

Elė šyptelėjo. 

— Man patinka Žmonės, mėgstantys įvairiausias istorijas. 

— O man patinka žmonės, mokantys tų istorijų klausytis, — 
įgėlė Leslė. 

— Gerai, nesibarkite, — prabilo Medison. — Mes su Tomu 
kitą naktį praleidome jo draugų trobelėje, jeigu tą statinį galima 
taip pavadinti. Toji trobelė nebuvo tokia didelė kaip Tomo va- 
sarnamis, bet sakydama "trobelė" paprastai pagalvočiau apie ką 
nors kita. Tomo draugas buvo vardu Aleksas, su juo buvo ir su- 
žadėtinė Kerol. Jie turėjo susituokti maždaug po šešių savaičių, 
Kerol tik ir tekalbėjo apie artėjančias vestuves. Ten taip pat bu- 
vo ir Alekso tėvai, ir jaunesnė jo sesuo Pauletė, kurią visi vadino 
Paule. 

— Tu nepanaši į Tomo merginą, — pasakė Paulė, dribtelda- 
ma ant žolės greta Medison. Jai buvo trylika metų, ir ji dar nebu- 
vo apsisprendusi, ar likti vaikystės pasaulyje, ar elgtis taip, kaip 
elgiasi suaugusieji. 

— Paule! — nepatenkinta šūktelėjo jos mama ponia Bar- 
net. — Nemandagu taip kalbėti. 

Jie visi sėdėjo lauke šalia didelio rąstų namo, po galingu 
ąžuolu, po kuriuo tikriausiai sėdėjo Džordžas Vašingtonas ir 
gurkšnojo limonadą. | 


— Nieko tokio, — atsakė Medison, kaip jai atrodė, ramiu 
tonu. Ji vylėsi, kad jos balse neatsispindi ją užvaldęs smalsu- 
mas. — O kokios buvo kitos jo merginos? 

— Nuobodžios, — atsakė Kerol nepakeldama akių nuo trejų 
metų senumo žurnalo “Nuotaka". Ji rinko šio žurnalo numerius 
dar nė nepažinodama Alekso. Paulės manymu, ji niekada su šiais 
žurnalais nesiskirdavo. 

— Jeigu mano brolis nebūtų Kerol pasipiršęs, ji tikriausiai 
būtų nusižudžiusi, — prasitarė Paulė Medison jau pirmąjį jos ir 
Tomo viešnagės vakarą. Tiesą sakant, Medison šiais žodžiais su- 
abejojo, nes Kerol buvo labai graži, sumani ir išsilavinusi. 

— Klausyk, Kerol, — įsiterpė Paulės mama, — Medison su- 
sidarys klaidingą nuomonę. Ankstesnės Tomo merginos tikrai bū- 
davo nuobodžios, jos buvo... — ji nutilo nebaigusi, nes pastebė- 
jo į save įsmeigtas tris poras klausiančių akių. Ponia Barnet nu- 
kreipė žvilgsnį į limonado stiklinę. — Na, gerai, galbūt jos buvo 
kiek... neįdomios. 

— Hmmm, — numykė Kerol ir vėl įsikniaubė į žurnalą. 

— Juk žinai tas merginas su storastikliais akiniais ir ilgo- 
mis nosimis, kurios niekaip negali paskirti pasimatymo bent pa- 
sivaikščiojimams. Štai su tokiomis merginomis Tomas susitiki- 
nėdavo, — pasakojo Paulė. 

— Kodėl? — leptelėjo Medison prieš tai nepagalvojusi, o 
paskui pamėgino pasitaisyti. — Norėjau pasakyti, kodėl gi toks 
kaip Tomas norėtų... — Medison laiku susigriebė. Ji nuolat sten- 
gėsi neužsimiršti, jog nepriklauso šio rato žmonėms, tačiau jai 
sunkiai sekėsi. Ir Tomo šeima, ir ši šeima buvo pratusi gyventi 
turtingai, jie buvo privilegijuoti, o Medison tokį gyvenimą matė 
tik filmuose. Kaip ir dauguma Žmonių, vargiai galinčių susimo- 
kėti už komunalines paslaugas, Medison manė, kad turtuoliai yra 
snobai, kad jie domisi tik savo pačių rato žmonėmis. 

Tačiau pirmąjį vakarą Medison neapdairiai apie kažką pra- 
sitarė poniai Barnet. Medison slėpė tiesą apie tikruosius jos ir 
Tomo santykius, apie savo pačios šeimyninį statusą, bet pasakė 
viską apie savo kilmę. Tada ji ir ponia Barnet virtuvėje buvo li- 
kusios vienos; jos gliaudė pupeles, kurias ponia Barnet augino 
nedideliame sklypelyje už namo. Ji neturėjo nuolatinės virėjos, 
kokią turėjo ponia Rendol. 

Ponia Barnet klausėsi Medison kalbos, tačiau ją labiau do- 
mino jos intonacijos, o ne pasakyti žodžiai. 

— Mieloji, mes nesame karališkoji britų šeima, — ramiai 
pratarė ponia Barnet. — Mūsų vaikams nereikia specialiai 1eš- 
koti partnerių vedyboms ar “tinkamų partijų". Mūsų vaikai turi 
savas sąskaitas bankuose, todėl jiems nereikia vesti dėl pinigų. 

Gerai pagalvojus galima suprasti, kad jie turi visišką pasirinki- 
mo laisvę. 

Medison stovėjo įbedusi į moterį nuostabos kupiną žvilgsnį 
negalėdama patikėti jos žodžiais ir jos įžvalga. 

— Kaip girdėjau, slaugei savo mamą? — tęsė ponia Barnet 
Medison nieko neatsakius. — Aš visada labai užjausdavau vie- 
nišas motinas; kai mano vaikai dar buvo nedideli, vyras labai 
dažnai išvykdavo palikdamas mane vieną. O dabar papasakok, 
kaip susipažinai su Tomu. 

Medison paėmė dar vieną saują pupelių. Ponios Barnet žo- 
džiai jai suteikė tikrą palengvėjimą, todėl ji papasakojo visą tie- 
są apie pirmąjį susitikimą su Tomu. Aišku, ji nepaminėjo savo 
vyro Rodžerio. Medison papasakojo apie savo draugystę su To- 
mo teta daktare Doroti Oliver miglotai užsimindama apie tai, kaip 
su ja susipažino. Paskui sulaikiusi kvapą ji papasakojo apie tai, 
kaip Tomas aptiko ją besislapstančią virtuvėje, o paskui apkalti- 
no šantažu. 

Ponia Barnet nusišypsojo. 

— Visa tai labai panašu į Tomą. Jis atsigimęs į savo senelį. 
Buvo kalbama, kad tas žmogus niekada nesijuokdavo, išskyrus 
tuos atvejus, kai jis sudarydavo nuostabiai gerą sandėrį, kai pa- 
kvipdavo dideliais pinigais. Kartais imu galvoti, kad Tomas pa- 
sirinko mediciną tik dėl to, kad pasielgtų priešingai nei jo sene- 
lis. Na, manau, pietums užteks. Brangioji, ar tu moki gaminti? 

— Galėčiau bet ką pašildyti, — nusišypsojusi atsakė Medison. 

— Gerai, tada pasilik čia ir paplepėk su manimi, kol virsiu 
pietus. Berniukai dar greit negrįš, todėl mes galėtume geriau viena 
su kita susipažinti, — kalbėjo ponia Barnet, perverdama Medi- 
son skvarbiu žvilgsniu. — Manyčiau, kad Tomo ketinimai rimti. 

— Aš taip nemanau, — atsakė Medison nusukdama galvą, 
norėdama paslėpti nuoraudį. — Mus skiria ištisos mylios. 

— Ne tiek jau daug kas jus teskiria, — šiltai pratarė ponia 
Barnet. — Man atrodo, kad nuo pasaulio tu slepi kažką labai rim- 
ta. Gražusis tavo veidelis yra tik kaukė, tiesa? 

Medison neišmanė, kaip į tai atsakyti, tačiau kaip tik tada 
atsidarė durys ir vidun įžengė Tomas su ponu Barnetu, išvadavę 
ją nuo atsakymo. 

Tomas nieko nelaukdamas prilėkė prie Medison ir apsivijęs 
rankomis jos liemenį kilstelėjo ją viršun. 

— Kas pietums, moterie? Galėčiau suvalgyti lokį, — išpoš- 
kino Tomas, nuleisdamas Medison ir kišdamas jai prie kaklo nosį. 


Vasarnamis 125 


Medison puikiai žinojo, kad dabar turėtų atstumti Tomą, ta- 
čiau tokie jo Žaidimai jai buvo kažkas nauja ir gerokai stulbino. 
Rodžeris dėjosi esąs labai orus, kai kas nors būdavo greta, bet 
jiems likus dviese Rodžeris domėdavosi tik per televizorių tran- 
sliuojamomis rungtynėmis arba varžybomis stadione, arba... 

— Žalios pupelės, — atsakė Medison susivokusi, kad visi, 
esantys virtuvėje, sužiuro į juos. Ji nė nenumanė, kad šie žmo- 
nės niekada nebuvo matę Tomo taip puikiai nusiteikusio. Net vai- 
kystėje jis paprastai būdavo labai rimtas. 

— Kaip tai? — nenurimo šypsodamasis Tomas. — Tik ža- 
lios pupelės? Esu tikras, kad jos išvirs tik po kelių valandų; ver- 
čiau eikim į lauką ir prisigaudykim jonvabalių, kol bus paruošta 
valgyti, — kalbėjo Tomas tokiu balsu, kad visi ėmė juoktis. 

Medison atsistojo ant pirštų galiukų ir pažvelgė per Tomo 
pakaušį. 

— Ar kas nors galėtų mane išgelbėti nuo to satyro? 

— Mes visi per daug apžavėti, kad įstengtume pasijudinti, — 
pratarė ponia Barnet kaip paprastai nuoširdžiai. — Pirmyn, To- 
mai, išsivesk ją į lauką ir paimk jėga mėnesienos šviesoje. 

— Tikriausiai ir vėl prisiskaitei meilės romanų, tiesa, mano 
meile? — paklausė ponas Barnetas, šypsodamasis savo minkštu- 
tei, apkūnokai žmonai. — Jeigu nepastebėjai pati, galiu tau pri- 
minti, kad dabar dar tik šešios, kad dabar vasara, todėl lauke iš- 
ties ganėtinai šviesu. 


— Įsimylėjusiems visada šviečia mėnesiena, — atsakė po- 
nia Barnet, įsmeigusi žvilgsnį į savo vyrą. 

— Eik! — šūktelėjo ponas Barnetas Tomui: ir žengė link sa- 
vo Žmonos. 


Tomas čiupo Medison už rankos ir ištempė iš virtuvės į ve- 
randą. 

— Ar tau neatrodo, kad tu per daug įsijautei į savo Žaidimą? — 
truputį susinervinusi paklausė Medison, kai jie liko dviese. Nustū- 
musi jo ranką ji priėjo prie priebučio turėklų ir atsuko Tomui 
nugarą. 

— Aš visai nežaidžiu, — švelniai pratarė jis. 

Medison nedrįso į jį pažvelgti. 

— Aš nemanau, kad mums reikėtų... 

Ji nesuspėjo nieko pasakyti, nes Tomas sugriebė ją į glėbį ir 
pabučiavo. Tokio bučinio Medison niekada nebuvo ragavusi. Bu- 
činys buvo nuoširdus, karštas, svaiginantis, nepakartojamas. 

Tomui atsitraukus, pirma mintis, šovusi Medison į galvą, bu- 
vo visai paprasta: “Kiek daug savo gyvenime esu netekusi!" 

Ji troško apsikabinti jo kaklą ir pati jį pabučiuoti, bet prisi- 
vertė pasitraukti. 

— Ir kas iš to? — paklausė ji stengdamasi, kad jos žodžiai 
nuskambėtų piktai. Galbūt jie taip ir nuskambėjo, tačiau ji pyko 
tik ant savęs, o ne ant Tomo. 

— Aš tik norėjau pažiūrėti, — atsakė Tomas, susikišdamas 
rankas į kišenes. 

“Jeigu jis pradės švilpauti, aš paimsiu kėdę ir sviesiu į jį", — 
pagalvojo Medison. 

— Ką pažiūrėti? — išpoškino Medison, ir šį kartą jos pyktis 
išties buvo nuoširdus. 

— Ar aš tau patinku taip, kaip tu man patinki, — atsakė jis. 

Jo balsas nuskambėjo taip nekaltai ir nuoširdžiai, kad Me- 
dison išgaravo visas pyktis. 

— Na, ir ką tu sužinojai? — paklausė ji. 

— Taip, aš tau patinku. 

Ji negalėjo žiūrėti jam į akis bijodama, kad neišduotų tikrų- 
jų savo jausmų. Ji nepasirodys esanti kaimo mergaitė, aikčiojan- 
ti 1r dūsaujanti dėl jo, nuolat kartojanti, kad ji niekada nebuvo 
sutikusi tokio nuostabaus žmogaus kaip jis. Ne, tada ji pasirody- 
tų kaip atitinkamos klasės atstovė, kur vyrai tąso savo moteris 
už plaukų. 

Taigi Medison apsigręžė, uždėjo rankas ant turėklų ir įsižiū- 
rėjo į mišką. Juos nuo tankių medžių skyrė apie penkiasdešimt 
pėdų nupjautos pievos. Už medžių buvo didelis senas miškas. 

— Na, ir ką mes dabar darysime? — tyliai paklausė Medison. 

— Ką tik panorėję, — atsakė Tomas, o jo balse atsispindėjo 
nekantra. 

Medison giliai atsiduso. 

— Tu manęs nepažįsti. Tu žinai tik tiek, kad... 

Tomas neleido jai baigti sakinio. 

— Žinau apie tave tiek, kiek man reikia. Tu turi gerą humo- 
ro jausmą. Tu esi sumani, kiti žmonės tau rūpi labiau už tave 
pačią. O tai tikrai retos Žmogaus savybės. Dauguma žmonių... 

Jis nebaigė kalbėti, giliai įkvėpė ir tęsė toliau kiek žemes- 
niu balsu: 

— Tau patinka Žvejoti ir vaikštinėti po kalnus. Nors aš tik- 
rai ruošiuosi tau nupirkti gerus kelioninius batus ir... 

Medison atsigręžė ir pažiūrėjo į jį suraukusi antakius. 

— Ir kada tu manai tai padaryti? Prieš ar po, kai grįšiu pas 
savo vyrą? 

— Po, — atsakė Tomas, nė kiek nesutrikęs dėl Medison pro- 
trūkio. — Tada, kai jam pasakysi, jog nori jį palikti. 

— Tu per daug tikiesi, — pasakė Medison išsitiesdama visu 
ūgiu ir stengdamasi kalbėti grėsmingu tonu. 

— Taip, tiesa, — ramiai atsakė Tomas, o paskui paėmė jos 
ranką ir pabučiavo į delną. 

— O, prakeikimas, — gaudydama kvapą tarstelėjo Medi- 
son. Paskui ji giliai atsiduso ir ištraukusi ranką iš jo delnų vėl 
įsitvėrė turėklų. — Mes negalime taip elgtis. Tai nėra teisinga. 
Tu esi... 

— Jeigu vėl pradėsi kalbas apie tai, jog esame iš dviejų skir- 
tingų pasaulių, aš tuoj pat nueisiu, — pasakė Tomas. Dabar buvo 
jo eilė pykti. Ir jis įsitvėrė turėklų ir pažvelgė į mišką. — Klau- 
syk, atsiprašau, kad per daug skubu, bet aš visus sprendimus pri- 
imu labai greitai, toks jau esu. Aš akimirksniu apsisprendžiau 
tapti gydytoju, per daugelį metų nė karto nesu pasigailėjęs, kad 
nusprendžiau taip, o ne kitaip. 

— Pirmą kartą mane pamatęs nusprendei, kad aš — nusikal- 
tėlė, žmogus, atklydęs iš visiškai kitokio pasaulio nei tavasis. 

— Mane apakino tavo grožis, — atsakė Tomas. — Tavo iš- 
vaizda neleido man pamatyti vidaus. Be to, nusikaltėliu tampa- 
ma nepriklausomai nuo pinigų kiekio ar išsilavinimo. 

— Gal norėtum patikrinti statistiką — kiek vargšų sėdi ka- 
lėjimuose, kiek ten patenka turtingųjų? 

— Ir kaip galėjome taip toli nuklysti? — paklausė Tomas 
gręždamasis į Medison. — O gal tu tiesiog nori užkalbėti man 
dantį ir išmušti iš vėžių? 

Medison nusuko akis, o paskui permetė žvilgsniu verandą. 

— Labai daug kas vyksta per greitai, — pratarė ji, atsigrę- 
žusi į Tomą, bet vis dar nepakeldama į jį akių. — Duok man šiek 
tiek laiko. Aš ištisus metus nebuvau patyrusi jokio jaudinančio 
dalyko, o dabar, per kelias dienas aš... 

— Sutikai savo svajonių vyriškį? — viltingai paklausė Tomas. 

Medison nusijuokė. 

— Man paprasčiausiai reikia laiko. 

— Gerai, imk jo tiek, kiek tik prireiks, — pratarė Tomas, o 
paskui dirstelėjo į laikrodį. — Ar tau užteks valandos? O gal pa- 
kaktų keturiasdešimt penkių minučių? 

Medison jau buvo besižiojanti kažką sakyti, bet tada atsivė- 
rė durys, ir verandoje pasirodė Paulė. Medison atsigręžus į ją, 
Paulė paskubėjo atsistoti tarp jos ir Tomo. Paskui Paulė drama- 
tiškai atsiduso. 

— Jeigu ir jūs abu nuskubėsite į lovą, aš paprasčiausiai įšok- 
siu į vieną iš kanojų ir pabėgsiu, kad jūs sugaištumėte visą naktį 
mėgindami mane surasti. 

Medison buvo tikra, kad štai taip atsiveria viduriniosios kla- 
sės moralė, tačiau ją sukrėtė mergaitės žodžiai. 

Tačiau Tomui visa tai nepasirodė keista. 

— O kas dar nuėjo į lovą? — nerūpestingai paklausė jis. 

— Visi. Mama su tėčiu, Kerol su Aleksu. Ir jūs abu atrodote 
taip, tarsi labai ten skubėtumėte. 

Po šių žodžių Tomas nusijuokė, bet Medison pajuto, jog pra- 
deda rausti. 

— Tiesą sakant, aš manau, kad tokios temos... 

— Man per brandžios? — atsidususi baigė Medison mintį 
Paulė. — Žinau. Turiu taikytis su prakeiksmu būti ne pagal me- 
tus protinga. 

— Su prakeiksmu jausti savąjį "aš", gerokai per didelį šiam 
pasauliui, — tarstelėjo Tomas, o paskui pažvelgė į Medison. — 
Kartais aš keisdavau jos vystyklus. 

— Taip būdavo tada, kai dar buvau berniukas, — įsiterpė 
Paulė, o Medison dabar išties sutriko. 

Tomas prunkštelėjo. 

— Tu ir dabar esi, kaip galiu spręsti iš tavo išvaizdos, — 
pasakė jis, žvelgdamas į plokščią mergaitės krūtinę. 

Paulė nuleido akis žvelgdama prieš save. 

— Žinau. Tai tragedija, tiesa? Ar tu manai, kad jos kada nors 
užaugs? Juk tu gydytojas, na, kaip tau atrodo? 

— Aš dar ne gydytojas, o kai juo tapsiu, nebūsiu moterų 
reikalų specialistas. Kodėl gi tau nepaklausus Medison? Šioje 
srityje ji jau turi šiek tiek patirties. 

Medison vos susilaikė neužsidengusi rankomis krūtinės. 

— Man atrodo, metas pažiūrėti, ar neišvirė pietūs. 

— Ne, dar nebus išvirę, — pasakė Paulė. — Kai tai atlieka 
mama su tėčiu, viskas šiek tiek užtrunka. 

Medison nusprendė nebebūti drovuolė. 

— Kokia tavo mama laiminga. Ji turėtų atskleisti man savo 
paslaptį. 

Paulė atsisukusi pažvelgė į ją. 

— Na, tai koks Tomas lovoje? 

Tačiau Paulė taip ir nesulaukė Medison atsakymo, nes To- 
mas čiupo mergaitę už ausies ir atidaręs verandos duris išstūmė 
Ją iš priebučio. 

— Eik vidun ir pasimokyk gerų manierų. 

— Kaip aš išmoksiu niekieno negalėdama paklausti? — 
verkšleno Paulė Tomui užtrenkus duris ir palikus ją viduje. 

— Yra dalykų, kurių turi mokytis iš patirties, o ne klausy- 
dama, ką apie tai pasakoja kiti. O dabar eik, surask savo mamą ir 
pasakyk jai, kad mes jau pasirengę valgyti. 

— Ėsti kokį nors daktariūkštį, — sumurmėjo Paulė, dingda- 
ma namo gilumoje. 

— Koks keistas vaikas, — pratarė Medison, gręždamasi į 
Tomą. 

— Sugadintas. Vėlyvas vaikas, pagrandukas, sugadintas be 
jokio gailesčio. Vargšas Aleksas nuolat buvo kamuojamas dis- 
ciplinos, bet šitas vaikas apie discipliną niekada nėra girdėjęs. 

— Tu ją beprotiškai myli, tiesa? — šypsodamasi paklausė 
Medison. 

— Galima sakyti ir taip, — atsakė Tomas. — Bet dabar ver- 
tėtų grįžti prie mūsų. Aš sakiau, kad... 

Tačiau atsidarė trobelės durys, ir verandoje pasirodė ponas 
Barnetas, laikantis rankoje alaus bokalą; paskui į priebutį išėjo 
Aleksas, ir po kelių minučių jie visi sėdo pietauti. Po pietų Me- 
dison neteko likti vienai su Tomu. Net ir tada, kai jie pasakė la- 
banakt ir nuėjo į atskirus kambarius, jie neturėjo nė akimirkos 
asmeniškam pokalbiui. Vieną akimirką per visą vakarą Medison 
pasirodė, kad Tomas mėgina perduoti jai žinutę kviesdamas su- 
sitikti lauke vėliau. Tačiau ji žvalgėsi pro langus į mėnesienos 
nutviekstą kiemą stengdamasi apsimesti, jog nė nenumano apie 
Tomo pastangas patraukti jos dėmesį. 


13 


— Medison! — susierzinusi šūktelėjo Elė, — tu varai mane 
iš proto! Visa tai nutiko prieš penkiolika ar šešiolika metų, aš 
žinau, kad tu už jo neištekėjai, bet kodėl! ?7! Kai kokio nors žmo- 
gaus draugai ir giminaičiai sako, kad tu nepanaši į kitas mergi- 
nas, su kuriomis jis susitikinėdavo, tikrai turi suprasti, kad jis 
įkliuvo. Kas nutiko? 

Žvelgdama į smilkstančią cigaretę Medison nieko neatsakė. 

— Vaikai, — tyloje pratarė Leslė. — Dėl to, tiesa? 

Kai Medison pakėlė į Leslę akis, jose atsispindėjo tiek skaus- 
mo, jog Elė neiškentė nenusigręžusi. Rašytojai labai jautrūs, viską 

išgyvena giliau, Elė nebuvo išimtis. Dabar ji kuo aiškiausiai jautė 
Medison skausmą; po daugelio metų jos žaizda tebekraujavo, te- 
bebuvo neapgijusi. 

— Suprantu, — po minutėlės pratarė Elė. — Pamaniau, gal- 
būt Rodžeris atkrito ir vėl maldavo tavęs pasilikti. Arba... — Elė 
nebaigė, nes realybė buvo skaudesnė už tai, apie ką ji galvojo. 

— Ką tu pasakei Tomui? — tyliai paklausė Leslė. 

Medison pridėjus prie lūpų cigaretę jos ranka virpėjo. 

— Paulė pradėjo kalbą apie vaikus. Ji sakė, kad pati nesi- 
rengia turėti vaikų, kad ji nori būti laisva paukštė ir gyvenimą 
nugyventi žeisdama vyrų širdis. Tada ponia Barnet pasakė... 

Medison dar kartą giliai užsitraukė, paskui išpūtė dūmų ka- 
muolį ir prisidegė naują cigaretę. 

— Kerol ir Aleksas, ponia ir ponas Barnetai turėjo vieningą 
nuomonę — iš tikrųjų gyvenime yra svarbiausia vaikai, tik vai- 
kai. Tuo pačiu Tomas pasakė, jog žmogus gali darbuotis visą gy- 
venimą ir visko pasiekti, tačiau, jeigu jis neturės vaikų, kuriems 
galėtų viską perduoti, jo gyvenimas bus visiškai beprasmis. Taip 
sakydamas, jis nuolat dirsčiojo į mane tarsi sakydamas, jog tų 
vaikų norėtų susilaukti su manimi. 

Žvelgdamos į Medison nei Leslė, nei Elė neišmanė, ką ir 
besakyti, galvodamos apie tai, ką ji prarado ir kaip tai buvo pra- 
rasta. Jeigu ji nebūtų grįžusi pas Rodžerį... Jeigu ji būtų pasili- 
kusi Niujorke... Jeigu... 

— Ir kodėl aš priverčiau jus abi manęs gailėti? — pratarė 
Medison stengdamasi, kad jos balsas nuskambėtų kiek galima 
linksmiau. 

Tačiau Leslė nenusišypsojo. 

— Ką tu darei? Tada, kai tu išgirdai tokias kalbas, kaip išsi- 
sukai? 

— Aleksas ir Kerol nuvežė mus atgal į Tomo namus. Aš mė- 
ginau apsimesti, kad nieko nenutiko, tačiau man prastai sekėsi. 
Tomas suprato, kad kažkas ne taip. Aš jam sakiau, jog man labai 
sunku galvoti apie tai, jog gali tekti sulaužyti vedybų priesaiką. 
Aišku, tai nieko nepadėjo; mes grįžome apie devintą valandą va- 
karo, Rodžeris ir Teri kartu nardė tvenkinyje. | 

— Ar tu pasakei Aleksui ir Kerol, kad esi ištekėjusi? — pa- 
klausė Elė. 

— Tomas pasakė. Jis tai padarė visai paprastai, stovėdamas 
prie tvenkinio ir pristatydamas Rodžerį kaip mano vyrą. Turiu 
pasakyti, kad nei Aleksas, nei Kerol nė nemirktelėjo. Jie visi bu- 

vo išsiugdę puikias manieras. Paskui mes grįžome į vasarnamį, 
ir Kerol paėmusi mane už rankos pasakė, jog galės paskolinti 
visus savo vestuvinius žurnalus, kad galėčiau išsirinkti nuota- 
kos suknelę rengdamasi vestuvėms su Tomu. 

— Ohoho! — neišlaikė Elė. — Nė negaliu įsivaizduoti, ką 
tu turėjai jausti žinodama, kas tau nutiko. Ar tu niekada nepagal- 
vojai pasakyti Tomui, kad... 

— Ne! — beveik riktelėjo Medison. — Kalbėdama su Tomu 
neprasitariau apie tai... apie tai, kad neturiu gimdos. Negalėjau 
leisti, kad jis būtų priverstas rinktis. Taip pat nenorėjau jam siū- 
lyti įsivaikinti našlaičio. Jis buvo tikras vyras, o aš — tik pusė 
moters. Negalėjau jo nubausti dėl to, kas nutiko man. Jis buvo 
nuostabus Žmogus, aš Žinojau, kad jis būtų galėjęs... 

Medison nutilo ir pamėgino nurimti. 

— Net keista, kokie aiškūs visi prisiminimai. Atrodo, kad 
nė nebuvo tų ilgų metų. Tačiau viskas buvo ir praėjo labai labai 
seniai. 

Kurį laiką visos tylėjo; Medison užsitraukė dūmo ir įsižiū- 
rėjo į savo rankas. 

— Kitą rytą Tomas turėjo išvažiuoti, o aš... aš pasislėpiau, 
kad nereikėtų su juo atsisveikinti. Likusį viešnagės laiką aš vaikš- 
čiojau. Vaikščiojau nukeliaudama mylių mylias, o Rodžeris... — 
ji vėl užsitraukė, — tiesą sakant, nė nežinau, ką veikė Rodžeris. 

Medison baigus pasakoti Leslė paklausė: 

— Kas nutiko tarp tavęs ir Rodžerio? 

— Jis paprašė skyrybų maždaug po keturių mėnesių. Pirmas 
žingsnis, jo žengtas be lazdų, vedė tiesiai pas advokatą. Jis vedė 
Teri, bet ši santuoka truko trejus metus. Man atrodo, kad jam 
buvo pabodę imti iš savo tėvų pinigus, todėl jis nutarė vesti tur- 
tingą žmoną. Tačiau visi Teri pinigai buvo padėti banke, todėl 
Rodžeris negalėjo pačiupinėti nė skatiko. 

Medison nežymiai nusišypsojo. 

— Tiksliai nežinau, bet girdėjau, jog Teri šeimai pasiūlius 
jam susirasti darbą, jis tą pačią minutę nusprendė skirtis. 

Kurį laiką Medison žvelgė kažkur tolyn, o paskui vėl atsi- 
gręžė. 

— Bet galiausiai viskas baigėsi gerai — po dvejų metų jo 
tėvai nuskendo apvirtus valčiai, jam liko visi jų turtai. Rodžeris 
pardavė namą, nusiuntė į aukcioną tėvų surinktą meno kūrinių 
kolekciją, kuri buvo pavadinta "svarbia" ir parduota už daugiau 
nei milijoną. Rodžeris pervedė pinigus vienam iš savo koledžo 

draugužių, kuris juos investavo. Paskutinėmis žiniomis, Rodže- 


ris tapo multimilijonieriumi ir... — Medison giliai atsiduso, — 
ir sėkmingai vedė, susilaukė trijų vaikų. Jauniausiajam dar tik 
penkeri. 

— Niekšas! — neišlaikė Elė. 


— Pritariu, — aidu atsiliepė Leslė, ir kambarys prisipildė 
neišsakytų minčių apie tai, kokią neteisybę teko patirti Medison. 

— O Tomas? — paklausė Elė. — Kas jam nutiko? 

Medison buvo ką tik prisidegusi cigaretę, bet dabar ji pasi- 
ėmė naują pakelį ir išsikratė dar vieną, o paskui ją prisidegė. 
Dabar ji laikė dvi vienu metu rūkstančias cigaretes, nors atrodė, 
kad pati to nemato. 

— Tomas... — lėtai pratarė Medison, — ir jam nelabai se- 
kėsi. Po kelerių metų, kai Rodžeris su Teri jau buvo išsiskyrę, aš 
vėl susitikau daktarę Oliver. Mums su Rodžeriu išsiskyrus su ja 
mažai tebendravome, bet kartą, kai slidinėjau su savo veterinaru 
bosu, pamačiau ir ją. Pirma į galvą šovusi mintis buvo bėgti kuo 
toliau, tačiau ji manęs nepaleido ir primygtinai prašė, kad kartu 
su ja papietaučiau, tik su ja viena, be jos vyro ir vaikų. 

Medison pakėlė prie lūpų antrą cigaretę. Dabar viena ciga- 
retė rūko jos lūpose, o kita — tarp pirštų. 

— Mėginau susilaikyti, bet neįstengiau ir ėmiau klausinėti 
apie Tomą. Ji man papasakojo, kad Tomas baigė medicinos mo- 
kyklą, bet netapo reabilitacijos specialistu, kaip kad norėjo. Jis 
pasirinko atogrąžų ligų kryptį. Ji sakė, jog jis nutarė leistis į ke- 
liones ir tyrinėti, 0 ne ramiai slaugyti. 

Medison užgesino vieną cigaretę. 

— Nesu tikra, ar kas nors iš Tomo giminaičių žinojo apie mūsų 
santykius, bent jau nemanau, kad jie galėjo apie tai ką nors numa- 
nyti, bet Doroti man pasakė, kad tą vasarą viešėdamas vasarna- 
myje Tomas labai pasikeitė. Vėliau jis tapo dar labiau atsiskyręs 
nei paprastai. “Jis tapo dar niūresnis", — kaip sakė Doroti. 

Kelias minutėles Medison susikaupusi rūkė nežiūrėdama į 
abi klausančias moteris. Tačiau jos laukė, ir Medison tai Žinojo. 

— Tai nutiko jau seniai, — pratarė Medison taip tyliai, jog 
vos galėjai išgirsti. — Bet aš nemanau, kad laikas nors truputį 
galėtų palengvinti skausmą. 

Ji kilstelėjo ranką ir pažvelgė į jas. Elė užkando žadą. Me- 
dison, kažkada buvusi tikra gražuolė, dabar atrodė esanti šimta- 
metė senutė. Ji buvo panaši į lavoną, kuris kažkokio gamtos ste- 
buklo dėka vis dar judėjo. 

— Tomas skrido nedideliu lėktuvu, gabenančiu vaistus į Bra- 
zilijos atogrąžų miškus. Lėktuvas nukrito. Manoma, kad į jį ga- 
lėjo trenkti žaibas. Visi lėktuvo keleiviai žuvo akimirksniu. 

Abi moterys nerado ką atsakyti. 

— Koks praradimas! — po kelių minutėlių pratarė Elė. — 
Koks siaubingas siaubingas praradimas. O tai, kad tas menkysta 
Rodžeris įstengė iškilti į viršūnes, mane... — ji nutilo nesugebė- 
dama atrasti pakankamai stipraus žodžio savo jausmams išreikšti. 

Netikėtai Medison atsistojo. 

— Ar jūs neprieštarausite, jeigu pasiūlysiu eiti miegoti? Bu- 
vo labai ilga diena, norėčiau pailsėti. 

Elė norėjo pasilikti ir dar kiek pasikalbėti. Trejus metus ji 
gyveno viena, negirdėjo jokių istorijų, todėl dabar trokšte troško 
sužinoti kiek galima daugiau. Galima sakyti, ji buvo išbadėjusi. 
Tačiau Leslė taip pat atsistojo, taigi Elė suprato, kad klausytis 
nebebus ko. 

— Į lovas? — paklausė Elė, kildama nuo sofos. — Kas kur 
miegos? 

Puikų sprendimą pasiūlė Leslė, geroji taikdarė, sugalvoju- 
si, kad jos turės keistis. Pirmąją naktį ant sofos turėjo gulėti Leslė. 
Po penkiolikos minučių trijulė jau miegojo. Medison miegojo 
taip, kaip nebuvo miegojusi ilgus metus. Atrodė, jog papasako- 
jusi savo istoriją užjaučiančioms klausytojoms, ji nusimetė slė- 
gusią naštą. 


14 


Elę pažadino dieviški kvapai; kurį laiką ji nė nesusivokė kur 
esanti. “Ar kepėjai taip anksti pradeda savo darbą?" — pagalvojo 
ji. Kita vertus, ji niekada nėra jutusi tokių kvapų iš kepyklų. 

Nusičiupusi nuo kėdės atlošo drabužius, ji nuėjo į vonią, 
kur šiek tiek pasidažė, užsitempė juodas megztas kelnes ir užsi- 
metė milžiniškus palaidus marškinius. Su kiekvienu priaugtu sva- 
ru jos drabužiai platėjo, ir dabar ji vos begalėjo juos ant savęs 
išlaikyti. Elė ir pati puikiai suprato, jog viskas — tik akių dūmi- 
mas, bet kartu vylėsi, kad uždangsčius kiekvieną colį kiti nepa- 
stebės, kokia ji tapo didelė. 

Virtuvė buvo saulėta ir šviesi, stalas uždengtas gražiomis ža- 
liomis ir geltonomis staltiesėlėmis, o stalo viduryje puikavosi plokš- 
čia lėkštė su kauge sklindžių ir braškių. Leslė stovėjo prie viryklės 
užsirišusi ryškiai geltoną, vyšniomis išmargintą prijuostę. 

Elė metė žvilgsnį į stalą, o paskui — į Leslę. 

— Ar tekėsi už manęs? — paklausė ji išplėtusi akis. 

— To paties klausiau ir aš, — pratarė virtuvėn įžengusi Me- 
dison. Ji buvo išėjusi į lauką parūkyti, bent taip manė Elė. 

Šypsodamasi Leslė pastatė priešais Elę lėkštę su mėlynių 
sklindžiais. 

— Nė negaliu apsakyti, kaip puiku gaminti valgį Žmonėms, 
mėgstantiems pavalgyti, — pratarė Leslė, mosteldama Medison. 

— Tik nepasakok, — atsiduso Elė ir parodė smakru į Medi- 


son. — Ji tikriausiai jau kokį pustuzinį suvalgė. 
— Tiksliau būtų pasakyti beveik tuziną, — pratarė Leslė ir 
pasilenkė prie Elės. — Nesileisk jos apgaudinėjama; ji tokia su- 


džiūvusi todėl, kad niekada nevalgo. Šį savaitgalį ji padarė iš- 
1mtį ir nutarė persivalgyti. 

— Viską girdėjau, — tarstelėjo Medison. — Aš daug neval- 
gau, nes valgti neturiu laiko; be to, neįsivaizduoju, kaip reikėtų 
gaminti. 

Taip tarusi Medison atsisėdo už stalo priešais Elę, o paskui 
atsisėdo ir Leslė, tiesiai priešais braškių, apipiltų ką tik išplakta 
grietinėle, dubenį. 

Elė dar kartą atsiduso. 

Medison, nutaisiusi perdėtai mandagią šypsenėlę, paėmė dide- 
lę raudoną braškę ir su pasimėgavimu nulaižė nuo jos grietinėlę. 

— Viliuosi, kad greitai nutuksi, — sumurmėjo Elė, įnikda- 
ma į sklindžius. 

— O kodėl nutukai tu? — paklausė Medison, žiaumodama 
uogą. 

— Klausyk, Medison, — įsiterpė Leslė, — taip nemandagu. 

Jos žodžiai nuskambėjo taip, tarsi ji mokytų mandagumo pa- 
auglę dukrą. 

Medison visai nesujaudino Leslės priekaištai. 

— Vakar vakare aš papasakojau, kas man nutiko, kad tapau 
tokia bjauri, todėl dabar jos eilė papasakoti, kodėl ji nutuko. 

Elė mirkčiojo negalėdama atsistebėti Medison stačiokišku- 
mu, bet paskui ji nusišypsojo. Tiesą sakant, į Medison klausimą 
buvo lengviau atsakyti nei reaguoti į nelabai subtilias kitų mote- 
rų pastabas apie įvairias salotas, treniruoklių sales ir asmeninius 
trenerius. “Tai pati geriausia treniruoklių salė, 0 jis — pats nuo- 
stabiausias treneris pasaulyje", — jai buvo nuolat kartojama, tarsi 
Elė nežinotų, jog papildomus svarus išties galima numesti. 

— Mane įsuko teismų sistema, mane ėmė slėgti depresija, — 


Vasarnamis 135 


pilna burna atsakė Elė. — Dabar aš esu visiškai tuščia, dabar aš 
esu buvusioji; per trejus metus neparašiau nė žodelio. Dabar ma- 
no galvoje jau nebeskamba ištisos istorijos. 

— Tačiau praeitą vakarą labai įdėmiai manęs klauseisi, — 
pasakė Medison. 

— Aš stengiuosi, bet... — nebaigė Elė. Leslė buvo atsisuku- 
si į jas nugara; dabar ji stovėjo prie kriauklės ir plovė stiklinai- 
tes, tačiau kartu įdėmiai klausėsi. — Ne, nežinau... Man atrodo, 
kad iš manęs kažkas išplėšė širdį, aš niekaip negaliu atgauti pa- 
sitikėjimo savimi. 

Atsigręžusi Leslė pastatė priešais Elę stiklinę šviežiai i1š- 
spaustų apelsinų sulčių. 

— O aš maniau, kad tu ketini tapti dailininke. 

Elė nusijuokė. 

— Visa tai atrodo taip toli, kad vargiai beprisimenu. Aš su- 
tikau vyrą, kuris... 

Sulig tais žodžiais Leslė ir Medison sutartinai garsiai atsi- 
duso. 

— Kodėl visos moterų istorijos prasideda vienodai — "aš 
sutikau vyrą“? — paklausė Leslė. Pagaliau ji pastatė tarp Elės ir 
Medison lėkštę su sklindžiais ir pati ėmė valgyti. Leslė nesėdo 
tol, kol nebuvo aptarnautos jos draugės. 

Elė nusišypsojo. 

— Jis buvo muzikas, dvigubai talentingesnis už mane; jau 
iš pat pradžių man buvo aišku, jog esu genijaus šešėlyje, — pa- 
prastai pareiškė ji. 

— Suprantu, — atsiliepė Medison. — Vadinasi, tu atsisakei 
savo dailininkės karjeros norėdama jam padėti, bet jis niekada 
taip ir nepanaudojo didžiojo savo talento. Tačiau tu nuolat jį pa- 
remdavai, jam skalbdavai, jam gamindavai... 

Juokdamasi Elė užsidengė veidą rankomis tarsi mėgindama 
apsiginti. 

— Taip, mano gyvenimas panašus į kantri stiliaus vakarie- 
tišką dainelę. Pripažįstu. Bet jis tikrai buvo nuostabus. 

— Nuostabus, nes surado Žmogų, kuris jį garbino, — įsiter- 
pė Medison, įbedusi žvilgsnį į Elę. 

Elė norėjo protestuoti sakydama, kad ji nebuvo tokia kvai- 
la, kaip galėtų pasirodyti iš Medison pasakytų žodžių, tačiau ga- 
liausiai ji nesigynė. 

— Iš kur tu tiek daug apie tai žinai? 

— Vienai su manimi dirbančiai moteriai nutiko taip pat. Ji 

ištekėjo už Žmogaus, kuris buvo talentingas suvirintojas, galin- 
tis kurti įvairiausias didžiules struktūras. Jis turėjo tapti Didžiu 
Žmogumi. Taip taip, didžiosiomis raidėmis: Didžiu Žmogumi. 
Tačiau keliaudamas per gyvenimą jis teprašydavo vienintelio da- 
lyko: “šiek tiek jam padėti". Dabar toji moteris turi tris vaikus, o 
jis jau ketveri metai neturi darbo. Ji mėgdavo sakyti, kad toks 
talentingas Žmogus kaip jis negali paprasčiausiai išeiti ir grieb- 
tis kokio nors paprasto darbelio. 

— Būtent, — pritarė Elė, stumteldama šalin pustuštę sklin- 
džių lėkštę. — Būtent taip ir nutiko. Per paskutinius metus aš 
tūkstančius kartų buvau atsigręžusi atgal, bet vis dar nežinau, 
kaip viskas galėjo susiklostyti būtent taip. Vieną akimirką aš bu- 
vau Niujorke planuodama išgarsėti, o kitą jau gyvenau su žmo- 
gumi, dėl kurio imdavausi bet kokio darbo, kad tik uždirbčiau 
pinigų, kuriuos skirčiau jam, kad jis galėtų pasireikšti muzikos 


pasaulyje. 

— Meilė, — tepasakė Leslė atsidususi, dėdama lėkštes į 
kriauklę. 

— Tikrai, — paskubėjo pritarti Elė. — Aš net nesu tikra, ar 
kada nors tikrai mylėjau tą vyruką. Aš net nesu tikra, ar... — ji 


pažvelgė į Medison. — Ar labai kvailai nuskambės, jeigu pasa- 
Kysiu, kad nesu tikra, ar kada nors turėjau kitą pasirinkimą? 

— Mano draugė man pasakojo, kaip ją mergino būsimasis 
vyras, — kalbėjo Medison. — Jis sekiojo paskui ją dieną naktį. 
Ištisus mėnesius kiekvieną rytą prie savo slenksčio ji rasdavo 
puokštę rožių. Jis kurdavo jai eilėraščius ir rašydavo laiškus. Iš- 
tisas naktis netildavo telefono skambučiai ir pokalbiai apie sek- 
są. Jis nešdavo jai dovanas, ilgai šnekučiuodavosi, klausydavosi 
JOS, ja rūpindavosi. Nebuvo tokio dalyko asmeniniame jos gyve- 
nime, kuriuo jis nesidomėtų. 

— Vadinasi, visu tuo jis galėjo pasinaudoti vėliau ir ją kon- 
troliuoti, — pasakė Elė nusigręždama, nežiūrėdama į drauges. 

— Būtent, — sutiko Medison. — Jis buvo talentingas kon- 
trolierius. Mano draugės asmenyje jis pastebėjo tai, ko jis ir no- 
rėjo, todėl ėmė ją sekioti. 

— Teisingai, — pritarė Elė. 

— Labiausiai man įdomu sužinoti, kaip tu tapai rašytoja, — 
pasakė Leslė, taktiškai mėgindama pakreipti pokalbį nuo nema- 
lonių temų prie geresnių. 

— Mėginau vaduotis iš savo vargų, — atsakė Elė. — Bent 
jau taip sako mano psichologė Džyni. Beje, čia jos namas. Ji mė- 
gina padėti man išsiaiškinti, kas... 

Susilaikiusi Elė giliai atsiduso. 

— Ar jūs tikrai norite išgirsti manąją istoriją? 

— Kiekvieną smulkmeną chronologine tvarka, — šypsoda- 
masi atsiliepė Medison. 

Elė kurį laiką žvelgė pro langą. Ne, ji nebuvo pasirengusi 
kam nors pasakoti “visos" istorijos. Dar ne dabar. 

Ji pažvelgė į kitas dvi moteris. 

— Ir kodėl gi mums neišsivirus kavos? — pratarė Leslė. — 
O gal kas nors norėtų stiprios arbatos? 

— Aš norėčiau arbatos, — pasakė Elė; Medison panoro pa- 
sivaišinti kava. Leslei vėl ėmus triūsti Elė prakalbo: 

— Ar kas nors patikėtų, jeigu pasakyčiau, jog tiek daug dir- 
bau, kad net nepastebėjau, kas dedasi mano vedybiniame gyve- 
nime? Keldavausi ketvirtą valandą ryto ir griebdavausi darbų. 

Nė viena moteris neatsakė į Elės klausimą; ji tuo apsidžiau- 
gė. Būdama šiame name su seniausiomis savo bičiulėmis ir kar- 
tu visai nepažįstamomis moterimis ji neprivalėjo atsiprašinėti ar 
varžytis. 

— Martinas, toks buvo, tiksliau, yra buvusio mano vyro var- 
das. Martinas Gilmoras buvo nuostabiai talentingas muzikas. Jis 
grojo gitara. Jo klausydamas galėdavai apsiverkti. Arba imti juok- 
tis. Jis galėjo sukelti klausytojams įvairiausių emocijų, kokių tik 
panorėdavo. 

Elė pakėlė galvą. 

— Taigi aš pati tariausi esanti tasai žmogus, kuris suteiks 
pasauliui galimybę jo klausytis. Paskui, kai jis pelnė tarptautinę 
sėkmę... 

— Tada turėjo ateiti tavo eilė, — įsiterpė Leslė. — Bent jau 
visada taip žadama: ir moteriai turi ateiti “jos eilė". 

— Teisingai, — sutiko Elė vyptelėjusi. — Kai jis manęs pa- 
prašė išvykti iš Niujorko ir apsigyventi nedideliame miestelyje 
prie Los Andželo, aš nedvejodama sutikau. Jis man sakė, jog tik 
Los Andžele turės galimybę išgarsėti. Taigi aš... — Elė giliai at- 
siduso. — Aš pardaviau visus savo kūrinius, visus savo darbus ir 
drauge su juo išskridau į Los Andželą. Iš pradžių viskas klostėsi 
puikiai. Jis gavo puikų darbą su labai gerais ansambliais, buvo 
išties šaunu. Naudotų automobilių kontoroje dirbau priėmėja, dar- 
bas buvo nepaprastai nuobodus, tačiau vakarais ateidavo Marti- 
nas ir pasakodavo įdomiausias istorijas apie tai, ką tą dieną ma- 
tė, ką nuveikė. 

Elė įbedė žvilgsnį į savo rankas. 

— Tačiau po truputį viskas ėmė krypti į blogąją pusę. Jis 
metė vieną darbą, griebėsi kito, ir tai tęsėsi be galo. Po kiekvie- 
no atsisakyto darbo jis tarsi smuko žemyn. Iš pradžių jis daug 
uždirbdavo, tačiau bėgant metams jam ėmė atrodyti, kad uždirb- 
ti pinigus nėra pats svarbiausias dalykas, kad jis turi ir įdomes- 
nės veiklos. Jis mėgdavo sakyti, kad gyvenimas jam nieko ne- 
duoda, todėl ir jis pats nėra įpareigotas ką nors grąžinti. 

Šypsodamasi Elė pažvelgė į kitas moteris. 

— Taigi aš nutariau jam padėti. Nutariau prišaukti jam sėk- 
mę. Tariausi dėl priėmimų su pačiais garsiausiais Los Andželo 
žmonėmis. Turiu pasakyti, kad tada neturėjau jokios savigarbos. 
Aš maldavau ir ašarojau. Išsigalvodavau neįtikinamiausių isto- 
rijų mėgindama priversti žmones paklausyti Martino, paklausyti 
j0 įrašų arba gyvos muzikos. Bet... — kiek įpykusi Elė skėstelė- 
jo rankomis. — Jis neišnaudodavo mano atvertų galimybių. 

Elė atgniaužė kumščius, kad nagai nesulįstų į delnus. Leslė 
padavė jai puodelį arbatos; Elė kurį laiką tylėdama siurbčiojo 
mėgindama nurimti. 

Ji pastatė puodelį. 

— Aš supratau, kad vien tik talento nepakanka tam, kad tave 
aplankytų sėkmė. Galbūt tu gali sukurti puikią kompiuterinę pro- 
gramą, tačiau nesistengdamas jos parduoti taip ir paliksi ją dūlėti 
tamsiame stalčiuje. Štai taip ir nutiko mano buvusiam vyrui. Ne- 
manau, kad jis būtų pakėlęs kritiką ar varžovų spaudimą, ko nega- 
li išvengti mėgindamas prasimušti; jis nesugebėdavo išnaudoti nė 
vienos progos. Surengdavau jam susitikimus su muzikos specia- 
listais, priprašydavau juos išklausyti jo įrašų, surasdavau Žmonių, 
galinčių padėti jam “užsikabinti". Sužinojęs apie naują galimybę 
Martinas beprotiškai susijaudindavo, iš vakaro aistringai mane my- 
luodavo kartodamas, kad jaučiasi labai dėkingas, kad aš esu pati 
nuostabiausia Žmona pasaulyje ir taip toliau. 


— Palauk, pamėginsiu atspėti, — įsiterpė Medison. — Kai 
ateidavo metas susitikti, jis nepasirodydavo. 
— Būtent! — šūktelėjo Elė. — Tačiau jis visada surasdavo 


begales šventų pasiteisinimų. Šventų tikra to žodžio prasme. 
Kiekvieną kartą neišnaudojęs galimybės jis teisindavosi tuo, kad 
turėjo padėti kažkam kitam. 

— Vadinasi, tu tiesiog negalėjai ant jo pykti, — pratarė Les- 
lė. — Tik jau ne ant tokio šventojo, koks buvo jis. 

— Aišku, kad ne. Jis paprastai sakydavo: “O ką aš galėjau 
padaryti? Džo labai manęs reikėjo. Ar aš galėjau jam pasakyti — 

atleisk, Džo, bet turiu palikti tave su tavo skausmu, nes man rei- 
kia keliauti ir groti kažkokiam turtingam dabitai, kuriam niekas 
pasaulyje nesvarbu?" — kalbėjo Elė. 

— Kiek laiko tau prireikė, kol susivokei, jog gana dirbti dėl 
jo, kol pastebėjai savo pačios talentą? — paklausė Medison 
gurkšnodama stiprią juodą kavą. Šį rytą Elė dar nebuvo mačiusi 
jos rūkančios, bet dabar ji praplėšė naują pakelį ir išsiėmė ciga- 
retę. Leslė pakilo norėdama atidaryti virš kriauklės esantį langą. 

— Nesakyčiau, kad tą talentą pastebėjau, — atsakė Elė. — 
Man atrodo, kad viskas nutiko kažkaip savaime. Aš nieko nepla- 
navau, viskas paprasčiausiai atsitiko. Martinas buvo išvykęs ap- 
lankyti kažkurio vieno iš daugelio savo draugų ir... — kurį laiką 
Elė nieko nepasakojo. 

— Moteris? — paklausė Medison. 

— Žinau, kad mano žodžiai nuskambės naiviai, tačiau tada 
man nė nešovė į galvą, jog visos jo kelionės “padėti senam bičiu- 
liui'" arba pagroti su šauniais vyrukais iš tikrųjų tebuvo pasimaty- 
mai su ištisu tuzinu... meilužių, tikriausiai taip jas pavadintumėt. 

— Vadinasi, tu likdavai viena, — pratarė Leslė, tarsi ska- 
tindama Elę tęsti. Leslė pastatė priešais Elę dubenį braškių, ta- 
čiau Elei jų nepalietus Leslė ėmė valgyti pati. — Ar tu vėl pra- 
dėjai tapyti? 

— Ne, — atsakė Elė. — Suprantu, kad elgiausi kaip kvaila 
moteriškė, tačiau žinodama, kad ištekėjau už gerokai talentin- 
gesnio Žmogaus nei aš, mečiau dailę. Kai sutikau Martiną ir iš- 
girdau jo muziką, niekada nesiėmiau nieko rimčiau už akvarelę. 

Elė pakėlė galvą. 

— Mano psichologė Džyni mano, jog aš netapiau ne todėl, 
kad jaučiausi mažiau talentinga, o todėl, kad buvau labai nelai- 
minga ir pati slopinau savo talentą. Tiesą sakant, neturėjau savo 
gyvenimo, nesvarbu, buvo namuose Martinas ar ne. Jam būnant 
namuose mes gyvenome tarsi... Kaip čia tiksliau pasakius? — ji 
pažvelgė į Medison. — Tu sakei, kad tavo vedybinis gyvenimas 
buvo kaip pragaras, bet manasis... Manau, mano gyvenimą būtų 
galima pavadinti ištisu liūdesiu. Mes gyvenome labai liūdnai, nes 
Martinas buvo :0000ks nežmoniškai talentingas, ir niekas neno- 
rėjo suteikti jam galimybės reikštis. 

— Ar į šį skaičių įėjo ir žmonės, kuriuos jis palaikė? — pa- 
klausė Medison užtraukdama dūmo. 

— O, taip, — šypsodamasi atsakė Elė. — Pirmiausia bū- 
tent jie. 

— Vadinasi, tu buvai vieniša, todėl pradėjai rašyti, — pra- 
tarė Leslė, baigusi valgyti braškes. 

— Na, tu beveik teisi. Kai Martino nebūdavo, aš stengdavau- 
si užrašyti mano galvoje skambančias istorijas, — pasakė Elė. — 
Aš įsivaizdavau ištisus gyvenimus, ir vieną tokį gyvenimą gyve- 
no Žmogus vardu Maksas, o... 


— O tu pati buvai Džordana Nyl, — šypsodamasi pratarė 
Leslė. — Esu skaičiusi visas tavo knygas. 
— O aš neskaičiau nė vienos, — pasakė Medison. — Papa- 


sakok man apie jas. 
Elė jau buvo bepradedanti kalbėti, bet ją pertraukė Leslė. 
— Jos knygos juokingos, kupinos sekso, sudėtingų nužudy- 


mų paslapčių, kurios užgriūva šią sutuoktinių porą, kuri... — ji 
atsigręžė į Elę išplėtusi akis. — Paskutinėje knygoje tu užsimi- 
nei, kad Džordana gali būti nėščia. Ar iš tikrųjų taip ir yra? 

— Nesupratau, — tarstelėjo Elė. 


— Bet juk tu esi rašytoja, — negalėdama patikėti tęsė Leslė. 

— Jeigu žinočiau, kas nutiks toliau, ar besivarginčiau rašyti 
ištisą istoriją? Tiesą sakant, kai parašau du trečdalius visos kny- 
gos ir suprantu, kaip viskas baigsis, staiga užsimanau liautis ra- 
šiusi ir pradėti ką nors nauja. 

Tai girdėdama Leslė kelis kartus prasižiojo ir vėl užsičiau- 
pė. Kaip ir daugelis Žmonių, ji manė, jog autorius žino absoliu- 
čiai viską apie savo knygų herojus. 

— Vadinasi, tavo knygos buvo fantazijos apie tave pačią ir 
tavo vyrą, — padarė išvadą Medison ir apsižvalgė po virtuvę. 

— Dar braškių? — paklausė Leslė, visada suklūstanti, kai 
kam nors ko nors prireikia virtuvėje. 

— Pasiimsiu pati, — pradėjo Medison, tačiau jai nė nepaju- 
dėjus Leslė suskubo pakilti. 

— Tikriausiai taip ir buvo, — sutiko Elė. — Rašydama kny- 
gas apie tai nesusimąsčiau. Paprasčiausiai stengiausi stumti va- 
karus, gyvenimą paįvairindama rašymu, ne vien tik žiūrėdama 
televizorių. Taip pajvairindavau ir savaitgalius. Būtent tada bū- 
davo sunkiausia. 

Priešais Medison Leslė pastatė didžiulį dubenį braškių, o 
greta — lėkštę su nauja sklindžių kauge. 

— Kaip tau pavyko išleisti knygą? — pasidomėjo Leslė. — 
Menkai teišmanau šiuos reikalus, bet mano draugė yra man sa- 
kiusi, jog norėdama spausdintis, pirmiausia turi susirasti agentą. 
Kuo geresnis agentas, tuo palankesnis tavo kontraktas. 

Tai išgirdusi Elė pasakė labai negražų žodį ir išleido dar ne- 
gražesnį garsą. 

— Šį gandą paleido patys agentai. Mano redaktorė yra su- 
galvojusi linksmą pokštą — ji parodijuoja agentų rengimąsi sa- 
vo darbui: pasiima lapelį popieriaus, ant jo užrašo frazę “Aš esu 
agentas", o paskui prisisega lapelį sau prie krūtinės. 

Elė pamatė, kad nei Leslė, nei Medison nesuprato jos Žo- 
džių esmės; ji gurkštelėjo arbatos ir tęsė: 

— Gerai, galiu atsakyti, jog agentas išties nėra būtinas tam, 
kad išleistum knygą. Agentas tau nereikalingas ir tada, kai nori 
tęsti knygų seriją. Aš neturiu agento ir niekada jo neturėsiu. 

Elės balse nuskambėjo toks nuoširdus jausmas, jog jai nuti- 
lus kitos moterys taip pat nepratarė nė žodžio. 

— Atleiskite, — pratarė Elė, — tai mano skaudžioji vieta. 
Na, tai kuo aš baigiau? 

— Labai blogai, kad tokiu tonu nekalbėdavai su savo vyru, — 
ramiai pratarė Medison. 

— Tikrai!? — sukluso Elė. — Kai pažvelgiu atgal ir pagal- 
voju apie tai, ką dabar daryčiau kitaip... O, bet juk taip niekada 
neatsitiks. Vis dėlto... 

— Ką apie tavo rašinius manė tavo vyras? — paklausė Leslė. 

— Apie savo rašinius aš jam neprasitariau nė vienu žodžiu, — 
atsakė Elė. — Jūs turite suprasti, jog mūsų gyvenime nebuvo vie- 
tos niekam kitam, išskyrus Martino liūdesį. Mes gyvenome kvė- 
puodami jo kančiomis prisodrintu oru. Mūsų pokalbiai, jeigu ga- 
lima taip pasakyti, buvo tik apie tai, koks supuvęs tasai pasaulis, 
nesuteikiantis tokiam nepakartojamai talentingam Žmogui kaip 
jis jokių galimybių. Aš juk negalėjau pasakyti, jog jam taip ka- 
muojantis, aš puikiai leidau laiką rašydama juokingus mistiškus 
kūrinėlius. 

— Ir visą tą laiką jūs abu gyvenote iš tavo pajamų? — išpyški- 
no Leslė taip garsiai, kad kitos dvi sutrikusios sužiuro į ją. — Atsi- 
prašau. Aš tiesiog manau, jog tu gali šokinėti aplink vyrą, bet jis 
turi uždirbti pinigus. Tuos pinigus ir naudoji šeimos reikmėms. 

— Tu tikriausiai būtum dar geriau rūpinusis Martinu nei aš, — 
pasakė Elė. — Kita vertus, jis pats buvo tikras, jog būtent jis apmo- 
ka šeimos išlaidas. Kartkartėmis jis gaudavo darbo — grodavo an- 
samblyje, skrisdavo į kažkokias man visai negirdėtas valstijas ir 
gyvendavo ten ištisus mėnesius. Blogiausia būdavo tai, kad vi- 
sus uždirbtus pinigus jis išleisdavo naujai elektroninei įrangai 
pirkti. Mūsų kambaryje buvo keturios garso kolonėlės, kuriose 

galėjai net apsigyventi. Mes turėjome tris senas, išklibusias kė- 
des, neturėjome jokio stalelio, nes nebeužteko vietos, bet turėjo- 
me kolonėles, kurių galėjo pavydėti Rolling Stones. Martinas sa- 
kydavo, jog visi jo pirkiniai — tai investicijos į ateitį. 

— Negaliu klausyti! — neištvėrė Medison. — Kas gi mums, 
moterims, nutinka, kad tekame už tokių žmonių kaip tie vyrukai? 
Vakar aš jums pasakojau apie Rodžerį, o dabar štai šitas... — ji 
nutilo tarsi nerasdama pakankamai stiprių neigiamų žodžių Mar- 
tinui Gilmorui apibūdinti. 

Elė gūžtelėjo pečiais. 

— Kai išsivaduoji iš nepakenčiamos padėties, niekada ne- 
priversi kito suprasti, kodėl iki tol nieko nedarei ir kentei. Aš ir 
pati šito nesuprantu. Kai gyvenau su juo, nekėliau sau tokio klau- 
simo. Gyvenau taip, kaip gyvenau. 

— Bet juk tu suvokei, jog toks gyvenimas yra netinkamas, 
rašydama tu kūreisi kitokį gyvenimą, — prabilo Leslė. 

Elė šiltai jai nusišypsojo. 

— Būtent! Kaip tik tai aš ir dariau, tik tada pati to nesupra- 
tau. Rašiau todėl, kad rašydama patirdavau malonumą. Iš viso 
parašiau penkias knygas. 

— Tai ką tu darei? 

Elė nusišypsojo. 

— Juk žinote, kad kartais akimirksniu gali pasikeisti visas 
gyvenimas. 

— O, taip, — sutiko Medison. — Rodžeris man paskambino 
ir pasakė, kad esu jam reikalinga, taigi aš išvykau iš Niujorko ir 
grįžau pas jį. Užteko vieno telefono skambučio. 

Elė tebesišypsojo. 

— O man užteko nueiti pas stomatologą ir nuo stalelio pasi- 
imti vietinį Žžurnaliuką. Paskutiniame žurnalo puslapyje radau 
skelbimą apie tai, jog maždaug šešiasdešimt mylių į pietus nuo 
mūsų miestelio vyks rašytojų konferencija. Puslapio gale pama- 
čiau įrašą apie tai, jog ten dalyvaus ir redaktoriai, kalbėsiantys 
apie rašytojų darbą. 

— Taigi tu nuvažiavai į konferenciją, ir visi jos dalyviai įsi- 
mylėjo Džordaną Nyl, — šypsodamasi pratarė Leslė, tarsi klau- 
sytųsi laimingos pasakaitės pabaigos. 

Elė nusijuokė. 

— Ne visai taip. Ar aš nesakiau, jog iki pat pirmosios mano 
knygos pasirodymo aš nemokėjau spausdinti mašinėle? 

— Tai tu samdeisi kažką, kas spausdino tavo knygas? — 
sutrikusi paklausė Leslė. 

— Ir už kokius pinigus turėjau mokėti mašininkui? — tęsė 


Elė. — Jeigu būtų sužinojęs Martinas... 
— Jis būtų gręžęs tave tol, kol būtum pažadėjusi sudeginti 
viską, ką tik esi parašiusi, — pareiškė Medison. — Suprantama, 


viskas būtų padaryta “su meile“. “Mieloji, ar tu išties esi tikra, 
jog norėtum, kad kas nors kitas skaitytų tai, ką parašei?" — būtų 
paklausęs jis. 

— Taip, — atsakė Elė. — Būtent. Įžeidžiantys žodžiai. Aiš- 
ku, tada aš nemėginau visko sąmoningai apgalvoti. Džyni sako, 
kad mano situacijon patekusios moterys paprastai prisiverčia gal- 
voti, kad vyras, su kuriuo jos gyvena, yra geras. Jeigu jos staiga 
praregi ir suvokia visą tiesą, tada... 

— Tada jos turi ką nors daryti, bet yra per daug išsigandu- 
sios, kad ko nors imtųsi. Kad ir kaip ten būtų, jos vyras jau būna 
išeikvojęs visą savo energiją mėgindamas jai įdiegti, jog ji nie- 
ko neišmano ir nesugeba, — baigė Elės mintį Medison. 

— Taip, — sutiko Elė, viską pasakydama vieninteliu žodžiu. 

— Na, tai kaip tu sugebėjai išleisti pirmąją knygą? — ne- 
kantraudama paklausė Leslė. 

Elė nusijuokė pažvelgusi į tuščią puodelį. 

— Tiesą sakant, svarbiausią vaidmenį tada suvaidino mano 
naivumas ir nežinojimas. Jeigu būčiau ką nors apie tai Žinojusi, 
tikriausiai niekada nė nebūčiau mėginusi. Nė nebūčiau susitiku- 
si su redaktore. Vėliau kiti žmonės manė, kad tiesiog negalėjau 
padaryti to, ką padariau, kad aš tiesiog privalėjau turėti agentą, 
kad mano rankraštis turėjo būti šioks ir anoks. Man sakė, kad iš 
tikrųjų egzistuoja tam tikros taisyklės, o aš jas visas, kaip atro- 
do, sulaužiau. 

Šypsodamasi Elė pakėlė akis. 

— Žinote, ką jums pasakysiu? Leidyklos yra lygiai taip pat 
išalkusios gerų pasakojimų kaip ir mes, skaitytojai. Mano redak- 
torė mane užmuštų išgirdusi, ką kalbu, bet, jeigu tavo sukurta 
istorija yra neįtikėtinai įdomi, tu gali anglimi ją surašyti ant me- 
džio žievės, o leidykla pasirūpins likusiais dalykais. 

— Na taip, bet kaip tau pavyko ką nors įtikinti perskaityti 
tavo rankraščius? — paklausė Medison. — Negaliu pakęsti ran- 
ka rašytų draudimo blankų, todėl net negaliu įsivaizduoti, kaip 
įmanoma perskaityti plunksna ir rašalu parašytą ištisą knygą. 

— Tu visiškai teisi. Jeigu mano redaktorė būtų nutuokusi, 
ko jos prašau, ji nebūtų sutikusi, kad atsiųsčiau jai knygas. Ma- 
tai, Darija pavėlavo. Ji dažniausiai vėluoja, bet vėluoja todėl, 


144 Jude Deveraux —————————— | 


kad per dešimtį minučių turi atlikti tūkstančius darbų, — šypso- 
josi Elė. — Dažnai jai kartoju, jog savo karjerą pradėjau tik to- 
dėl, kad ji pavėlavo. Tiesą sakant, kartą jai padovanojau kišeninį 
laikrodį. 

Leslė ir Medison, kaip atrodė, mažai ką suprato. Elė joms 
paaiškino: 

— Prisimenate, ką sakė Baltasis Triušis iš “Alisos stebuklų 
šalyje": “Aš vėluoju. Aš vėluoju", — štai ką Baltasis Triušis mėg- 
davo sakyti. 

Abi moterys nusišypsojo, tačiau Elė suprato, kad jos nori 
daugiau sužinoti apie jos knygas. 

— Gerai, aš žinau, kaip viskas nutiko, nes vėliau mes su 
Darija labai susibičiuliavome, ir ji man papasakojo visą istoriją. 

Kurį laiką Elė tylėjo, paskui dar kartą nusišypsojo ir pradė- 
jo pasakoti. Jos akys įsmigo kažkur tolyn, žvilgsnyje sušvito kaž- 
kada patirtos laimės spindulėliai, nustebinę pirmąkart tai išvy- 
dusias Elės bičiules. 


— Aš vėluoju, — pasakė Darija savo asistentei Čerilei, kar- 
tu su ja atvykusiai į rašytojų konferenciją. — Man dabar jau tik- 
rai reikia eiti! 

— Bet yra dar viena; kaip atrodo, ji turi labai daug vilčių. 
Prie krūtinės ji laiko prispaudusi didelę dėžę ir yra mirtinai i1šs1- 
gandusi, tarsi kas nors ją gaudytų ir norėtų nubausti. 

Kurį laiką Darija stovėjo susierzinusi, prisimerkusi iš nekan- 
tros. Čerilė neseniai buvo baigusi prestižinį universitetą, turėjo an- 
glų literatūros specialistės laipsnį, kūrybinio rašymo sertifikatą. 

— Jie visi būtent taip ir atrodo, — pratarė vis dar susierzinu- 
si Darija, o paskui pati sau pamanė — kol negauna trupučio pini- 
gų; o paskui jie... Ne, ji neleis sau pabaigti šios minties. Konfe- 
rencija vyko jau trečia diena, ji buvo išklausiusi mažiausiai pen- 
kiasdešimties autorių, pristatinėjančių savo kūrinius, bet jos nie- 
kas nesudomino. Vieną po kito ji siuntė juos visus pas Čerilę, kuri 
jiems dalijo specialius lapelius su informacija, kaip išleisti moks- 
linės fantastikos romaną, kaip išleisti meilės romaną ir taip toliau. 

Darija vėl pažvelgė į laikrodį. Vis dėlto ji vėlavo ne pas kir- 
pėją, ji vėlavo skaityti pranešimą. Koridoriaus gale buvo audi- 
torija, kurioje šurmuliavo apie tris šimtus pinigus sumokėjusių 
būsimų rašytojų, sėdinčių ir laukiančių, kol Darija jiems papasa- 

kos apie tai, kaip išleisti pirmąsias knygas ir patekti į geriausiai 
perkamų knygų sąrašus. 

Aišku, Darija tenorėjo vieno dalyko — nueiti ir pasakyti: 
“Rašykite geras knygas, ir jos bus parduotos", o paskui ramiau- 
siai atsisėsti. Bet ne, to padaryti neišeis. Ji turės stovėti prieš 
juos ir trisdešimt minučių aiškinti apie paraštes, apie tai, kiek 
jos leidykla pasirengusi mokėti už knygą, kurios dar nė nematė, 
apie kurios autorių nieko negirdėjo. 

Darija pažvelgė į jauną nenustygstančią savo asistentę. Ar 
ji tikrai buvo labai mielas jaunas Žmogus, ar mergina, pasyviai 
agresyviu veiksmu mėginanti priversti savo viršininkę elgtis taip, 
kaip ji nori? 

“Nesvarbu", — galiausiai pamanė Darija. 

— Tik penkias minutes, — tarstelėjo ji Čerilei, o paskui pa- 
mėgino nusiteikti griežtai, kaip ir priklauso tikrai viršininkei. 

Čerilė nušvitusia šypsena uždėjo ranką ant durų rankenos ir 
pratarė: 

— Dabar galite užeiti. 

Vidun įėjo nedidelio ūgio, liekna jauna moteris, išties atro- 
danti labai išsigandusi. 

— Aš nenorėčiau gaišinti jūsų laiko, — dvejodama pratarė 
moteris. 

— Nieko baisaus, — atsakė Darija kiek įmanydama kantres- 
niu balsu. — Jūs parašėte knygą? 

— Aš... na, gal ir taip. Norėjau pasakyti, kad aš nesu rašyto- 
ja, tačiau turiu keletą idėjų, todėl jas ir užrašiau. Esu tikra, kad 
jos nieko nevertos, bet gal kartais kam nors patiktų. Nežinau, 
gal nors viena iš jų. 

Darija iš paskutiniųjų stengėsi išspausti šypsenėlę. “Viena 
iš tų", — pagalvojo ji. Kai kurie autoriai įsiverždavo pas redak- 
torius užgriūdami kaip cunamiai ir sakydavo, kad didingo jų pa- 
rašyto opuso dėka leidykla išgarsės visame pasaulyje. 

Kiti buvo panašūs į šią moterį, į šią... Darija pažvelgė į korte- 
lę, prisegtą prie moters krūtinės, bet pamatė tik pavardę — Gilmor. 
Vardą dengė žydro spausdinti skirto popieriaus dėžė, kurią ji taip 
stipriai spaudė prie krūtinės, jog buvo pabalę visi pirštai. 

— Ponia Gilmor, — pratarė Darija, — ar galiu su jumis kal- 
bėti nuoširdžiai? Aš vėluoju skaityti pranešimą ir... 

Tarsi paklususi kažkokiam įsakymui moteris žengė kelis 
žingsnius atgal ir pradėjo atsiprašinėti: 

— Prašau man atleisti, aš tikrai nežinojau. Man niekas šito 

nepasakė. Aš maniau, kad man paskirtas priėmimas pirmą valan- 
dą, todėl... 

Darija puikiai žinojo, jog dabar buvo pusė trijų; vadinasi, ši 
moteris sėdėjo koridoriuje laukdama šios akimirkos jau maž- 
daug... Na, kaip iš patirties galėjo numanyti Darija, ši moteris 
tikriausiai visą savo gyvenimą laukė galimybės įteikti rankraštį 
redaktorei iš Niujorko. 

Darija daugiau nebegalėjo jaustis kalta. Susirinkusi savo 
daiktus ji padavė moteriai savo vizitinę kortelę. 

— Štai čia yra adresas, kuriuo galite atsiųsti į Niujorką sa- 
vo rankraštį. Pažymėkite, kad rankraštis skiriamas asmeniškai 
man. Aš pati juo pasirūpinsiu. Na, kaip manote? 

— Labai malonu iš jūsų pusės, — atsakė moteris žvelgdama 
į vizitinę kortelę taip, tarsi tai būtų raktai nuo dangaus vartų. 

Išeidama Darija padrąsinamai spustelėjo naujajai savo pa- 
žįstamai petį lyg mėgindama nusibraukti kaltę. Paskui, galima 
sakyti, bėgte išbėgo iš kabineto. 


* * * 


Čerilė juokdamasi įėjo į Darijos kabinetą. 

— Jūs niekada neatspėsite, ką šiandien gavau paštu. 

— Net neįsivaizduoju, — abejingai atsakė Darija, rausda- 
masi po didžiulę ant stalo pūpsančią popierių krūvą; ji ieškojo 
kažkur nusimetusių penkiasdešimties puslapių rankraščio, kurį 
dabar redagavo. Jai reikėjo viską susikrauti į krepšį ir nusinešti 
namo. Šį vakarą ji turėjo pietauti kartu su kažkokiu kompanijos 
bosu, o tai reiškė, kad jai reikės sėdėti iki vidurnakčio mėginant 
padaryti tai, ko nepadarė per darbo dieną. Jos laukė trys “degan- 
čios" knygos, kurios turėjo būti išleistos artimiausiu metu. Dėl 
vienokių ar kitokių priežasčių tų knygų autoriai nepristatė ran- 
kraščių sutartu laiku, todėl dabar Darija turėjo suktis taip, kad 
per kelias savaites padarytų ištisų metų darbą. 

— Prisimenate praėjusią savaitę vykusią rašytojų konferen- 
ciją ir tą vėlyvą pasimatymą su viena autore? Jūs jai pasakėte, 
kad ji gali atsiųsti savo rankraštį tiesiai čia, asmeniškai jums. 
Pamenate? 

Darija pakėlė galvą. Dabar ji buvo išties susinervinusi, to- 
dėl pasistengė prikąsti liežuvį ir neprasitarti, jog dėl kokių nors 
kilusių nesklandumų Čerilė turėtų kaltinti tik save, o ne ją. Taigi 
Darija to nepasakė. 

— Prisimenu. Na, tai kas yra? 

— Jeigu gerai prisimenu, jūs jai pasakėte: “Atsiųskite vis- 
ką, ką turite". 

— Taip, — nekantriai atsakė Darija. Ji neturėjo laiko ilgiems 
spėliojimams. Jeigu ji nepaskubės, pavėluos pietų, o su leidėjais 
ir leidyklų direktoriais taip elgtis negalima. 

— Ji parašė jums laišką, — tęsė Čerilė, sunkiai valdydama- 
si nesijuokusi. — Ji jums atsiuntė paketą, kuris... Palaukite, štai 
jis. Paprašiau, kad Bobis iš pašto siuntų skyriaus jį atgabentų. 
Jūs būtinai turite tai pamatyti! 

Didžiuliam Darijos pasipiktinimui vaikinas iš siuntų sky- 
riaus dribtelėjo jai ant apkrauto stalo trijų pėdų aukščio popie- 
riaus krūvą. Darija buvo priversta suskaičiuoti iki penkių, kad 
nepratrūktų rėkti, jog šitam neturi laiko. 

— Čia yra penki romanai, jie visi parašyti ranka! — pasakė 
Čerilė taip, tarsi tai būtų linksmiausias pasaulyje pokštas. 

Darija nežymiai nusišypsojo asistentei. Čerilei viskas buvo 
nauja; ranka parašyti kūriniai — taip pat. Tačiau Darija jau se- 
niai dirbo leidykloje, todėl buvo mačiusi visko. 

— Viską nusiųsk atgal, — pasakė ji. — Papasakok jai apie 
mūsų politiką ranka rašyto teksto atžvilgiu ir... 

Tačiau Darijai nebaigus kalbėti suskambo telefonas, ir Če- 
rilė nuskubėjo pakelti ragelio. Bobis iš pašto siuntų skyriaus, ma- 
tyt, išsigandęs, kad jam gali tekti iš naujo supakuoti ir išsiųsti 
tokią krūvą, akimirksniu kažkur dingo tarsi džinas į savąjį ąsotį. 

— Vienas. Du. Trys, — skaičiavo Darija, mėgindama nura- 
minti įsitempusius nervus. Visi popieriai, kurių jai taip reikės 
šįvakar, buvo po šia siaubinga ant stalo pūpsančia krūva. Žvelg- 
dama į visa tai Darija galvojo, jog vos palietus stirtą, ji nuvirs, ir 
trys pėdos ranka prirašytų puslapių pasklis po visą kabinetą. Ir 
po dešimties metų ji vis dar ras nusimetusius rankraščio pusla- 
pius. 

— Čerile, — pro atviras duris šūktelėjo Darija, tačiau atsa- 
kymo neišgirdo. Kaip tik tada Darija dirstelėjo žemyn ir pamatė 
reikalingo teksto kamputį, kyšantį iš po krūvos. Galbūt... Jeigu 
ji būtų nepaprastai atsargi... 

Kiek palinkusi virš stirtos Darija svarstė toliau; jos nosies 
galiukas siekė viršutinį stirtos puslapį. Tiesą sakant, atsiųsto teks- 
to raštas buvo gana lengvai įskaitomas. 

“Maksas atsigręžė į mane ir pasakė: 

— Kas šiandien valgyti? 

Aš supratau, kad atėjo laikas rengtis dar vienai žmogžu- 
dystei" 

Perskaičiusi Darija nusišypsojo. “Buities išvarginta mote- 
riškė nutarė griebtis detektyvų", — pagalvojo ji. Paskui Darija 
perskaitė kitą sakinį. 

Po dešimties minučių į kabinetą sugrįžo tebesijuokianti 
Čerilė. 

— Paprašiau Bobio, kad viską išsineštų. Tiesiog norėjau 
jums parodyti... 

— Išeik!' —riktelėjo Darija skaitydama jau dešimtą rankraš- 
čio puslapį. — Ir uždaryk paskui save duris. 

Netarusi nė žodžio Čerilė pirštų galiukais ištipeno iš kabi- 
neto ir uždarė duris. 

Po pusvalandžio suskambus telefonui Darija nė nepažvel- 
gusi nuspaudė mygtuką neatsakiusi į skambutį. Vėl pasigirdus 
skambučiui, ji paprasčiausiai nukėlė ragelį. 

Kitą rytą, apie aštuntą valandą, į Darijos kabinetą įsiveržė 
įsiutusi leidėja. 

— Iš anksto perspėju, turi sugalvoti tinkamą pasiaiškinimą 
dėl vakar vakaro! — šaukė jis. — Ištisą vakarą turėjau už tave 
atsiprašinėti. 

Pamačiusi Darijos veidą moteris iškart nutilo. Ji jau labai 
seniai dirbo leidykloje ir gerai žinojo, ką reiškia toks žvilgsnis. 
Tokį žvilgsnį ji vadino Šventojo Gralio žvilgsniu. Jis pasirody- 
davo tada, kai redaktorė pasijusdavo dirbanti darbą, dėl kurio ir 
troško tapti redaktore. Tasai žvilgsnis nieko bendra neturėjo su 
pinigais ar su kokio nors prasto, savimi patenkinto autoriaus rei- 
kalavimais. Šis žvilgsnis reiškė tai, jog redaktorė ką tik perskai- 
tė gerą knygą. Švenčiausią iš švenčiausių kiekvienos leidyklos 
dalykų — gerą knygą. 

Leidėja akimirksniu liovėsi koneveikti redaktorę. Tai buvo 
pats tikriausias atsiprašymas ir priežastis; vienintelė leidykloje 
leistina priežastis. 

— Kiek? — ramiai paklausė leidėja. Ką galėjai Žinoti, kas 
šaus į galvą redaktoriams. Kartais jie įsimylėdavo knygas, tikrai 
neatnešančias komercinės sėkmės. 

— Bent milijonas egzempliorių kietais viršeliais, — pratarė 
redaktorė, iškart kalbėdama apie leidybą. Darija dabar kalbėjo 
visiškai tyliai. — Turiu penkias visai baigtas knygas ir trijų kny- 
gų apmatus. 

Kurį laiką leidėja tik stovėjo ir mirksėjo. 

— Gal tu ko nors norėtum? Riestainio? Gal sulčių? Gal ka- 
vos? O gal kapšo pinigų, kurį nusiųstum rašytojai? 

— Man reikia mašininko. 

— Atsiųsiu penkis, — pratarė leidėja, o paskui išėjo iš re- 
daktorės kabineto. Nuėjusi pusę kelio koridoriumi, ji džiaugs- 
mingai šūktelėjo netverdama savo kailyje. 

Kurį laiką Leslė ir Medison tylėjo. Nors Medison niekada gy- 
venime nebuvo skaičiusi Elės parašytų knygų, ji daug apie jas gir- 
dėjo. Pirmoji jos knyga pasirodė praėjus maždaug šešeriems sep- 
tyneriems metams po jų susitikimo Niujorke, apie 1987-uosius; 
knyga sukėlė ant kojų visą šalį. Medison prisiminė, jog ištisus mė- 
nesius jos bendradarbės tik ir tekalbėjo apie pirmąją negirdėtos 
autorės knygą. Joms patiko Maksas, patrakėlis herojus, bet dar la- 
biau jos pamėgo ryžtingąją Džordaną Nyl, neįtikėtinai sumanią ir 
protingą, gebančią ištrūkti iš bet kokios painiavos. 

— Skaitydama apie ją jaučiuosi taip, tarsi pati tokia būčiau, — 
nepaliaudama plepėjo viena iš Medison kolegių. 

Medison seniai rengėsi perskaityti nors vieną iš tų knygų, 
bet ji niekaip negalėdavo rasti laiko. Užuot niekada nebenorėju- 
si turėti nieko bendra su medicina po Rodžerio slaugos, Medi- 
son ir toliau leisdavo vakarus skaitydama medicinines knygas ir 
specialistams skirtus žurnalus. Medison nekreipė nė menkiausio 
dėmesio į tai, kad knygose ir žurnaluose buvo rašoma ne apie 
žmonių, bet apie gyvūnų ligas. 

Tačiau ji puikiai žinojo apie nuolat augantį Džordanos Nyl 
romantinių misterijų populiarumą. Pasirodžius antrajai knygai 
moterys ją skaitė pasikišusios po darbo stalais. Vieną gražią die- 
ną nuo vienos moters stalo šuo nusigriebė smeigtukų traukiklį ir 
jį prarijo, nes traukiklio savininkė buvo taip įnikusi į paskutinę 
Aleksandrijos Fareli knygą, jog net nepastebėjo pribėgusio šuns. 
Daktarė Parkhurst pasakė, jog labai gerai, kad šuo nepasiuto. 

— Tada visiems būtų buvę geriau, — pasakė ji, spausdama 
prie kaulėtos krūtinės knygą. 

Dabar, išgirdusi apie žmogų, už kurio buvo ištekėjusi Elė, 
Medison net neįsivaizdavo, kaip jis galėjo reaguoti į tokią savo 
žmonos sėkmę. 

— Kokia nuostabi istorija, — pratarė Leslė. 

Suraukusi antakius Medison užsitraukė dūmo. 

— Na, tai ką jis manė apie tokią tave aplankiusią sėkmę? 

— Jis kamavosi, — atsakė Elė, o paskui mostelėjo ranko- 
mis. — Jis pasakė, jog džiaugiasi, kad nors vienam iš mūsų pasi- 
sekė. Net negaliu apsakyti, kokia tada pasijutau kalta. Ištisus me- 
tus mes nekalbėjome apie nieką kita, o tik apie tai, kaip jis suk- 
rės pasaulį, kaip jis pasieks svaiginančias šlovės viršūnes, ta- 
čiau dabar aš ketinau paimti tai, ko jis visada taip troško. Jis 
privertė mane jaustis siaubingai, tikrai tikrai neišpasakytai siau- 
bingai. Negalėjau mėgautis pasisekimu, nes nuolat jaučiau, kad 
viską pasiekiau jo kančių kaina. 

Elė giliai atsiduso mėgindama nusiraminti. 

— Taigi aš stengiausi daryti absoliučiai viską, kad tik jis 
jaustųsi nemenka dalimi prisidėjęs prie mano pasisekimo. Kiek- 
vieną savo knygą dedikuodavau jam. Kiekvieno interviu metu 
sakydavau, kad jis yra didysis mano įkvėpėjas. Suprantama, kiek- 
vieną uždirbtą centą atiduodavau “jo globon". Tačiau jis nemo- 
kėjo elgtis su pinigais. Aš dalyvaudavau visose derybose, priim- 
davau sprendimus, kur geriau investuoti. Aš įkūriau korporaciją. 
Viską dariau. Viską turėjau padaryti pati viena. Martinas temo- 
kėjo leisti pinigus. Tačiau tarpusavyje ir prieš kitus Žmones mes 
apsimetinėjome, elgėmės taip, tarsi jis būtų vadybininkas. Nie- 
kada nebuvau rimtai susimąsčiusi, bet, kaip dabar manau, tada 
vyliausi, jog galvodamas esąs pinigų valdytojas, jis taip pat ma- 
nys, jog tie pinigai yra tiek jo, tiek mano. 

— Tačiau vyrų tokiais būdais nepamaloninsi, — įsiterpė Me- 
dison. — Jiems niekada negana, kad ir ką tu dėl jų darytum. Ro- 
džeris jausdavo nerimą dėl kiekvieno mano pasiekto dalyko. Sky- 
rybų proceso metu net keli žmonės, tarp jų ir daktarė Oliver, pa- 
liudijo, kad be mano pagalbos jis nebūtų pradėjęs vaikščioti, ta- 
čiau Rodžeris teigė, jog būtų ėmęs vaikščioti dar greičiau, jeigu 
nebūčiau nuolat tempusi jo žemyn. 

— Tu teisi, — sutiko Elė, kilsteldama smakrą. — Kuo man 
labiau sekėsi, tuo labiau mane gniuždė Martinas. Jis puikiai Ži- 
nojo, kokiais būdais galima skaudžiausiai mane "gręžti". Jis<man 
sakė, jog aš jam sukliudžiau tapti garsiu muzikantu, jog tik dėl 
manęs jis išvyko iš Niujorko, nors ten tikriausiai būtų “kuo nors" 
tapęs. Jis pasiaukojo ir visas šviesias savo perspektyvas atidavė 
man, aš jį priverčiau atsisakyti vienintelės jo gyvenimo svajo- 
nės. Aš mėgindavau su juo kalbėtis ištisas dienas, norėjau jam 
įrodyti, jog viskas buvo kitaip. Kiauras valandas -aiškindavau, 

jog tai aš atsisakiau dailės ir išvykau iš Niujorko tik dėl to, kad 
jis norėjo vykti į Los Andželą ir tapti muzikantu. Nesvarbu, ką 
jam kalbėjau, Martinas kažkodėl viską prisiminė visai kitaip. Jis 
sakė, jog aš mečiau dailę tik todėl, kad man prastai sekėsi tapyti, 
o jis pats atsisakė nepakartojamos ateities Niujorke ir išvyko į 
Los Andželą tik todėl, kad aš troškau daugiau saulės savo gyve- 
nime. 

Elė giliai atsiduso mėgindama nurimti. 

— Kentėjau tol, kol galėjau. Galiausiai priėjau tokią ribą, 
kada man buvo tas pats, ką prisiminė jis, kaip atrodė man... Man 
darėsi bloga pagalvojus, kaip jis leidžia mano uždirbtus pinigus. 
Mes nusipirkome didžiulį gražų namą, kurio viename gale buvo 
įrengta įrašų studija. Kai Martinas užgriozdė studiją muzikos 
įranga, tada visą namą užvertė įvairiausiomis garso kolonėlėmis 
ir juodomis dėžėmis su mirgančiomis švieselėmis. Kai naujaja- 
me name visai nebeliko vietos, Martinas pasakė, kad turime pirkti 
didesnį namą; šį kartą įrašų studija turėjo būti bent keturis kar- 
tus didesnė už senąją. Jis pirko ir pirko, pirko ir pirko, nuolat 
verkšlendamas, kad aš pakankamai greitai neuždirbu. Kai ilgiau 
nebegalėjau viso to pakelti, nusprendžiau skirtis. 

Dabar Elė nutilo. 

— Būtent mažo miestelio teismo salėje man ir paaiškėjo, 
kad teisėjas buvo mano vyro pusėje, — tyliai pratarė Elė. — Į 
teismo salę Martinas atėjo nešinas mano knygų kopijomis ir in- 
terviu nuorašais, kuriuos pateikė kaip įrodymus, kad jis gerokai 
prisidėjo prie mano kūrybinio darbo. Teisėjas tikėjo kiekvienu 
jo žodžiu. Teisėjas pasakė mano advokatui, jog gyvename ben- 
druomeninės nuosavybės valstijoje, todėl manosios knygos pri- 
klauso tiek man, tiek Martinui, vadinasi, jos turi būti ne tik ma- 
no, bet ir jo valioje. Šitaip galvojant išeitų, jog Martinas gali 
įterpti į mano kūrinius pornografijos, gali sustabdyti knygų lei- 
dybą, gali daryti ką tinkamas. 

Prieš tęsdama Elė turėjo giliai įkvėpti. 

— Galiausiai, norėdama išsaugoti teises į savo knygas, su- 
tikau atiduoti Martinui visus savo uždirbtus pinigus, viską, ką 
buvau gavus už knygas. Be to, turėsiu jį remti iki gyvos galvos. 
Dosniai remti. 

— Tikriausiai juokauji, — negalėjo patikėti Medison. 

— Ne. Tokiais dalykais paprastai nejuokauju. Pirmiausia vi- 
sada turiu atsiskaityti su juo. Aš net turėjau apdrausti savo gyvy- 
bę už milžinišką sumą, kad mano mirties ar bankroto atveju jam 
būtų sumokėta. 

Elei nutilus, nei Medison, nei Leslė neturėjo ką atsakyti. Ne- 
jau tokie žmonės kaip Elė, uždirbantys išties daug pinigų, sky- 
rybų proceso metu neturi jokios galios? Nejau pinigai ne visada 
būna visagaliai? 

Pirmoji niūrią nuotaiką pamėgino išsklaidyti Leslė. 

— O gal pamirškime kelias valandas savo negandas ir eiki- 
me pavaikštinėti po miestą? Galbūt išrinktume viena kitai gim- 
tadienio dovanas. Ar kuri nors jau žino, ko norėtų didžiojo ket- 
vertuko proga? 

— Galbūt naujos pradžios? — pasvarstė Medison. 

— Hmmmm, — nutęsė Elė. — Aš tenorėčiau paprasto kerš- 
to. Ne! Norėčiau sulaukti teisingumo! 

— Man atrodo, kad abu šiuos dalykus mačiau išdėliotus ant 
prekystalio nedidelėje kampinėje krautuvėlėje. Na, prisimenate, 
toje netoli žuvų pirklio. 

Akimirką Medison su Ele žvelgė į Leslę netekusios žado, o 
paskui nusišypsojo. 

— Puiku, — pratarė Elė. — Kai prarandu publikos susido- 
mėjimą, iškart pajuntu. Tiesą sakant, kažkuriame lange mačiau ali- 
ti, nes mano redaktorė kolekcionuoja visokiausius aligatorius. 

— Tuomet galiu pasakyti, jog pažįstu vyruką iš Fort Loder- 
deilo, kuris jai išties patiktų, — pasakė Medison šypsodamasi ir 
kildama nuo stalo. Atsistojusi ji pristūmė kėdę. 

— Visa tai panašu į mano paskutinės knygos, kurios nenu- 
pirko manoji redaktorė, turinį, — pratarė taip pat stodamasi Elė. 
Apsigręžusi ir žvilgtelėjusi pro virtuvės langą, ji pasijuto žymiai 
geriau, jai išties palengvėjo. Galbūt išsipasakojusi apie tai, kas 
jai nutiko, ji ištirpdė nemenką dozę kartėlio, slėgusio ją po teis- 
muose patirtos neteisybės. Aišku, kiekvieną smulkmeną ji jau bu- 
vo išdėsčiusi Džyni, bet kalbėtis su kažkuo, kam per valandą moki 
šimtą penkiasdešimt žalių, nėra taip malonu, kaip kalbėtis su 
dviem senom bičiulėm. 

— Aš eisiu su jumis apsipirkti, bet tik su viena sąlyga, — 
pasakė Leslė. Kai Medison ir Elė į ją atsigręžė, Leslė stovėjo 
įsirėmusi rankomis į klubus ir skvarbiai žvelgė į jas abi. 

— Kokia toji sąlyga? — paklausė Medison ir Elė. 

— Kad nė viena iš jūsų, kartoju — nė viena, neprašys ma- 
nęs atlikti intymios išpažinties apie mano vedybinį gyvenimą. 

Tai išgirdusi Elė pažvelgė į Medison. 

— Ji visada turi laimėti, tiesa? 

— Aha, — sutiko Medison, 0 tada nusišypsojo Leslei. — 
Tai ką tu pasakei, kai tavo vyras užėmė vasarnamį, kurį pati su- 
siremontavai? 

— Susiremontavo, kai buvo nėščia. Šito nereikia pamiršti, — 
įsiterpė Elė, kreipdamasi į Medison. 

Leslė prisimerkusi pažvelgė į jas. 

— Ta, kuri dar kartą prabils apie mane, vakare privalės plauti 
indus. 

— Aligatoriai! — šūktelėjo Elė. — Dabar mano galvoje kir- 
ba ši vienintelė mintis. 

— Ar šiame miestelyje yra kas veikti? — pasidomėjo Medi- 
son. — Na, jūs jau girdėjote manąją istoriją, išklausėme Elės, o 
jeigu Beti Kroker nieko neatskleis apie savo gyvenimą, ką veiksime 
likusias dvi dienas? 

Šypsodamasi Leslė paėmė abi moteris už parankių ir pasu- 
ko lauko durų link. 

— Galbūt mums susirasti tris jūrų kapitonus Džošus ir už- 
megzti audringus romanus? 

— Priimkite ir mane! — akimirksniu įsiterpė Elė, netikėtai 
prapliupusi juoktis. Tai buvo pirmas kartas per trejus metus, ka- 
da ji vėjavaikiškai pagalvojo apie seksą. 

— Ir aš pritariu! — šūktelėjo Medison, ir trijulė juokdamasi 
išėjo iš namų. 


Antra dalis 

Galiausiai jos nutarė kurį laiką išsiskirti ir apžiūrėti miestą, 
o paskui susitikti pietums. 

— Galbūt tada mes rasime daugiau temų pokalbiams, ne vien 
tik apie tamsiąsias savo gyvenimo puses, — samprotavo Leslė. 

Savaime aišku, visos moterys su tuo sutiko, nes kiekviena 
norėjo pabūti viena, kad galėtų išrinkti bičiulėms gimtadienio 
dovanas. Jos nutarė pirmą valandą susitikti kavinukėje “Prieplau- 
ka“; besijuokdamos jos palinkėjo viena kitai pasivaišinti neįpras- 
tomis Meine siūlomomis jūrų gėrybėmis. 

Leslė pasuko tiesiai prie knygų antikvariato, kurį buvo pa- 
stebėjusi mažytės alėjos gale; ji vylėsi, kad Elės Žvilgsnis čia 
nebuvo užklydęs. Kokią dovaną galėtum išrinkti tarptautinį gar- 
są pelniusiam žmogui? — atsidususi svarstė ji. 

Įžengusi į knygyną ji tebesvarstė. Uždariusi paskui save du- 
ris, ji pasijuto atsidūrusi kitame laike, visiškai kitoje erdvėje. 
Sienos buvo nustatytos prigrūstomis knygų lentynomis, knygos 
buvo išdėliotos visur — ant kėdžių, ant grindų, po mažais staliu- 
kais. Langai buvo uždengti užuolaidomis, kad būtų apsaugotos 
knygos, aukštomis stirtomis sukrautos ties palangėmis. Lubose 
buvo įtaisyti keli šviestuvai, pora jų matėsi prie sienų; jeigu Les- 
lės akys nemelavo, šviestuvai turėjo būti antikvariniai ir ganėti- 
nai vertingi. 

— Gal galiu kuo padėti? — pasigirdo “antikvarinis" balsas. 

Leslei prireikė kelių minutėlių, kol jos akys priprato prie 
prieblandos. Galiausiai ji pamatė nediduką senuką, labai sudžiū- 
vusį, bet tankiais baltais plaukais ir taip pasitempusį, jog Leslė 
iškart suprato, kad jaunystėje jis buvo tikras širdžių ėdikas. Bū- 
dama greta jo, ji jautėsi kažkaip... na, jautėsi esanti gražesnė. 
Palyginti su juo ji buvo labai jauna. 

Leslės veide nušvito šypsena. 

— Ieškau dovanų dviem moterims, savo draugėms. Rytoj 
j0s švenčia savo gimtadienį. 

Senukas buvo žemesnis už Leslę, bet jai atrodė, kad būda- 
ma greta jo nė viena moteris niekada nesijautė esanti žemesnė. 

— Gal jūs man ką nors papasakotumėte apie tas moteris. 
Kas joms patinka, kuo jos domisi? 

— Tiesą sakant, aš taip gerai jų nepažįstu, kad... — Leslė 
nutilo. Nejau ji norėjo pasakyti, kad mažai ką žinojo apie Medi- 
son ir Elę, kai tiek apie jas išgirdo per paskutines dvidešimt ke- 
turias valandas? Ne, ji negali būti kategoriška. — Gydymas, — 
išsprūdo jai. — Viena iš jų domisi viskuo, kas susiję su medici- 
na. O kita... — Leslė sudvejojo. Kuo domėjosi Elė? Jeigu ji rinktų 
knygą kam nors kitam, ne Elei, tikriausiai nupirktų kokį nors 
meditacijos vadovėlį moterims, ką nors raminančio, ką nors, kad 
išvaduotų ją nuo pykčio. Tačiau Elė, Leslės manymu, iš tokios 
knygos galėtų tik pasijuokti. 

Leslė nežymiai nusišypsojo senukui. 

— Tikriausiai nieko negalėtumėte pasiūlyti žmogui, trokš- 
tančiam keršto, tiesa? 

Senukas taip pat jai nusišypsojo, tarsi jos prašymas nebūtų 
mažų mažiausiai neįprastas. 

— Gal ir turiu, — atsakė jis, o paskui apsigręžė ir nužings- 
niavo lentynų tarpueiliais į knygynėlio galą. Kai Leslė nusekė 
paskui, pamatė jį, stovintį priešais nedidelę knygų spintelę; Les- 
lė neabejojo, kad tai Čipendeilo originalas, ne reprodukcija. Se- 
nukas ištiesė jai knygą. 

Imdama knygą Leslė perskaitė pavadinimą. Ant viršelio bu- 
vo parašyta: “Gyvenimas kaip romanas". Sutrikusi Leslė žvelgė 
į knygą. “Ką bendra tai gali turėti su kerštu ar medicina", — 
svarstė ji. Tačiau pakėlusi akis ji pamatė, kad senuko nebėra; ji 
buvo visai viena tolimame knygynėlio kampe. 

— “Gyvenimas kaip romanas", — garsiai perskaitė ji, ran- 
kose laikydama nedidelę knygelę. Knygelės viršelis buvo ža- 
lias, be jokio aplanko; atrodė, kad knyga išties sena. Langą 
dengusi užuolaida buvo kiek prasiskleidusi, pro plyšelį krito 
menkutis saulės spindulėlis. Ji matė ore besisklaidančias dul- 
keles. 

Perskaičiusi knygos pavadinimą Leslė ėmė galvoti apie sa- 
vo pačios gyvenimą, apie tai, ar jos vyras tikrai buvo užmezgęs 
romaną su jaunąja savo sekretore. Ji mąstė, ką bus priversta da- 
ryti, kai jai bus aiškiai apie tai pasakyta. Ar ji turės jį palikti? Ar 
teisingiau būtų išmesti jį iš namų, kuriuos jis, kaip ir ji, jau pa- 
milo? Leslė prisiminė Rebekos ištartus žodžius, kad šeima pra- 
ras viską, jeigu ji nemėgins kovoti. 

Dabar Leslė išties troško būti drauge su kitomis moterimis. 
Klausydamasi apie jų gyvenimo nesėkmes, ji pamiršdavo savą- 
sias. Na, gal ir nepamiršdavo, bet laikinai apie jas negalvodavo. 

Galbūt ji mąstė egoistiškai, bet jos problemos jai atrodė di- 
desnės nei jų. Jų nesaistė meilės ryšiai. Jos skaudžiai kentėjo 
nuo to, ką joms buvo padarę du išties siaubingi Žmonės, tačiau 
jos nebuvo prikaustytos prie savo vyrų tuo visiems įprastu ir daž- 
nai vartojamu žodžiu meilė. Savaime aišku, Elė tikrai nebemylė- 
jo savo buvusio vyro, Medison — taip pat. 

Tačiau Leslė mylėjo Aleną lygiai taip pat, kaip ir tada, kai 
su juo susipažino. Labai seniai, kai ji buvo dar visai jauna, ji 
numanė, kas nutiks, jeigu ji ištekės už taip stipriai mylimo vyro. 
Kadangi ji apie viską pagalvojo, ji mėgino nutraukti su juo san- 
tykius. Ji norėjo sudeginti visus tiltus jį atstumdama. Ji nebuvo 
sudariusi apgalvoto plano, tačiau dabar, įgavusi daugiau išmin- 
ties, suvokė, jog tada pažemino jį kitų akyse versdama manyti, 
kad pas jį nebesugrįš. 

Tačiau ji sugrįžo. Nuvyko į Niujorką ir pamatė, jog labai 
talentinga ji gali būti Kolumbe, tačiau Niujorke jos niekas nelai- 
kė profesionalia šokėja. Ji neturėjo nei talento, nei kokio nors 
galingo stimulo. 

Taigi ji sugrįžo namo, namo pas Aleną, o paskui jie susituokė, 
tarsi nieko nė nebūtų nutikę. Ji turėjo pripažinti, kad per visus 
tuos metus, kol jie buvo susituokę, jis nė karto nebuvo jai primi- 
nęs, ką ji buvo jam iškrėtusi. 

Nors, kita vertus, visus tuos metus Leslę graužė kaltės kir- 
minas. Jos motina dažnai sakydavo: “Kodėl tu nepareikalauji vis- 
ką papasakoti tiesiai šviesiai? Ko tu bijai?" 

Tokiais atvejais Leslei norėdavosi garsiai išrėkti: “Aš bijau 
Jį prarasti. Aš jau Žinau, ką reiškia gyventi be Aleno, todėl neno- 
riu nieko apie tai girdėti." 

Tačiau dabar ji aiškiai žinojo, kad gyvenimas su Alenu baig- 
tas. Anksčiau ar vėliau šitai vis tiek įvyks. 

Ji jau kelias minutes stovėjo vienoje vietoje laikydama ran- 
kose nedidelę knygą. Atvertusi knygą, ji perskaitė kelias pirmojo 
skyriaus eilutes: “Aš niekada netekėjau, nes žinojau, kad meilė 
mane surakins grandinėmis, o aš, be visa kita, troškau laisvės." 

Leslė paskubėjo užversti knygą. Perskaityti žodžiai labai pri- 
minė jos pačios gyvenimą. Pasukusi galvą, ji peržvelgė knygy- 
nėlį. Leslė išgirdo mažyčio virš lauko durų pakabinto varpelio 
skimbtelėjimą; ji suprato, jog atėjo dar vieni pirkėjai. “Ir iš kur 
tas senukas galėjo žinoti?" — svarstė ji. 

— Ne, — tarė ji sau, — jis tikrai nieko negalėjo numanyti. 

Leslė girdėjo, kaip kitame kambarėlyje patyliukais kalba 

žmonės. Dabar ji jau nebegalėjo pereiti viso knygynėlio ir susi- 
radusi senuką pasakyti: “Juk sakiau, kad mane domina medicina 
1r kerštas, tai yra, mano draugėms to reikėtų, bet kodėl jūs man 
davėte... Kodėl jis man davė tai, ko reikia man pačiai" — svarstė 
Leslė. 

Ji laukė, kol kiti pirkėjai išeis. Ji girdėjo jų juoką; tikriau- 
siai jie nebuvo iš tų, kurie linkę užsibūti nešvariame knygų anti- 
kvariate. Praėjo kelios minutės, tačiau žmonės niekur nėjo. Les- 
lė apsidairė. Kampe ji pamatė seną nudėvėtais apmušalais deng- 
tą kėdę, ant kurios pūpsojo maždaug pėdos aukščio knygų krū- 
va. Nukėlusi krūvą Leslė atsisėdo. Ji nė pati gerai nesuprato, ko- 
dėl nenužingsniavo prie lauko durų ir neišėjo. Kažkodėl ji nega- 
lėjo išeiti. Dar ne dabar. 

Ji atsivertė knygą ir pradėjo skaityti. 


* * * 


— Na, tai ką tu nupirkai? — paklausė Leslės Elė. 

Jos sėdėjo prie ilgo medinio stalo “Prieplaukoje"', joms prieš 
akis buvo pustuzinis dėželių su maistu. Galiausiai jos nusprendė 
paragauti jūros ežių. 

— Jeigu juos iškeptum, neturėtų būti bjaurūs, — pasakė Elė. 
Taigi dabar prieš jas puikavosi trys dideli balti maišeliai su skru- 
dintomis jūros gėrybėmis ir dar trys maišeliai su bulvytėmis ir 
javainiais. 

Laukdamos, kol joms atneš užsakytas vaišes, Medison ir Elė 
jau buvo aprodžiusios savo pirkinius. Medison buvo pripirkusi 
tris maišus žaislų įvairiausių savo bičiulių vaikams. 

— Aš esu geroji Erskino motina, — šypsodamasi kalbėjo ji. — 
Mūsų miestelyje įsigalėjo tokia taisyklė: jeigu tau gimė vaikas, va- 
dinasi, netekėjusi Medison turi būti jo krikštamotė. 

— Jie visi tikriausiai viliasi, kad tu padovanosi tam vaike- 
liui savo grožį, — pasakė Leslė, o Medison pradėjo juoktis ne- 
pritardama, tačiau vis tiek paraudusi iš malonumo. 

Elė nusipirko aligatoriaus pavidalo stalinę lempelę ir “dar 
porą dalykėlių, kuriuos galėsite pamatyti tik rytoj", — šypsoda- 
masi kalbėjo ji. 

Tik Leslė neturėjo krepšių su pirkiniais. Ji turėjo nupirkti 
dovanas joms, savo vaikams ir Alenui. “O kaip Bembė?" — pa- 
galvojo ji, o paskui prisivertė pakelti akis į drauges. Jos laukė 
norėdamos pamatyti, kas yra vieninteliame Leslės maišelyje. 

— Labai atsiprašau, — pratarė ji. — Aš nuėjau į knygų an- 
tikvariatą vedama geriausių ketinimų, bet... 

— Ten tu radai kažkokią seną įdomią knygą ir visą laiką 
praleidai skaitydama, — baigė Elė. 

Leslė nusijuokė. 

— Kaip tu atspėjai? — išdykėliškai paklausė ji. 

— Profesinė nuojauta. Na? Tai ar nusipirkai tą knygą? 

— O, taip, — atsakė Leslė. — Nusipirkau. 

Jai nieko daugiau nepasakius Elė neatlyžo: 

— Tai gal papasakotum mums apie tai? 

Leslė pasilenkė norėdama vėl užkelti ant kėdės knygų krū- 
vą. Kai galiausiai ji priėjo prie kasos norėdama užmokėti už kny- 
gą, knygynėlio šeimininkas nepradėjo jai priekaištauti dėl to, kad 
savame kampe ji prasėdėjo apie tris valandas. Matyt, jis buvo ne 
iš tų, kuriems patinka įvairiausi draudimai. 

Jis tik nusišypsojo Leslei paimdamas juokingai menkus tris 
dolerius, kaip ir buvo užrašyta ant knygos nugarėlės. Jis vylėsi, 
kad knyga Leslei patiks. 

Dabar Leslė praskleidė nedidelį rusvą maišelį ir išėmusi pa- 
dėjo knygą ant stalo. 

— Tai knyga apie Viktorijos laikų moterį, keliavusią po pa- 
saulį, — pratarė Leslė. — Ji buvo užmezgusi kelis romanus, bet 
tikrai mylėjo tik vieną žmogų, su kuriuo susižadėjo būdama aš- 
tuoniolikos; vėliau ji paliko sužadėtinį ir pati viena patraukė į 
kelionę po pasaulį. 

— Labai panašu į tave, — pratarė Elė, siekdama knygos. 

— Nelabai, — paskubomis tarstelėjo Leslė vildamasi, jog 
niekas nesupras, kad ir jai pačiai taip atrodė. — Aš išvykau, bet 
sugrįžau. 

— Ar ir vėl taip pasielgsi? — paklausė Medison, įsimesda- 
ma į burną kažkokio skrudėsio kąsnį. Ji tikrai valgė daugiau nei 
Leslė ir Elė kartu. 

— Tu nori paklausti, ar paliksiu Aleną? 

— Ne. Vėl pas jį grįši. Jeigu galėtum pasirinkti iš naujo, ar 
išvyktum iš Niujorko tam, kad grįžtum pas gimtame miestelyje 
laukiantį vaikiną? 

Leslė nusišypsojo. 

— Na, sakykime, Niujorkas nebuvo toks draugiškas ir neat- 
vėrė durų mano kalibro šokėjai. Niekam kitam neturėjau jokių 
talentų. 

— Ir aš taip maniau, kai mokiausi dailės mokykloje, — pra- 

tarė Elė. — Menu gyvenau, menu kvėpavau. Menas man buvo 
viskas. Bet... pažvelkite į mane dabar. 

Elė buvo besidedanti burnon keptą moliuską, bet paskui per- 
sigalvojo ir numetė jį atgal į popierinį maišelį. 

— Galbūt ne taip pasakiau. Nežiūrėkite į mane dabar, žiū- 
rėkite į mane tokią, kokia buvau prieš ketverius metus. 

— Norėjai pasakyti, kai dar buvai ištekėjusi už Žmogaus, 
kuris mirtinai tau pavydėjo? — paklausė Medison, paėmusi Elės 
numestą moliuską. 

Elė pažvelgė į Leslę. 

— Ji visad trokšta aiškumo, tiesa? 

Leslė vengė atsakyti į abu klausimus — tiek į asmenišką 
klausimą, užduotą Medison, tiek į retorišką Elės pastabą. 

— O kaip pasielgtum tu? — paklausė ji Medison. — Jeigu 
viską galėtum pradėti iš naujo, kaip elgtumeis? 

Medison nespėjus atsakyti prakalbo Elė: 

— Ar mes tada turėtumėm šių dienų patirtį, ar ne? 

— Ką turi galvoje? — nesuprato Leslė. 

— Kaip rašytoja galiu tau pasakyti: jeigu staiga tu nuke- 
liautum laiku į praeitį ir spręstum tuos pačius klausimus, tik- 
riausiai priimtum tokius pačius sprendimus. Nebent jau žinotum, 
kas tavęs laukia ateityje. Štai taip. 

Medison kilstelėjo antakius. 

— Vadinasi, tu manęs klausi, ar aš žinodama, kaip viskas 
pasisuks, išklausyčiau Rodžerio maldavimų grįžti į Montaną jį 
slaugyti, o paskui taip ir padaryčiau? 

— Būtent to ir klausiu, — atsakė Elė. — Tiesą sakant, tu 
pati to klausei pradėjusi šią kalbą. 

— Palauk, leisk pagalvoti, — sarkastiškai pratarė Medison. — 
Rodžeris ar gyvenimas... 

Ji ištiesė rankas taip, tarsi jos būtų svarstyklių lėkštelės. 

— Rodžeris. Gyvenimas. Hmmmm. Kuriuo keliu pasukti? 

Leslė nusijuokė. 

— Jums abiem viskas labai paprasta. Jūs puikiai žinote, ko- 
kiu keliu keliauti. Medison pasiliktų Niujorke ir taptų supermane- 
kene, kol dar apskritai nebūtų pasirodžiusios supermanekenės. O 
tu, Ele, paprasčiausiai pradėtum rašyti, nes jau žinotum, kur slypi 
tikrasis tavo talentas. Tačiau aš... Ir ką gi aš galėčiau pasirinkti? 

— Galėtum susipažinti su kitais vyrais, ne vien tik su Ale- 
nu, — akimirksniu atsakė Elė. — Juk tu nė nenumanai, kokie 
gali būti kiti. 

— Kiti — tokie kaip Rodžeris ir Martinas, — atšovė Leslė. 

Elė nusijuokė. 

— Tu išties turi teisę taip kalbėti. 

Medison įsmeigė šakutę į krūvą šviežių kopūstų salotų, pūp- 
sančių lėkštėje. 

— Tačiau ne visi vyrai blogi, — ramiai pratarė ji. — Tomas 
buvo vienas iš tokių. 

"Išgirdusios žodį “buvo" kitos dvi moterys nebežinojo, ką ir 
atsakyti, nes prisiminė Medison pasakojimą apie jo mirtį. 

Medison pakėlė akis į Leslę. 

— Aš eičiau ieškoti Tomo, — pratarė ji. 

Kai kitos bičiulės sutrikusios pažvelgė į ją, Medison paaiš- 
kino: 

— Ne, aišku, kad ne :ai. Kalbu ne apie spiritizmo seansą. 
Maniau, kad ir toliau tęsiame pokalbį apie tai, ką darytume ga- 
vusios dar vieną progą viską pradėti iš naujo. Jeigu aš galėčiau 
grįžti į tą dieną, kada mes trys susitikome pirmą kartą, jeigu tada 
jau Žžinočiau tai, ką žinau dabar, padaryčiau viską, kad tik susi- 
rasčiau Tomą. Nemanau, kad jis jau tada mokėsi medicinos mo- 
kykloje, bet galbūt... — nutilusi ji įsmeigė akis į savo lėkštę. 

Jos papasakota istorija apie tai, kaip ji paskyrė savo gyve- 
nimą niekingam žmogui, per kurį prarado mylimąjį, sklandė virš 
stalo tarsi bjaurus dvokas. Šalia Medison lėkštės buvo padėta 
medinė varlytė, kvaksinti ją traukiant už virvutės. Žaisliukas tarsi 
priminė apie vaikus, kurių Medison niekada nesusilauks. 
knygą nuo ten, kur ją buvo padėjusi Elė, ji pratarė: 

— Man atrodo, kad aš pamėginčiau paieškoti ir kitokių ga- 
limybių, — negarsiai pratarė ji. 

— Tu tikriausiai panorėtum pavasario atostogas praleisti su 
tų turčių vaiku, — pasakė Elė. — Su ponu Tikriausiai Kada Nors 
Būsimu Prezidentu. Tiesa? 

— Taip, — nesudvejojusi atsakė Leslė. — Panorėčiau. 

— O kas čia? — netikėtai prabilo Medison. 

Leslė pažvelgė į knygą, į kurią dabar rodė Medison. Kiek 
sutrikusi Leslė pakartojo: 

— Tai knyga, kurią ką tik nusipirkau. 

— Taip tai taip, bet kas ten iš jos kyšo? 

Apvertusi knygą Leslė ėmė kruopščiai ją apžiūrinėti. Tarp 
puslapių buvo įkištas vos matomas popieriaus lapelis. Atvertusi 

knygą Leslė jį išėmė. Tai buvo kreminės spalvos vizitinė korte- 
lė, Leslė pamatė, jog kortelės šriftas priminė senovines graviū- 
ras, kruopščius raižinius ant vario plokštelės. 


Ateities susivienijimas 
“Ar kada nors troškote perrašyti savo praeitį?" 
Jums gali padėti madam Zoja 
Begalinė gatvė 333 


Leslė perskaitė kortelę, susiraukė ir padavė ją Medison. 

— Nė nenumanau, kas tai galėtų būti. Skaitydama knygą jos 
nepastebėjau. 

Medison kurį laiką žvelgė į kortelę, o paskui padėjo ją ant 
stalo. Atsisegusi rankinę, ji ištraukė kitą kortelę ir padėjo ją gre- 
ta Leslės. Abi kortelės buvo visai vienodos. 

— Keista, kad abi turime tokias pačias korteles, — pasakė 
Leslė. — Aš manau, kad toji ponia paprasčiausiai nori “prasuk- 
ti" savo verslą. Tokiame nedideliame miestelyje kaip šis turėtų 
būti sunku užsidirbti pragyvenimui. Galbūt... 

Leslė nutilo, nes pasiraususi savo krepšiuose Elė ištraukė 
trečią tokią pačią kortelę ir padėjo ant stalo greta anų dviejų. 

— Tikriausiai tai būrėja iš delno, — svarstė Medison, kram- 
tydama dar vieną kąsnį skrudėsių. 

— Arba buria Taro kortomis, — pridūrė Elė. — Nors, tiesą 
sakant, ji galėtų būti ir regresionistė. 

— Ankstesni gyvenimai? — pasitikslino Medison kilstelė- 
jusi antakius. — Taip taip, man tikrai patiktų sužinoti, kad aš 
ištisus amžius krėčiau kvailystes. 

— Tikriausiai tu ir ankstesniuose gyvenimuose buvai neiš- 
pasakyta gražuolė. Galbūt tu buvai kokio nors karaliaus myli- 
miausioji kurtizanė? — fantazavo Elė. 

— Kodėl manai, kad kurtizanė, o ne karalienė? — paklausė 
Medison. — Kodėl turiu būti ne tik nemorali, bet dar ir nelegali? 

— Tikrame gyvenime karalienės niekada nebūna gražios. Jos 
pasirenkamos dėl kilmės, o ne dėl išvaizdos. 

— Ar šitai galima taikyti ir princesei Dianai? — atšovė Me- 
dison. 

— Bet ji juk netapo karaliene, tiesa? — atrėmė Elė prisi- 
merkusi. 

— Bet tai nereiškia, kad... 

— Eime, — nutraukė jas Leslė ir nelaukdama jų atsakymo 
ėmė rinktis daiktus. 

— Atgal į namus? — paklausė Elė, sumišusi dėl tokio Les- 
lės skubėjimo. 

Medison palinko į priekį. 

— Man atrodo, ji mus kviečia pas madam Zoją. 

— Tikriausiai juokauji, — atsakė Elė, prie jų staliuko pri- 
ėjus padavėjai. 

— Gal dar ko nors norėtumėte, ponios? — paklausė ji, bet 
žvelgė tiesiai į Elę. 

Elei nespėjus atsakyti į ją įsistebeilėjusiai padavėjai Leslė 
paklausė: 

— Gal žinote, kur yra Begalinė gatvė? 

Mergina ėmė rankioti nuo stalo popierinius maišelius. 

— Aš ne per dažniausiai iš Čia išeinu, tačiau knygynuose 
galite įsigyti žemėlapių ir planelių. 

Kurį laiką visos trys moterys žvelgė į ją susidomėjusios ir 
sumišusios. 

— Kiek laiko čia gyvenate? — tyliai paklausė Leslė. 

— Visą gyvenimą, — atsakė mergina. — Ar jūs tikrai neno- 
rėtumėte deserto? — paklausė ji, vėl žvelgdama į Elę. — Turime 
šokoladinio pyrago. 

Medison ištiesė ranką norėdama sulaikyti Elę nuo puolimo 
fizine prasme, tačiau padavėja tik nusišypsojo, apsigręžė ir nuė- 
jo palikusi ant stalo sąskaitą. 

— Jeigu kas nors jai paliks bent penkis centus arbatpinigių, 
gali atsisveikinti su gyvenimu, — sumurmėjo Elė, tačiau šioji 
mergina vėl ją grąžino į realų gyvenimą. Šias dvi dienas būdama 
drauge su Lesle ir Medison, ji užsimiršo, kodėl paskutinius tre- 
jus metus slėpėsi nuo žmonių. 

Leslė stovėjo kitoje stalo pusėje; per vieną ranką ji buvo 
persimetusi nertinį ir rankinės dirželį, o kitoje laikė knygą ir kor- 
telę. Susikaupusi ji žvelgė į keistąjį lapelį. 

Ištiesusi per stalą ranką Elė paėmė iš jos kortelę. 

— Perrašyk praeitį, — pratarė ji. — Taip, aš norėčiau grįžti 
į tuos laikus, kai dar nebuvau stora, — aistringai kalbėjo ji. Pas- 
kui grąžino kortelę Leslei. — Susiraskime tą vietelę. 

Abi moterys pažvelgė į Medison. 

— Juk jūs abi šituo netikit, tiesa? Tai tikriausia apgaulė. 
Jeigu kas nors sugebėtų ką nors grąžinti į praeitį, seniai būtų 
parodytas laidoje “60 minučių", o kadangi aš tikrai nesu mačiu- 
si nieko panašaus... — Medison nutilo vildamasi išvysti Leslės 
ir Elės veiduose šypsenėles. Jai nepatiko aiškiaregiai. Kai ji dar 
buvo paauglė, viena iš tokių aiškiaregių pamėgino burti jai iš del- 
no ir išpranašavo nuostabią ateitį, kurią vainikuos keturi vaikai. 
Po skyrybų Medison keletą kartų buvo prisiminus: šarlatanę. 


— Kodėl gi jums abiem nenuėjus, o aš... — pradėjo Medi- 
son, tačiau išvydusi Leslės ir Elės žvilgsnius greitai persigalvo- 
jo. — Na, gerai. Ir ką gi aš prarasiu? Mano ateitis nebegali būti 


prastesnė už praeitį. 

— Aišku, kad galėtų, — pratarė Elė. — Tu gali tapti turtin- 
ga ir garsi, tu gali prarasti visus savo draugus, nes jie pamanys, 
kad tu pasidarei snobė. 

— Arba tave gali išrinkti atsakinga už miestelio kalėdinį kar- 
navalą. Tada visi tikėtųsi, kad tu gali kaupti pinigus taip pat sėk- 
mingai, kaip ir juos leisti, — pridūrė Leslė. 

— Arba... — vėl pradėjo Elė. 

Medison kilstelėjo ranką. 

— Pasiduodu. Jūs laimėjote. Na, tai kaip mes surasime tą 
Begalinę gatvę? 

— Man atrodo, kad aš kažkur mačiau laikraščių kioską, — 
pasakė Leslė. 

— Jis yra ten, už vaistinės. Įdomu, kiek gyventojų laikraš- 
čius prenumeruoja? 

— Bent jau dvidešimt penki, — šypsodamasi pasakė Medi- 
son. — O tai dviem daugiau nei Erskine. 

— Tai gal ir eikim? — pasiūlė Leslė, o jos balse aiškiai nu- 
skambėjo nekantra. 

— Sąskaita leiskite pasirūpinti man, — pratarė Elė, nutai- 
siusi piktdžiugišką šypsenėlę. Po penkių minučių trijulė jau ke- 
liavo pagrindine mažojo miestelio gatve laikraščių kiosko link. 
Tačiau joms nepraėjus nė keturių pastatų pasirodė iškaba, ant ku- 
rios buvo parašyta: “Begalinė gatvė". Tiesa, iškaba buvo gero- 
kai mažesnė už kitas, ją beveik visai dengė didžiulio paraudusio 
buko lapai, tačiau ji tikrai kabėjo. 

— Ji Čia gyvena visą gyvenimą ir niekada nėra girdėjusi apie 
tokią gatvę, — bambėjo Elė, pakėlusi akis į lentelę. 

— Na, ponios, — tarstelėjo Leslė, — tai gal ir eikim? 

Nelaukdama atsakymo Leslė pasinešė pirmyn. Paskui ją nu- 
sekė Elė, o paskui joms pavymui nenoromis patraukė ir Medison. 

— Visa tai — tikras absurdas, — kalbėjo Medison. — Nė 
neįsivaizduoju, ką jūs abi tikitės ten surasti. Aiškiaregiams terū- 
pi vienintelis dalykas — pasipelnyti. Mačiau per televiziją lai- 
dą, kur buvo kalbama apie tai, kaip jie išdėsto pagrindinius tavo 
gyvenimo dalykus žvelgdami į tavo drabužius, papuošalus, net į 
laikyseną. Todėl, kad ir kiek mažai apie save papasakotum, jie 
gali nusakyti esmę. Viskas buvo rodoma tiesiai šviesiai. Pats ve- 
dėjas po dviejų pamokų galėjo nuspėti konkretaus žmogaus atei- 
tį. Na, jam visai neblogai pavyko atspėti, bet... 

Medison kalbant jos keliavo toliau. Kiek užmatė akys, siau- 
ra gatvelė buvo visai tuščia. Nė vienoje pusėje nesimatė jokių 
namų, abi kelio pusės buvo apaugusios miškeliu. Bet staiga gat- 
vė netikėtai pasisuko dešinėn; prieš bičiulių akis išdygo didelis 
Viktorijos laikų namas. Jį išvydusi Medison iškart nutilo. 

Negali sakyti, kad namas buvo milžiniškas, tačiau neabejo- 
tinai puikus. Jis buvo meistriškai nudažytas, kaip galėjai pama- 
tyti tik dažų kompanijų platinamuose reklaminiuose lankstinu- 
kuose. Namas buvo žalios spalvos, puoštas tamsesniais rudais ir 
samaniniais atspalviais. Dailūs mediniai nedidelio balkonėlio vir- 
bai buvo taip pat kruopščiai nudažyti visais trim atspalviais. 

— Kaip gaila, kad Alenas viso šito nemato, — sulaikiusi kvapą 
pratarė Leslė. — Jam labai patinka Viktorijos laikų namai. 

— Tikriausiai čia falsifikatas, — sumurmėjo Medison. 

— Ne, — atsakė Leslė. — Šiek tiek nutuokiu apie pastatus; 
šitas išties senas. Matai, kaip pasiklaipę langų rėmai? Turi pra- 
eiti daugybė metų, kol namas taip nusėda. 

— Tik pažvelkite į jos alyvas, — pasakė Elė, mosteldama 
dešimties pėdų aukščio gyvatvorės, augusios dešinėje namo pu- 
sėje, link. 

Leslė atsigręžė į Elę. 

— Bet ar alyvos neturėtų žydėti pavasarį? Dabar juk spalis. 

Kurį laiką abi moterys išplėtusios akis žvelgė viena į kitą. 

— Ar jūs abi jau patekote į antgamtišką transą? Juk čia tik 
augalai. Augalai žydi skirtingu laiku. Na, tai kas čia tokio? Jos 
rausvosios gėlės žydi spalį, o jūsų rausvosios gėlės žydi gegužę. 
Liaukitės! 

Kai nei Leslė, nei Elė nepajudėjo iš vietos, Medison čiupo 
jas už parankių ir nutempė prie dailiai suręstos nedidelės baltos 
medinės tvorelės, supusios visą namą. 


166 Jude Deveraux 


— Iš tikrųjų! Pačios mane čia atsitempėte, o dabar kažko 
baidotės. 

Nei Elė, nei Leslė nieko neatsakė, todėl Medison ir toliau 
jas tempė į priebutį. Kai Medison jas paleido, abi bičiulės tik 
stovėjo ir žvalgėsi aplinkui. Leslė atidžiai tyrinėjo priebučio lu- 
bas, o Elė apžiūrinėjo sūpuokles. Priebutyje nesimatė jokio su- 
džiūvusio lapelio. Visur buvo nepaprastai švaru ir tvarkinga, kaip 
ir visame sode. 

— Man atrodo, kad jos medžiai nemeta lapų, — sušnabždė- 
jo Elė. 

— Man atrodo, kad čia viskas Žydi ir sausį, — šnibždėdama 
jai atsakė Leslė. 

Medison susierzinusi mostelėjo rankomis. 

— Taip taip. Madam Zoja yra Merlino pusseserė ir ji... O, ne, 
palaukite, ji yra jo reinkarnacija ir... — pamačiusi, kad kitos dvi 
jos nesiklauso, ji liovėsi kalbėjusi ir paspaudė durų skambutį. 

Duris atidariusi ponia būtų labai panaši į kieno nors apkū- 
nią malonią močiutę, jeigu nebūtų nusidažiųsi plaukų įspūdingu 
oranžiniu atspalviu. Kita vertus, mąstė Elė, šiuolaikinės močiu- 
tės pasiryžusios šviesti pasaulį ir supažindinti su įvairiomis nau- 
jovėmis, kodėl gi jos negalėtų būti oranžiniais plaukais? 

— Kodėl gi jums neužėjus vidun? — svetingai pratarė ji, 
plačiai atlapodama duris. Namo vidus buvo apstatytas kaimiško 
stiliaus prancūziškais baldais, trauktais ryškių spalvų apmuša- 
lais; čia buvo daug medžiaga trauktų kėdžių ir kelios sofos. 

Išvydusi Leslės žvilgsnį moteris nusijuokė. 

— Mano buvęs vyras buvo įsimylėjęs Viktorijos epochą, — 
pratarė ji. Jos balsas buvo malonus, švelnus ir šiltas. Negalėjai 
ja nepasitikėti. Ir kaip tokį balsą turintis žmogus galėtų mėginti 
tau pakenkti? — Tačiau man niekada per daug nepatiko Viktori- 
jos stilius, taigi mes ieškojom kompromiso. Namo išorė Viktori- 
jos laikų, 0 vidus — tiesiog patogus. Jokių ašutinių sofų! 

Ji nusišypsojo trijulei tarsi vildamasi išgirsti jų juoką, ta- 
čiau Leslė ir Elė tik žvalgėsi po visas namo kertes. Vienintelė 
Medison žvelgė tiesiai senajai poniai į akis. 

— Ar jūs ir esate madam Zoja? — kiek pašaipiai paklausė 
Medison. 

Tačiau ponia neįsižeidė. 

— Tai profesinis mano vardas. Tikrasis mano vardas yra Ber- 
tė, sutrumpintas iš Brutildos. Tai mano giminės pamėgtas var- 
das. Na, jaunosios ponios, kuo galėčiau jums padėti? 

Išgirdusios tokį kreipinį Elė ir Leslė nusišypsojo; minutėlę 
nė viena jų neįstengė prabilti. Pasakiusios, kodėl čia atėjo, jos 
tarsi pripažintų, jog tiki, kad toji moteris galėtų... Taigi, ką ji 
sakėsi galinti padaryti? 

— Na, mes radome jūsų vizitines korteles, — pradėjo Elė ir 
atsikrenkštė. — Jūs ėėčė... galite nuspėti ateitį? 

— O, varge, tikrai ne, — atsakė madam Zoja Bertė Brutil- 
da. — Aš moku nusiųsti Žmones atgal į praeitį, kad jie galėtų 
kaip nors pakeisti savo gyvenimą. Nė nenumanau, kokia yra 
žmogaus ateitis. Nežinau ir praeities. Galiu padaryti vienintelį 
dalyką. 

Keturios moterys tebestovėjo puikiojo namo priemenėje. 
Kairėje pusėje pro skliautuotas duris matėsi gyvenamasis kam- 
barys, dešinėje — valgomasis. Priešais buvo laiptai, vedantys į 
koridorių, kur atvertos durys buvo paremtos dviem dailiais ma- 
žais staliukais. Už durų matėsi kampas didelės, baldakimu deng- 
tos lovos. 

— Vienintelį dalyką? — pakartojo Elė, kilstelėjusi antakį. 

— Būtent, — patenkinta atsakė madam Zoja. — Na, jeigu 
kuri nors iš jūsų tuo susidomėjote, galime eiti į saulėtąjį kamba- 
rį ir sutvarkiusios kai kurias finansines smulkmenas galėtume 
pradėti. 

— O0o0o0o0o0ch, — nutęsė Medison. — Finansinės smulkme- 
nos... 
Madam Zoja staiga atsigręžė ir sukaustė Medison tokiu 
žvilgsniu, kuris būtų išgąsdinęs kiekvieną mokinuką. 

— Taip, mieloji, — tvirtai pratarė ji. — Turiu savus įkai- 
nius, kaip ir tu. Už paslaugas i1mu mokestį. 

Nežymiai nusišypsojusi Medison žengė žingsnį atgal. 

— Prieš ką nors sutardama norėčiau smulkiau sužinoti apie 
tai, kuo jūs verčiatės, — nusišypsojusi pratarė Leslė. — Galiau- 
siai, aš niekada nesu girdėjusi, kad kas nors užsiimtų panašiais 
dalykais kaip jūs. 

Pažvelgusi į Leslę madam Zoja vėl sušvito šypsenėle. Ji ne- 
pakvietė moterų sėstis, net nepavadino į savo kambarį. 

— Darau tai, kas ir parašyta mano vizitinėje kortelėje: pa- 
dedu Žmonėms perrašyti jų praeitį. 

Dabar pirmyn žengė Elė. 

— Na gerai, jūs galite mus sušaudyti už tai, kad nieko nesu- 
prantame, bet mes išties neturime jokio supratimo, ką visa tai 
reiškia. Galbūt galėtumėte pradėti nuo pradžių? 

Kurį laiką madam Zoja skvarbiu žvilgsniu varstė Elę tarsi 
ieškodama kokių nors ženklų, bylojančių apie tai, jog Elė tik- 
rai sako tiesą. Nejau ji nuoširdžiai nežino, ką reiškia perrašyti 
praeitį? 

Senosios ponios žvilgsnis privertė Elę pasijusti taip, tarsi ji 
būtų paklaususi, ką reiškia automobilis arba televizorius. Elė pa- 
sijuto tarsi privalėtų žinoti, ką reiškia “perrašyti praeitį". Ji net 
pajuto poreikį čiupti “Geltonuosius puslapius" ir parodyti tai mo- 
teriai, kad jos pavardė yra vienintelė skyrelyje “Praeitis, perra- 
šymas." 

Tačiau Elė nesirengė praleisti įdomios istorijos, todėl tik pri- 
kando liežuvį, mėgindama susilaikyti nuo pastabų. Ji pažvelgė į 
ponią taip, tarsi nuoširdžiai apgailestautų. Ne, atleiskite, ji tik- 
rai nežino, ką reiškia perrašyti praeitį. 

Madam Zoja atrodė patenkinta, kad nė viena iš trijų moterų 
nenutuokia, ką ji gali padaryti; galiausiai ji taip skubėdama i1š- 
pylė žodžius, kad net buvo sunku spėti klausytis. 

— Aš tegaliu viena — grąžinti jus atgal trims savaitėms. 
Savaime suprantama, jūs pačios turite pasirinkti vietą ir laiką — 
kur ir kada norėtumėte nuvykti. Pasibaigus trims savaitėms jūs 
grįšite čia; nebus prabėgusi nė sekundėlė. Tada jums bus suteik- 
ta galimybė pasirinkti. Jūs galėsite grįžti į įprastą gyvenimą, į 
tokį, kokį gyvenate dabar, arba galėsite tęsti naujai susikurtąjį. 
Vis dėlto privalau jus įspėti, jog pasirinkusios naują ateitį rizi- 
kuosite nežinomybe. Galbūt šiame gyvenime jūs išvengėte dide- 
lių nelaimių ir mylimųjų mirčių, tačiau niekas nežino, kas gali 
nutikti naujajame. Pažinojau vieną Žmogų, pasirinkusį ateitį; taigi 
paskui jam nukrito ranka. Na, tiesą sakant, ji nenukrito. Ji pa- 
prasčiausiai dingo. Vieną minutėlę jo ranka buvo vietoj, o kitą 
jos jau nebuvo. Likęs gyventi senąjį gyvenimą, jis nebūtų pa- 
puolęs į tą vietą, kur naujajame gyvenime jis pakliuvo į avari- 
ją. Taigi jis nebūtų pakliuvęs į avariją, kurios metu neteko ran- 
kos. Tačiau visą riziką jūs prisiimate sau. Na, ar turite daugiau 
klausimų? 

Leslė ir Medison stovėjo ir mirksėjo žvelgdamos į keistąją 
moterį net gerai nesuvokdamos, ką ji dabar papasakojo. Tačiau 
Elė buvo įpratusi sekti kitų pasakojamas istorijas. Su redaktore 
aptardamos naujo kūrinio planą jos taip pat kalbėdavo stenogra- 
fuotojų metodu, būtent taip, kaip kalbėjo senoji ponia. 

— O jeigu mes nutartume, kad pasiliekame senąjį gyveni- 
mą, ar prisiminsime tą kitą laiką ir kelią, kuriuo nepasukome? 

Ar galėsime dabartinį žinojimą nusigabenti į praeitį? — apšaudė 
klausimais Elė. 

— Pačios nuspręsite, — atsakė madam Zoja. — Galėsite pri- 
siminti, galėsite pamiršti, kaip tik panorėsite. Taip, grįšite atgal 
turėdamos šiandieninę patirtį ir žinojimą. Galėsite būti aštuo- 
niolikmetės, turinčios brandžios moters patirtį. Tokį kelią pasi- 
renka daugelis moterų. 

Medison suprato ne viską, kas buvo pasakyta, bet ji labai 
gerai žinojo, ką reiškia žodis "užmiršti". 

— Aš norėčiau užmiršti viską, kas man nutiko nuo tada, kai 
mes visos trys susitikome, — patyliukais pratarė ji. 

Madam Zoja išgirdo. 

— Kaip pasirinksi, taip ir bus. Na, tai ką dabar norėtumėte 
daryti? Ar kuri nors viena? Ar visos? Ar nė viena? 

— O kiek tai kainuos? — paklausė Elė. Ji pati sau buvo agen- 
tė, todėl jai nereikėjo su niekuo aptarinėti finansinių dalykų. 

— Šimtas dolerių. 

Trijulė net mirktelėjo. Pirmoji žadą atgavo Leslė: 

— Jūs norite pasakyti, kad nusiųsite mus atgal į praeitį už 
varganus šimtą dolerių? 

Madam Zojos akys sublizgėjo iš pasitenkinimo; ji žvelgė tie- 
siai į Medison. 

— Nejau apie tai nieko negirdėjai televizijos laidoje, bran- 
gioji? Ten buvo kalbama vien tik apie pinigus, tiesa? 

Medison nežymiai šyptelėjo poniai, o paskui sutrikusi nusi- 
gręžė. Nejau priebutyje ji turėjo įsirengusi slaptus pasiklausymo 
aparatus, kad girdėjo asmeniškus kitų pokalbius? 

— Tai ko delsiam? — pratarė Elė, atsisegdama rankinę ir 
ieškodama piniginės. — Juk tai įeina į mano gydymo programą. 
Net ir tuo atveju, jeigu nieko nenutiks... — atsukusi nugarą ma- 
dam Zojai Elė mirktelėjo Leslei ir Medison tarsi duodama su- 
prasti, jog puikiai numano, kad visas šis nuotykis — tik papras- 
tas pokštas. — Galėsiu nurašyti tuos pinigus kaip tiriamojo dar- 
bo išlaidas. 

Vėl atsisukusi į ponią Elė padavė jai tris banknotus po šimtą. 

Madam Zoja šypsodamasi paėmė pinigus, įsikišo juos į le- 
vandų raštais išmargintos suknelės kišenę ir mostelėjo koidoriaus, 
nusitęsusio už valgomojo, link. 

— Mano kabinetas štai ten, — pratarė ji. — Eikite paskui. 

— Ar visos laikotės? — sušnabždėjo Elė Leslei ir Medison, 
tarsi jos ruoštųsi žengti ant kabančio tilto. 

Madam Zoja nusivedė jas į nedidelį kambarėlį tolimame na- 
mo kampe. Dviejose kambarėlio sienose buvo po langą, atveriantį 
vaizdą į ūksmingą sodo dalį. Aukšta tvora buvo apaugusi tan- 
kiais vijokliais, ant kurių sviro medžių šakos. Niekur nesimatė 
jokio gėlės žiedelio, jokios spalvos, išsiskiriančios iš tamsios Ža- 
lumos. 

Vieninteliai kambaryje buvę daiktai — trys prieš langą su- 
statytos visai vienodos karalienės Anos epochos kėdės, apmuš- 
tos tamsiai žalia medžiaga, ir ant grindų paklotas didelis puoš- 
nus kilimas, išmargintas susivijusios lapijos raštais. Sienos bu- 
vo nudažytos tamsiai geltona aukso spalva, be jokių pagražini- 
mų ar ornamentų. 

Kambarys veikė kažkaip raminančiai, o trys kėdės tarsi by- 
lojo, jog buvo tikimasi sulaukti trijų viešnių. 

Elė mėgino pajuokauti ir praskaidrinti nejaukią nuotaiką. 

— O kas, jeigu tik dvi iš mūsų būtų paprašiusios jūsų pa- 
slaugos? — šypsodamasi paklausė ji. — Ar jūs būtumėte išsku- 
bėjusi pirma mūsų ir išnešusi kėdę? 

Madam Zoja nenusišypsojo. 

— Aš puikiai sugebu pasirinkti perspektyvius klientus. Ži- 
nojau, kad mano pagalba reikalinga visoms trims. 

Tai išgirdusi Medison jau buvo besigręžianti ir beišeinanti 
iš kambario, tačiau Elė su Lesle sučiupo ją už rankų ir nutempė 
atgal, o paskui stumte įstūmė į vidurinę kėdę. 

— Ar neskaudės? — paklausė Medison. 

— Ne, aišku, kad neskaudės, — atsakė madam Zoja. — Vie- 
nintelis skausmas gali būti skausmas, kurį jums teks išgyventi 
pasirinkus kitą kelią, kitokią patirtį. Aš jums nesukelsiu jokio 
skausmo. O dabar jūs visos turite man pasakyti, kur norėtumėte 
grįžti. 

— Turite galvoje laiko atkarpą? — pasitikslino Elė. 

Prieš jas stovinti madam Zoja pažvelgė į ją taip, tarsi ji būtų 
nepilno proto. 

— Na žinoma, kalbu apie laiką. Aš juk ne autobusų stoties 
tarnautoja, tiesa? 

Tai ištarusi madam Zoja taip nusikvatojo, tarsi būtų pasa- 
kiusi neįtikėtinai smagų dalyką. Neatrodė, kad ji būtų pastebėju- 
si, jog trys jos klientės nesijuokia, tačiau keistajai poniai tai bū- 
tų buvę nė motais. 

— O, tiesa, pamiršau jums pasakyti, kad yra vienas reikala- 
vimas, kurį turite išpildyti. 

Tai išgirdusi Medison reikšmingai pažvelgė į Leslę ir Elę. 

— Norėčiau jus nufotografuoti. Turiu visų savo klientų nuo- 
traukų albumą; aš juos nufotografuoju prieš ir po. Tada geriau 
juos prisimenu. 

— Ar mes galėtume pavartyti jūsų albumą? — akimirksniu 
paprašė Elė. 

— Tu esi rašytoja, tiesa, mieloji? — šypsodamasi pasitiks- 
lino madam Zoja. — Rašytojus visada atskirsi. Jie visada sten- 
giasi kiekvieną žodelį perkelti į savo kūrinių puslapius, o šie, 
savaime suprantama, vėliau virsta į pinigus, ar ne? 

Ji ištarė tuos Žodžius taip, tarsi visas Elės gyvenimas būtų 
sukęsis tik apie pinigus. Nežymiai nusišypsojusi Elė pajuto, jog 
lengvai paraudo. 

— Po valandėlės grįšiu. Tikiuosi, kad tada jau būsite galuti- 
nai apsisprendusios. 

Vos tik madam Zoja išėjo iš kambario, visos trys atsiduso 
mėgindamos atgauti žadą. 

— Ir kur, po velnių, tu mus įpainiojai? — pratrūko Medison. 

— Elė ar aš? — ramiai paklausė Leslė. 

— Koks skirtumas? — kalbėjo toliau Medison. — Visas šis 
reikalas absurdiškas. Aš išeinu tiesiog dabar ir... 

— Jeigu ji šarlatanė, vadinasi, išmečiau tris šimtus dolerių, 
bet jeigu ji nemeluoja, nors ir nemanau, kad taip būtų, — prislo- 
pintu balsu kalbėjo Elė, apdairiai įsmeigusi akis į duris, — jeigu 
ji iš tikrųjų gali padaryti tai, ką sakosi mokanti, tu galėsi susi- 
rasti Tomą. 

— Anksčiau nei persileidai, — įsiterpė Leslė taip tyliai, kad 
jos vos begalėjo ją išgirsti. 

Tai išgirdusi Medison liko sėdėti savo kėdėje įsmeigusi akis 
į vešinčią už lango žalumą. Iš jos veido galėjai spėti, kad ji tik- 
rai sukrėsta. 

— O kaip tu? — paklausė Elės Leslė. — Tu norėtum grįžti į 
tą dieną, kai mes susitikome pirmą kartą? Kol dar nebuvai suti- 
kusi buvusio vyro? 

— Ne! — kategoriškai atsakė Elė. — Kas žino, kas man ta- 
da būtų nutikę? Galbūt aš būčiau sutikusi kokį nors šaunų, nor- 
malų vaikiną ir dabar jau turėčiau penkis vaikus. Jeigu taip nu- 
tiktų, nebeturėčiau laiko pabūti viena, niekada nesužinočiau, kad 
galiu rašyti. Ne, nesvarbu, kad jis buvo niekšas, tačiau kaip tik 
dėl to aš norėjau nuo jo pasprukti, todėl ir pradėjau rašyti. Neno- 
rėčiau visko sujaukti. Ne, aš tik norėčiau pakeisti tai, kas man 

buvo padaryta skyrybų proceso metu. Jis buvo pasirengęs mana- 
jam fiasko; aš praradau pusiausvyrą pamačiusi, kaip apsukriai 
jis padėjo parengti mūsų bylą. Na, o kaip tu? 

Šypsodamasi Leslė jau buvo besirengianti atsakyti, tačiau 
kaip tik tada į kambarį grįžo madam Zoja, rankose laikydama 
pigų fotoaparatą. 

— Šypsokitės, brangutės, — pratarė ji, o paskui vieną pas- 
kui kitą nufotografavo. | 

Ji joms nerodė iškart iš aparato iškritusių nuotraukų. Tiesą 
sakant, ji ir pati į jas nedirstelėjo, o tik padėjo kartu su fotoapa- 
ratu ant palangės, o paskui pažvelgė pro langus. 

— Ar jau apsigalvojote? — paklausė ji taip, tarsi teirautųsi 
dėl bendrų pietų. 

— Taip, — atsakė Leslė, o Elė su Medison nežymiai link- 
telėjo. 

Madam Zoja pažvelgė į Medison. 

— Tu būsi pirmoji, brangute. Jaučiu, kad esi daugiausia pra- 
radusi. 

— O aš maniau, kad jūs nemokate burti iš delno, — nė ne- 
pagalvojusi leptelėjo Medison. Ji jau buvo patyrusi, kad toji mo- 
teris turi aštrų liežuvį, todėl visai nenorėjo susikirsti dar kartą. 

Tačiau madam Zoja tebesišypsojo. 

— Ne, nemoku. Bet aš nugyvenau pakankamai ilgą amželį, 
kad sugebėčiau kito žmogaus akyse pamatyti skausmą. Na, tai 
kur norėtum nukeliauti? 

— Į tą dieną, kai mes visos trys susitikome pirmą kartą, — 
tvirtai pasakė Medison. — 1981-ųjų spalio devintąją. 

Madam Zoja nieko į tai neatsakė, tik pažvelgė į Elę. 

— O tu? 

— Norėčiau atsidurti prieš trejus metus, septynis mėnesius 
ir dvi savaites, buvusiame laike, — pratarė ji. — Tada buvo liku- 
sios trys savaitės iki mano skyrybų bylos nagrinėjimo teisme. 

Ji būtų norėjusi grįžti šiek tiek ankstėliau, kad turėtų dau- 
giau laiko įrodymams surinkti, tačiau jai reikėjo grįžti į laiką, 
kai ji jau buvo padavusi savo vyrą skyryboms. 

Madam Zoja pažvelgė į Leslę. 

— Aš net nežinau tikslios datos, — pratarė Leslė, — bet 
tasai laikas turėtų būti 1980-ųjų balandis, kai iki koledžo baigi- 
mo man buvo likę metai. Tada man buvo pavasario atostogos, — 
baigė ji kiek žemesniu balsu. Ją trikdė tai, kad jos norą girdi ir 
kitos dvi bičiulės. Joms galėjo pasirodyti kvaila, kad ji nori su- 

sitikti su vaikinu, kurio nematė dvidešimtį metų. Bet kaip ji ga- 
lėtų paaiškinti meilės uždėtų pančių slėgimą? Kad ir kaip ji būtų 
stengusis viską paaiškinti, ji puikiai žinojo, kad jos gyvenimo 
negandos, palyginti su kitų dviejų moterų rūpesčiais, tikrai ne- 
būtų atrodžiusios labai rimtos. Ką reiškia vienas neištikimas vy- 
ras prieš tai, ką teko išgyventi Medison ir Elei? Jeigu — ji neno- 
rėjo šio žodelio keisti į žodelį “kai" — ji išsiskirtų su Alenu, ji 
buvo tikra, jog kitiems jis atrodytų sąžiningas, teisingas ir... 

— Apgavikas, — išgirdo nuskambėjusį savo mamos balsą. 

— Artu esi tikra, kad tvirtai pasirinkai, mieloji? — dar kar- 
tą paklausė Leslės madam Zoja. — Visiškai tikra? 

— Taip! — drąsiai atsakė Leslė. — Taip, esu tikra. Labai tikra. 

— Tada puiku, merginos, atloškite galvas, užsimerkite ir gal- 
vokite apie tą laiką, kur norėtumėte grįžti. 

Moterys klusniai atlošė galvas atsiremdamos į kėdžių atlo- 
šus ir užsimerkė, sunkiai galėdamos patikėti, kad paklūsta ab- 
surdiškam reikalavimui. 

Akimirksniu visoms trims pasirodė, kad jos supasi ant ban- 
gų. Tai buvo nepaprastai malonus pojūtis, jos visos šypsojosi. 
Po minutėlės bangavimas liovėsi, dabar joms atrodė, kad jos prie 
kažko artinasi, tarsi skrieja tuneliu. 

Dar nepasiekusi tunelio galo Medison prisiminė, jog apie 
televizijos programą ji kalbėjo dar visoms keliaujant, o ne sto- 
vint priebutyje. Kaip madam Zoja galėjo išgirsti jos žodžius? Ji 
neatsakė į šį klausimą, kol neatsimerkė ir nesusivokė, jog sėdi 
ant suolelio Transporto priemonių departamente Niujorke. Link 
jos žingsniavo Elė, labai jauna ir labai liekna Elė. 

1997-ųjų gegužė, 
Los Andželas, Kalifornija 


Elė padėjo rašiklį ir dar kartą pažvelgė į duris. Užrašas ant 
privataus detektyvo durų skelbė “Būsiu po dešimties minučių“, 
tačiau ji laukė jau trisdešimt dvi minutes, o jo vis dar nebuvo. Ji 
vėl pažvelgė į užrašų knygelę. Elė užsirašinėjo pastabas naujajai 
knygai, kuri pasakos apie tris moteris, sumaniusias keliauti lai- 
ku ir pakeisti ankstesnį savo gyvenimą. Šioji knyga skirsis nuo 

jai įprastų apsakymų apie Džordanos Nyl gyvenimą ir nuotykius, 
bet, jeigu knyga pavyks, skaitytojams ji išties patiks. 

Elė dar kartą pažvelgė į laikrodį, paskui jos žvilgsnis nusly- 
do ranka, paskui ji pažvelgė sau į kojas, boluojančias iš po trum- 
po džinsinio sijonėlio. Pasidėjusi užrašų knygelę ant netoliese 
stovinčios kėdės, ji suėmė rankomis liemenį. Ji matavosi liemens 
apimtį kiekvieną iš visų trijų dienų nuo tada, kai sugrįžo; kiek- 
vieną kartą ji pajusdavo virpuliuką pamačiusi, kad jos liemuo ir 
vėl buvo lieknas, vos dvidešimt keturių colių. Ji svėrėsi kiekvieną 
rytą. Pirmą kartą užlipusi ant svarstyklių ir išvydusi, kad rodyklė 
sustojo ties šimtas vieno svaro padala, ji prapliupo raudoti. 

Prieš tris dienas ji laukė savo keturiasdešimtojo gimtadie- 
nio, tačiau prieš tris dienas ji taip pat buvo grąžinta į senąjį gy- 
venimą, į ankstesnįjį grakštų kūną. Dar svarbiau, jai buvo grą- 
žintos ankstesnės mintys. Pirmą kartą per keletą metų Elė vėl 
girdėjo mintyse skambančias istorijas. Ji buvo energinga. Ji nu- 
jautė, kad greitai ims dėtis nuostabūs dalykai, kad jai galbūt pa- 
siseks gyventi laimingai. Išties buvo keista jaustis laimingai, nes 
ji puikiai žinojo apie siaubą, ištiksiantį ją labai greitai, skyrybų 
proceso metu, tačiau dabar visa tai dar nebuvo prasidėję, jos dar 
nekamavo depresija, užgriūsianti, kaip ji žinojo, po skyrybų. 

— Kiek laiko iššvaistyta skendint depresijoj, — sušnibždė- 
jo ji. 

Ji sėdėjo ant medinio suolelio prie privataus detektyvo Džo 
Montojos kabineto. Ji nusisamdė detektyvą, pažadėjusį sekti jos 
būsimą eksvyrą. Detektyvą ji susirado jau pačią pirmąją dieną, 
vos grįžusi; ji daug ką turėjo jam papasakoti. Daugiausia ji jam 
kalbėjo apie tai, kas jai paaiškėjo jau po skyrybų; dabar ji pui- 
kiai žinojo, ką jos buvęs vyras sugeba. 

Pirmąkart apsilankiusi pas detektyvą, ji atsisėdo priešais jį 
už stalo, atsivertė užrašų knygelę ir pradėjo vardyti dalykus, ku- 
rie, jos manymu, bus labai svarbūs pradėjus skyrybų bylą. 

— Jis pasakys, kad yra mano kūrinių bendraautorius, taigi 
norėčiau, kad jūs užfiksuotumėte viską, ką jis veikia per dieną, 
kad paskui galėčiau įrodyti, jog jis yra per daug užsiėmęs viso- 
kiausia visuomenine veikla už mano pinigus, todėl jam nebelie- 
ka laiko padėti man rašyti... Jūs sakėte, jog pažįstate teismo bu- 
halterį? Man reikia išsiaiškinti, ką mano vyras veikė su mano 
uždirbtais pinigais metų metus, — kalbėji ji privačiam sekliui. 

Detektyvas viską skubiai užsirašinėjo kartkartėmis tiriamai 
Žvilgteldamas į Elę. Ji žinojo, ką jis dabar mąstė — dauguma 

moterų prieš skyrybas vos begali suvaldyti ašaras; jos jaučiasi 
tokios nuskriaustos. Ir Elė taip elgėsi, todėl galiausiai prarado 
absoliučiai viską. 

— Jis pasakys, jog nuolat kontroliavo, ką aš rašau, jog nuo 
jo priklausė bent pusė mano knygų sėkmės, — tęsė Elė. — Jis 
pasakys, kad yra puikus mano uždirbtų pinigų vadybininkas, tai- 
gi man reikia buhalterio, kuris pateiktų skirtumą tarp to, ką aš 
uždirbau, ir to, kas liko, kai pinigus į savo rankas paėmė mano 
vyras. Man reikia kokio nors žmogaus, kuris galėtų priversti mano 
buvusį vyrą išsikalbėti ir daug ką papasakoti. 

— Nesupratau? — pratarė Montoja. 

— Mano menkystą buvusį vyrą, na, beveik buvusį, tą, kuris 
rengiasi pasakyti teismui, jog nenuslėpė jokių pinigų, bet aš ži- 
nau, kad jis nuslėpė, nes po skyrybų išsiaiškinau, jog... 

— Ką norėjote pasakyti tardama “po skyrybų"? — paklausė 
detektyvas. 

— Atsiprašau. Susimaišiau, — šypsodamasi atsakė Elė. — 
Paprasčiausiai aš taip labai trokštu, kad viskas kuo greičiau baig- 
tųsi, jog tiesiog pamaniau, kad aš jau išsiskyrusi. 

Elė matė, jog detektyvo toks atsakymas tikrai netenkino, bet 
ji nejautė nerimo dėl to, kad jis gali atspėti tiesą. 

— Ar pažįstate ką nors, kas galėtų susipažinti ir pasikalbėti 
su mano eks... oi, su mano vyru? — nekantravo Elė. — Geriau- 
sia, kad tai būtų vyras, o dar geriau — kas nors, įjunkęs į alko- 
holį, ar bent jau panašus į tokį. Taip būtų dar geriau. 

Detektyvas padėjo rašiklį. 

— Kodėl gi nepasakote, kuo čia dėtas alkoholikas ir nuo 
jūsų nuslėpti pinigai? 

— Mano buvęs... — kad ir kaip ji stengėsi, niekaip nega- 
lėjo prisiversti pasakyti “mano vyras". — Vakarais jis dažnai 
eina į barus. Man atrodo, kad ten jis susitikinėja su kokia nors 
moterimi. 

— Suprantu, — atsakė Montoja, o paskui palinko virš stalo 
ir vėl paėmė rašiklį. 

— Ne, jūs nesuprantate. Kita moteris man visai nesvarbi, — 
pratarė Elė. Giliai įkvėpusi ji atsilošė kėdėje ir pamėgino nusi- 
raminti. — Pone Montoja, ar galiu su jumis būti visiškai atvira? 

— Tai gerokai palengvintų mano darbą, — atsakė jis taip 
pat atsilošdamas. 

— Po teisybei, jeigu kas nors turi tiek pinigų, kiek per pas- 
kutinius kelerius metus esu uždirbusi aš, nei teismams, nei teisi- 

ninkams išties neturėtų rūpėti, kas su kuo miega. Galėčiau įžengti 
į teismo salę nešina didžiule nuotrauka, kurioje mano buvusysis 
užfiksuotas lovoje su dviem vyrais, trimis moterimis ir šimpan- 
ze, tačiau net ir tai neturėtų jokios reikšmės. Jiems terūpi tik pi- 
nigai, daugiau absoliučiai niekas. Pinigai, pinigai ir dar kartą pi- 
nigai. Kalifornija — bendruomeninės nuosavybės valstija; ne- 
prieštarauju, galiu jam atiduoti pusę to, ką esu uždirbusi, bet ne 
todėl, kad jis būtų vertas bent sudilusio skatiko, o todėl, kad tiek 
atidavusi nenuskursčiau. Bet aš jį gerai pažįstu. Jis pasakys teis- 
mui, kad be jo negalėjau parašyti savo knygų. Remdamasis tik jo 
teiginiais teisėjas nutars, kad jam priklauso gerokai daugiau nei 
tai, ką uždirbau anksčiau. Teisėjas pasakys, kad Martinas Gil- 
moras nusipelnė visų mano įplaukų ir pusės ateityje man priklau- 
sysiančių įplaukų, nes tik jo dėka tapau tuo, kas esu. Man terei- 
kia vieno dalyko ir labai skubiai — kuo daugiau įrodymų, kad 
Martinas Gilmoras nėra besiaukojantis garbingas žmogus, koks 
sakosi esąs. Noriu įrodyti teismui, kad jis 1mdavo iš manęs pini- 
gus ir juos slėpdavo. Man tereikia išsiaiškinti, kur iš tikrųjų tie 
pinigai yra. 

Kurį laiką detektyvas atidžiai žvelgė į ją. Jis pukiai žinojo, 
kaip nuostabiai jai sekasi, jis ir anksčiau buvo bendravęs su ke- 
liais rašytojais, todėl gerai numanė autorinio honoraro už par- 
duotus egzempliorius dydį. 

— Kalba sukasi apie milijonus, tiesa? 

— Vertinant pinigais tai būtų milijonai; dar reikėtų pridėti 
neįsivaizduojamai slegiantį prarastos savigarbos ir orumo kartė- 
lį, — tyliai pratarė ji. — Jam terūpi pinigai, o man — dar ir ma- 
no pačios sveikata. Rūpinuosi savo ateitimi. 

Detektyvas kurį laiką įdėmiai į ją žvelgė. Paskui vėl paėmė 
rašiklį. 

— Tai kodėl manote, kad jis ims pasakoti apie tuos pinigus 
visai nepažįstamam žmogui? Nusigėrusiam nepažįstamajam? 

Elė nusišypsojo. Detektyvas buvo paprasčiausias vyrukas; 
ant spintelės, stovinčios jam už nugaros, buvo pastatytos kelios 
įrėmintos nuotraukos, vaizduojančios moterį, du vaikus ir šunį. 

— Mano buvęs vyras turi plačią gerklę, be to, jam patinka 
alkoholikai, — pasakė Elė. — Sutikęs kokią nors puolusią sielą, 
Jis pats pasijunta geriau ėmęs lyginti jo ir savo gyvenimą. 

— O jūs norite, kad jis prabiltų apie jo paties paslėptus pi- 
nigus? 

— Taip. Kur tie pinigai, kuriuos jis paėmė iš mano banko 

sąskaitų per daugelį metų? Matote, aš pati menkai tekontroliavau 
savo sąskaitas; nors jis ir labai daug išleisdavo — išleidžia — aš 
esu uždirbusi dar daugiau. Bet aš nežinau, kur tie pinigai yra. Per 
pastarąsias tris dienas aš apieškojau visus namus apžiūrėdama kiek- 
vieną popierėlį, bet nieko neradau. Vienintelė mano viltis — pri- 
versti jį kalbėti. 

Žvelgdamas į ją Montoja klausiamai kilstelėjo antakį. 

— Jūs manote, kad jis galėtų viską papasakoti nepažįstama- 
jam? 

— Taip, — tvirtai atsakė Elė. — Martinas mėgsta girtis ir 
pasakoti kitiems, koks jis gudrus. Jeigu greta jo pasodintumėte 
ką nors, kas suregztų graudžią istoriją apie tai, kaip jį sunkia 
žmona, Martinas atskleistų visas paslaptis ir pamokytų, kaip viską 
apversti aukštyn kojomis ir atsilyginti tai kalei. 

Detektyvas prunkštelėjo, pakraipė galvą, o paskui vėl ėmė 
rašyti. 

— Puiku, sutarėme. Vieną girtuoklį jau turiu. Aš turiu bi- 
čiulį aktorių, kuris... 

— Kaip jis atrodo? 

— Paskutinį kartą jam buvo skirtas dvigalvio žalio slibino 
vaidmuo, bet man atrodo, kad jis lengvai suvaidintų girtuoklį, — 
pratarė detektyvas nusišypsodamas. Elė taip pat jam nusišypsojo. 

— Kas dar? — paklausė jis. 

Po tokio klausimo Elė pateikė jam daugybę smulkmenų, pri1- 
reiksiančių tam, kad jis įrodytų, jog jos buvęs vyras ištisus me- 
tus slėpė pinigus. Jeigu ji tuos pinigus rastų, jis nebūtų apkaltin- 
tas vagyste; O, ne, paimti pinigus iš žmonos buvo visai legalu. 
Dauguma Žmonių sutiktų, jog tai nemoralu, tačiau ji jau įsitiki- 
no, kad teismui nemoralūs dalykai visai nerūpi, teismui rūpi tik 
ai, kas nelegalu. Ne, radusi pinigus Elė tegalėjo padaryti vie- 
nintelį dalyką — priversti Martiną jais pasidalyti, pusę sumos 
grąžinti jai, nes pagal bendruomeninės nuosavybės įstatymą pi- 
nigus reikia dalinti po lygiai. 

Galbūt tada, kai jai pavyks įrodyti, kad Martinas slėpė pini- 
gus, teisėjas nepatikės Martino nuoširdumu šiam teigiant, jog jis 
padėjo Elei rašyti. 

Po pirmojo susitikimo su detektyvu ji nuvažiavo savo rau- 
donuoju roveriu namo, į namą, kuriuo dalijosi su Martinu. Pirmą 
kartą teisėjas pasakė, kad namas turėtų atitekti Martinui, tik Elė 
turėjo sumokėti užstatą. Teisėjo “mąstymai" buvo paprasti: da- 
bar Elė “vertė" Martiną vėl imtis savos profesijos, kurios jis bu- 

buvo atsisakęs, kad galėtų dirbti jos vadybininku, o kadangi ta- 
me name buvo įrengta nedidelė įrašų studija, jam reikėjo būtent 
šio namo. 

Kai Elė pirmąkart įžengė į šį namą, labai apsidžiaugė, kad 
Martino nebuvo namie; ji manė neprisiversianti vėl į jį Žiūrėti. 
Jai buvo sunku žiūrėti ir į namus; jai buvo sunku dar kartą iš- 
vysti visus savo daiktus, kurie jau buvo atitekę Martinui — vir- 
tuvės rakandus, fotografijai reikalingus įrenginius, stirtas nuo- 
traukų, kulinarines knygas, net kai kuriuos savo drabužius. Ji 
bėgte perbėgo savo namus ir pro galinį įėjimą išbėgo į kiemą; 
paskui pasileido kalvele žemyn tiesiai į savo studiją. Ji žinojo, 
jog pasikartojus visai istorijai teisėjas iš jos atimtų ir jai labai 
brangią studiją. Jis atimtų iš jos studiją ir atiduotų Martinui, 
nes patikėtų jo melu. Elė žinojo ir tai, kad praėjus keliems mė- 
nesiams po to, kai ji pasirašys nuosavybės perdavimo dokumen- 
tus, Martinas išnuomos namą ir persikels į Floridą, kur pato- 
giai įsitaisys gyvendamas iš pinigų, kuriuos ji jam privalėjo 
siųsti. 

Per pirmąsias tris dienas grįžusi į praeitį Elė buvo taip užsi- 
ėmusi, jog beveik nieko nematė. Kaip nepaprastai buvo gera vėl 
dirbti! Ištisus trejus metus ji nieko neveikė, tik kentė siaubą dėl 
to, kas jai buvo padaryta. Ištisus mėnesius ji nepaliovė savęs klau- 
sinėjusi, kodėl teisėjas patikėjo Martinu. 

Tiesą sakant, ji nė nesitikėjo kada nors suprasti, kodėl! jai 
buvo padaryta tokia skriauda, tačiau galbūt šį kartą ji įstengs su 
viskuo susidoroti. Pirmą kartą ji buvo nepasirengusi atremti jai 
primestų kaltinimų. Pirmą kartą ji teįstengė verkti dėl patirtos 
neteisybės. 

Pirmą kartą sugrįžusi į nedidelį miestelį netoli Los Andže- 
lo, kur keletą metų gyveno kartu su Martinu, Elė neiškart prisi- 
minė, jog padavusi savo vyrą skyryboms, ji persikėlė į viešbutį 
ir ten laukė, kol prasidės jų bylos svarstymas. Tada ji beveik 
nieko ir nedarė, tik verkė ir telefonu kalbėjosi su savo advoka- 
tu. Jai neleido išdidumas užgriūti giminaičius ir bičiulius su 
savo vargais, taigi ji paprasčiausiai užsidarė viena kambaryje 
ir laukė. 

Tačiau šį kartą ji nesiruošė sėdėti ir laukti. Ji stengėsi sau 
priminti, jog nėra praradusi teisių likti savuose namuose, kuriuose 
gyveno Martinas; na, jeigu jai teks su juo susidurti, nieko nepa- 
darysi. Tačiau net kelis kartus grįžusi į namus, prabuvusi ten ke- 
lias valandas ieškodama dokumentų, ji jo nepamatė. 

Visas tris dienas ji praleido rašydama laiškus ir reikalauda- 
ma įvairiausių dokumentų. Ji parašė savo leidėjui prašydama raš- 
tiško patvirtinimo, kad jos vyras niekada nėra dalyvavęs pasira- 
šant kontraktą su leidykla. Savo vadybininko ji paprašė doku- 
mento, liudijančio, kad jos vyras jai niekada neskambino ir nesi- 
kreipė raštu pranešdamas apie kokias nors investicijas. 

Visas tris dienas Elė kuitėsi po dokumentus ir surinko vis- 
ką, ką tik galėjo. Teismo proceso metu bus pasakyta, kad ji pa- 
teikė melagingus savo pajamų skaičius, todėl ji paprašė leidyk- 
los pateikti kelių pastarųjų metų finansų suvestines. Šias suves- 
tines ji gavo faksu per kelias minutes, todėl prisegė jas prie ofi- 
cialių mokesčių ataskaitų kopijų. 

Taigi dabar Elė sėdėjo ant suolelio laukdama privataus de- 
tektyvo, kad galėtų aptarti tolesnius dalykus. Ji norėjo pakalbėti 
su juo apie savo sveikatą. Bent jau išsiaiškinti, ar jis galėtų ką 
nors sugalvoti, kad būtų įmanoma įrodyti, jog ji nėra psichinis 
ligonis. Jai skiriantis pirmą kartą Martinas pasakė, jog per kelis 
bendro jų gyvenimo metus ji porą kartų konsultavosi su psicho- 
loge, o tai jau aiškus įrodymas, kad ji nėra visiškai sveika, vadi- 
nasi, negali būti atsakinga už savo pinigus. Tai išgirdusi Elė nu- 
sijuokė. Ši mintis buvo per daug absurdiška, kad būtų verta dė- 
mesio. Tačiau be jos niekas daugiau ir nesijuokė. 

Jai buvo pasakyta, jog ji privalo gauti raštiškus savo psi- 
chologų patvirtinimus, kad ji psichiškai sveika ir gali valdyti sa- 
vo pinigus. Kadangi Elė anksčiau buvo piktuoju išsiskyrusi su 
vienu psichologu, ji buvo tikra, jog palankaus atsiliepimo iš jo 
tikrai negaus. 

Elė net negalėjo visu tuo patikėti. 

— Juk gyvename ne Viktorijos epochoje! — pratarė ji. — 
Žmogus negali taip elgtis! 

Tačiau jai buvo atsakyta, jog gyvenant bendruomeninės nuo- 
savybės valstijoje visa nuosavybė, šiuo atveju ir jos knygos, yra 
lygiai jos, lygiai jos vyro, o teisėjas tikrai gali nuspręsti, kas yra 
labiau kompetentingas valdyti pinigus — ji ar jos buvusysis. 

Net ir dabar, kai ji žinojo, kas nutiks vėliau, šis psichinės 
sveikatos klausimas jai buvo kaip rakštis. Ir kaip galėtum įrody- 
ti, kad esi sveikas? 

Ji taip įtemptai apie tai galvojo, jog net nepastebėjo, kaip 
kažkas užlipo kilimu nuklotais laiptais ir nužingsniavo korido- 
riumi. Pažvelgusi pro duris ir pamačiusi tarpduryje žmogų, ji pa- 
šoko: 

— O! — šūktelėjo ji. — Atleiskite, nepastebėjau, kaip pri- 
ėjote. 

Jis buvo aukštas, galbūt jau įpusėjęs septintą dešimtį, o gal 
jau ir įžengęs į aštuntą, bet labai puikios formos. Kaip ir dauge- 
lis Kalifornijos gyventojų, jis vilkėjo kaubojišką apdarą. Daž- 
niausiai tokiais drabužiais vilkintys tik apsimesdavo esą kaubo- 
jai, tačiau Elė intuityviai jautė, kad šis Žmogus neapsimetinėja. 
Jis tikriausiai didesnę dienos dalį praleidžia jodinėdamas arkliu, 
ir net nekyla abejonių, kad mylimiausias jo gyvūnas — ilgaragis 
jautukas. 

— Nenorėjau jūsų išgąsdinti, — tyliai pratarė jis. Jis buvo 
iš tų vyrų, kurie sukelia moterų pavydą, nes senyvas amžius jam 
labai tiko. Nuo akių kampučių besidriekiančios švytinčios raukš- 
lelės jį tiesiog puošė; dabar jis tikriausiai buvo dar gražesnis nei 
jaunystėje. Jis mūvėjo “Levis"' džinsais, vilkėjo medvilninius kre- 
minius marškinius, susagstytus sidabrinėmis sagutėmis perliniais 
viduriukais, avėjo ilgais kaubojiškais batais, o rankose laikė gels- 
vai rudą kaubojišką skrybėlę. — Bet jūs buvote taip susikaupu- 
si, kad aš tikriausiai būčiau galėjęs praginti visą bandą galvijų, 
ir jūs nieko nebūtumėte pastebėjusi. 

Elė jam nusišypsojo. Jis skleidė kažkokį nepaprastą lauką, 
dėl kurio Elė jautėsi labai laisvai, taip, tarsi jis būtų senas jos 
bičiulis. 

— Paprasčiausiai galvojau apie tai, kaip galėčiau įrodyti, 
kad nesu pamišusi. Galbūt jūs galėtumėte ką nors patarti? 

Ji tikėjosi, kad šis jos teiginys bus suprastas kaip pokštas, 
nes ji visada būtent taip mėgindavo susidoroti su rimtomis pro- 
blemomis ir staiga užplūdusiomis emocijomis, tačiau nepažįsta- 
masis nė nešyptelėjo. Jis rimtai į ją pažvelgė. 

— Na, jeigu jau atėjote susitikti su ponu Montoja, vadinasi, 
jums reikės spręsti kokią nors bylą, o jeigu norite įrodyti, kad 
esate sveika, vadinasi, visas reikalas siejasi su pinigais. Niekam 
nerūpi vargšo žmogaus psichinė būsena. Na, tai kas nori užval- 
dyti jūsų pinigus? 

Kurį laiką Elė tik Žiūrėjo į jį kiek prasižiojusi. 

— Taip, — galiausiai pralemeno ji. — Mano buvęs vyras. 
Na, greitai jis taps buvusiuoju. 

— Labai įtikėtina, — atsakė kaubojus. — O ką jis daro? 
Sako, kad tik jis visada valdė jūsų pinigus, o kadangi jūs nepilno 
proto, jis tuos pinigus turės valdyti ir tada, kai jį paliksite? Na, 

kadangi jūs esate moteris, 0 jis — vyras, teismas tikriausiai pa- 
laikys jo pusę. 

Galbūt tuos žodžius jis pasakė ypatinga intonacija, galbūt 
Elė per daug triūsė visas tris dienas, o galbūt ji tiesiog pasijuto 
vėl įklimpusi į visą šią košę, bet ji užsidengė veidą rankomis ir 
pratrūko raudoti. Tarsi senųjų laikų kunigaikštis nepažįstamasis 
atsisėdo greta jos ant suolelio, išsitraukė švarią mėlyną nosinę ir 
padavė jai. 

— Atleiskite, — pratarė ji tebeverkdama. — Paprastai ne- 
verkiu kitų Žmonių akivaizdoje, bet viskas taip siaubinga, ir nie- 
kas manimi netiki! Žmonės mano, kad Amerikos teismai garbin- 
gi ir teisingi, na, o jeigu kas nors patraukiamas teisminėn atsa- 
komybėn, jis bus kaip reikiant papurtytas. Žmonės mano, jog esu 
labai galinga, nes uždirbau labai daug pinigų. Tačiau aš neturiu 
jokios galios, nes žmonės manimi netiki. Jie tiki tik juo. Niekaip 
negaliu to suprasti. Kad ir ką sakyčiau, jiems atrodo, kad meluo- 
ju, tačiau jie tiki kiekvienu jo žodžiu. Aš jiems sakiau, kad jis 
kažkur laiko paslėpęs pinigus, bet tuo netiki nei mano advoka- 
tas, nei jo advokatas, nei pats teisėjas. Tačiau jam pasakius, jog 
kartu su manimi rašo knygas, jie visi jo Žodžius priėmė už gryną 
pinigą. Žmogus negalėjo pasakyti nė trijų mano knygų pavadini- 
mų, tuo labiau — papasakoti jų turinio, bet jie visi patikėjo, jog 
knygas mes rašėme drauge. Aš sakiau: jeigu aš esu ganėtinai svei- 
ka, kad užsidirbčiau pinigų, vadinasi, taip pat esu pakankamai 
sveika, kad sugebėčiau pati juos pasidėti į banką, bet jie pasakė 
“ne", jie sakė, kad taip kalbėti neteisinga. Kad ir kaip ten būtų, 
rašytojai dažniausiai tebūna visų išliaupsinti melagiai, ar ne? Da- 
bar aš tiesiog ir pati negaliu patikėti, kad pasakoju tokius daly- 
kus žmogui, kurį matau pirmą kartą! 

Elė mėgino sulaikyti ašaras šluostydamasi jas nosine. Kaip 
jai pasisektų, jeigu jos vyras nusisamdytų šį Žmogų manydamas, 
kad jis paliudys prieš ją teisme. Kai skyrėsi pirmą kartą, jai atro- 
dė, kad kiekvienas žmogus, kokį tik ji kada nors pažinojo, liudy- 
tų prieš ją. 

— Tai štai kur aš jus esu matęs, — pratarė kaubojus, pasi- 
lenkdamas atidžiau į ją pasižiūrėti. 

Elė šniurkštelėjo. 

— Ką? Kur? 

— Ant knygos viršelio. Mano žmona tų knygų prikaišiojusi 
po visą namą. Jūs esate toji... Koks jūsų vardas? Ji nuolatos jį 
kartoja. 

Kaip seniai kas nors buvo ją atpažinęs iš knygų viršelio. Vie- 
na vertus, Elė buvo tiek daug priaugusi, kad buvo nebepanaši į 
save viešai skelbiamoje nuotraukoje; kita vertus, kai per trejus me- 
tus neišleidi nė vienos knygos, skaitytojai tave pamiršta. Tačiau 
dabar ji nebuvo stora, o paskutinė jos knyga pasirodė vos prieš 
šešias savaites. “New York Times" skelbiamame perkamiausių są- 
raše jos knyga buvo pirmajame penketuke. 

Elė dar kartą šniurkštelėjo. 

— Kurio vardo klausiate? Aleksandrijos Farel ar Džordanos 
Nyli? 

— Taip taip! — šūktelėjo nepažįstamasis. — Abu šie var- 
dai. Mano žmonai patinka jūsų knygos. Jai tikrai jos labai patin- 
ka. Ji sako, kad norėtų būti panaši į tą moterį iš knygos. Tai ku- 
ris 1š jūsų paminėtų vardų yra tos moters? 

— Džordana, — atsakė Elė, žvelgdama jau nusausėjusiomis 
akimis. 

Jis linktelėjo šalia Elės padėtos užrašų knygelės link. 

— Ar tik nenorit pasakyti, kad jau pradėjote naują knygą? 

— Galbūt ji bus ne apie Džordaną Nyli, bet, šiaip ar taip, tai 
nauja knyga. 

i0 Žmogaus žvilgsnis leido jai pasijusti žymiai geriau. Jau 
kelerius metus iš aplinkinių ji tesulaukdavo gailesčio — jos gai- 
lėjo, kad ji pasidarė stora, gailėjo, kad ji neberašo, gailėjo, kad 
ji leidosi užspeičiama į kampą teismo metu. 

— Man nereikėjo leisti jam laimėti, — kartojo ji sau tūks- 
tančius kartų. Tiesą sakant, jeigu taip būtų atsitikę kam nors ki- 
tam, Elė pati pirmoji būtų pasakiusi, jog ji kautųsi iki pergalės. 
Tačiau taip kalbėjusios moterys neturėjo stovėti prieš teisėją, ma- 
nantį, kad ji melagė ir sutrikusio intelekto. 

— Nuostabu, — pratarė kaubojus, o paskui ištiesė jai ran- 


ką. — Esu Marselas Vudvordas, bet visi mane vadina Vudžiu. 
Elė suspaudė jo šiltą, sausą, saulėje įrudusią ranką. 
— Elė Ebot, — pratarė ji, o paskui susigriebė. — Gilmor. 
Iki skyrybų aš esu Gilmor, bet... 
— Gerai, panele Ebot, — šypsodamasis pratarė jis. — Man 


labai malonu su tavimi susipažinti. Tikriausiai nenorėsi kartu su 
manimi keliauti namo, tiesa? 

Elė mirktelėjo nieko nesupratusi. Jau labai seniai niekas ne- 
sisiūlė jos palydėti. 

— Ne, ne, — šypsodamasi atsakė ji. 

Ji pamanė, kad to žmogaus labai gražūs dantys. Tiesą sa- 
kant, jeigu jis nebūtų trisdešimčia metų už ją vyresnis... 

— Aš gyvenu šiaurinėje dalyje, rančoje; šiandien penkta- 
dienis, taigi gal norėtum kartu su manimi nuskristi pas mane ir 
savaitgalį praleisti su mano Žmona ir mažuoju mūsų berniuku? 
Ten bus ir mano brolis, ir maždaug penkiasdešimt rančos darbi- 
ninkų. 

Elei nieko neatsakius į jo pasiūlymą, jis kiek pasilenkė ir 
droviai pažvelgė į ją pro blakstienas. 

— O gal tau labiau patiktų savaitgalį praleisti čia, besikaps- 
tant po purvą, kuriuo nori apjuodinti savo vyrą? 

Tai išgirdusi Elė nusijuokė, kuo nuoširdžiausiai nusijuokė. 
aptikote tai, ko norėjote, ir dabar mėginate parvežti Žmonai ne- 
blogas lauktuves, ar ne? Aišku, nė nepagalvočiau pasikviesti jū- 
sų į teismo salę. 

Kilstelėjęs smakrą jis taip pat išsišiepė. 

— Bet juk byla dar nepralaimėta, — pratarė jis. — Klausyk, 
duok man tą užrašų knygelę. 

Elė taip ir padarė, o kaubojus užrašęs kelias pavardes grąži- 
no knygelę Elei. Tai buvo gerai žinomų Los Andželo ar jo apy- 
linkių Žmonių pavardės. Tiesą sakant, išvydusi kai kurias pavar- 
des Elė net išpūtė akis. 

— Ar pažįsti kokį nors iš tų Žmonių? — paklausė jis. 

Vienas iš užrašytųjų buvo bankininkas, kurį Elė jau nuo se- 
no pažinojo. 

— Taip. 

— Tada jam ar jiems visiems paskambink ir paklausk apie 
mane. Jie tau tikriausiai galėtų atsiųsti faksu mano nuotrauką. 
Norėčiau, kad viską gerai patikrintum ir įsitikintum, kad tikrai 
nesu kipšas. 

Elė pažvelgė į užrašų knygelę. Visus tuos metus po vestu- 
vių ji buvo visiškai ištikima savo vyrui. Ji niekada nė neflirtavo 
su jokiu kitu vyru. 

Prieš trejus metus Elei nė nebūtų šovę į galvą kur nors iš- 
vykti savaitgaliui — nei su draugais, nei, tuo labiau, su visai 
nepažįstamu žmogumi. Jeigu Elė būtų panorėjusi nuveikti kaž- 
ką, kas nebūtų susiję su jos darbu ir galimybe uždirbti Martinui 
pinigų, Martinas būtų pradėjęs verkšlenti, kad jis niekada niekur 
negali išvykti, nes nėra tokia įžymybė kaip ji. 

— Na? — tarstelėjo Vudis. — Tai nori keliauti ar ne? 


184 Jude Deveraux 


Pakėlusi į jį akis Elė juto, kaip daužosi krūtinėje širdis. Tai 
būtų beprotiškas jos žengtas žingsnis. Nejau ji gali priimti kvie- 
timą Žmogaus, kurį sutiko koridoriuje? 

— Žinoma. O kodėl gi ne? — galiausiai pasakė ji. 

Vudis nusišypsojo, o paskui atsistojo. Jis buvo toks aukš- 
tas, kad Elei prireikė aukštai iškelti smakrą norint pažiūrėti jam 
į akis. 

— Susitikime oro uoste ketvirtą. Bet pirmiausia norėčiau, 
kad paskambintum kuriam nors iš tų Žmonių ir apie mane pa- 
klaustum, kad paskui nesijaudintum, jog galiu tave užpulti, — 
pratarė jis, o akyse Žybtelėjo šelmiška ugnelė, bylojanti apie tai, 
jog su malonumu pultų, bet mėgina susivaldyti. 

Jis prajuokino Elę. Jo dėka ji jautėsi taip, kaip jau seniai 
nebesijautė. 

— Kokius drabužius pasiimti? — paklausė ji. 

Kibirkštėlės jo akyse dar ryškiau užsižiebė. 

— Viskas, ką išleisi dabar, bus tavo, vėliau tau nereikės tų 
pinigų dalytis, todėl siūlyčiau nusipirkti visą naujų drabužių spin- 
tą ir naują lagaminą, į kurį viskas tilptų. Bet svarbiausia, nepa- 
miršk jodinėjimo drabužių. 

— Jodinėjimo...ant arklio? 

Vudis nusijuokė. 

— Galėtume pabalnoti ir jautuką, bet man atrodo, kad... 

— Labai juokinga, — pratarė Elė. — Na, gerai, manau, kad 
ateisiu laiku, — pasakė ji, vis dar negalėdama patikėti, kad taip 
elgiasi. 

Vudis atsismaukė rankovę ir pažvelgė į laikrodį, o paskui 
dirstelėjo į dar vis užrakintas detektyvo duris. 

— Dabar man jau reikia eiti, bet, jeigu pamatysi Montoją, 
pasakyk jam, kad buvau čia ir kad jis nenutuokia, kas yra dešimt 
minučių. 

— Su malonumu pasakysiu, — atsakė Elė, o paskui nulydė- 
jo akimis koridoriumi nužingsniuojantį Vudį, kuris ties laiptais 
atsigręžė ir jai pamojavo. 

Kurį laiką Elė taip ir sėdėjo ant suolelio. Kai tik ji dar kartą 
su detektyvu aptars parengtą planą... Ką? Nejau ji padarys taip, 
kaip jai patarė Vudis, ir savaitgaliui išvyks, kaip daugelį kartų 
yra padaręs Martinas? 

Staiga Elė pasijuto nepaprastai išvarginta nuolatinio auko- 
jimosi Martinui Gilmorui. Iki tos dienos, kai ji nusprendė skirtis, 

jis buvo visas jos gyvenimas. Prireikė aštuonių mėnesių, kol bu- 
vo parengti skyrybų dokumentai, kol buvo surinkti argumentai, 
priversiantys teisėją patikėti Martino žodžiais, jog ji esanti pa- 
mišusi, neurozės apsėsta melagė. Kad ir kaip ji mėgino gintis, 
jai nieko neišėjo. Po skyrybų ji taip giliai įklimpo į gailesčio sau 
liūną, kad dabar jos buvęs vyras dar labiau kišosi į jos gyvenimą 
nei tada, kai jie dar buvo susituokę. 

Ji pažvelgė į vis dar užrakintas detektyvo kontoros duris, pas- 
kui į laiptus, vedančius laukan, ir į kelią, besileidžiantį į Los An- 
dželo užmiesčius. Rodeo kelias. Los Andželas jai daug kuo nepa- 
tiko, tačiau ji išties negalėjo skųstis parduotuvėmis. Grįžusi ji bu- 
vo atidariusi rankinę tik tam, kad išsiimtų automobilio raktus, ta- 
čiau dabar ji ėmė įnirtingai raustis rankinėje. Kreditinių kortelių 
įdėkle ji rado korteles, kurių nebuvo mačiusi keletą metų; ten bu- 
vo ir vietinių vaizdo technikos krautuvėlių kortelės, ir viešosios 
bibliotekos bilietas, ir platininė American Express kortelė. 

Laikydama priešais sidabrinę kortelę, ji pažvelgė į ją. Pini- 
gų joje buvo sočiai; kaip sakė Vudis, kuo daugiau ji išleis, tuo 
mažiau turės dalintis su buvusiu vyru po skyrybų. Šypsodamasi 
Elė atsistojo. “Pamiršk detektyvą, — tarė pati sau. — Pirmyn 
apsipirkti! 


19 


Lygiai ketvirtą valandą Elė įsuko į automobilių stovėjimo 
aikštelę vietiniame oro uoste; oro uostas buvo nedidukas, bet pa- 
kankamai erdvus, kad priimtų ten nusileidžiančius privačius lėk- 
tuvus. Elė nerimavo galvodama apie būsimą kelionę, nepaisydama 
to, kad išties paskambino Styvenui Birdui, bankininkui, ir išsi- 
klausinėjo apie Vudį. 

— Labai puikus Žmogus, — pasakė Styvenas. — Pažįstu jį 
jau daugelį metų. 

Elė dar šio to paklausinėjo ir visai nenustebo, kad Vudžio 
“mažasis berniukas" dar tik mokėsi vaikščioti. Toks Žmogus kaip 
Vudis neabejotinai galėjo turėti jauną žmoną, galėjusią prieš porą 
metų pagimdyti kūdikį, o patsai Vudis, aišku, buvo pakankamai 
aktyvus, kad tą kūdikį pradėtų. 

Padėjusi telefono ragelį, ji ėmė svarstyti, kokių žaisliukų 
galėtų išrinkti mažyliui. Apsisprendusi ji nutarė ką nors nupirkti 
ir tų namų šeimininkei. Prisiminusi Vudžio aprangą, ji nutarė nu- 

važiuoti į nuostabią parduotuvėlę, kurioje visada būdavo gausu 
indėnų meno kūrinių ir jų gamybos papuošalų. 

Po penkių minučių ji įsuko į oro uosto automobilių stovėji- 
mo aikštelę ir pamatė link jos einantį žmogų. 

— Ar jūs — Džordana Nyl? — paklausė jis. 

Tai buvo gražus vyriškis, neiššaukiančios išvaizdos, bet 
tikrai malonus, maždaug trisdešimties, vilkintis mėlynais džin- 
sais ir džinsiniu švarkeliu, beveik taip, kaip buvo apsivilkęs 
Vudis, tačiau Elė iškart suprato, kad tokia jo apranga buvo 
pasirinkta galvojant apie stilių, o ne tam, kad būtų patogiau 
dirbti. Šis žmogus nebuvo kaubojus. Jis atrodė protingas ir 
išsilavinęs. 

— Kažkas panašaus, — atsakė ji lipdama iš savojo rove- 
rio. Automobilis buvo toks aukštas, jog dauguma jos bičiulių 
moterų skųsdavosi, jog į jį įlipti ar iš jo išlipti buvo tas pats, 
kaip lipti iš sunkvežimio. Tačiau Elei patiko šis automobilis; iš 
patirties ji žinojo, kad juo galima užvažiuoti ant stataus apsnigto 
kalno. — Džordana Nyl yra mano sukurta herojė, aš apie ją ra- 
šau, o mano slapyvardis yra Aleksandrija Farel. Tačiau tikrasis 
mano vardas — Elė Ebot. 

Vyriškis nusišypsojo. 

— Suprantu. Vudis... — šypsodamasis žmogus nukando sa- 
kinio pabaigą. — O aš esu Lu Maklelandas, dirbu Vudžiui. Ar 
Jūsų bagažas gale? 

Išgirdusi šį klausimą Elė kaltai pažvelgė į jį. 

— Tikiuosi, jūsų lėktuvas nėra iš tų, kurie gali skraidinti tik 
trisdešimties svarų lagaminus, nes, matote, na... aš nutariau šio 
to nusipirkti. 

Tiesą sakant, Elė atsigriebė už visus tuos trejus metus, kada 
visiškai nieko nepirko. Kai turi keturiasdešimt svarų antsvorio, 
veidrodžiai tampa didžiausiais tavo priešais. Tačiau dabar, te- 
sverdama šimtą vieną svarą, ji mėgavosi matuodamasi drabužius. 
Ji nusipirko beveik viską, ką tik buvo pasimatavusi. Galvodama 
apie greitai atkeliausiančią sąskaitą, ji tik nusišypsojo. 

— Esu tikras, kad paimsime viską, ką turite, — pasakė vy- 
riškis. Tada jis atidarė roverio bagažinę ir pamatė kietai sukimš- 
tus odinius Elės lagaminus. Norėdama viską sutalpinti, ji turėjo 
atlenkti galinę automobilio sėdynę. 

— Čia yra ir dovanėlės Vudžiui, jo žmonai ir sūneliui, — 
pralemeno ji. | 

Pakreipęs ant šono galvą vyriškis pažvelgė į ją. 

— Ir visa tai jūs nusipirkote per vieną popietę? 

— Ir lagaminus, ir lagaminų turinį, — atsakė ji, išdidžiai 
iškėlusi smakrą. 

— Jūs neabejotinai tapsite geriausia Valerijos drauge, — su- 
murmėjo jis, traukdamas viršutinį lagaminą nuo krūvos. 

Kaip paaiškėjo, Vudis neketino su jais grįžti. Jai buvo pasa- 
kyta, jog jam atsirado neatidėliotinų reikalų, todėl į rančą jis grįš 
vėliau. Elę į rančą turėjo nugabenti du Vudžio darbininkai — Lu 
ir kitas Žmogus. 

Įlipusi į lėktuvą Elė pažvelgė į Lu. 

— Ar paskui turėsite grįžti, kad paimtumėte Vudį? 

Iš išorės lėktuvas atrodė puikiai, bet tai nebuvo itin praban- 
gi transporto priemonė. Galbūt Elė būtų galėjusi jį perdaryti už 
pinigus, išleistus drabužiams, bet kažkodėl, galbūt iš Styveno 
Birdo pasakytų žodžių, o gal tik iš jo tono, Elė galėjo spręsti, 
kad aplink Vudį sukosi dideli pinigai. 

Atsakydamas Lu kažkaip paslaptingai nusišypsojo. 

— Ne. Jis turi kitą lėktuvą. 

Pasukęs galvą Lu pažvelgė pakilimo takelio link. Netoliese 
saulėje tviskėjo didelis sidabro spalvos lėktuvas. Tai nebuvo vie- 
nas iš komercinių lėktuvų, ne, tai buvo privatus lėktuvas, toks, 
kurių nuotraukas gali išvysti “Architectural Digest" leidinyje, 
kurio vidus išmuštas šilku ir inkrustuotas raudonmedžiu. 

— Čia jo? — paklausė Elė. 

— Jo, — atsakė Lu. 

— Supratau, — nutęsė Elė. — Na, tai kalbant apie Vudį, 
reikėtų sakyti Žodį iš “m" ar iš “b" raidės? 

Kurį laiką Lu nesusigaudė, apie ką Elė kalba, bet paskui jis 
šyptelėjo. 

— Iš “b" raidės, — pratarė jis. — Ir dar reikėtų gale prira- 
šyti "ai". 

— Taigi, — pratarė Elė nesugalvodama, ką dar pasakyti. Ji 
užlipo keliais likusiais laiptukais. Lu lipo paskui; įlipęs jis mos- 
telėjo jai sėstis. Elė buvo vienintelė lėktuvo keleivė. Ji nenuste- 
bo ant gretimos sėdynės išvydusi dėžutę. Atidariusi dėžutę ji pa- 
matė dailiai supakuotus sumuštinius skirtingais įdarais, nedide- 
lę skardinėlę rūkytų austrių, dėžutę mažyčių pyragaičių, dėžutę 
šokoladinių saldainių ir butelį šampano. Elė jau buvo bekimban- 
ti į vaišes, bet paskui susilaikiusi viską padėjo šalin. Ji jau žino- 
jo, kur veda dėžutės šokoladinių saldainių — tiesiai jos šlaunų ir 
klubų link. 

Abu vyrai buvo palinkę prie pulto tikrindami lėktuvo val- 
dymo įrenginius. Elė atsilošė ir užsimerkė. “Bilijonierius, — 
svarstė ji. — Bilijonas su galūne “ai". 

— Gal paragautumėt šito? — išgirdo ji Lu balsą. Atsimer- 
kusi ji išvydo jai ištiestą lėkštę su maistu. Lėkštėje kvepėjo kep- 
tas viščiukas, salotos ir garuose virtos daržovės. Kitoje rankoje 
Lu laikė butelį su vandeniu. 

— Ačiū, — padėkojo Elė ir nusišypsojo. Įdomu, ar jis ve- 
dęs? — pagalvojo Elė ir panoro sau įžnybti už tokias mintis. Juk 
ji vis dar ištekėjusi. “Bet jau neilgai", — pagalvojo ji, imdama 
iš jo rankų lėkštę. | 

— Nuskrisime maždaug po valandos, — pasakė Lu. — Kai 
tik pakilsime, darykite ką tinkama. Čia yra ir knygų, ir žurnalų. 
Jeigu jums ko nors prireikėtų, iškart sakykite. 

Šypsodamasis jis atsisėdo į lakūno sėdynę greta kito vyriš- 
kio, kuris atsigręžęs pasisveikino su Ele ir taip pat jai nusišyp- 
sojo. Paskui abu vyrai susikaupę palinko prie valdymo pulto. 


* * * 


Jie nusileido Elei dar nebaigus skaityti trijų “People" nu- 
merių straipsnių. Aišku, buvo labai keista skaityti įvairiausių 
žmonių istorijas žinant, kas jiems nutiks per artimiausius trejus 
metus. Ji žinojo, kuri santuoka iširs, kas numirs, kas įsipainios į 
skandalą. Bet, kaip manė Elė, blogiausia buvo žinoti, kas vos už 
kelių mėnesių nutiks princesei Dianai. 

Nusileidus lėktuvui ji, galima sakyti, džiaugėsi turėdama 
užversti žurnalus. Jai nepatiko viską žinoti apie ateitį. “Peop- 
le“ kartą buvo rašęs straipsnį ir apie ją, tačiau dabar ji džiaugė- 
si, kad šiuose numeriuose to straipsnio nebuvo. Ji nenorėjo iš- 
vysti savęs lieknos ir besišypsančios žinodama, kad per arti- 
miausius kelis mėnesius jai teks išgyventi didžiausią savo gy- 
venimo košmarą. 

— Pasirengusi? — paklausė Lu, atidarydamas lėktuvo du- 
reles. 

Pažvelgusi iš lėktuvo Elė išvydo gražų šiaurės Kalifornijos 
peizažą — priekyje driekėsi lygumos, o tolumoje stūksojo kalnai 
snieguotomis viršūnėmis. Netoli kalnų ji matė išsibarsčiusius ne- 
žymius taškelius; tikriausiai tai buvo besiganančios karvės. 

— Tikriausiai visa tai priklauso jam, — tarstelėjo Elė, ženg- 
dama ant paskutinio laiptelio. 

— Kiekvienas tūkstantis akrų, — atsakė Lu, aiškiai paten- 
kintas baugia Elės pagarba. 

— Ar toli iki jo namų? 

— Maždaug keturiasdešimt penkios minutės kelio. Valerijai 
nepatinka, kai lėktuvas nusileidžia visai prie namų ir sutrikdo 
Marką. 

— Palaukite, tuoj pamėginsiu atspėti, — pratarė Elė. — Mar- 
selas Vudvordas Antrasis, vadinamas Marku. 

Lu vėl pažvelgė į ją pakreipęs galvą. 

— Jūs labai sumani ir smarki, tiesa? 

— Jaučiuosi kalta, — juokdamasi atsakė Elė. — Bet taip 
pat nemanau, kad jūs esate tik paprastas vyrukas, mokantis skrai- 
dyti lėktuvu, tiesa? 

— Man svarbiausias dalykas — Harvardo biznio mokyk- 


la, — šypsodamasis atsakė jis. — Pilotavimas — tik hobis. 
Vudis man leidžia skraidyti su šiuo lėktuvu, bet tik ne su jo 
reaktyviniu. 


“Jis su manimi flirtuoja!" — stebėjosi Elė, o paskui susivo- 
kė flirtuojanti pati. Kiek laiko praėjo nuo tada, kai į ją štai taip 
žvelgė koks nors vyras? Kiek laiko praėjo nuo tada, kai ji troš- 
ko, kad ją kas nors pastebėtų? 

Nusekusi paskui Lu prie jų laukiančio džipo Elė pagalvojo: 

— Galbūt man reikėtų parašyti apsakymą apie bilijonierių, 
turintį asistentą, kuris... 

Visą kelią ji tegalvojo tik apie naująjį apsakymą. 


* * * 


Namus jie pasiekė apie pusę septynių; Lu nuvairavo prie na- 
mo galo. Tai buvo ilgas neaukštas namas, suręstas iš rąstų, su- 
projektuotas taip, kad primintų namelį iš senųjų Vakarų, tačiau 
niekas, pažvelgęs į šį statinį, tikriausiai neapsigautų pirmiausia 
dėl to, kad namas buvo išties didžiulis, sulig futbolo stadionu. 

— Įdomu, kuris miškas buvo paaukotas šio namo statybai? — 
neiškentė nepradėjusi bambėti Elė. 

— Vienas iš tų, kurie priklauso Vudžiui, — atsakė Lu. — Po 
medžiais jis rado truputį naftos, šiek tiek aukso, be to, galbūt 
dar ir šiek tiek urano. 

— Taip taip, — linksėjo Elė. — Matosi. 

Lu dar porą minutėlių pavažiavo, paskui apsuko nedidelę 
giraitę, ir tada jiems prieš akis išdygo dailus nedidelis nameliu- 

kas. Namelis buvo mažas, pastatytas po kupliais medžiais, atro- 
dė išties labai senas, tarsi išstovėjęs šimtmečius. 

— Tai autentiškas fermerio namelis? — paklausė Elė. 

Lu šyptelėjo gėrėdamasis jos sumanumu. 

— Taip, teisingai, — atsakė jis. — Tačiau Valerija jį vadina 
vasarnamiu. 

Tai išgirdusi Elė nusišypsojo prisiminusi Leslės pasakojimą 
apie savąjį vasarnamį. Ji svarstė, kaip kitoms jos bičiulėms se- 
kasi tvarkytis kažkada jau nugyventus gyvenimus. Jeigu Medi- 
son paliktų Rodžerį, tada jos gyvenimas... 

— Atleiskite, aš užsisvajojau, — pratarė Elė supratusi, kad 
Lu jai kažką pasakė. 

— Rizikinga būti rašytoja, bent man taip atrodo, — pasakė 
jis, atidarydamas dureles. 

Elė išlipo iš mašinos ir ėmė žvalgytis, kol Lu vieną po kito 
traukė jos lagaminus. Ji pagalvojo, jog tikriausiai jam reikėtų 
padėti, bet ji labai norėjo pamatyti namo vidų, apžiūrėti visą ran- 
čą, ji norėjo... 

“Taigi taigi, — mąstė ji, — pirmąkart per kelerius metus aš 
išties kažko norėsiu". Metusi kaltą žvilgsnį į Lu, kuris jau buvo 
pradėjęs krauti iš bagažinės antrą lagaminų eilę, Elė žengė į ve- 
randą. Veranda buvo nuostabi, kokių dvidešimties pėdų pločio, 
apstatyta dideliais, giliais baldais, apdėtais pagalvėlėmis, apvilk- 
tomis raudonai ir baltai margintais užvalkalais. Elė atidarė duris 
ir žengė vidun. 

Buvo aišku, jog vidų tvarkė dizaineris, bet tai buvo žmo- 
gus, turintis tikrai nepriekaištingą skonį. Viduje viskas buvo pa- 
prasta ir aišku. Ant langų kabojo medvilninės nertos užuolaidos, 
kėdės buvo apmuštos medžiaga ir atrodė esančios labai patogios. 

— Jums čia patinka? — paklausė Lu. 

Atsigręžusi į jį Elė pamatė, jog jis nė neabejojo, kad jai čia 
patiks. Ji vėl nusigręžė slėpdama šypsenėlę. Jau labai seniai jo- 
kiam vyrui nerūpėjo, patinka jai kas nors ar ne. 

— Labai patinka, — nuoširdžiai atsakė ji. 

Jis šyptelėjo. | 

— Bet kai kuriems Žmonėms čia nepatinka. Jie mano, kad 
Vudis, turėdamas tiek pinigų, galėtų pasistatyti svečių namus, 
labiau atitinkančius jo statusą. 

— Pavyzdžiui, marmurinis Džakuzi ir taip toliau? — prata- 
rė Elė. 

— Būtent. Vienas vyrukas pasipiktino, kad vandens čiaupai 
ne auksiniai. 

— Man čia labai patinka. Ar interjeru rūpinosi pati Valerija? 

Šį kartą šypsenėle nušvito Lu veidas. 

— Tiesą sakant, viską darė mano žmona. Ji norėjo tapti di- 
zainere, taigi Valerija šį darbą patikėjo jai. 

— Gražu, — tepasakė Elė ir vėl nusigręžė. “Prakeikimas, pra- 
keikimas ir dar kartą prakeikimas! — mąstė ji. — Žmona..." — 
Mano skoniu, ji jau padarė neblogą karjerą. 

— Ji labai stengiasi, bet šiose apylinkėse nėra labai daug 
namų, kuriuos reikėtų įrengti. 

Jis stoviniavo lagaminų jūros viduryje ir tarsi kažko laukė. 
“Tikriausiai ne arbatpinigių", — pagalvojo Elė. Ji suprato, jog 
jis lūkuriuoja leidimo išeiti. 

— Aš šitais pasirūpinsiu, — pratarė ji. — Eikite namo. 

Jis nusišypsojo padėkodamas. 

— Pietūs jūsų lauks aštuntą valandą didžiajame name. Jei- 
gu iki to laiko išalksite, šaldytuve rasite ko tik panorėjusi. Gali- 
te visur vaikštinėti visai nesivaržydama. 

— Ar susitiksime per pietus? — paklausė Elė, kai Lu jau 
žengė pro duris. 

— Ne, ten pietaus tik šeimos nariai ir svečiai. Bet aš pasiro- 
dysiu rytoj rytą. 

Jam išėjus Elė apsidairė ir pasijuto truputį vieniša. Ji nieka- 
da nebuvo taip drąsiai pasielgusi — priėmusi nepažįstamojo pa- 
siūlymą, įlipusi į privatų lėktuvą ir nuskridusi pasitikti nežino- 
mos lemties. 

— Nauji potyriai, — garsiai pratarė ji pati sau. Būtent to ji 
ir norėjo, tą ji ir gavo. 

Dar kelias minutes ji tyrinėjo vasarnamį. Jame buvo tik vie- 
nas miegamasis su durimis, vedančiomis į vonią, taip pat nedi- 
delė virtuvėlė su šaldytuvu, kuris buvo prikimštas tiek, kiek 
galėtų suvalgyti keturių asmenų šeima per porą savaičių. Ji pa- 
traukė per svetainę verandos link, nes būtent veranda jai la- 
biausiai ir patiko. Veranda juosė namą iš visų keturių pusių, 
taigi Elė apėjo aplinkui grožėdamasi kalnais, giliai kvėpdama 
gryną orą. 

Už namo ji išvydo klojimą; taigi ji grįžo vidun, užsimovė 
naujus džinsus, užsivilko naujus, gurgždančius džinsinius 
marškinėlius ir apsiavė naujais kelioniniais batais. Ji tikrai 
neavės kaubojiškų aulinukų! Paskui ji užsijuosė antikvarinį 

diržą, puoštą kriauklelėmis, ir užsimovė porą senų sidabrinių 
apyrankių. 

“Net keista, kaip Žmogų gali pakeisti nauji drabužiai“, — 
mąstė ji, išėjusi iš namelio ir patraukusi klojimo link. Savaime 
suprantama, tam gerokai padėjo "naujas" kūnas. 

Priėjusi prie klojimo ji jau nebesijuto vieniša; apie kiekvie- 
ną savo žingsnį ji mąstė kaip apie didelį nuotykį. Ką ji susitiks? 
Ką ji pamatys? 

Klojime ji girdėjo prunkščiančius arklius, bet nesigirdėjo 
žmonių balsų. Neatrodė, kad kas nors būtų lauke. Kita vertus, 
dabar buvo jau beveik septynios; vargu ar kaubojai be darbo lauk- 
tų aštuonių, kada galės papietauti. 

Klojime buvo žmogus, palinkęs ties arklio kanopa, kurią lai- 
kė suspaudęs tarp šlaunų; pro aukštus, siaurus langus klojiman 
smelkėsi saulės spinduliai, apšviečiantys vyrą ir arklį. Elė buvo 
tikra, jog Šis vaizdas yra pats erotiškiausias iš visų, kokius tik 
jai buvo tekę matyti. 

Šis vyras nebuvo aukštas, ne aukštesnis kaip penkių pėdų 
ir dešimties colių, bet Elei patiko mažesnio ūgio vyrai. Jis vil- 
kėjo mėlynus džinsus ir avėjo batais — ne kaubojiškais aulinu- 
kais smailomis nosimis, o storapadžiais batais kvadratiniu prie- 
kiu. Jis nebuvo apsivilkęs marškinių; sprendžiant iš aukso at- 
spalvį įgavusios jo odos, jis niekada jų nevilkėdavo. Visą jo 
priekį dengė odinė prijuostė, tokia, kokias senais laikais ryšė- 
davo kalviai. 

Jis stovėjo profiliu į Elę, įsistebeilijusią į jo pėdas ir slys- 
tančią žvilgsniu aukštyn: storapadžių batų aulai juosė stiprias 
blauzdas, išblukę džinsai beveik braškėdami ties siūlėmis slėpė 
raumeningas, kietas šlaunis. Jo nedidelis, apvalus užpakalis at- 
rodė dar mažesnis, užgožtas plačios nugaros. Juosmuo buvo su- 
veržtas plačiu juodos odos diržu. 

Jo nugarą buvo galima prilyginti vienam didžiuliam raume- 
niui, tvinksinčiam tarp abiejų rankų, suėmusių arklio kanopą, 
įspraustą tarp šlaunų. 

Tai buvo sunkiasvoris arklys, grakštus žirgas; prisiminusi 
savo tyrinėjimus, kurių jai prireikė rašant vieną iš knygų, Elė 
nusprendė, kad tai frizų veislės žirgas. Nuo žirgo kelių driekė- 
si ilgi šilkiniai plaukai, vadinami plunksnomis. Masyvūs mil- 
žiniško žirgo raumenys atitiko Žmogaus spinduliuojamą galią 
ir jėgą. 

Ji pažvelgė į jo veido profilį — tarsi skulptoriaus iškaltos 

lūpos, pilnos, minkštos... Tarp lūpų jis laikė dvi vinis pasagoms 
kaustyti. Ilga jo nosis baigėsi kiek prasiplėtusiomis šnervėmis. 
Jo žvilgsnis buvo nuleistas, jis žvelgė į žirgo kanopą, o jo blaks- 
tienos buvo tankios ir juodos kaip peteliškės sparneliai. Jo kakta 
buvo aukšta, kiek suraukta nuo įtampos, ant kaktos krito trumpi, 
labai tamsūs juodi plaukai. 

Elė stovėjo tarsi paralyžiuota ir žvelgė į šią sceną. Dabar ji 
nieko nebegalėjo matyti, nieko nebegalėjo girdėti. Visos jos jus- 
lės buvo sutelktos į šį vyrą. Ji stovėjo už kelių pėdų nuo jo, ta- 
čiau taip puikiai jį jautė, jog tarėsi užuodžianti saulės įšildytos 
jo odos aromatą, šieno dvelksmą ir prakaito kvapą. 

Lėtai, o, taip erzinančiai lėtai vyras pasuko galvą ir pažvel- 
gė į ją. Jis sumirksėjo, ir Elei pasirodė, kad ji tarsi sustingo, ji 
tarėsi jaučianti oro virpesius, kuriuos sukėlė tankios ir vešlios jo 
blakstienos. 

Kai jis atsigręžęs ją pamatė, kai jo akys susitiko su jos aki- 
mis, Elei užkando žadą. Jo akys buvo tokios pat tamsios kaip ir 
plaukai, deginančios tarsi elektros srovė. 

Jam pažvelgus į Elę laikas tarsi sustojo. Jos kūnas tarsi ap- 
mirė. Ji nekvėpavo, neįstengė galvoti. Atrodė, kad jo akys įšaldė 
ją toje vietoje, kur ji ir stovėjo. 

Vis dėlto ji pajuto artėjanti jo link. Negalėjai sakyti, kad ji 
eina. Atrodė, kad jo žvilgsnis įsismelkė į jos sielą, į tai, kas lei- 
do jai būti tuo, kuo yra; jis traukė ją prie savęs kažkokia magiš- 
ka galia, nematoma, mistiška, hipnotiška jėga. 

Elė nė negalėjo pasakyti, kaip visa tai nutiko, tačiau dabar 
ji buvo atsidūrusi arčiau jo. Lėtai, tarsi sulėtintuose kino filmo 
kadruose, jis atsistojo, o Elės ausyse skambėjo vienintelis gar- 
sas — jos širdies plakimas ir gyslomis tekančio kraujo sruveni- 
mas. Vyrui atsistojus išslydo žirgo kanopa. Elė sumirksėjo; ji juste 
juto besileidžiančios žirgo kanopos kelią — Žemyn raumeningo- 
mis, kietomis šlaunimis, tvirtomis blauzdomis, iki sunkių stora- 
padžių batų. 

Jis nenuleido nuo jos akių, lėtai ištraukė iš sučiauptų lūpų 
vinutes. Dabar Elė buvo jau visai arti, ji puikiai matė tas lūpas ir 
mažutytes jas vagojančias linijas, ji matė gražiai išlinkusią apa- 
tinę lūpą, tokią apvalią, tokią sultingą, kvieste kviečiančią pa- 
liesti ją savo lūpomis. 

Jo lūpos prasivėrė, ir liežuvio galiuku jis palietė apatinės 
lūpos vidurį. Išvydusi šį drėgną rausvą galiuką Elė pajuto, jog 
jai ima linkti keliai. 

Vyras ištiesė ranką norėdamas ją prilaikyti; Elė žinojo, jog 
jo odai prisilietus prie jos odos, viskas bus galutinai prarasta. 

Tačiau po akimirkos plačiai atsilapojo milžiniškos, plačios 
kluono durys; staiga kluonas prisipildė šviesos ir triukšmo, kurį 
sukėlė čion įžengę vyrai ir atvaryti gyvuliai, įsibrovę į šią tokią 
asmenišką, intymią erdvę. 

Kerai išsisklaidė, Elė papurtė galvą norėdama visai išsiblai- 
vyti. Ji stovėjo vos už kelių colių nuo vyro, kurio niekada gyve- 
nime nebuvo mačiusi; sprendžiant iš keistai pakreiptos jo gal- 
vos, jis rengėsi ją pabučiuoti. 

Paskubomis ji atsigręžė kairėn ir pamatė stovinčius tris vy- 
rus, 0 jiems už nugarų — arklius. Jie visi neslėpdami smalsumo 
žvelgė į juodu. 

— Zirgas, — tepasakė ji. — Jis man rodė, kaip reikia kaus- 
tyti žirgą. 

Visų vyrų veiduose sušvito visiškai vienodos kvailokos šyp- 
senėlės. 

Nieko daugiau nepasakiusi ir, savaime suprantama, nė ne- 
žvilgtelėjusi į ją apkerėjusįjį, ji išlėkė iš kluono taip greitai, kaip 
italų kurtas. Ji liovėsi bėgusi tik atsidūrusi svečių namelyje, už- 
sidariusi ir užsirakinusi visas duris. Paskui ji užsitraukė užuo- 
laidas, neįsileisdama net dienos šviesos. 

Galiausiai pasijutusi saugi, ji atsisėdo ant kėdės, pasičiupo 
bloknotą ir rašiklį, kurie visada būdavo netoliese, ir pradėjo už- 
rašinėti viską, ką neseniai buvo pajutusi ir pamačiusi. Ką gali 
žinoti, gal šio epizodo prireiks rašant naują knygą? 

Prieš įžengdama į didįjį namą pietauti Elė negalėjo galvoti 
apie nieką kitą, o tik apie vyrą. Kas jis toks? Kas privertė ją rea- 
guoti būtent taip? Rašydama vieną iš savo knygų, ji domėjosi okul- 
tizmu; pora jos kalbintų okultistų viską vertė praėjusiems gyveni- 
mams. Nejau ji pažinojo šį Žmogų praėjusiame gyvenime? 

Ar čia tikrai slypi kokia nors įdomi istorija? 

Dabar Elė neįstengė susikaupusi išsirinkti drabužių, tačiau 
ji turėjo daugybę naujų pirkinių, todėl visa tai nesukėlė jokių 
keblumų. Ji užsivilko jūros mėlio ilgą pūkuotą nertinį, kainavusį 
jai tiek, kiek ji buvo išleidusi drabužiams per paskutinius trejus 
metus, įsisegė mažyčius auksinius auskarus, puoštus lazuritais, 

1r likus kelioms minutėms iki aštuonių iš lėto nužingsniavo di- 
džiojo namo link. 

Kadangi ji tegalvojo tik apie jį, Elė buvo šluote nušluota 
Valerijos. Ji buvo aukšta, graži, iš Teksaso. Kaip dar būtum ga- 
lėjęs ją apibūdinti? 

Ir kuo gi tasai Teksasas toks ypatingas, kad jame gimsta be- 
baimės, nedvejojančios ir niekada nesvyruojančios moterys? Ar 
teksasietė kada nors yra sutikusi nepažįstamą Žmogų? O galbūt 
drovios moterys kažkokiu būdu atrenkamos vos gimusios ir iš- 
siuntinėjamos į kitas valstijas? 

— Štai ir jūs! — šūktelėjo Valerija, puldama žemyn nuo ko- 
kių dvidešimties pėdų aukščio laiptų. Ji vilkėjo juodo šilko kel- 
nes, besiplaikstančias aplink jos ilgas ilgas ir grakščias kojas. Ji 
buvo įsisupusi į kažkokį rankų darbo nėrinį, besiplaikstantį nuo 
kiekvieno judesio. Jos rusvai gelsvi plaukai stambiomis bango- 
mis krito ant nugaros, į Elę iš po juodų kaip suodžiai blakstienų 
žvelgė stebėtinai žalios besišypsančios akys. Valerija Vudvord 
buvo tarsi dviejų šimtų vatų elektros lemputė. 

— Gaila, kad aš ne Medison, — patyliukais sumurmėjo Elė, 
nusišypsodama šeimininkei. Medison galėjo rungtis su šia žavia 
būtybe, tačiau Elė jau buvo besliūkinanti durų link. 

Tačiau Valerija nebuvo linkusi taip lengvai paleisti jai pati- 
kusio Žmogaus. Ji stvėrė Elę už parankės, prisitraukė ją arčiau 
savęs ir nusivedė, kaip Elė numanė, į valgomąjį. 

— Negalėjau patikėti, kai Vudis man pasakė, kad buvo su- 
tikęs Aleksandriją Farel. Jūs nė nenumanote, kaip labai man 
patinka jūsų knygos. Jas skaito visos mano draugės. Manau, 
neprieštarausite... aš pakviečiau kelis Žmones, panorėjusius su 
jumis susitikti. 

Tai išgirdusi Elė išbalo. Ką galėtų reikšti “keli žmonės" mo- 
teriai iš Teksaso? 

Valerija nusivedė Elę prie durų, kurios atsivėrė, tarsi mos- 
telėjus stebuklinga lazdele. Elė išvydo kambarį, kuriame stovėjo 
stalas, aplink kurį galėjo susėsti bent penkiasdešimt žmonių. 
Žvelgiant Elės akimis, kambaryje buvo susirinkusi didesnė šiau- 
rinės Kalifornijos gyventojų dalis. Kol Elė kiaurą dieną apsipir- 
kinėjo, Valerija rengėsi improvizuotam vakarėliui, kurį buvo ga- 
lima sulyginti su valstybiniu banketu. 

Vos Elei įkėlus koją per slenkstį, jos gyvenimas nebebuvo 
vien tik jos pačios gyvenimas. Akimirksniu ji pasijuto apsupta mo- 
terų, rankose laikančių knygas ir prašančių autografų, pasakojan- 

čių apie tai, kaip joms visoms patinka jos sukurtos istorijos. Per 
pietus ji menkai tevalgė, nes visi svečiai vienas per kitą stengėsi 
užduoti tą patį klausimą: iš kur semiatės idėjų kūrybai? 

Aišku, ji nesakė tiesos. Ji juk negalėjo pasakoti apie tai, 
kaip įėjo į kluoną ir pamatė rančos darbininką su odine pri- 
juoste ir tarp lūpų kyšančiomis vinutėmis, nuo jo ji buvo be- 
nuplėšianti drabužius. Ir jeigu ji niekada daugiau to žmogaus 
nebepamatys, ji buvo tikra, kad šią sceną, kurią ji buvo kuo 
smulkiausiai užsirašiusi, vieną gražią dieną perkels į kurią nors 
savo knygą. 

Kadangi ji buvo garbės viešnia, greta jos sėdintys svečiai 
jautė pareigą ją vaišinti kiekvienu nauju į stalą atneštu patieka- 
lu. Elė viską perleisdavo Valerijai; galbūt ji ir gyveno kažkokioj 
nepažįstamoj rančoj, apsupta karvių, tačiau ji labai gerai žinojo, 
kaip reikėtų elgtis. Lėkštės buvo prancūziškos, stalo įrankiai — 
itališki, sidabras — angliškas. Tačiau maistas... maistas buvo 
amerikietiškas ir išties labai sotus ir gausus. 

Taigi Elė nespėjo gerai krimstelėti, kai prie jos prisėdo dar 
viena gerbėja ir paklausė: 

— Visada norėjau paklausti kokio nors rašytojo, iš kur jie 
semiasi idėjų savo knygoms? 

Ketvirtą kartą atsakinėdama į šį klausimą Elė pažvelgė per 
visą ilgą, siaurą pietų stalą į Valeriją. Vudis sėdėjo pačiame sta- 
lo gale, Valerija — jam iš dešinės. Ji neužėmė vietos kitame sta- 
lo gale, bet atsisėdo šalia savo vyro. 

Atsakinėdama Elė nenuleido akių nuo Vudžio irValerijos, 
nes ji visada stengdavosi kuo geriau perprasti Žmones ir jų 
gyvenimo būdą. “Ji kraustosi dėl jo iš proto", — padarė išva- 
dą Elė, jau šeštą kartą pasakodama apie tai, iš kur semiasi idėjų 
knygoms. Pirmą kartą pamačiusi Valeriją ir supratusi, kad ji 
yra gerokai už Vudį jaunesnė, Elė pamanė, kad ji ištekėjo už 
jo dėl pinigų. Lu užuominos apie Valerijos pomėgius vaikš- 
čioti po parduotuves dar labiau sustiprino tokius jos mąsty- 
mus. Tačiau dabar Elė pamatė, kad tokios jos prielaidos nėra 
teisingos. Jeigu Valerija nėra geriausia pasaulyje aktorė, ji iš- 
ties beprotiškai myli savo vyrą. 

Matydama juos abu drauge, stebėdama, kaip Valerija nuolat 
švelniai paliečia Vudžio ranką, kaip Vudis žvelgia į savo žmoną, 
Elė pasijuto labai vieniša. Ar įmanoma, kad vyras gali būti lydi- 
mas neapsakomos sėkmės ir dar susirastų taip stipriai jį mylin- 
čią moterį? O jeigu moteris susilaukia pasisekimo... 

Elė nenorėjo galvoti apie tai, kas nutiko jos santuokai. Ji 
nenorėjo dar kartą visko prisiminti ir paklausti savęs, ką ji galė- 
jo padaryti Martino ir jos pasisekimo klausimu. Kaip ji galėjo 
apsaugoti jį nuo pavydo? 

Atrodė, kad pietūs truko ištisas valandas; Elė turėjo prisi- 
versti liautis dirsčiojusi į laikrodį (taip pat naują, inkrustuotą tur- 
kiais) kas dešimtį minučių. 

Galiausiai pietūs baigėsi; buvo pusė dešimtos. Visi buvo pa- 
kviesti į lauką pasivaišinti gėrimais ir pasimaudyti mėnesienos 
spinduliuose, mirgančiuose saulės prišildytame tvenkinyje. 

— Tikiuosi, jūs atsivežėte maudymosi kostiumėlį, — prata- 
rė Valerija, iš nugaros priėjusi prie Elės. — Lu sakė, kad jūs šiek 
tiek apsipirkote. 

— Taip, — šypsodamasi atsakė Elė. — Taip pat nupirkau 
dovanėlių jūsų sūneliui. 

Paminėjus vaikelį Valerijos veidas nušvito meile, kuri, Elė 
buvo tikra, negalėjo būti apsimestinė. 

Valerija prisilenkė arčiau jos ir tyliai pratarė: 

— Rytoj susitiksime tik mudvi abi ir pasikalbėsime. Turė- 
jau pasikviesti visus šiuos Žmones, nes kitaip jie man niekada 
nebūtų atleidę. Bet rytoj čia liks tik mūsų šeima; jūs galėsite pa- 
žaisti su mano sūneliu. 

Paskutinius žodžius Valerija pratarė taip, tarsi suteiktų Elei 
didžiausią pasaulyje garbę. 

Dabar buvo Elės eilė sutirpti, nes Valerija kalbėjo apie šei- 
mą, apie tai, ko kiekvienas troško — apie šiltą, mylinčią žmonių 
draugiją, su kuria kartu gyveni, su kuria viskuo daliniesi. 

— Būtų labai šaunu, — nuoširdžiai atsakė Elė. 

— Puiku! — apsidžiaugė Valerija, o paskui nuėjo pasitikti ke- 
turių Žmonių, laikančių padėklus su gėrimais ir nedideles lėkšteles 
su užkandžiais. — Taip, tuojau ateinu! — kažkam šūktelėjo Valeri- 
ja. — Galite išeiti kada tik panorėjusi, — sušnibždėjo Elei. — Jūsų 
pasirodymas baigtas. 

Tada Valerija nuėjo link didelių prancūziško stiliaus durų, 
kurios, kaip manė Elė, vedė į tvenkinį, palikusi Elę apsispręsti. 

Tačiau Elė kurį laiką dvejojo. Pora žmonių primygtinai jos prašė 
pasivaišinti ir prisidėti prie jų, bet Elė nejudėdama stovėjo kaip įkirs- 
ta ten, kur ir stovėjusi. Ji galėjo nusekti paskui Valeriją ir jos pa- 
klausti, kas buvo tasai kalvis klojime. Ar ir jis buvo toks kaip Lu, 
Harvardo studentas, atsitiktinai pamėgęs pilotuoti lėktuvus? 

O galbūt jis yra keliaujantis kalvis, turintis tris žmonas, gy- 

venančias skirtingose valstijos vietose? Įdomu, ar Vudis su Va- 
lerija turi daug vargo dėl juos aplankančių moterų, į jį įsižiūrė- 
jusių? Galbūt jis vienas 1š samdomų vyriškių, besirūpinančių, kad 
visos viešnios kuo puikiau praleistų laiką? 

Staiga Elė susivokė, kad visos šios mintys yra blogos. Kuri 
iš jų, Leslė ar Medison, kartą sakė, kad ne visi vyrai blogi? Taip, 
Medison. Ji pasakė, kad kartą gyveno toks Tomas, kuris buvo 
labai geras Žmogus. 

— Prisidėkite prie mūsų, — pasakė kažkoks Žmogus, atsi- 


gręžęs į Elę. — Mėnesienos šviesa ir šiltas vanduo. Ko gi dar 
galima norėti? — paklausė jis, o jo žvilgsnis aiškiai kvietė eiti 
drauge. 


Elė susilaikė neatsakiusi: “Galima norėti privatumo.“ Da- 
bar ji buvo Aleksandrija Farel, rašytoja, o ne Elė Ebot, taigi tu- 
rėjo nepriekaištingai elgtis. Ji nusišypsojo vyriškiui ir lengvai 
krestelėjo galvą tarsi sakydama, jog norėtų eiti, bet yra susitaru- 
si su kitais. 

Atsidusęs ir truktelėjęs pečiais, jis išėjo pro duris ir nužings- 
niavo dirbtinai apšviestu grįstu takeliu. 

O Elė išbėgo pro šonines duris, kurios, kaip ji žinojo, vedė į 
jos mielą mažąjį namelį, dabar jai atstojusį tikrą priebėgą ir ra- 
mybės oazę. 

Būdama viena, pabėgusi nuo kitų, Elė pajuto palengvėjimą, 
tačiau jai vis dėlto atrodė, kad kažkas turi nutikti. Ji kažko nera- 
miai laukė. Kurį laiką ji stovėjo verandoje žvelgdama į nakties 
tamsą. Iš didžiojo namo sklido muzika, ji džiaugėsi, kad toje mi- 
nioje jos nebuvo. 

Ji apėjo visą verandą įsmeigusi akis į tamsą. “Kur jis da- 
bar? — svarstė ji. — Kodėl jis neateina?" 

Praėjo maždaug pusvalandis, kalnų oras gerokai atvėso. Elė 
pasitrynė rankas ir įėjo vidun. Namelyje švietė malonios lemputės, 
baldai tarsi kvieste kvietė pailsėti. Jai patiko mažasis namelis. 

Ji pamėgino kažką parašinėti savo užrašuose, bet neįstengė 
susikaupti. Ji kažko laukė. 

— O gal kieno nors, — pratarė ji, pati ant savęs pykdama. 
Jai jau beveik keturiasdešimt. Šypsodamasi ji pamanė, kad iki 
keturiasdešimties dar turi trejus metus, bet, jeigu ji bus grąžinta 
ateitin taip greitai, kaip iš ten atkeliavo... 

Keturiasdešimt, — mąstė ji. — Ji neturėtų štai taip žings- 
niuoti po kambarį kaip narve uždaryta tigrė. Ji turėtų... Ką turė- 
tų? Lankyti siuvinėjimo kursus? 

Vienuoliktą valandą ji nusiprausė po dušu ir paliepė sau nu- 
rimti; ji tarėsi besielgianti kaip paauglė, o juk ji buvo ištekėjusi 
ir seniai nebe tokio amžiaus, kad domėtųsi kuo nors, išskyrus 
receptus ir greitai atsirasiančius vaikaičius, kurių ji neturės, nes 
niekada neturėjo nė vieno vaiko. 

Išėjusi iš dušo ji jautėsi ramesnė. Ji vėl jautėsi esanti fata- 
listė, kaip pasakytų jos psichologė Džyni. Taip, ji praleido ke- 
lias akimirkas su tuo vyruku klojime. Taip, su ja flirtavo labai 
neblogai atrodantis bilijonieriaus padėjėjas; tas vyras vakarė- 
lio metu pakvietė ją eiti drauge, o ji viską priėmė labai asme- 
niškai... 

Ji atsigulė į lovą, pamėgino paskaitinėti vieną iš atsivežtų 
knygų, bet neįstengė. Galiausiai ji užgesino šviesą ir užsimerkė. 

Pati negalėdama patikėti, ji pasijuto mieguista, tačiau kaž- 
kokie garsai už durų akimirksniu privertė ją pašokti. Garsai ne- 
buvo tylūs. Vienas. Du. Trys. Keturi. Keturi trinktelėjimai į me- 
dines verandos grindis. 

Elė taip plačiai atsimerkė, jog jai suskaudo akis. Po visą na- 
melį juosiančią verandą labai iš lėto žingsniavo arklys. Ji girdė- 
jo kiekvieną kanopos bildesį, pasagos Žvangesį. 

Elė negalvojo apie tai, ką daranti. Jeigu kas nors būtų pa- 
klausęs, ji būtų atsakiusi, kad jau seniai nebeišeina iš namų prieš 
tai nepasidažiusi akių vokų ir nepasiryškinusi blakstienų, bet da- 
bar ji visai negalvojo, kaip atrodanti. Negalvojo ir apie tai, kad 
vilkėjo tik plonus medvilninius naktinius marškinius. 

Ji nubloškė antklodę ir vos basomis kojomis palietusi grin- 
dis pasileido bėgti. 

Prie mažojo namelio nedegė jokie žibintai, nors jai grįžtant 
iš vakarėlio čia buvo šviesu. Dabar viskas skendėjo tamsoje, tik 
pro medžių šakas mirgėjo vos įžiūrimi didžiojo namo žiburiai. 

Iš pradžių ji jo nepamatė. Vieną siaubingą akimirką ji net 
pamanė, kad jai pasigirdo kanopų garsai. Basomis kojomis ji nu- 
bėgo veranda už namo. 

Ten jį surado. Jam iš nugaros pusės švietė mėnesiena, todėl 
Elė matė tik siluetą, o ne visą žmogų. Jis buvo apsirengęs juo- 
dai, sėdėjo ant juodo žirgo, visur buvo tamsu. 

Tačiau Elė žinojo, kad čia buvo Jis. Ji tai jautė. 

Sugirgždėjo odinis balnas, ji pamatė kažką suboluojant — 
galbūt tai buvo kokia nors saga; ji pamatė jai ištiestą ranką. 

Elė nedvejojo. Jai nė akimirką nebuvo šovusi mintis su juo 
nekeliauti. Jai nė nekilo mintis jo prakalbinti, paklausti vardo, 

klausinėti apie jo gyvenimą, apie tai, kur jis mokėsi ir taip to- 
liau. Ne, kaip tik dabar ji tejautė tik... tik tą jausmą. 

Ji paėmė jo ranką — didelę, šiltą, įdiržusią, tokią, kokios 
jai patikdavo, darbštaus žmogaus ranką — ir užlipo ant arklio 
jam už nugaros. Jos siauri naktiniai marškiniai nebuvo skirti pa- 
sijodinėjimams su arkliu; naktiniai atsismaukė beveik visai ap- 
nuogindami jos sėdmenis. Jos kojos buvo visiškai nuogos, tarsi 
ji vilkėtų smarkiai iškirptą bikinį. 

Ji tarsi žinojo, ką jai daryti. Jos rankos nuslydo jo nugara, 
apglėbė krūtinę; akimirką ji priglaudė galvą prie jo nugaros ir 
kvėpė gaivų jo aromatą. Jis ką tik dirbo. Jis nebuvo suprakaita- 
vęs nuo darbo, o tik labai vyriškai dvelkė prakaitu. Šis kvapas 
tiesiog priminė, jog jis — vyras, 0 ji — moteris. 

Jo kūnas lingavo balne, ji jautė savo krūtis, prispaustas prie 
jo nugaros. Kada ji jautė ką nors panašaus? Kai jau nebebuvo vai- 
kas, ji susitikinėjo tik su vienu žmogumi — savo vyru. Kada jos 
santuokoje nebeliko sekso? Kada svarbiausias dalykas pasidarė 
vyro vienvaldystė ir jokio dalijimosi? Visiškai jokio dalijimosi? 

Iš pradžių jie risnojo ramiai, Elei atrodė, kad žirgas tik suka 
ratus aplink rančą. Elė nebuvo gerai susipažinusi su apylinkė- 
mis, tačiau mėnulio šviesoje ji matė ilgus žemus pastatus ir įsi- 
vaizdavo juose miegančius žmones. Jai labai patiko mintis, kad 
visas pasaulis miega, tik jie vieni ne. 

Po kelių minučių ji paleido jį iš glėbio ir kilstelėjo nuo jo 
nugaros galvą. Tada ji sulaikė kvapą pajutusi, kaip jis, atmetęs 
ranką, švelniai perbraukė per nuogas jos šlaunis glostydamas kiek 
galėjo pasiekti, iki nuogų sėdmenų. Nuo šių pojūčių Elė vos ne- 
nukrito nuo arklio. 

Ji išgirdo negarsų juoką, bent jai taip pasirodė; tada jis ty- 
liai pratarė: 

— Tvirčiau laikykis. 

Tai buvo pirmi žodžiai, jų ištarti vienas kitam. Jai patiko jo 
balsas. Jis kalbėjo pašnibždomis, bet jai patiko to balso vibracijos. 

Kitą akimirką jis staiga apsuko arklį ir jie pasileido keliu. 
Čia buvo mažiau medžių, nebuvo jokių pastatų; ji galėjo žiūrėti 
į jį ir į priekyje besidriekiantį kelią. Tačiau ji suspėjo tik dirste- 
lėti, nes jau po minutėlės jis įtempė vadeles, atmetė kojas, ir Žir- 
gas pasileido lėkti taip greitai, kad Elei ėmė svaigti galva. 

Ji tvirtai prisispaudė prie savojo raitelio, įsikniaubė į šiltą 
jo nugarą ir iš paskutiniųjų stengėsi išsilaikyti. 

Jie taip lėkė keletą minučių; paskui kelias sukosi, todėl jam 


Vasarnamis 201 


reikėjo pristabdyti. Šį kartą kelias vedė į kalną. Elė girdėjo žirgo 
kanopas, atsitrenkiančias į akmenis. Porą kartų ji išgirdo žemyn 
garmančias uolų atplaišas. 

Tačiau net ir dabar, kai atrodė, kad jie kopia į stačiausią kal- 
ną, ir ji taip spaudėsi prie raitelio, jog atrodė, kad sustabdys jo 
kraujotaką, Elės nė akimirką nebuvo apėmusi baimė. Ji nesibai- 
mino, kad jis gali nesuvaldyti žirgo, kad gali kur nors toli ją nu- 
gabenti. 

Po minutėlės žemė po žirgo kanopomis vėl išsilygino, Elė 
kiek atlaisvino glėbį. Jis varė žirgą taip, kad šis risnotų iš lėto ir 
atsargiai. Taigi pakėlusi galvą Elė nenustebo išvydusi keliuką, 
nė trupučio ne platesnį nei pats žirgas. 

Ji prisišliejo prie raitelio, bet ir dabar nebijojo. Jai atrodė, 
kad jausis saugi tol, kol prie jo glausis, kol jį jaus. Jeigu jis imtų 
ir pasodintų ją ant žemės šalia šio akmenuoto siauro keliuko ir 
paliktų tamsioj nakty, ji siaubingai išsigąstų. 

Jie dar kurį laiką risnojo, paskui jis sustabdė žirgą ir tylėda- 
mas sėdėjo balne. Elei nesinorėjo pakelti nuo jo nugaros galvos. 
Ji buvo priglaudusi skruostą prie maloniai įlinkusio jo nugar- 
kaulio, ir šitai jai labai patiko. Būtent dabar ji panoro taip likti 
amžiams. 

Tačiau ji pajuto, jog jis kažko laukia, taigi ji iš lėto pakėlė 
galvą ir pažvelgė dešinėn. 

Nuo aukštumos atsivėręs vaizdas gniaužė kvapą. Žemai bu- 
vo nusidriekusi visa ranča. Centre matėsi didysis namas; iš tolo 
nepaprastai gražiai atrodė namo žiburiai. Elė net matė tvenkiny- 
je atsispindinčias lemputes. Vėsią, tylią naktį ji girdėjo iš ten 
sklindantį juoką ir muzikos garsus. 

Nors ji matė ir girdėjo Žmones, pati jautėsi esanti visai ki- 
tur, toli nuo minios. Ji nebuvo viena iš jų. Sėdėdama ant žirgo ir 
vilkėdama tik plonyčius medvilninius naktinius marškinius, be- 
siglausdama prie vyro, kurio visiškai nepažino, ji buvo tarsi at- 
keliavusi iš kitur, 1š kito laiko. 

Vogčiomis ji pažvelgė į jį. 

Jis taip pat žvelgė į ją. Jis žvelgė taip, kad ji pradėjo virpė- 
ti; Elė žinojo, jeigu jis ją pabučiuos, ji nebegalės atsispirti. Da- 
bar ji buvo panaši į paauglį berniūkštį, pirmąkart atsidūrusį ant 
užpakalinės automobilio sėdynės. 

Bet jis jos nepabučiavo. Jis jai tik nusišypsojo. Šypsena ne- 
buvo plati, tik nežymi šypsenėlė, tarsi sakanti: “Dėkoju, kad su- 
tikai su manimi keliauti." 

Jis nekalbėjo. Apgręžęs žirgą, jis pradėjo leistis pakalnėn. 
Elė vėl patogiau įsitaisė jam už nugaros ir žiūrėjo, kaip po tru- 
putį artėja rančos pastatai. 

Kelionė žemyn užtruko daug ilgiau nei kelionė viršun. Da- 
bar jie jau nelėkė kaip viesulas lygiu keliu. Atrodė taip, tarsi jis 
nenorėtų, kad ši kelionė ar naktis kada nors baigtųsi. 

Bet pasibaigė. Kai jis sustabdė žirgą, Elė apsidairiusi pa- 
matė, jog atsidūrė toje pačioje vietoje, iš kur ir buvo paimta — 
už mažojo svečių namelio. 

Viena jos dalis troško jį pasikviesti vidun. Viena jos dalis 
troško likusią naktį praleisti drauge su juo vienoje lovoje. 

Tačiau kita dalis norėjo to, ką jau turėjo; ir jokių žodžių. 

| Šypsodamasi pati sau ji permetė koją per balną ir prisilai- 
kydama jo rankos nusileido ant žemės. Lipdama verandos laip- 
teliais ji pagalvojo, kad mėnulis šviečia jai į nugarą, vadinasi, 
jos naktiniai marškiniai dabar tikriausiai persišviečia kaip vora- 
tinklis. Nuo šios minties jai ėmė smarkiau plakti širdis. 

Atsidūrusi verandoje, ji atsigręžė į jį, tačiau jis kaip tik bu- 
vo besukąs arklį. 

Šypsodamasi tamsai, ji apsigręžė ir įėjo vidun. 

Kitą rytą Elė nubudo pajutusi turinti viltį. Jos psichologė 
buvo sakiusi, jog visas depresijas sąlygoja vilties nebuvimas. 

— Atsiranda viltis, o paskui ją atiteka ir visa kita, — saky- 
davo jai Džyni. 

Nejau vyrų parodytas dėmesys yra toks svarbus, kad mote- 
ris galiausiai nusprendžia, jog gyvenimas nėra jau toks blogas? 
Kai Elei buvo dvidešimt vieneri, jai atrodė, kad svarbiausia gy- 
venime yra sėkmė. Ji paliko savo gimtąjį miestelį ir patraukė į 
didelį patrakusį Niujorką ieškoti šlovės ir laimės. 

Bet kas gi nutiko? Pirmas vyras, iš tikrųjų parodęs jai dė- 
mesį, privertė ją užmiršti visas svajones. Ji atsisakė visų savo 
troškimų besistengdama prišaukti Martinui pripažinimą. Tačiau 
galiausiai jai tai nepavyko. Ji neįstengė jo priversti siekti to, ko 
jis sakėsi pats norįs. Ji negalėjo padaryti taip, kad jis nepanie- 
kintų visų jos pastangų prišaukti jam sėkmę. 

Tačiau pasitaikius antrajai progai susilaukti sėkmės, Elė ją 
išnaudojo. Ji nepasinaudojo pasitaikiusiomis galimybėmis tapti 

dailininke, tačiau antrą kartą ji jau nesirengė užtrenkti durų. Kai 
Darija jai paskambino ir pranešė, kad jie nori išleisti visas jos 
knygas ir atsiųsti jai krūvas pinigų, Elė tik paklausė: 

— Kuo galėčiau jums padėti? 

Vėliau užgriuvus jaudinantiems įvykiams Elė stengėsi, kad 
Martinas pasijustų esąs didžiulio jos pasisekimo dalis, tačiau jis 
atsisakė visame tame dalyvauti. 

— Jeigu žmogus nieko nedaro, nepasisekus jis negali prisi- 
1mti kaltės, — sakė Džyni. 

— Bet jis negali pasiimti paskolos sėkmei, — atkirto Elė. — 
Žinoma, jam tai negalioja. 

Tačiau didžiulis pasisekimas nepakeitė Elės. Ji tebebuvo ta 
pati išplėstakė mergaitė, galinti nusekti paskui vyrą nusigręžusi 
nuo jos laukiančios sėkmės. 

— Tu esi menininkė, — kalbėjo jai Džyni. — Tikra kūrėja. 
Nesvarbu, kokiomis priemonėmis naudotumeisi — dažais ir dro- 
be ar kompiuteriu; tu esi menininkė. 

Tai išgirdusi Elė tik nusišypsojo. 

— Beje, prie viso to tu dar esi romantikė, — pridūrė Džyni. — 
Tau reikia romantikos. Menas tau ir yra romantika. Tu negali gal- 
voti vien tik apie pinigus. Tau reikia romantikos. 

Dabar, lipdama iš lovos ir rąžydamasi, Elė jautėsi geriau nei 
bet kada per daugelį metų. Galbūt geriau nei bet kada gyvenime. 
Praėjusi naktis jai buvo pats romantiškiausias nuotykis, nutikęs 
per visą gyvenimą. 

Vakar ji mirtinai norėjo sužinoti, kas buvo tasai vyras, ta- 
čiau šiandien jai visa tai buvo jau nebeįdomu. Šiandien ji galvo- 
JO, jog nebus nieko baisaus, jeigu ji niekada daugiau jo nebepa- 
matys. Tiesą sakant, galbūt ji nė nenorėjo daugiau jo pamatyti. 
Galbūt ji tenorėjo užšaldyti mintyse vakarykščius prisiminimus 
tr laikyti juos amžinai, kaip fotografijose saugomas sustabdytas 
laikas. 

Elė neskubėdama užsimovė džinsus, apsivilko medvilninius 
marškinėlius su sidabrinėmis sagutėmis; jos drabužiai nebuvo iš- 
šaukiantys, tačiau Elė nujautė, jog Valerija galėtų cento tikslu- 
mu pasakyti jų kainą. Ji susirado dovanėles Markui, bet nusprendė 
dabar jų nenešti į didįjį namą. Ji numanė, kad dauguma vaka- 
rykščių svečių vis dar ten tebebus, tikriausiai jie jos lauks. 

Elė prisivertė eiti aukštai iškelta galva žiūrėdama tiesiai prieš 
save; Ji patraukė didžiojo namo link. Ji tikrai nesidairys aplinkui 
ieškodama pono Vidurnakčio Kaubojaus. 

Priėjusi prie namo, ji jau rengėsi pasibelsti, bet durys buvo 
atdaros, todėl ji įėjo nesibeldusi. Ji iškart pagalvojo, kad dienos 
metu namas atrodo gražiau nei atrodė vakar vakare. Dėl atitin- 
kamai parinkto apšvietimo tamsoje namas priminė teatro deko- 
racijas. Rytą pastatas atrodė kaip paprastas, išties gražus ferme- 
rio namas. Stulbinančiai didelis fermerio namas, bet vis dėlto 
namas, tikri namai. 

Tarsi išgirdusi kokį nors signalą akimirksniu pasirodė Va- 
lerija. Ji mūvėjo tarsi specialiai jai pasiūtais džinsais; jeigu ji 
priaugtų bent unciją, į juos jau nebejįlįstų. Išties nebuvo ma- 
lonu pripažinti, jog dienos šviesoje, apsivilkusi puošniais kau- 
bojiškais drabužiais, ji atrodė gražiau nei pasipuošusi vakaro 
apdaru. 

— Mes visi jūsų laukėme, — pratarė Valerija. 

Elė susivaldė nepradėjusi niurzgėti. Nejau toks bus visas sa- 


vaitgalis? 
— Pažadu, jog šitas kartas bus paskutinis, — kalbėjo Vale- 
rija, tarsi skaitydama Elės mintis. — Cia susirinko visi rančos 


darbininkai, jie atsinešė jūsų knygų ir norėtų autografų. Būkite 
gera, padarykite jiems malonumą, o paskui būsite visai laisva. 
Pažadu. 

Elė norėjo pasakyti ką nors juokinga, ką nors, kas prajuo- 
kintų Valeriją. Kitaip susiklosčius aplinkybėms, ji taip ir būtų 
padariusi, bet tik ne dabar, kai buvo paminėti “rančos darbinin- 
kai“. Ar ir jis ten ateis? 

Elė iš paskutiniųjų stengėsi neišsiduoti pajutusi padažnėju- 
sius širdies dūžius; ji vylėsi, jog Valerija jų negirdi. 

— Esu tikra, jog visiems bus labai malonu, — sumurmėjo 
Elė, o paskui norėjo sau įžnybti už tokį banalų atsakymą. Viena 
buvo visiškai aišku — šį savaitgalį ji išties nesublizgės neišsen- 
kančiu sąmoju. 

Ant nedidelio stalelio, pastatyto prie durų, vedančių tiesiai 
į keliuką, Valerija buvo sukrovusi stirtą naujausių Elės knygų. 
Beveik ant slenksčio, rankose laikydamas skrybėlę, stovėjo kau- 
bojus. Pamatęs Elę, jis droviai nusišypsojo. Prieš keletą metų 
Oklahomoje jai dalijant autografus buvo atėję pora kaubojų. Vie- 
nas paprašė autografo žmonai, 0 kitas tik stovėjo ir nemirksėda- 
mas žiūrėjo į Elę. Pirmasis kaubojus paklausė bičiulio, ar šis ne- 
norėtų nusipirkti jos knygos. 

— Ne, aš norėčiau nusipirkti ją, — jausmingai atsakė antra- 
sis kaubojus. 

Prisiminusi tą dieną Elė nusišypsojo kaubojui, o paskui sė- 
do prie stalo. 

Ranča buvo labai didelė, todėl čia dirbo išties daug vyrų ir 
moterų. Atrodė, kad Valerija buvo nupirkusi visą paskutinės Elės 
knygos tiražą, nes kiekvienas darbininkas turėjo bent po tris kny- 
gas, į kurias Elė turėjo pasirašyti. Po valandos ji pasijuto alkana, 
panoro gerti, jai viskas gerokai pabodo. 

Elei pasirašinėjant Valerija rūpinosi maistu, kuris buvo su- 
krautas prie baro netoli sienos. Po truputį kambarys prisipildė 
žmonių — darbininkų, ūkvedžių, tikrų kaubojų mėšlinais batais 
(nuo kurių likdavo pėdsakai ant rytietiško Valerijos kilimo) ir 
netikrų kaubojų, baigusių mokslus rytinėse valstijose. Kiekvie- 
nas rankose laikė dideles lėkštes, prikrautas maisto. Nuo paskli- 
dusių kvapų Elės burna prisirinko seilių. 

— Dabar ateina paskutinysis, — išgirdo Elė balsą, kuris ne- 
abejotinai buvo Vudžio. 

Elė buvo palinkusi prie knygos, kurią jai atvertė jauna mo- 
teris, išvardijusi jai ilgą sąrašą giminaičių, kuriems ji taip pat 
norėjo padovanoti Elės knygų. Išgirdusi Vudžio balsą Elė nusi- 
šypsojo. Ji nekalbėjo su juo nuo tada, kai jiedu susitiko prie de- 
tektyvo kabineto. | 

— Paskutinysis paprastai būna visai nieko vertas, — erzin- 
damas kalbėjo Vudis. , 

Elė išgirdo jo balse meilias gaideles. Vadinasi, pagaliau ji 
pamatys Vudžio sūnų. Užvertusi paskutinę knygą, ji padavė ją 
jaunajai moteriai, kuri padėkojusi kitas knygas ėmė dėtis į di- 
džiulį krepšį su užrašu Neimanas Markusas. 

Atsigręžusi Elė tikėjosi pamatyti mažylį, taigi jos Žvilgsnis 
buvo nuleistas. Tačiau ji pamatė porą juodų storapadžių batų. Aki- 
mirką ji susivokė, kas stovėjo priešais ją. 

— Norėčiau, kad susipažintum su jaunyliu mano broliu, — 
pasakė Vudis. — Jis jau ir vakar čia buvo, bet jis labai drovus, 
nemėgsta visokių vakarėlių, todėl vakar jo nematei. 

“Drovus? — svarstė Elė. — Įdomu, kaip jūs suprantate žodį 
"drovus", — norėjosi paklausti. Ji iš lėto pakėlė akis žvilgsniu 
slysdama priešais stovinčio vyro kūnu, kūnu, kurį vakar naktį 
buvo pažinusi. Porą valandų jos kojos glaudėsi prie jo šlaunų, 
jos rankos glėbė jo krūtinę, glostė jo juosmenį. Beveik visą laiką 
jos skruostas buvo priglaustas jam prie nugaros, ji prisiminė kiek- 
vieną jo nugaros išlinkimą. 

Jis stovėjo ir šypsojosi jai. Jis šypsojosi taip, kaip šypsosi 

vyrai, žvelgdami į tave ir žinodami kažką, ko nežinai tu. Jis juk 
žinojo, kad yra rančos savininko brolis, bet ji — ne. Ji manė, 
kad jis yra kalvis. Tačiau jam visą laiką buvo aišku, kas ji tokia. 

“Tiesą sakant, aš turiu šiokių tokių privalumų, turint galvo- 
je mano amžių, — mąstė Elė. — Iš.vienos pusės tau nereikia 
galvoti apie reputaciją. Taip pat nereikia įvertinti savo elgesio 
grįžus namo pas mamą.“ 

Kaip susiklosčius tokiai situacijai pasielgtų jos sukurtoji 
Džordana Nyl? Na, jeigu Džordana nebūtų sėkmingai ištekėjusi 
už Makso? 

Elė prisiminė sceną iš filmo “Sugauti vagį". Greisė Keli sek- 
sualiai užmetė ranką Keriui Grantui ant kaklo ir... 

Kaip įmanydama saldžiau šypsodamasi, stengdamasi, kad 
niekas nesužinotų, kaip stipriai jai šis žmogus patinka, Elė paki- 
lo nuo kėdės. Tada kiek įmanydama manieringiau ji atsistojo ant 
pirštų galiukų ir permetusi ranką Vudžio broliui per kaklą jį pa- 
bučiavo. Tai nebuvo demonstratyvus aistringas bučinys, o gra- 
žus, ilgas, labai nuoširdus pabučiavimas. 

Jis ir toliau stovėjo nuleidęs rankas, o jai nuo jo atšlijus, jis 
linksmai pažvelgė į ją. Ji jam patinka. O, taip. Iš jo žvilgsnio 
matėsi, kad ji jam labai patinka. 

Žengdama žingsnelį šalin Elė dirstelėjo į Vudį. Jis stovėjo 
iš nuostabos prasižiojęs. Jam už nugaros išplėtusi akis Žiūrėjo 
Valerija. Tiesą sakant, apsidairiusi Elė pamatė, kad į juos žiūri 
visas kambarys. Daugelio rankos taip ir sustojo nenunešusios prie 
burnų šakučių. Vienas Žmogus sėdėjo visai nejudėdamas. 

Vienas iš rančos darbininkų išsklaidė susitvenkusią įtampą. 
Jis buvo senyvo amžiaus, atrodė, kad jis jau ir gimė balne. Jo 
pilvukas buvo nudribęs ant diržo, o jam žengus žingsnį paaiškė- 
j0, kad jo kojos, kaip tikro kaubojaus, gerokai kreivos, tarsi jis 
visą gyvenimą būtų sėdėjęs apsižergęs statinę. 

Jis atsistojo greta Vudžio brolio. 

— Aš eilėje antras, — pratarė jis pasilenkdamas, atkišęs lū- 
pas ir užsimerkęs. 

To užteko, kad visas kambarys prapliuptų juoktis. Juokda- 
miesi vyrai ėmė plekšnoti Vudžio broliui per nugarą — Elė vis 
dar nežinojo jo vardo. Tada jie pliaukštelėjo ir Elei per nugarą. 
Pajutusi porą stiprių pliaukštelėjimų, ji krestelėjo galvą ir veidu 
beveik palietė Vudžio brolio krūtinę. 

O jis paprasčiausiai stovėjo kur stovėjęs, šypsodamasis ir taip 
atsakydamas į visus pajuokavimus, nenuleisdamas nuo Elės akių. 

— O man buvo taip jūsų gaila pagalvojus, kad esate viena, — 
pratarė Valerija taip, kad ją išgirstų tik Elė. — O, dangau! Aš ma- 
niau, kad jums nuobodu. 

Tada vyriškis ištiesė ranką ir pratarė: 

— Džesis Vudvordas. Malonu susipažinti. 

Juokdamasi Elė paėmė jo ranką. Visa įtampa dingo. Dabar 
žmonės jau nebevaikščiojo aplink "rašytoją" pirštų galiukais, o 
paprasčiausiai džiaugėsi laisvu laiku, gražiu rytmečiu, nemoka- 
mu maistu ir draugija, su kuria praleisdavo daug laiko. 

— Tęsk, — pratarė Vudis broliui. — Judu eikit iš čia kur 
tinkami. 

Elė negalėjo ištarti nė žodžio, nes dabar suvokė, kas jai bu- 
vo pasakyta. O, dangau, šio žmogaus vardas Džesis! 

Jiems išėjus į lauką, pasilikus vieniems, atokiau nuo kitų, 
Elė pasijuto neapsakomai nepatogiai. Ir ką ji dabar turėtų pasa- 
kyti? “Kaip šįryt laikosi tavo žirgas?" 

Porą kartų ji dirstelėjo į jį nežymiai šypteldama, bet tikrai 
nenumanė, ką kalbėti. Kartu jie patyrė... Ką? Aistrą? Ką nors 
daugiau? 

Apskritai Elė buvo teparašiusi kelias nedideles seksualias 
knygeles ir per pastarąsias porą dienų iškrėtusi keletą beprotiš- 
kų dalykų — bent ji juos galėjo taip pavadinti. Šiaip ji buvo ne 
iš tų Moterų, kurios linkusios į avantiūras. 

Jiems artėjant prie vasarnamio durų Elė pajuto, kad jos 
kojos darosi tarsi vatinės. Ko jis dabar iš jos tikėjosi? Aud- 
ringo ryto drauge vienoje lovoje? Praėjusią naktį mėnesienos 
šviesoje ji būtų sutikusi taip pasielgti. Galbūt vėliau būtų pa- 
sigailėjusi, tačiau būtų išpildžiusi savo troškimą. Tačiau da- 
bar buvo šviesu, ji liko viena su žmogumi, su kuriuo tebuvo 
apsikeitusi keletu žodžių. Ji buvo apglėbusi jo kūną, bet su 
juo nesikalbėjo. 

Tačiau Džesis viską išsprendė pats. 

Jis užlipo verandos laipteliais ir atidarė jai duris nekreipda- 
mas dėmesio į tai, kad Elė tebestovėjo kaip įbesta ten, kur ir sto- 
vėjusi, vis dar per kelias pėdas nuo laiptų. 

— Galiu kirsti lažybų, kad esi alkana, — pratarė Džesis. — 
Girdėjau, kad vakar vakare Valerija tave “prikalė" prie stalo dalyti 

autografų, paskui per visus pietus turėjai atsakinėti į klausimus, o 
Šįryt irgi nieko daugiau nedarei, kaip tik rašei. Gal neprieštarausi, 
jeigu aš iškepsiu omletą — tokį omletą, kokį paprastai labai mėgsta 
Valerija. 

Elė jau buvo besižiojanti prieštarauti sakydama, kad ji nėra 
alkana. Per paskutinius trejus metus ji buvo labai stora; ji jau 
įprato manyti, kad nutukusioms mergaitėms nepadoru valgyti vie- 
šai. Net pietaudamos restorane jos gali susilaukti kitų moterų 
mestų pasibjaurėjimą reiškiančių žvilgsnių. Tačiau dabar ji ne- 
buvo stora, vadinasi, galėjo valgyti sunkvežimiais. Kai jos pil- 
vas sugurgėjo, ji pažvelgė į Džesį išplėtusi akis. Tada jie abu 
nusijuokė, ir įtampos tarp jų nebeliko. 

— Eikš, — pavadino jis, o paskui įėjo vidun; Elei teliko eiti 
paskui. 

Įėjusi į virtuvę Elė pamatė, kad jis jau varstė spinteles i1m- 
damas reikalingus indus, darinėjo šaldytuvą rinkdamasis reika- 
lingus produktus. 

— Atrodo, kad tu įpratęs tvarkytis šiame namelyje, — pra- 
tarė Elė, mėgindama užmegzti pokalbį. Elė pamanė, kad jis iš- 
ties puikiai atrodo, kad jis yra iš tų vyrų, kurie jai patinka. Ta- 
čiau Darijai jis nepatiktų. Nors, kita vertus, Darija sako, kad ir 
Melas Gibsonas jai nekelia jokių emocijų. 

Elė atsisėdo ant kėdės kitapus baro, skyrusio virtuvę nuo 
svetainės. 

Po kelių sekundėlių prieš ją išdygo Džesio pastatyta pomi- 
dorų sulčių stiklinė. Stiklinėje plaukiojo saliero stiebas, sultys 
buvo pabarstytos saliero sėklytėmis. 

— Alkoholis? — paklausė ji. 

— Taip, — atsakė Džesis, kvailai šyptelėjęs puse lūpų, o 
paskui kilstelėjęs antakį tęsė: 

— Kad atsipalaiduotum tolesniems dalykams. 

Nors dabar tarsi skaitydamas jos mintis jis pasakė tai, ko ji 
ir bijojo, Elė nusijuokė. 

Nusigręžęs jis užsirišo prijuostę, iš šaldytuvo išsiėmė dar 
daugiau produktų ir užtikrintai ėmė suktis po virtuvę. 

— Na, tai ką tu norėtum išgirsti? — paklausė Džesis, atsu- 
kęs jai nugarą. 

Gėrimas buvo stiprus, prieskoningas, būtent toks, kokį Elė 
ir mėgo. Ji taip seniai nieko nebuvo valgiusi, kad jau po pirmo 
gurkšnelio šiek tiek atsipalaidavo. 

— Apie ką išgirsti? — pasitikslino ji. 

Džesis šiek tiek pakreipęs galvą pažvelgė į ją taip, tarsi ji 
labai gerai žinotų, apie ką jis kalba. 

Elė dar gurkštelėjo. 

— Viską apie visus, — pasakė ji. — Pirmiausia apie tave. 

— Apie mane nėra ko daug pasakoti, — atsakė Džesis. — 
Nebent apie mano brolį. Jis... 

— Ne! — iškart perspėjo Elė. — Apie tave. 

Ji nematė jo veido, bet juste juto jį besišypsantį. 

— Na, gerai. Man keturiasdešimt dveji. Kartą buvau vedęs, 
bet vedybos nenusisekė. Aš dažnai būdavau išvykęs, 0 ji jausda- 
vosi vieniša, taigi ėmė ieškoti būdų, kaip atsikratyti slogučio. 
Dažniausiai jai padėdavo vyrai. Neturėjom vaikų, išsiskyrėme. 

Priešais Elę jis pastatė dubenį kukurūzų paplotėlių ir kelias 
riekeles rūkytos dešros. 

— Kas dar? — paklausė Elė žiūrėdama, kaip jis paskleidė 
ant pjaustymo lentutės pluoštelį svogūnų laiškų ir ėmė juos smul- 
kinti. Sprendžiant 1š jo sugebėjimo elgtis su peiliu, šis darbas 
jam nebuvo naujiena. 

— Daugiau beveik nieko. Keletą metų dirbu savo broliui. 
Gal kokį dešimtį? O gal tik aštuonerius; tiesiog neprisimenu. 

— O ką tu veiki? 

— Esu šių namų valdytojas. 

Elė pastebėjo, kad jis nėra linkęs daug apie save kalbėti; 
žvelgiant jos akimis tai buvo didelis pliusas. Martinas buvo ne- 
sustabdomas plepys. Kartais Elė pasislėpdavo savo drabužių spin- 
toje apsidangstydama ilgais sijonais, kad jis jos nesurastų, kad 
nors kelias minutes ji galėtų pasimėgauti tyla. 

— Puiku, — atsakė Elė, nusprendusi atleisti jį nuo šnekų 
apie save. — O ką galėtum papasakoti apie Valeriją ir Vudį? 

Elė pastebėjo, kad Džesiui išties palengvėjo kalbai pakry- 
pus kita linkme. 

— Na, — tarstelėjo Džesis, nusitaikęs peiliu į laiškus. — 
Nuo ko galėčiau pradėti? Valerija buvo pasirinkta dėl grožio ir 
vaisingumo. Vudis trisdešimt metų išgyveno su savo pirmąja žmo- 
na, labai puikia moterimi, bet jie neturėjo vaikų, todėl laiką Vu- 
dis leisdavo uždirbdamas pinigus. Atrodo, kad viskas, ką jis be- 
paliestų, virsta pinigais. Jeigu Vudis smeigtų į Žemę šakes, po 
žeme toje vietoje atrastų aukso gyslą. 

Elė apsimetė esanti labai susidomėjusi kukurūzų paplotė- 
liu, kurį laikė tarp pirštų, nors iš tikrųjų labai atidžiai klausėsi 
Džesio kalbos intonacijų. Ji džiaugėsi, kad neišgirdo nė men- 

kiausios pavydą išduodančios jo balso gaidelės, kad ir kaip įtemp- 
tai ji būtų klausiusis. 

Elei nieko neatsakius Džesis tęsė toliau. 

— Netikėtai ji susirgo ir per šešias savaites numirė. Taigi 
Vudis staiga liko vienas. Tiesą sakant, jis nė nenumanė, kaip rei- 
kia elgtis su moterimis. 

Džesis subėrė svogūnų laiškus į keptuvę ir ėmė pjaustyti po- 
midorus ir žaliuosius pipirus. 

— Štai tada ir pasirodė Valerija. Ji buvo iš Teksaso, nese- 
niai baigusi kažkokį brangų privatų koledžą, netekėjusi. Ji buvo 
patyrusi, tačiau netekėjusi. 

Tai pasakęs Džesis pažvelgė į Elę tikriausiai norėdamas pa- 
matyti, kaip ji sureaguos į pastarąjį jo sakinį. Tačiau Elė nieko 
neatsakė. Ji per daug įtemptai klausė, kad būtų panorėjusi jį per- 
traukti. 

— Jie susitiko visiškai atsitiktinai. Tuo metu, kai Vudžio 
žmona gulėjo ligoninėje, ten pat gulėjo ir Valerijos brolis, ku- 
riam buvo lūžusi koja. Tai buvo nedidelė privati ligoninė, kurio- 
je “visų geriausia“ buvo norma. Taigi Valerijai nereikėjo nieko 
aiškinti, ji pati suprato, kad Vudis yra turtingas. Ji pastojo nuo 
mano brolio, galima sakyti, anksčiau, nei buvo užkaltas jo žmo- 
nos karstas. 

Elė nesirengė audringai reaguoti į jo papasakotą istoriją apie 
vargšą turtingą Žmogelį, įsipainiojusį į jaunos gražuolės pinkles. 
Jai buvo nesvarbu, kaip jie susitiko, kiek jų santuoką nulėmė pi- 
nigai; svarbiausia, kad jie vienas kitą mylėjo, jų santuoka atrodė 
laiminga. Ir prabilus ji vis tebežiūrėjo į paplotėlį: 

— Taigi galima nuspėti, kad esant gyvai pirmajai Žmonai 
tavo vyresnysis brolis nemažai laiko praleisdavo su tavimi, ta- 
čiau dabar visą laiką jis praleidžia kartu su gražuole jauna žmo- 
na ir mažuoju sūnumi. 

Džesiui nieko neatsakius Elė pažvelgė į jį, ir kurį laiką jai 
atrodė, kad jis tuoj labai įpyks. Ji numanė, kad jam supykus ji 
neįstengtų jo pralenkti. Kodėl, o , kodėl ji nesistengė prikąsti 
savo ilgo liežuvio? 

Tačiau Džesis pažvelgė į ją labai nustebęs, o paskui sugriau- 
dėjo juoku. 

— Tu tikrai viską vadini tikraisiais vardais, tiesa? — pra- 
tarė jis. — Tu esi vienintelis žmogus, nepatikėjęs mano papa- 
sakota istorija apie piraniją Valeriją, medžiojančią mano brolio 
pinigus. 

Ji nepradėjo juoktis kartu su juo. 

— O kodėl tu norėtum, kad kas nors tuo patikėtų? — pa- 
klausė ji. 

Džesis kreivai šyptelėjo. 

— Kiekvieną kartą, kai šią istoriją pasakoju moteriškos ly- 
ties atstovėms, jos pirmiausia puola įrodinėti, kad nėra aukso ieš- 
Kkotojos, o paskui puola man į glėbį. 

Elė numanė, kad po šios replikos iš jos buvo tikimasi links- 
mo prunkštelėjimo, bet ji nesijuokė. Ji pasijuto užgauta, o gerai 
pergalvojusi jo žodžius gerokai pyktelėjo. Jis elgėsi su ja taip, 
kaip paprastai elgdavosi su visomis moterimis. 

Jis stovėjo prieš ją atidžiai žvelgdamas ir laukdamas atsa- 
kymo, bet Elė negalėjo sugalvoti, ką jai reikėtų atsakyti. 

Laimė, suskambo telefonas, išgelbėjęs ją nuo atsakymo. Ta- 
čiau jai pakėlus ragelį vyriškas balsas paprašė Džesio. Matyt, 
rančoje kiekvienas žinojo, kur jis šiuo metu yra. 

Šluostydamas į rankšluostį rankas, jis apėjo barą, paėmė te- 
lefoną ir kurį laiką klausėsi. Iš jo žvilgsnio galėjai lengvai at- 
spėti, kad nutiko kažkas bloga. Pirma Elei šovusi mintis buvo ta, 
kad Vudį ištiko širdies smūgis. 

— Tuoj pat ten būsiu, — tyliai pratarė Džesis ir padėjo ra- 
gelį. — Turiu eiti, — pasakė jis ir pasuko link durų. — Labai 
atsiprašau dėl pusryčių ir dėl... — jis nutilo. 

— Kas nutiko? — paklausė ji, baimingai kilsteldama ranką. — 
Ar kas nors Vudžiui? 

Džesis stabtelėjo jau prie durų. 

— Ne, vienas iš mūsų Žmonių praėjusią naktį nusižudė, o 
dabar jį atrado. 

Išgirdusi žodį "nusižudė" Elė apmirė. Per paskutinius trejus 
metus ją dažnai persekiojo mintys apie savižudybę. 

Priėjęs arčiau Džesis palietė jos skruostą ir nusišypsojo: 

— Klausyk, mums abiem reikia pasikalbėti. Tarp mūsų kaž- 
kas yra, ir aš... — buvo panašu, kad ir jam viskas neaišku ne 
menkiau nei Elei. — Kai pasirūpinsiu Lu, aš sugrįšiu, ir mes pa- 
būsime drauge. 

Tai pasakęs, jis atidarė duris ir išėjo iš mažojo namelio. 

Kurį laiką Elė taip ir stovėjo apstulbusi. Tol, kol jis jos ne- 
lietė, viskas buvo gerai. Tačiau vos jam prisilietus jos mintys 
susipainiodavo, ji nepajėgdavo mąstyti. O kai jis... 

— Lu! — šūktelėjo ji. Po akimirkos ji jau buvo lauke mė- 
gindama prisivyti Džesį. — Lu Maklelandas? — paklausė ji 

Džesio. — Ar tai tas žmogus, kuris mane atskraidino? Tai jis 
nusižudė? 

— Taip, — skubiai Žžingsniuodamas atsakė Džesis. — Man 
labai gaila, kad tu su juo susipažinai. Klausyk, juk tu esi sve- 
čias, tai kodėl gi tau negrįžus... 

— Kodėl jis nusižudė? — klausinėjo Elė. — Jis juk buvo 
toks puikus žmogus. Man jis labai patiko. 

Po šių Elės žodžių Džesis metė į ją aštrų žvilgsnį, bet nesu- 
lėtino žingsnio. 

— Lu kamavo depresija. Gili depresija. Aš tai Žinojau, ži- 
nojo ir dar keli žmonės, bet mes nieko negalėjome padaryti. O 
dabar jau per vėlu. 

Mėgindama nuo jo neatsilikti Elė pritrūko kvapo; užkliuvu- 
si už akmens ji griebėsi jam už rankos, kad nepargriūtų. 

Džesis ją prilaikė, o paskui susiraukė: 

— Man atrodo, kad tau reikėtų grįžti į vasarnamį. Tiesą sa- 
kant, tai nėra pats tinkamiausias laikas viešnagei. 

Elė elgėsi taip, tarsi nė nebūtų išgirdusi jo žodžių. 

— Ką tau pasakė telefonu? — paklausė ji. 

Kurį laiką Džesis nieko jai nesakė, o tik nemaloniai mirkte- 
lėjo. 

— Ar čia rašytojo smalsumas, ar nuoširdus domėjimasis? 

“Verčiau pasakok, o ne mėtyk į mano daržą akmenėlius!" — 
pagalvojo Elė, bet garsiai to nepasakė. 

— Man jis patiko, — griežtai atsakė ji. Elė neketino pasi- 
duoti. 

— Na, gerai, — atsidusęs pratarė Džesis. — Šį rytą jį rado 
jo žmona Šeron. Ji pasakojo, kad vakar vakare jiedu smarkiai 
pykosi. Ji rengėsi keliems mėnesiams išvykti iš rančos. Ji norėjo 
grįžti į rytus ir siekti karjeros. Tačiau Lu atsisakė keliauti kartu, 
todėl vakar vakare ji paprašė skyrybų. Panašu, kad Lu nusišovė 
iš nevilties. 

Minutėlę Elė laikėsi įsikibusi Džesio parankės ir žvelgė į 
tamsias jo akis. Tačiau ji jo nematė. Ji matė tą šaunų vyruką, 
pasitikusį ją oro uoste. 

— Lu taip labai nemylėjo savo žmonos, jis flirtavo su mani- 
mi, — tyliai pratarė Elė. — Tačiau jis didžiavosi tuo, kad ji sie- 
kia karjeros. Jis labai patenkintas nusišypsojo pasakodamas man, 
kad šį vasarnamį išdailino jo žmona. 

Džesis susiraukė. 

— Vien dėl to, kad vyras flirtuoja su kokia nors moterimi... — 

pradėjo Džesis, o paskui nutilo. Minutėlę jis tylėjo prasilenkda- 
mas su pora kažkokių vyrų. Iš jų veidų galėjai spręsti, kad jie 
jau žino apie Lu. 

Kai jie vėl liko dviese, Džesis prisilenkė arčiau jos ir Že- 
mesniu balsu pratarė: 

— Apie visa tai aš Žinau šiek tiek daugiau nei kiti. Tiesą 
sakant, ši nelaimė man nebuvo didelis netikėtumas. Šeron jau 
seniai man skundėsi. Lu asmenyje gyveno du žmonės. Jis išties 
puikiai išmanė savo darbą, tačiau su juo buvo sunku gyventi kaip 
su žmogumi. Šeron daug ką jam atleisdavo. 

Dabar Elės smegenyse aidu atsikartojo daugybė dalykų. “Sa- 
vižudybė", “depresija", “daug ką atleisdavo“, galiausiai frazė 
“man skundėsi" Elės galvoje atgaivino tiek daug, jog ji tuoj tuoj 
galėjo pratrūkti. 

— Palauk, pamėginsiu atspėti, — pratarė ji pro sukąstus dan- 
tis. — Jo žmona sako, kad jai teko atsisakyti puikios karjeros dėl 
to, kad persikeltų štai čia, nežinia kur, vien tik tam, kad būtų 
kartu su juo. Visą gyvenimą ji gyvena tik jam. 

Džesis paleido jos ranką ir žvelgė į ją taip, tarsi ji būtų be- 
prarandanti pusiausvyrą, tačiau Elė nesirengė liautis. 

— Pasakyk man, — apmaudžiai kalbėjo Elė, — ar toji mo- 
teris nekalbėjo su tavimi taip, tarsi nenorėtų iki galo išsipasako- 
ti, koks iš tikrųjų varganas yra jos gyvenimas? Ar ji tau nesakė, 
kad vienintelis jos trokštamas dalykas yra jos vyras, bet Lu la- 
biau domisi pinigais, o ne ja? Ar ji kartais neužsiminė, kad Lu 
galėtų... na, kad galbūt jis nėra visiškai sveikas? 

Džesis žiūrėjo į ją apstulbęs, ir šis pasibaisėjęs Žvilgsnis pri- 
vertė Elę susiimti. 

— Atleisk, — pratarė ji nusukdama nuo jo akis. — Esu tik- 
ra, jog tai netiesa. Esu tikra, jog ji — puiki moteris, o aš kalbu 
tik remdamasi savo pačios patirtimi, bet... 

Džesis tebežiūrėjo į ją lyg į ką tik pabėgusią iš beprotna- 
mio. Elė dirstelėjo į laikrodį. 

— Man reikia eiti. Man reikia... persirengti, — mikčiojo ji, 
mėgindama surasti kokią nors pateisinamą priežastį, o ne papras- 
čiausiai apsisukti ir nubėgti. — Man atrodo, kad aš būsiu reika- 
linga Valerijai, ji kažką minėjo... — tęsė ji, žengdama žingsnį 
atgal. Džesis stovėjo tarsi įbestas tebežiūrėdamas į ją. 

— Atleisk už tai, ką prikalbėjau, — pratarė Elė trokšdama, 
kad jis negalvotų apie ją kaip apie beprotę. Skyrybų bylai reikė- 
jo įrodymų, kad ji psichiškai sveika, tačiau ji neįstengė to įrody- 

ti tada, tikriausiai neįstengs ir dabar. — Viskas tik dėl to, kad 
man patiko Lu. Labai patiko. 

Kalbėdama ji vis tolo nuo Džesio, atstumas tarp jų vis di- 
dėjo. 

— Bet aš tikrai nepajutau, kad jis būtų apimtas depresijos. 
Manyčiau, kad po to, ką man teko išgyventi per paskutinius tre- 
jus metus, aš išties puikiai galiu atskirti depresija sergantį žmo- 
gų. Medison kamuoja depresija, bet Lu — tikrai ne. 

— O kas yra Medison? — paklausė Džesis, ir tai buvo pirmi 
jo žodžiai per keletą minučių. 

Elė nerūpestingai mostelėjo ranka: 

— Tiesiog prisiminiau draugus. 

Džesis žvelgė į ją, o jo kaktoje buvo susimetusios gilios 
raukšlelės. 

— Kas jis tau yra? 

Elei prireikė šiek tiek laiko, kad susigaudytų, apie ką Dže- 
sis kalba, nes dabar visos jos mintys sukosi apie Lu. 

— Ji. Medison yra ji, — pratarė ji ir giliai atsiduso. — 
Jeigu norėjai paklausti apie vyrus mano gyvenime, tai galiu at- 
sakyti, jog turiu vyrą, kuris šiuo metu tikriausiai su kuo nors 
pietauja ir kažkam pasakoja, kokia aš plevėsa, nes visam sa- 
vaitgaliui pabėgau velniaižin kur, velniaižin su kuo. Tačiau šį 
kartą tai yra tiesa. Esu tikra, jog šis savaitgalis man kainuos 
daugiau, nei iki šiol. 

Tai pasakiusi Elė puikiai suprato, kad jos Žodžiai kitiems 
negali būti suprantami, tačiau kaip ji galėjo paaiškinti ateitį, ku- 
rios dar nėra, bet apie kurią ji jau žinojo? 

— Man dabar jau tikrai reikia eiti, — pralemeno ji. 

Džesis vis dar tebestovėjo žvelgdamas į ją, Elė taip pat ne- 
nuleido nuo jo akių trokšdama, kad jis nueitų. Jis nebuvo jai skir- 
tas. Lu nutikusi nelaimė jai priminė, kad ji tebėra ištekėjusi, kad 
Jos dar laukia audringas skyrybų procesas. Jos nuostabusis sa- 
vaitgalis buvo sužlugdytas. Čia tebuvo Valerija, visur ją tampanti 
ir visiems rodanti, ir Džesis, kuris ir pats prisipažino, kad su ja 
elgiasi taip, kaip elgiasi su visomis moterimis, mėgindamas jas 
įsivilioti į lovą. O visa kita — jos fantazijos apie meilę ir ateitį, 
ir taip toliau. Dabar dar ir šitai... Žmogaus, kuris jai labai pati- 
ko, mirtis. 


— Manau, tu esi teisus, — tyliai pratarė ji. — Manyčiau, 
kad kuri nors kita diena būtų tinkamesnė viešnagei. Man atro- 
do... Pasakyk Valerijai... — Elė nesusivokė, ką dar galėtų pasa- 

kyti, todėl padarė tai, ko pirmiau stengėsi nedaryti: apsigręžė ir 
nubėgo į svečių namelį garsiai užtrenkdama paskui save duris. 

Sumaniusi ko nors griebtis Elė paprastai ilgai nedelsdavo. 

— Tai mano didžiausia stiprybė ir silpnybė, — kartą ji pa- 
sakė Darijai. Jeigu sprendimas geras — tada puiku, bet jeigu ji 
nusprendžia mesti perspektyvią karjerą dailės srityje ir eiti pas- 
kui vyrą... 

Po pusantros valandos ji jau buvo susikrovusi daiktus, pa- 
siaiškinusi Valerijai ir jos atsiprašiusi. Ji sėdėjo ant suolelio 
priešais vasarnamio verandą ir laukė vairuotojo, kuris turėjo 
nugabenti ją ir jos bagažą atgal į Los Andželą. Valerija pasakė, 
kad Vudis jau buvo parengęs lėktuvą, paimsiantį kai kuriuos 
Lu gimines, taigi ji nesukels daug rūpesčių, dėl jos neprireiks 
organizuoti papildomos kelionės. Valeriją taip sugniuždė žinia 
apie Lu mirtį, jog ji beveik nekreipė dėmesio į tai, kas dedasi 
aplinkui. 

Taigi dabar Elė sėdėjo ir laukė. Jos drąsus Žygis pavirto į siau- 
bingą nutikimą, o dabar ji ruošėsi grįžti į savo pačios košmarą. 

Trejus metus ji mąstė apie tai, ką galėtų tam vyrui padaryti, 
jeigu tik įstengtų viską pasukti atgal. Jai patikdavo įsivaizduoti, 
kaip ji pasamdo privatų detektyvą, turintį sekti jos buvusįjį. Ji 
ilgai ir įtemptai galvodavo apie tai, kaip ji nusamdo žmogų, ge- 
bantį prie jo prisigretinti ir galintį išsiaiškinti, kur jis slepia iš 
jos pavogtus pinigus. Ji praleido ištisus mėnesiu, net metus įsi- 
vaizduodama viską, ką norėtų jam iškrėsti. 

Tačiau dabar ji sėdėjo ant minkštai mušto suolelio žiūrėda- 
ma į Kalifornijos kalnus ir tikrai nenorėjo daryti nieko panašaus. 
Nuo viso to ją purtė šiurpas. Kai prieš daugelį metų ji kažkam 
skundėsi savo vyru, tasai žmogus jos paklausė: 

— Jeigu jis tau nepatinka, kodėl neišsiskiri? 

— Per daug vargo, — akimirksniu atsakė Elė. 

Martinui patiko chaosas ir suirutės. Suteikdamas kitiems 
skausmo, jis pats įgaudavo daugiau jėgų. Tačiau Elei reikėjo ra- 
mybės ir tylos. Tik ramybėje ji galėjo mąstyti, kurti įvairiausias 
istorijas, svajoti ir... 

— Lipk. 

Elė pakėlė akis ir išvydo Džesį, sėdintį prieš ją sustojusia- 

me džipe su nukeltu stogu. Jis žvelgė į ją taip, tarsi ji darytų 
kažką, kas jam labai nepatinka. 

Elė jo nepaklausė. 

— Aš grįžtu į Los Andželą. 

— Ne, — atsakė jis. — Man tavęs reikia. 

Tai išgirdusi Elė nuščiuvo. Ar tai šiuolaikinis meilikavimas? 

— Galbūt tu nesupranti, kad aš esu ištekėjusi? Nesvarbu, 
patinka tai man ar ne, bet aš turiu vyrą. 

Apmaudžiai į ją žvelgdamas Džesis pasilenkė ir atidarė ki- 
tas dureles. 

— Kalbu ne apie tai, — pasakė jis. — Tai yra, ir apie tai, 
bet šitai gali ir palaukti. Greičiau tvarkyk tą prakeiktą skyrybų 
bylą, jeigu nenori, kad anksčiau tave paimčiau, bet būtent dabar 
man reikia tavo smegenų. 

— Tu tikrai padarytum Medison laimingą, — sumurmėjo Elė, 
bet tebesėdėjo ant suolelio ir nelipo į automobilį. — Manęs at- 
važiuos paimti. Aš privalau grįžti į miestą. 

— Siandien iš rančos niekas neišvažiuos, — atsakė Džesis. — 
Toks šerifo įsakymas. Jis mano, kad Lu gali būti nužudytas. 

Džesis nemirksėdamas laukė, kaip į tai sureaguos Elė. 

— Jo žmona? — tyliai pratarė ji. 

Džesis nieko neatsakė, jis tik sėdėjo tylėdamas. Elė supra- 
to, kad jis nieko jai nepasakos, kol ji nepadarys taip, kaip jis 
nori. Ji norėjo nepasiduoti ir atsilaikyti prieš jį, tačiau nugalėjo 
rašytojos smalsumas; valia pasirodė esanti silpnesnė. Vyptelėju- 
si ji atsistojo, nulipo verandos laipteliais ir įlipo į automobilį. 
Jis neprabilo jiems nepajudėjus. 

— Ne, — galiausiai pratarė jis. — Ne Žmona. Ji tikrai labai 
išgyvena jo netektį. 

Elė žvelgė tiesiai pirmyn. 

— Suprantu, — pasakė ji. Ji jautė Džesio žvilgsnį, bet ne- 
pakėlė į jį akių. Šitai jai neturėjo rūpėti. Ji turėjo daugybę savų 
rūpesčių, kurie ją labai greitai užgrius. Jai buvo duotos tik trys 
savaitės. 

Džesiui važiuojant toliau Elei šovė mintis, jog turėtų pa- 
klausti, kur jis ją veža. Tačiau jis nieko neaiškino, 0 ji nieko ne- 
klausinėjo; jie važiavo purvinu keliu pirmyn. Galiausiai jis su- 
stojo, išlipo iš mašinos, atkėlė vartus, paskui vėl įlipo ir įvažia- 
vo pro vartus. Kai jis vėl sustabdė automobilį, Elė suskubo išlip- 
ti pirma; nubėgusi ji uždarė vartus. 

— Man patinka paslaugios moterys, — pratarė Džesis jai 

įsėdus į mašiną. Tada jis vėl užvedė variklį ir nuvažiavo. Elė 
nusišypsojo, nes būtent paslaugumas jai pasirodė esantis viena 
iš gerųjų jos savybių. 

Kurį laiką jie važiavo tylėdami; Elė pradėjo galvoti, kad tu- 
rėtų jaustis įsižeidusi: jis per daug savimi pasitikėjo. Jis buvo 
tikras, kad prikalbins ją važiuoti drauge, jis manė, kad... 

“Po velnių visa tai", — galiausiai pamanė ji. Matyt, ji per 
ilgai bendravo su psichologais, jeigu dabar kelionė tuščiu keliu 
su gražiu vyru jai atrodė kaip kažkas netinkama. 

— Kur tu mane veži? — paklausė ji. — Į kokią nors nuoša- 
lią vietą, kur ketini išprievartauti? 

Jo žvilgsnis buvo įbestas į kelią, bet Elė pastebėjo jo lūpose 
nežymią šypsenėlę. 

— Aš maniau, kad tu rašai knygas apie paslaptingas žmog- 
žudystes. 

— Rašau. Bet tos knygos taip pat ir apie meilę. Tai kur mes 
važiuojame? 

— Kuo toliau nuo visų, — atsakė jis. Tada jis staiga pasuko 
vairą kairėn, ir jie atsidūrė kalnuose, tarp medžių, 0 priešais juos 
tyvuliavo ežeras. Sustabdęs automobilį jis pažvelgė į ją. — No- 
riu žinoti viską, ką Žinai tu. Viską man papasakok, — pratarė jis, 
paskui išlipo iš automobilio ir nuėjo prie ežero. 

Elė nusekė paskui jį. Džesis stovėjo prie pat vandens, ant 
didelio akmens, ir mėtė į vandenį akmenėlius žiūrėdamas, kaip 
jie slysta ežero paviršiumi. 

— Paprastai klausydavausi akimis, — pratarė Džesis, — o 
ne širdimi. Galbūt dėl to dabar nebėra gerų vyrų. 

Elė suprato, kad jis nori išsikalbėti, todėl atsisėdo ant uolos 
ir laukė. 

— Ji yra graži, ji tikrai verčia iš koto, — kalbėjo jis. Elė 
suprato, kad jis kalba apie Lu žmoną Šeron. — Man buvo jos 
gaila. Ji buvo talentinga, ji sakė, kad jaučiasi supančiota. 

Nutilęs jis pasirinko daugiau akmenėlių. 

— Ji man sakė, kad... 

— Kad ji labai labai myli Lu, — įsiterpė Elė, pamiršusi pa- 
žadą pačiai sau tyliai sėdėti ir klausyti. Ji nesugebėjo kalbėti taip, 
kad balse nesigirdėtų kartėlio. 

— Taip, — atsakė Džesis atsigręždamas į ją. — Iš kur visa 
tai Žinai? 

Dabar buvo ne laikas gvildenti jos pačios problemas. Elė 
gūžtelėjo pečiais. 

— Ir man nutiko kažkas panašaus. Ar Lu kada nors ja skun- 
dėsi? 

— Niekada. Jis ja didžiavosi. Niekada nebūčiau pasakęs, kad 
kas nors tarp jų negerai, jeigu ne Šeron. 

— Kam dar ji taip skųsdavosi? 

— Nė nežinau. Maniau, kad visa tai pasakoja tik man, — at- 
sakė Džesis. Šį kartą apmaudo gaidelės nuskambėjo ir jo balse. 

— O kas viską papasakojo šerifui? — paklausė Elė. 

Minutėlę Džesis įsitempęs tylėjo. 

— Aš. Viskas per tą ilgą liežuvį. Šį rytą tu privertei mane 
suabejoti, ar Lu išties galėjo nusižudyti, taigi viską papasakojau 
šerifui. Po dviejų valandų jis suėmė Buvį. 

Džesis pažvelgė į Elę. 

— Prisimeni tą žmogų, kuris rytą norėjo tave pabučiuoti? 

Iš pradžių Elė nesuprato, apie ką jis kalba, paskui ji prisi- 
minė kaubojų nudribusiu pilvu, palinkusį į priekį ir privertusį 
visus nusijuokti. Tai prisiminusi, ji nusišypsojo. 

— Tai buvo Buvis. Jį išsikvietė apklausai dėl Lu nužudymo. 

— Ką? — nesuprato Elė. — Man jis tikrai nepasirodė pana- 
šus į Žmogžudį. 

— Ne, jis tikrai nepanašus. Bet jam labai patinka moterys, o 
prieš kelerius metus buvo nutikęs nemalonus incidentas su viena 
išgėrusia Valerijos viešnia. Išsiblaiviusi ir pamačiusi Buvį die- 
nos šviesoje, ji nutarė pateikti jam kaltinimus. Vudis turėjo ge- 
rokai paplušėti skambindamas pažįstamiems, kol Buvį išsuko. 

— O dabar vėl gali nutikti kažkas panašaus? — paklausė Elė. 

— Ne, jeigu kaip nors įstengsiu jam padėti, — pratarė Dže- 
sis, sviesdamas akmenėlį vandens paviršiumi. Atsigręžęs jis pa- 
žvelgė į Elę. — Na, o jeigu ji nužudė Lu, kaip galėtume tai išaiš- 
kinti? 

Jis žvelgė į ją taip, tarsi ji būtų panašių dalykų specialistė. 

— Ar papasakojai šerifui viską, ką pats Žinai? — paklausė Elė. 

— Norėjai paklausti, kaip į šitą košę įsipainiojo Buvis, tie- 
sa? Jeigu nebūčiau prasitaręs, jog abejoju, ar Lu buvo taip stip- 
riai slegiamas depresijos, kaip visi manė, galbūt šerifas nebūtų 
man uždavęs tiek daug klausimų ir nebūtų išsiaiškinęs, kad Bu- 
vis labai geidžia Lu žmonos. 

— Suprantu. Vadinasi, jeigu iš pradžių nieko nebūčiau sa- 
kiusi... 

— Būtent, — nutraukė ją Džesis. — Dėl visko esame kalti 
abu. Na, tai kaip su tuo dorosimės? 

Vienas dalykas buvo rašyti knygas apie moterį, nuolat įsi- 
veliančią į Žmogžudysčių tyrimus, ir visai kitas — mėginti ką 
nors išsiaiškinti realiame gyvenime. 

Elė atsistojo. 

— Klausyk, toji moteris gali būti žmogžudė. Nemanau, kad 
norėčiau į visa tai veltis. Aš atvykau čia lyg skolon, nenoriu pa- 
Keisti savo ateities taip, kad jon sugrįžčiau jau mirusi. 

Džesis žvelgė į ją nieko nesuprasdamas. 

— Žinai, kartais tu kalbi išties labai keistai. Kalbi apie tai, 
kas lyg ir turėtų nutikti, taip, tarsi kažkada tai jau būtų nutikę. 
Kalbi taip, tarsi numatytum ateitį. 

— Visa tai kvaila, — paskubomis pratarė Elė. — Kaip kas 
nors galėtų numatyti ateitį? Na, aš paprasčiausiai norėjau pasa- 
Kyti, kad... na, aš... 

— Tęsk, aš laukiu, — pratarė Džesis. 

— Tiesą sakant, man reikia kiek galima greičiau grįžti į Los 
Andželą. Man liko mažiau nei trys savaitės tam, kad sulaikyčiau 
savo buvusį vyrą, kad neleisčiau jam susiglemžti visko, ką uždir- 
bau rašydama knygas, kad neužsikarčiau sau amžinos skolos, jau 
nekalbant apie prarastą orumą ir savigarbą. 

— Kodėl tu esi tokia tikra, kad būtent taip jis ir pasielgs? 

— Aš jį pažįstu, — pratarė Elė. 

— Taip. Įmanoma patikėti, kad tavęs laukia panašūs daly- 
kai. Tu puikiai perpranti žmones. Tu nepatikėjai tuo, kas kitiems 
žmonėms atrodo tikra tiesa kalbant apie Vudį su Valerija. Aš ga- 
liu kiekvienam pasakoti, kad ji yra patrakusi aukso ieškotoja, ir 
kiekvienas tuo patikės. Bet tu nepatikėjai. 

Elė prisimerkusi pažvelgė į jį. 

— Ar šį melą esi sakęs daugeliui? 

— Tai pasakodavau tik moterims, — atsakė Džesis; jo balse 
nebuvo nė lašelio humoro. — Norėčiau, kad pasiliktum ir padė- 
tum man... 

— Tikriausiai nesirengi manęs prašyti, kad likčiau su tavi- 
mi ir padėčiau ieškoti žudiko? 

— Bet juk tu nežinai, ar ji yra žmogžudė. Klausyk, bet man 
atrodo, kad ir tavo knygose rašoma apie moterį, planuojančią 
žmogžudystes, tiesa? 

— Nejau manai, kad rašytojai būtinai turi patirti tai, apie ką 
rašo? Nejau manai, kad Stefanas Kingas yra išgyvenęs viską, apie 
ką parašęs? Ir kada jis begalėtų rašyti? 

Džesis šyptelėjo. 

— Na gerai, bet pamėginti buvo verta. Tai gal galėtum pasi- 
kviesti ją pietų, pakalbėtum su ja, pažiūrėtum, ką ji tau pasako- 
ja, o aš per tą laiką galėčiau kai ką peržiūrėti. Galbūt jis buvo 
kur nors ką nors užrašęs. 

— Ne, jis niekada nieko neužsirašinėjo, — atsakė Elė, bet, 
savaime suprantama, tai nieko bendra neturėjo su Šeron, Lu žmo- 
na. Minutėlę Elė stovėjo rankomis užsidengusi veidą. Vėl pakė- 
lusi akis į Džesį, ji stengėsi būti ramesnė. 

— Klausyk, — pratarė ji. — Aš tikrai norėčiau padėti, bet 
negaliu. Aš neturiu laiko. Aš turiu pakeisti savo pačios... likimą, 
manau, būtent taip pasakytum. Pamaniau, kad galbūt galėčiau sa- 
vaitgalį kur nors ištrūkti ir maloniai praleisti laiką, tačiau turiu 
pasakyti, kad šis savaitgalis visai neprimena malonaus poilsio. 

— Nepatyrei nė vienos malonios akimirkos? — tyliai pa- 
klausė Džesis. 

Jo žvilgsnis buvo toks. Tai buvo toks vyro žvilgsnis, kokio 
Elė jau nebuvo mačiusi labai seniai. Pirmąkart jai sutikus Marti- 
ną, jo žvilgsnis dažniausiai būdavo toks, kokiu dabar į ją žvelgia 
Džesis. Nuo tokio žvilgsnio kiekvienas moteriškas hormonas pra- 
deda vibruoti ir... ir... kikenti, — pamanė Elė. Kaip maža, kvaila 
mergaitė. Kaip... Na, žinoma, ne kaip beveik keturiasdešimties 
sulaukusi moteris, kaip buvo ji pati. Ir ne kaip neapsakomos sėk- 
mės sulaukusi pasaulinio garso rašytoja, savo jėgomis padariusi 
stulbinančią karjerą. 

Padariusi tokias išvadas Elė apsigręžė ant kulno ir pasileido 
tolyn. Jeigu prireiks, ji visą kelią į rančą keliaus pėsčia. 

Akimirksniu šalia jos atsidūrė Džesis. 

— Neišvažiuok, — pratarė jis, o paskui paėmė ją už rankos. 

Elė pažvelgė į jo ranką. Ji buvo tvirta ir įrudusi saulėje, per 
marškinius ji jautė nuo jo sklindančią šilumą. “Nežiūrėk į jį, — 
įsakė ji sau. — Susitelk į jo ranką. Nežiūrėk į jį". 

Tačiau ji pažvelgė į Džesį. Jo Žvilgsnis tebebuvo toks pats, 
o po akimirkos ji jau buvo jo glėbyje. 

Viena jos dalis troško mylėtis su juo čia pat, prie ežero. Ji 
troško, kad jis nuplėštų nuo jos drabužius, kad glamonėtų, kad... 

Ji verkė! Ji net nenumanė, kada pradėjo ašaroti, bet ji glau- 
dėsi prie jo taip, tarsi jis būtų vienintelė jos gyvenimo atsvara. Ji 
tyliai, bet pasikūkčiodama raudojo. Galbūt dėl to, kad išvydo štai 
tokį vyro žvilgsnį. Galbūt dėl to, kad vėl šalia jos buvo vyras po 
visų ilgų vienatvės metų; ją užgriuvo visų trejų metų tuštuma. Ji 
nenorėjo dar kartą išgyventi skyrybų. Ji nenorėjo dar kartą klau- 

sytis jai primestų kaltinimų dėl sukčiavimo ir išdavystės. Ji ne- 
norėjo klausytis, kaip aptarinėjama jos psichinė sveikata. 

Neatrodė, kad Džesį būtų nustebinusios jos ašaros; savaime 
suprantama, jis visai nesutriko ir puikiai žinojo, ką turėtų daryti. 
Pasilenkęs jis paėmė ją ant rankų ir nunešė atgal prie ežero, tada 
atsisėdo atsirėmęs į medžio kamieną ir laikė ją apglėbęs tol, kol 
ji liovėsi verkusi. 

Elė nenumanė, kiek laiko verkė, bet tikriausiai pakankamai 
11gai. Džesio marškinių petys buvo permirkęs. 

Jis padavė jai švarią nosinaitę. 

— Geriau? — tyliai paklausė jis. 

Šnypšdama nosį ji linktelėjo, Džesis švelniai nubraukė jai 
nuo akių plaukų sruogą. 

— Ar jis nori tave nužudyti? — tyliai paklausė Džesis. — 
Ar todėl taip gerai viską žinai apie Lu? 

Palenkusi galvą Elė linktelėjo. Šiuos žodžius ji turėjo gerai 
apsvarstyti. Martino pavydas ir neapykanta Elei nebuvo gerai su- 
vokiami. 

— Tiksliai negalėčiau pasakyti, bet, manau, jis galėtų tam 
ryžtis. Mano psichologė mano, jog jis galėjo stengtis priversti 
mane nusižudyti. Jis stengėsi, kad nuolatos jausčiausi sugniuž- 
dyta, nesvarbu, ko bepasiekčiau. Kad ir ką daryčiau, kad ir ką 
laimėčiau, jis manė, kad to nepakanka. Jis sako, kad aš atėmiau 
1š jo galimybę išgarsėti. Jis visiems pasakoja, kad esu didelė sa- 
vanaudė, egoistė ir be galo išalkusi pinigų. Jis visą gyvenimą tą 
ir tedaro — skleidžia apie mane įvairiausias paskalas. 

Ji dar kartą išsišnypštė nosį ir giliai atsiduso. 

— Jeigu manęs nebeliktų, jis būtų turtingas ir laisvas. 

Džesis vėl prisitraukė ją prie savęs. Jos skruostas glaudėsi 
prie šlapio jo peties. Elė buvo beatsigaunanti. 

— Labai atsiprašau, kad pasirodžiau esanti tokia kvailė, bet... 

— Ar kas nors tavimi tikėjo? — paklausė Džesis. — Kai 
pasakodavai, kad jis nori privaryti tave prie savižudybės, ar kas 
nors tavimi tikėjo? 

— Aš niekam nesu šito sakiusi. Tu esi pirmasis, — pratarė 
Elė, šluostydamasi nosį. — Žmonėms atrodo, kad toks žmogus 
kaip jis negali būti blogas. Kadangi mano buvusysis didesnę gy- 
venimo dalį praleido eidamas per žmones ir visiems pasakoda- 
mas, kaip labai mane myli, visi ir galvoja, kad taip ir yra. Dau- 
guma Žmonių nėra tokie baisūs melagiai kaip jis; dauguma žmo- 
nių net nėra susidūrę su tokiais kaip jis. 

— Taigi vargšeliui Lu teko liūdna dalia — nuo savižudybės 
prie žmogžudystės. 

Džesiui nieko daugiau nepasakius Elė atšlijo nuo jo ir pa- 
žvelgė į jį. Kad ir kaip ten būtų, jų santykiai išties labai keisti. 
Viena vertus, jie buvo fiziškai artimi kaip seni meilužiai, bet iš 
kitos pusės — jie beveik nieko vienas apie kitą nežinojo. 

— Tu nepasiduosi, tiesa? — paklausė ji. Ji sėdėjo ant jo ke- 
lių, o jos veidas buvo vos per kelis colius nuo jo skruosto. 

— Tikrai neketinu, — reikšmingai atsakė jis. — Bet man 
reikia tavo pagalbos. Manau, kad tu žinai daugiau nei tau pačiai 
atrodo. 

Elė prisitraukė po savimi kojas ir dabar jau nebesėdėjo ant 
jo kelių; paskui ji atsistojo. Džesis tebesėdėjo atsirėmęs į me- 
džio kamieną. 

— Aš nieko nežinau, — pratarė ji. — Visiškai nieko. Ir tu 
nieko nežinai. Galbūt ji paskatino jį nusižudyti, o gal nužudė 
pati. O gal ji išties šauni moteris, ir viskas nutiko būtent taip, 
kaip ji pasakoja. 

— Kad vakar vakare pas ją atėjo Buvis, ir Lu ėmė grasinti 
jam šautuvu? — pratarė Džesis, susinėręs už galvos rankas. 

— Galbūt tai ir paskatino ją įvykdyti savo ketinimą dabar, — 
nė nepagalvojusi leptelėjo Elė, o paskui užsidengė ranka burną. 
Tačiau Džesis tik nežymiai nusišypsojo ir užsimerkė. 

— Spręsdamas iš tyrimų, kuriuos tu tikriausiai atlikdavai 
prieš imdamasi naujos knygos, galiu numanyti, kad puikiai iš- 
manai nusikaltėlio psichologiją. 

— Žinau tik viena — kad žudikai yra išties pavojingi žmo- 
nės! — atsakė ji, bet Džesis neatsimerkė. Tiesą sakant, dabar jis 
jau plačiau šypsojosi. | 

Kaip tik tą akimirką Elės mintyse kažkas apsivertė. Galbūt 
taip nutiko dėl to, kad ji išsiverkė vyro glėbyje, galbūt todėl, 
kad vėl pasijuto geidžiama, o ne esanti tik pinigų spausdinimo 
mašina, kaip atrodė Martinui. 

Kad ir kaip ten būtų, akimirksniu Elė atsisakė keršto plano. 
Trejus savo gyvenimo metus ji buvo tarsi paralyžiuota po dide- 
lės dvasinės traumos, dėl to, kas jai buvo padaryta. Ji nesiliovė 
troškusi teisybės. 

Taigi dabar ji galėjo gauti viską, ko troškusi — ji turėjo ga- 
limybę viską pakartoti iš naujo. Dabar ji suprato, kad nepadarys 
to, ką planavo visus ilgus vargano gyvenimo metus. Ji negrįš į 
savo namus prie Los Andželo, kad kiekvieną minutę planuotų 

Martinui atsilyginti tuo pačiu, ką jis jai yra padaręs. Ne, ji taip 
nesižemins. 

Po teisybei, blogiausia jau buvo nutikę, ji visa tai jau išgy- 
veno. Be to, tada visi vienbalsiai sutiko, kad niekada nebuvo matę 
bjauresnių skyrybų, kad niekada nebuvo sutikę labiau asmeniš- 
ko ir kerštingo teisėjo. Tačiau Elė pakėlė viską, kas buvo ant jos 
pilama. 

Tačiau dabar ji suprato, kad anksčiau ją buvo paveikę ne 
patys įvykiai, bet jos pačios reakcija į juos. Jai nebuvo svarbūs 
pinigai, kuriuos ji ir dabar turėjo mokėti savo tinginiui, mela- 
giui, pasileidėliui buvusiam vyrui. Iš tikrųjų buvo sutrypta Elės 
savigarba. Martinas ją kaltino už tai, kad ji rūpinosi tik savimi, 
ir teisėjas su juo sutiko. 

Elei taip svarstant Džesis sėdėjo tylėdamas; kai ji atsigręžė 
norėdama į jį pažiūrėti, sutiko įdėmiai į ją įsmeigtas jo akis. 

— Tavo širdį kažkas labai neramina, tiesa? — tyliai paklau- 
sė Džesis. 

— Taip, — atsakė ji. — Neramina. Bet, žinai, man visa tai 
daugiau nerūpi. 

Tai pasakiusi Elė nusišypsojo. Ji tikrai labai nuoširdžiai šyp- 
sojosi. Ji apsidairė tarsi iš naujo išvysdama šių vietovių grožį ir 
giliai atsiduso. Galbūt šios valstijos teismų sistema buvo gero- 
kai iškrypusi, tačiau oras čia pasakiškas. 

— Aš nenoriu važiuoti namo, — pratarė ji. — Ten manęs 
niekas nelaukia. O kada man pasikviesti Lu žmoną pietų? 

Džesiui nieko neatsakius, ji pažvelgė į jį. Jis ir vėl žiūrėjo į 
ją patino akimis. Tačiau šįkart Elė niekur nebėgo. Savaime su- 
prantama, ji nepravirko. Ne, ji pasilenkė jo pabučiuoti, o po mi- 
nutėlės jau segiojo jo marškinius. 

1980-ieji, 
Ohajas 


Vieną akimirką Leslė sėdėjo Viktorijos laikų madam Zojos 
namuose, 0 po minutėlės jau stovėjo universiteto bendrabučio 
kambarėlyje. 

Ji stovėjo mirkčiodama, dairydamasi, sunkiai numanydama, 

kur atsidūrusi. Kambaryje buvo dvi lovos — tvarkingai ir šva- 
riai paklota jos lova, boluojanti nuskalbtais, nuo pirmo kurso 
naudojamais užvalkalais, ir jos kambario draugės lova, užversta 
patalais, kurie, kaip galėjai numanyti, niekada nebuvo skalbti. 

Pirma Leslei šovusi mintis buvo priversti Rebeką pagaliau 
susitvarkyti ir pasikloti lovą, paskui nusikraustyti stalą ir... 

Kaip tik tada Leslė suvokė, kas iš tikrųjų jai nutiko. Suvo- 
kusi ji niekaip negalėjo patikėti. Ji žengė žingsnį atgal. 

Tą akimirką ji susivokė esanti ankstesniame kūne. Ji svėrė 
bent penkiolika svarų mažiau nei prieš dešimtį minučių. 

Dabar jos mintys ėmė klostytis aiškiau; nors ji ir toliau ne- 
tikėjo savo akimis ir pojūčiais, viskas pasirodė ganėtinai realu. 

— Veidrodis, — garsiai pratarė ji, o paskui pamėgino prisi- 
minti koledžo laikus. Kurioj vietoj jis būdavo? Aa, taip, už spin- 
telės durų. 

Atidariusi dureles ji apstulbo išvydusi save dvidešimties 
metų. 

Iš veidrodžio į ją žvelgė Leslė Eimis, toji, kurios ji nematė 
ilgus ilgus metus. Jos nenustebino lankstus ir vingrus kūnas, tik- 
ra grožio mašina. Ne, Leslė labai gerai tą kūną prisiminė. Kiek- 
vieną rytą nubudusi ji prisimindavo tą kūną ir jo ilgėdavosi. Ji 
ilgėdavosi galimybės grakščiai pasilenkti ir vėl išsitiesti, leng- 
vai ir gracingai apsisukti. 

Ne, ne šitai ją apstulbino pažvelgus į veidrodį. Ją nustebino 
viltingas veidrodyje atsispindinčios merginos žvilgsnis. 

— Ir kada aš tai praradau? — garsiai paklausė ji pati savęs. — 
Kada aš pasikeičiau? 

Į ją žvelgė Leslė spinduliuojančiomis žaliomis akimis, ku- 
rios, atrodė, juokte juokėsi. Tai buvo savimi tikinti mergina, už- 
tikrinta, kad išties toli nukeliaus. 

Ši mergina nebuvo panaši į manančią, kad jos karjera baig- 
sis tapus namų šeimininke ir žmona, dirbančia keliuose komite- 
tuose. Ši mergina nebuvo panaši į moterį, besibaiminančią, kad 
Jos vyras neišeitų pas kitą, perpus už ją jaunesnę. 

Palinkusi ties veidrodžiu Leslė iš visų pusių apžiūrėjo vei- 
dą. Jokių vagelių, jokių raukšlelių, tik skaisti, lygi oda. Nebebu- 
vo dvidešimties metų žymės, likusios po daugelio teniso žaidi- 
mų plieskiant saulei, po pasisėdėjimų prie klubo tvenkinio ga- 
nant vaikus. Galbūt šįkart ji bus išmintingesnė ir prisidengs skė- 
čiu nuo saulės. 

— Beto, ši mergina nieko nebijo, — kalbėjo su savimi Leslė, 

žvelgdama į savo atvaizdą. Ši mintis ją sukrėtė. Ir nuo kada gi ji 
pradėjo bijoti? Ar nuo tada, kai paaiškėjo, kad ji niekada nebus 
primadona, šokėja iš didžiosios raidės? Ar ji ėmė bijoti tada, kai 
atšliaužė atgal pas Aleną pripažinusi, jog pralaimėjo? Kas nuti- 
ko Leslei, kad taip pasikeitė šios merginos akyse žaižaravęs 
žvilgsnis? 

Suskambus telefonui Leslė pašoko ir ėmė dairytis, kas galė- 
tų pakelti ragelį, bet paskui susigriebė, jog tai jos telefonas, va- 
dinasi, ji pati ir turėtų atsiliepti. 

— Klausau? — kiek dvejodama pratarė ji. 

— Lesle? Čia tu? 

Skambino Alenas. 

— Taip, — teįstengė pralementi ji. Su juo ji buvo pragyve- 
nusi visą gyvenimą, todėl dabar jautė nenumaldomą norą papa- 
sakoti viską, kas jai nutiko. Bet ji negalėjo to padaryti. Ar jai 
reikėtų pradėti nuo to, kaip ji pabėgo nuo jo likus vos dešimčiai 
dienų iki vestuvių, o baigti istorija apie Bembę? 

— Tavo balsas kažkoks keistas. Tu juk nesergi, tiesa? 

Ar jis visada buvo toks sausas ir lakoniškas? O kurgi ro- 
mantika? 

— Ne, nesergu, — tyliai pratarė ji, tvirtai sugniaužusi rage- 
lį. Ji mėgino tiksliai prisiminti, kaip atrodė Alenas likus metams 
iki koledžo baigimo. 

— Vis dėlto tau kažkas yra, — pasakė jis, o jo balse su- 
skambo apmaudžios gaidelės. — Skambinu tau norėdamas pasa- 
kyti, kad rytoj atvažiuosiu tavęs paimti apie aštuntą ryto; kartu 
važiuosime namo. 

Leslė žinojo, kad Alenui važiuojant pas ją automobilis suges, 
ir jis ištisą pavasarinių atostogų savaitę praleis beieškodamas re- 
montui reikalingų dalių. O ji galiausiai atostogas leis visai viena 
likusi čia pat, koledže, ji viena šoks studijoje, viena valgys. 

— Ar tu manęs dar klausai? — paklausė jis, šįkart beveik 
supykęs. 

— Taip, klausau, — atsakė Leslė. — Tiesiog mąstau apie 
tai, kaip norėčiau dar kartą tave pamatyti. Ką esi mums suplana- 
vęs kitą savaitę? 

— Mums? Ar tu juokauji? Juk ir tavo mama, ir mano tėvai 
jau suplanavę kiekvieną mūsų minutėlę. Mums reikia sutvarkyti 
daug reikalų, reikia ruoštis vestuvėms. Tu geriau už mane visa 
tai išmanai. 

“Būdama trisdešimt devynerių galiu pasakyti, kad tai tikras 

laiko švaistymas, — pamanė ji. — Juk svarbiausia tai, kas nutin- 
ka po vestuvių". Galbūt tada, jeigu jie su Alenu daugiau laiko 
būtų praleidę kartu, būtų daugiau kalbėjęsi, Leslė nebūtų pabė- 
gusi į Niujorką ir... 

— Tu elgiesi labai keistai, — pasakė Alenas. — Tikiuosi, 
kad iki rytojaus viskas praeis. Ateinančią savaitę turėsime daug 
ką nuveikti. Mano mama pakvietė labai svarbių Žmonių, panorė- 
jusių su mumis praleisti savaitgalį. Manyčiau, kad mums jau lai- 
kas galutinai nuspręsti, kur mes gyvensime. 

Leslė jau Žiojosi sakyti, kad jie nusipirks senąjį Belvilio na- 
mą, bet laiku susigriebė. Pastaba apie Aleną: jis nepasikeitė. Bū- 
damas dvidešimties jis elgėsi kaip bosas, lygiai taip pat, kaip 
elgėsi sulaukęs keturiasdešimties. 

Ant stalelio, prie telefono, buvo padėtas storo kreminio po- 
pieriaus vokas. Paspaudusi po ausimi ragelį Leslė atplėšė voką. 
Jame buvo Holivelo J. Formundo IV kvietimas pavasario atosto- 
gas praleisti dvare su juo, jo šeima ir kitais svečiais. Jeigu ji 
kvietimą priims, rytoj rytą jos lauks automobilis. 

Viena Leslės širdies dalis troško pasakyti Alenui, jog ji turi 
ir kitą pasiūlymą, kaip smagiai praleisti atostogas, nors, kita ver- 
tus, kam deginti tiltus? Kam suteikti jam nereikalingo skausmo? 

— Aš būsiu pasirengusi, — kiek įmanydama meiliau pasa- 
kė Leslė. — Bet, jeigu kartais iškiltų kokių nors problemų, pa- 
skambink. 

— Ką tu tuo nori pasakyti? — atšovė jis. 

— Nieko, tiesiog... Nekreipk dėmesio. Pamiršk. Jeigu pa- 
skambinęs manęs nerasi, žinok, kad esu studijoje ir šoku. 

— O ar ne taip būna visada? — paklausė jis. 

Tai išgirdusi Leslė metė telefono ragelį. Visus tuos metus ji 
save graužė už tai, kad metė vargšelį Aleną ir pabėgo palikdama 
Jį beveik prie altoriaus, tačiau dabar ji prisiminė, kodėl taip pa- 
sielgė. Jis buvo išpuikėlis. Savimi patenkintas, tik apie save gal- 
vojantis išpuikėlis. 

Tačiau tasai Alenas, už kurio ji ištekėjo, jau nebebuvo iš- 
puikėlis. Jis mėgo vadovauti, taip, tiesa. Taip, galbūt kartais mėg- 
davo kontroliuoti, bet tasai Alenas jau mokėjo būti nuolankus. 

Plačiai atsimerkusi Leslė nieko nematančiomis akimis žvelgė 
į rašomąjį stalą. Nejau ji sugebėjo jį pakeisti? Nejau jos pabėgi- 
mas į Niujorką ištrynė tą nekenčiamą jo bruožą, kurį tada ji pati 
puikiai matė, bet buvo pamiršusi? 

“Kaip ironiška", — mąstė ji. Visus vedybinio gyvenimo me- 

tus ji kamavosi galvodama apie tą siaubingą, negarbingą savo 
poelgį, taip sukrėtusį mielą brangųjį Aleną, o dabar ji suprato, 
jog pats geriausias dalykas, kokį tik ji galėjo jam padaryti, kaip 
tik ir buvo šis išsiskyrimas. 

— Hmmm, — šypsodamasi numykė ji paėmusi telefoną. Jei- 
gu išsiskyrimas jį paveikė taip, kad jis tapo geresniu žmogumi, 
kaip jį paveiks žinia, kad ji visą savaitę praleis su kitu vaikinu? 

Nuo šios minties ji garsiai nusikvatojo; tada pakėlė telefo- 
no ragelį ir surinko Formundo rezidencijos numerį norėdama pra- 
nešti, kad priima kvietimą. 


— Aišku, tai ne mano reikalas, brangioji, bet manyčiau, kad 
patekai ne į tą skyrių, — pratarė pardavėja geležies pilkumo plau- 
kais, apsivilkusi kostiumėliu, kuris tikriausiai nesusiglamžytų 
net pervažiavus traukiniui. 

Bendrabučio kambarėlio spintoje Leslė rado tik vienerias pa- 
togias kelnes, o vienintelė jos turima palaidinė jai pasirodė esanti 
per daug iššaukianti. Taigi akimirksniu jai iškilo svarbi proble- 
ma — kuo apsirengti. Dabar ji vaikštinėjo po pačią geriausią 
miesto drabužių parduotuvę apžiūrinėdama pakabas ir lentynas. 

— Ne, nemanau, kad apsirikau, — atsakė Leslė pasipiktinu- 
si, kad moteris jai trukdo. Leslė niekada nesirengė ekstravagan- 
tiškai, taigi didesnė dalis kiekvieną mėnesį tėvo atsiųstų pinigų 
tebegulėjo jos banko sąskaitoje. 

— Jeigu tau būtų netoli keturiasdešimties, čia išsirinktum iš- 
ties puikų drabužį, — toliau kalbėjo pardavėja tramdydama juoką. 

— Bet aš... — pradėjo Leslė, bet paskui susigriebė. Jai iš 
kairės buvo veidrodis; Leslė turėjo į jį pažiūrėti, kad prisimin- 
tų, kas iš tikrųjų nutiko. Dabar jai nebebuvo keturiasdešimt. 
Tiesą sakant, net apšviesta aštrių parduotuvės šviesų ji atrodė 
nuostabiai. 

Nutaisiusi gražią šypsenėlę, ji atsigręžė į pardavėją. 

— Gal galėtumėte man padėti? — saldžiausiu balseliu pra- 
tarė Leslė. — Mane pakvietė praleisti atostogas pas Formundus, 
ir man... 

— Pas Holivelo Formundus? 

— Taip, pas juos, — kiek įmanydama nekalčiau atsakė Leslė. 

Pardavėja prisimerkė. 

— Norėčiau tikėti, kad jie turi tavo amžiaus sūnų. 

— Gal galėtumėte man padėti išsirinkti drabužius? Juk ne- 
galiu ten pasirodyti su triko, tiesa? 

— Ne, — iš lėto pratarė pardavėja, ir Leslė tarsi girdėte gir- 
dėjo jos galvoje viena kitą besivejančias mintis: jeigu ji bus ganė- 
tinai maloni Leslei, o Leslė ištekės už Formundo, ji galbūt įsitai- 
sys ištikimą klientę iki gyvenimo pabaigos, ir arbatpinigiai tada 
būtų... — Mielai tau padėsiu, brangioji, — išspaudė pardavėja. 

Atvykusi Leslė jau po penkių minučių ėmė gailėtis tokio savo 
sprendimo. Ir ką ji čia veikia? Ją apgyvendino dviejų kambarių 
svečių namelyje drauge su kitomis trimis mergiomis. Iš pradžių 
jos kvietė ją prisidėti prie jų, tačiau Leslei nesutikus, jos ėmė 
tarpusavyje nemaloniai šnibždėtis. Leslė jau labai seniai nesi- 
jautė esanti tokia jauna, todėl buvo visiškai užmiršusi, ką reiš- 
kia varžytis su kitomis jaunomis moterimis. 

Ant liežuvio galo jai sukosi paskaita apie tai, kaip nereikia 
kibti viena kitai į plaukus besirungiant dėl geriausio vaikino sim- 
patijų. Juk aplinkui išties pakankamai vyrų. 

Leslė jau buvo atskaičiusi tokią paskaitą savo pačios duk- 
rai, kai Rebeka mirtinai susipliekė su mergaite, kažkada buvusia 
geriausia jos drauge. Savaime suprantama, barnis kilo dėl ber- 
niuko. Po trijų mėnesių Leslė džiaugėsi vėl matydama mergaites 
drauge; berniukas buvo įrašytas į nevykėlių sąrašą, bet Leslė nu- 
jautė, kad viskas būtų galėję pasibaigti kitaip. 

— O iš kur tu esi? — paklausė Leslės viena iš merginų. — 
Kas tavo tėvas? 

Jos intonacijos buvo visiškai aiškios: Leslė negalėjo pritap- 
ti prie nuolat šiame dvare besirenkančių svečių. 

Tiesą sakant, Leslė ir pati svarstė, kodėl ją pakvietė. Taigi 
pasitraukusi nuo ją įžeidinėjančių merginų ji jau žinojo, ką turė- 
tų pasakyti savo dukrai. Leslė buvo pakviesta dėl grakščios šo- 
kėjos figūros. Juk turtingi vaikinai paprastai vaikščioja su nepa- 
prastomis merginomis, kol galiausiai susiruošia vesti mėlyno 
kraujo merginą, kurios tėvui priklauso visas Kanzasas ar dar kas 
nors. 

— Aš jau per sena tokiems dalykams, — mąstė Leslė, išei- 
dama iš svečių namelio. Ant lovos ji buvo radusi sąrašą rengi- 
nių, numatomų šią savaitę; perskaičiusi sąrašą Leslė pamanė, jog 

verčiau būtų pasilikusi koledže ir šokusi. Kaip būtų nuostabu po 
tiek metų vėl pajusti vingrų, lengvą kūną! Piruetas nejaučiant 
kojų pirštelių skausmo?.. 

Taigi Leslė išėjo iš svečių namelio nutarusi pavaikštinėti po 
dvarą. Ant žemės išvydusi sodininko krepšį, porą moteriškų gu- 
minių pirštinių ir žirkles Leslė pamanė, jog būtų visai neblogai 
imti ir apgenėti rožių krūmus. 

— Jau nuobodžiauji? — išgirdo už nugaros balsą. 

Atsigręžusi Leslė pamatė ant takelio stovinčią pagyvenusią 
moterį. Ji vilkėjo nuskalbtu sijonu ir tikriausiai dvidešimties metų 
senumo nertiniu. Tačiau Leslė galėjo lažintis, jog pusės colio 
skersmens kristalas, kabantis ant jos kaklo užnertas ant auksinės 
grandinėlės, buvo tikrų tikriausias deimantas. Dvaras priklausė 
šiai moteriai. 


— Atsiprašau, — pratarė Leslė, tiesdama jai krepšį. — Čia 
turbūt jūsų. Aš nenorėjau... 
— Viskas gerai, — šypsodamasi atsakė moteris. — Kodėl 


gi man nepasėdėjus šešėlyje ir neperleidus tau savo darbų? Tiesą 
sakant, labai nemėgstu dirbti sode. Dirbu tik dėl to, kad gydyto- 
jas man liepė judėti. 

— Bet darbas sode atrodo toks inteligentiškas, — juokda- 
masi pratarė Leslė. — Bent jau vyrams taip atrodo. Asmeniškai 
aš niekada nemaniau, kad karvių mėšlas turi ką nors bendra su 
romantika. 

Moteris nusijuokė. 

— Ir aš nemanau. Bent man buvo pasakyta, todėl turiu steng- 
tis, jog atrodytų, kad klausau nurodymų. 

Moters užuominos Leslei buvo aiškios, taigi šypsodamasi ji 
paėmė žirkles ir ėmė karpyti nuvytusius rožių Žiedus. 

Ponia Formund atsisėdo ant nedidelio metalinio suolelio po 
ąžuolu. 

— Na, kuri iš jų tu esi? — paklausė ji. — Ne, palauk, tu turė- 
tum būti šokėja. Niekas kitas taip nesisukiotų neišsitreniravęs. 

Leslė turėjo nusigręžti stengdamasi, kad ponia nepamatytų 
ją išpylusio raudonio. Jau labai seniai ji negirdėjo tokių žodžių. 

— Ar jūs bent numanote, kodėl jūsų sūnus mane pasikvie- 
tė? — paklausė ji. Ji nesirengė apsimetinėti nežinanti, kas yra ši 
moteris. 

— Manau, lygiai taip pat svarbu išsiaiškinti, kodėl tu tą kvie- 
timą priėmei. 

Leslė neatsisuko, bet moters balse aiškiai išgirdo skepsį. Ne- 

kyla abejonių, kad į jų namus plūste plūsta merginos, trokštan- 
čios būti kuo arčiau jos turtuolio sūnaus. 

— Todėl, kad norėjau pamatyti jūsų dvarą, — atsakė Leslė. — 
Jau anksčiau girdėjau apie sodus, norėjau pati viską pamatyti. 

Leslė nutilo rankose tebelaikydama žirkles. 

— Dar ir dėl to, kad norėjau trumpam pasprukti nuo savo 
vaikino. Norėjau pažiūrėti, ar be jo pasaulyje yra ir kitų. 

— Labai išmintingas poelgis, — atsakė ponia Formund. — 
Kol ištekėjau už savo vyro, atsisakiau pustuzinio pasiūlymų te- 
kėti. 

— O aš niekada nebuvau pasimatyme su nieku kitu, išsky- 
rus Aleną, — tyliai pratarė Leslė. 

— O, mieloji! — šūktelėjo ponia Formund. — Tokiame am- 
žiuje tu turėtum... Oi, ateina mano gydytojas. Duok man tuos įran- 
kius ir spruk šalin. Nesirodyk jam. Šaunuolė! Apkarpei beveik vi- 
są lysvę. Jis praneš mano vyrui, kad nudirbau didelį darbą. 

Šypsodamasi Leslė žengė už lysvės ir patraukė takeliu pasi- 
lenkusi, kad rožių krūmai ją visai užstotų. 

Ji taip ilgai vaikštinėjo po apylinkes, jog sugrįžusi į svečių 
namelį pamatė, kad kitos merginos jau rengiasi eiti į didįjį na- 
mą, kur turėjo būti pirmasis vakarėlis. 

— Taip ir eisi? — pašaipiai paklausė viena iš merginų, nu- 
žvelgusi Leslę nuo galvos iki kojų ir įvertinusi jos kelnes ir bal- 
tus medvilninius marškinius. Marškinių rankogaliai buvo purvi- 
ni, prie kelnių buvo prikibusių šapelių. 

— Ne, tiesiog padėjau Holo mamai darbuotis sode; prara- 
dau laiko nuovoką, — saldžiu balseliu prabilo Leslė žiūrėdama, 
kaip ją užkalbinusi mergina skaisčiai nuraudo iš apmaudo. Juk 
kiekvienam aišku, kad pirmas žingsnis pasiūlymo tekėti link yra 
prisigretinti prie jaunikio motinos. 

Trims merginoms paskubėjus kuo greičiau išeiti iš svečių 
namelio, Leslė pamanė — kokia gėda! Bet pati nejautė jokios 
gėdos dėl to, kad ką tik laimėjo šią katinišką kovą. Ji jautėsi 
visai neblogai. 

Ji nenorėjo eiti į vakarėlį. Jai nepatiko vakarėliai, išskyrus 
tuos, kurie vykdavo jos pačios namuose, kuomet ji pati būdavo 
šeimininkė, tačiau ji suprato, kad šį kartą reikia nueiti. Ji turėjo 
nepaprastai puikią aptemptą juodą suknelę, išryškinančią kiek- 
vieną jos figūros išlinkimą, bet dabar ji nenorėjo jos vilktis. Ji 
taip pat nenorėjo peštis su kitomis merginomis dėl grobio. 

Bet ji nusiprausė po dušu ir persirengė, nes, kad ir kaip ten 

būtų, ji yra viešnia. Leslė puikiai žinojo, kaip turi elgtis manda- 
gūs svečiai. 

Vakarėlis jai nusibodo. Jie visi buvo tikri vaikai, jie mėga- 
vosi svaigiais gėrimais ir vieni kitais. Leslė juto tik viena — ji 
buvo sena. Galbūt jos kūnas ir yra jaunas, tačiau jos protas — 
visai kitoks. Dabar, atsidūrusi čia, ji svarstė, jog galbūt nereikė- 
jo būti tokiai šiurkščiai su Alenu. Galiausiai, jeigu ji dar kartą 
už jo ištekės... 

Ji išėjo iš pokylio prieš devynias ir grįžo į svečių namelį, 
kur krito į lovą ir pusę dešimtos jau saldžiai miegojo. Leslė nu- 
budo apie trečią valandą, kai iš pokylio grįžo kitos merginos. Ji 
vos suvokė jų ištartus žodžius: “Ji čia. Lovoje. Viena..." Tada 
pasigirdo kikenimas, išduodantis, kad merginos per daug išgėrė. 
Prieš vėl nugrimzdama į miegus Leslė dar spėjo pagalvoti, kad 
vakarėlyje nematė Holo. Tiesą sakant, galbūt jį matė, bet papras- 
čiausiai nebegalėjo atpažinti. Kad ir kaip ten būtų, Leslė jo ne- 
matė beveik dvidešimt metų. 

Ją pažadino kitų merginų knarkimas. Leslė pažvelgė į laik- 
rodį. Buvo kelios minutės po penkių. Atsikėlusi ji nuėjo į vonią 
išsitrinkti galvos, pasidažyti ir apsirengti. Tačiau iš veidrodžio 
žvelgiančiam veidui grimo visai nereikėjo. Jos blakstienos tik- 
rai nebuvo išblukusios ir praretėjusios, kaip sulaukus keturias- 
dešimties. Ant skruostų nesimatė jokių rusvų dėmelių, kurias būtų 
reikėję slėpti, jokių išsiplėtusių porų aplink nosį. Po akimis ne- 
simatė tamsių ratilų. Jos plaukai buvo minkšti ir blizgantys, o ne 
sausi nepaisant visų brangių grožio salonų paslaugų, kurių ji ne- 
atsisakydavo. 

Šypsodamasi Leslė net nesivargino šukuodamasi; ji tik per- 
braukė pirštais per labiausiai susivėlusias sruogas ir grįžo į mie- 
gamąjį užsitempti džinsų ir užsimesti palaidinės. Kai tau ketu- 
riasdešimt, iš ryto susivėlę plaukai vadinami netvarkinga šukuo- 
sena. Kai tau dvidešimt, susivėlusi galva vadinama seksualiai su- 
taršytais plaukais. 

Žolė buvo šlapia nuo rasos, tokį ankstyvą rytą sodas buvo dar 
gražesnis. Neburzgė žoliapjovės, niekur nesimatė jokio sodininko. 
Atrodė, kad Leslė vienui viena vaikštinėja po Dievo kūriniją. 

Leslė susirado nedidelį takelį, kurį buvo pastebėjusi ir anks- 
čiau, bet tada juo nepasuko, nes takelis pasirodė labai jau priva- 
tus. Tačiau šįryt čia nieko nesimatė, taigi Leslė patraukė apva- 
liais akmenukais grįstu takučiu stengdamasi nekelti daug triukš- 
mo. Takelio gale pro medžius ji išvydo nuostabiausią vaizdą gy- 

venime. Apsuptas šešėlių ir nukarusių vijoklių stovėjo vasarna- 
mis. Jis nebuvo toks didelis kaip jos, bet dar žavesnis. Jis buvo 
panašus į namelį iš vaikiškų pasakų iliustracijų, dengtas šiaudi- 
niu stogu, aptinkuotas šviesiu, gelsvu tinku. 

— Gražu, tiesa? 

Kažkodėl ji nenustebo atsigręžusi ir pamačiusi už nugaros 
stovintį Holą. Ir kodėl ji pamanė, kad jo neatpažins? Ji nenorėjo 
prisipažinti Elei ir Medison, bet visus tuos metus ji atidžiai sekė 
jo karjerą. Ji net užsiprenumeravo keletą abejotinų žurnalų vien 
todėl, kad juose kartais būdavo rašoma apie Holą. 

Dabar ji žvelgė į jį žinodama, kad sulaukęs brandesnio am- 
žiaus, jis atrodys Žymiai gražiau. Būdamas dvidešimties, jis irgi 
buvo simpatiškas vaikinas rudais plaukais ir rudomis akimis, gra- 
Žiausiais dantimis, kokius tik galima gauti už pinigus, bet jo iš- 
vaizda niekuo neišsiskyrė iš kitų, jis nebuvo toks gražus kaip 
Alenas, būdamas dvidešimties. Tačiau Leslė žinojo, kad metų pa- 
liktos raukšlelės, Žžilstelėję plaukai ir raumeningas kūnas bus tikra 
Holo puošmena jam sulaukus keturiasdešimties. 

— Taip, — atsakė ji. — Labai ramu ir giedra. 

Jam nusišypsojus akių kampučiai pakilo. 

— Būtent taip jį apibūdina mano mama. Ji pati šį namelį 
suprojektavo ir pastatė pirmais metais po vestuvių su mano tėvu. 
Ji sako, kad šis pastatas išgelbėjo ją nuo beprotybės. 

Leslė nusijuokė. 

— Tai tavo tėvas toks blogas? 

Ji buvo skaičiusi keletą straipsnių apie sunkų Holo tėvo cha- 
rakterį. 

— Dar blogiau. Jis yra tiek linkęs primesti savo valią, kiek 
mano mama... — jis nebaigė. Atrodė, kad jam pritrūko žodžių 
savo mamai apibūdinti. 

— Tvirta, — padėjo jam Leslė. — Man atrodo, kad tavo ma- 
mą galima palyginti su tvirtu pamatu, ant kurio tavo tėvas pasi- 
statė save patį. Žmogus negali keliauti per gyvenimą neturėda- 
mas stipraus Žmogaus, kuris padėtų jam irtis. 

Tokia buvo Leslės nuomonė susitikus tą moterį. Jeigu jos 
vyras siuntė pas ją gydytoją, kad ją prižiūrėtų, vadinasi, jis no- 
rėjo, kad ji kuo ilgiau išliktų sveika ir stipri. 

Holas pažvelgė į ją nustebusiomis akimis, gal net kiek su- 
trikęs. 

— Taip, tu teisi. Mūsų šeimoje stiprioji pusė yra mama, ta- 
čiau tik nedaugelis tai pastebi. Mano tėvas yra toks... 


Vasarnamis 233 


— Dinamiškas? 

— Taip, aš ir būčiau pasirinkęs šį Žodį, bet tik norėdamas 
kalbėti mandagiai. Šis žodis per gražus. 

Leslė dar kartą atsisuko norėdama žvilgtelėti į medžių ap- 
suptą vasarnamį. Nugara ji jautė jo žvilgsnį. 

— Kodėl tu mane pasikvietei? — tyliai paklausė ji. Šis klau- 
simas jai nedavė ramybės dvidešimt metų. — Ar mes jau anks- 
čiau buvome kur nors susitikę, tik aš neprisimenu? 

— Ne, — atsakė jis. — Tiesą sakant, ne. Bet aš jau trejus 
metus tave stebiu ir... — jis nutilo, nes Leslė atsigręžusi metė į jį 
perspėjantį žvilgsnį. 

Ji turėjo sau priminti, jog dabar dar tik 1980-ieji, ir už sek- 
sualinį priekabiavimą taip griežtai nebaudžiama, bet jai nepati- 
ko jo intonacija, kada jis pasisakė ją stebėjęs. 

— Oi, oi, — tarstelėjo jis, prisidengdamas delnais veidą lyg 
norėdamas parodyti, kad nuo jos saugojasi. — Aš nenorėjau pa- 
sakyti nieko bloga. Aš esu vyras; aš Žiūriu į visas gražias mergi- 
nas, supranti? 

Leslė atsikvėpė ir nusišypsojo. 

— Atleisk. Tiesiog, kai esi šokėja, į viską pradedi Žiūrėti... — 
ji mostelėjo ranka nebaigusi sakinio. 

— Taip, suprantu. Turint tokį kūną tave tikriausiai perse- 
kioja visokio plauko iškrypėliai. 

Leslė nujautė, jog turėtų pasakyti kokią nors kuklią frazę, 
bet ji jau labai seniai nebuvo girdėjusi jokio komplimento, ji jau 
labai seniai neturėjo komplimentų nusipelnančio kūno. Nusigrę- 
žusi ji paraudo iki plaukų šaknų. 

— Kodėl vakar taip anksti išėjai iš vakarėlio? — paklausė jis. 

— Aš... — pradėjo ji. 

— Nieko ten nepažįsti, be to, ten buvo per daug triukšmo ir 
per daug Žmonių? — pamėgino atspėti jis. 

Juokdamasi Leslė atsigręžė norėdama į jį pažiūrėti. 

— Būtent. Tu labai įžvalgus, tiesa? 

— Labai, — sutiko jis. Leslė matė, kad jam linksma. Be 
jokių abejonių, jis buvo pratęs flirtuoti su merginomis. 

— Tai kodėl gi tu mane pasikvietei? — pakartojo klausimą 
Leslė. — Tik nedrįsk ko nors sakyti dėl mano kūno formų. 

— Tada man bus sunku, — atsakė jis. 

O, dangau! Kaip seniai ji buvo flirtavusi. Tiesą sakant, ar ji 
apskritai yra flirtavusi su kokiu nors vyru? Alenas nebuvo iš tų 
flirtuojančiųjų. 

— Galbūt man būtų paprasčiau paklausti, kodėl tu priėmei 
mano kvietimą, — tęsė Holas. — Girdėjau, rengiesi ištekėti vos 
baigusi koledžą. 

— Jo automobilis sugedo, ir man būtų reikėję visą savaitę 
praleisti vienai koledže, be to, norėjau apžiūrėti jūsų dvarą. Gal- 
būt kada nors galėsiu savo vaikams papasakoti, jog kažkada lan- 
kiausi Formundų dvare ir kalbėjausi su Holivelu J. Formundu 
IV, kuris dabar yra Jungtinių Valstijų prezidentas. 

Ji manė, kad jis prapliups juoktis, bet jis nesijuokė. Jis tik 
žiūrėjo į ją taip, tarsi ji būtų ragana ar žiniuonė. 

— Iš kur žinai apie mano ryšius su politikos pasauliu? — 
tyliai paklausė jis. 

— Oi, tiesiog kažkur kažką girdėjau, — išsisukinėdama at- 
sakė Leslė. 

— Bet tu niekur nieko negalėjai girdėti, — kalbėjo jis. — 
Visa mano šeima mano, kad aš būsiu bankininkas kaip ir mano 
tėvas, kaip visi dėdės. Tik aš vienas mąstau apie politiko karje- 
rą, nors dar niekam apie tai neprasitariau. 

— Na, galbūt tu paprasčiausiai atrodai kaip tikras politikas, — 
šypsodamasi atsakė Leslė. — Tiesą sakant, aš puikiai įsivaizduoju 
tavo veidą ant rinkiminės kampanijos plakatų. Aš net įsivaizduoju 
tave Kongreso rūmuose, girdžiu, kaip žiniasklaida tau pranašauja 
būsimo prezidento karjerą. 

Jis neatsakė jai šypsena, o tik nusigręžęs žvelgė į motinos 
vasarnamį. 

— Man atrodo, kad tu į mane žiūri mano paties akimis. Bet 
mano šeimai visa tai nepatiks. 

— Nepatiks net ir tai, kad jų sūnus nori tapti Jungtinių Vals- 
tijų prezidentu? — negalėdama patikėti paklausė Leslė. 

Atsigręžęs jis kurį laiką žvelgė į ją tarsi kažką svarstydamas. 

— Ar norėtum su manimi praleisti visą dieną? Na, tik dvie- 
se su manimi. Galėtume pasiimti krepšį su maistu ir pasiirstyti 
po ežerą. 

Net keista, kaip Leslei patiko ši mintis. Ji žinojo, kad širdy- 
je jaučiasi keturiasdešimtmetė, tačiau dabar ji turėjo dvidešimt- 
metės kūną, kuriame siautėjo hormonai, daugelį metų buvę apri- 
mę. Išties buvo labai malonu galvoti apie ištisą dieną su gražiu 
jaunu vyruku, manančiu, kad ji yra nuostabi. 

Holas klaidingai suprato jos svyravimą. 

— Pažadu, — pratarė jis, — aš nė pirštu tavęs nepaliesiu. 

— Tada aš tikrai su tavim nepasiliksiu, — nė nepagalvojusi 
leptelėjo Leslė. Tačiau po minutėlės jiedu smagiai juokėsi. 

— Jeigu jau privalau... — pratarė jis žibančiomis akimis ir 
ištiesė jai ranką. Po akimirkos jie jau bėgo pievele didžiojo na- 
mo link. Sustojo prie durų. — Jeigu eisi vidun kartu su manimi, 
jeigu mes abu rinksimės maistą, gandas akimirksniu pasklis po 
visus namus, — pasakė jis. — Spręsk pati. 

Žvelgdama į jį Leslė stebėjosi jo nuovoka. Jis žinojo, kad ji 
yra susižadėjusi su kitu vyruku, ir dabar norėjo suteikti jai gali- 
mybę viską išsaugoti paslaptyje. Ar daug jo amžiaus vyrukų apie 
tai pagalvotų? 

— Tu būsi geras prezidentas, — pratarė Leslė, o paskui ati- 
darė virtuvės duris ir žengė vidun. Tegu Alenas apie tai sužino. 
Tegu pajaučia tai, ką pastaraisiais metais jautė ji, klausydamasi 
apie jo santykius su Bembe. 

Virtuvėje virte virė darbas — virėjas ir du pagalbininkai 
gamino pusryčius; matydama, kaip vikriai Holas įsmuko virtu- 
vėn, o paskui iš jos išlėkė, Leslė suprato, kad jis čia nebuvo 
retas svečias. Jis žinojo, kur laikomos pintinės iškyloms, kur 
sudėtas skaniausias maistas. Leslė matė, kaip du pagalbininkai 
sumetė į pintinę maistą nė neprašyti. Po penkiolikos minučių 
jis atidarė duris, ir jie abu išėjo iš virtuvės. Holas nešė per ran- 
ką permestą krepšį. 

— Dažnai taip darai? — erzindama paklausė Leslė. 

— Tik ne su merginomis, — atsakė jis. — Aišku, jeigu bū- 
tent to norėjai paklausti. O šiaip aš dažnai pasiimu priešpiečius 
ir išeinu visai dienai. 

— O aš maniau, kad tokiems jauniems vyrukams kaip tu la- 
biau patinka įvairiausi vakarėliai ir merginos, ir... na, vakarėliai 
ir merginos. 

Jie žingsniavo sparčiai, bet dabar Holas kiek stabtelėjo ir 
klausiamai į ją pažvelgė: 

— Jauni vyrukai kaip aš? — pakartojo jis, įsiklausyda- 
mas į šią frazę. — Ką tai galėtų reikšti? Ar ir tu nesi jauna 
kaip aš? Vis dėlto tu vakar vakare irgi išbėgai iš nepasibaigu- 
sio vakarėlio. 

Nutilęs jis nusišypsojo. 

— Man bent jau pasakojo, kad vakarėlis buvo šaunus. 

— Tai tavęs ten nebuvo? — išpūtusi akis paklausė Leslė. 

— Nekenčiu vakarėlių. 

— Bet jeigu būsi politikas, turėsi dalyvauti daugybėje va- 
karėlių. 

— Manau, kad tie vakarėliai bus organizuojami turint kokį 
nors tikslą. O dabar... Juk be vakarėlių dar yra ir darbas, tiesa? 

— Tiesa, — šypsodamasi atsakė Leslė. — Ką gali pagal- 
voti tavo svečiai pamatę, kad vakarėlyje nėra šeimininko? Kad 
jis kažkur pabėgo su šokėja? Dar svarbiau, ką gali pagalvoti 
tavo tėvai? 

— Kad aš laimingas, — atsakė Holas. — O kiti gali links- 
mintis patys. Merginos čia važiuoja tik todėl, kad nori ištekėti 
už mano tėvo pinigų. 

— Aha, — sutiko Leslė. 

— O ką tai reiškia? 

Ji nusprendė būti sąžininga. 

— Jog aš nežinojau, kad tu tai jau supratai. 

— Negalėčiau nesuvokti, tiesa? Tu nė nepatikėtum, kaip daž- 
nai man pavyksta “netyčia" susitikti su merginomis. Jeigu dar 
viena nutars apsimesti, kad skęsta tvenkinyje, aš... 

— Su antrąja maudymosi kostiumėlio dalimi ar be jos? — 
paklausė Leslė. 

— Dvi su, viena — be, — atsakė jis, o paskui jie abu nusi- 
Juokė. 

Jie keliavo gražiu siauručiu takeliu, kol priėjo upelį. Prie 
medinės prieplaukėlės buvo pririšta žalia baidarė. 

— Šitas upelis įteka į upę maždaug už pusės mylios nuo 
čia, — pasakojo Holas, dėdamas į baidarę krepšį. — Dabar turi 
paskutinę progą trauktis. 

— Ir praleisti puikią progą parodyti toms merginoms nosį? 
Ne, dėkoju. Ar tu moki irkluoti? 

Holas nusišypsojo. 

— Taip. Ar tu esi tikra, kad visą dieną norėtum praleisti su 
manimi? — pakartojo savo klausimą Holas Leslei besirengiant 
lipti į baidarę. 

Ji pažvelgė jam į akis. Jo akys buvo šviesiai rudos ir švel- 
nios. Tačiau giliau ji įžvelgė tą tvirtąjį pamatą, kurį jis minėjo 
kalbėdamas apie motiną. 

— Tu panašus į savo mamą, tiesa? — tyliai pratarė ji. 

— Taip, — paprastai atsakė jis. — Jos šeima nėra tokia pa- 
sipūtusi kaip mano tėvo; jie neturi didelių pinigų krūvų. Bet ma- 
no motinos giminės žmonės puikiai žino, ko jie nori, o tai atradę 
atkakliai to siekia. Jie nepasiduoda. 

Nuo taip ištartų jo žodžių, nuo į ją mesto žvilgsnio Leslė 
pajuto, kaip jai piestu pasistojo sprandą apaugę plaukeliai. Tai 
buvo beveik tas pats, tarsi jis būtų tiesiai pasakęs, jog jos trokš- 
ta. Aišku, tokios mintys buvo absurdiškos, tačiau būtent taip Les- 
lei pasirodė, būtent tai ji pajuto. Tiesą sakant, ji nenorėjo šito 
pastebėti. Ji nenorėjo tiesiog dabar apsispręsti dėl savo ateities. 
Tiesiog dabar buvo puiki diena, ji norėjo plaukioti baidare su 
gražiu vaikinu, flirtuojančiu su ja. 

— Jeigu paprašysi už tavęs tekėti, pasakysiu Alenui, kad 
tave primuštų, — pasakė ji, šaipydamasi iš jo rimtumo. 

Kai Holo akys žybtelėjo, ir jis nusijuokė, Leslė suprato, kad 
šiek tiek jį sutrikdė, bet juokas praskaidrino nuotaiką. 

Jiems įsitaisius baidarėje Holas pasakė: 

— Aš esu jį matęs. Galėčiau jį įveikti. 

— Kada tu jį matei? — pasidomėjo Leslė, kai Holas atsiyrė 
nuo kranto. 

— Koledže, sukiojantis apie tave. Juk sakiau, kad seniai ta- 
ve stebiu. 

— Ar tai reikėtų suprasti kaip šnipinėjimą? Nebus gerai, kai 
kas nors iškas tokį tavo elgesį kaip tik tada, kai dalyvausi prezi- 
dento rinkimuose, — pasakė Leslė įsivaizduodama, kad pokš- 
tauja, tačiau Holas buvo kuo rimčiausiai nusiteikęs — jis yrėsi 
norėdamas nusigauti iki ramaus upelio vidurio. 

— Štai, ir vėl tu, — tarstelėjo jis. — Tarsi žinotum, kas vė- 
liau nutiks. Nepasakyčiau, kad tikiu panašiais dalykais, bet gal 
tu esi aiškiaregė? 

Pasilenkusi ties baidarės kraštu Leslė panardino į vandenį 
ranką. 

— Ne, visai ne. Aš tik šiaip sau... — ji negalėjo pasakyti 
nieko, kas būtų patenkinę Holą. Ji negalėjo paaiškintii, kad buvo 
nugyvenusi gerokai daugiau. Nejau ji galėtų jam pasakyti, jog 
nepaisant išvaizdos, po dienos ji švęs keturiasdešimtą savo gim- 
tadienį, kad yra ištekėjusi ir turi du beveik suaugusius vaikus? 

— Ar tu vis dar čia, su manimi? — paklausė Holas. 

— Taip, — šypsodamasi pasakė ji. — Aš čia, bent jau būsiu 
artimiausias tris savaites. 

Jis jau Žiojosi norėdamas kažką atsakyti, bet paskui užsi- 
čiaupė. 

— Man patinka paslaptingos merginos, — pasakė jis. — O 
tu paslaptingiausia iš visų. 

— Ar tokia paslaptinga kaip Sintija Veler? — negalėjo susi- 

laikyti nepaklaususi Leslė, tebebraukdama ranka per vandens pa- 
viršių. Ji žinojo, kad jis vedė Sintiją ir su ja susilaukė trijų dukterų. 

— Nemanau, kad šis vardas man ką nors sakytų, — atsakė 
Holas. — Ar turėčiau ją pažinti? 

— Ne, dar ne. 

Holas aplenkė į upeliuką įkritusį medį. 

— Norėčiau, kad viską apie save papasakotum. 

— Kad išsiaiškintum, ar esu tinkama partija? — šypsoda- 
masi paklausė Leslė. 

Iš pradžių Holas susiraukė, o paskui nusišypsojo. 

— Man atrodo, kad tu mane pažįsti, kad tu apie mane žinai 
daugiau nei aš pats. Tiesa, atsakydamas į tavo klausimą galiu 
patvirtinti — taip, noriu išsiaiškinti, ar tu man tinkama. 

Pažvelgusi į jį Leslė pamatė ambicingą jo žvilgsnį. Kiek- 
viename straipsnyje, rašančiame apie Holivelį J. Formundą IV, 
būdavo kalbama apie jo akis. Straipsnių autoriai sako, kad iš pra- 
džių Holas gali pasirodyti kaip paprasčiausias kaimynystėje gy- 
venantis vyrukas, bet tik tol, kol nepažvelgi tiesiai jam į akis. 
Pažvelgęs jam į akis supranti, kad jis keliauja tiesiai Ovaliojo 
kambario link. “Akys, žvelgiančios ateitin" — toks buvo vienas 
iš ilgo nuoseklaus straipsnio apie jį pavadinimas. “Jis nedaro klai- 
dų", — buvo teigiama straipsnyje. 


Jis nėra iš tų Žmonių, kurio kolekcijoje po daugelio metų 
kas nors galėtų rasti nuotraukų su bikiniais prisidengusiomis mer- 
gužėlėmis, sėdinčiomis jam ant kelių. Gali pagalvoti, jog jau nuo 
aštuoniolikos metų Holas nusprendė tapti prezidentu ir nuo to 
laiko gyvena galvodamas apie šį vienintelį tikslą. Jo žmona Sin- 
tija Veler yra neabejotinai tinkama partija, tiesiog tobula būsi- 
mojo prezidento pagalbininkė. Ji graži, bet ne per graži. Ji išsi- 
lavinusi, bet ne tiek, kad kitiems keltų siaubą. Ji turi santūrų hu- 
moro jausmą, mėgsta klasikinius drabužius, tikrai niekada nesu- 
gebėtų sukelti skandalo. Nekyla abejonių, kad ji būtų nepakarto- 
jama pirmoji ledi. 


Dabar Leslė mąstė apie Holo Žmonos apibūdinimą; ji supra- 
to, kad lygiai tą patį būtų galima pasakyti ir apie ją. Ji tikrai 
negalėtų sukelti prieštaringų Amerikos gyventojų minčių ar pyk- 
čio. Ji nebuvo elegantiška kaip Žaklina Kenedi, bet ji nebuvo ir 
Hilari Klinton. 

— Puiku, — pratarė ji, žvelgdama į Holą. — Mano tėvas 
yra statybos darbų vykdytojas ir... 

— Ką tu padarei mano sūnui? — paklausė Leslės ponia For- 
mund, prisimerkusi žvelgdama į ją. — Ar tu nors kiek nutuoki, 
kiek pas jį lankėsi merginų, bet jis nė į vieną nekreipė jokio dė- 
mesio? Tačiau per paskutines dvi dienas jis kiekvieną minutėlę 
praleidžia tik su tavimi, nekreipdamas jokio dėmesio į kitas sa- 
vo viešnias. 

Leslei labai patiko ši moteris. Ji jai priminė vieną moterį iš 
labdaringo komiteto prie bažnyčios. Kai Lilijana Bysli prašyda- 
vo kieno nors paramos komitetui, niekada nėra sulaukusi neigia- 
mo atsakymo. 

— Jūs niekaip negalite suprasti, kaip jį gali sudominti vidu- 
riniosios klasės atstovė, kai aplinkui tiek daug ilgakojų aristok- 
račių, tiesa? — kilstelėjusi antakį pasakė Leslė. 

— Brangioji, jeigu mėgini duoti man suprasti, kad esu sno- 
bė, tau nieko neišeis. Mano tėvas vairavo sunkvežimį. 

Leslė nusišypsojo. 

— O0? Įdomu, kiek sunkvežimių jam teko vairuoti? 

Tai išgirdusi Milė nusijuokė. 

— Na, gerai. Jis ne tik juos vairavo, jis taip pat buvo jų 
savininkas. Tų sunkvežimių jis turėjo daugiau nei kelis. Gerai 
suprantu, kodėl patinki mano sūnui. 

— Jis yra labai rimtas jaunuolis, gyvenime norintis nuveik- 
ti daug rimtų darbų, — pratarė Leslė. — Jo ateičiai labai svarbu 
išsirinkti tinkamą žmoną. 

Kurį laiką Milė nieko nesakė, tik susidomėjusi žvelgė į Leslę. 

— Ant tavo pečių “sena galva", tiesa? — pratarė ji. Tada ji 


paėmė Leslę už parankės. — Ar tu kartais nedažai? 
— Namų? — nelabai suprato Leslė. — Kartą esu nudažiusi 
vasarnamį, kai... — ji buvo besakanti “kai laukiausi"'. — Kai dar 


buvau paauglė, — užbaigė ji. 

— Ne, aš kalbu apie akvarelę, — šyptelėjo Milė. — Tą 
mintį pakišo mano gydytojas. Jis sako, kad mano gyvenimas 
buvo kupinas stresų, kad aš turiu sulėtinti tempą, taigi jis pa- 
sitarė su mano šeima, ir jie visi nutarė, kad aš turiu lankyti 
privačias akvarelės pamokas. O man tai kelia siaubą, — pasa- 
Kojo ji. — Bet kartu ir atpalaiduoja. Tačiau dabar, kai visur 
pilna svečių, aš gerokai atsilikau — praleidau kelių savaičių 
pamokas. 


240 Jude Deveraux 


Leslė spustelėjo Milės ranką. 

— Jie labai jumis rūpinasi, tiesa? Sodo darbai kaip fizinis 
krūvis, akvarelė kaip atokvėpis. Gydytojas ateina tiesiai į na- 
mus... 

— Mano gyvenimas išties nusisekė, — tyliai pratarė šypso- 
damasi Milė. — Kaip manai, gal pamėgintum lieti akvarelę? 

— Norėčiau pamėginti, — atsakė Leslė, — tačiau nieko ne- 
išmanau apie kokį nors kitokį dažymą, tik apie namus... Tiesą 
sakant, jums nebūtina visą dieną mane užimti. Aš galiu lengvai 
susirasti ką veikti. 

— Žinai, man visai patiktų tavo draugija. Šiandien esu pa- 
skirta “ganyti" visus jaunuosius svečius. 

Milės intonacija privertė Leslę nusijuokti. 

— Vadinasi, jums išties labai nepasisekė. Viskas bus gerai, 
jeigu gerai juos maitinsite ir suteiksite jiems laisvę. 

— Tu tikrai labai išmintinga, ar ne? Eikš ir padėk man viską 
nusinešti. Mes įsitaisysime prie tvenkinio, kad gerai matyčiau, 
ką jie veikia. 

Tiesą sakant, Leslė apsidžiaugė, kad turės valandėlę ramy- 
bės ir galės pamąstyti. Su Holu ji praleido jau porą dienų, jis jai 
labai patiko. Tiesą sakant, jis jai daugiau nei labai patiko. 

Jos priėjo prie tvenkinio ir įsitaisė po dideliu skėčiu, kur 
jau stovėjo du molbertai. Atrodo, kad Milė iš anksto žinojo, jog 
šią dieną praleis su Lesle, jog Leslė sutiks pamėginti piešti. Pati 
būdama motina Leslė suprato, jog Milė nori kuo geriau pažinti 
savo viešnią, kuri gali tapti jos gyvenimo dalimi. 

— Ką turėčiau daryti? — paklausė Leslė, kai Milė jai pada- 
vė medinę piešimo reikmenų dėžutę. Dėžutėje buvo storas pieši- 
mo bloknotas, teptukai, pora tuzinų skirtingų spalvų, supiltų į 
mažyčius keraminius indelius. 

— Šios savaitės pamokos tema yra... — Milė paėmė lapą 
popieriaus ir perskaitė: 

— Drąsūs veiksmai su teptuku. 

Šypsodamasi ji pažvelgė į Leslę. 

— Tai reiškia, kad piešiame viską, ką matome, kiek įmany- 
damos greičiau. 

— Gali numanyti, kad tai visai paprasta, — pratarė Leslė, — 
aišku, jeigu niekas nesistengs mano darbo įvertinti. 

— Niekas, — šypsodamasi atsakė Milė. — O gal ir tu pano- 
rėsi drauge su manimi lankyti šias pamokas. Būtų labai gerai nuo- 
lat turėti tave padrąsinantį ir paskatinantį žmogų. 

— Manau, kad šie žodžiai šį kartą geriau tiktų man, — atsa- 
kė Leslė. Paskui Leslė pasiėmė bloknotą, pasidėjo popierių ant 
kelių, o ne ant molberto, ir įmerkusi į vandenį teptuką kyštelėjo 
jį į raudonus dažus. Joms prieš akis buvo raudonu bikiniu apsi- 
vilkusi mergina, kurią mėgino įstumti į tvenkinį vaikinas mėly- 
nomis maudymosi kelnaitėmis. 

Nepaisydama išreikštų vilčių pabūti su Lesle tam, kad ge- 
riau ją pažintų, vos prisilietusi prie spalvų Milė susitelkė ties 
popieriaus lapu. Leslė iškart pastebėjo, jog nepaisant Milės tei- 
sinimųsi, kad ji nesugeba piešti, keliais skubiais teptuko brūkš- 
telėjimais ji pavaizdavo abiejų jaunuolių figūras. Dirbdama Mi- 
lė nepratarė nė žodžio. 

Sekdama Milės pavyzdžiu Leslė taip pat ėmėsi darbo davu- 
si valią mintims. Jai patiko Holas, patiko žymiai labiau, nei jai 
kada nors atrodė. Iš daugelio straipsnių, kuriuos ji buvo skaičiu- 
si per daugybę metų; Leslė susidarė įspūdį, kad jis kruopščiai 
saugojo savo vidinį pasaulį nuo išorės triukšmo. 

Ji galėtų jį pamilti, mąstė Leslė, braukdama teptuku per po- 
pieriaus lapą ir mėgindama pavaizduoti tvenkinyje besitaškan- 
čius vyrukus ir merginas taip, kaip mintyse juos įsivaizdavo. 

Ji galėtų jį pamilti; Leslė suprato, kad ir jis jau beveik ją 
įsimylėjęs. Turėdama brandžios moters širdį ir protą Leslė ins- 
tinktyviai žinojo, jog panorėjusi galėtų jį laimėti. Bet koks būtų 
jos gyvenimas kartu su juo? Vienas dalykas juokauti apie tai, jog 
tapsi pirmąja ledi, ir visai kas kita realiai suvokti, jog po dvide- 
šimties metų atsidursi labai arti šios pareigos. Leslė nežinojo, 
pavyks jam tapti prezidentu, ar nepavyks, bet prezidento postas 
jam bus ranka pasiekiamas. 

Jeigu ji pasuks nauju keliu, ji nebegalės gyventi su Alenu, 
Rebeka ir Džo. Ji susilauks kitų vaikų, turės kitą vyrą. 

Bet toji ponia žadėjo, jog galės padaryti taip, kad jos pa- 
mirštų anksčiau gyventus gyvenimus. Leslė galėtų pasirinkti nau- 
ją gyvenimą su Holu neprisimindama šeimos, kurią turi dabar. Ji 
galėtų pamiršti viską apie tai, kaip nuvyko į Niujorką vildamasi 
tapti šokėja, kaip jai ten nepasisekė; 0 šitie prisiminimai ją ka- 
mavo visą gyvenimą. Ji galėtų pamiršti visą gyvenimą graužu- 
sius sąžinės priekaištus dėl to, kad pabėgo iš vestuvių su vaikys- 
tės meile. Ji galėtų pamiršti savo dukrą Rebeką, nuolat besiskun- 
džiančią, kad jos motina — tikra verksnė. Leslė galėtų pamiršti 
savo sūnų Džo, besislapstantį nuo bet kokių nesklandumų ir bar- 

nių, taip labai panašų į savo motiną, galintį padaryti bet ką, kad 
tik visada būtų taika ir ramybė. 

Bet koks bus jos gyvenimas su Holu? Sunkiai įsivaizduo- 
jami turtai. Jai nebereikėtų pačiai dažyti namų, jai nereikėtų 
taikstytis su Holo polinkiais — nereikėtų prigrūsti namus ne- 
liečiamų antikvarinių vertybių. Ne, jie pasisamdytų dažytoją ir 
dizainerį, kuris... 

— ...prikimštų visus namus neliečiamų antikvarinių verty- 
bių, — po nosimi sumurmėjo Leslė, braukdama teptuku per po- 
pieriaus lapą; paskui ji perplėšė lapą ir numetė jį ant akmeni- 
nės terasos. Paskui ji įsisteibelijo į tuščią lapą. Net nepastebė- 
jo, kad susidomėjusi ją stebi Milė. Ne, Leslė dabar buvo savo 
pačios pasaulyje mėgindama priimti svarbiausią savo gyveni- 
me sprendimą; teptukas jos rankose tarsi pratęsė ją neraminu- 
sias Mintis. 

— Na, štai ir jis, — tarstelėjo Milė, išbudindama Leslę iš 
transo. 

Pakėlusi akis Leslė nustebo pamačiusi, kad Milė jau buvo 
uždariusi savo medinę dėžutę ir gurkšnojo šaltą arbatą užsikąs- 
dama sumuštiniu iš didelio šalia pastatyto padėklo. Ir kada gi 
kas atnešė šiuos užkandžius? Netoliese būriavosi pustuzinis mer- 
ginų, apsitempusių maudymosi kostiumėliais, nuolat dirsčiojan- 
čių į Leslę ir besišnabždančių. 

Pažvelgusi į laikrodį Leslė pamatė, kad vienoje vietoje bu- 
vo išsėdėjusi tris valandas. Greta jos ant akmeninės terasos buvo 
pažirę indeliai su spalvomis. Kažkas juos užkliudė ir išvertė vi- 
są piramidę, todėl dabar indeliai mėtėsi ant terasos, buvo išsi- 
barstę ant pievelės. 

Leslė sutriko suvokusi, kad taip ilgai buvo užsisvajojusi ir 
užsimiršusi, kur esanti. 

— Praradau laiko pojūtį, — pratarė ji, nežymiai šyptelda- 
ma. Ir kodėl gi tos merginos taip į ją Žvilgčiojo ir šnabždėjosi? 
Ant liežuvio galiuko jai sukosi pastaba apie tai, kad taip elgtis 
nemandagu, bet ji nenorėjo, kad jos žodžiai nuskambėtų kaip mo- 
tiniškas pamokslas. 

— Nieko tokio, — atsakė Milė. — Tiesą sakant, norėčiau 
tave su kai kuo supažindinti. 

Leslė pakėlė akis ir išvydo link jų einantį aukštą žilaplaukį 
vyrą tamsiai mėlynomis akimis. Spręsdama iš jo žvilgsnio, mes- 
to į Milę, Leslė pamanė, kad jis ją labai mylėjo. Nejau jai bus 
atskleista kokia nors šeimos paslaptis? 

— Mieloji Lesle, — pratarė Milė, — norėčiau tave supažin- 
dinti su senu savo bičiuliu Džofriu Marsdonu. 

Leslė mandagiai ištiesė jam ranką manydama, kad jis ją spus- 
tels, tačiau jis to nepadarė. Jis praėjo pro Leslę ir pakėlė nuo 
žemės vieną iš jos baigtų akvarelių. 

— Kur tu mokeisi? — paklausė jis. 

“Kokie mandagūs šie žmonės", — pamanė Leslė. 

— Mokiausi savo tėvo, darbų vykdytojo, profesijos, — juo- 
kaudama atsakė ji. 

Tačiau ponas Marsdonas neatsakė jai šypsena. 

— Paskirk man tris savo gyvenimo dienas, ir aš parodysiu, 
ką tu sugebi. 

Iš pradžių Leslė net nenutuokė, apie ką jis kalba, bet Milė 
žvelgė į ją šypsodamasi. 

— Jis žino, apie ką kalba. Šie tavo darbai visai neblogi. 

Leslė pažvelgė į poną Marsdoną. 

— Aišku, jie "žali", grubūs, bet tu turi talentą, — kalbėjo 
jis, 1mdamas kitą piešinį ir žiūrėdamas į jį. 

— “Žali"? — pakartojo Milė. — Liaukis, mielasis Džofri, 
juk ką tik paklausei, kur ji mokėsi. 

— Ar jūs manote, kad turėčiau... kad galėčiau ką nors iš to... 
kad turėčiau... — Leslė niekaip neįstengė baigti minties. 

Nespėjus ponui Marsdonui atsakyti prabilo Milė: 

— Mielasis Džofri, ir kodėl gi tau nepasilikus mėlynajame 
kambaryje, Kuris tau labai patinka, ir nepaviešėjus pas mus iki 
savaitgalio? Galbūt galėtum padirbėti su Lesle, ir ji išties įsiti- 
kintų, ar yra talentinga, ar šiandieniniai jos darbeliai — tik atsi- 
tiktinumas. 

— Koks malonus pasiūlymas, Milisenta, — atsakė Džofris. — 
Aš jį priimu. 

Jiedu atsigręžė į Leslę. 

— Žinoma, jeigu ir tu sutinki. 

Leslė giliai atsiduso, nes aiškiai suvokė, jog šis atsakymas 
iš esmės galės pakeisti jos gyvenimą. 

— Taip, aš norėčiau pamėginti, — galiausiai pratarė ji. — 
Manau, norėčiau išsiaiškinti, ar sugebu ką nors daugiau, ne vien 
darbuotis komitetuose. 

Atrodė, kad toks atsakymas sutrikdė Milę, bet vis dėlto ji 
nusišypsojo. 

— Na, o kaip tavo šokiai? 

— Aš nesugebu pakankamai aukštai pašokti, o mano... — 
Na, galima sakyti, Brodvėjaus neužkariausiu. 

Milė suėmė Leslės ranką. 

— Kad ir kaip ten būtų, akvarelė yra... praktiškiau. 

Leslė suprato, jog Milė turėjo galvoje tai, kad žmonai ir 
motinai labiau dera "elegantiška" tapyba, o ne staipymasis 
prieš žmones menkai teapsivilkus. Pati sau Leslė pamanė, kad 
tapyba būtų geras dalykas leidžiant dienas rinkiminių kampa- 
nijų metu. 

— Puiku, — pratarė Leslė. — Kada galėčiau pradėti? 


Trečia dalis 

Trys moterys stovėjo madam Zojos kambaryje kiek apsvai- 
gusios nuo greito laiko pasikeitimo. Tačiau besišypsantis madam 
Zojos veidas padėjo joms atsipeikėti. 

— Ką tu nusprendei? — paklausė madam Zoja, žvelgdama į 
Leslę. 

Leslė buvo per daug praradusi nuovoką, kad galėtų iškart 
atsakyti. Ji tik žiūrėjo į keistąją moterį ir mirksėjo. 

— Aš noriu naujo gyvenimo, — atsakė Elė, nes nuovokus 
jos protas greitai sumetė, ko klausia ponia. Per paskutines savai- 
tes ji kuo išsamiausiai buvo apsvarsčiusi šį klausimą. — Bet aš 
norėčiau viską prisiminti. Nenorėčiau pamiršti, kas man nutiko 
praeityje. 

Jos balsas pasidarė žemesnis, ji nežymiai šyptelėjo. 

— Nenorėčiau pamiršti, kas man buvo padaryta. 

Madam Zoja linktelėjo, o paskui vėl pažvelgė į Leslę. 

— O tu? 

— Noriu to paties gyvenimo, kurį gyvenu dabar, — tyliai 
pratarė ji, — bet ir aš noriu viską prisiminti. Yra kai kas, ką bū- 
tinai turiu prisiminti. 

— Vyriškis, — šypsodamasi pratarė Elė. 


— O, ne, — paskubomis atsakė Leslė. — Ne vyriškis. Aš 
pati. Aš noriu prisiminti save pačią. 
— O ką tai galėtų... — užsidegusi rengėsi klausti Elė. 


Bet madam Zoja ją pertraukė. 

— O tu, mieloji? — tyliai paklausė ji, atsigręžusi į Medi- 
son. Tada į ją sužiuro ir kitos dvi. 

Medison atrodė prastai. Galėjai pamanyti, kad jai teko pa- 
buvoti pragare, iš kurio ji dar nespėjo grįžti. Kurį laiką Medison 
šiek tiek svirduliavo, ir atrodė, kad gali tuoj nualpti, bet paskui 
ji pakėlė galvą ir pažvelgė į madam Zoją. 

— Renkuosi naują gyvenimą, — sušnibždėjo ji. — Norė- 
čiau pamiršti senąjį. Nieko nenoriu iš to gyvenimo prisiminti, — 
nė trupučio neabejodama pratarė Medison. 

— Atlikta, — pasakė madam Zoja. — O dabar, mielosios, 
keliaukit sveikos. Man reikia padėti kitiems žmonėms. 

Elė jau buvo bešūktelėjanti: “Kaip taip gali būti? Nejau neno- 

rite sužinoti, kas mums nutiko?" Bet ji nieko nepasakė. Pirmiau- 
sia dėl to, kad ji buvo sutrikusi. Dabar jos galvoje buvo du gyve- 
nimai — ji turėjo tūkstančius prisiminimų, pačių įvairiausių prieš- 
taringų prisiminimų. Kurie iš jų buvo tikri, o kurie — ne? 

Trijulė iš lėto, nerangiai kraustėsi iš madam Zojos namų. 
Susirasti kelią atgal nebuvo paprasta, nes į šiuos namus ir į šiuos 
koridorius jos užklydo prieš tris savaites. Du kartus jos buvo ati- 
dariusios ne tas duris, stovėjo ir žiūrėjo į kambarius nesuprasda- 
mos, ką mato. 

Galiausiai jos atsidūrė lauke, pasijuto stovinčios nedidelėje 
madam Zojos verandoje; jas beveik apakino saulės šviesa. 

Pirmoji atsigavo Medison, nes jos smegenys nebuvo apkrau- 
tos prieštaringais prisiminimais. 

Kol Elė ir Leslė mirkčiojo mėgindamos susigaudyti ir surū- 
šiuoti užgriuvusias mintis, Medison ėmė raustis didžiuliame per 
petį permestame krepšyje. 

— Ar kuri nors žinote, kas nutiko mano telefonui? — paklau- 
sė Medison. — Esu tikra, jog prieš minutėlę laikiau jį rankose. 

— Telefonui? — pakartojo Elė taip, tarsi niekada apie tokį 
nebūtų girdėjusi. 

— Turiu pasakyti, kad iš viso to nieko neišėjo, — kalbėjo 
Medison, tebesirausdama po krepšį. 

— Neišėjo? — pakartojo Leslė, apžiūrinėdama nagus, po ku- 
riais matėsi dažų likučiai. 

— Taip, — vis labiau nekantravo Medison. — Mes nuėjome 
pas ją galvodamos, kad ji išburs mums ateitį. Ji mus apsuko apie 
pirštą. Tikrai, mums reikėjo sustabdyti tą moterį. 

Elė ir Leslė žvelgė į Medison taip, tarsi ji būtų praradusi 
sveiką nuovoką, tačiau Medison jų nė nematė. Ji vis dar rausėsi 
savo krepšyje. 

— O, dangau! — šūktelėjo ji. — Iš kur čia atsirado tos keis- 
tenybės? 

Tarp nykščio ir smiliaus ji laikė pakelį cigarečių. Radinį ji 
laikė atsainiai, tarsi tai būtų kažkokia bjaurastis. 

Būtent šis gestas pažadino Elę ir Leslę iš savų minčių. Dabar 
jos abi žvelgė į Medison. Dabar jos jau tikrai žvelgė į Medison. 

Nejau joms tik atrodė, kad dabar ji nebuvo tokia liesa, ko- 
kią ją matė vos prieš dieną? O gal paprasčiausiai dabar ji atrodė 
Žymiai sveikesnė? Jos oda nebuvo tokia pilka kaip anksčiau. Jos 
akys buvo kažkokios... 

— Tu ir vėl graži, — pratarė Elė. 

Medison nusijuokė. 

— Dėkoju, — pratarė. — Ir tu neprasta. 

— Ne, aš tai... — Elė jau ruošėsi sakyti, kad yra per stora, 
bet apsižiūrėjusi pamatė, kad drabužiai jai gerokai per laisvi. 

— Tik pažiūrėkite, — pasakė Medison, laikydama krepšį, 
— Čia nėra nė vieno mano daikto, krepšio turinys tekainuotų ko- 
kius penkis dolerius, ir... — ji nutilo, nes kaip tik tada pažvelgė 
į savo drabužius. — Galbūt kas nors galėtų man pasakyti, kas 
čia dedasi? Kodėl aš apsivilkusi tokiais pigiais drabužiais, kur 
mano naujasis telefonas? Ele, gal galėčiau pasiskolinti taviškį? 

Elė žvelgė į Medison i1špūtusi akis tarsi žiūrėdama filmą su 
specialiaisiais efektais. Tačiau čia buvo ne filmas, o tikras gyve- 
nimas. Atrodė, kad nuo Medison nukrito visa metų našta. Taip, ji 
atrodė vyresnė nei tada, prieš devyniolika metų, kai jų trijulė 
susitiko, tačiau dabar ji tikrai nebuvo panaši į gyvenimo aplam- 
dytą žmogų. Dabar Medison akyse švietė nenusakoma šviesa, tarsi 
nušviečianti jos odą iš vidaus. 

— Aš neturiu telefono, — tyliai pratarė Elė. — Man nieka- 
da nepatiko telefonai. 

— Žinau, — atsakė Medison, žiūrėdama į Elę taip, tarsi ši 
bandytų jos kantrybę. — Juk sakei, kad nekenti telefonų. Bet taip 
pat sakei ir tai, jog susilaukusi vaikelio pamėgai, nes kiekvieną 
minutę nori žinoti, ką jis veikia. 

— Vaikelio? — mirkčiodama pakartojo Elė. 

Medison pažvelgė į Elę, paskui į Leslę, o paskui vėl įsmei- 
gė žvilgsnį į Elę. 

— Kas jums abiem nutiko? Ar toji šarlatanė pasakė jums 
kažką baisaus? Ar todėl elgiatės kaip zombiai? 

— Vaikelis, — dar kartą pakartojo Elė. 

Medison pasilenkė taip arti, kad nosimi beveik lietė Elės 
veidą. 

— Taip, vaikelis. Tu turi dvejų metukų sūnelį. Tu ir antrasis 
tavo vyras Džesis susilaukėte vaikelio. 

— Džesis, — pakartojo Elė, ir jos akys išsiplėtė. Tą akimir- 
ką prisiminimai apie gyvenimą, nugyventą su Martinu, buvo to- 
kie ryškūs, jog užgožė naująjį gyvenimą su Džesiu. Tačiau Me- 
dison paminėjus jo vardą Elė viską prisiminė. — Neitis, — pra- 
tarė ji. — Natanielis. 

Elė nustebusi pažvelgė į Leslę. 

— Aš turiu sūnų, vardu Natanielis, ir esu ištekėjusi už Dže- 
sio Vudvordo. 

— Aš taip dėl tavęs džiaugiuosi, — sušnabždėjo Leslė, o 


paskui apkabino Elę per pečius. — Esu labai labai laiminga, 
kad tau pasisekė. 
— Ar aš ko nors nežinau? — nekantravo Medison. — Ar 


galėtume pagaliau kur nors nueiti ir ko nors užkąsti? Norėčiau 
pasivaišinti kokiu nors kaloringu desertu. 

Medison prisimerkusi žvelgė į jas abi. 

— Bet jeigu kuri nors iš jūsų viską išplepėsite Tomui, aš 
tikrai pasakysiu, kad meluojate. Jam jau atsibodo mano skundai 
dėl kiekvieno priaugto svaro. 

— Kalbi apie svorį? — negalėjo patikėti Elė. — Tu priaugai 
per daug svorio? o 

— Juk negalime visi būti kaip tu — pamiršti, kad reikia pa- 
valgyti. 

Išpūtusi akis Elė apžiūrinėjo save. Ji negalėjo patikėti, ta- 
čiau dabar drabužiai ant jos dar labiau karojo nei prieš kelias 
minutes. | 

Bet Medison nesijautė pasakiusi ką nors keista. 

— Niekaip nesuprantu, kodėl tu viso to neprisimeni. Juk dar 
praėjusį vakarą apie tai kalbėjomės. Pati sakei, jog mūsų me- 
džiagų apytaka labai skirtinga. Kalbėjai, jog kuo laimingesnė jau- 
tiesi, tuo daraisi lieknesnė. Sakei, jog puolusi į depresiją tikriau- 
siai pavirstum storumo sulig namu. O aš pasakiau, kad man — 
viskas priešingai; jausdamasi laiminga aš noriu valgyti. Sakiau, 
J0g pasijutusi nelaiminga tikriausiai tesverčiau kokius aštuonias- 
dešimtį svarų. 

— Teisingai, — atsakė Elė. — Taip ir būtų. Taip ir buvo. 

Medison pažvelgė į Leslę taip, tarsi norėtų išsiaiškinti, ar ir 
ji mananti, kad Elei ne visi namie. 

— Man atrodo, kad mums visoms reikėtų prisėsti ir šiek tiek 
užkąsti, — pratarė Leslė. — Manyčiau, jog būtų įdomu išgirsti 
Medison gyvenimo istoriją. 

— Bet juk viską jums abiem papasakojau jau pirmąjį mūsų 
susitikimo vakarą, — pratarė Medison. — Aiškiai prisimenu, kaip 
pasakojau apie manekenės karjerą Niujorke, apie tai, kaip Kolum- 
bijoje susitikau Tomą, apie tai, kaip man buvo suteiktas laipsnis... 

— Ne! — šūktelėjo Elė. — Viską turi pasakoti paeiliui. 

— Taip, — šypsodamasi pasakė Medison, aiškiai patenkin- 
ta, kad Elė kažką prisiminė. — Kažkada esi sakiusi, jog negali- 
ma pasakyti anekdoto esmės nepapasakojus viso anekdoto. Jei- 
gu prisimeni tai, kodėl neprisimeni viso kito, ką esi sakiusi? 

— Kvailystės, — tarstelėjo Elė, imdama Medison už paran- 
kės. — Štai ką aš tau pasakysiu: kvailystės. 

— Teisingai, — pritarė Leslė, kabindamasi į kitą Medison 
parankę. Trijulė nulipo nuo verandos ir patraukė gatve. — Tiesą 
sakant, Elei taip patiko tavoji istorija, jog ji norėtų ja pasinau- 
doti rašydama naują knygą. Todėl ji ir nori dar kartą viską iš- 
girsti. Ji bijo praleisti kokią nors smulkmeną. 

— Gerai mąstai, — pasakė Elė. — Labai norėčiau, kad... 
Norėjau pasakyti, kad Leslė visu šimtu procentų teisi. Užeikime 
štai čia; tu mums viską kuo smulkiausiai papasakosi. Pradėk nuo 
to, kaip susitikome Niujorke. 

Elė pažvelgė pro Medison nugarą į Leslę. 

— Juk būtent į tą laiką ji grįžo, tiesa? 

— Taip, — patvirtino Leslė, darydama restorano duris. 

— Ką tai reiškia? — nesuprato Medison. — Atgal?.. Jūs abi 
tikrai kažkaip keistai elgiatės. 

— Galbūt po gimdymo man sutriko hormonų pusiausvyra, — 
paskubėjo paaiškinti Elė. 

— Koks absurdas! — pratarė Medison, sekdama paskui pa- 
davėją prie staliuko. — Pagimdžiau keturis vaikus, bet nepasa- 
kyčiau, kad man kas nors būtų sutrikę. 

Tai išgirdusios Elė ir Leslė sustojo kaip įbestos ir pažvelgė 
viena į kitą. 

Pirmoji prabilo Leslė. 

— Keturi, — sušnibždėjo ji. 

— Ir dar Tomas, — pridūrė Elė. Po akimirkos jos jau bėgte 
bėgo prie stalelio sėsdamos iš abiejų Medison pusių. 

Po dešimties minučių jos jau buvo užsisakiusios vaišes. Virš 
stalo palinkusi Elė pratarė: 

— Kiekvieną žodelį... Noriu išgirsti visas smulkmenas apie 
tai, kas tau nutiko nuo tos akimirkos, kai išėjai iš Transporto prie- 
monių departamento. 

— Bet tu jau beveik viską žinai, tai kodėl turėčiau... 

— Kitą knygą dedikuosiu tau, — paskubėjo pasakyti Elė. 

— Ar ten įrašysi ir mano vaikų vardus? — šypsodamasi pa- 
klausė Medison atlyžusi. 

Elė apsižvalgė. Kaip ji ir tikėjosi, dauguma pietaujančiųjų 
buvo įsmeigę akis į Medison. Būdama keturiasdešimties Medi- 
son tebebuvo tokia graži, jog žavėte žavėjo žmones. Tačiau Elė 
žinojo, jog dar vakar ši moteris galėjo vaikštinėti po parduotu- 
ves ir restoranus nepatraukusi niekieno dėmesio. 

— Gerai, — pratarė Medison. — Aš tikrai puikiai prisime- 
nu, kaip viską jums pasakojau, bet, jeigu norite manęs išklausyti 
dar kartą, gerai... Na, nuo ko man pradėti? Kai išsiskyrėme Trans- 
porto priemonių departamente prieš devyniolika metų, pamėgi- 
nau prisistatyti modelių agentūrai. Kad ir kaip ten būtų, — kal- 


bėjo Medison, — Niujorke aukštos ir gražios Montanos mergi- 
nos tampa vertos skatiko, taigi turėjau labai stengtis, kad išsilai- 
kyčiau. 


Medison pastebėjo Elės mestą žvilgsnį į Leslę. 

— Ar jūs esate tikros, kad jums užteks kantrybės viską iš- 
klausyti dar kartą? 

— Aš esu labiau tikra tuo, kad noriu išklausyti tavęs, nei tuo, 
kad norėčiau paskambinti savo... vyrui, — atsakė Elė. Tada ji gi- 
liai atsiduso. — Ir sūnui. Tai greičiau pasakok. Tu mane užlaikai. 

— Gerai, — šypsodamasi kalbėjo Medison. — Ir aš norė- 
čiau paskambinti vaikams. Tiesa, pasakodama apie save pirmą 
kartą gal ir praleidau keletą spalvingų smulkmenų. Na, tai kur aš 
sustojau? Pirmas dalykas, kurį padariau su jumis išsiskyrusi, bu- 
vo netikėtas — aš išmečiau tą siaubingą aplanką su nuotrauko- 
mis, kurias man padarė vietinis mano gimto miestelio fotogra- 
fas. Vargšelis. Jis tikrai norėjo gera, bet jo nuotraukos buvo pra- 
stos. Tada... 

Kiek sutrikusi ji pažvelgė į kitas dvi moteris. 

— Kartais stabteli apmąstydamas nugyventą gyvenimą ir pa- 
galvoji, jog kai kuriuos dalykus padarei būtent taip, o ne kitaip; 
kartais nė nesuvoki, kodėl tada pasirinkai vienokį, o ne kitokį 
sprendimą, iš kur žinojai, kad turi elgtis štai taip? Ir šiandien ne- 
galiu pasakyti, kas mane paskatino žengti tą žingsnį, bet aš pasiė- 
miau telefonų knygą ir susiradau man reikalingo fotografo pavar- 
dę, paskambinau ir paprašiau, kad jis mane nufotografuotų. 

Kurį laiką ji tylėjo norėdama padaryti didesnį įspūdį. 

— Tačiau jis nebuvo paprastas fotografas, jis buvo Kordova. 

Tai išgirdusi Elė sulaikė kvapą, paskui dirstelėjo į Leslę, 
kuriai Medison žodžiai taip pat paliko didelį įspūdį. Nė viena iš 
šių dviejų moterų nebuvo gerai susipažinusi su fotografijos ar 
mados pasauliu, bet šį vardą jos buvo girdėjusios. Buvo kalba- 
ma, kad Kordova sugeba vienu rankos mostelėjimu paversti ma- 
nekenės darbą tam tikra meno forma. Jo darbų buvo daugelyje 
meno galerijų. 

— Net nežinau, galbūt buvau kur nors perskaičiusi jo pa- 
vardę... Man ir pačiai neaišku. Jis buvo labai jaunas, neseniai 

baigęs Vidurio Vakarų universitetą ir tapęs diplomuotu fotogra- 
fijos specialistu. Jis buvo nusprendęs fotografuoti vaisius. Ar ga- 
lite įsivaizduoti? Toks talentas... o tada jis turėjo fotografuoti 
apelsinus reklaminiams žurnalams, kuriuos matė tik maisto pre- 
kių parduotuvių lankytojai. Bet aš nuėjau į jo studiją ir įtikinau 
jį mane nufotografuoti be nieko, tik su gyvate. 

Tai išgirdusi Elė porą kartų sumirksėjo, o paskui pratarė: 

— Vargšė Nastasija Kinski. 

— Kodėl turėtum gailėtis aktorės? — paklausė Medison, kai 
prieš ją buvo padėta garuojanti lėkštė. Lėkštėje pūpsojo kalnas 
trijų rūšių jūros gėrybių, sukrautų ant prancūziškų skrudėsių. Elė 
1r Leslė pasitenkino omarų salotomis. 

— Nekreipk dėmesio, — atsakė Elė. — Tęsk savo pasakojimą. 

Medison nusišypsojo imdama šakutę. 

— Tą dieną prisimenu taip puikiai, tarsi visa tai būtų nutikę 
praėjusią savaitę. Prisimenu ir tą žmogų su gyvate. 

Medison pažvelgė į Leslę ir Elę. 

— Toji gyvatė buvo didelė. Išties labai labai didelė gyvatė... 

1981-ieji, 
Niujorkas 


Medison stovėjo prie Transporto priemonių departamento pa- 
stato Niujorke; kelias sekundes ji niekaip negalėjo susivokti, kur 
iš tikrųjų esanti. Tačiau kiek pasisukusi ir konditerijos parduo- 
tuvės vitrinoje išvydusi savo atvaizdą, ji pritrūko kvapo. Jau la- 
bai seniai ji nebuvo regėjusi tokio veidelio. | 

Ji tebespoksojo į save matydama savo veidą tokį, kokį matė 
kiti. Būdama dvidešimt vienerių ir visą gyvenimą šį atspindį ma- 
tydama, ji buvo prie jo pripratusi ir nekreipė į jį jokio dėmesio. 
Tiesą sakant, dažniausiai ji gailėdavosi turinti tokią išvaizdą, nes 
ji stodavo Medison skersai kelio jai panorėjus užsiimti kuo nors 
daugiau, ne vien grožio, taip dominusio Žmones, puoselėjimu. 

Tačiau dabar, beveik sulaukusi keturiasdešimties, Medi- 
son jau buvo nugyvenusi pakankamai ilgai, kad suvoktų, ko- 
kią turėjo Dievo dovaną. Ji suvokė, jog šią dovaną turi labai 
vertinti. 

Ji tarsi tebebuvo mergina, ką tik atvykusi iš Montanos, be- 
siilginti namų, besijaučianti vieniša. Ji norėjo keliauti namo ir kartu 
surasti kokių nors priežasčių, sulaikančių nuo šio žingsnio. 

Tačiau dabar, po daugelio metų, Medison taip pat žinojo, 
kas jai grėsė. Ji žinojo, kas jos laukia grįžus namo. 

Šį kartą ji buvo pasirengusi keisti savo gyvenimą. 

Greta jos ant šaligatvio buvo pastatyta vielinė šiukšliadėžė; 
ant jos Medison pasidėjo sunkų kelioninį krepšį ir ėmė jame kaž- 
ko ieškoti. Krepšyje buvo keli saldainiai, du nedideli plastiki- 
niai maišeliai su pigia kosmetika, medicinos žurnalas, mažytė 
dėžutė, kurioje, Medison puikiai prisiminė, yra vėrinukas, dova- 
notas mamos, kai Medison sukako penkeri, ir aplankas su nuo- 
traukomis, darytomis Montanoje. 

Atsivertusi aplanką Medison nepatikliai peržvelgė nuotrau- 
kas. Prieš devyniolika metų apie manekenes ir jų darbą buvo ži- 
noma gerokai mažiau nei dabar. “Ar tai gerai, ar blogai?" — 
svarstė Medison, 0 paskui nutarė, kad neturi laiko spręsti filoso- 
finių klausimų. Galiausiai ji nusprendė, jog šios nuotraukos tik- 
rai nepritrauks jai reikalingų ir prijaučiančių žiūrovų. 

Galvodama apie pirmą savo apsilankymą Niujorke, ji prisi- 
minė siaubingas akimirkas, kai lankėsi pirmojoje modelių agen- 
tūroje. Registratorė buvo išties nemaloni — negraži nei išoriš- 
kai, nei vidumi. Ji jautė malonumą versdama gražias čia susirin- 
kusias merginas laukti. Pažvelgusi į Medison, vilkinčią vasarinę 
suknelę, iš priekio puoštą raukiniais, ji pliaukštelėjo per jos nuo- 
traukų aplanką atsivertusi puslapį, kur buvo įklijuotas Medison, 
stovinčios prie medžio, atvaizdas. Registratorė taip prunkštelė- 
jo, kad tikriausiai buvo girdėti trijuose šio pastato aukštuose. Vi- 
sos agentūron susirinkusios merginos nusišypsojo. Jos visos pa- 
manė, kad Medison tikriausiai jau nebeturi jokių šansų patekti į 
manekenių pasaulį. 

Dabar Medison prisiminė, kaip tada pyko ant registratorės. 
“Ir kaip ji drįso imtis teisėjos vaidmens?" — svarstė ji. Įpykusi 
Medison iš aukšto pažvelgė į pasipūtėlę aiškiai duodama supras- 
ti, ką apie ją galvoja. 

Ji labai suklydo. Vėliau Medison buvo paaiškinta, kad bū- 
tent registratoriai būna pirmieji žvalgai, kad agentūros pasitiki 
jų sprendimais. 

— Tu nesi fotogeniška, tiesa? — tarstelėjo moteris, panie- 
kinančiai šypteldama ir atiduodama Medison aplanką. 

Dabar Medison stebėjosi prisimindama savo pačios arogan- 
ciją, susigėdo galvodama apie tai, kaip tada įsiutusi išlėkė iš 
agentūros. 

Panašiai nutiko ir kitose dviejose agentūrose; dabar Medi- 
son pečius slėgė našta, didumo sulig Montanos kalnais. Visą gy- 
venimą jai buvo nuolat kartojama, kad ji beprotiškai graži, bet 
dabar, kai kiekviena jos kūno dalis buvo atskirai aptarinėjama... 
Šito ji nebegalėjo pakelti. Taigi paskambinus Rodžeriui, ji apsi- 
džiaugė galėdama viską mesti ir važiuoti namo. 

Tačiau šį kartą ji viską darys kitaip, nes dabar ji žinojo, kas 
jos laukia namuose. 

Vėl pažvelgusi į krepšį Medison išėmė dėžutę su mamos do- 
vanotu kaklo papuošalu, o paskui visą krepšį iškratė į vielinę 
šiukšliadėžę — išmetė saldainius, kosmetikos maišelius ir nuo- 
traukų aplanką. Tada ji išsitraukė banko knygelę, kurioje buvo 
įrašyta jos turimų pinigų suma. Jos sąskaitoje buvo beveik sep- 
tyniolika tūkstančių dolerių; ji žinojo, kad apie pusę pinigų per- 
vedė jos tėvas. 

Žvelgdama į mažąją knygelę Medison nusišypsojo. Prieš de- 
vyniolika metų faktas, kad jos tėvas pervedė neteisėtai savo duk- 
rai virš dešimties gabalų, ją siutino. Jis nepripažino jos sava, bet 
atsiuntė jai savo purvinus pinigus. 

Dabar Medison buvo vyresnė ir gerokai išmintingesnė, ji 
daug geriau suprato gyvenimą. Ji žinojo, kas yra tikra aistra, Ži- 
nojo, kad dėl vienos akimirkos gali gailėtis visą likusį gyveni- 
mą. Dabar Medison žinojo dar ir tai, jog yra tėvų, kurie niekada 
nesiųstų pinigų, kad ir kiek daug jų turėtų. 

Į tėvo atsiųstus pinigus ji žvelgė kaip į dovaną. Tokią pačią 
dovaną jai padovanojo gimtasis miestelis. Prieš daugelį metų ji 
buvo supykusi, kad miestelis vertė ją vykti ten, kur ji nenorėjo, 
vertė ją tapti tuo, kuo ji netroško tapti. 

Visi šie dalykai pykdė Medison, ji norėjo atsilyginti visiems 
padarydama kaip tik priešingai nei iš jos buvo tikimasi. Visus 
miestelio surinktus pinigus ir tėvo atsiųstą sumą ji išleido Ro- 
džeriui. Būdama Niujorke ji pasistengė, kad niekur nebūtų pasi- 
rinkta modelio darbui. Vėliau ji grįžo į Montaną ir pasakojo mo- 
kyklos draugams, kad Niujorkas — šaltas ir nemalonus miestas, 
kuriame ji niekada nenorėtų gyventi. Jos bičiuliams buvo smagu 
tai girdėti, bet verslininkai, apmokėję jai kelionę, dūsaudami grę- 
Žėsi nuo jos šalin. Todėl nieko nuostabaus, kad iki skyrybų Me- 
dison retai kada aplankydavo gimtąjį miestelį. Jai gyvenant su 

Rodžeriu kiekviena nesėkmė ar slogutis įsirašydavo į jos kūną, 
todėl dabar jai niekas nebesiūlė rinktis modelio karjeros. 

Dabar jai atsirado proga viską pakeisti. Dabar ji buvo ki- 
ta moteris. Dabar ji suprato, kad kiekvieną progą reikia bran- 
ginti. 

Netoliese ji pamatė telefono būdelę, kurioje buvo prie gran- 
dinėlės prikabinta telefonų knyga. Skubiai versdama puslapius 
Medison susirado fotografų sąrašus. “Mičelas Kordova". 

Prieš daugelį metų kažkas paklausė Medison, ar ją kada nors 
fotografavo Kordova. Medison nusišypsojusi atsakė, jog tada, kai 
ji lankėsi Niujorke, apie Kordovą niekas nė girdėti nebuvo gir- 
dėjęs. Šį klausimą jai uždavė visai jaunutė mergaitė, jos mama 
buvo Medison mokyklos laikų draugė; tada ši mergaitė pažvelgė 
į Medison taip, tarsi ji būtų labai sena. 

Jau vėliau, priešpiečiams valgydama jogurtą, Medison pri- 
siminė šį klausimą. Kokia likimo ironija — 0 kas, jeigu ji ir Kor- 
dova savo karjerą pradėtų drauge? 

Ji sumetė į telefono automatą monetas, bet paskui persigal- 
vojo ir padėjo ragelį. Ne, ji geriau pati pas jį nueis. Ji padarys 
viską, kad tik jį įkalbėtų ją nufotografuoti. 


* * * 


— Aš nefotografuoju manekenių, — pratarė jis, žvelgdamas 
pro objektyvą. Prieš jį buvo stalas, ant kurio puikavosi krūva 
apelsinų, padažytų, kad atrodytų dar labiau oranžiniai. Jis nebu- 
vo aukštas, jo viršugalvis vos siekė Medison petį. Jo nosis buvo 
kumpa, lūpos labai plonos, o akys tokios skvarbios, kad priminė 
erelio žvilgsnį. 

— Montanoje apie jus visi kalba, — suokė Medison, nutai- 
siusi nekalčiausią ir kiek įmanoma labiau gundantį balselį. Jo 
studija buvo įrengta sename sandėlyje, tikriausiai Žiemą ji nebu- 
vo šildoma. 

Jis vikriai atsisuko ir nužvelgė ją nuo galvos iki kojų. 

— Greičiau sakyk, ko iš manęs nori. 

“Būdama dvidešimt vienerių niekada nebūčiau galėjusi to 
padaryti", — svarstė Medison, bet dabar fotografo tonas ir žvilgs- 
nis jai pagelbėjo. Jai buvo sunku apsimetinėti, kad yra jaunutė 
mergina. 

— Norėčiau, kad mane nufotografuotumėte. 

— Aš nedarau mados, — atsakė fotografas, nesivarginda- 

mas dar kartą į ją pažvelgti. — Peržvelk geltonuosius pusla- 
pius. Susirasi šimtus fotografų, kurie tikrai neatsisakys tave fo- 
tografuoti. 

Medison norėjo jam paaiškinti, jog turi tik tris savaites, per 
kurias privalo suskubti pakeisti visą gyvenimą; taigi ji neturėjo 
kada maldauti. 

— Jeigu galite nuspausti fotoaparato mygtuką, vadinasi, ga- 
lite fotografuoti ir manekenes, — pasakė ji; jos balse nuskambė- 
jo daugiau apmaudo, nei ji pati to norėjo. 

— Tu negali skųstis... 

— Ryžto trūkumu, — paskubėjo baigti Medison. — Be to, 
aš tikriausiai labiau jumis pasitikiu, nei jūs pats savimi. Ir ką gi 
jūs prarastumėte, jeigu jums nepavyktų? Vėl imtumėte fotogra- 
fuoti vaisius? Na, o jeigu jūs iš manęs padarytumėte žvaigždę? 
Kas tada nutiktų jums? Ar šis fotoaparatas pirktas iš komiso? 

Akimirką ji sulaikė kvapą. Ar jis dabar lieps jai išeiti? Jis 
nustatė fotoaparatą, spragtelėjo, paskui vėl nustatė. Jis nepakėlė 
akių į Medison. 

— Tu pati užmoki už fotojuostą ir ryškinimą. 

— Sutarta, — nedvejodama atsakė Medison. 

Važiuodama į jo studiją, ji nusisamdė taksi, kad neatvyktų 
prakaituota. Sėdėdama automobilyje, ji paskubomis apmetė nuo- 
traukos eskizą. Ji nejaukiai jautėsi kopijuodama tai, ką jau vė- 
liau padarys originalesnė už ją asmenybė, bet Medison nupiešė 
paprastą piešinėlį, vaizduojantį ant šono gulinčią moterį, apie 
kurią apsivijusi milžiniška gyvatė. 

— Kažkas kažkada man yra sakęs, jog jis svajoja pamatyti 
moterį visai be nieko, tik su gyvate. 

Fotografas nieko neatsakė į jos Žodžius, jis ir toliau foto- 
grafavo apelsinus. Jis turėjo asistentą, nedidelį, drovų Žžmoge- 
liuką, perstatinėjantį stovus su fotoaparatais. 

— Su didele gyvate, — tyloje pakartojo Medison. 

Atsigręžęs jis pažvelgė į ją. 

— Aš nedarau pornografijos. 

Medison sulaikė kvapą. 

— Padarykite tai dėl manęs, gerai? Aš esu aukšta graži mer- 
gina iš Montanos, tačiau modelių pasaulyje gražios ir aukštos 
merginos iš Montanos stovi ant kiekvieno kampo. Man reikia ko 
nors, dėl ko pasirodyčiau kitokia. Man reikia ne pornografijos, 
bet meno. Sukrečiančio meno. Ar galite tai padaryti, ar ne? Jei- 
gu negalite, taip ir sakykite, kad liaučiausi švaisčiusi laiką. 

Pirmą kartą jo akyse ji pamatė susidomėjimą. Sulaikiusi kva- 
pą Medison laukė jo atsakymo. 

— Tu turi galvą, tiesa? 

— Seną galvą ant jauno kūno, bet noriu derėtis dėl jauno- 
sios dalies. Senoji dalis nieko nedomina. 

Išvydusi fotografo šypsenėlę Medison suprato, kad jį lai- 
mėjo. Ji norėjo šokti iš džiaugsmo, bet susitvardė prisivertusi 
ramiai stovėti ir laukti. Dabar buvo jo eilė veikti. 

Ji padavė jam eskizą. Jis kelias minutes tyrinėjo piešinėlį, o 
paskui išsitraukė iš kišenės piniginę, išsiėmė kreditinę kortelę ir 
padavė ją asistentui. 

— Surask man gyvatę. 

Jaunuolis su siaubu žvelgė į plastikinę kortelę. 

— O iš kur aš ją...?7 — šnibždėjo jis, neįstengdamas baigti 
sakinio. 

— Juk čia Niujorkas. Taigi surask man gyvatę, didelę gyva- 
tę. Atnešk ją čia rytoj rytą, apie devintą. 

Tada Kordova atsigręžė į Medison ir pažvelgė į ją taip, tarsi 
ji būtų kokia prekė. 

— Tavo klubai per platūs, o viena akis didesnė už kitą. 

Medison nusišypsojo. Ji ir anksčiau buvo tai girdėjusi, bet 
dabar šie žodžiai ją įsiutino. 

— Vadinasi, turėsite taip mane apšviesti, kad šių trūkumų 
nesimatytų, tiesa? — pratarė ji. 

Jis nieko neatsakė, bet Medison pastebėjo, kaip jo akys žyb- 
telėjo. “Man atrodo, aš jam patinku", — mąstė ji. 

— Kas tave grimuoja? — paklausė jis. 

— Gal turite kokių nors draugų? — viltingai paklausė Me- 
dison. 

— Tiesą sakant, turiu. Bet tada turi čia būti rytoj rytą, šeštą 
valandą. Turėsi padirbėti. 

Anksčiau tokia pastaba būtų ją įžeidusi, bet dabar Medison 
tik nusišypsojo. 

— Gerai. Bet perspėk savo draugus, kad atsineštų mentelę 
ir maišą cemento. Jie turės paplušėti, kad atrodyčiau taip gerai, 
kaip atrodo šie apelsinai. 

Jis iš paskutiniųjų tvardėsi, kad lūpų kampučiai nepakiltų 
aukštyn, bet jam nesisekė. | 

— Eik. Nešdinkis. Eik išsimiegoti. Gali ir akis išsilupti. Pa- 
galvok apie suknelę. Man darosi bloga vien į ją pažvelgus. 

Medison pasisuko durų link; jai priėjus prie durų fotografas 
jau buvo įnikęs į savo darbą. 

— Dėkoju, — pratarė ji, bet jis į ją nė nepažvelgė. 

Išėjusi laukan Medison pažvelgė į savo krepšį ir pamatė, kad 
turi raktą. Laimė, čia pat buvo ir pigaus užmiesčio viešbutuko 
adresas. Jeigu ji nebūtų jo užsirašiusi, Medison buvo tikra, jog 
per tiek metų tikrai būtų pamiršusi. 

Atėjusi į nediduką kambarėlį iš spintos ir komodos ji išsi- 
traukė visus atsivežtus drabužius. Ponia Velč, vienintelės Erski- 
no drabužių parduotuvės savininkė, Medison paaukojo visą dra- 
bužių spintą, kad tik ji turėtų kuo vilkėti Niujorke. 

— Sunku rasti tavo dydžio drabužių, bet aš radau, — pasa- 
kė ji Medison dieną prieš jai išskrendant. 

Dabar Medison su siaubu žvelgė į šiuos drabužius. Klostės 
ir mažytės auksinės sagutės, languoti ir gėlėti audiniai... Visa tai 
buvo išdėliota priešais. Jeigu ji nueitų į modelių agentūrą apsi- 
vilkusi kokiu nors panašiu drabužiu, registratorė neabejotinai iš 
jos pasišaipytų. Kita vertus, Medison prisiminė, jog ir kitos pre- 
tendentės vilkėjo panašiai. 

Palikusi paskleistus drabužius Medison išėjo į parduotuvę. 

Ji grįžo po trijų valandų visa suplukusi. Medison dribtelėjo 
ant drabužiais apkrautos lovos mesdama ant grindų sunkius krep- 
šius su pirkiniais. 

Krepšiuose buvo tik juodi ir balti drabužiai. Ji nenupirko nė 
vieno drabužio, kuris nebūtų madingas 1981-aisiais, ar kurio ne- 
galėtum dėvėti 2000-aisiais. Klasika. Paprastumas. Aiškumas. 

Drabužiai buvo neįtikėtinai brangūs. Ji nusipirko vilnones 
kelnes, kurios naujos kainavo tūkstantį du šimtus dolerių, bet jai 
pavyko jas įsigyti už “varganus" šešis šimtus. Balta itališka pa- 
laidinė kainavo du šimtus penkiasdešimt. Ji nusipirko prabangų 
diržą, prie jo tinkančią rankinę ir batelius. 

Grįždama iš parduotuvių namo, ji užėjo pasidažyti blakstie- 
nų. Kai ji pasirodys modelių agentūroje, nebus prisidažiusi. Ji 
norėjo parodyti tikrą savo odą, nepaslėptą po grimo sluoksniais. 
Ji puikuosis tik tamsiomis, tankiomis blakstienomis, taip pat ne- 
apsunkintomis tušo, o jos plaukai bus nepriekaištingai apkirpti 
ir sušukuoti. 

Kitą rytą Medison jau pusę šešių buvo Kordovos studijoje. 
Ji nieko nevalgė jau nuo praėjusios dienos popietės. Ji vylėsi dar 
dieną ištverti nevalgiusi. Kiek įmanoma greičiau jai reikėjo atsi- 
kratyti penkiolika svarų. 

Medison džiaugsmui ir nuostabai fotografas ruošėsi surengti 
rimtą fotosesiją. Jos jau laukė du jauni vyrukai. Jie buvo išties 
jauni ir nepatyrę, bet degte degantys troškimu dirbti. Išgirdusi 
jų vardus Medison stengėsi neapalpti. Ji žinojo, jog vienas iš jų 
iškeliaus į Holivudą ir per Oskarų įteikimo ceremoniją jo vardas 
bus minimas atsakant į klausimą “Kas jus grimavo?" Dabar jis 
spoksojo į Medison rankose laikydamas kelis pincetus ir surau- 
kęs kaktą kalbėjo: 

— Brangute, tokiems antakiams man reikėjo atsigabenti žo- 
lės pjovimo mašinėlę. 

Kitas vyrukas buvo kirpėjas. Medison žinojo, jog ateis die- 
na, kai jis ne tik turės savo saloną, bet ir neįtikėtinai brangią 
savos gamybos plaukų priežiūros priemonių liniją. 

— O ką turėčiau daryti su šitais? — tarstelėjo kirpėjas, kils- 
telėjęs Medison plaukų sruogelę. 

Medison nusišypsojo žvelgdama į juos ir tarė: 

— Tikiuosi, jūs nepamiršote atsinešti kopėčių. 

Ji juos prajuokino, jie iškart susidraugavo. Ji paprašė, kad 
kirpėjas ją apkirptų taip, kaip vėliau bus apkirpta Dženifer Anis- 
ton iš "Draugų". Po kelerių metų tokia šukuosena užkariaus visą 
šalį, bet 1981-aisiais toks stilius buvo visiškai naujas. 

— Atleisk, Dženifer, — sumurmėjo Medison, pažvelgusi į 
nedidelį jai pakištą veidrodėlį. 

Lygiai devintą atsidarė studijos durys, ir vidun įžengė du 
didžiuliai, prakaitu apsipylę vyrai, apsivilkę berankoviais marš- 
kinėliais, nešini gyvate, kuri buvo ne mažesnė už Medison. 

“Ir ką, po velnių, aš padariau?" — pamanė Medison. Paskui 
Kordova sušnibždėjo jai į ausį: 

— Tai ką, pabūgai? 

Medison sunkiai nurijo seiles. 

Padėję gyvatę ant grindų prakaituoti vyrukai susidomėję 
žvelgė į Medison. Ji buvo pasidažiusi, jos veidą rėmino minkšti, 
švelnūs plaukai, ji vilkėjo tik plonytį kimono. 

— Noriu penkiasdešimties nuotraukos egzempliorių, — pra- 
tarė vienas iš vyriškių dėbsodamas į Medison. 

Nusigręžusi Medison išsivėpė. Vienas dalykas buvo nusi- 
rengti priešais fotografą ir tuos kitus vyrukus, kurie visai ja ne- 
sidomėjo, bet prieš šituos... 

— Tikiuosi, jis patalpins šią nuotrauką internete, — sumur- 
mėjo ji. 

— Kur? — nesuprato kirpėjas. 

— Nekreipk dėmesio, — atsakė Medison; tada ji giliai atsi- 
duso ir atsisagstė drabužį, bet dar tebebuvo į jį susisupusi. 

Paskui ji nusišypsojo. “Kurių velnių? — mąstė ji. — Kai 
tau dvidešimt, nori būti prisidengusi, bet kai tau keturiasdešimt, 
džiaugiesi, kai kas nors paprašo nusirengti". Nusivilkusi ji apsi- 
gręžė ir pažvelgė į gyvatę. 

— Pradėkime, — tarė ji. 


* * * 


Kai Medison įžengė į geriausią Niujorke modelių agentūrą, 
pirmiausia pasijuto esanti labai sena. Agentūroje buvo pilna mer- 
ginų, puikiai tinkančių jai į dukras. 

Tačiau prie durų buvo pakabintas veidrodis; metusi į jį 
žvilgsnį Medison pamatė, jog ir jos kūnas buvo jaunas kaip tų 
merginų. Ji džiaugėsi matydama, kad amžius — vienintelis daly- 
kas, siejantis ją su konkurentėmis. 

Merginos vilkėjo taip, kaip ji pati, pirmąkart peržengusi mo- 
delių agentūros slenkstį. Jos buvo apsivilkusios “geriausiais sek- 
madieniniais drabužiais“, o tai reiškė — kuo mažiau drabužių, 
kuo daugiau papuošalų. Jų grimas buvo toks, apie kokį buvo kal- 
bama visose Amerikos “Žavesio mokyklose" — per gausus ir per 
ryškus. 

Medison vilkėjo paprasta balta palaidine ir paprastomis juo- 
domis kelnėmis, jos oda švytėte švytėjo, ant jos nebuvo nė lašo 
grimo; Medison atrodė tarsi švytintis perlas blausiame akvariu- 
mo žvyre. 

Už stalo sėdėjo ta pati susiraukusi, bjauri, surūgusi regist- 
ratorė, kurią Medison taip gerai prisiminė. 

— Klausau, — pratarė ji, pakėlusi akis į Medison. 

Pirmą kartą niūrus šios moters žvilgsnis ir jos priešiškumas 
supykdė Medison, bet šį kartą ji saldžiai jai nusišypsojo. 

— Norėčiau parodyti savo nuotraukų aplanką, galbūt net su- 
sitikti su ponia Vanderpul, — pratarė Medison. 

Registratorė mėgino tai nuslėpti, bet Medison jai padarė įspū- 
dį. Moteris akivaizdžiai perprato jos drabužių kainą ir jų kokybę. 

— Ar jūs susitarusi? 

— Tiesą sakant, taip, — pratarė Medison. Ji jau praėjusį kartą 
buvo įkliuvusi į šias pinkles. — Buvau susitarusi vienuoliktą. 
Manau, dabar tiek ir yra. 

— Bet aš laukiu jau tris valandas! — šūktelėjo Medison už 
nugaros stovinti mergina. 

— Bet mes vos prieš valandą pradėjome darbą, — atkirto 
registratorė, o paskui pažvelgė į registracijos knygą. — Nema- 
tau jūsų pavardės. 

Medison bakstelėjo pirštu į langelį, ties kuriuo buvo įrašyta 
vienuolikta valanda. 

— Štai kur aš. 

— Medison? Kas čia per vardas? — vėl plykstelėjo regist- 
ratorė. 

Medison susilaikė neatšovusi atgal. 

— Toks, kokį man išrinko mano motina, — atsakė ji tebesi- 
šypsodama. — Galbūt malonėtumėte peržiūrėti mano nuotrau- 
kas, kol lauksiu, — pasakė Medison, dėdama ant moters stalo 
juodą aplanką. Šį kartą aplankas buvo odinis, o ne plastikinis. 

Labiau už viską pasaulyje Medison troško išvysti moters 
išraišką atvertus aplanką ir pirmąkart pamačius Kordovos pa- 
darytas nuotraukas. Su Kordova ji praleido tris dienas. Išlais- 
vinus jo kūrybiškumą nebebuvo galima jo sulaikyti. Kai jam 
buvo pristatyta persikų pintinė, kurią jis turėjo nufotografuoti, 
Kordova pasiuntė kirpėją nupirkti pigų juodą peruką, o asis- 
tentui paliepė surasti drabužius, kuriuos paprastai dėvi čigo- 
nai. Po įsakymo atnešti gyvatę asistentas vykdė kiekvieną nu- 
rodymą. 

Kordova nufotografavo Medison, apsivilkusią čigoniškai, sė- 
dinčią tarp tūkstančio persikų. Na, taip tik atrodė, kad persikų 
tūkstantis, nes Kordova juos buvo sumaniai išdėliojęs ant dirbti- 
nio kalnelio. 

Būtent Medison jam pasiūlė atsisakyti vardo “Mičelas" ir 
pasirašyti tik “Kordova". Ši mintis jam iškart patiko, bet jis ir 
toliau į ją šnairavo lyg bijodamas, kad po minutėlės ji nepavirs- 
tų būtybe iš kosmoso. 

Tačiau dabar, atsidūrusi agentūros priimamajame, Medison 
nusigręžė į registratorę nugara, o paskui nužingsniavo į kitą ka- 
bineto pusę ir atsisėdo ant laisvos kėdės. Atsigręžusi ji patyrė 
tikrą pasitenkinimą išvydusi, kad ši paniurėlė moteriškė net pra- 
sižiojusi iš nuostabos žiūrinėja nuotraukas. 

Pakėlusi akis ir pamačiusi, kad Medison ją stebi, registrato- 
rė užsičiaupė ir užvertė aplanką. Paskui ji kaip paprastai pakilo 
nuo stalo, timptelėjo kiek per ankštą palaidinę ir paėmė šūsnį 
aplankų. Elgdamasi taip, lyg Medison aplanką imtų po ilgų dve- 

jonių, ji užmetė jos nuotraukas ant krūvos viršaus, o paskui nuė- 
jo link durų, už kurių ponia Vanderpul spręsdavo šimtų jaunų 
merginų likimus. 

Registratorė nekantriai pasibeldė; atidarius duris pasigirdo: 

— Būtų gerai, jeigu šį kartą neapviltum. 

Nekilo abejonių, kad ponia Vanderpul nemėgsta, kai kas nors 
trukdo jai dirbti. 

Užsidarius durims, Medison juto, kaip daužosi jos širdis. 
Gal ji elgėsi per daug agresyviai? Galbūt jai reikėjo pasitenkinti 
paprasto, gero Niujorko fotografo paslaugomis? Galbūt reikėjo 
ko nors paprasta. Įprasta. Ne su gyvate. 

Durys vėl atsidarė tikriausiai po kelių minučių, tačiau Me- 
dison pasirodė, kad praėjo ištisos valandos. Tarpduryje šį kartą 
stovėjo ne surūgėlė registratorė, o pati ponia Vanderpul. Mane- 
kenių pasaulyje ji buvo Pati Ponia Vanderpul. 

Medison žiūrėjo sulaikiusi kvapą, kaip ši moteris plieniniais 
plaukais, apsivilkusi griežto stiliaus aptempta suknele, žvalgosi 
po kambarį. Pamačiusi Medison, ji pratarė: 

— Ar tu — Medison Eplbai? 

Medison mandagiai jai nusišypsojo ir linktelėjo. Tiesą sa- 
kant, gerklėje jai buvo įstrigęs didelis gumulas, todėl ji neįsten- 


gė kalbėti. 
— (Gal norėtum užeiti į mano kabinetą? 
— Taip, ačiū, — išspaudė Medison. Paskui ji pasistengė 


žengti keletą žingsnių. 
Ji nusekė paskui ponią Vanderpul į kabinetą; joms už nuga- 
rų užsivėrė durys. 


29 


— Tai, be jokių abejonių, pati nuostabiausia mano kada nors 
girdėta istorija, — pratarė Leslė. 

— Net ir dabar, kai viską išklausei antrą kartą? — šypsoda- 
masi paklausė Medison. 

— O aš šios istorijos galėčiau klausytis tūkstantį kartų, ir 
kiekvieną kartą ji man atrodytų vis įdomesnė, — įsiterpė Elė. — 
Na, tai kas nutiko paskui? 

— Bet juk visa kita jūs jau žinote, — pasakė Medison, dai- 
rydamasi padavėjos. — Kaip manote, ar jie mums atneš desertų 
meniu? 

— Čia jums Meinas. Paprašyk mėlynių, — nekantraudama 
tarstelėjo Elė. — Noriu sužinoti, kas nutiko paskui. 

Leslė uždėjo ranką ant Elės alkūnės. 

— Bet juk visa kita jau žinome. Juk daugelį metų žurnaluo- 
se matydavome tavo nuotraukas, tiesa? 

— Tikrai? — susidomėjusi pasitikslino Elė. 

— Na, šen bei ten, — šypsodamasi kalbėjo Medison. — Bet 
man rūpėjo ir kiti dalykai, ne vien tik sukiotis prieš fotoobjekty- 
vus. Tačiau jūs jau žinote visą mano istoriją. Oi, kaip gerai, mums 
atveža vežimėlį su desertais. 

— Medison, — lėtai pratarė Elė, — aš tau nupirksiu viską, 
kas tik šiame vežimėlyje yra, jeigu tu papasakosi, kaip viskas 
klostėsi toliau. 

Juokdamasi Medison bakstelėjo pirštu į didelį gabalą šoko- 
ladinio pyrago su šokoladiniu kremu. 

— Aš stengiausi, — paprastai atsakė ji stebėdama, kaip pa- 
davėja deda prieš ją lėkštelę su pyragu. 

Elė ir Leslė mostelėjo padavėjai atsisakydamos deserto. 

— O tai reiškia, kad... — ragino ją Elė. 

— Aš pasirodydavau ant podiumų, imdavausi visokio dar- 
bo, kokį tik man siūlydavo. Nenoriu girtis, bet viso to rezultatas 
buvo neblogas — mano nuotraukos ant trijų mados žurnalų vir- 
šelių ir labai viliojantis kosmetikos priemonių firmos kontraktas 
pradirbus vos aštuonias savaites. 

Medison nutilo norėdama atsikąsti pyrago. 

— Bet rankose laikydama čekį, kurį gavau baigusi dirbti, aš 
pamaniau, kad už tą sumą galėčiau išleisti į mokslus du vaikus. 
Štai taip man ir kilo toji mintis. O visa kita jūs jau žinote. 

— Ne, nežinome, — sutartinai atsakė kitos dvi bičiulės. 

Medison pažvelgė į jas negalėdama patikėti, jog įmanoma 
užmiršti tokį svarbų dalyką. 

— Pasinaudojusi tais pinigais pradėjau mokytis norėdama 
gauti diplomą, — pasakė ji. 

— Kokios srities specialistės diplomą? — sulaikiusi kvapą 
paklausė Elė. 

Medison prisimerkusi pažvelgė į ją. 

— Juk ne prasčiau už mane žinai, kad esu daktarė. 

— Medicinos daktarė? — išplėtusi akis pasitikslino Leslė. 

— Taip. Aš esu fiziatrė, — kalbėjo Medison, kraipydama 
galvą. — Labai džiaugiuosi pasirinkusi šią specialybę; Kolum- 

bijoje aš turėjau nuostabią mokytoją — daktarę Doroti Oliver. 
Galėjai pagalvoti, kad mes pažįstamos nuo gimimo. 

Elė pažvelgė į Leslę, paskui Leslė pažvelgė į Elę. Iš pradžių 
jos nusišypsojo viena kitai, o paskui dar plačiau išsišiepė. Ga- 
liausiai jos abi netikėtai prapliupo juoktis, paskui atmetė galvas 
ir dar garsiau pradėjo kvatotis. Paskui jos atsistūmė kėdes, paki- 
lo nuo stalo, susikibo rankomis ir laimingos, besijuokdamos ėmė 
šokti aplink Medison. 

Į jas sužiuro kiti restorano lankytojai — iš pradžių kiek 
susiraukę, o paskui, pamatę laime trykštančias moteris, ėmė šyp- 
sotis. 

Restorane grojo muzika; melodija buvo rami, paprasta, bet 
Elė ir Leslė sugebėjo pagauti ritmą ir pradėjo suktis viena apie 
kitą tarsi imituodamos penkiasdešimtųjų svingą. 

— Daktarė! — šūkčiojo Elė. — Ji yra daktarė. 

— Medicinos daktarė, — pakartojo juokdamasi Leslė, besi- 
sukdama aplink Elę. 

Joms pradėjus rimčiau šokti Elė nebegalėjo konkuruoti su 
Lesle, todėl pasitraukė kelis Žingsnelius atgal, o po akimirkos 
Leslė jau stovėjo pasistiebusi ant pirštų galiukų. Leslė nebešoko 
jau beveik aštuoniolika metų, bet, kita vertus, paskutines dvi sa- 
vaites ji po porą valandų per dieną praleisdavo šokių studijoje. 
Ir dabar ji gracingai iškėlė rankas virš galvos sudarydama lanką 
ir ėmė sukti liemenį nedideliais apskritimais. Taip besisukioda- 
ma ji pasileido eilėmis tarp stalų. 

Pietaujantieji aiškiai atskyrė talentą ir patyrimą nuo eilinio 
kvailiojimo. Jie padėjo šalin šakutes ir sužiuro į Leslę, o Elei 
ėmus ploti pagal skambančios muzikos ritmą, jie visi pasekė jos 
pavyzdžiu. Leslė sukosi po visą restoraną nė akimirką nepraras- 
dama pusiausvyros ir nesustodama. 

Grįžusi prie savo stalelio, ji sustojo. Jai sustojus visas res- 
toranas pratrūko ploti. Šypsodamasi, nuraudusi dėl netikėto sa- 
vo poelgio ir kartu iš malonumo Leslė padarė gilų reveransą kaip 
balerina po nuostabaus spektaklio. 

Po kelių akimirkų jos vėl visos sėdėjo prie stalo, Elė ir Les- 
lė žibančiomis akimis žvelgė į Medison. 

— Tu vis dar gali, — pratarė Medison Leslei. 

— Ne, tiesą sakant, nelabai galiu, — atsakė ji, bet šį kartą 
jos balse nenuskambėjo nuoskauda. — Tiesą sakant, niekada iš 
tikrųjų ir negalėjau. 

— Bet aš ką tik mačiau... 

Leslė turėjo nuryti didelį gurkšnį vandens. Galbūt vakar jai 
ir buvo dvidešimt, bet šiandien jai keturiasdešimt; jos kūnas da- 
bar jau nebebuvo labai gerai ištreniruotas. 

— Aš geriau šoku už paprastą žmogų, bet nesugebu šokti 
taip, kaip šoka geriausieji. O būtent tokia aš visada ir troškau 
būti — pati geriausia. 

— Bet... — buvo bepradedanti Medison, tačiau ją nutraukė Elė. 

— Tai kaip tu susipažinai su Tomu? — paklausė Elė. 

Žvelgdama į tuščią lėkštelę Medison nusišypsojo. 

— Ar prisimenate, kai susitikome pirmą kartą, aš jums sa- 
kiau, kad mane paliko vaikinas? 

— Mes prisimename, — ramiai atsakė Leslė. — Kas jam 
nutiko? į 

— Nepasakok anekdoto pabaigos, kol nepapasakojai jo vi- 
so, nepamiršote? — šypsojosi Medison. — Kol buvau Niujorke, 
tasai mane palikęs vaikinas, jis buvo vardu Rodžeris, parašė man 
porą laiškų. Tik per jį mano gyvenime nutiko patys nuostabiausi 
dalykai. 

Akimirką nutilusi Medison laukė, kol į šiuos jos žodžius at- 
silieps Elė arba Leslė, tačiau abiejų moterų veido išraiška buvo 
visai vienoda — jos abi buvo truputį susiraukusios, tarsi vien 
paminėjus Rodžerio vardą joms būtų pasidarę bloga. 

— Rodžeris man parašė, kad jo koledžo bičiulio brolis ren- 
giasi vykti studijuoti į Kolumbijos universitetą. Aišku, tada aš 
tikrai negalėjau atskirti vieno koledžo nuo kito, bet tas Kolum- 
bijos universitetas buvo Niujorke, todėl ir aš nutariau ten stoti. 

Pažvelgusi į stiklinę su vandeniu Medison paslaptingai nu- 
sišypsojo. 

— Tada dar nežinojau, kad Kolumbijos universitetas — pres- 
tižinė aukštoji mokykla, kurion patekti labai sunku. Tačiau dar 
mokydamasi vidurinėje mokykloje atlikdavau savo namų darbus, 
o paskui dar ir Rodžerio. Taigi, galima sakyti, buvau dvigubai 
apsiskaičiusi. Aš mokiausi anglų kalbos ir istorijos, bet Rodže- 
ris norėjo padaryti kitiems įspūdį, todėl buvo pasirinkęs fiziką ir 
chemiją, — vis dar tebesišypsodama Medison žvelgė į Elę ir Les- 
lę. — Sakykime, Rodžeriui puikiai sekėsi visur. Taigi atlikusi 
universitete man pateiktą testą gavau aukštą įvertinimą. Man buvo 
pasakyta, jog galiu paduoti pareiškimą stipendijai gauti, bet aš 
nutariau studijuoti savo lėšomis. 

— Vadinasi, į Kolumbiją nuvykai Rodžerio dėka, — šypso- 
damasi pasitikslino Elė; paskui ji pasikeitė Žžvilgsniais su Lesle. 

— Taip, — atsakė Medison, — bet ten nuvykusi buvau per 
daug drovi, kad iškart prisistatyčiau Rodžerio bičiulio broliui. 
Kurį laiką Medison šypsodamasi sėdėjo nudūrusi akis. 

— Nežinau, ar kuri nors iš jūsų trumpo, taip seniai įvykusio 
mūsų pirmojo susitikimo metu ką nors pastebėjote, bet aš visada 
maniau, jog negalėčiau... Na, jūs tikriausiai būtumėte pasakiu- 
sios, kad aš niekada nė pati neturėjau vilčių tapti aukštosios me- 
dicinos mokyklos studente. 

— Aš niekada nebūčiau taip pasakiusi, o tu Lesle? — pa- 
klausė Elė apsimestinai naiviai. 

— Savaime suprantama, man nebūtų šovę į galvą suabejoti 
tavo gabumais, — šypsodamasi pritarė Leslė. 

— Jūs abi labai gerai apie mane galvojate, — pratarė Medi- 
son. — Kad ir kaip ten būtų, manyčiau, kad būtent Rodžerio laiš- 
kai, kuriuose jis pasakojo apie tai, kas jam nutiko, paskatino mane 
pasirinkti būtent tokią specialybę. Tik per jį susitikau savo nuo- 
stabią mokytoją daktarę Doroti Oliver. Kažkokio stebuklingo at- 
sitiktinumo dėka, kaip nutinka tikriausiai vienam iš milijono, pa- 
aiškėjo, kad jos sūnėnas ir yra tasai Rodžerio bičiulio brolis, apie 
kurį jis man buvo rašęs anksčiau. 

Medison minutėlę luktelėjo lyg tikėdamasi, kad šis neįpras- 
tas sutapimas susilauks kitų jos bičiulių nuostabos šūksnių, bet 
jos kuo ramiausiai sėdėjo laukdamos istorijos tęsinio. 

— Taigi antrus metus besimokydama medicinos, aš paga- 
liau susipažinau su Tomu, — tęsė Medison. — Mes iškart susibi- 
čiuliavome. Jis padėdavo man kiekviename žingsnyje, ir jau kitą 
dieną, kai gavau diplomą, mes susituokėme. 

Elė ir Leslė atsilošė kėdėse šypsodamosis iš pasitenkinimo. 

— Ir jūs susilaukėte vaikų, — pratarė Leslė ne klausdama, 
o konstatuodama. Jos žodžiuose atsispindėjo tikras džiaugsmas. 

— Taip, keturis, — tebesišypsodama atsakė Medison. — Jei- 
gu tik galėtume, kartu su Tomu turėtume jų visą tuziną. Mes my- 
lime vaikus. Tik jie suteikia pilnatvę gyvenimui. Jeigu aš jų ne- 
turėčiau... — Medison pakėlė akis. — Na, tiesiog neįsivaizduo- 
ju, koks būtų mano gyvenimas, jeigu neturėčiau Tomo ir vaikų. 
Kartais aš pagalvoju, kad mes buvome vienas kitam sukurti. Jei- 
gu nebūtume vienas kito sutikę, tikriausiai taip ir būtume likę 
vieniši. Ar ką nors supratote? 

— Daugiau nei pati gali įsivaizduoti, — atsakė Leslė. 

— Tai dabar jūs visi gyvenate Niujorke? — pasidomėjo Elė. 

— Ne, — atsakė Medison. — Juk jau sakiau, kad... Na, aiš- 

ku, jūs nieko neprisimenate. Mes gyvename Erskine, Montano- 
je. Ten turime savo kliniką. 

Kartą Elė domėjosi mažų miestelių klinikomis, todėl žino- 
jo, kad ten dirbant labai nedaug teuždirbama. Nieko nepagalvo- 
jusi ji tyliai pratarė: 

— Teisingai, Tomas juk turtingas. 

— O, ne, — paskubėjo atsakyti Medison. — Klinikai atida- 
ryti pasinaudojome mano sutaupytais pinigais. Tomo pinigai yra 
paskirti vaikams. 

— Modelio karjera, — tarstelėjo Leslė, žvelgdama į Elę. — 
Ji tuos pinigus sukaupė dirbdama manekene. 

— Ne, — paprieštaravo Medison, tada minutėlę patylėjo 
žvelgdama į kavos puodelį. Padavėja nuėmė tuščias lėkšteles ir 
įpylė dar kavos. — Galbūt jums pasirodys labai keista, bet pini- 
gų gavau iš sandėrių biržoje. Mat vos pažvelgusi į įvairių kom- 
panijų sąrašus kažkokiu būdu sužinodavau, kurioms iš kompani- 
jų artimiausiu metu pasiseks, kurios iš jų iškils. 

Kurį laiką Medison žvelgė į kitas dvi moteris laukdama ko- 
kios nors jų nuostabos išraiškos, tačiau nė viena moteris nieko 
neatsakė. Tada Medison tęsė: 

— Pradėjau menkai ką tenutuokdama. Vieną dieną vienas 
mano studijų bičiulis garsiai skaitė straipsnį apie biržų darbą, o 
aš jam pasakiau, kurios biržos iškils. Susidarė toks įspūdis, jog 
aš žinojau, kurios prekės staiga sužavės amerikiečius. 

Leslei ir Elei nieko neatsakius Medison kalbėjo toliau: 

— Pradėjau investuoti viską, kas likdavo iš pinigų, gautų už 
manekenės darbą, kurį dirbau studijuodama mediciną, — pasakė 
Medison ir trumpam nutilo, nes norėjo gurkštelėti kavos. — Atsi- 
radus internetui investavau didelę sumą. Buvau tikra, kad šitas 
biznis suklestės! 

Ir vėl ji nutilo, o paskui pakėlusi akis nušvito nuostabia šyp- 
sena. 

— Na, kad būtų aiškiau ir trumpiau, pasakysiu, kad gavau 
milijoninį pelną. 

Ir dabar ji nepamatė nuostabos Elės ir Leslės veiduose. 

— Jaučiausi skolinga gimtajam savo miesteliui; kas žino, 
kaip būtų pasisukęs mano gyvenimas, jeigu to miestelio Žmonės 
nebūtų manęs išsiuntę į Niujorką? Tikriausiai taip ir būčiau ja- 
me pasilikusi, ištekėjusi už kokio nors nekenčiamo vyruko 1r... 
— ji nutilo, tarsi ši mintis būtų per daug absurdiška ir neverta 
diskusijų. 

— Taigi aš pasitariau su Tomu, ir jis visa širdimi pritarė mano 
planams: didesnę dalį pinigų paskyrėme medicininei įrangai Ers- 
kino klinikoje. Apie metus domėjomės praktine medicina, bet vi- 
sada troškome dirbti reabilitacijos srityje, kuri man labiausiai 
patinka. Taigi dabar mes su Tomu turime nedidelę ligoninę, kur 
mums dirba šeši terapeutai. 

Šypsodamasi Medison atsilošė kėdėje. 

— Žinote, ką dar jums pasakysiu? Klinika ne tik atsipirko, 
bet ir neša neblogą pelną, todėl per Kalėdas galime pradžiuginti 
savo darbuotojus didelėmis premijomis. Žiemą iš gretimų kuror- 
tų pas mus suvažiuoja daug pacientų lūžusiais kaulais, po trau- 
mų, patirtų slidinėjant. Tokie pacientai mums padeda išlaikyti 
kliniką, o gaunamas pelnas leidžia nemokamai gydyti vietinius 
Erskino gyventojus. 

Medison pažvelgė į Elę su Lesle tarsi laukdama kokių nors 
klausimų, tačiau jos abi tylėjo, todėl Medison pasakojo toliau: 

— Gyvenimas juokingas, tiesa? — kalbėjo ji. — Kai man 
pirmąkart pasakė, jog mane norima išsiųsti į Niujorką, kad tap- 
čiau manekene, aš pasipiktinau pamaniusi, kad kažkokie senio- 
kai drįsta kištis į mano gyvenimą. Tiesą sakant, tada galvojau, 
Jog tokiu būdu jie mėgina išgarsinti Erskiną, kad vėliau patys iš 
to pasipelnytų. Dabar ima juokas apie tai pagalvojus, bet tada 
pykau ir ant savo tėvo; tiesa, jis yra puikus Žmogus ir dažnai 
lanko savo vaikaičius. Tada aš buvau labai supykusi, kad jis at- 
siuntė pinigų mano kelionei į Niujorką. Net nežinau, kodėl stai- 
ga persigalvojau, bet pyktis kažkur išgaravo. 

Kurį laiką Medison žvelgė į savo bičiules. 

— Žinote, ką pasakysiu? Pasikeičiau būtent tada, kai pir- 
mąkart susitikome. Išėjusi iš Transporto priemonių departamen- 
to pajutau, kad nebejaučiu jokio pykčio, kad gerai žinau, ką da- 
bar turėčiau daryti, kur turėčiau eiti. 

— Lyg kažkas būtų mostelėjęs burtų lazdele, — tyliai pra- 
tarė Elė. 

— Taip! Būtent! Pasikeičiau su jumis susipažinusi. Tik to- 
dėl, kad pakeičiau savo požiūrį, man nutiko daug puikių dalykų. 
Aš susipažinau su Tomu, mes sukūrėme gražią šeimą ir... 

— Ir tavo mažasis miestelis suklestėjo, — pabaigė Elė. 

— Taip, suklestėjo, bet juk jiems už daug ką buvau skolin- 
ga, tiesa? — pasakė Medison. — Norėjau ką nors jiems padaryti 
atsidėkodama už tai, kad jie išsiuntė mane į Niujorką, už tai, kad 
jie mane globojo po motinos mirties ir kai mane paliko vaikinas. 

— O kas nutiko Rodžeriui? — vienbalsiai rėkte išrėkė Elė 
ir Leslė, priversdamos Medison nusijuokti. 

— Vargšas vaikinas, — kresteldama galvą pratarė Medison. — 
Man taip jo gaila. 

Minutėlę ji sėdėjo nuleidusi akis, apžiūrinėdama stalelį, o 
paskui vėl pažvelgė į drauges. 

— Nesu tikra, ar patikėsite manimi po to, ką jums apie jį 
pasakojau... Jūs tai prisimenate, tiesa? 

— Taip! — vėl sutartinai atsakė Elė ir Leslė. 

— Jis man paskambino į Niujorką netrukus, kai ten nuvy- 
kau, ir pasakė, kad jį sunkiai sužeidė ant jo užlėkęs automobilis. 
Jis labai negalavo — tiek fiziškai, tiek dvasiškai. Jis man sakė, 
kad jam labai manęs trūksta, jis maldavo, kad grįžčiau ir jam 
padėčiau. Jis man sakė neabejojąs mano sugebėjimais, nes man 
jau buvo tekę slaugyti sunkiai sergančią mamą. Jis sakė, kad esu 
vienintelė pasaulyje, galinti jam padėti. 

— Ir ką tu jam atsakei? — paklausė Leslė. 

Medison pakėlus akis jos veidas buvo kiek pasikeitęs. 

— Žinote, aš ir šiandien jaučiuosi truputį kalta dėl to, ką 
jam padariau. Dabar, kai esu vyresnė, puikiai suprantu, kiek 
skausmo jam reikėjo iškęsti, bet tada aš tegalvojau apie tai, kaip 
jis galėjo mane palikti, kai jam esu tiek daug padariusi. Many- 
čiau, tada nelabai jį teužjaučiau, nors jo padėtis išties buvo sun- 
ki. Aš jam pasakiau... 

Medison kaltai į jas pažvelgė. 

— Aš jam pasakiau, kad jo šeima yra ganėtinai turtinga, kad 
nusamdytų pačią geriausią slaugę, o aš nesirengiu jo slaugyti už 
dyką. Tada buvau tikra beširdė, tiesa? 

Išvydusi žvilgsnius, kuriais apsikeitė Leslė su Ele, pastebė- 
jusi džiaugsmu nušvitusius jų veidus Medison perspėjo: 

— Jeigu jūs ir vėl pradėsite šokti, prisiekiu, atsistosiu ir iš- 
eisiu. Vienas kartas buvo visai įdomu, bet du kartai pasirodytų 
nenormalu. 

— Mes pamėginsime susilaikyti, — atsakė Leslė. 

Šypsodamasi Elė paklausė: 

— Tai kas gi nutiko gerajam senajam Rodžeriui? 

— Mmmm, — numykė Medison. — Štai dėl to tikrai jau- 
čiuosi kalta. Jis nesusilaukė globos, taip reikalingos po avarijos. 
Dar blogiau — jam buvo nustatyta klaidinga diagnozė. Tuoj po 
avarijos jam buvo pasakyta, kad jis daugiau nebevaikščios; tada 
niekas tokia diagnoze neabejojo. 

— Tu nori pasakyti, kad ir šiandien jis sėdi ratukuose? — 
paklausė Elė. 

— Taip. Visa tai išties siaubinga. Jo tėvai visada buvo patys 
beširdiškiausi žmonės pasaulyje; jiems kliudė neįgalus sūnus, to- 
dėl jie paprasčiausiai apgyvendino jį antrame aukšte ir ten pali- 
biškai svarbius dalykus, bet niekas niekada nepasidomėjo, kokia 
tikroji jo diagnozė. Niekas nė karto jo neapžiūrėjo apgijus Žaiz- 
doms, nepasidomėjo, ar jis tikrai taip stipriai sužeistas, kaip bu- 
vo manyta iš pradžių. 

Medison minutėlę nutilo. 

— Kaip jau pasakojau, po Rodžerio skambučio mes dar ap- 
sikeitėme keletu laiškų, bet, man atrodo, jo tėvai jam neleido 
toliau su manimi susirašinėti, nes jie visą laiką manė, jog esu iš 
žemesnio sluoksnio, todėl netinku jų sūnui į drauges. Taigi Ro- 
džeris niekada taip ir nepasveiko. Jo tėvai prieš daugelį metų 
nuskendo plaukdami valtimi, Rodžeris paveldėjo visą namą ir 
daug pinigų. Tačiau visa tai jam neatnešė laimės. Jis vedė tris ar 
keturis kartus, net neprisimenu kelis. Kiekvienos skyrybos jį vis 
labiau nuskurdindavo. 

Viską apie jį Žinau todėl, kad tris kartus per savaitę jis lan- 
kosi mūsų klinikoje. Aš išsiaiškinau, kad jo stuburo smegenys 
nėra pažeistos, kaip iš pradžių buvo teigiama. Mes labai daug 
dirbome mėgindami pastatyti jį ant kojų, bet... 

Medison beviltiškai mostelėjo ranka. 

— Tiesą sakant, Rodžerio širdis nėra tokia stipri, kad dabar 
jis galėtų pradėti vaikščioti. Jam reikia, kad kas nors nuolatos jį 
skatintų, drąsintų... Man atrodo, jam reikia ko nors, kas privers- 
tų Jį patikėti, kad jis ir vėl yra futbolo komandos kapitonas, po- 
puliariausias vaikinas mokykloje. Tačiau jam niekas to nesako. 
Jau per vėlu. 

Minutėlę Medison atrodė pykstanti. 

— Iš tikrųjų, kokia gėda! Koks praradimas. Jeigu jo tėvai 
nebūtų buvę tokie šykštūs, jeigu jam būtų paskirtas tinkamas gy- 
dymas, Rodžeris būtų galėjęs pasveikti. Kas žino, ko jis būtų pa- 
siekęs gyvenime? 

Tai išgirdusios Leslė ir Elė susižvalgė. - 

— Taip, kas Žino? — pratarė Elė. — Rodžeris buvo toks 
puikus vaikinas, tiesa? 

— Nemanyčiau, kad turėtumėte apie jį spręsti tik iš to, kaip 
jis su manimi pasielgė, — pasakė Medison. — Kartais pasvars- 

tau, kaip būtų susiklostęs mano gyvenimas, jeigu būčiau pas jį 
grįžusi tada, kai jis manęs šaukėsi... 

— Ne! — beveik riktelėjo Elė, o paskui nuleido balsą dirste- 
lėjusi į gretimą staliuką. — Tu teisingai pasielgei pas jį negrįžusi. 

— Žinoma, kad teisingai, — atsakė Medison suraukusi kak- 
tą. — Bet man ir dabar atrodo, kad esu jam skolinga. Jeigu jis 
nebūtų manęs palikęs, miestelis nebūtų manęs išsiuntęs į Niu- 
jorką. Jeigu ne Rodžerio laiškai, nebūčiau sumaniusi stoti į Ko- 
lumbijos universitetą. Be to, jeigu Doroti ir būtų mane supažin- 
dinusi su Tomu, galbūt mes nebūtume susidraugavę, jeigu jo bro- 
lis nebūtų buvęs Rodžerio bičiulis... — Medison nusišypsojo. — 
Na, Tomas yra iš turtingos šeimos, sakykime, jis šiek tiek pyksta 
ant draugiškai jo atžvilgiu nusiteikusių gražių merginų. Jis šiek 
tiek jų bijosi. 

— Bet tik ne tavęs, — tyliai pratarė Leslė. 

— Ne, ne manęs. Man atrodo, kad supratau Tomą jau tą pa- 
čią akimirką, kai jį išvydau. Jis ir aš... — Medison nutilo; ji ga- 
lėjo papasakoti ištisą istoriją, bet nenorėjo, kad kas nors pama- 
tytų, kokie gilūs jausmai sieja ją ir jos vyrą, vaikus, kaip ji myli 
savo darbą, kaip stipriai džiaugiasi gyvenimu. 

— Žinot, — tyliai kalbėjo Medison, — aš esu laiminga. Su- 
prantu, kad taip kalbėti senamadiška, bet aš esu laiminga. Turiu 
savo šeimą ir draugų, turiu darbą. Mano gyvenimas nėra koks 
nors ypatingas, tiesą sakant, jis labai paprastas. Liepos ketvirtą- 
ją valgome dešrainius, aš žaidžiu su vaikais, bet visa tai man 
labai patinka. Kartais Žmonės, žiūrinėdami mano nuotraukas, o 
ypač tą, kur aš nusifotografavusi su gyvate, negali patikėti, jog 
atsisakiau galimybės tapti supermodeliu ir savaitgalio keliones 
lėktuvu į Romą iškeičiau į darbą klinikoje mažame, nuobodžia- 
me Erskine, bet... 

Atrodė, kad Medison per daug įsiaudrino nuo sukilusių emo- 
cijų; ji nutilo stengdamasi aprimti. 

— O kaip sekasi jums abiem? — paklausė ji, vėl pakėlusi į 
jas akis. 

— Aš labai laiminga, — pratarė Elė. Jos mintys jau buvo 
pradėjusios skaidrėti. 

Abi moterys klausiamai sužiuro į Leslę. 

— O aš nė nežinau, — kuo nuoširdžiausiai atsakė ji. — Tu- 
riu nuveikti keletą dalykų; kadangi nieko dar nenuveikiau, neži- 
nau, kaip visa tai man padės gyventi. Paklauskite manęs to pa- 
ties po šešių mėnesių. 

— O kaip... — pradėjo Elė, norėdama sužinoti viską apie 
Leslę. 

"Tačiau Leslė neleido jai baigti staiga pakilusi nuo stalo. 

— Nežinau, kaip jūs, bet aš pasijutau labai pavargusi. Man 
atrodo, kad būtų visai neblogai grįžti namo ir šiek tiek snustelti. 

— Neblogai skamba, — pritarė Medison. 

— Ir aš sutikčiau, — pridūrė Elė, bet taip sakydama tyliai 
pamanė: “mes visos meluojame. Turime savų, asmeniškų reika- 
lų". Ji pati norėjo kuo greičiau susirasti kanceliarinių prekių par- 
duotuvę ir nusipirkti popieriaus bei rašiklį, nes Medison papasa- 
kota istorija jai pametėjo puikią idėją naujai knygai. Ji norėjo 
parašyti knygą apie tai, kaip Žmonės veikia vieni kitų gyveni- 
mus, apie tai, kaip... 

— Jau pasirengusios? — paklausė Leslė; Elė suvokė, jog 
stovi prie stalo paskendusi svajose. 

Pirmoji išėjo Medison; Leslė priėjo prie Elės. 

— Norėčiau sužinoti, kas nutiko tau ir buvusiam tavo vy- 
rui, — tyliai pratarė ji. — Kas nutiko teismo salėje? 

— Ar nenuskambės kvailai, jeigu pasakysiu, kad man reikėtų 
ramiai prisėsti ir viską prisiminti? 

— Puiku, — atsakė Leslė. — Ir aš turiu pagalvoti apie tai, 
kas man nutiko. 

Elė klausiamai pažvelgė į Leslę. 

— Tu grįžai ir nutarei nieko nekeisti. Ar tavasis beveik pre- 
zidentas pasirodė esąs netikėlis? Tu tik pasakyk, ir atėjus rinki- 
mams tikrai už jį nebalsuosiu. 

Ji pasakė šiuos žodžius kaip pokštą, bet Leslė nenusišypsojo. 

— Tiesą sakant, jis buvo labai šaunus. Man atrodo, jis tikrai 
pranašesnis už dabartinį mano vyrą, galbūt sumanesnis, malo- 
nesnis, atidesnis, aišku, geresnis. 

— Ohoho! — šūktelėjo Elė. — Ir tu jį palikai? 

Leslė atsakė ne iš karto. 

— Ar suprastum, jeigu pasakyčiau, kad labai myliu savo šei- 
mą, bet tuo pačiu jaučiuosi ganėtinai jais visais pasisotinusi? 

— Taip, suprantu. Tai ką tu planuoji daryti? 

Leslė nusišypsojo. 

— Net neįsivaizduoju. Nė nenutuokiu. 

Elė nusijuokė. 

— Puiku. Vadinasi, dabar mes visos apsimesime, kad eina- 
me numigti, o iš tikrųjų imsimės savų reikalų. Medison eis skam- 

binti saviškiams ir kalbės apie tai, kaip juos myli, kaip jų pasiil- 
go, 0 tu... 

— O aš eisiu pasivaikščioti ir ilgai ilgai vaikštinėsiu mąsty- 
dama apie tai, kaip gyventi toliau. Daugiau nebebus jokių fanta- 
zijų apie vaikiną iš koledžo ir apie tai, kas būtų buvę, jeigu būtų 
buvę... Nuo šiol gyvensiu dabartimi. 

Leslė nusišypsojo. 

— O tu... Palauk, pamėginsiu atspėti... — teatrališku gestu 
Leslė pridėjo delną prie smilkinio tarsi įtemptai galvotų. — Tu 
norėtum užrašyti viską, ką pasakojo Medison, jos istoriją tu no- 
rėtum perkelti į naujos knygos puslapius, aišku, taip, kad nie- 
kam nešautų į galvą patraukti tavęs teisman. 

Elė nusijuokė. 

— Aš puikiai prognozuojama, tiesa? 

— Ir taip, ir ne, — rimtai atsakė Leslė. — Manyčiau, kad 
pagaliau supratau, kaip žmogui svarbu jo aš. Tavo galvoje nuo- 
lat besisukančios įvairiausios istorijos tau padeda būti savimi. 
Jeigu kas nors iš tavęs tai atimtų, tu... 

— Galiu iškart pasakyti — tapčiau depresijos apnikta mote- 
rimi, — atsakė Elė. 

— Teisingai, — sutiko Leslė. — Beje, ant kampo mačiau ne- 
didelę, bet šaunią drabužių parduotuvę. Manau, kad prieš išva- 
žiuodama turėtum ten apsilankyti. Juk nenori grįžti namo pas Džesį 
ir Netą vilkėdama dviem dydžiais per didelius drabužius, tiesa? 

Jau vien pagalvojusi apie tai, kad galėtų susigrąžinti anks- 
tesnį savo kūną, Elė skubiai nusigręžė. Taip, ji atgavo ne tik sa- 
vo liekną kūną; Džesio dėka ji atgavo ir savigarbą, ir pasitikėji- 
mą savimi. 

Joms grįžus namo Medison įlėkė vidun aiškiai nekantrauda- 
ma susirasti telefoną. Tačiau nei Leslė, nei Elė vidun nežengė. 
Apsigręžusi Elė nuėjo atgal į miestelį ieškodama kanceliarinių 
prekių krautuvėlės, o Leslė patraukė keliu tolyn jau spėjusi pa- 
skęsti Mintyse. 


30 


Elė atsilošė lėktuvo sėdynėje ir pati sau nusišypsojo. Ji grį- 
žo ten, nuo kur ir pradėjo, bet šį kartą jos gyvenimas, 000, jos 
gyvenimas buvo visai kitoks. Beveik dvi dienos praėjo nuo to 
laiko, kai ji grįžo iš... Iš kur? Ji vis dar nenumanė, kaip galėtų 

visa tai pavadinti. Kelionė laiku? Kažkoks nenusakomai milži- 
niškas perkeitimas? 

Kad ir kas tai būtų, visa tai neabejotinai pakeitė jos gyveni- 
mą. Ji vis dar prisiminė, kas jai buvo nutikę po skyrybų su Mar- 
tinu, bet dabar tasai nugyventas laikas jai atrodė kaip kažkada 
perskaityta knyga — neįtikėtina istorija, kuria niekas nepatikė- 
tų, visai nepanaši į tikrą gyvenimą. 

Dabar užsimerkusi ji vėl prisiminė visą antrą kartą pasikar- 
tojusią savo gyvenimo istoriją. Praėjusį vakarą jos su Lesle ilgai 
vakarojo; Elė viską jai išpasakojo. 

— Viską išsprendė Džesis, — šypsodamasi prisiminė Elė. — 
Prieš pamildama Džesį turėjau išsivaduoti iš pykčio ir to, ką pati 
vadinau desperatišku teisingumo troškimu. Išsivadavusi jau galė- 
jau atsakinėti į Džesio užduodamus klausimus. Jis... 

— Ką? — paklausė Leslė. 

— Aš ilgai nesuvokiau, bet manosios skyrybų istorijos nie- 
kas anksčiau nebuvo logiškai įvertinęs. Manyčiau, dėl viso to kal- 
čiausias mano gailestis sau, taip smarkiai veikdavęs Žmones, jog 
jie į viską imdavo žvelgti mano akimis. O aš nemačiau tiesos. 

— Na, tai kas nutiko šį kartą? — tyliai paklausė Leslė, žvelg- 
dama į uždarytas Medison kambario duris. Jos stengėsi neleptel- 
ti ko nors, dėl ko Medison imtų klausinėti, apie ką jos kalba. Jos 
nenorėjo, kad Medison būtų primintas ankstesnis jos gyvenimas. 

— Tai vis Džesis, — paprastai atsakė Elė. — Aš padėjau 
jam, O jis padėjo man. 

— Ar tik nenori pasakyti, kad atskleidei Žmogžudystės mįs- 
lę? — su siaubu paklausė Leslė. — Tu nebuvai atsidūrusi ant 
labai pavojingos ribos, tiesa? 

— Na, tiesą sakant, manyčiau, kad... mes... rizikavome. 
Džesis sakė, kad galime padaryti tai, ko negali policija, bū- 
tent — klausytis Šeron telefoninių pokalbių. Tiesą sakant, vė- 
liau paaiškėjo, jog tik aš galiu to imtis, nes Džesis yra teisi- 
ninkas. 

— O aš maniau... — pradėjo Leslė, bet paskui nutilo. 

— Tu manei, kad jis gyvena iš bilijonieriaus brolio pinigų? — 
šypsodamasi paklausė Elė. — Ir aš taip maniau. Bet vėliau sužino- 
jau, jog Džesis atsisakė puikios teisininko vietos Los Andžele ir 
nusprendė dirbti broliui, na... — kurį laiką Elė tylėjo nudelbusi akis 
į batus, o paskui vėl pažvelgė į Leslę, — sakykime, Džesis nėra 
bilijonierius, bet ir ne vargšas. Savaime suprantama, man nereikia 
jaudintis, kad jis ims kėsintis į mano uždirbamus pinigus. 

Tai išgirdusi Leslė spustelėjo Elės ranką ir nusišypsojo. 

— Džiaugiuosi dėl tavęs. Vadinasi, tu nelegaliai įkišai į tos 
moters telefoną “blakę", o kas nutiko paskui? 

— Mes sužinojome, kad ji turi meilužį, o visi Lu pinigai 
buvo jo paveldėti iš tėvo; tai reiškė, jog skyrybų atveju tie pini- 
gai būtų traktuojami kaip asmeninė, o ne kaip bendruomeninė 
nuosavybė. 

— Vadinasi, tokiu atveju ji nieko nebūtų gavusi, — pasakė 
Leslė. 

— Teisingai. Bet ji buvo Lu paveldėtoja, vadinasi, Lu mir- 
ties atveju Šeron turėtų atitekti viskas. Toks buvo jos motyvas, 
bet mes turėjome surinkti įrodymus. 

Minutėlei Elė išsivėpė iš pasibjaurėjimo. 

— Man nepatiko tai, ką darė Džesis, bet viskas baigėsi gerai. 

Žvelgdama į Elę Leslė kurį laiką tylėjo. 

— Jis jai surengė spektaklį. Ji tikriausiai žinojo, kad Džesis 
yra turtingas, vadinasi, užmušusi dėl pinigų, dėl pinigų ji galėjo 
ir ištekėti. 

— Būtent, — pritarė Elė. — Džesis norėjo surežisuoti kaž- 
ką panašaus į Agatos Kristi romanus — priversti ją prisipažinti 
pasikvietus gretimame kambaryje besislepiančius policininkus. 
Aš jam sakiau, jog tai nėra labai originalu, bet jis man atsakė, 
kad neketina rašyti knygos tikėdamasis palankių recenzijų, o tik 
stengiasi sučiupti žudikę. 

— Atrodo, jis neblogai tave pažįsta, — šypsodamasi 
pastebėjo Leslė. 

— Ne taip gerai, kaip pats mano, — atsakė Elė. — Vis dėlto 
jam pavyko. Aš ir du policininkai pasislėpėme už durų, o Džesis 
įsiviliojo Šeron vidun su buteliu šampano jai ir buteliu škotiško 
viskio sau. Tada jis ėmė ją atakuoti. Tiesa, tasai viskis iš jo bu- 
telio tebuvo paprasta arbata. Kai Šeron įkaušo, Džesis pribloškė 
mane pasakodamas jai apie tai, kaip nekenčia savo turtingojo bro- 
lio. Po kelių minučių Šeron jau rezgė įvairiausius planus, kaip 
Džesis galėtų užmušti Vudį. Ji sakė, kad tai padaryti visai ne- 
sunku, kad vietinė policija yra per kvaila, kad atskirtų žmogžu- 
dystę nuo savižudybės. Dar po kelių taurių šampano ji ėmė girtis 
Džesiui, kaip prisėlino prie Lu ir ėmė jį bučiuoti. Jos žodžiais 
tariant, jis taip apsidžiaugė, kad ji ant jo nebepyksta, jog nekrei- 
pė jokio dėmesio į jam netikėtai įbruktą pistoletą. 

— Išties nieko nuostabaus, — pratarė Leslė. — Kai viskas 
pakrypsta sekso link, vyrų smegenys staiga susiaurėja. 

— Taip nutiko ir vargšeliui Lu. Šeron jį nušovė, o paskui 
visą kaltę suvertė Buviui, kuris, kaip ji puikiai žinojo, nuolat 
sukiojosi apie jų namus. Šeron išsipasakojo Džesiui, kad ji pati 
jaukinosi Buvį kiekvieną vakarą tuo pačiu metu nusirenginėda- 
ma priešais atvirą langą; taigi Buvis žinojo, kada prasideda jos 
pasirodymas. 

— Oho! Vadinasi, jūs su Džesiu išaiškinote žmogžudystę. O 
kaip baigėsi tavo skyrybos? 

Elė giliai atsikvėpė. 

— Per visą tą sumaištį aš nepamiršau, kad teismo diena ne- 
numaldomai artėja, bet niekaip negalėjau palikti Džesio vieno. 

— Aišku, kad negalėjai! Beje, juk sakei, kad Šeron buvo 
labai graži. 

— Užsikrėtusi penkis svarus grimo ji atrodė gražiai, bet ji 
nebuvo Medison, tai jau tikrai, — su apmaudu pratarė Elė. 

Nudelbusi akis Leslė nusišypsojo. 

— Tai tu nedalyvavai teisme? 

— Nė pati to nesuvokiau, bet visas tas dienas, kai mes mė- 
ginome painioti Lu mirties aplinkybes, Džesis nuolatos užduo- 
davo man klausimų apie skyrybų bylą. Man teko šiek tiek pame- 
luoti, nes tai, ką puikiai Žinojau, dar nebuvo įvykę. Nenorėjau 
leistis į kalbas apie madam Zoją. 

— Aš tavęs ir nekaltinu, — pratarė Leslė. — Bet galiausiai 
tu jam viską papasakojai? 

— Pakankamai daug ir išsamiai. Jis buvo puikus klausyto- 
jas, o aš trokšte troškau kam nors išsipasakoti, ypač teisininkui. 
Žinau, kad tai, kas man buvo padaryta, gali būti pavadinta mora- 
line skriauda ir neteisybe, bet visada jaučiau, kad ir teisine pras- 
me tai nėra teisinga. 

Nutilusi Elė nusišypsojo. 

— Šeron buvo nuvežta į kalėjimą iš vakaro, prieš praside- 
dant manajam teismui; jau kitą rytą Džesis nuskraidino mane į 
Los Andželą, galėčiau pridurti, kad su savo asmeniniu lėktuvu. 
Bet mes nėjome į teismo salę. Matai, į viską aš žvelgiau klaidin- 
gai. Aš maniau, kad visi Martinu tikėjo, kad tik dėl to jam buvo 
atiduota viskas. Taigi visus tuos metus mane kamavo vienintelis 
priekaištas pačiai sau — kodėl mano toks niekam tikęs charakte- 
ris. Tačiau Džesis iškapstė visą tiesą. 

— Papasakok man, — tyliai pratarė Leslė. 

— Tikriausiai prisimeni, kaip sakiau, jog per daugelį metų 
Martinas iš manęs buvo paėmęs didelę sumą pinigų? 

— Taip, — atsiliepė Leslė. — Ar tu radai tuos pinigus? 

— Taip, — atsakė Elė ir nutilusi persibraukė delnu per vei- 
dą. — Kai apie viską imu galvoti, negaliu patikėti, kad buvau 
tokia naivi. Aš! Rašanti apie paslaptingas žmogžudystes! Taigi, 
kaip Džesis įtarė, o paskui įrodė, Martinas paklausė savo advo- 
kato patarimo ir padavė saugoti pinigus draugui. Jau sakiau, kad 
tai neteisėtas poelgis, nes pagal įstatymus tie pinigai yra lygiai 
mano, lygiai jo. Tačiau skiriantis Martinas turėjo pasirašyti do- 
kumentą, kuriame privalėjo prisiekti, jog jokių pinigų niekada 
neslėpė. Taigi prieš pasirašant jo advokatas jam pasiūlė perduoti 
pinigus kažkam kitam. Ir neturėdamas pinigų Martinas galėjo juos 
valdyti, todėl jis papirko teisėją sumokėjęs jam šimtą penkias- 
dešimt tūkstančių dolerių. 

— Ką? — išpūtusi akis tarstelėjo Leslė. — Martinas papir- 
ko teisėją? 

— Ir taip, ir ne, — atsakė Elė. — Viską išaiškino Džesis. Jį 
labai sukrėtė tai, ką jam papasakojau. Jis sakė, kad teismo salėje 
niekas niekuo netikėjo, niekam nerūpėjo, ar manasis buvęs vy- 
ras rūpinosi mano karjera, ar ne. Džesis uždavė man šimtus klau- 
simų; turiu pripažinti, jog jam buvo sunku gauti atsakymus, nes 
aš niekaip negalėjau atsikratyti įkyrios minties, kad teisėjas pa- 
tikėjo Martinu. 

— Iš tikrųjų svarbu buvo tik pinigai, — pasakė Leslė. 

— Taip. Tik pinigai. Kai nuėjau į teismo salę, tiesa, šį kartą 
jau su Džesiu, jis man papasakojo, kas nutiko. Martinas kartu su 
teisėju ir stenografiste nuėjo į privačius apartamentus ir pasakė, 
J0g į perrinkimų fondą rengiasi pervesti šimtą penkiasdešimt tūks- 
tančių dolerių. Martinui pateikus šį pasiūlymą teisėjas iškart jam 
pasakė, jog yra tikras, kad Martinas padėjo man siekti karjeros, 
kad nėra jokios priežasties, galinčios sukliudyti akivaizdžiai ta- 
lentingam Martinui ir toliau kontroliuoti mano knygų leidybą visą 
laiką turint šią teisę. Galiausiai teisėjas pasakė, jog apskritai abe- 
j0ja mano psichine sveikata. 

— Bet juk minėjai, kad kartu buvo ir stenografistė? 

— Taip. Tiesą sakant, viskas buvo padaryta lyg ir legaliai. 

— Kaip supratau, pinigai nepateko į kampanijos fondą? 

— Ne. Džesis puikiai žinojo, kad jie ten nepateks. Visi do- 
kumentai buvo kruopščiai sutvarkyti, todėl sulyginus datas ne- 
buvo sunku nustatyti, kad teisėjui duoti šimtas penkiasdešimt 
tūkstančių taip ir nepateko ten, kur reikėjo. 

— Džesis sugebėjo surinkti visą informaciją? — išplėtusi 
akis stebėjosi Leslė. 

— Taip. Džesis viską ir pakeitė. Tą dieną, kai turėjo įvykti 
teismas, Džesis parašė raštelį; tiesa, jis man nesakė, kas tame 
raštelyje parašyta. Raštelį jis nunešė teisėjui į jo kabinetą. Po 
dešimties minučių teisėjas panoro pamatyti Džesį. Po valandos 
Džesis išėjo iš teisėjo kabineto ir nuėjo į teismo salę. 

— O kas nutiko tada? 

Parimusi ant rankų Elė nusišypsojo ir užsimerkė su malo- 
numu viską dar kartą prisimindama. 

— Gaila, kad nematei Martino išraiškos! Įėjęs į teismo salę 
jis buvo pasipūtęs, pažvelgęs į mane jis paniekinamai nusišypsojo 
žinodamas, kad jam bus leista šimtu procentų kontroliuoti mano 
knygų leidybą, o norėdama atgauti teisę į savo knygas, aš sutiksiu 
su visomis jo primestomis sąlygomis. Tačiau po trijų valandų jis 
išėjo pajuodęs iš pykčio. Viskas buvo padalyta per pusę, kaip ir 
turėjo būti. O štai kur likimo ironija — kadangi Martinas sakė 
teisėjui, jog mano uždirbti pinigai yra jo paties “privati nuosavy- 
bė", galiausiai turėjo pripažinti, kad yra skolingas man. 

— O kaip tavo namas ir knygos? 

— Namas buvo parduotas, ir pusė sumos perduota man. Nie- 
kas net nesvarstė klausimo, ar jis turi teisę į mano knygas, ar 
ateityje jam priklausytų kokia nors pelno dalis. 

— Vadinasi, šį kartą jam nekliuvo namas, o tu išvengei bū- 
tinybės jam mokėti didžiules sumas. 

— Taip! 

Leslei daugiau nieko nepasakius Elė atsistojo ir nusižiovavo. 

— Štai taip. Galiausiai man paaiškėjo, kodėl buvo tikima 
Martinu, o ne manimi. 

— Ir tai sužinojusi pasijutai esanti laisvesnė, tiesa? — taip 
pat stodamasi paklausė Leslė. 

— Taip. Aš kamavausi ne dėl pinigų; mane slėgė neteisybė. 

Pagauta nenumaldomo noro Leslė apkabino Elę, o paskui 
nuo jos atšlijo. 

— O kas nutiko Martinui? 

— Jis bankrutavo. Jis buvo priverstas eiti dirbti, — nusi- 
šypsojusi pasakė Elė. 

— Dirbti? Jis turėjo pats save išlaikyti? — pakartojo Leslė, 
o paskui jos abi nusijuokė. — O kas nutiko su tais pinigais, ku- 
riuos jis slėpė pas draugą? 

Elė nusišypsojo. 

— Džesis išsiaiškino, jog advokatas turėjo žinoti, kur tie 
pinigai yra, todėl per pietų pertrauką Džesis su juo pasikalbėjo. 
Po pietų Martino advokatas pateikė banko patvirtinimą, jog Mar- 
tinas nuo manęs nuslėpė nemenką sumą, taigi pusė tos sumos 
buvo paskirta man. 

Akimirką Elė užsimerkė, paskui atsimerkė ir pažvelgė į 
Leslę. 

— Pirmą kartą iš manęs buvo atimti visi pinigai, bet aš su- 
pratau, kad galiu gyventi ir be jų. Antrą kartą pinigai man pasi- 
rodė kažkokie nešvarūs. Aš nenorėjau jų liesti, todėl visą sumą 
iki paskutinio cento atidaviau fondams, gelbstintiems skriaudžia- 
mus vaikus. 

Kurį laiką abi moterys tylėjo, paskui nusišypsojo viena ki- 
tai, paskui ir nusijuokė. O paskui lyg susitarusios dar kartą sušo- 
ko savo triumfo šokį, kokį buvo sušokusios restorane. Galiau- 
siai sugulusios jos vis dar neįstengė sutramdyti juoko. 


* * * 


Dabar Elė skrido namo į Vudžio rančą, kur jie dabar gyve- 
no; ji skrido namo pas savo vyrą Džesį, pas savo mažąjį sūnelį, 
kurį prisiminė, bet niekada nebuvo mačiusi. Nuo šios minties ją 
ėmė juokas. Ji nusipirko tris nailoninius maišus, mėgindama su- 
talpinti krūvą žaislų ir drabužių, kurių buvo pripirkusi Džesiui ir 
Neitui, Valerijai ir Vudžiui, jų sūneliui Markui. 

Tebesėdėdama užsimerkusi ji šypsojosi iš laimės. 

Po akimirkos ji staiga atsimerkė. O kas, jeigu ji parašytų 
knygą apie... 

Po dešimties minučių ji užsidegusi kuo skubiausiai užsira- 
šinėjo naujojo romano turinį. 

Įžengusi į savo namus Leslė sustojo tarpduryje ir naujomis 
akimis pažvelgė į kambarį. Dabar daugelis daiktų jai nepatiko. 
Kaip pretenzingai atrodė Aleno pamėgti neliečiamieji antikvari- 
niai dalykėliai! Jaukų kambarį, kuriame visa šeima turėjo pra- 
leisti daugiausia laiko, jis pavertė kambariu, kuriuo galėjai tik 
grožėtis, 0 ne jame gyventi. 

— Padėkite juos ten, — pasakė ji Žmogui, atnešusiam į 
prieškambarį jos lagaminus ir krepšelius su lauktuvėmis. Tai 
buvo tas pats žmogus, kuris ją vežė į oro uostą ir mėgino flir- 
tuoti. Tada jis jai meilikavo, bet dabar Leslė juto, jog jis mėgi- 
na žengti dar vieną žingsnelį šia kryptimi. Keista, tačiau lydė- 
damas ją antrą kartą, jis atrodė gerokai rimčiau ja susidomėjęs. 
Leslė suprato, kodėl. 

Bažnyčioje, kurioje lankydavosi Leslė, buvo moteris — ne- 
ypač graži, ne tokios gražios figūros, kokia galėjo girtis Leslė, 
tačiau į ją krypo visų vyrų žvilgsniai, kad ir kur ji pasisuktų. 
Visa tai verste vertė kitas moteris ją apkalbėti, jos netvėrė pavy- 
du, bet Leslę domino vienintelis dalykas — kodėl vyrai nuolat 
akimis ryja tą moterį. Šį klausimą ji uždavė Alenui. 

— Nežinau, — atsakė jis tokiu tonu, jog buvo galima numa- 
nyti, kad jis nėra linkęs šio klausimo analizuoti. — Matyt, ji pati 
tikisi pritraukti jų žvilgsnius, štai ir viskas. 

Tada Leslė nesuprato šių žodžių, bet dabar jai viskas paaiš- 
kėjo. Vos prieš kelias dienas ji vėl buvo tapusi jauna mergina, 
besipuikuojančia gražiu kūnu; ji prisiminė, ką reiškia būti gei- 
džiama. 

Nejau visus šiuos metus ji paprasčiausiai baudė save už tai, 
ką, jos manymu, buvo padariusi mylimam žmogui? O gal ji trauk- 
davosi iš kiekvieno ginčo manydama, jog tikrai nelaimės, nes 
yra nevykėlė? 

Kad ir kaip ten būtų, dabar, įžengusi į savo namus, ji jautė, 
jog tapo kita moterimi. 

— Dėkoju, — pasakė ji vairuotojui ir padavė jam dešimtinę. 

— Tai jums ačiū, — atsakė jis ir pažvelgė į Leslę tarsi leis- 
damas suprasti, kad visada bus jos paslaugoms, jeigu ji panorėtų 
atnaujinti pažintį. 

— Sveika, mama, — tarstelėjo Rebeka leisdamasi nuo laip- 
tų, praeidama pro lagaminus ir krepšius, sukrautus Leslei po ko- 
jomis. — Prieš išvažiuodama pamiršai rankomis išskalbti mano 
geltonąjį megztuką, todėl man teko jį nunešti į valyklą. Sužino- 
jęs kainą tėtis pasius. 

Tai pasakiusi Rebeka praplaukė pro motiną ir patraukė tie- 
siai į virtuvę. 

Kurį laiką Leslė žiūrėjo savo dukrai pavymui. Prieš išvyk- 
dama į Meiną ji būtų pradėjusi verksnoti, jog Rebeka ir pati ga- 
lėjo pasirūpinti savo megztuku, bet dabar Leslei visai nesinorėjo 
sakyti savo dukrai panašių dalykų. 

Iš sodo atėjo Alenas. Jis mūvėjo nepriekaištingai išlygintas 
kelnes ir vilkėjo šnarančiais švarutėlaičiais marškiniais. Jis be- 
veik nė nepažvelgė į žmoną. 

— Maniau, kad be rytojaus negrįši, — pratarė jis, peržiūrinė- 
damas krūvą laiškų, sudėtų virtuvėje ant stalo. — Na, ką, mergai- 
tės, susipliekėte? — paklausė jis, pats sukikenęs iš savo pokšto. 

Alenas paėmė iš krūvos porą vokų ir praeidamas pro Leslę 
šaltai pakštelėjo jai į skruostą, o paskui ėmė lipti laiptais viršun. 
Tiesą sakant, jis nė nebuvo kaip reikiant į ją pažvelgęs. 

— Maždaug po valandos turėsiu išeiti, — pratarė jis. — Kar- 
tu su Bembe susitiksime su klientu. 

Užlipęs laiptais Alenas pasuko į jų miegamąjį. 

Po minutėlės laiptais nusileido Džo. 

— Sveika, mama, — pratarė jis. — Džiaugiuosi, kad grįžai. 

Tai išgirdusi Leslė nusišypsojo, tačiau Džo tuoj pareiškė, 
jog yra alkanas. 

— Kada pietausime? — paklausė jis ir išėjo pro duris. 

Kurį laiką Leslė stovėjo nejudėdama. Ar seniai jos šeima 
yra Štai tokia? — svarstė ji. Kada jie tapo visiškai svetimų žmo- 
nių grupele, gyvenančia tame pačiame name, bet kartu ir visai 
atskirai, nuo kada jie ėmė galvoti vien tik kiekvienas apie save? 

Ji nuėjo į virtuvę tikėdamasi ten rasti Rebeką, bet virtuvėje 
nieko nebuvo. 

— Man nepatinka ši virtuvė, — garsiai pratarė ji. Virtuvė 
kainavo milžiniškus pinigus, bet Leslei visai nepatiko. 

Priėjusi prie kriauklės ji pripylė į virdulį vandens ir pastatė 
ant viryklės. 

Ar ne ten pat sugrįžau? — svarstė ji. Juk būtent tai ir dariau 
paskutinę akimirką prieš išvykdama į svečius. 

Užvirus vandeniui Leslė užsiplikė puodelį arbatos, atsisto- 
jo priešais langą ir įsižiūrėjo į senąjį vasarnamį gale namo. Žvelg- 
dama į jį ji prisiminė Milės Formund vasarnamį. Leslė prisimi- 
nė, ko buvo išmokusi per paskutines kelias dienas. 

Ji padėjo į kriauklę pusiau nugertą arbatos puodelį, nuėjo į 
koridorių, pakėlė nuo grindų šešis sunkius krepšius ir nunešė 
juos laukan, prie senojo vasarnamio. Važiuodama iš oro uosto 
ji buvo paprašiusi vairuotojo stabtelėti prie vietinės meno dir- 
binių parduotuvėlės. Įėjusi vidun, ji šluote nušlavė krautuvėlės 
lentynas. 

Krepšius ji padėjo prie pat vasarnamio, ant žolės, paskui ati- 
darė kažkada tokio gražaus namelio duris ir žengė vidun. Archi- 

tektūros dalykus išmanančio žmogaus žvilgsniu ji permetė visą 
namelį. Namelis paprasčiausiai buvo apleistas, bet viskas buvo 
greitai pataisoma. Tiesa, stogas praleido vandenį, todėl vienoje 
vietoje buvo gerokai papelijusi siena, tačiau Leslė manė greitai 
viską sutvarkysianti. 

“Ne, — pasitaisė ji, — aš pasirūpinsiu, kad viskas būtų su- 
tvarkyta." 

Ji apžvelgė namelio vidų. Čia buvo visai nedaug jos daiktų. 
Alenas buvo nukabinęs viršutines Leslės įrengtas lentynas, už- 
dėtas ant knygų spintos, ir pastatęs ten televizorių. Savaime su- 
prantama, spintoje jis turėjo išgręžti skyles, pro kurias buvo i1š- 
kišti televizoriaus laidai. Lentyna televizoriui buvo per didelė, 
iš pradžių jis stovėjo per giliai, todėl Alenas gerokai ją apipjaus- 
tė; tiesą sakant, iš knygų spintos mažai kas tebuvo likę. 

Vasarnamyje Džo laikė seną, nebenaudojamą sporto inven- 
torių. Čia buvo bent trys sulūžusios riedlentės ir sena medinė 
dėžė su nebenaudojamomis pačiūžomis. Atidžiau pasižiūrėjusi 
Leslė pamatė, kad toji dėžė buvo pušinė praustuvė, kurią ji kartą 
aptiko sendaikčių turguje. Džo buvo apvertęs praustuvės stalelį 
aukštyn kojom, atidaręs po praustuve įstatytas dureles ir ten su- 
dėjęs senas pačiūžas. 

Priešais prancūziškas duris, vedančias į kažkada klestėjusį 
taip Leslės pamėgtą mažytį rožyną, Rebeka buvo sukrovusi dra- 
bužių ir knygų prikimštas dėžes. 

Akimirką Leslė troško kuo greičiau uždaryti duris ir nebe- 
matyti tos netvarkos. Šis noras buvo stipresnis už troškimą viską 
sutvarkyti. Ir kaip jai įkalbėti savo šeimos narius viską sutvar- 
kyti, kad ji ir toliau galėtų gyventi savajame namelyje? 

Bet tada ji prisiminė merginos, žvelgusios iš veidrodžio, vei- 
dą. Toji mergina visiškai nieko nebijojo. 

Stovėdama vasarnamio tarpduryje ir vieną ranką uždėjusi 
ant durų rankenos Leslė labai gerai suvokė, jog ši akimirka yra 
viso jos gyvenimo virsmo akimirka. Nuo to, kaip ji pasielgs šią 
minutę, priklausys visas tolesnis jos gyvenimas. Jai buvo suteik- 
tas dar vienas šansas, bet ji pasirinko tą patį gyvenimą ir tuos 
pačius Žmones, nes juos visus mylėjo. Tačiau ji sužinojo dar vie- 
ną dalyką — ji suprato, kad reikia mylėti ir save. 

Tiesą sakant, Leslė nenumanė, kas jos laukia per artimiau- 
sius mėnesius. Ji jau seniai laukė, kada vyras paprašys skyrybų, 
kad galėtų vesti moterį, tikriausiai Švytinčią tokiomis pat bebai- 
mėmis akimis, kuriomis kažkada švietė pati Leslė. Jeigu jis tik- 

rai paprašys skyrybų, ką Leslė tada darys? Nejau dar labiau pa- 
būgs nei per visus paskutinius metus? 

Kaip galėtų paveikti jos tolesnį gyvenimą grįžimas į vasar- 
namį? Kas nutiktų, jeigu ji čia negrįžtų? 

— Velnias negriebs! — garsiai ištarė ji, o paskui dar kartą ap- 
sižvalgė po vasarnamį. Šį kartą apsižvalgiusi ji ėmė svarstyti, kaip 
atrodytų pati, gyvendama šiame sename name. Kažkada ji pati bu- 
vo labai graži, labai gražus buvo ir jos namelis. Tačiau ją užvaldė 
jos Šeima, pasisavinusi ir atėmusi iš jos namelį. Tarsi jie būtų par- 
vertę ją ant nugaros ir prikimšę pilvą nebereikalingų daiktų... 

Nusišypsojusi Leslė plačiai atlapojo abejas namelio duris, pas- 
kui nuėjo prie televizoriaus, ištraukė iš už spintos laidus ir kilste- 
lėjo patį televizorių. Beveik visa užpakalinė jos pamėgtos knygų 
spintos sienelė buvo išpjauta. Tebesišypsodama ji nunešė televi- 
zorių į tarpdurį, o paskui kiek įstengdama geriau užsimojo. Tele- 
vizorius kelias pėdas čiuožė žole, o paskui užkliuvęs už akmeni- 
nės tvorelės, kurią Alenas buvo užtvėręs prieš porą metų, dardė- 
damas nuriedėjo nuokalnėn ir atsitrenkė į akmeninį ugniakurą. 

Televizoriui atsitrenkus į didžiulius akmenis ekranas suby- 
rėjo į šipulius; Leslei atrodė, jog tai pats gražiausias garsas, ko- 
kį tik ji buvo girdėjusi. Šis garsas suteikė jai jėgų. 

Ji grįžo į namelį ir ėmėsi likusio šlamšto. Džo pačiūžas ištiko 
toks pat likimas — jos atsidūrė už Aleno televizoriaus. Leslė vėl 
pastatė senąją praustuvę į vietą ir uždarė spintelės dureles. Vienas 
durelių vyris vos laikėsi, bet šitai ji galės lengvai sutvarkyti. 

Toliau buvo Rebekos drabužių ir nebereikalingų rakandų eilė. 

Su kiekvienu švystelėjimu Leslė darėsi stipresnė ir... tarsi 
vis labiau artėjo į save. 

— Juk sakiau, — už nugaros išgirdo Rebekos balsą. — Ji 
kraustosi iš proto! 

Leslės rankos buvo užimtos — ji laikė sulūžusį triušių nar- 
velį, kurį jos vaikai buvo atvilkę į vasarnamį. Ji nusviedė narve- 
lį ten pat, kur greta mėgstamo Aleno ugniakuro jau pūpsojo di- 
džiulė krūva. 

Pakėlusi akis Leslė pamatė, kaip jie visi trys bėga takeliu jos 
link. Alenas buvo susirūpinęs, Rebeka atrodė įpykusi, o Džo — 
labai linksmas. 

Leslė jų nepasitiko; ji grįžo į namelį ir paėmė porą maišų, 
kuriuose buvo dešimties metų senumo pašaras triušiams. 

— Mums gali jo prireikti, — verkšleno Rebeka, kai prieš 

daugelį metų Leslė prašė tuos maišus išnešti. Rebeka buvo įsiki- 
busi kiekvieno daiktelio ir niekada nieko nemesdavo. 

— Lesle, mieloji, ar viskas gerai? — nuo slenksčio paklau- 
sė Alenas. Jis kalbėjo tokiu balsu, kokiu paprastai kalbėdavo su 
sunkiai sukalbamais klientais. 

— Tas Žmogus buvo pablūdęs, — pasakodavo jis, — todėl 
stengiausi kalbėti su juo štai taip, — sakydavo jis nutaisydamas 
intonacijas, kokios dabar nuskambėjo jo balse. 

— Viskas gerai, — atsakė Leslė, šypteldama lūpų kampu- 
čiais ir keldama nuo grindų dėžę su sulūžusiais kalėdiniais Žžais- 
liukais, kuriuos Alenas dievagojosi kada nors pataisysiąs. — At- 
siprašau, — tarstelėjo ji eidama pro Aleną ir leisdama nuo kal- 
nelio dėžę. 

— Ar galėtum nors minutėlę liautis? — paklausė Alenas Les- 
lei grįžus į vasarnamį. 

— Ne, negalėčiau. Noriu susitvarkyti namelį, kad galėčiau 
įsirengti studiją. 

— Studiją? — pakartojo Alenas, vos nepradėjęs juoktis. — 
Mieloji, aš suprantu, kad keturiasdešimtasis gimtadienis tave 
smarkiai paveikė, bet man atrodo, jog tu jau šiek tiek per sena, 
kad vėl pradėtum šokti. 

Leslė nieko jam neatsakė; ji paėmė dar vieną dėžę, kupiną 
elektroninių žaidimų, susikaupusių per daugelį Kalėdų. Jai pri- 
ėjus prie slenksčio Alenas uždėjo ant dėžės ranką, bet vieninte- 
lis Leslės žvilgsnis jį privertė pasitraukti ir duoti jai kelią. Les- 
lei pasiruošus sviesti Alenas mostelėjo Džo, kuris pripuolęs paė- 
mė iš mamos dėžę. 

— Ačiū, — tarstelėjo Leslė ir apsigręžusi nuėjo darbuotis 
toliau. 

Alenas žengė namelio vidun. 

— Klausyk, Lesle, brangute, jeigu tu norėjai susitvarkyti šitą 
senieną, galėjai mums pasakyti. Mes būtume galėję viską pada- 
ryti. Visa šeima. Viską būtume padarę taip, kaip pridera, o ne 
mėtydami daiktus į ugniakurą. Ar matai, kad jį suardei? 

— Suardžiau? — tyliai paklausė Leslė, keldama nuo grindų 
dėžę su 1984 metų kvitais. — Aš suardžiau tavo ugniakurą? 

— Taip, suardei, — sunkiai tvardydamasis pakartojo Ale- 
nas klaidingai manydamas, kad Leslė išties susikrimto. — Jį 
reikės pataisyti. 

Leslė nuėjo prie durų ir tebežiūrėdama į Aleną švystelėjo 
dėžę su kvitais. Po pievelę pasklido kvitų lapeliai, o paskui nu- 

tūpė ant medžių ir krūmų šakų. Leslė nė nedirstelėjusi į juos grįžo 
vidun pajutusi iš vidaus sprogdinantį pyktį. Ji atsigręžė į Aleną. 

— Aš suardžiau tavo ugniakurą? O ką atsakytum, jeigu pa- 
sakyčiau, kad tu suardei mano namelį? 


— Tavo? — negalėdamas patikėti paklausė Alenas. — Aš 
maniau, kad namelis yra mūsų. 
— Ne, Alenai, — lėtai pratarė Leslė. — Vasarnamis buvo 


mano, visada buvo mano. Galbūt tau priklauso visa kita mūsų 
gyvenime, bet šis vasarnamis buvo mano. 

Alenas linktelėjo Džo ir Rebekai surinkti visur besisklai- 
dančius popierėlius, paskui žengė vidun uždarydamas paskui sa- 
ve duris. 

— Lesle, mieloji, aš žinau, kad moterys, sulaukusios ketu- 
riasdešimties, labai išgyvena, kad joms būna sunku, bet... 

— Mano keturiasdešimtasis gimtadienis čia visai niekuo dė- 
tas! — beveik rėkte išrėkė Leslė. — Ir kas jums, vyrams, yra? 
Kai mes supykstame būdamos visai jaunos, kaltinate priešmenst- 
ruacinį sindromą. O ką tu nori pasakyti dabar, Alenai? Kad aš 
turiu rengtis didžiajam pasikeitimui? 

— Aš nieko panašaus nepasakiau. Ar galėtum nors minutėlę 
liautis? 

Per visus jų vedybinio gyvenimo metus Alenui pradėjus ant 
Leslės šaukti, ji visada nusileisdavo. Šitai buvo galima garan- 
tuoti. Bet tik ne dabar. Dabar ji atsigręžė į jį pasiryžusi priešta- 
rauti. 

— Alenai, kas nutiko? Ar šis nedidelis mano protrūkis tave 
gaišina, ir tu gali pavėluoti į pasimatymą su Bembe? 

— Bembe? O kuo, po velnių, ji čia dėta? 

— Viskuo ir niekuo, — atsakė Leslė, mėgindama sutramdy- 
ti pyktį. Ji nė nenutuokė, kad gali taip pykti, bet dabar pasirodė, 
kad šis pyktis jau seniai joje kaupėsi kaip negyjanti piktžaizdė. 

— Aš visai nieko nesuprantu, — pratarė Alenas. Leslė su- 
prato, kad ir jis stipriai įpykęs. 

Per paskutines dienas ji apsisprendė — ji pasistengs, kad 
jos laimė nepriklausytų nuo jokio vyro. Ir Elė, ir Medison buvo 
padariusios karjeras, joms labai sekėsi, bet Leslė neturėjo nieko. 
Per savaitę, praleistą su Holu ir jo šeima, Leslė suprato, jog pa- 
sirinkusi gyvenimą su juo po dvidešimties metų ji bus lygiai to- 
kia pati, kokia yra dabar. Ji taip rūpinsis jo gyvenimu, jog praras 
savąjį. Ir vėl toji kažkada bebaimė mergina žus visam laikui. 

— Puiku, — šį kartą jau ramiau pratarė Leslė. — Alenai, aš 

nė dienos nebegaliu gyventi taip, kaip gyvenau iki šiol. Visą sa- 
vo gyvenimą atidaviau tau ir vaikams; dabar, kai jie jau beveik 
visai užaugę, šio to norėčiau ir sau. 

— Tu norėtum šio seno namelio? — paklausė Alenas, žvelg- 
damas į ją kaip į beprotę. — Tu paprasčiausiai galėjai visa tai 
pasakyti, o ne... 

— Ne! —riktelėjo Leslė. — Negalėjau, nes tu manęs nematai. 

— Koks absurdas. Aišku, kad matau. Tu štai čia. 

Leslė žengė arčiau. 

— Ne, nematai. Tu nematai manęs. Tu matai moterį, kuri 
tave maitina, kuri perka tau drabužius, ieško tavo kojinių, rengia 
vakarėlius. Bet tu nematai, kad aš esu žmogus, atskiras žmogus. 

Alenas prisimerkęs pažvelgė į ją. 

— Tu nuvykai į Meiną ir ištisą savaitgalį klauseisi moterų 
išsilaisvinimo organizacijų paistalų, taip? 

— Aš noriu skirtis, — pratarė ji, o paskui sutrikusi pažvel- 
gė į jį. Iš kur šie žodžiai? Iš kur tokios mintys? 

Alenas nieko nesakydamas žvelgė į ją negalėdamas patikėti. 

Kai Leslė prabilo antrą kartą, buvo aprimusi. 

— Daugiau nebegaliu viso to pakelti. Man labai gaila, kad 
tada nuo tavęs pabėgau, bet man jau prieš daugelį metų reikėjo 
atleisti. Aišku, aš labai ilgai mėginau prie tavęs taikytis. Bet dau- 
giau nebegaliu pakelti to pažeminimo. Jeigu tu jos geidi, turėk. 

— Ką turėti? — tyliai paklausė Alenas; Leslė pastebėjo, jog 
pirmą kartą per daugelį metų Alenas žvelgia į ją sutelkęs visą 
dėmesį. 

— Bembę! — išspjovė Leslė, kartu išliedama visą įniršį. 

— Bembę'?' — pakartojo Alenas. — Tu manai, kad mane do- 
mina Bembė? 

— Apie jus žino visas miestelis, todėl tu... 

Ji nutilo, nes Alenas nusišypsojo, o paskui ėmė juoktis. 

— Aš ir Bembė? Tu tikrai taip manai? Ar todėl visus tuos 
mėnesius buvai man tokia šalta? Ar tai ir yra toji priežastis, dėl 
kurios man prisiartinus tu vis bėgi šalin? 

Leslė norėjo apsiginti, bet ji ir pati žinojo, jog buvo atšalusi 
jo atžvilgiu. Kiekvieną kartą, kai jis mėgindavo prie jos prisi- 
liesti, Leslė galvodavo — kaip seniai jis lietė ją? 

Alenas atsisėdo ant sofos sukeldamas dulkių debesėlį. Ne- 
kreipdamas į dulkes dėmesio jis pažvelgė į Leslę. 

— Aš pamaniau, galbūt tu susiradai kitą vyriškį, — tyliai 
pasakė jis. 

— Aš? — negalėdama patikėti pakartojo Leslė. — Aš, bran- 
daus amžiaus moteris... 

— Tu tokia pat graži kaip ir tada, kai už manęs tekėjai, — 
atsakė Alenas. — Bembę pasisamdžiau tik tam, kad imtum pavy- 
duliauti. Ar taip ir nutiko? 

Leslei prireikė kelių minučių, kol ji suvokė, kas buvo pa- 
sakyta. 

— Kad imčiau pavyduliauti? 

— Tavyje visada buvo kertelių, kurių niekaip neįstengiau 
pasiekti. Tu visada buvai tokia nepriklausoma. Kitos moterys šau- 
kiasi vyrų pelei perbėgus per kambarį, visos kitos, bet tik ne ma- 
no žmona. Ne, mano Leslė gali susidoroti su bet kuo. Tik pa- 
žvelk, juk tai tu viską atstatei. Ar Žinai, ką jaučiau matydamas, 
kaip mikliai naudojiesi rankiniu pjūklu? Juk aš net negaliu at- 
skirti pjūklo ašmenų... Visus tuos metus troškau tau būti reika- 
lingas, bet man taip ir nepavyko. Nėra nieko, su kuo negalėtum 
susidoroti, beje, puikiai susidoroti. 

Nors ir tūkstančius metų būtų galvojusi, Leslė niekada ne- 
būtų išmąsčiusi, jog tokios problemos galėtų kamuoti Aleną. Ji 
prisėdo greta jo ant sofos kraštelio ir palaukė, kol nusės dulkės. 

— Tu labai nesupykai, kad aš pabėgau palikusi tave prieš 
pat vestuves? 

— Prakeikimas, ne. Tai yra taip, bet... — jis atsigręžė norė- 
damas pažvelgti į ją. — Taip pasielgusi tu pasidarei dar geidžia- 
mesnė. Jeigu nebūtum grįžusi, būčiau labai supykęs, gal net ir 
visam laikui, bet juk sugrįžai. O aš paslapčia girdavausi, kad ma- 
no žmona buvo šokėja Niujorke. 

— Man nepavyko tapti šokėja. Todėl ir grįžau. 

Alenas suėmė ją už rankos. 

— Dar niekada gyvenime tau nėra nepavykę. Jeigu tau ir 
atrodė, kad nesi tokia gera kaip kitos šokėjos, tai tik todėl, jog 
labai manęs ilgėjaisi ir nesąmoningai troškai, kad tau nepasisek- 
tų, kad galėtum grįžti namo. 

Leslė turėjo pripažinti, kad jis sakė tiesą. Medison taip 11- 
gėjosi namų, jog grįžo pas žmogų, kuris, kaip ji puikiai žinojo, 
nėra geras. Ar ir Leslei taip pat nutiko? Ar ir ji surado priežastį, 
pateisinančią grįžimą? 

Išvykusi iš Holo dvaro, ji grįžo į koledžą ir vėl šoko. Ji svars- 
tė, kokios geros turėjo būti Niujorko šokėjos, jeigu ji nebuvo 
pripažinta išties gera ir tinkama. 

Dvi savaites Leslė praleido su Alenu; tas Alenas buvo gero- 

kai jaunesnis už šį, bet vis dėlto tai buvo tas pats žmogus. Ji jam 
pajuto tokią pačią deginančią meilę kaip ir tada, kai jį pirmąkart 
išvydo Žaidimų aikštelėje. 

— Alenai, — pratarė ji, žvelgdama jam į akis, — aš moku 
piešti. 

— Tu viską moki. 

— Ne. Norėjau pasakyti, kad moku tapyti. Man sekasi pei- 
zažai. Tiesą sakant, neblogai piešiu žmones. Šiaip lieju akvare- 
les, nors pamėginsiu ir kitokius dažus. 

Atrodė, kad Alenas nelabai supranta, ką ji nori jam pasakyti. 

— Ar tu vis dar nori... na, pati žinai. 

— O tu? 

— Aš? — sutrikęs paklausė Alenas. — Aš niekada nenorė- 
jau skirtis. Aš tik norėjau, kad grįžtum. 

Tą patį pajuto ir Leslė. Ji pajuto, jog jau labai seniai kažko 
ilgisi. 

Alenui apkabinus, ji pradėjo verkti. 

— Aš taip tavęs pasiilgau, — pratarė jis. — Aš taip tave 
myliu. Visada mylėjau. Prisimeni? Juk sakiau, kad visada tave 
mylėsiu. 

Taip, ji prisiminė. Jau pirmą dieną jiems susipažinus pirmo- 
je klasėje jis pasakė, kad amžinai ją mylės. O ji tik stovėjo prie 
sūpynių ir spoksojo į niekada anksčiau nematytą berniuką nega- 
lėdama pratarti nė žodžio. 

Tai prisiminusi, ji dar smarkiau ėmė verkti; Alenas tvirčiau 
ją apglėbė. Paskui jis ėmė bučiuoti jos kaklą, o rankos pačios 
ėmė segioti jos drabužius. Džo pravėrus duris Alenas šūktelėjo 
jam nešdintis. 

Jau vėliau, jiems pasimylėjus ant vasarnamio grindų, Leslė 
pratarė: 

— Alenai, atleisk Bembę. 

— Nutarta, — pratarė jis, vėl imdamas bučiuoti jai kaklą. 

Epilogas 


Po trejų metų. 
Meinas 


Elė paliko Džesį ir sūnelį Bangore ir atvyko pati viena. Dže- 
sis per daug neklausinėjo, bet ji aiškiai numanė, jog jam labai 
norėjosi sužinoti, kodėl ją taip traukė į tas vietas, kur prieš kele- 
tą metų ji praleido savaitgalį. 

— Man reikia kai ką padaryti, — tepasakė ji. “Kai ką būti- 
nai reikia padaryti", — mąstė ji, bet nenorėjo daug apie tai kal- 
bėti. 

Atsisveikindama ji pabučiavo juos abu ir išvyko į mies- 
telį, kur taip smarkiai pasikeitė jos gyvenimas. Ji vaikščiojo 
po miestelį jau tris valandas, bet niekaip negalėjo rasti ma- 
dam Zojos Viktorijos stiliaus namo. Ji paklausė apie ją pada- 
vėjos, kuri kažkada sakėsi užaugusi mažajame miestelyje, bet 
mergina tik nusijuokė išgirdusi apie aiškiaregę, turinčią savo 
verslą. 

— Jūs norite pasakyti, kad ji buria iš delno? — pasitikslino 
mergina. 

— Na, ji daro kai ką daugiau, — atsargiai pratarė Elė; ji 
negalėjo papasakoti, kas jai nutiko, nei šiai merginai, nei kam 
nors kitam. Per pastaruosius metus ji porą kartų mėgino apie tai 
pasikalbėti su Džesiu, bet įsitikino, jog jis tikrai ja nepatikės, 
todėl galiausiai liovėsi ką nors įrodinėjusi. 

Per paskutinius šešis mėnesius Elė nuolat jautė nenumaldo- 
mą trauką grįžti į Meiną ir dar kartą susitikti su keistąja ponia. 
Jai reikėjo pavargti, kol įkalbėjo Džesį išleisti ją kelionėn, bet 
galiausiai jai pavyko. 

Elė išėjo iš restorano ir mėgino prisiminti, kokiu keliu pa- 
suko su Lesle ir Medison tada, kai galiausiai surado reikalingą 
gatvelę. Prieš išvykdama iš namų, ji išvertė visus kampus ieško- 
dama madam Zojos vizitinės kortelės, bet niekur jos nerado. Ji 
išsiuntė elektronines žinutes Leslei ir Medison, bet ir jos niekur 
nerado savųjų kortelių. Kažkodėl Elė nenustebo. 

Ji dar kartą perėjo pagrindine gatve atidžiai skaitinėdama 
gatvių pavadinimus. Lentelių su pavadinimais nebuvo daug, bet 
Begalinės gatvės niekur neaptiko. Galiausiai ji pasuko už kampo 
ir išvydo taip ilgai ieškotą iškabą. 

Šypsodamasi ji pasileido gatve; namas turėjo būti pačiame 
gatvės gale. Jis ten ir dabar tebestovėjo — toks pat tvarkingas ir 
gražus, kokį ji pamatė pirmą kartą. Ji pati mėgino įsiteigti, jog tai 
absurdas, bet jai beldžiant į duris jos širdis beprotiškai daužėsi. 

Duris atidarė nedidukė žilaplaukė ponia. Ji buvo malonios 
išvaizdos, bet tai nebuvo madam Zoja. 

— Tikriausiai norėtumėte apžiūrėti namą, — pratarė ponia. — 
Šį miestelį aplanko labai daug turistų. Daugelis iš jų tokie malonūs, 
jog nepraleidžia progos man pasakyti, kad jiems labai patinka ma- 
no namas. 

— Tiesą sakant, nenorėčiau, — atsakė Elė. — Tikėjausi pa- 
matyti madam Zoją. 

— O, dievulėliau, — tarstelėjo moteris. — Kažkoks visai 
negirdėtas vardas. Madam — kokią? 

— Zoją, — pakartojo Elė. 

— Man labai gaila, bet niekada tokios negirdėjau. 

— Ar seniai gyvenate šiame name? 

Moteris nusišypsojo. 

— Šį namą nupirko mano tėvas kaip vestuvinę dovaną ma- 
no motinai. Čia gyvenu visą gyvenimą. 

— Ooo, — nutęsė kiek nusivylusi Elė. Bet ko gi ji tikėjosi? 
Jeigu būtų taip lengva surasti moterį, gebančią daryti tai, ką su- 
gebėjo madam Zoja, apie ją jau seniai būtų parašę vakarinių nau- 
jienų laikraščiai. 

— Dėkoju, — pratarė Elė, apsigręžusi lipti laiptukais Že- 
myn. 

— Palaukit, — sulaikė ją moteris. — Atrodote taip, jog jums 
nepakenktų puodelis arbatos, o man nepakenktų draugija. Gal 
užeisit vidun? 

Elė pamanė, jog vertėtų grįžti į Bangorą, bet paskui apsi- 
gręžė ir nusekė vidun paskui namelio šeimininkę. 

— Beje, mano vardas Primaroza, — pasakė šeimininkė. Elei 
nusišypsojus, ji mostelėjo ranka. — Suprantu, tai labai senama- 
dis vardas, bet mano tėvai buvo labai senamadiški žmonės. O 
kuo jūs vardu? 

— Elė Vudvord, — atsakė Elė, dairydamasi po namą. Čia 
viskas buvo taip pat kaip ir tada, kai ji su Lesle ir Medison čia 

lankėsi pirmą kartą. — Jūs neturite sesers ir nepažįstate jokios 
moters, besidažančios plaukus oranžine spalva, tiesa? 

Mėlynos Primarozos akys žybtelėjo. 

— Ne. Manau, jeigu kada būčiau pažinojusi, prisiminčiau. 
Tiesą sakant, manau, kad visas miestelis ją prisimintų. O dabar 
atsisėskit. Prieš jums pasibeldžiant buvau ką tik užkaitusi virdu- 
lį. Vanduo tikriausiai jau užvirė. 

Elė atsisėdo ant sofos; likusi viena ji gundėsi atsistoti ir pa- 
sekti šeimininkę, bet po kelių sekundžių ši grįžo; Elė papras- 
čiausiai neturėjo kaip to padaryti. 

Įsitaisiusi greta Elės, įpylusi arbatos ir įdėjusi Elei į lėkšte- 
lę mažytį pyragaitį Primaroza pratarė: 

— Aišku, aš pasirodysiu esanti smalsi senutė, bet mes visi 
gyvename labai uždarą gyvenimą... Galbūt jūs galėtumėte man 
pasakyti tai, ką norėjote pasakyti tai madam... Kuo ji vardu? 

Elė pažvelgė į moterį per puodelio kraštą. “Ji meluoja, — 
mąstė Elė. — Ką tik pasakysiu, ji viską perduos madam Zojai". 

— Tiesą sakant, aš tenorėjau jai pasakyti ačiū. 

— Ir viskas? — paklausė Primaroza aiškiai nusivylusi. 

— Norėjau papasakoti jai apie savo drauges, apie save, bet, 
jeigu jau jos nėra... — nebaigė Elė statydama ant stalo puodelį. 

— Kaip malonu, — tarstelėjo Primaroza. — Na, o kaip lai- 
kosi tavo draugės? 

Iš pradžių Elė norėjo kaip nors priversti žiląją moteriškę pa- 
pasakoti viską, ką ji žinojo apie madam Zoją, bet, kita vertus, 
Elė tiek daug buvo skolinga madam Zojai, jog nutarė bet kokiu 
būdu perteikti jai visą informaciją apie save. 

— Jos labai laimingos, — pasakė Elė. — Leslė Hedrik neat- 
sitraukia nuo tapybos, jos vyras labai ja didžiuojasi. Leslė sako, 
kad niekada nesijautė laimingesnė nei dabar. Abu jos vaikai stu- 
dijuoja koledže; Leslė sako, kad dabar su savo vyru gyvena kaž- 
ką panašaus į antrą medaus mėnesį. 

— Kaip nuostabu išgirsti ką nors gera. O kaip sekasi kitai 
Jūsų bičiulei? 

Elė nesivargino apsimetinėdama, jog tiki, kad šeimininkė iš 
tikrųjų nieko nenutuokia apie tai, kas yra jos viešnia, kaip v1s- 
kas iš tikrųjų buvo. 

— Medison tebeturi kliniką Montanoje, ji susilaukė dar vieno 
vaikelio. Ji sako, jog turėtų tuziną vaikų, jeigu tik galėtų. Mes 
visos trys labai artimai bendraujame nuo... na, nuo to karto, kai 
visos buvome susirinkusios čia. Manau, kad dabar mes esame 
labai laimingos. 

Primaroza elegantiškai valgė mažytį rausvą pyragaitį, puoštą 
kreminiu rožės pumpuru. 

— Ar tai reiškia, jog ir jūs esate laiminga? 

— Taip, — tyliai pratarė Elė. — Labai laiminga. Aš turiu 
nuostabų vyrą ir sūnų, o redaktorė sako, kad paskutinė mano pa- 
rašyta knyga yra pati geriausia. 

— O, taip, ji išties gera, — pasakė Primaroza. — Tikrai la- 
bai gera. 

Netikėtai ji atsistojo. 

— O dabar, mieloji, turėsiu jūsų atsiprašyti. Manęs laukia 
darbas. 

— Taip, žinoma, — atsakė Elė, dėdama ant stalelio puodu- 
ką ir stodamasi. — Buvo labai malonu su jumis susipažinti, aš 
tikiuosi, kad... 

Tačiau Primaroza jau skubėjo durų link tarsi nebegalėdama 
sulaukti, kada nekviestoji viešnia pagaliau susipras išeiti. Po ke- 
lių akimirkų Elė jau stovėjo verandoje, jai už nugaros užsitrenkė 
durys. 

— Kaip netikėta, — sumiurmėjo ji, o paskui pasileido gatve. 
Pasiraususi krepšyje ji susirado telefoną ir paskambino į viešbu- 
tį Bangore. — Aš jau pakeliui į namus, — pratarė ji Džesiui atsi- 
liepus. 

— Puiku. Mes su Neitu labai tavęs pasiilgome, — pasakė 
Džesis. 

— Ir aš jūsų pasiilgau, — atsakė Elė, o paskui pasidėjusi te- 
lefoną patraukė ten, kur buvo palikusi išsinuomotą automobilį. 

Vos Elei išėjus Primaroza užtraukė užuolaidas, o paskui i!- 
gu koridoriumi nužingsniavo į tolimiausią namo kambarį. Tai bu- 
vo nedidelis kambarėlis, išklijuotas rožėmis išmargintais sienų 
apmušalais. Baldų čia beveik nebuvo — tik trys masyvios kėdės 
1r kilimėlis, patiestas ant ąžuolinių grindų. Perėjusi per kambarį 
Primaroza spustelėjo vieną apmušalų rožę, kuri iš pirmo žvilgs- 
nio niekuo nesiskyrė iš kitų, ir atidarė slaptas duris. 

Už šių durų buvo dar vienas kambarėlis, visai mažytis, ne 
ką didesnis už spintelę, bet čia prie galinės sienos stovėjo stale- 
lis, o ant jo — didelis stiklinis gaublys, kurį kai kurie žmonės 
nedvejodami pavadintų krištoliniu rutuliu. Kairėje, ant sienoje 
įkaltų vinučių, kabojo aksominiai drabužiai ir ryškiai oranžinis 
perukas. 

Ant dešinės sienos nuo grindų iki lubų buvo suklijuotos įvai- 
riausių Žmonių nuotraukos. 

Primaroza priėjo prie stalelio ir pasiėmė tris bukletus bei 
žirkles. Iš lėto ji ėmė karpyti iš bukletų nuotraukas. 

Vienoje nuotraukoje buvo Elė; bukletas skelbė apie greitą 
jos naujos knygos pasirodymą. Kitur buvo nufotografuota Leslė; 
nuotrauką reikėjo iškirpti iš programėlės, kurioje buvo surašyti 
jos paveikslų pavadinimai. Čia buvo ir Medison nuotrauka, iš- 
kirpta iš Montanos vidurinės mokyklos lankstinuko, supažindi- 
nančio su žymiais mokyklos abiturientais. 

Ant sienos buvo pakabintos visų trijų moterų nuotraukos, 
darytos prieš kelis metus; Primaroza prie kiekvienos iš jų pri- 
smeigė naująsias, o paskui atsitraukė per žingsnį ir pažvelgusi į 
nuotraukas įvertino skirtumą. Pirmosiose nuotraukose kiekvie- 
nos moters akyse aiškiai atsispindėjo liūdesys, tačiau dabartinė- 
se nuotraukose liūdesio nebuvo likę nė ženklo. 

Šypsodamasi iš pasitenkinimo Primaroza dar toliau pasitrau- 
kė ir peržvelgė visas ant sienos sukabintas nuotraukas. Čia buvo 
daugiau nei šimtas vyrų ir moterų fotografijų; greta kiekvienos 
iš jų buvo prismeigta po naują nuotrauką. Kai kur pirmosios nuo- 
traukos buvo geresnės nei antrosios, bet dažniausiai antrosiose 
nuotraukose atsispindėjo stebėtinai pasikeitęs tų Žmonių žvilgs- 
nis į pasaulį. Kurį laiką Primaroza žvelgė į nuotrauką, kurioje 
buvo nufotografuotas vyras tamsiais akiniais. Jis prarado regėji- 
mą būdamas keturiolikos, kuomet pateko į avariją. Šalia buvo 
prisegta nuotrauka, kurioje šypsojosi tas pats vyras, žvelgiantis 
į fotoobjektyvą. 

Patenkinta Primaroza atsiduso, atidarė stalčių, išsiėmė tris 
vizitines korteles ir įsidėjo jas į kišenę. Ji išėjo iš mažojo kam- 
barėlio rūpestingai uždarydama duris, o paskui per visus namus 
nužingsniavo prie lauko durų. Išėjusi į lauką, ji minutėlę stabte- 
lėjo verandoje ir apsižvalgiusi nusišypsojo; paskui nulipo laip- 
teliais ir patraukė gatvės link. 

